
Luminița BANU 


OFIȚERUL DE LÂNGĂ TINE. 
CONSIDERAȚII SUMARE PRIVIND CONSPIRAREA 
OFIŢERILOR DE SECURITATE ÎN ANII ’70 


THE OFFICER NEARBY 
NOTES ON THE UNDERCOVER SECURITATE OFFICERS IN THE 1970's 


Clandestine operations are in the core of the activity of the secret service and of the political 
police. As the Securitate mixed the features of the political police with some missions specific to any 
intelligence service, undercover officers were one of the most disputed problems after the dissolution of 
the institution in December 1989. 

Information about this type of officers is fragmentary and, frequently, not reliable. For that 
reason, speculations have found a large area to occur. The main aim of our paper is to make a short 
review of the context that led to an increased clandestine presence of the Securitate in many areas of the 
national economy in the 1970's. In the same time, we shall try to display the mechanism through which 
targets were assigned to undercover officers, as well as new identities and new official duties. For a full 
understanding of the matter, we attach a document drawn by Directorate III Counterintelligence on 28 
August 1976. 


Etichete: ofițeri acoperiţi, Securitate, contraspionaj, spionaj 
Keywords: Undercover officers, Securitate, intelligence, counterintelligence 


Problema ofițerilor de securitate „acoperiți” a reprezentat unul din cele mai 
dezbătute subiecte din societatea românească post-comunistă. Pornind de la relatările 
mai mult sau mai putin credibile! ale lui Ion Mihai Pacepa?, presa (si pe urmele ei, o 


1 Pentru o analiză recentă a „dezvăluirilor” făcute de Pacepa, vezi Liviu Tofan, Generalul I.M. 
Pacepa — flagrant de fals în declarații, în revista ,,22”, 28 iulie 2009. 

2 Într-o serie de relatări făcute de-a lungul anilor *90, în stilul care l-a consacrat ca publicist, Ion 
Mihai Pacepa a dezvăluit modul în care Direcţia de Informaţii Externe (D.L.E.) a procedat la 
conspirarea ofiţerilor, neuitând, desigur, să prezinte acest fapt ca pe o aberaţie a lui Nicolae 
Ceauşescu, ca un fapt singular și anormal, o practică nemaiintâlnită în lumea spionajului. Spre 
exemplu, în 28 martie 2007, ziarul „Ziua” publica un interviu luat lui I.M. Pacepa, pe parcursul 
căruia acesta afirma: „De ce această grijă excesivă pentru a păstra secretul Decretului 363 [este 
vorba despre mult mediatizatul, dar necunoscutul Decret nr. 363 din 23 iunie 1973 — n.ns. L.B.]? 
La mijlocul anilor 1990 am prezentat pe larg acest decret într-un serial de articole publicat tot în 
acest ziar. Aici voi spune doar că Ceauşescu nu vroia să se afle că Decretul 363 a transformat 
spionajul României într-o armată personală, invizibilă restului conducerii de partid şi de stat, ale 
cărei sarcini principale au fost exportarea cultului său în Occident şi furtul de valută necesară 
înfăptuirii planurilor sale megalomaniace. Ceauşescu nu vroia, de asemenea, să se ştie că 
Decretul 363 a împuternicit DIE să dea grad militar oricărui salariat, indiferent de funcție, din 
sistemul Ministerului de Externe şi al Comerțului Exterior, din Ministerul Turismului si ONT, 

parte a istoriografiei) nu a încetat să „identifice” noi şi noi ofițeri „acoperiți”, de la 
ofițerii în sutană oplositi în Departamentul Cultelor şi în ierarhia principalelor culte, 
până la şoferii de ambasadă cu grad de colonel sau la angajații TAROM-ului*. Cat este 
fabulatie şi cât este realitate în această avalanșă de speculaţii este greu de precizat, iar 
numărul unor astfel de ofițeri este încă şi mai greu de estimat, având în vedere fie şi 
numai faptul că un lider politic chestionat pe această temă de un reporter a oferit un 
răspuns năucitor;, 

În opinia noastră, dincolo de interesul actual si, în bună măsură, legitim de a-i 
cunoaşte pe ofițerii acoperiți ai Securităţii care continuă încă să deţină funcții 
importante în diverse structuri ale statului, din punct de vedere istoric este cel puţin la 
fel de important să cunoaştem mecanismele care au fost create pentru a plasa aceşti 
ofiţeri în funcţiile cheie ale statului comunist, modul in care aceştia acționau, care erau 
obiectivele vizate de activitatea acestora, cât anume este ,,inventie” comunistă în aceste 
practici şi cât este practică ,,standard” în serviciile de informații si, nu în ultimul rând, 
cât rău (sau bine!) au făcut aceşti ofițeri acoperiți cetățenilor României şi statului român. 

Intrarea în circuitul cercetării ştiinţifice a unor noi şi noi dosare întocmite de 
Securitate permite, treptat, descifrarea mecanismelor şi structurilor edificate de această 
instituție de-a lungul timpului, înlăturându-se astfel si numeroasele dezinformări 
vehiculate cu dezinvoltură de diverşi memorialisti, purtători sau nu de epoleti. Prin 
prezentul demers, aducem în atenție un aspect mai putin cunoscut din activitatea 
Securităţii, si anume modul în care Direcţia de Contraspionaj a Securității a creat si 
folosit o categorie specială de ofițeri: „ofițerii conspirati”. 

Aşa cum am atătat, percepţia comună este aceea că aceşti ofițeri au fost 
încadraţi exclusiv în Direcţia de Informaţii Externe şi, ca atare, pot fi identificați doar în 
acele structuri care au avut de-a face, într-un fel sau altul, cu străinătatea (Ministerul 


din Ministerul Construcţiilor si Arcom, din Departamentul Cultelor, Consiliul National pentru 
Stiinta şi Technologie, precum şi din orice altă institutie de stat sau cooperatista ce desfăşura 
activități în străinătate. Ceauşescu nu vroia să se ştie nici că Decretul dădea dreptul DIE să 
plătească acestor ofiţeri deplin conspirati salarii secrete, în lei şi valută, peste cele primite oficial 
de la instituţia in care lucrau, si să îi folosească atât în interiorul țării, cât şi în străinătate”. 

3 Vezi articolul Mirelei Corlatan si al lui Dan Duca, „Î.P.S. Antonie i-a cerut lui Ceausescu să-l facă 
general”, în „Cotidianul” din 8 august 2007, de asemenea, vezi lista de foști ofițeri de securitate 
acoperiți publicată de ziarul „Bursa” în 19 februarie 2003, listă în care figurează colonelul Ion 
Popescu, fostul şef al Departamentului Cultelor şi, ulterior, unul dintre fondatorii Băncii 
Internaţionale a Religiilor. 

4 Un fost ofițer de securitate din U.S.L.A. declara în aprilie 2009: „prioritatea mea era protecția 
informativă si contrainformativă a obiectivelor economice aflate în răspunderea mea, respectiv 
Departamentul Aviației Civile, inclusiv reprezentantele TAROM din străinătate, unde toţi erau 
fie ofițeri acoperiţi, fie atât surse ale noastre, cât şi surse ale altor structuri ale Securităţii Statului” 
— cf. Ondine Ghergut, Fostii securisti dezvăluie secretele microfoanelor din casele noastre în „România 
liberă”, 28 aprilie 2009. 

5 Intrebat de un jurnalist, în cadrul unei conferințe de presă din 23 ianuarie 2007, dacă există prea 
multi ofiţeri de informaţii în România, Mircea Geoană, preşedintele PSD, a răspuns: „Nu ştim 
câți suntem, în primul rand" - http://www.realitatea.net/raspuns-socant-al-lui-geoana--nu- 
stim-cati-suntem_38381.html (consultat în 9 noiembrie 2009). 

Ofiterul de lângă tine. Consideraţii privind conspirarea ofiterilor de securitate în anii ‘70 


Comerţului Exterior, Ministerul Turismului, Ministerul Transporturilor, Departamentul 
Cultelor etc.). 

lată însă că documentele demonstrează că si contraspionajul românesc 
folosea, cel putin din anii ’70, ofițeri acoperiți. De altfel, acest lucru apare ca fiind foarte 
firesc, dacă facem o scurtă incursiune în istoria contraspionajului. 

Initial, contraspionajul şi contrainformatiile nu erau distinct separate, ambele 
domenii fiind apanajul Serviciului Special de Informaţii (S.S.I.). Până în 1942, Secţia a 
I-a Contrainformatii avea următoarea structură: grupa secretariat, grupa politică, grupa 
legionară, grupa comunistă, grupa minorităţi, grupa militară, grupa economică, grupa 
diverse, grupa dactilografi, grupa arhivă generală“. Alături de aceste structuri mai existau 
Biroul Evidente şi Agentura I-a și a I-a. În aprilie 1941, Secţia a I-a condusă de Florin 
Becescu (conspirativ „Georgescu”) dispunea de 162 de angajați. 

În septembrie 1942 din cadrul Secţiei a II-a se desprinde personalul care se 
ocupa de contraspionaj şi este organizată Secţia a IV-a Contraspionaj, sub conducerea 
cpt. Bălteanu loan, împărțită în trei grupe: Grupa I-a Contraspionaj, Grupa a H-a 
Legatii şi Grupa a II-a (numită şi Agentura a 2-a) Filaj şi Investigaţii. 

In aprilie 1943 Secţia a II-a Contrainformatii este reorganizată pe aşa numite 
Centre si subcentre informative. Toate centrele, precum şi personalul aferent, erau 
conspirate. Pentru relaţiile cu alte instituţii se utiliza, în general, acoperirea „Poliția 
Judiciara Militară”. Rezidentii şi personalul agenturilor erau total acoperiţi, inclusiv 
prin dotarea cu acte de identitate false, dacă situația o impunea”. La 10 septembrie 1944, 
Secţia a IV-a Contraspionaj a revenit în cadrul Secţiei de Contrainformatii, unde 
funcționează ca birou. Din mai 1945 Biroul Contraspionaj devine Direcţia a I-a 
Contraspionaj®. 


6 Florin Pintilie, Serviciu! Special de Informaţii din Romania (1939-1947), vol. I, Bucuresti, Editura 
Academiei Nationale de Informaţii, 2003, p. 200. 

7 Încă din anii 1919-1920 personalul Serviciului Secret era alcătuit din „personal acoperit şi 
personal descoperit”. Personalul acoperit „se ocupa în mod nemijlocit cu culegerea de 
informaţii, pe când cel descoperit avea de îndeplinit alte însărcinări care nu necesitau o 
acoperire”. Angajaţii din cea de-a doua categorie „erau într-un număr redus, majoritatea 
aparatului Serviciului Secret desfasurandu-si activitatea în mod acoperit” — cf. It. col. Meianu 
Nicolae, Personalul si sediile Serviciului Secret. Clasificarea, acoperirea şi dotarea cu mijloace tehnice de la 
înfiintare până în anul 1940, în Consiliul Securităţii Statului. Centrul de Evidenta, Dispecerat si 
Arhiva, „Studii şi documente”, vol. 4, Bucuresti, 1970, p. 5. Importanţa deosebită acordată 
acoperirii agenților reiese şi din faptul că încă din faza verificării prealabile a viitorului angajat 
Serviciul Secret se preocupa de identificarea celei mai potrivite acoperiri: „se studia din timp 
acoperirea cea mai plauzibilă, sub care urma să-şi desfăşoare activitatea, în cazul că se ajungea la 
angajarea sa. De pildă, din cei care urmau să fie trimiși peste graniță, unii trebuiau să lucreze sub 
acoperirea de «voiajori», «ziarişti», «marinari», «secretari de atasati militar, «consuli», 
«reprezentanți economici» etc. Cei care urmau să fie angajați pentru activitatea informativă şi 
contrainformativa din interior primeau şi ei astfel de acoperiri, bineînțeles legate de sectorul în 
cate urmau să acționeze” — sbidem, p. 12 

8 Florin Pintilie, op. dz, p. 236. 

Această structură se menţine până la desființarea S.S.I.-ului în aprilie 1951, 
activitatea de contraspionaj fiind, cu începere din 1947, de competența exclusivă a 
S.S.L.-ului”. 

Si în această perioadă întregul personal al S.S.I.-ului lucra sub acoperire, 
având identități false, atât în Centrală, cât şi în teritoriul, Începând de la funcția de 
subdirector special si până la oamenii de serviciu, mecanicii sau frizerii din S.S.I., toți 
angajații aveau un nume conspirativ. Personalului S.S.L.-ului i se recomanda ca în 
alegerea profesiei de acoperire să fie „cât mai modest” si să-și aleagă profesii ca 
„gazetar, comerciant, funcționar la Propaganda sau la Oficiul National de Turism”, 
având grijă ca alegerea să corespundă cunoştinţelor pe care le au în domeniu, pentru a 
evita deconspirarea. 

Prin Decretul nr. 50 din 30 martie 1951 activitatea de contraspionaj a fost 
trecută în sarcina Direcţiei Generale a Securităţii Statului (D.G.S.S.). Cele două direcţii 
ale S.S.L.-ului!!, Direcţia I Informaţii Externe și Direcţia a I-a Contraspionaj, devin 
Direcţia A — Informaţii Externe şi Direcţia B — Contraspionaj. Conducerea direcției îi 
este încredinţată It.-col. Szabo Eugen, avându-i ca loctiitori pe mr. Baciu Dumitru si cpt. 
Bucur Nicolae. 

Activitatea de contraspionaj se conformează noilor exigente ideologice, se 
birocratizează şi intra pe fagasul paranoic de a vedea spioni la tot pasul!?. În teritoriu se 


9 În urma unor conflicte cu structurile informative ale M.A.I.-ului, conducerea partidului a 
delimitat sfera de activitate a S.S.L.-ului şi M.A.I.-ului. În sarcina S.S.L.-ului cădeau: „a) munca 
informativă în afara granițelor; b) supravegherea coloniei române și a emigrației româneşti în 
străinătate; c) supravegherea misiunilor şi a reprezentanţilor străini, precum şi a agenturii lor; d) 
cercetări şi anchete în cazurile de spionaj” - A.N.LC., fond C.C. al P.C.R. — Secţia Administrativ- 
Politică, dosar nr. 70/1949, f. 1-3. 

10 Într-un „Raport privind unele aspecte de organizare a S.S.I.-ului”, redactat in 16 noiembrie 
1967 de mr. Zeides Emanoil, din Direcţia Generală de Informaţii Externe, se menţiona: „Fiecare 
salariat al S.S.I.-ului la încadrarea sa în serviciu primea un nume conspirativ, sub care era 
cunoscut pe toată perioada îndeplinirii serviciului. Numele adevărat era cunoscut numai de 
Direcţia Personal, de şeful Direcţiei sau Serviciului unde lucra. Numele conspirativ era folosit în 
toate ocaziile: semnarea lucrărilor, semnarea de primire a drepturilor materiale, în relațiile cu 
colegii, relaţii de muncă etc.” — A.C.N.S.A.S., fond Documentar, dosar nr. 19, vol. 5, f. 137. 

11 S.S.L.-ul a fost desfiinţat prin Decretul nr. 264 din 2 aprilie 1951. 

12 Secţiile de contraspionaj din direcţiile regionale erau obligate „să efectueze acțiunea 
informativă şi operativă: 

— în rândurile cetăţenilor străini, care domiciliază pe teritoriul directiunti regionale; 

— asupra persoanelor care menţin legături cu străinii; 

— asupra persoanelor care în trecut au lucrat în diferite reprezentanțe, concesiuni şi societăți 
străine; 

— asupra persoanelor care menţin corespondenţă cu rudele lor și alte persoane din străinătate; 

— asupra tuturor persoanelor, fără nici o deosebire, care sunt bănuite de spionaj, indiferent de 
locul lor de muncă, cu excepţia deputaţilor Marii Adunări Naţionale, membrilor din conducerea 
organelor conducătoare ale partidului și funcționarilor partidului. Măsuri operative în rândul 
acestora pot fi luate numai cu aprobarea directorului general al Securităţii Statului” - Consiliul 
National pentru Studierea Arhivelor Securității, Securitatea. Structuri-cadre. Obiective si metode, coord. 
Florica Dobre, vol. I (1948-1967), Bucuresti, Editura Enciclopedică, 2006, p. 29-30. 

crează structuri specializate. În cadrul fiecărei direcţii regionale de securitate funcţiona o 
Sectie Contraspionaj. Aceasta organiza acțiunea informativă împotriva serviciilor de 
spionaj inamice, precum şi paza misiunilor străine. Secţia Contraspionaj din direcţiile 
regionale de categoria I şi II avea două birouri: 

Biroul 1 - Se ocupa cu problemele de contraspionaj în sectorul — canale 

ilegale 

Biroul 2 - Se ocupa cu problemele de contraspionaj în sectorul — consulate, 

comunități şi supuşi străini. 

La direcțiile regionale de categoria III-a exista un birou de contraspionaj care 
se ocupa cu aceleaşi probleme. 

Deşi in această perioadă au fost orchestrate o serie de procese de spionaj!?, 
soldate cu condamnări severe!*, de-a lungul anilor '50 concepţia strategică şi modul de 
lucru al Direcţiei Contraspionaj nu au cunoscut o evoluţie spectaculoasă. Potrivit unui 
document din anul 1956, atribuţiile direcției erau următoarele: 

„Asigură acțiunea informativ-operativa asupra diplomaților țărilor capitaliste 
acreditate în R.P.R. descoperind, demascand şi lichidand activitatea lor de spionaj si 
legăturile lor de spionaj din tara. 

Pătrunde în centrele de spionaj din străinătate cu scopul preluării canalelor lor 
de legătură si demascării agenturii acestor centre, trimisă în tara. 

Duce acțiune informativ-operativa, descoperă, foloseşte şi lichidează canalele 
de legătură existente în ţară ale serviciilor de spionaj imperialiste şi agentura acestor 
servicii. 

Asigură supravegherea operativă a diplomaților şi reprezentantelor diplomatice 
ale țărilor capitaliste din R.P.R.”15. 

În 1956 direcţia, având 274 de posturi, era condusă încă de col. Szabo Eugen, 
secondat de It.-col. Isidor Hollingher şi mr. Bucur Nicolae. În cadrul direcţiei funcţiona 
un serviciu acoperit - Serviciul 12 - Supraveghere Operativă, ce dispunea de o schemă 
de încadrare mai mult decât generoasă: 1.891 de posturi. În sarcina acestui serviciu 
acoperit stătea urmărirea diplomaților străini, a angajaţilor reprezentantelor diplomatice, 
dar şi a străinilor care veneau ocazional în România (turism, afaceri etc). După 


13 Mircea Rusnac, Procesul intentat liderilor sârbi „titoisti” (1950) si implicatiile sale, în „Analele 
Banatului”, vol. 5, 1997, p. 383-395; Gheorghe Buzatu, Procesul ,,titoistilor”, în „Document”, anul 
2, nr. 1/1999, p. 48-49; Traian Golea, Procesul legionarilor parașutați în România (9-12 octombrie 1953), 
Constanta, Editura Ex Ponto, 2001; *** Procesul legionarilor parașutați. 1953, Bucuresti, Editura 
Mişcării Legionare, 2000; Clara Catrina Laslau, Despre procesul Nunțiaturii Apostolice, în „Memotia”, 
26, 1999, p. 109-118; Serban Radulescu-Zoner, „Procesul bibliotecilor”: engleză si americană, in 
Romulus Rusan (ed.), „Analele Sighet 7”, Bucuresti, Fundaţia Academia Civică, 1999, p. 321- 
336; Mircea Rusnac, Un proces stalinist implicând „agenti imperialist”, evrei si social-democrati resitent 
(1950), in „Banatica”, an XV, nr. 2/2000, p. 241-258. 

14 În acest context, merită evaluată şi afirmaţia lui Ion Mihai Pacepa, conform căruia în România, 
câtă vreme a lucrat el în Securitate, n-au fost prinși alti spioni decât cei parașutați în anii '50 — cf. 
Ion Mihai Pacepa, Moștenirea Kremlinului. Rolul spionajului în sistemul comunist de guvernare, Bucuresti, 
Editura Venus, 1993, p. 503-504. 

15 Consiliul National pentru Studierea Arhivelor Securității, Securitatea. Structuri-cadre. Obiective şi 
metode, coord. Florica Dobre, vol. I (1948-1967), Bucuresti, Editura Enciclopedică, 2006, p. 142. 

reorganizarea Securităţii din vara anului 1956, acesta devine Serviciul 11, alcătuit din 
patru secţii de supraveghere operativă, un birou tehnic, un birou administrativ şi o 
companie de milițieni. 

Din 1960 conducerea Direcţiei Contraspionaj este preluată de col. Neagu 
Cosma, ce se va dovedi unul dintre ofiţerii de securitate cei mai longevivi în funcţie. In 
acelaşi an, locțiitorii direcției erau It. col. Marinescu Ioan, It. col. Ungureanu Iuliu si It. 
col. Nicolau Ilie. 

Anii *60, mai ales a doua parte a lor, au însemnat un progres din punct de 
vedere al modernizării activităţii de contraspionaj. După 1965 a fost studiată și 
valorificată experiența S.S.L.-ului şi a celorlalte „instituţii informativ-represive 
burgheze”, insistându-se tot mai mult pe o creştere a capacităţii ofensive a direcției şi pe 
o accentuare a conspirativităţii!6, În același timp, contraspionajul românesc avea de 
făcut față unor provocări tot mai mari, determinate de politica de deschidere către 
Occident promovată de conducerea politică de la Bucureşti. Extinderea relațiilor 
economice si amplificarea turismului international au multiplicat exponential posibilele 
canale de culegere de informaţii de către serviciile de informaţii adverse. Astfel, potrivit 
datelor prezentate în şedinţa Colegiului Ministerului Afacerilor Interne din 8 februarie 
1967, în cursul anului 1966, în România au intrat 1.300.000 de cetăţeni străini, dintre 
care 212.000 turişti!”. Dar nu turiştii sau cetățenii care isi vizitau rudele din România 
reprezentau principala îngrijorare. Asa cum remarca generalul-locotenent Vasile Negrea, 
„sunt alte categorii de elemente care sunt foarte importante şi au mari posibilități de 
culegere de informații. Este vorba de specialiștii care sunt in tara noastră din țările 
capitaliste în număr mare si răspândiţi pe tot cuprinsul țării, care fără nici o îndoială au 
legătură și cu diplomaţii. Ei au posibilitatea să se deplaseze şi pot intra şi în zonele unde 
alții nu intra. (...) Adică posibilități de a face spionaj există foarte mari aici”!8. 

Pentru a răspunde noilor exigente, Direcţia de contraspionaj a trecut în anul 
1967, dimpreună cu Securitatea, în ansamblul său, printr-o serie de reorganizări. După 


16 Unul dintre cercetătorii ştiinţifici care lucrau în Centrul de Evidenta, Dispecerat şi Arhiva al 
Consiliului Securităţii Statului nu ezita să insereze în finalul unuia dintre studiile sale consacrate 
Serviciului Secret din România interbelică următorul pasaj: „considerăm că n-ar dăuna cu nimic 
dacă acest sistem de lucru ar fi analizat mai în profunzime si de către aparatul de securitate. 
Compartimentarea stricta a atribuţiilor, dar mai ales modul de acoperire şi apoi de acţiune al 
oamenilor ce compuneau Serviciul Secret, ni se par a conţine elemente ingenioase. Făcând 
abstracție de caracterul de clasă al acestui aparat, trebuie să admitem că în privința 
compartimentării, conspirarii şi acoperirii acţiunilor desfăşurate, el s-a ridicat deasupra celorlalte 
organe cu profil asemănător ale statului burghez. În aceasta constă de fapt şi secretul rezultatelor 
înregistrate de el pe tărâm informativ, până în septembrie 1940. Deosebit de interesant ni se pare 
modul de acoperire, infiltrare şi acţiune al «agenților informatori» care (...) erau cadre ale 
Serviciului Secret, largile posibilități de culegere a informaţiilor, create prin acoperirea sub care 
aceștia erau introdusi în obiectivul interesat. (...) De altfel şi în zilele noastre, mai toate serviciile 
informative, apreciind eficacitatea acestui procedeu clasic, îl folosesc pe scară largă, atât pe plan 
intern, cât si pe plan extern. Credem că si organele noastre ar putea folosi cu mai multă 
îndrăzneală acest procedeu verificat de viata, ca unul dintre cele mai eficace, adaptându-l 
bineînţeles la condiţiile noastre de astăzi” - lt. col. Meianu Nicolae, /oc. cit, p. 19. 

17 A.N.L.C., fond C.C. al P.C.R. — Cancelarie, dosar nr. 17/1967, f. 30. 

18 Thidem. 

înființarea Consiliului Securității Statului, a fost creată Direcţia Generală de 
Contraspionaj, alcătuită din Direcţia a I-a (fosta Directie a I-a), care „desfăşoară 
activitate pentru descoperirea, prevenirea şi lichidarea acţiunilor întreprinse de persoane 
ce se află în slujba serviciilor de spionaj străine şi care acționează în vederea culegerii de 
informaţii politice, militare, economice, tehnico-stiintifice si a subminării economiei 
naționale”, şi Direcţia a IV-a, care desfăşura munca informativă în unitățile Ministerului 
Forţelor Armate şi ale Ministerului Afacerilor Interne!?. 

Plecând de la experienţa S.S.I.-ului şi confruntată cu noile provocări din zona 
operativă, conducerea Securităţii a decis că e momentul pentru o adâncire a 
conspirativitatil, astfel că art. 7 din Regulamentul de organizare si functionare a Directiei de 
contraspionaj din cadrul Consiliului Securității Statului, adoptat la 13 aprilie 1968, preciza că 
„pentru rezolvarea sarcinilor deosebite de muncă, Direcţia de Contraspionaj cuprinde în 
schema sa ofițeri care lucrează conspirat în anumite organizații socialiste, precum şi 
ofițeri detasati’””. 

Necesitatea minimei conspirări a calităţii de ofițer de contraspionaj (sau a celei 
de ofiţer de securitate, în general) începe să devină evidentă, chiar şi pentru minţile cele 
mai obtuze din conducerea Securităţii, astfel încât art. 37 din același regulament 
menţiona: „Ofițerii de contraspionaj poartă ţinută civilă, cu excepţia zilelor în care sunt 
de serviciu și a cazurilor când se ordonă în mod special îmbrăcarea uniformei 
militare”?!. 

Fără a se diminua importanța aspectelor politice, se înregistrează in această 
perioadă o focalizare a interesului conducerii contraspionajului românesc către 
prevenirea încheierii unor contracte economice oneroase pentru statul român, către 
prevenirea scurgerii in exterior a unor informații tehnico-stiintifice, a divulgării unor 
clauze contractuale către firme concurente??. 

Dacă în statele democratice există, pe lângă serviciile naționale specializate în 
acţiuni de contraspionaj, o sumedenie de firme private care isi oferă serviciile marilor 
companii, în scopul prevenirii spionajului tehnico-economic, sau aceste companii își 


19 Consiliul Naţional pentru Studierea Arhivelor Securităţii, Securitatea. Structuri-cadre. Obiective şi 
metode, coord. Florica Dobre, vol. II (1967-1989), Bucuresti, Editura Enciclopedică, 2006, p. 31. 
20 Ibidem, p. 82. 

21 Ibidem, p. 86. 

22 Pe lângă ordinele oficiale, ofițerilor de specialitate ai Securităţii încep să le fie puse la dispoziţie 
o serie de materiale teoretice. Astfel, în buletinul intern intitulat ,,Securitatea” sunt publicate o 
serie de articole pe acest profil: cpt. Georgica Sion, Instalarea ofiterilor de securitate în obiectivele 
economice, în „Secutitatea”, nr. 1/1970, p. 33-37; It.-col. Ion Grecescu, Apărarea specialistilor de 
valoare de actiunile serviciilor de spionaj, in loc. cit, p. 53-60; col. Vasile Craciunoiu, În centrul 
preocupărilor: prevenirea faptelor de natura să afecteze economia natională, in idem, nr. 2/1970, p. 27-30; 
mr. Mircea Ştefănescu, mr. Costică Mohorea, Principalul efort în direcția descoperirii agenților serviciilor 
de spionaj recrutați din rândul cetățenilor români, în loc. cit., p. 37-42, col. Emilian Georgescu, It.-col. Al. 
Aulik, Considerente privind organizarea muncii de securitate în obiectivele cu statut de centrale industriale, in 
loc. cit., p. 106-109; col. Nicolae Ungureanu, It.-col. Anton Sentes, $7fiaz; că sunteti în atenția serviciilor 
de spionaj străine?, „Secutitatea”, nr. 1/1971, p. 25-30. 

construiesc propriile servicii de securitate”, în cazul României toate aceste atribuții 
reveneau direcției de specialitate din cadrul Securității. 

Competiţia acerbă în plan economic între entitățile statale şi private de pe 
diversele meridiane ale lumii si folosirea spionajului în această confruntare erau 
explicate în termenii ideologiei marxiste şi constituiau un semnal de alarmă pentru 
factorii de decizie ai regimului comunist. Schimbările profunde aduse în economie de 
aşa-numita „revoluție tehnico-ştiințifică” influentau direct şi activitatea serviciilor 
secrete. Un teoretician al perioadei explica noua conjunctură internațională în următorii 
termeni: 

„Monopoluiile sunt nevoite să facă uriaşe cheltuieli chiar si pentru acele 
cercetări care nu sunt rentabile pe termen scurt şi a căror rentabilitate viitoare este 
problematică. Într-un anumit sens, revoluţia tehnico-stiintifica sileşte monopolurile să 
se angajeze în cursa progresului tehnic, uneori independent de considerentele de profit 
imediat. În aceste condiții, spionajul industrial capătă, în mod inevitabil, dimensiuni 
mari’’4. 

Plecând de la această percepție, fundamental corectă, chiar daca explicarea 
situației se făcea în cheie marxistă, regimul de la Bucuresti a iniţiat o serie de măsuri 
preventive, precum pregătirea contrainformativă a persoanelor angrenate în activități de 
comerț exterior şi colaborare economică internațională, publicarea unor lucrări de 
specialitate care să sensibilizeze publicul larg si să-l informeze asupra mijloacelor si 
metodelor folosite de agenţiile de spionaj? şi, nu în ultimul rând, extinderea rețelelor 
informative în obiectivele şi mediile susceptibile a se afla în atenția spionajului. 

Într-una dintre lucrările publicate în această perioadă, spionajul tehnico- 
economic era definit ca un „război mondial al profitului”, care „nu opune întotdeauna 
direct, unul altuia, statele capitaliste dezvoltate, ci se desfășoară, mai ales, în interiorul 
lor, opunand pe toți împotriva tuturor”2, Resursele importante alocate acestui gen de 


% Futurologul american Alvin Toffler, analizând intensificarea fără precedent a spionajului 
tehnico-economic în ultimele decenii ale secolului al XX-lea, nota: „A sti ce au în minte 
concurenţii implică un avantaj tactic imediat, precum si posibile foloase strategice. Toate acestea 
ne ajută să explicăm de ce 80% dintre cele mai mari câteva mii de firme ameticane au acum 
proprii lor copoi cu normă întreagă şi de ce Societatea Profesioniștilor Informaţiilor 
Concurentiale îşi revendică numai ea singură membri în cel putin trei sute de companii, din şase 
ţări” - Alvin Toffler, Puterea in miscare, Bucureşti, Editura Antet, 1995, p. 158-159. 

24 Gheorghe P. Apostol, Revoluția tehnico-stiintificd în capitalismul contemporan, în „Capitalismul 
contemporan”, Gh. P. Apostol (red. coordonator), Sterian Dumitrescu, Gh. I. Tomescu 
(redactori), Bucuresti, Editura Didactică si Pedagogică, 1973, p. 44. 

25 Preocuparea pentru studierea impactului pe care îl are spionajul industrial în procesul de 
dezvoltare economică este atestată si de articolele apărute în publicaţiile occidentale de 
specialitate. Astfel, în anii ’70, în Franţa, revista “Defense nationale. Problemes politiques, 
économiques, scientifiques, militaires” (fosta “Revue de Défense Nationale”) publica o serie de 
articole dedicate acestui subiect, dintre care amintim Pierre Aigrain, L’Europe dans la compétition 
scietifique (no. 6/1973), Georges Vendryes, Aspects économiques et industriels de la politique électro- 
nucléaire de la France (no. 3/1975), Pierre Airgrain, Technologie et rapports de force (no. 3/1979). 

26 I. Mocanu, Însemnări despre spionajul tehnico-economic, Bucuresti, Editura Militară, 1975, p. 4-5; 
acest „război al tuturor împotriva tuturor” este unul cât se poate de real si excede așa-zisele 
alianţe militare, nimeni nepermitand „prietenilor”, mai noi sau mai vechi, o cunoaştere a tuturor 

activități erau explicate prin imensele beneficii ce puteau fi obținute, acestea fiind 
apreciate, „În majoritatea cazurilor, mie la sută sau chiar mai mult în raport cu 
cheltuielile făcute pentru obţinerea informaţiilor respective”. Potrivit unor aprecieri 
făcute în cadrul unei conferințe privind securitatea firmelor, desfăşurată la Washington 
în 1964, tehnicile de spionaj deveniseră atât de rafinate încât „obţinerea secretelor de 
fabricaţie prin intermediul organizațiilor spionilor profesionişti reprezintă calea cea mai 
rapidă si mai ieftină de modernizare a intreprinderilor’?’. O opinie similară este 
exprimată la o distanță de două decenii de John D. Halamka, Chief Executive Officer la 
Ibis Research Labs, într-o lucrare dedicată spionajului tehnico-stintific: „Cea mai mare 
cheltuială şi cel mai lent pas, de-a lungul procesului de producție, sunt cercetarea şi 
dezvoltarea. Proiectarea unei nave poate lua sute de ani-muncă şi milioane de dolari. 
Simpla copiere a concurentului este mult mai rapidă, cât şi mai ieftină”28. 

Într-o altă lucrare, menită să fie „un mijloc la îndemâna tuturor celor chemați 
să se ocupe de (...) crearea climatului politic partinic care să se materializeze în fapte şi 
acțiuni demne pe linia respectării neabătute a cerințelor vigilenței revoluționare”, 
problemele spionajului erau abordate pe baza delimitări sferelor de activitate în spionaj 


informaţiilor secrete. În acest context, nu este precupetit nici un efort pentru cunoașterea cat 
mai deplină a potenţialului inamicului, dar si al aliatului. Din multitudinea de cazuri, vom aminti 
doar „stoarcerea” de informații, timp de peste un an, de către spionii vest-germani dintr-o reţea 
de peste 430 de computere ale Agenţiei de Proiecte de Cercetare Avansată în Domeniul Apărării 
din cadrul Pentagonului. Au fost accesate date de maximă importanţă referitoare la armamentul 
nuclear si iniţiativa de apărare strategică a S.U.A., iar depistarea accesului neautorizat în reţea s-a 
făcut printr-o întâmplare — Alvin Toffler, op. cit, p. 163. 

2 I. Mocanu, op. cit., p. 6. 

% John D. Halamka, Espionage in the Silicon Valley, Berkeley, Sybex, 1984, p. 50; autorul este in 
prezent Chief Information Officer la Harvard Clinical Research Institute. Aceeaşi opţiune 
pentru ,,copiere” era exprimată de Nicolae Ceausescu, in mai 1978, într-o şedinţă cu conducerea 
Ministerului Industriei Constructoare de Maşini: „Eu nu am pretenţia ca totul sa fie unicat, să fie 
o creație de 100% nouă. De altfel, nimeni nu face așa! Să ne uităm la ceea ce avem in tara si, daca 
reuşim să le facem mai bine, cu atât mai bine, dacă putem să le copiem, cel putin să le copiem, să 
le facem la fel. Ştiţi bine că trebuie copiat începând din clasa I-a, până când se termină facultatea 
se tot copiază! Asa că sunt toți obișnuiți! Şi nu numai la noi, în toată lumea, tovarăși! In toată 
lumea, aşa se face. Toti copiază. Să nu credeţi că japonezii au inventat totul! Sau americanii sau 
alţii. Fiecare a copiat. Dar, când am fost în Japonia, mi-au și arătat: uite, am luat presa asta din 
Franţa si acum am 20. Toate le-am facut eu. (...) Ca să nu mai stea să facă calculul, o ia pe aceea, 
se uită la ea şi o copiază. Sigur, i-a schimbat ceva, i-a pus denumirea Mi Ci Ci Sin, nu ştiu ce, i-a 
mai schimbat culoarea si gata!” — apud Florian Banu, Nicolae Ceausescu si procedeul Mi Ci Ci Sin, în 
„Magazin istoric”, nr. 6/2003, p. 87. Pentru rolul spionajului în procesul de dezvoltare,vezi si 
Stevan Dedijer, Nicolas Jequier (eds.), Intelligence for Economic Development: An Inquiry into the Role of 
the Knowledge Industry, New York, St. Martin’s, 1987. Schimbările intervenite în acest domeniu 
după încheierea Războiului Rece si noile implicaţii asupra securităţii nationale sunt bine 
surprinse de către Dennis DeConcini, The Ro% of U.S. Intelligence in Promoting Economic Interest, în 
„Journal of International Affairs”, 1994, vol. 48, p. 39-57 si Stephen P. Ferris, Gordon 
Livingston, Economic Espionage as Neo-Merchantilism: National Security Implications, în „Defense 
Intelligence Journal’, vol. 10, no. 2, (Summer 2002), p. 13-28. 

militar”, spionaj politic, spionaj economic”, spionaj ştiinţific”, spionaj industrial”? si 
spionaj comercial şi financiar. După ce trece in revistă o sumedenie de cazuri de 
spionaj economic, de la furtul secretului de fabricaţie al purpurei și al mătăsii, până la 
furtul formulei zahărului sintetic „Sacaryl” sau la obţinerea fotografiilor-spion ale 
automobilului Mercedes 250 S, autorul își încheie demersul printr-un îndemn la 
vigilenta: 

„Astăzi, când economia noastră cunoaşte o dezvoltare tot mai impetuoasă, 
când se realizează din zi în zi schimburi de valori tot mai numeroase, când multe din 
produsele noastre au devenit competitive pe plan internaţional se impune ca secretele 
activității economice ale țării noastre să fie apărate, să actionam in strictă conformitate 
cu cerinţele vigilentei revoluționare”55. 

În acest context, trebuie să menţionăm că ideologizarea excesivă a acţiunilor 
de pregătire contrainformativă a persoanelor cu activităţi în obiective sau domenii 
susceptibile a fi ţinta spionajului a compromis formarea unei culturi a securității 
informaţiilor. Multi dintre angajaţii unor astfel de obiective au privit ca pe o simplă 
indocttinare politică seminariile referitoare la păstrarea secretului de stat si de serviciu, 
inchipuindu-si că spionii nu există decât în mintea activiştilor de partid şi a ofițerilor de 
securitate care încearcă să-şi justifice existența. Pe de altă parte, in mentalul colectiv 
spionul a rămas asociat, uneori până în ziua de astăzi, cu imaginea lui James Bond, un 
super-erou, dotat cu ultimele minunăţii tehnice, care seduce frumoase secretare şi 


29 În opinia autorului, spionajul militar „urmăreşte obţinerea de informaţii ce se referă la 
potenţialul de apărare al unei tari şi, mai ales, la forțele sale armate: dotare, nivel de pregătire, 
efective, sistemul de apărare, planuri de mobilizare, depozite etc” — Dr. Paul Rânitz, Spionajul 
economic. File de dosar, Bucuresti, Editura Militară, 1976, p. 11. 

30 Spionajul politic vizează „cunoaşterea problemelor care fac obiectul afacerilor interne si 
externe ale unei tari, având o arie de obiective destul de flexibilă” — sbidem, p. 12. 

3! Autorul amintit definea spionajul economic drept „fapta persoanei care, fie în baza funcţiei pe 
cate o are într-o întreprindere, fie în urma unei acțiuni clandestine, obține informaţii economice 
secrete, ştiind că aduce vătămarea unui important interes public sau privat” — ż¿bidem. 

32 Spionajul ştiinţific reprezintă, pur şi simplu, „furtul ideilor”. Potrivit lui Paul Rânitz, „simplul 
fapt de a afla unde se găseşte o anumită personalitate din lumea ştiinţei sau la ce problema 
intenționează să lucreze, constituie deja o informaţie de valoare care permite angajarea unei 
cercetări proprii sau a unei acţiuni, care să învingă concurenţa pe propriul său teren” — cbidem, p. 
13. 

33 Spionajul industrial era perceput drept „capturarea invențiilor și descoperirilor tehnice, aplicate 
sau cu posibilităţi de a fi aplicate în industrie” — bidem. Norman Polmar si Thomas B. Allen 
definesc spionajul industrial drept o acţiune de dobândire a unor avantaje care nu se obţin „uşor 
sau legitim” si îl disting de spionajul economic (care foloseşte masiv sursele deschise) prin faptul 
că implică frecvent activităţi ilegale, întocmai ca spionajul tradiţional” — cf. Norman Polmar and 
Thomas B. Allen, The Enciclopedia of Espionage, New York, Gramercy Books, 1998, p. 277. 

34 Spionajul comercial si financiar are drept finalitate ,,aflarea conditiilor in care s-a produs o 
anumita marfa, publicitatea ce va fi facuta, pretul de vanzare, pentru ca, la randul sau, 
concurentul să ofere condiţii mai avantajoase” si, in cele din urmă, înlăturarea concurentului de 
pe piaţa economică — Dr. Paul Rânitz, op. cit., p. 14. 

55 Ibidem, p. 116. 

pătrunde prin efractie în birouri ultrasecrete3,. Cine nu corespunde acestui şablon, nu-i 
spion! Pe cale de consecință, multi oameni nici măcar nu visau că, la un moment dat, se 
puteau afla în atenţia serviciilor de contrainformaţii ale Securităţii, uimirea lor fiind 
manifestă în momentul când şi-au putut consulta dosarele de urmărire”. 

Din păcate, imaginea spionului real este una mult mai prozaică, fapt ce îl face 
greu depistabil de către neinitiati. În acest sens, Alvin Toffler nota: „asemenea unor 
veritabili spioni, agenţii de informaţii ai afacerilor îşi încep vânătoarea cu o atentă 
recunoaştere a surselor «deschise». Parcurg publicații de specialitate, buletine pe 
abonament şi presa generală, în căutarea indiciilor despre planurile vreunui competitor. 
Citesc discursuri, studiază anunţuri de angajare, participă la întruniri şi seminarii. 
Intervievează foști angajaţi, dintre care mulți sunt foarte dornici să vorbească despre 
vechile firme in care au lucrat”38. 

Dacă multi civili aveau tendința de a minimaliza pericolul scurgerii de 
informaţii către concurenți de peste hotare, ofițerii de securitate, instruiți asupra 
metodelor diversificate de culegere de informaţii, au căzut în cealaltă extremă şi 
interpretau cele mai banale fapte ca posibile acțiuni de spionaj”. Totodată, interferența 
factorului ideologic a viciat din plin acțiunile de contraspionaj, ofițerii din acest sector 
nereuşind, în multe cazuri, să se debaraseze de practicile specifice poliţiei politice. 

Amprenta ideologică se poate identifica şi în documentul pe care îl publicăm 
alăturat, viitorii ofițeri sub acoperire trebuind „să fie membri ai Partidului Comunist 
Roman cu o temeinică pregătire politico-ideologică, profund devotați partidului si 
poporului” şi „să provină dintr-un mediu social-politic sănătos, să nu aibă rude în 
străinătate sau cu antecedente politice ori penale”. 

Aşa cum atestă acest document, începând din vara anului 1976, se 
institutionalizeaza practica folosirii de ofițeri acoperiți în cadrul Direcţiei a III-a 
Contraspionaj. După cum am încercat să demonstrăm, această practică se inscria într-o 


36 Pentru modul în care literatura şi filmul au impus în mentalul colectiv anumite stereotipii cu 
privire la spioni si serviciile secrete, vezi numărul special intitulat Spying in Film and Fiction din 
revista „Intelligence and National Security”, vol. 23, Issue 1, 2008. 

57 Un fost inginer chimist, după consultarea propriului dosar, se exprima în următorii termeni: 
„despre Securitate atunci nu ştiam nimic, în afara faptului că era o sperietoare generală. Toată 
lumea credea că este mai periculoasă, mai profesionistă, mai puternică decât era. De fapt, 
securitatea era mult mai slabă decât a părut. Dar mitul... mitul este imens. Acolo lucrau nişte 
oameni de joasă condiţie, joasă inteligenţă care, de fapt, erau la serviciu în comunism. Lucrau 
prost, nu aflau nimic în ciuda imensei cheltuieli de personal si probabil si cheltuieli materiale care 
se făceau pentru urmărirea unui simplu om cum eram eu” — apud Virgiliu Tarau (coord.), Învătând 
istoria prin experientele trecutului: cetățeni obișnuiți supravegheați de Securitate in anii '70-'80, autori: 
Cristina Anisescu, Denisa Bodeanu, Liviu Burlacu, Daniela Iamandi, Cipriana Moisa, Adelina 
Oana Ştefan, Bucuresti, Editura C.N.S.A.S., 2009, p. 156. 

38 Alvin Toffler, op. cit, p. 159. 

5 Fenomenul nu este neapărat unul specific ofiţerilor de securitate. Aşa cum observa Alain 
Dewerpe, „consecinţă a interpretării criptologice a politicii (o caracteristică a meseriei), spionita 
este pentru profesionişti o boală profesională şi o nevroză obsesivă: delirul criptologic devine 
tehnică. Dat fiind că există spioni, ei trebuie căutaţi şi găsiți. De unde, pentru orice outsider, 
imaginea ridicolă a suspiciunilor lor interminabile” - Alain Dewerpe, Spionul. Antropologia secretului 
de stat contemporan, Bucureşti, Editura Nemira, p. 383. 

veche traditie a serviciilor de informații (atât din Romania, cat si din alte state), 
răspunzând, totodată, necesităţii de consolidare a activităţii de contraspionaj, astfel încât 
să poată face fata multiplelor provocări aduse de schimbările intervenite la nivel 
mondial. Câţi ofițeri sub acoperire au fost creați de contraspionajul românesc”, care a 
fost aportul lor real la apărarea intereselor naționale din acea perioadă, cât a fost poliție 
politică şi cât contraspionaj ,,pur” în activitatea lor sunt întrebări al căror răspuns poate 
fi oferit doar de cercetări viitoare în recent desecretizatele fonduri de arhivă. Cert este 
că sistemul ofițerilor acoperiți, departe de a reprezenta o „monstruozitate” specifică 
regimului comunist, are tradiţie şi s-a perpetuat de-a lungul timpului datorită avantajelor 
indiscutabile pe care le aduce în munca de informaţii. Putem chiar afirma că 
oficializarea acestui sistem era un semn că Securitatea începea să se profesionalizeze, 
anumite structuri din cadrul său depăşind etapa de amatorism şi improvizație, 
definitorie pentru primele două decenii de funcționare, și înscriindu-se pe coordonatele 
de funcționare ale unui adevărat serviciu de informatii*. 

Fără a fi neapărat adepţii impunerii unei dihotomii care să conducă la 
identificarea unei Securitati re/e, căreia să-i poată fi contrapusă o Securitate bund, suntem 
de părere că anumite compartimente din cadrul Securităţii, în anumite perioade de timp, 
au avut atribuţii care se pot regăsi cu ușurință în cadrul oricărui serviciu de informaţii 
din orice tara civilizată, de ieri sau de azi. Spionajul, contraspionajul, contrainformatiile 
economice sau activităţile de combatere a terorismului au fost şi rămân componente 


40 Fara a dispune de date precise, putem estima, plecând de la câteva premise, că numărul 
acestora a fost destul de mare. În primul rând, numărul obiectivelor economice considerate de 
către Securitate a fi (pe drept sau pe nedrept!) în atenţia serviciilor străine de informaţii era foarte 
mare. În al doilea rând, ipostaza de ofițer sub acoperire trebuie să fi apărut celor vizati de 
Securitate pentru această misiune drept una extrem de seducătoare. Ipoteza noastră are în vedere 
doi factori: mai întâi, era vorba de un câștig material deloc de neglijat, prin primirea drepturilor 
băneşti cuvenite ofiţerilor activi, plus un spor de 10% pentru aflarea în „dispozitiv de luptă”. 
Apoi, poate la fel de important, este vorba despre un factor mai greu cuantificabil, numit de 
Alain Dewerpe „plăcerea de a fi un altul”: „voluptatea de a spiona şi de a manipula, voluptatea 
de a te ascunde, de a aştepta şi de a ataca sau de a te sti urmărit şi dorit — sunt tot atâtea 
modalități ale transgresiei autorizate pe care se întemeiază plăcerea de a fi un altul” — cbidem, p. 
376. 

4 În sprijinul acestei afirmaţii poate fi invocat si faptul că, din anii ’70, practica arestării 
persoanelor bănuite de spionaj şi a condamnării acestora în procese-spectacol este înlocuită cu 
diverse jocuri operative care se soldau cu arestări doar în cazuri extreme. Pentru dificultățile si 
inconvenientele unui proces de spionaj într-un sistem democratic, vezi M. E. Bowman, 
Prosecuting Spies. An Uneasy Alliance of Security, Ethics and Law, in „Defense Intelligence Journal”, 
vol. 4, no. 1 (Spring 1995), p. 57-81 (o primă variantă a articolului a fost publicată in „American 
Intelligence Journal”, 11, 1990, no. 2, p. 29-39). Este unanim acceptat că un veritabil serviciu de 
contraspionaj „are ca scop utilizarea operaţiunilor adversarului deturnându-le în scop propriu, 
infiltrarea în rețelele lui pentru a le face să lucreze pentru tine, aflarea a ceea ce adversarul știe şi 
cum ştie, pentru a contracara acțiunea lui si a furniza o imagine falsă a informaţiilor de care 
dispun cele două echipe” — Alain Dewerpe, op. cit, p. 272. Acelaşi autor susține că arestarea 
agenţilor dușmanului „nu este decât aspectul exterior si superficial, mijlocul elementar și 
grosolan si câteodată procedeul cel mai lipsit de îndemânare şi mai putin eficace al 
contraspionajului” — zbidem. 

esenţiale ale sistemului imunitar al statului modern‘, iar folosirea ofițerilor sub 
acoperire a fost şi rămâne o practică curentă”. 

De aceea, neantizarea muncii unor oameni (prin trecerea sub tăcere a unor 
aspecte pozitive ale activităţii lor) şi aruncarea vinovatiei colective asupra unor categorii 
de persoane, plecând de la simpla apartenenţă la o instituţie condamnabilă în ansamblul 
său, fără o evaluare a activităţii concrete, individuale, ni se par a fi practici străine, 
deopotrivă, unui sistem de gândire democratic, cât si scrierii istoriei. În acest sens, 
dorim, în încheiere, să reamintim două din punctele incluse în apelul ,,Liberté pour 
Phistoire”, publicat, în decembrie 2005, de 19 reputați istorici francezi" in revista 
„L Histoire”: 


42 Claude Silberzahn, care a condus Direction Générale de la Sécurité Extérieure (serviciul de 
spionaj al Franţei) în perioada 23 martie 1989 — 7 iunie 1993 şi care a fost demis în urma 
dezvăluirii operaţiunilor franceze de spionaj in industria aero-spatiala a S.U.A., a susţinut pe 
toată durata mandatului său că spionajul modern „este, în mod esenţial, economic, ştiinţific, 
tehnologic şi financiar” — apud Norman Polmar și Thomas B. Allen, op. cit., p. 166. 

43 În 1996 aşa-numitul Permanent Select Commitee on Intelligence, din cadrul Congresului S.U.A., a 
realizat un amplu studiu intitulat „Intelligence Community in the 21% Century”. În cadrul 
capitolului IX, intitulat „Serviciul Clandestin”, se fac aprecieri edificatoare asupra folosirii 
ofiţerilor sub acoperire și a relaţiei acestora cu cadrul legal (am redat versiunea în limba engleză 
pentru ca cititorul să perceapă întocmai nuanțele textului): 

„Yet, it is necessary to have at least a minimal clandestine presence in most countries (a 
"global presence") so as to maintain a broader base-line contingency capability and to respond to 
transnational collection requirements. Clandestine operations require an extraordinarily high 
level of management attention, expertise and coordination. 

1) Most of the operations of the CS [Clandestine Service — n.ns. L.B.] are, by all 
accounts, the most tricky, politically sensitive, and troublesome of those in the IC [Intelligence 
Community — n.ns. L.B.] and frequently require the DCI's close personal attention. The CS is 
the only part of the IC [Intelligence Community — n.ns. L.B.], indeed of the government, where 
hundreds of employees on a daily basis are directed to break extremely serious laws in counties 
around the world in the face of frequently sophisticated efforts by foreign governments to catch 
them. A safe estimate is that several hundred times every day (easily 100.000 times a year) DO 
officers engage in highly illegal activities (according to foreign law) that not only risk political 
embarrassment to the US but also endanger the freedom if not lives of the participating foreign 
nationals and, more than occasionally, of the clandestine officer himself. In other words, a 
typical 28 year old, GS-11 case officer has numerous opportunities every week, by poor 
tradecraft or inattention, to embarrass his country and President and to get agents imprisoned or 
executed. Considering these facts and recent history, which has shown that the DCI, whether he 
wants to or not, is held accountable for overseeing the CS, the DCI must work closely with the 
Director of the CS and hold him fully and directly responsible to him” - 
http://www.gpo.gov/congress/house/intel/ic21/ic21009.html (site-ul oficial al U.S. 
Government Printing Office). Vezi si Roy Godson, Dirty Tricks or Trump Cards: U.S. Covert Action 
and Counter-Intelligence, Washington D.C., Brassey’s, 1995. 

+ Printre cei 19 semnatari ai apelului se numără Jean-Pierre Azema, specializat în istoria, atât de 
sensibilă din punct de vedere politic, a regimului de la Vichy şi a Rezistenței franceze, Marc 
Ferro, recunoscut specialist în istoria U.R.S.S., director la Ecole des Hautes Etudes en Sciences 
Sociale, co-director la reputata revista Annales şi co-editor la Journal of Contemporary History, Pierre 
Milza, binecunoscut specialist in istoria fascismului, precum si Mona Ozouf, autoare a unor 

„L'histoire n'est pas la morale. L’historien n'a pas pour rôle d’exalter ou de 
condamner, il explique. 

L’histoire n'est pas Pesclave de Pactualité. L’historien ne plaque pas sur le 
passé des schémas idéologiques contemporains et n’introduit pas dans les événements 
d’autrefois la sensibilité d’aujourd’ hui’. 

Aşadar, ne exprimăm încrederea că o bună cunoaştere a faptelor, facilitată prin 
publicarea documentelor semnificative, va permite o mai bună exp/icare a evenimentelor 
istoriei contemporane. De aceea, apreciem că un document precum cel care îl publicăm 
este în măsură să contribuie la o înțelegere mai bună a modului în care economia 
românească a ultimelor decenii ale regimului comunist se afla sub controlul Securității, 
la realizarea unei distincţii între activitățile de poliție politică şi cele specifice 
contraspionajului. De asemenea, îndrăznim să credem că aşa cum, după două decenii de 
la înlăturarea „regimului burghezo-mosieresc”, Securitatea a acceptat că are ce învăţa in 
anumite domenii de la serviciile secrete care au precedat-o, noile structuri de securitate 
ale statului român pot învăţa din greşelile, dar şi din succesele trecutului. Aceasta cu atât 
mai mult cu cât amenințările la adresa siguranţei nationale, departe de a se fi imputinat, 
s-au multiplicat şi diversificat, pe măsura integrării României în economia globală. 


lucrări de referință cu privire la istoria Revoluţiei Franceze. Ceilalţi semnatari, pe care nu-i mai 
nominalizăm, sunt de acelaşi calibru academic. 

45 „Istoria nu este tot una cu morala. Istoricul nu are rolul de-a exalta ori de-a condamna, el 
explică. 

Istoria nu este sclava actualităţii. Istoricul nu aplică trecutului schemele ideologice contemporane 
şi nu introduce în evenimentele de odinioară sensibilitatea prezentului”. Pentru varianta în limba 
română am preferat să redăm traducerea oferită de Gheorghe Buzatu în capitolul consacrat 
istoriografiei şi izvoarelor din volumul al IX-lea al tratatului de istorie a românilor publicat de 
către Academia Română — cf. Academia Romana, Istoria românilor, vol. LX România in anii 1940- 
1947, Dinu C. Giurescu, coordonator, Florin Sperlea, secretar, Bucuresti, Editura Enciclopedică, 
2008, p. XXVIII. Pentru a vedea ce ecou au avut în istoriografia românească principiile 
formulate de distinsii istorici francezi amintiţi, este suficient să răsfoim lucrările ieşite de sub 
tipat în ultimii ani. Pentru eforturile făcute pe alte meridiane în sensul prezervării independenţei 
ştiinţei istorice în raport cu puterea politică, vezi şi articolul Lazżssons les historiens faire leur métier!, în 
„L Histoire”, no. 306, février 2006. 

ANEXA 
Ministerul de Interne 
Direcţia a I-a Strict Secret 
Ex. nr. 1 
Nr. 0330.433 


28 august 1976 


Aprob, 
[indescifrabil] 


Rog a aproba, 
[indescifrabil] 


Norme 


privind încadrarea si folosirea ofițerilor de contraspionaj 


conspirati din aparatul central și teritorial de Securitate 


L Selectionarea, verificarea si încadrarea ofițerilor de contraspionaj conspirati 


1. Selectionarea ofițerilor de contraspionaj conspirati se face în 
conformitate cu criteriile stabilite pentru încadrarea ofițerilor de securitate, din rândul 
specialiştilor din producție, a unor cadre din aparatul de stat — îndeosebi a celor care 
sprijină sau au sprijinit informativ activitatea organelor de securitate — cu respectarea 
următoarelor cerințe: 

-să fie membri ai Partidului Comunist Român cu o temeinică pregătire 
politico-ideologica, profund devotați partidului si poporului; 

-să provină dintr-un mediu social-politic sănătos, să nu aibă rude în 
străinătate sau cu antecedente politice ori penale; 

-să constituie exemple de corectitudine si conduită la locul de muncă, in 
familie şi societate; 

-să aibă studii superioare absolvite, 3 ani vechime în producţie; stagiul militar 
satisfăcut, vârsta până la 35 ani şi pe cât posibil să cunoască una sau mai multe limbi 
străine; 

-să fie apți medical pentru a deveni ofițeri de securitate şi să aibă calități 
pentru munca informativ-operativă; 

-să lucreze în obiective unde se concentrează secrete de stat, în locuri stabilite 
că prezintă interes pentru serviciile de spionaj sau să poată fi încadraţi ulterior în 
asemenea locuri. 

2. Acolo unde există condiții de angajare şi conspirare, cu aprobarea 
conducerii ministerului, pot fi introduşi în instituții de acoperire, sub legende 
corespunzătoare şi ofițeri din efectivele existente a căror calitate nu este cunoscută si 
sunt în măsură să rezolve cu competenţă sarcinile ce le revin pe linia instituţiilor 
respective. 

3. Selectionarea, studierea şi verificarea candidaţilor pentru chemare in 
cadrele active, în calitate de ofițeri conspirati, se efectuează de şefii serviciilor 
(birourilor) de contraspionaj, prin mijloacele muncii informativ-operative si de către 
şefii compartimentelor de cadre, care vor folosi legende adecvate pentru a nu duce la 
deconspirarea acestora. 

Acoperirea sub care se efectuează verificarea de cadre şi rezultatele obţinute 
prin mijloacele muncii informativ-operative se consemnează în nota de relații. 

Dosarele personale ale ofițerilor conspirati contin în plus fata de 
documentele ce se întocmesc pentru ceilalți ofițeri, rapoarte detaliate privind obiectivele 
sau locurile în care îşi vor desfăşura activitatea, precum şi problematica muncii de 
securitate ce urmează să o realizeze. 

4. Propunerile de chemare în cadrele active se supun spre avizare 
primului-secretar al Comitetului Judeţean de Partid sau al Municipiului Bucureşti şi se 
înaintează spre aprobare conducerii Ministerului de Interne prin Direcţia a II-a si 
Direcţia Cadre şi Învăţământ. 

Conducerea Direcţiei a III-a nu va da curs propunerilor de încadrare până ce 
nu va cunoaşte nemijlocit candidaţii respectivi şi se va convinge că aceştia întrunesc 
condiţiile de a deveni ofițeri conspirati. 

5. În discuţiile ce se poartă cu candidaţii în vederea încadrării, se va spune 
acestora că vor lucra în aparatul de securitate, fără însă a le preciza că isi vor desfășura 
activitatea în calitate de ofițeri conspirati în obiectivele sau locurile de munca din care 
provin. Totodată, li se va cere să nu deconspire fata de nimeni faptul că urmează să fie 
încadraţi în Ministerul de Interne, verificându-se în ce măsură respectă această indicație. 

6. Ofițerii conspirati primesc de la Ministerul de Interne toate drepturile 
ce li se cuvin ca ofițeri activi, plus indemnizaţia de dispozitiv de luptă în procent de 
10% din retributia tarifară lunară, potrivit funcţiei în care au fost încadraţi. Drepturile 
bănești ale acestora vor fi acordate prin state de salarii separate de ale celorlalte cadre, 
întocmite de unităţi, unde vor fi înregistraţi cu indicativul ori numele conspirativ ce li s- 
a fixat prin ordinul de numire în funcție. 

Veniturile realizate potrivit funcţiilor în care sunt încadrați la instituțiile de 
acopetire, vor fi făcute venit la stat prin Ministerul de Interne“. 


II Atribuţiile ofițerilor de contraspionaj conspirati 


1.  Acţionează permanent şi în mod organizat pentru obținerea de 
informaţii pe profil, cât si a altor date care prezintă interes pe linia activităţii organelor 
Ministerului de Interne. În acest scop: 

a)  punctează, studiază si recrutează informatori în locurile care prezintă 
interes din obiectivul respectiv sau din alte obiective, pe care îl folosesc cu sarcini 
concrete în acțiunile informative duse asupra elementelor urmărite sau în cadrul 


46 Aşadar, cel putin de la momentul adoptării acestor norme, salariul cuvenit pentru funcția civilă 
„de acoperire” se constituia în venit la bugetul Ministerului de Interne, ofiţerul primind un 
singur salariu, neexistând nici un fel de salarii „peste cele primite oficial”, aşa cum a afirmat în 
repetate rânduri I.M. Pacepa (vezi infra, nota 2). 

supravegherii informative. De asemenea, li se pot preda în legătură persoane din rețeaua 
altor ofițeri cu care ei au posibilități mai bune de lucru; 

b)  selecționează, studiază si recrutează informatori din rândurile cadrelor 
şi agenţilor serviciilor de spionaj care acționează acoperit în R.S. România sau altor 
străini care prezintă interes pe linie de contraspionaj şi tin legătura cu aceştia; 

c) contactează cetăţeni străini aflați în atenția aparatului de contraspionaj, 
cu ocazia manifestărilor protocoalelor organizate de misiunile diplomatice, alte 
reprezentanţe străine sau în împrejurări favorabile, în scopul studierii şi exploatării lor 
informative, a urmăririi comportării unor suspecți în asemenea situații. 

d) urmăresc personal, iar în limita atribuţiilor de serviciu şi prin ceilalți 
angajați din obiectiv, modul cum se aplică prevederile legale în vigoare privind 
asigurarea secretului de stat şi contactele cu străinii, întreprind măsuri — în raport de 
funcţiile ce le ocupă — pentru respectarea acestora şi semnalează orice aspecte care 
lezeaza interesele statului. 

Ofițerii conspirati vor lucra numai cu informatori de totală încredere, 
temeinic verificați. Pentru a asigura conspirarea lor, în situaţii mai deosebite, candidații 
la recrutare vor fi atraşi la colaborare de ofițeri din Direcţia a I-a sau din serviciile 3 
ale inspectoratelor județene, urmând ca după o perioadă de verificare şi angrenare a 
acestora în muncă, să fie dati în legătura ofițerilor acoperiți. 

Întâlnirile cu persoanele din reţea — aflate în legătura ofiţerilor conspirati — se 
efectuează în case conspirative şi de întâlniri sau în alte locuri corespunzătoare. 

2. Lucrează personal cu dosare de urmărire informativă duse asupra unor 
cetăţeni străini sau români suspecți de spionaj-trădare si sunt angrenati — atunci când 
există condiţii și o bază reală — în organizarea şi desfăşurarea de jocuri operative si 
combinaţii cu cadrele şi agenţii serviciilor de spionaj străine, precum şi în realizare unor 
acțiuni de influență sau dezinformare a acestora. 


III. Modul de lucru şi pregătirea ofițerilor de contraspionaj conspirati 


1. Activitatea ofițerilor conspirati se desfăşoară pe bază de planuri de 
muncă semestriale, care cuprind sarcini concrete de profil, cât si pe alte linii de munca, 
în raport cu posibilităţile de care dispun. La analiza activităţii lor, ce se va efectua ori de 
câte ori este necesar, dar cel putin o dată pe trimestru, pot participa si ofițeri cu munci 
de răspundere sau atribuţii de control şi îndrumare din aparatul central, imputerniciti în 
acest sens de şeful Direcţiei a III-a. 

În cadrul unităţilor, ofițerilor conspirati li se vor întocmi mape de lucru 
care vor cuprinde: planuri de muncă, rapoartele de activitate, datele și informațiile 
obţinute de ofiţeri, aprecierile asupra muncii lor, cheltuielile operative etc., ce vor fi 
păstrate de ofițerii care îi au în legătură. 

2. Legătura cu ofițerii conspirati se tine după caz, de loctiitorii şefului de 
direcţie, șefii de servicii şi de colective, în aparatul central, iar în judeţe de şefii 
inspectoratelor, ai securităţii, ori ai serviciilor 3, care răspund de îndrumarea concretă a 
activităţii lor şi de acordarea calificativelor anuale prin foile de notare. Pentru fiecare 
ofițer conspirat se va stabili un sistem de legătură adecvat condiţiilor in care isi 

desfășoară activitatea si acoperirii sub care acționează, iar întâlnirile de lucru se vor 
efectua în case conspirative sau de întâlniri. 

Dosarele informatorilor din legătura ofițerilor conspirati, precum si 
dosarele de urmărire informativă lucrate de aceştia, se păstrează de ofițerii care le 
coordonează activitatea și pe numele cărora vor fi înregistrate în evidenţele de 
securitate. 

3. Pregătirea politică, de specialitate şi militară a ofițerilor conspirati se 
realizează în mod individual sub controlul si îndrumarea celor cu care menţin legătura si 
se efectuează la case de lucru unde li se pun la dispoziţie ordine, instrucțiuni, lecții si alte 
materiale cu caracter de învățământ. 


IV. Alte reglementări 


1. Dosarele de cadre, precum și evidenţa ofiţerilor conspiraţi, se păstrează 
de şeful compartimentului de cadre din unitatea din care fac parte. La Direcţia cadre şi 
învățământ se va asigura ca despre această categorie de personal să aibă cunoştinţă un 
număr cât mai restrâns de ofiţeri. 

2. Vizita medicală şi testarea psihofiziologică a celor ce urmează să fie 
încadraţi în calitate de ofițeri conspirati vor fi efectuate în cadrul Policlinicii centrale a 
Ministerului de Interne şi a Centrului de testări pentru munca operativă. 

3. Pentru candidaţii care fac parte din cadrele de rezervă ale Ministerului 
Apărării Naţionale nu se va solicita scoaterea din evidența acestui minister pentru a nu 
fi deconspirati fata de lucrătorii centrelor militare de care aparţin. 

4. Datele personale ale ofiţerilor conspirati nu se comunică la Centrul de 
Informatică şi Documentare. 

5. Ofiterilor conspirati li se întocmesc — prin grija şefilor 
compartimentelor de cadre — legitimatii de securitate, care vor fi folosite numai in 
raport de nevoile muncii şi vor fi păstrate de ofiţerii cu care tin legătura. 

6. De regulă, ofițerii conspirati fac parte din organizațiile de partid ale 
obiectivelor de acoperire. În cazurile când, la locurile lor de muncă nu există organizaţie 
de bază sau nu trebuie să li se cunoască calitatea de membri de partid, vor fi mentinuti 
în evidența Comitetului de Partid a Ministerului de Interne sau a comitetelor de Partid 
din inspectoratele judeţene, unde vor plăti şi cotizaţia. 

7. Se interzice ca ofițerii conspirati să fie convocați la sediile Ministerului 
de Interne, să fie cunoscuţi de alți ofițeri în afara celor menţionaţi sau să frecventeze 
locuri (de agrement, baze sportive, cabinete medicale etc.) destinate cadrelor 
ministerului nostru. 


[Luat la cunoștință, 
Lt. Gh. Spirescu 16 sept. '76] 


21.1X.1976 


A.CN.S.A.S., fond Documentar, dosar nr. 13.480, vol. 2, f. 166-169. 

CONTRASPIONAJUL iN PRIMA PARTE A REGIMULUI 
CEAUSESCU (ANII ’60-’70). 
ORGANIZARE, ATRIBUTII SI METODE DE ACTIUNE 


COUNTERINTELLIGENCE IN THE FIRST PART OF CEAUSESCU’S REGIME 
(THE 1960'S AND THE 1970'S) 
ORGANISATION, PREROGATIVES AND METHODS OF ACTION 


At the end of the seventh and the beginning of the eighth decade, the counterespionage 
personnel have undergone a major transformation at the organizational level. The Cadres of the 
institution were assigned with new prerogatives and new methods to fulfill their legal mission. 

The local counterintelligence structures became more flexible and started to put emphasis on 
educating and training the counterintelligence officers. Using undercover agents was a major change, 
which proved to be very efficient. On the other hand, retired officers were placed in tourist resorts, as 
residents. 

Informative-operative surveillance occurred mainly in urban areas because, in most cases, the 
targets were in towns. 

All the foreign citizens who would come to Romania were under surveillance, as well as the 
Romanian citizens who had contacts with them. For that reason, the Securitate focused on tourist resorts 
and on various points of interest for foreign citizens (museums, monasteries etc). Extended informative 
networks were developed, in which guides, as well as restaurant employees were performers. 


Etichete: Securitatea, contraspionaj, ofițeri acoperiţi, cetățeni străini 
Keywords: Securitate, counterintelligence, undercover agents, foreign 
citizens 


La finalul deceniului şapte şi începutul deceniului opt, organele de 
contraspionaj au trecut prin transformări de substanță, atât în ceea ce priveşte 
organizarea — mai ales la nivel teritorial, cât și în privința atribuţiilor, a mijloacelor şi 
metodelor folosite pentru îndeplinirea obiectivelor încredințate. 

Structurile de contraspionaj la nivel judeţean au devenit mult mai flexibile, 
constatându-se o verticalizare a actului de conducere. Supravegherea informativ- 
operativă s-a axat cu preponderență pe mediul urban, deoarece în această zonă erau 
concentrate majoritatea obiectivelor avute în vedere. A început să se pună tot mai mult 
accentul pe pregătirea şi scolarizarea cadrele de contraspionaj. O schimbare majoră a 
reprezentat-o şi generalizarea folosirii ofițerilor acoperiți, o măsură care se va dovedi a fi 
foarte eficientă în viitor. Menţionăm şi utilizarea pe scară largă a ofițerilor trecuţi în 
rezervă, ei dând rezultate foarte bune în calitatea de rezidenți în stațiunile turistice. 


1. Structurile la nivel central şi teritorial 
După Plenara C.C. al P.C.R. din 26-27 iunie 1967, în timpul căreia au fost 


criticate unele dintre abuzurile comise de organele de Securitate, Nicolae Ceausescu a 
decis constituirea în cadrul Ministerului Afacerilor Interne a Departamentului Securității 

Statului, ca organism independent. Decizia a fost aprobata de Prezidiul Permanent al 
C.C. al P.C.R. in şedinţa din 14 iulie 1967!, iar noua instituţie a fost înființată la 21 iulie 
1967, prin Decretul nr. 710 al Consiliului de Stat. Ca organ de conducere al D.S.S. a 
fost creat Consiliul Securităţii Statului, în fruntea căruia a fost numit Ion Stănescu. 

Una dintre modificările organizatorice majore survenite a fost şi aceea a 
schimbării titulaturii unor direcţii centrale și mai ales gruparea acestora în câteva mari 
direcţii generale, după modelul Direcţiei Generale de Informaţii Externe, creată deja în 
1963. Au fost astfel înființate: Direcţia Generală de Informaţii Interne (D.G.L.l.), 
Direcţia Generală de Contraspionaj (D.G.C.) şi Direcţia Generală Tehnico-Operativă şi 
de Inzestrare. Şefii direcțiilor care compuneau D.G... şi D.G.C. erau în acelaşi timp si 
loctiitori ai şefilor direcțiilor generale respective. 

Direcţia Generală de Contraspionaj era formată din Direcţia a Ill-a 
Contraspionaj (fosta Directie a II-a), care se ocupa cu descoperirea acțiunilor de spionaj 
desfăşurate in România de serviciile secrete străine, şi Direcţia a IV-a Contrainformatii 
Militare, ce avea ca obiectiv apărarea contrainformativa a cadrelor din armată şi M.A.I. 

În perioada regimului Ceauşescu, Securitatea a funcționat separat de M.A.I. 
doar patru ani, întrucât la 18 aprilie 1972 Plenara C.C. al P.C.R. a hotărât reunificarea 
Securității cu Militias, Ca organism de conducere al Ministerului de Interne a fost 
înființat Colegiul M.I., condus de Ion Stănescut. 

Peste numai un an, ca urmare a cazului dr. Schăchters, prin Decretul nr. 362 din 
27 iunie 1973 au fost operate unele modificări la nivelul structurilor de la vârful M.I., 
Colegiul M.I. fiind înlocuit cu un Consiliu de conducere, format din 25 de persoane’. 
Pentru rezolvarea problemelor curente a fost înființat un Birou Executiv al Consiliului 
de conducere al M.I., a cărui componenţă era mult mai restrânsă, practic doar 
conducerea ministerului. Fiecare dintre membrii Biroului Executiv coordona activitatea 
mai multor unităţi centrale şi/sau teritoriale, asigurându-se astfel aplicarea principiului 
conducerii colective. Prin urmare, şefii sau comandanții respectivelor unități se 
subordonau nu doar ministrului, ci şi membrului Biroului Executiv care coordona 
domeniul respectiv, în virtutea subordonării lor Consiliului de conducere al M.I. 

O altă schimbare majoră a fost aceea a desființării direcțiilor generale 
informativ-operative, printre care s-a numărat desigur si Direcţia Generală de 
Contraspionaj, fapt transpus în practică la 1 august 1973. Începând cu această dată, 


1 Florica Dobre (coord.), Elis Neagoe-Plesa, Liviu Pleşa (eds.), Securitatea. Structuri-cadre. Obiective 
și metode, vol. TI, 1967-1989, Bucureşti, Editura Enciclopedică, 2006, p. 13. 

2 „Buletinul Oficial al Republicii Socialiste România”, partea I, nr. 65/22 iulie 1967, p. 564-567. 

3 Prin Decretul nr. 130 al M.A.N. din 19 aprilie 1972, conform Securitatea..., vol. II, p. 167-175. 

+ Componenţa Colegiului M.I. a fost aprobată printr-o Hotărâre a Consiliului de Miniștri, condus 
de Ion Gheorghe Maurer, ibidem, p. 175-176. 

5 Referitor la acest caz şi la urmările lui a se vedea detalii în A.C.N.S.A.S., fond Documentar, 
dosar nr. 12.541, vol. 2. Informaţii utile şi în Ionel Gal, Ragiune si represiune în Ministerul de Interne. 
1965-1989, vol. 1, laşi, Editura Do-Minor, 2001, p. 94-96. 

6 „Buletinul Oficial a R.S.R.”, nr. 94 din 27 iunie 1973, p. 2. Decretele publicate în „Monitorul 
Oficial” sau „Buletinul Oficial”, privind reorganizările M.A.I. şi M.I. din perioada 1948-1989, 
pot fi consultate si la adresa http://www.crimelecomunismului.ro/pdf£/ro/organizarea_mai- 
mi.pdf, ca rezultat al eforturilor depuse de d-l Mihai Burcea. 

Direcţia a III-a Contraspionaj, in mod similar cu celelalte direcții centrale, se subordona 
direct prim-adjunctului ministrului de Interne care o coordona. În afara acestei 
modificări, în toată perioada 1967-1978 Direcţia a I-a nu a avut de suferit de pe urma 
deselor schimbări de la nivel central, păstrându-și în general atribuţiile şi structura 
stabilite în 1967. 

Regulamentul de organizare si funcționare a Direcţiei a II-a a fost întocmit la 
13 aprilie 1968, iar în acesta se stipula faptul că era această structură un „organ 
specializat al Consiliului Securităţii Statului” şi avea ca obiective „prevenirea, 
descoperirea, documentarea şi lichidarea acțiunilor de spionaj şi trădare desfăşurate pe 
teritoriul R.S. România”. 

La nivel central, Direcţia a I-a era organizată pe linii de muncă (spionaj 
american, francez etc.) sau pe probleme (turişti, comercianţi etc.), fiind compusă din 
mai multe servicii si birouri. Serviciile aveau fiecare în subordine birouri operative, 
cărora le erau repartizate obiective concrete. Liniile de muncă erau structurate în general 
în vederea contracarării activităţii principalelor servicii străine interesate de Romania, in 
funcţie de situația informativ-operativă a momentului. 

Spre exemplu, în decembrie 1969, Ion Stănescu afirma următoarele: „Analizele 
făcute de C.S.S. au evidenţiat faptul că cele mai periculoase acțiuni împotriva țării 
noastre continuă să le desfăşoare serviciile de spionaj ale S.U.A., R.F. a Germaniei, 
Angliei, Israelului, Turciei, Greciei”8. Asertiunea preşedintelui C.S.S. era întărită de gen.- 
mr. Răduică Grigore, prim-vicepresedintele C.S.S.°. 

La înființarea Direcţiei a III-a, în iulie 1967, aceasta avea următoarea structură: 
Serviciul I răspundea de spionajul american si era condus de It.-col. Mazilu Constantin 
(1967-1968); Serviciul II de spionajul englez, condus de mr. Niculescu Constantin; 
Serviciul HI de spionajul din R.F.G. şi statele neutre europene, condus de It.-col. 
Nardin Ion (1967-1969), iar mai târziu de col. Mircea Aurel!0; Serviciul IV de spionajul 
din Franţa, Italia, Belgia, Olanda şi Spania, condus de It.-col. Mircea Aurel (1967-1969); 
Serviciul V de ţările din Peninsula Balcanică, din Orientul Apropiat şi Îndepărtat si de 
unele state din Africa, condus de col. Turcu Vasile; Serviciul VI se ocupa cu spionajul 
israelian, condus de It.-col. Nicola Constantin (1967-1969); Serviciul VII se ocupa de 
comercianții străinii; Serviciul VIII îi supraveghea pe cetăţenii străini veniţi în vizită în 


7 Securitatea..., vol. TI, p. 80. 

8 A.C.N.S.A.S., fond Documentar, dosar nr. 13.332, vol. 4, f. 37. 

? „Din cazurile depistate, dar mai cu seamă din chestionarele şi instrucţiunile de spionaj intrate in 
posesia noastră, ca urmare a unor acțiuni soldate cu bune rezultate, cunoaștem că serviciile de 
spionaj străine, si în primul rând cel vest-german, american, turc si grec, desfăşoară o intensă 
activitate împotriva ţării noastre. Din instrucțiunile recent elaborate de către aceste servicii, 
rezultă că-i interesează tot felul de informaţii despre tara noastră, dar cu deosebire informaţii 
politice, economice şi militare, pentru obținerea cărora fac eforturi, trimițând agenţi din exterior 
sau recrutand dintre cetăţenii români”, idem, dosar nr. 13.331, f. 247. 

10 Conform lui Neagu Cosma, col. Mircea Aurel a fost ulterior preluat de D.LE. şi trimis cu 
misiuni de spionaj în R.F.G., sub acoperire de diplomat, aceasta cu toate că el era „cunoscut de 
sute şi sute de români şi saşi care se găseau (au plecat) în R.F. Germania”, conform Liviu Taranu 
(ed.), Ion Mihai Pacepa în dosarele Securităţii: 1978-1980, Bucureşti, Editura Enciclopedică, 2009, p. 
289. 

România, fiind condus de It.-col. Odociuc Gheorghe (1967-1970); Serviciul IX asigura 
contrainformativ unele obiective de importanță majoră (C.S.P., Direcţia Generală de 
Statistică, Secretariatul General al Consiliului de Miniştri etc.), răspunzând şi de şi de 
prevenirea scurgerilor de informaţii considerate a fi secrete de stat. 

Ulterior, a avut loc o reorganizare, astfel încât până în anul 1974, la nivel 
central, Direcţia a II-a a avut următoarea structura!!: 

Serviciul I contraspionaj american şi englez, încadrat cu 30 de ofițeri si un 
subofițer. 

Serviciul IT contraspionaj vest-german şi austriac, cu 28 ofițeri si un subofițer. 

Serviciul III contraspionaj francez şi italian, cu 25 ofițeri şi un subofițer. 

Serviciul IV contraspionaj turc şi grec, cu 23 ofițeri şi un subofițer. 

Serviciul V contraspionaj israelian, cu 17 ofițeri şi un subofițer. 

Serviciul VI comercianţi străini (,,Depistarea cadrelor si agenţilor spionajului 
străin cu acoperire de comercianţi”), cu 17 ofițeri şi un subofițer. 

Serviciul VII răspundea de contraspionajul în rândul turiştilor, deservind 
contrainformativ şi Ministerul Turismului şi unitățile afiliate acestuia (O.N.T. ,,Carpati”, 
Agenţia „Publiturism”, Automobil Clubul Român, Intreprinderea de agrement si 
prestații turistice, Întreprinderea turistică de transporturi auto etc.). Era încadrat cu 20 
ofiţeri şi un subofițer. 

Serviciul VIII deservea obiectivele date în competenţa unităţii, având 16 ofiţeri 
si un subofițer. 

Serviciul IX asigura tehnica-operativă necesară desfăşurării acțiunilor de 
contraspionaj şi deservea contrainformativ marile hoteluri şi restaurante din Bucureşti 
(„Intercontinental”, „Athénée Palace”,  „Ambasador”, ,,Lido”, „Dorobanţi, 
„Continental” şi „„Minerva”, cu restaurantele aferente, precum si „Hanul lui Manuc”) si 
avea 16 ofițeri. 

Serviciul X răspundea de contraspionajul „în locurile unde se concentrează date 
de importanță deosebită pentru securitatea statului”, având şi atribuţii de prelucrare 
contrainformativă a cetăţenilor români care plecau în exterior. Era încadrat cu 11 ofițeri 
si un subofițer. 

Serviciul XI contraspionaj pentru unele tari din Europa si America Latină, cu 
20 ofiţeri si un subofițer. 

Serviciul XII contraspionaj pentru unele tari din Africa, Orientul Mijlociu si 
Asia, cu 15 ofițeri şi un subofițer. 

Serviciul XIII Cadre, învățământ, pregătire de luptă, organizare-mobilizare, 
instructori de partid, îndrumare şi control pe linie de contraspionaj, cu 20 ofiţeri si un 
subofițer. 

Serviciul XIV Informare, documentare, sinteză. Personalul acestui serviciu (16 
ofițeri şi 2 subofițeri) redacta rapoarte şi informări pentru conducerea direcției si 
întocmea materiale de generalizare a experienței acumulate în materie de contraspionaj. 

Serviciul XV Financiar, servicii şi înzestrare, probleme speciale şi secretariat, 
cuprinzând şi cabinetul medical. Acest serviciu era încadrat cu 14 ofițeri, 16 subofiteri si 
5 angajaţi civili. 


11 A.C.N.S.A.S., fond Documentar, dosar nr. 13.101, vol. 8, f. 93. 

Direcţia a Il-a trebuia să asigure din punct de vedere contrainformativ mai 
multe obiective centrale de importanță majoră, şi anume: Ministerul Afacerilor Externe, 
Secretariatul General al Consiliului de Miniştri, Institutul Central de Conducere şi 
Informatică, Institutul Roman pentru Relaţii Culturale cu Străinătatea, Direcţia Centrală 
de Statistică, Centrul de perfecționare a cadrelor de conducere din administrație şi 
economie (CEPECA), precum şi filiale din România ale unor instituţii internaționale, 
precum: O.N.U., U.N.ES.C.O., P.N.U.D.2, Centrul de Studii Sud-Est Europene si 
Centrul pentru demografie al O.N.U.15. Marea majoritate a acestora erau deservite de 
Serviciul VIII, restul de Serviciul X. 

La 2 august 1973, adică chiar imediat după îndepărtarea din funcție a şefului 
D.G.C., gen.-mr. Cosma Neagu, Corpul de control al ministrului de Interne a desemnat 
un colectiv de inspectori care să treacă la analizarea întregii activități a Direcţiei a III-a. 
La 1 noiembrie 1973, conducătorul acestui colectiv, gen.-mr. Kovacs Pius, a prezentat 
un raport privind rezultatele controlului efectuat la Direcţia de Contraspionaj!*. 
Raportul a fost discutat de Biroul Executiv al Consiliului de conducere al M.I. în 
primăvara anului 1974, când au fost luate mai multe decizii privind activitatea Direcţiei 
a III-a, printre care şi unele de natură organizatorică. 

Astfel, s-a decis transformarea Serviciului V dintr-un compartiment destinat 
supravegherii comercianților străini într-unul dedicat contracarării acțiunilor serviciilor 
engleze de spionaj pe teritoriul României, activitate care până atunci era desfăşurată de 
Serviciul I. Prin urmare, din 1974, Serviciul I se va ocupa doar de spionajul american. În 
ceea ce priveşte cazurile cu profil de contraspionaj din rândurile comercianților străini, 
acestea au fost repartizate serviciilor care se ocupau cu statele din care aceştia 
proveneau. În același timp, cazurile care nu aveau legătură cu contraspionajul au fost 
predate Direcţiei a I-a Contrainformatii Economice!5. 

De asemenea, au avut loc şi o reorganizare a serviciilor conexe activităţii 
informativ-operative: Serviciul XIV a fost redenumit Serviciul XIII şi a primit atribuții 
suplimentare, cum ar fi cel de control şi îndrumare a activității de contraspionaj la 
centru şi în teritoriu, dar si cel de prelucrare automata a datelor; fostul Serviciul XIII a 
primit numele de Serviciul XIV; Serviciul XV a fost desfiinţat şi înlocuit cu mai multe 
structuri mai mici: Biroul evidență operativă şi secretariat, Biroul servicii, înzestrare şi 
financiar şi Cabinetul medical!®. 

Aceste schimbări structurale au fost însoţite şi de mici modificări de 
Organigramă, în urma cărora personalul Direcţiei a I-a a fost redus de la 326 la 319 
cadre. Mai exact, au fost operate mici ajustări de personal la nivelul fiecărui serviciu (de 
unu-doi ofițeri în plus sau în minus), reduceri mai substanțiale fiind efectuate în 
compartimentele ce nu aveau atribuţii informativ-operative directe (fostele servicii XIII, 
XIV şi XV). În ceea ce priveşte serviciile informative se constată o reducere 
semnificativă a numărului de ofițeri de la Serviciul I (de la 30 la 21), dar aceasta a fost 


12 Programul Naţiunilor Unite pentru Dezvoltare. 

13 A.C.N.S.A.S., fond Documentar, dosar nr. 13.221, vol. 2, f. 132. 
14 Thidem, £. 49. 

15 Ibidem, f. 48. 

16 Thidem, f£. 140. 

cauzata de transferarea celor care se ocupau cu spionajul englez la Serviciul V. Mai 
reținem si creșterea personalului aferent Serviciului VIII (de la 17 la 22), dată fiind si 
importanța deosebită a obiectivelor deservite de acesta!’. 

În august 1976 Biroul evidență operativă şi secretariat a fost desființat, fiind 
înglobat în cadrul Serviciului XIV, care a primit titulatura de Serviciul XIV cadre, 
învățământ, organizare-mobilizare, evidenţă operativă şi secretariat. 

In anul 1968, în cadrul Direcţiei a I-a a fost înființat si un Serviciu Triere- 
Dispecerat, unde erau concentrate toate datele privindu-i pe toţi cetăţenii străini ce se 
aflau în România, indiferent de calitatea acestora (diplomaţi, turiști, studenţi, tehnicieni 
etc.) sau de modalitatea prin care au ajuns in tara. Ofițerii din cadrul acestui serviciu, 
coroborand toate informațiile referitoare la o persoană, selectionau acele cazuri care 
trebuiau puse în supraveghere specială şi le predau apoi structurilor pe profilul sau raza 
cărora se contura activitatea suspectilor. În mod similar, compartimente de triere au fost 
înființate şi la nivel teritorial, în fiecare inspectorat judetean!®. Ulterior atribuțiile sale au 
fost preluate de compartimentele de evidență operativă. 

Intensificarea şi creşterea în violență a acţiunilor teroriste in plan mondial a 
determinat conducerea Securităţii să treacă la crearea unor structuri care să prevină şi să 
intervină în cazul apariţiei unor astfel de fenomene pe teritoriul României. Într-o notă a 
Direcţiei a II-a din octombrie 1975 se apreciau următoarele: ,,Antiterorismul este o 
problemă actuală grea; se poate manifesta diversificat, în diferite locuri, medii şi 
obiective, iar pentru combatere este nevoie de mobilizarea tuturor forțelor din 
inspectorat şi de maximă răspundere si competență”!9. Activitatea antiteroristă a fost 
reglementată prin Ordinul ministrului M.I. nr. 000235/1973, când s-a decis înființarea 
U.M. 0625/R.P. în cadrul Direcţiei a III-a. În 1975 a fost emis un nou ordin, prin care 
se infiintau grupe de antiterorism in cuprinsul fiecărui inspectorat judeţean de 
Securitate, constituite in general din cate doi ofiteri. Toate aceste grupe erau coordonate 
la nivel central de U.M. 0625/R.P. In plan teritorial, activitatea acestor organe era 
coordonata direct de inspectorul sef. Ofiterii cu atributii de antiterorism aveau obligatia 
de a-şi crea rețele informative in toate obiectivele şi mediile pretabile pentru acțiuni 
teroriste, cu scopul de a preveni astfel de evenimente. De asemenea, aceste cadre 
trebuiau să desfăşoare o activitate informativă şi în rândul turiştilor, comercianților sau 
studenților străini suspectați că întreprind sau sprijină acțiuni teroriste, aceștia 
constituind baza de lucru a ofițerilor din problema?°. La înființare, în fruntea U.M. 
0625/R.P. a fost numit col. Pleşa Aristotel. 

La centru, U.M. 0625/R.P., precum si U.M. 0625/C.P., erau subordonate direct 
şefului Direcţiei a II-a Contraspionaj, fără însă ca acestea să facă partea din 
organigrama unității. Din aceste considerente, şeful Direcţiei a III-a avea calitatea de 
comandant unic al celor trei structuri. Direcţia de Contraspionaj avea si obligația de a 
asigura necesarul de cadre şi nevoile materiale si financiare ale unităților amintite. De 


17 Idem, dosar nr. 13.101, vol. 8, f. 93. 
18 Idem, dosar nr. 13.331, f. 246. 

19 Idem, dosar nr. 92, vol. 19, f. 6. 

20 Thidem, f. 6-7. 

altfel, înființarea U.M. 0625 C.P. a determinat şi refacerea regulamentului de organizare 
si funcționare al Direcţiei a III-a, care s-a produs în iunie 197671. 

În iunie 1967, o dată cu schimbarea denumirilor direcțiilor centrale, modificări 
similare au fost operate si în teritoriu, în structura direcțiilor regionale de Securitate. 
Astfel, compartimentele corespondente direcțiilor centrale au primit noi titulaturi, 
conform celor ale unităților care le coordonau activitatea. În cazul de fata, serviciile sau 
secţiile II Contraspionaj s-au transformat în serviciile și secţiile III. 

In luna februarie 1968, ca urmare a noii împărțiri administrativ-teritoriale a țării, 
organele de Securitate au trebuit să-şi modifice iarăşi structura organizatorică. 
Schimbările au fost operate mai mult la nivel local, unităţile centrale nefiind afectate. La 
nivelul judeţelor a fost menţinut tipul de compartimentare internă introdus în iunie 
1967, fiind create structuri judeţene similare celor existente la nivel central: de informaţii 
interne, contrainformaţii economice, contraspionaj, contrainformaţii în armată, cadre, 
filaj etc. În funcţie de importanţa acestora, ele au fost constituite în servicii, secţii sau 
birouri. Dacă informațiile interne au fost organizate peste tot sub formă de serviciu 
(Serviciul I), organele de contraspionaj aveau în general nivelul de secție. 

Reorganizarea de la nivel teritorial a adus şi alte schimbări în ceea ce priveşte 
structura Securităţii din judeţe. O noutate a reprezentat-o crearea organelor de 
Securitate in toate municipiile, ale căror atribuţii se limitau la cuprinsul unităţii teritoriale 
respective. La rândul lor, serviciile municipale de Securitate se împărțeau în secții si 
birouri corespunzătoare celor mai importante trei direcţii centrale (informaţii interne, 
contrainformaţii economice şi contraspionaj). 

De asemenea, începând din anul 1968 au fost înființate birouri sau grupe de 
Securitate şi în majoritatea oraşelor care nu erau municipii, considerându-se că acestea 
prezentau importanță din punct de vedere informativ-operativ. Numărul ofiţerilor din 
aceste organe era redus (efectivele iniţiale fiind de trei până la cinci cadre, dar ulterior 
ele au fost mărite), iar activitatea lor era axată în principal pe liniile importante de 
munca (I informaţii interne, II contrainformaţii economice, HI contraspionaj etc.), 
restul problemelor fiind rezolvate la nivel judeţean. 

Toate aceste structuri de Securitate din municipii şi oraşe se subordonau direct 
colectivului de conducere al inspectoratului judeţean si nu serviciilor sau secțiilor 
informativ-operative de linie create la nivel judeţean, fiind eliminate astfel anumite 
suprapuneri care puteau să apară în activitate. Organele teritoriale judeţene aveau însă 
drept de control la unele structuri municipale sau orăşeneşti, cu precădere însă la cele de 
rang mai mic (secţii sau birouri), iar uneori lucrau chiar și anumite cazuri concrete mai 
deosebite. În unele judeţe s-a practicat şi metoda desemnării unor ofiţeri de la organele 
judeţene care să-şi concentreze activitatea pe municipii, cu obligaţia însă de se ocupa şi 
de eventualele probleme apărute la nivel judeţean. Într-un raport din 1968 al I.S.J. Brăila 
se specificau următoarele: „Au fost constituite la municipiu [Brăila — nn] 
compartimente corespunzătoare. Avem, de exemplu, un compartiment de informații 
interne separat de cel de la judeţ, unul de contrasabotaj, unul de contraspionaj și unul de 
investigaţii. Deşi la compartimentul contrasabotaj au fost reţinuţi în schemă un număr 
de trei ofițeri de la judeţ, ei au primit probleme si obiective tot de la municipiu, 


21 Idem, dosar nr. 13.221, vol. 2, f. 124. 

deoarece in teritoriu nu avem obiective industriale importante. La fel am organizat 
munca si in compartimentul de contraspionaj, unde, de asemenea, au fost retinuti in 
schemă la judeţ un număr de şapte ofițeri. Toţi ofițerii de contraspionaj au primit însă 
probleme şi acțiuni de la municipiu, urmând ca ei să răspundă pe liniile respective de tot 
judeţul, în măsura în care astfel de probleme apar’’”’. 

După cum se poate observa, începând din anul 1968 activitatea organelor de 
Securitate s-a concentrat pe mediul urban, şi cu precădere pe municipii, în detrimentul 
zonelor rurale. Schimbarea era însă firească, în contextul în care număr de locuitori al 
oraşelor şi importanţa lor economică erau în creştere. Prin urmare şi persoanele aflate în 
atenția Securităţii ca fiind potenţial ostile regimului se aflau cu precădere în mediul 
urban?. În ceea ce priveşte contraspionajul, măsura se va dovedi benefică pentru 
Securitate, întrucât oraşele concentrau de departe numărul cel mai mare de turişti şi 
vizitatori străini, precum si de specialişti străini care lucrau la diferite obiective 
economice din anumite localităţi. 

În timp ce serviciile municipale de Securitate efectuau o urmărire calificată pe 
fiecare problemă de muncă în parte, organele județene practicau o supraveghere 
generală — pe toate problemele — sau punctuală, pe anumite cazuri concrete. lată care 
era situația în judeţul Sibiu în anul 1968, conform șefului inspectoratului: „O 
particularitate constă în faptul că informațiile interne şi contraspionajul de la teritoriu nu 
lucrează pe probleme. Informaţiile interne lucrează pe zone, având la bază mapele de 
comună şi efectuează supravegherea generală în toate problemele, iar contraspionajul de 
la teritoriu lucrează cazuri concrete de persoane suspecte de spionaj pe întreg teritoriul 
județului. Spre deosebire de secţiile I si II informativ-operative din teritoriu, secțiile 
Informaţii Interne, Contrasabotaj si Contraspionaj [din] Municipiul Sibiu si Municipiul 
Medias lucrează pe probleme”24. În situaţiile în care era nevoie de o cooperare între 
organele teritoriale şi cele municipale aceasta se făcea sub îndrumarea conducerii 
inspectoratului județean, care decidea şi compartimentul care urma să se ocupe de 
acțiunile ce intrau în atenția mai multor sectoare”. 


22 Idem, dosar nr. 12.584, f. 86. 

23 Într-un raport din primăvara anului 1968, şeful I.S.J. Brăila, mr. Rizea Craiu, prezenta care era 
situaţia în judeţul condus de el: „Ponderea acţiunilor informative se deplasează la municipiu, 
teritoriul deţinând numai 27% din totalul acţiunilor informative existente, iar dintre mapele de 
lucru, 50% sunt la municipiu. De asemenea, la municipiu există 39% din întreaga reţea 
informativă activă a judeţului. Chiar din punct de vedere al conţinutului lor, acţiunile informative 
de la municipiu prezintă mai multă importanţă în comparaţie cu cele din teritoriu, multe din 
elementele urmărite dezvoltând o activitate ostilă mai periculoasă, cu o arie mai largă de legături 
(...) De exemplu, din totalul suspectilor din evidența generală a întregului judeţ, 33,4% sunt la 
municipiu”, vezi zbidem, f. 84-85. 

24 Ibidem, f£. 195-196. 

25 Gen.-mr. Stoica Constantin, vicepreşedinte al C.S.S.: „Ca particularităţi, as vrea să mentionez 
că împărţirea problemelor pe linii de activitate, ca de exemplu: legionară, culte şi secte etc., se 
menţine numai la municipiu. Ofițerii Secţiei a I-a în sectoarele rurale, în comune, se ocupă de 
toate problemele şi în momentul în care apare un caz de contrasabotaj, contraspionaj etc., asupra 
acestui caz se hotărăşte de către colectivul de conducere”, Idem, dosar nr. 11.752, vol. 3, f. 253. 

La 19 aprilie 1972, la contopirea C.S.S. si M.A.I. în M.I., in plan teritorial au 
fost create inspectoratele judeţene ale M.I., conduse în continuare de un inspector şef, 
numit întotdeauna dintre ofițerii de Securitate. Acesta era ajutat de către doi loctiitori, 
unul în calitate de şef al Securităţii judeţene si celălalt în calitate de șef al Miliției 
judeţene. În rest, la nivelul judeţelor, structura organizatorică a rămas identică, organele 
de Securitate fiind separate de cele de Miliție, singurele compartimente comune fiind 
cele financiare si administrative. În consecință, şi structura organizatorică a 
compartimentelor de contraspionaj de la nivel judeţean şi local a rămas neschimbată. 

Începând cu 1968, se constată aşadar o schimbare majoră în modul de lucru al 
Securităţii la nivel teritorial. Această regândire a ariilor de competenţă ale structurilor 
judeţene, ca şi a modalitatilor prin care acestea efectuau urmărirea persoanelor vizate, 
considerăm că a dus la eficientizarea activităţii Securităţii. Combinarea supravegherii 
generale cu cea calificată, concentrarea pe localităţile urbane, dar mai ales abandonarea 
cadrului organizational rigid anterior, permiteau Securităţii să-şi concentreze forțele pe 
cazuri concrete, indiferent de mediul în care acestea se manifestau (rural, orăşenesc sau 
municipal). 


2. Personalul 


Întrucât Direcţia Generală de Contraspionaj avea în subordine Direcţia a III-a 
şi Direcţia a IV-a, din punct de vedere organizatoric, şefii acestor direcții trebuiau să 
deţină si funcția de locţiitor al şefului direcției generale. Direcția a I-a era condusă de 
şeful direcției, ajutat de un colectiv de conducere, din care făceau parte cei patru 
loctiitori ai şefului direcției şi instructorul Comitetului de partid al C.S.S./M.I. pentru 
acest sector. 

În iunie 1967, şef al Direcţiei Generale de Contraspionaj a fost numit gen.-mr. 
Stan Nicolae, care anterior fusese șef al Direcţiei a V-a Contrainformatii Militare (1962- 
1967)%. De asemenea, gen.-mr. Stan Nicolae era şi membru în Consiliul Securităţii 
Statului, organismul de conducere al Departamentului Securităţii Statului. La 1 
octombrie 1969 gen.-mr. Stan a fost înlocuit cu gen.-mr. Cosma Neagu, care a deţinut 
funcţia până la desfiinţarea acestei direcţii generale, la 1 august 197327. În octombrie 
1969, gen.-mr. Cosma Neagu a devenit automat şi membru al conducerii C.S.S., iar din 
mai 1972 membru al Colegiului M.I. 

În perioada avută de noi în vedere, funcţiile de şef al Direcţiei a III-a 
Contraspionaj au fost deținute de gen.-mr. Cosma Neagu (1960-februarie 1973), col. 
Stamatoiu Aristotel (februarie 1973-20 martie 1974)% şi gen.-mr. Moga Gheorghe (20 
martie 1974-1 iunie 1979)%. Locţiitori ai şefului direcției au fost: col. Stamatoiu Aristotel 


% Detalii privind biografia acestuia a se vedea în Securitatea..., vol. I, p. 217-219. 

27 La 1 august 1973, după eliberarea din funcția de şef al D.C.G., gen.-mr. Cosma a fost numit 
şef al Şcolii de ofițeri de Securitate de la Băneasa, sbidem, p. 757. 

28 A se vedea detalii privind biografia acestuia în zbidem, p. 765. 

29 A.C.N.S.A.S., fond Cadre, dosar nr. 46, f. 6. Secretariatul C.C. al P.C.R. a aprobat eliberarea 
gen.-It. Moga din funcţia de şef al Direcţiei a I-a si numirea sa în funcţia de şef al I.J. Galati în 
şedinţa din 10 aprilie 1979, A.C.N.S.A.S., fond Documentar, dosar nr. 13.313, vol. 1, f. 26. Alte 

(1 septembrie 1967%-februarie 1973 si 20 martie 1974-1 iunie 1979), col. Drăgoi Victor 
(1 august 1963-30 noiembrie 1970)3!, col. Mircea Aurel (1969-1971), col. Vasilescu 
Traian (1969-1972), mr. Ardeleanu Gheorghe (pana la 1 octombrie 1977), It.-col. 
Ionescu Vergiliu (1975). In 1969, funcţii de şef serviciu erau deţinute de: It.-col. Secuiu 
Constantin (1969-1971), It.-col. Blidaru Gheorghe, lt.col. Dorobanțu Teodor, mr. 
Ştefănescu Mircea, It.-col. Vâlceleanu Gheorghe şi mr. Popovici Dumitru, ultimii doi 
fiind interimari. 

Precizăm şi faptul că, din 1 august 1973, şefii Direcţiei a III-a erau şi membri in 
Consiliul de conducere al M.I. 

Pentru a se asigura conducerea colectivă a organelor de Securitate, unul dintre 
dezideratele repetate continuu de conducerea de partid, fiecare persoană din conducerea 
C.S.S. răspundea de coordonarea anumitor unităţi centrale. Din februarie 1968, cel care 
coordona activitatea Direcţiei Generale de Contraspionaj a fost gen.-mr. Răduică 
Grigore, prim-vicepresedinte C.S.S. (care mai răspundea şi de Direcţia Generală 
Tehnico-Operativa şi de Înzestrare, de Direcţia a IX-a, de Comandamentul Trupelor de 
Securitate si de Serviciul „B”)%2. Chiar şi după crearea M.I. de activitatea Direcţiei a I-a 
Contraspionaj — la nivelul Biroului Executiv al Consiliului de conducere — a continuat să 
răspundă gen.-lt. Răduică Grigore, care atunci deţinea funcția de prim-adjunct al 
ministrului de Interne. 

În vara anului 1973, disputa dintre Nicolae Doicaru si Neagu Cosma pe tema 
desfăşurării de către Securitate a acțiunilor în exterior a fost transata de Nicolae 
Ceausescu si Emil Bobu în favoarea celui dintâi, Încă din primele zile după numirea în 
fruntea M.I. a lui Emil Bobu, Nicolae Doicaru i-a prezentat ministrului proiectul 
Ordinului nr. 000235, prin care D.L.E. prelua agentura din exterior a Direcţiei Generale 
de Contraspionaj**. Ordinul a fost aprobat de Bobu şi apoi de Nicolae Ceausescu, 
ultimul fiind nemulțumit de activitatea desfăşurată în acest domeniu de organele de 
contraspionaj. În opinia noastră, decisiv a fost faptul că exact în acea perioadă 
incompetenta crasă a organelor de contraspionaj, care au eşuat lamentabil în aducerea în 
țară a unui suspect de evaziune din R.F.G., au atras România într-un scandal 
internațional (după cum vom vedea pe larg mai Jos), ceea ce „a dat apă la moară” lui 
Nicolae Doicaru. Prin urmare, au fost schimbaţi din funcție nu doar gen.-mr. Cosma 
Neagu, ci si gen.-lt. Răduică Grigore, cel care coordona direcția, ultimul fiind demis la 
24 noiembrie 197455, 


detalii biografice referitoare la gen.-mr. Moga Gheorghe pot fi consultate în Securitatea. .., vol. TI, 
p. 118-119. 

3 A.M.L., fond D.M.R.U., inventar nr. 7.386, dosar nr. 16, nenumerotat. 

31 A.C.N.S.A.S., fond Cadre, dosar nr. 23, f. 4. 

32 A.C.N.]., fond Comandamentul Trupelor de Securitate, Secţia literatură militară şi documente 
secrete, dosar nr. 64/1972, £. 76. 

33 Vezi detalii in I. Gal, op. cit., p. 125-126. 

34 Mihai Pelin, Culisele spionajului românesc. D.L.E. 1955-1980, Bucureşti, Editura Evenimentul 
Românesc, 1997, p. 146-147. 

35 Grigore Răduică a preluat funcţia de adjunct al şefului Secţiei Gospodăriei de Partid a C.C. al 
P.C.R., vezi Florica Dobre (coord), Membrii C.C. 1945-1989. Dictionar, Bucuresti, Editura 
Enciclopedică, p. 503. 

Din noiembrie 1974, Direcţia a I-a a fost coordonată de gen.-lt. Doicaru 
Nicolae, dar el se implica deja neoficial în conducerea direcției încă din toamna anului 
1973, după demiterea lui Neagu Cosma. Controlarea Direcţiei Contraspionaj de către 
gen.-It. Doicaru a fost practic oficializată prin numirea în fruntea acestei structuri a gen.- 
mt. Moga Gheorghe, care anterior fusese adjunct al șefului D.I.E. În 1978, după fuga 
lui Pacepa, gen.-mr. Tăbăcaru Dumitru afirma: „Din 1974, mai precis din 1973, până în 
iulie 1976, munca de contraspionaj a fost coordonată de Doicaru. Această situație a 
adus după sine plata unor polite mai vechi, nu numai prin lovirea unor oameni, dar şi a 
muncii de contraspionaj'%. Nu se pot nega însă şi efectele benefice pentru 
contraspionaj ale numirii gen.-mr. Moga, care avea o mare experiență în munca de 
spionaj, el activând in acest domeniu de peste 18 ani, ceea ce s-a reflectat direct si in 
activitatea Direcţiei a III-a, care a cunoscut o sensibilă îmbunătăţire”. 

Din iulie 1976, Direcţia a II-a Contraspionaj a fost coordonată de gen.-mr. 
Plesita Nicolae, aflat în plină ascensiune, el ocupând atunci postul de prim-adjunct al 
ministrului de Interne. 

La sfârşitul anului 1967, efectivele Securităţii se ridicau la 16.740 posturi, din 
care 10.908 ofiţeri, 3.093 subofiteri şi 2.739 angajaţi civili. În acel moment, în cadrul 
Direcţiei a III-a activau un număr de 257 cadre, dintre care imensa majoritate — 224 — 
erau ofițeri, acestora adăugându-li-se noua subofiteri şi 24 angajaţi civili”. 

În 1968, la conducerea fiecărui inspectorat de Securitate a fost numit câte un 
inspector şef, ajutat de către doi adjuncti. Spre deosebire însă de trecut, adjunctii nu mai 
aveau doar rolul de intermediari între conducere şi structura teritorială, ei răspunzând 
acum de probleme concrete. Astfel, fiecare dintre aceşti adjuncti trebuia să conducă si 
unul dintre serviciile sau secțiile informativ-operative principale la nivel judeţean. 
Măsura avea un dublu avantaj: creştea gradul de operativitate în luarea unor decizii 
concrete, aşadar şi eficacitatea acestora, şi asigura o subordonare directă a structurilor 
cele mai importante către inspectorul şef, prin intermediul desigur al adjunctilor 
respectivi. Prin urmare, ofițerii din conducerea inspectoratelor cunoşteau mult mai bine 
situația din toate sectoarele de activitate, ei fiind totodată si implicaţi concret în acțiuni, 
astfel încât si responsabilitatea lor pentru îndeplinirea ordinelor creştea. 

Schema a fost pusă în practică, la altă scară desigur, si la nivelul structurilor 
municipale si orăşeneşti de contraspionaj, unii dintre conducătorii acestor 
compartimente deținând în acelaşi timp şi funcţiile de adjuncti ai şefilor organelor 
municipale sau orăşeneşti de Securitate. Acest tip de ierarhizare permitea aşadar o 
subordonare directă atât fata de direcțiile centrale din C.S.S., cât şi fata de conducerile 
judeţene si locale de Securitate“. 


36 M. Pelin, op. cit., p. 318. 

37 Conform unui referat din 1 aprilie 1976 al col. Moise Vasile, şeful Direcției Cadre si 
Învățământ: „De la numirea în funcția de sef al Direcției a II-a, datorită in buna parte 
contribuției sale nemijlocite, activitatea acestei unități a marcat un important salt calitativ”, vezi 
A.C.N.S.A.S., fond Cadre, dosar nr. 46, f. 103. 

38 M. Pelin, op. cit., p. 314. 

39 A.C.N.S.A.S., fond Documentar, dosar nr. 8.860, vol. 6, f. 85. 

+ Conform conducerii C.S.S. „organul municipal sau diferite compartimente ale acestuia pot fi 
puse în legătură de subordonare direcțiilor corespunzătoare din Consiliul Securității Statului, fără 

În 1968, în fiecare judeţ, cu rare excepţii, unul dintre adjunctii inspectorului şef 
era în acelaşi timp si şeful Serviciului I Informaţii Interne, iar celălalt adjunct, de regulă, 
era şeful serviciilor/sectiilor de Securitate din municipiile reşedinţă de judeţ. Au existat 
însă şi câteva judeţe unde şeful Secţiei a III-a Contraspionaj a fost numit în același timp 
si în funcția de adjunct al inspectorului șef, cumulând astfel cele două posturi. Este 
vorba de inspectoratele judeţene Bistriţa-Năsăud, Covasna, Harghita, Hunedoara, Olt, 
Sălaj şi Teleorman“. 

De asemenea, în foarte multe judeţe şefii structurilor de contraspionaj la nivel 
judeţean au fost cooptați în colectivele de conducere ale inspectoratelor judeţene de 
Securitate, organisme nou înființate în februarie 19684. 

Şefii structurilor de contraspionaj din judeţe aveau nu doar obligația de a 
raporta toate problemele ivite către Direcția a Il-a si către şeful inspectoratului, ci si 
organelor de partid judeţene şi, după caz, municipale sau locale. De altfel, după cum 
recunoştea gen.-mr. Stoica Constantin, vicepreşedinte al C.S.S., chiar crearea structurilor 
inferioare de Securitate la nivelul municipiilor s-a făcut din dorința de a se asigura o 
informare cât mai eficientă a organelor de partid locale: „În cadrul municipiului există 
numai trei sectoare: informaţii interne, contrasabotaj şi contraspionaj, celelalte sectoare 
sunt la nivelul judeţului (...) S-au strâns cele trei sectoare pentru ca comitetul orășenesc 
de partid să aibă un organ care să-l informeze sistematic despre manifestările 
elementelor dușmănoase într-un moment”%, 

Numărul de cadre din schema inspectoratelor judeţene era prevăzut a fi cuprins 
între 168 şi 266 de posturi, ponderea cea mai mare revenind ofițerilor (între 123 şi 187), 
urmați de subofiteri (între 23 si 65), restul funcţiilor ocupandu-le angajaţii civili". Din 
numărul total de posturi, între 80 şi 106 trebuiau să se regăsească în aparatul informativ- 
operativ, în funcție de mărimea, dezvoltarea economică și populația fiecărui judeţ în 
parte, ca şi de specificul acțiunilor operative desfăşurate. Dată fiind importanţa 
deosebită acordată acestor compartimente, care practic formau coloana vertebrală a 
Securităţii, aceste funcții erau ocupate într-un procent covârșitor de ofițeri (între 76 şi 
96), cea mai mare parte activând însă în cadrul Serviciului 1%. În raport cu situaţia 
informativ-operativa de pe teren, statele de organizare puteau fi modificate de către 
colectivele de conducere ale inspectoratelor, corectând astfel eventualele erori de 
distribuţie a personalului. 

Creşterea rolului organelor de Securitate de la nivel municipal a determinat şi 
încadrarea lor cu cel mai mare număr de ofițeri din întregul inspectorat (între 32 și 35), 
fiind totodată alese şi cadrele cele mai bine pregătite. In anul 1968, şeful I.S.J. Brasov 
arăta următoarele: „Activitatea de contraspionaj în cadrul inspectoratului se desfăşoară 


ca organul judeţean să constituie un intermediar, ştiut fiind că el este condus de unul din 
adjunctii inspectorului şef”, idem, dosar nr. 12.584, f. 87. 

+ Securitatea. .., vol. IL, p. 44-71. 

42 Atribuţiile acestora au fost stabilite printr-un ordin al C.S.S. din 21 mai 1968. A se vedea 
A.C.N.S.A.S., fond Documentar, dosar nr. 86, vol. 4, f. 269-272. 

43 Tdem, dosar nr. 11.752, vol. 3, f. 255. 

44 A.N.LC., fond C.C. al P.C.R. Cancelarie, dosar nr. 14/1968, f. 103. 

45 Ibidem. 


38 


Contraspionajul în primii ani ai regimului Ceausescu... 


de către cele două organe nou constituite, respectiv organul pentru municipiu si organul 
pentru teritoriu. Încadrarea acestor organe cu ofiţeri s-a făcut ţinând cont de ponderea 
problemelor, mai mare la municipiu şi mai mică la teritoriu”%. 

Numărul ofiţerilor de contraspionaj care activau la nivelul unui judeţ depindea 
de populaţia acestuia, de importanţa sa economică, dar mai ales de numărul de cetățeni 
străini care se aflau la muncă sau în vizită în acel judeţ. Astfel, judeţele care atrageau un 
număr ridicat de turişti străini aveau mai mulți ofițeri de contraspionaj. Situaţia era 
similară şi în cazul judeţelor pe teritoriul cărora se aflau centre universitare importante, 
precum Cluj, laşi, Timiş, centre vizitate des de studenţi, doctoranzi, profesori sau 
oameni de ştiinţă străini. Pentru a oferi un exemplu de la mijlocul anilor '70, dacă în 
judeţul Alba activau doar cinci ofițeri de contraspionaj, în judeţul Cluj numărul acestora 
se ridica la 15. 

Trebuie să menţionăm însă şi faptul că începând din anul 1967 Securitatea a 
început să folosească pe o scară tot mai largă ofițerii acoperiţi. La început, aceștia au 
fost folosiți pentru probleme de contrasabotaj, fiind plasați în întreprinderile vitale 
pentru economia României (din chimie, energetică, transporturi, siderurgie, construcții 
de mașini), unde urmau să ocupe funcţii de răspundere. Ofițerii acoperiți puteau fi 
însă infiltrati nu doar în obiective economice, ci şi în alte instituţii care aveau tangenţă 
cu mediile aflate în atenția organelor de Securitate. 

Sistemul a fost folosit şi în activitatea de contraspionaj începând din anul 1968. 
Începând din acel an s-a trecut la conspirarea unora dintre ofiţerii de contraspionaj, care 


46 Situaţia era similară şi la 1.S.]. Sibiu, inspectorul-sef, It.-col. Gergely Francisc, precizând 
următoarele: „Problemele urmărite pe linia secţiilor de la municipii au o pondere mai mare în ce 
priveşte importanţa lor, necesită o munca mai calificată, fapt care a determinat ca la municipii să 
fie repartizaţi ofițeri cu o bogată experiență, capabili să descifreze acţiunile subtile ale 
duşmanului, îndeosebi pe linia urmăririi legionarilor şi a persoanelor suspecte de spionaj”, 
A.C.N.S.A.S., fond Documentar, dosar nr. 12.584, f. 81, 296. 

+ La 17 februarie 1968, la şedinţa de constituire a I.S.J. Braşov, gen.-mr. Stoica Constantin 
afirma: „În obiectivele principale economice (şi dvs. aveţi câteva din acestea), de importanță 
republicană, de armament şi tehnică de luptă (...) să avem ofiţeri acoperiți, dar nu din cei care 
eliberează ei înşişi bonuri de intrare în aceste obiective. Să avem ingineri-sefi, şefi cu producţia, 
directori tehnici, care — atunci când există o situaţie deosebită — să ne sesizeze, să ia legătura cu 
noi şi să prevenim cazurile de sabotaj, pentru că munca noastră pe linie de contrasabotaj va fi 
apreciată după cazurile de prevenire a acestor acte”, Idem, dosar nr. 11.752, vol. 3, f. 254. 

48 La şedinţa de analiză a Direcţiei I din data de 1 februarie 1968, imediat după ce conducerea 
partidului aprobase folosirea ofițerilor acoperiți, gen.-mr. Stoica Constantin, prezenta 
posibilitatea ca reprezentanții din teritoriu ai Departamentului Cultelor să fie înlocuiţi cu ofițeri 
de Securitate, care urmau astfel să ia contact direct cu aspectele care interesau Securitatea în 
problema ,,culte-secte”: „Când noi spunem că trebuie să ne ocupăm de latura cultică, înțelegem 
că nu trebuie să ne ocupăm de problemele lor interne, de organizare, de metodologie, pentru că 
aceasta este problema Departamentului Cultelor. Noi însă trebuie să avem acolo oameni siguri $1, 
dacă nu ne convine omul respectiv, să mergem la primul secretar al judeţului respectiv şi să 
arătăm că la culte este un om necorespunzător şi să indicăm pe un altul, poate chiar un ofiţer de- 
al nostru acoperit, pentru că noi avem dreptul să avem 400-500 ofiţeri care să lucreze acoperit în 
diferite sectoare de muncă. Dumneavoastră trebuie să rezolvati această problema pe plan local”, 
idem, dosar nr. 88, vol. 4, f. 5. 

au început să lucreze sub acoperire. Conform Regulamentului de organizare si 
funcționare al Direcţiei a I-a adoptat la 13 aprilie 1968, „pentru rezolvarea sarcinilor 
deosebite de muncă, Direcţia de contraspionaj cuprinde în schema sa şi ofițeri care 
lucrează conspirat în anumite organizații socialiste, precum şi ofițeri detaşaţi”. 
Numărul acestora si locul unde urmau să activeze era stabilit de către conducerea C.S.S. 
Prevederile de mai sus au fost păstrate şi în noul regulament de organizare a direcţiei, 
aprobat de Biroul Executiv al Consiliului de conducere al M.I. la 15 ianuarie 1975, care 
stipula faptul că, pentru executarea sarcinilor, cadrele de contraspionaj puteau fi 
conspirate la domiciliu şi puteau să-şi desfăşoare activitatea în sedii acoperite sau ca 
angajaţi ai altor instituții, întreprinderi, organizații etc., în funcție de necesități”. 

Întrucât acest mod de operare a dat rezultate satisfăcătoare, începând din anul 
1972 s-a încercat conspirarea tuturor ofițerilor care activau în organele de contraspionaj. 
De asemenea, şi sediile în care isi desfăşurau activitatea aceste structuri, cel putin la 
nivel teritorial, trebuiau să fie locuințe conspirate. Prin această măsură se spera ca 
ofiţerii, cărora le era ascunsă astfel calitatea de angajaţi ai Securităţii, vor putea astfel să 
se apropie mult mai uşor de obiectivele avute în vedere, fapt care să le permită 
obţinerea unor informaţii cât mai valoroase. Din acest considerent, presupunându-se 
faptul că activitatea ofițerilor va fi mult mai eficientă, a fost luată şi decizia reducerii — 
uneori drastică, chiar cu 50% — a posturilor ocupate de cadrele de contraspionaj. 

Transpunerea în practică a acestor măsuri s-a făcut însă de cele mai multe ori 
deficitar şi formal. Pur şi simplu ofițerii de contraspionaj rămași după reducere au fost 
„acoperiți? sub diverse legende, precum ar fi: pensionat pe caz de boală, trecut în 
rezervă, a demisionat etc. Organele teritoriale au fost practic nevoite să utilizeze această 
procedură, întrucât aceşti ofițeri erau singurii care aveau experiența şi cunoştinţele 
necesare desfășurării activităţii de contraspionaj. Cum însă cadrele respective şi-au 
continuat activitatea, iar aceasta presupunea şi deplasări în diverse localități, de cele mai 
multe ori persoanele care-i cunoşteau au realizat că aceştia lucrau de fapt în continuare 
la Securitate. Cazurile în care acoperirea ofițerilor a rezistat au fost destul de puţine, cu 
predilecție doar în situaţiile în care un ofițer era transferat într-un alt judeţ, unde nu era 
cunoscut de populaţie. 

Lipsurile existente în întreaga țară în ceea ce priveşte acest aspect au fost 
prezentate si de Corpul de control al ministrului în raportul întocmit de gen.-mr. 
Kovacs Pius la 1 noiembrie 1973, amintit anterior. În document se arăta că un mare 
număr de ofițeri acoperiți erau în realitate cunoscuţi de populație și propunea ca 
majoritatea efectivelor organelor de contraspionaj să funcționeze din nou în sediile 
inspectoratelor. Excepţie făceau doar judeţele cu pondere pe linie de contraspionaj 
(precum Constanta, Timiş, Sibiu, Cluj, Prahova, Galati), unde o parte din efective, între 
1/3 si 1/2, puteau să lucreze în continuare acoperit. De asemenea, în opinia sa, în 
sediile acoperite nu mai puteau lucra decât ofițeri care nu erau cunoscuţi ca făcând parte 
din M.L., ofițeri care trebuiau trecuţi cu indicative în statele de organizare, ei urmând să 
fie cunoscuţi doar de inspectorul şef, şeful Securităţii şi șeful compartimentului de 
contraspionaj. Pentru o cât mai bună acoperire, gen.-mr. Kovacs arăta că era de preferat 


® Securitatea. .., vol. IL, p. 82. 
50 A.C.N.S.A.S., fond Documentar, dosar nr. 12.595, vol. 2, f. 169. 

ca aceşti ofițeri să fie încadrați in mod real in diverse întreprinderi si instituţii. Totodată, 
informatorii cu care aceştia țineau legătura trebuiau să fie „de cea mai bună calitate”, 
pentru a nu duce la deconspirarea ofiterilor>!. 

Trebuie totuşi să precizăm faptul că aceste deficienţe ale folosirii sistemului cu 
ofițeri acoperiţi au fost prevăzute de gen.-mr. Cosma Neagu în anul 1971, înainte de 
generalizarea aplicării lui. Într-un articol publicat în revista „Securitatea”, șeful Direcţiei 
a Il-a arăta următoarele: „Ţinând seama de specificul mai pronunţat al conspirării 
cadrelor, sediilor, cât şi metodelor muncii de contraspionaj, considerăm că numai 
persoane (ofiţeri, subofiteri ș.a.) nedeconspirate ca salariate ale aparatului de securitate 
să intre în legătură cu rețeaua din acest compartiment. Deci să nu lucreze cu informatori 
si colaboratori, gazde case de întâlniri s.a., cadre despre care vecinii din bloc, cunoştinţe 
din cartier, cunosc că lucrează la C.S.S., văzându-le uneori în uniformă militară””52. Însă 
chiar gen.-mr. Cosma va fi cel care „va uita” cuvintele sale, el acordând puţină atenție 
conspirarii reale a cadrelor de contraspionaj. 

Pentru rezolvarea acestei probleme stringente, la 24 ianuarie 1974, Biroul 
Executiv al Consiliului de conducere al M.I. a cerut analizarea conspirativităţii fiecărui 
ofițer şi sediu acoperit, acțiunea fiind coordonată de gen.-lt. Doicaru Nicolae, prim- 
adjunct al ministrului de Interne. Rezultatele controlului au arătat care era de fapt 
realitatea pe teren, existând inspectorate judeţene in care toți ofițerii de contraspionaj 
erau deconspirati, fiind cunoscuţi ca angajaţi ai Securităţii. În aceste condiţii, s-a ordonat 
trecerea tuturor acestor ofițeri în rândul celor descoperiţi, ei fiind aduşi înapoi in 
inspectorat, din nou sub acoperirea a diverse legende: a fost rechemat în cadrele active, 
starea sănătății s-a îmbunătăţit etc. Deconspirarea ofițerilor a atras după sine şi 
abandonarea unora dintre sediile acoperite, plecându-se de la presupozitia corectă că 
aceste locuinţe puteau fi cunoscute de populaţie drept case conspirative ale Securităţii. 

Pentru remedierea situaţiei şi folosirea unor ofițeri cu adevărat acoperiți, gen.-It. 
Doicaru a ordonat selectionarea şi încadrarea în Securitate a unor ofițeri noi, care să fie 
pregătiți pentru a activa ca lucrători de contraspionaj conspirati. Prin această dispoziție 
se urmărea eliminarea principalei cauze care a dus la deconspirarea ofițerilor acoperiți, şi 
anume faptul că ei erau cunoscuţi ca fiind ofițeri de Securitate. 

Pentru ilustrarea celor de mai sus, vom oferi ca exemplu situația de la I.J. Alba. 
În februarie 1968 Biroul III Contraspionaj din cadrul acestui inspectorat avea o schemă 
ce cuprindea 11 ofiţeri şi o dactilografa, care însă ulterior s-a redus la 10 posturi. În 
1972, o dată cu trecerea la sistemul de mai sus, organigrama a fost diminuată la 
jumătate, rămânând doar cinci ofițeri. Toţi au fost acoperiți sub diverse legende, dar nici 
una dintre ele nu a rezistat, astfel încât la 1 martie 1974 ei au fost revenit în rândul 
ofițerilor descoperiți. Deconspirarea cadrelor a atras după sine chiar abandonarea 
sediului acoperit în care biroul isi desfăşura activitatea, care era folosit partial ca locuință 
de către unul dintre ofițeri”. Exista însă si un apartament conspirat de rezervă (legendat 


51 Idem, dosar nr. 13.101, vol. 8, f. 49. 

52 Gen.-mr. Cosma Neagu, It. maj. Boldea Sorin, Munca cu reteaua informativă de contraspionaj, la 
nivelul exigențelor actuale, în „Secutitatea”, nr. 3/1971, p. 11-12. 

5 Sediul fusese preluat la 1 aprilie 1973 si era vorba de o casă cedată statului roman de un 
cetăţean care emigrase in R.F.G., iar dupa ce imobilul a fost amenajat, „s-a acţionat prin primul 

ca fiind locuinţa unui ziarist — „de fapt un ofițer de Securitate necunoscut în localitate”), 
care urma să fie folosit în continuare, dar numai după ce se luau anumite măsuri 
preventive (verificări, recrutarea a doi vecini „care să poată apăra casa conspirativă de 
deconspirare” etc.)**. Pentru a suplini lipsa ofițerilor acoperiți, gen.-lt. Doicaru a 
ordonat I.J. Alba ca în decurs de maxim trei ani să încadreze unu sau doi ofiţeri noi, 
care urmau să lucreze conspirat”. 

Ofițerii de contraspionaj trebuiau să fie îmbrăcaţi numai în ţinută civilă, însă, 
„atunci când nevoile muncii o impun”, puteau să îmbrace uniforme cu însemnele 
oricărei arme ale M.Ap.N. sau M.I. Mai mult, aceşti ofițeri puteau folosi acte de 
identitate cu nume fictive, adeverinte, legitimatii, stampile, sigilii etc., confecționate 
special ca fiind emise de unele instituţii, unități sau organizații din România. Pentru 
aceste situaţii din urmă, cadrele de contraspionaj trebuiau totuşi să obțină aprobarea 
ministrului sau a adjunctului acestuia care coordona activitatea Direcţiei a III-a*. 

Completarea efectivelor Direcţiei a II-a se realiza cu ofițeri din cadrul 
inspectoratelor judeţene care dovedeau calități si obțineau rezultate pe linie de 
contraspionaj, dar si prin încadrarea directă a unor civili. În acest ultim caz, conform 
regulamentului de organizare şi funcționare din 1976, nu puteau fi încadrați decât 
„specialiști şi cunoscători de limbi străine din organizaţiile socialiste” sau absolvenții 
unor institute de învățământ superior”. După cum se poate observa, accentul era pus 
pe persoanele cu o pregătire şcolară superioară si pe cunoscătorii de limbi străine, care 
puteau rezolva mult mai uşor si cu succes problemele apărute în activitatea de 
contraspionaj. 

De altfel, încă din 1969 Grigore Răduică creiona principalele calități de care 
trebuia să dea dovadă un ofițer care lucra în acest domeniu: „Pregătirea ofițerului de 
contraspionaj îmbracă multe aspecte. Pe lângă cunoştinţele temeinice în domeniul 
muncii de informaţii şi contrainformaţii, el trebuie să vorbească cel puţin o limbă străină 
de circulație internațională, să cunoască bine serviciul de spionaj de care se ocupă, 
situația politică, economică, geografică, obiceiurile şi cultura țării respective. O atenție 
sporită trebuie să se acorde, în continuare, pregătirii juridice a ofiterilor’>*. 

O opinie similară avea si gen.-mr. Cosma Neagu, conform căruia trebuiau 
preferaţi ofițerii de contraspionaj cu o formaţie juridică, economică sau socio-umană 
(politologie, sociologie, filologie etc.), întrucât „în activitatea de contraspionaj — multiplă 
şi complexă — are pondere aplicarea practică a unor cunoştinţe de drept penal, drept 
procesual penal, drept internațional şi relaţii internaționale, comerț exterior, marketing, 
geografie economică si politică etc."59. 


secretar municipal de partid”, care l-a dat în folosința Securităţii, „sub acoperirea înființării unei 
secţii a Institutului de cercetări sociologice”. Detalii în A.C.N.S.A.S., fond Documentar, dosar 
nr. 12.552, f. 6. 

54 Ibidem, f. 8. 

55 Pentru amănunte se vedea ébidem, f. 4-22. 

56 Tdem, dosar nr. 12.595, vol. 2, f. 273. 

57 Idem, dosar nr. 13.221, vol. 2, f. 130. 

58 Tdem, dosar nr. 13.332, vol. 1, f. 296. 

59 Gen.-mr. Cosma N., It. maj. Boldea S., Munca cu refeana..., p. 12. 

Pregătirea profesională a ofițerilor de contraspionaj se axa pe problemele 
specifice acestui domeniu, dar ea trebuia apoi completată şi în alte specialități, spre a 
permite cadrelor să soluţioneze eficient situații cât mai complexe. Spre exemplu, in 
1972, lon Stănescu a ordonat ca personalul de contraspionaj să fie pregătit şi pe linie de 
T.O., pentru a putea să-şi rezolve singur sarcinile din acest domeniu. 

În practică însă de multe ori condiţiile necesare pentru formarea şi promovarea 
unui ofițer de contraspionaj nu se respectau. Uneori diferenţa între cerințe si realitate 
era chiar flagrantă, fapt recunoscut chiar si de către conducerea Securităţii. In februarie 
1972, într-o notă a Securității, se arăta că „au fost mentinuti multă vreme ca şefi ai 
compartimentelor III în unele inspectorate judeţene de Securitate ofițeri indolenti, 
incompetenti şi chiar viciosi, aşa cum e cazul celor de la LSJ. Arad, Ilfov, Alba, 
Ialomiţa, Iasi şi Caraş-Severin”!. Aceste probleme de cadre nu se regăseau însă doar în 
teritoriu, ci şi la nivel central. In 1971, conducerea Direcţiei a II-a a fost criticată pentru 
faptul că nu a luat nici o măsură în cazul It.-col. Mărăcine Nicolae, locţiitor şef serviciu 
in această direcţie, care isi achizitionase un autoturism străin pe cai ilicite. Ofiţerul a fost 
schimbat din funcție abia după intervenţia fermă a conducerii C.S.S. Abateri grave a 
săvârşit chiar unul dintre locţiitorii şefului Direcţiei a I-a, col. Vasilescu Traian, care „a 
intervenit în scris pentru acordarea vizei de ieşire din ţară a unei persoane folosită ca 
gazdă casă de întâlniri, iar cetăţeanul respectiv a refuzat să se înapoieze in patrie”®?, 

Nu în ultimul rând, de la sfârșitul anilor 60 organele de contraspionaj au 
început să folosească intens în activitatea informativ-operativă foşti ofițeri de Securitate 
trecuţi în rezervă, practică uzitata şi de celelalte direcţii centrale. La 22 aprilie 1969 Ion 
Stănescu a ordonat tuturor unităţilor de Securitate să treacă la folosirea pe scară largă a 
rezerviştilor. In urma acestui ordin, până la sfârşitul anului 1969 numărul foștilor ofițeri 
folosiți de Securitate a crescut de peste cinci ori, de la 573 la 2.861, ceea ce reprezenta 
36% din totalul rezervistilor®. Aceştia au fost angrenati atât în acțiuni informative 
concrete, cât şi în simpla culegere de informaţii sau în efectuarea unor activități 
operative (instalare T.O., filaj etc.). Conform unei sinteze întocmite la 31 decembrie 
1969 de şeful Cancelariei C.S.S., col. Lintu Ion, cele mai bune rezultate le-au obținut 
ofițerii în rezervă folosiţi în calitate de rezidenți, ei instruind și dirijând foarte bine 
informatorii şi colaboratorii cu care țineau legătura. 

La sfârşitul anului 1969, Direcţia a II-a apela la serviciile a 50 de ofițeri 
rezerviști (16 informatori și 34 colaboratori), dar numărul acestora era mult mai mare la 
compartimentele judeţene de contraspionaj. Pe linie de contraspionaj, rezerviștii erau 


60 A.C.N.S.A.S., fond Documentar, dosar nr. 13.333, vol. 5, f. 435. 

61 Thidem, f. 100. 

62 Ibidem, £. 99-100. 

63 Dintre aceştia, direcțiile centrale foloseau 429 ofițeri, iar unitățile județene si I.S.M.B. 2.423 
ofițeri şi 23 subofițeri. Numărul total al ofițerilor de Securitate in rezervă se ridica, la sfârșitul 
anului 1969, la 9.066 persoane. Vezi idem, dosar nr. 13.332, vol. 4, f. 321. 

64 Pentru a obține aceste rezultate, unitățile centrale si teritoriale de Securitate au selecționat acei 
ofițeri in rezervă care lucraseră in compartimente informativ-operative si aveau aşadar o buna 
experiență în domeniu, żbidem, f. 319. 

utilizati de cele mai multe ori ca rezidenti in statiunile si obiectivele turistice frecventate 
de străini, contribuţia lor in supravegherea acestora fiind foarte bine apreciata®. 


3. Atribuţiile şi metodele de munca 


Direcţia a II-a Contraspionaj avea ca obiectiv principal prevenirea şi 
descoperirea acțiunilor de spionaj şi trădare îndreptate împotriva R.S.R. Pentru 
îndeplinirea acestor sarcini, Direcţia a II-a avea atribuţii complexe: supravegherea si 
dezinformarea cadrelor şi agenţilor trimişi de serviciile de spionaj străine în România 
sub diverse acoperiri (diplomați, turişti, comercianți, ziarişti, studenți, cercetători, 
imigranți, repatriați etc.); urmărirea cetăţenilor români semnalati a avea legături cu 
persoane străine suspectate a fi agenți ai serviciilor de spionaj străine; pregătirea 
contrainformativa a populaţiei etc.%. 

Direcţia a II-a coordona, îndruma şi controla întreaga activitate de 
contraspionaj desfăşurată de compartimentele corespondente din teritoriu. De 
asemenea, Direcţia a III-a aviza si numirea sau înlocuirea ofițerilor de contraspionaj din 
inspectoratele judeţene. 

În regulamentul de organizare şi funcționare a Direcţiei a I-a din 13 aprile 
1968, erau prevăzute şi alte atribuţii importante, anume acelea de coordonare a întregii 
activități pe linia plecărilor în străinătate a cetăţenilor români, în interes oficial sau 
particular, dar şi de realizare a unor patrunderi secrete în sediile reprezentantelor unor 
state si firme străine, în scopul procurării de date politice, comerciale sau tehnico- 
ştiinţifice. 

Dacă în anii '50 problema evaziunii în străinătate a cetăţenilor români prezenta 
o importanță redusă pentru organele de contraspionaj, dat fiind numărul scăzut de 
astfel de cazuri, începând cu anii "60 situaţia se va schimba radical. Reluarea la un nivel 
destul de ridicat a legăturilor comerciale, culturale, ştiinţifice sau turistice cu Occidentul, 
ce se vor dezvolta continuu în anii următori, a avut drept corolar direct creşterea 
exponențială a numărului de români care se deplasau în străinătate. Toate acestea au dus 
la apariția unui mare număr de oportunități pentru cetăţenii români de a rămâne ilegal in 
statele occidentale, de care o parte dintre aceştia nu au ezitat să profite. Prin urmare si 
numărul de emigranți români frauduloşi a crescut la cote alarmante pentru statul 
comunist. În consecință, organele de contraspionaj au trebuit să acorde o atenție tot mai 
mare acestui aspect şi să depună eforturi intense pentru a preveni cazurile de evaziune. 

În acest sens, ofiţerii de contraspionaj aveau sarcina de a verifica foarte 
minuţios fiecare persoană care intenționa să plece în străinătate, pentru a descoperi 
eventualele intenţii de a părăsi definitiv tara. Pentru aceasta, organele de contraspionaj 
apelau şi la ajutorul altor compartimente, precum ar fi cele de investigaţii sau tehnică- 
operativă (controlul corespondenţei, ascultarea telefoanelor etc.) — metode utilizate mai 


6 Col. Lintu arăta următoarele: „Pe linie de contraspionaj, prin folosirea lor în diferite 
combinaţii informative şi alte lucrări la care au fost solicitati, aceştia şi-au adus un aport 
substantial în clarificarea unor acțiuni informative, la prevenirea ramanerii în străinătate a unor 
cetăţeni romani etc.”, ibidem, f. 323. 

66 Tdem, dosar nr. 12.595, vol. 2, f. 269-270. 


44 


Contraspionajul în primii ani ai regimului Ceausescu... 


ales în cazul specialiştilor care urmau să plece în Occident, ei fiind considerați a fi cadre 
de valoare ale regimului. De altfel, pentru a preveni evaziunea acestor persoane, 
conducerea C.S.S. a emis un ordin în anul 1969 în care prevedea colaborarea strânsă 
între Direcţiile a III-a, a I-a şi I în acest sens®. 

O altă metodă utilizată era aceea a contactarii unui număr cât mai mare de 
cetățeni români care urmau să plece în exterior, în scopul de a le indica modul cum 
trebuiau să se comporte în străinătate. Cu ocazia acestor contactări, acele persoane care 
se dovedeau a fi de încredere şi puteau fi utile Securității erau recrutate ca agenţi. 
Totodată, la reîntoarcerea în tara, avea loc o nouă contactare, ofițerii de Securitate 
dorind să afle dacă cetăţenii romani au fost abordati de către serviciile de spionaj 
străine, sub ce formă, unde etc. 

Aceste măsuri aveau însă de multe ori o eficacitate redusă, în condiţiile creşterii 
la cote foarte mari, fata de trecut, a numărului cetățenilor români care plecau în exterior. 
Spre exemplu, în anul 1968, din judeţul Prahova s-au deplasat în străinătate un număr 
de aproape 5.500 persoane, din care 2.400 în statele capitaliste. Verificarea atentă a 
tuturor acestor persoane, uneori într-un timp foarte scurt (termenul legal fiind de 10 
zile), era practic imposibilă, greutăţile fiind recunoscute de şeful I.S.J. Prahova, It.-col. 
Stănescu Petre: „O mare avalanșă a fost semnalată în trimestrul IV al anului 1968 şi în 
special în ultimele 2 luni, pentru excursiile făcute în Turcia si Austria (...) Raportez ca 
în luna noiembrie și decembrie am fost aglomerati de numărul prea mare al unor 
asemenea cazuri "68, 

Numărul românilor care călătoreau în străinătate creştea însă vizibil de la an la 
an — numai în primele cinci luni ale anului 1969 plecaseră peste 150.000 români în 
exterior. În aceste condiţii, de foarte multe ori organele de contraspionaj erau practic 
copleşite de cereri, astfel încât îşi dădeau acordul pentru plecarea în străinătate a unor 
persoane numai pe baza faptului că acestea nu erau cunoscute ca suspecte în evidenţele 
de Securitate. 

În consecinţă, si numărul românilor care refuzau să se întoarcă în tara era 
ridicat şi creştea continuu. Ceea ce îngrijora Securitatea era si faptul că multe dintre 
aceste persoane aveau pregătire şi calificare superioară şi în acest caz înregistrându-se 
creşteri de la an la an, uneori chiar substanţiale. Dacă în 1968 rămăseseră ilegal în 
străinătate 78 ingineri, 68 medici şi 12 cercetători”, în primele 11 luni ale anului 1969 
numărul acestora se ridica la 181 ingineri si arhitecţi, 93 medici, 66 profesori, 44 artişti si 
ziarişti, dintr-un total de circa 1.300 persoane, ceea ce reprezenta 32%". Foarte grav 
pentru liderii Securităţii era şi faptul că printre evazionisti se afla si un număr de 81 
informatori, aceștia profitând de relaţia lor cu organele de represiune pentru a obţine 
viza de ieşire din tara. 

La 28 aprilie 1969 a fost elaborat Ordinul C.S.S. nr. 99, care stabilea două 
sarcini importante pentru ofițerii de contraspionaj: contracararea acțiunilor serviciilor de 
spionaj asupra cetăţenilor români ce mergeau în străinătate si prevenirea rămânerii in 


67 Idem, dosar nr. 13.332, vol. 4, f. 41. 
68 Tdem, dosar nr. 13.331, f. 147. 

69 Thidem, f. 267. 

70 Idem, dosar nr. 13.332, vol. 4, f. 41. 

exterior a unor specialişti de valoare ai României”!. Principala măsură care trebuia luată 
era aceea a verificării temeinice a specialiştilor români care plecau in exterior, atât 
înainte de plecare, cât si la întoarcerea in tara’. Ofițerii care avizau plecările in 
străinătate au aplicat însă abuziv prevederile acestui ordin, extinzându-l practic asupra 
tuturor cetăţenilor care cereau viză de plecare. În consecinţă, în anul 1969 au fost foarte 
numeroase avizele negative acordate solicitărilor de ieșire din România, sub diverse 
pretexte: se acorda viză doar unui membru al familiei, celuilalt fiindu-i refuzată, pe 
motiv că astfel exista garanţia că cel plecat se va reîntoarce in tara; în mod similar, se 
aprobau părinţilor, dar nu si copiilor, sau invers; se respingeau cererile oamenilor în 
vârstă pe motiv că ar rămâne în străinătate etc. Apoi nu era respectat aproape niciodată 
termenul de 10 zile pentru efectuarea verificărilor, acestea prelungindu-se uneori foarte 
mult. 

Aceste practici discretionare ale ofițerilor de contraspionaj, care deseori 
respingeau şi cererile membrilor de partid, au stârnit chiar si nemulțumirea liderilor 
Securităţii, cu precădere a gen.-mr. Stoica Constantin, vicepreşedinte C.S.S. şi şef al 
D.G.LI., care deţinea şi funcția de vicepreşedinte al Comisiei guvernamentale de vize si 
pașapoarte. În consecinţă, în timpul unei şedinţe cu ofiţerii de contraspionaj, din 27 
iunie 1969, gen.-mr. Cosma Neagu cerea îndreptarea rapidă a situaţiei: „Vedeţi şi dvs. 
câtă superficialitate si câtă lipsă de răspundere s-a manifestat când s-a procedat asa si 
încă se mai procedează. Trebuie să avem grijă şi să se înțeleagă că este vorba de un 
drept al cetățenilor şi este obligaţia noastră de a satisface cererile acestora. De urgență 
veţi trece la analiza întregului sistem de lucru legat de plecările în strainatate””. 

Relativa relaxare a regimului de acordare a vizelor de ieşire din tara a fost însă 
departe de a duce la o liberalizare completă a plecărilor în străinătate. Mai mult, chiar la 
finalul anului 1969, Vasile Patilinet cerea organelor de Securitate „să fie mai ferme in 
această privință”, având în vedere numărul foarte mare de cetăţeni români care au 
rămas ilegal în exteriorul țării în acel an: „Dvs. trebuie să fiți cu mare băgare de seamă si 
nu vă uitaţi la nimeni că se va întoarce să se plângă unuia sau altuia că nu i-ati dat viză 
de părăsirea țării. Mai bine nu îi dati nici o viză să plece dacă nu sunteți siguri că acest 
om se întoarce, pentru că nu o să piardă nimic tata noastră dacă din turiștii care pleacă 
peste graniţă vor pleca numai jumătate, ci o să câştigăm”. Din datele parțiale pe care le 
detinem până în acest moment, se pare că măsurile de verificare minuțioasă a 


71 În decembrie 1969, Ion Stănescu arăta faptul că în ultima perioadă se constatase „o 
intensificare a activităţilor de racolare a unor specialişti români de înaltă calificare, în special din 
rândul matematicienilor, fizicienilor, chimistilor şi electroniştilor”, ibidem, f. 5. 

72 Unii ofițeri de contraspionaj atrăseseră anterior atenția asupra necesităţii de a controla atent 
aceste persoane: „Una din măsurile de bază ce se impun a fi luate de către organele de Securitate 
în scopul descoperirii persoanelor care au fost atrase la colaborare — îndeosebi a specialiştilor — 
constă în verificarea complexă a cetăţenilor care se deplasează peste hotare, atât înainte de 
plecare, cât şi după întoarcerea lor in țară”. Conform cpt. Celea Grigore, Măsuri de contracarare a 
actiunilor întreprinse de serviciile de spionaj împotriva cetățenilor români care se deplasează in exterior, in 
„Buletin intern”, nr. 2/1968, p. 50. 

73 A.C.N.S.A.S., fond Documentar, dosar nr. 13.332, vol. 2, f. 23. 

74 Idem, vol. 4, f. 229. 

persoanelor care urmau să plece în străinătate şi-au atins scopul, astfel încât în primii ani 
după 1969 numărul cazurilor de evaziune s-a redus”. 

Prin urmare, începând cu anul 1969, se constată o schimbare a modului de 
abordare de către Securitate a problemei cetăţenilor romani care călătoreau în exterior. 
Accentul era mutat de pe interzicerea plecărilor în exterior pe supravegherea 
informativă a cetăţenilor români în timpul vizitelor în străinătate, cu scopul de a preveni 
evaziunea acestora. Astfel, organele de contraspionaj au trecut la încadrarea turiştilor 
români cu informatori şi colaboratori bine instruiți, la atragerea la colaborare a ghizilor 
si conducătorilor de grup”, la infiltrarea unor ofițeri acoperiţi în filialele O.N.T. sau în 
cadrul grupurilor de turişti şi a delegatiilor oficiale care mergeau în Occident”! etc. 

Acţiunile Securităţii de contracarare a intentiilor de emigrare clandestină a 
românilor în exterior au primit numele de „Riposta”, fiind angrenate, alături de Direcţia 
a II-a, şi Direcţia I, Serviciul „D”, U.M. 0920 etc. Comandamentul acțiunii „Riposta 
II”, aprobat la 17 noiembrie 1977, era condus de gen.-lt. Vlad Iulian, secretar general al 
M.L., iar printre membri se aflau majoritatea şefilor unităților centrale de Securitate: 
gen.-lt. Moga Gheorghe, gen.-mr. Tabacaru Dumitru, gen.-mr. Macri Emil, gen.-mr. 
Nuță Constantin, gen.-mr. Caraman Mihai, gen.-mr. Borşan Dumitru ş.a.78. Măsurile 
informativ-operative preconizate se axau atât pe neutralizarea şi contracararea 
propagandei occidentale în România, cât și pe influențarea pozitivă a românilor care 
intenționau să emigreze ilegal. 

O atenţie deosebită era acordată românilor care plecau la muncă în străinătate 
pe termen lung, în baza unor contracte încheiate de România cu diverse state din Africa 
şi Orientul Mijlociu, dar şi din Europa Occidentală (cu precădere R.F.G.). Toate aceste 
grupuri erau bine încadrate cu informatori, cu atât mai mult cu cât ele erau formate de 
regulă din cadre de valoare (specialişti, ingineri, oameni de ştiinţă etc.). Agenti aveau atât 
sarcina de a verifica şi urmări persoanele aflate la muncă, cât și de a preveni eventualele 
încercări de evaziune”. Această metodă de munca nu dădea însă cu greu rezultatele 


75 Prezentăm evoluţia numărului cazurilor de evaziune din judeţul Caraş-Severin: 6 persoane în 
1967, 19 în 1968, 73 în 1969, 18 în 1970, 6 în 1971. Detalii în idem, dosar nr. 13.333, vol. 3, f. 
456. 

76 Şeful LS.J. Prahova, It.-col. Stănescu Petre cerea ca toţi conducătorii grupurilor de turişti care 
merg în străinătate „să aibă o strânsă legătură cu organele noastre şi să acționeze în baza 
instructajului multilateral făcut de noi (uneori chiar cadre ale Securităţii, ofițeri acoperiţi sau foşti 
ofiţeri, din ofițerii de rezervă)”, idem, dosar nr. 13.331, f. 148. 

7 Cpt. Celea Grigore: ,,Folositoare s-a dovedit a fi şi introducerea acoperită, în cadrul 
delegatiilor oficiale, a unor ofițeri de Securitate care să asigure supravegherea contrainformativa 
si să prevină eventualele acţiuni ale dușmanului asupra cetăţenilor români”, in Celea G., art. cit, 
p. 51. 

78 Securitatea...» vol. TI, p. 454. 

79 Un exemplu concret este oferit de inspectorul şef al I.S.J. Maramures, în anul 1969: „În 
prezent este un curs de pregătire a unui grup de ingineri, tehnicieni, pentru a executa unele 
prospecţiuni geologice în Algeria. Acești cetățeni, aceşti specialişti, sunt pregătiți pentru a sta 
acolo o perioadă mai îndelungată. Cunoscând noi această treabă din timp, am stabilit că din lotul 
respectiv 2 elemente intenționează să-şi trădeze patria, iar 5 persoane să se ocupe cu acțiuni 
ilicite. Am prevenit această treabă si am luat măsuri de a infiltra în lotul respectiv informatori si 

scontate, deoarece informatorii erau lipsiți de posibilități reale a stopa rămânerea in 
străinătate a muncitorilor care doreau să o facă. Mai mult, uneori acțiunile acestor agenți 
au căpătat un caracter penal şi s-au transformat în scandaluri diplomatice internaționale, 
după cum vom vedea în exemplul următor. 

La mai 1973, în timpul unei şedinţe cu şefii unităţilor centrale şi teritoriale de 
Securitate, gen.-It. Doicaru Nicolae a prezentat o astfel de situaţie. În anul 1970, trustul 
AROCONSTRUCT a deschis un şantier la Regensburg, in R.F.G., unde munceau 
aproximativ 500 de muncitori români. În numai trei ani, 32 dintre aceştia au refuzat să 
se întoarcă în România, iar — conform lui Nicolae Doicaru — „alte 39 de persoane, 
asupra cărora existau indicii că ar încerca să dezerteze, au fost aduse în tara sub diferite 
pretexte, cu diferite momeli puse la cale de conducerea trustului şi cu ştirea organelor 
noastre de Securitate din judeţul Timiş”. Serviciul de contraspionaj al I.J. Timiș avea pe 
acel şantier o reţea formată din 15 informatori și doi rezidenți. Pe lângă faptul că agenții 
nu primiseră nici un fel de instrucțiuni concrete, nici selecţia lor nu fusese făcută cu 
prea mare atenţie. Spre exemplu, printre cei rămaşi ilegal in R.F.G. s-a numărat chiar 
unul dintre informatori, care pe deasupra a luat suma de 13.400 mărci din banii trustului 
şi chiar acte ale şantierului, pe care apoi le-a dat autorităţilor germane, arătând unele 
ilegalităţi ale firmei române. Numărul mare de cazuri de evaziune au alarmat organele 
locale de partid si Securitate din judeţul Timiș, care au încercat să stopeze prin orice 
mijloace, chiar şi ilegale, acest fenomen. În momentul în care Securitatea din Timisoara 
avea suspiciuni că vreun muncitor ar dori să rămână in R.F.G., informa conducerea 
Comitetului judeţean P.C.R. Timiş, care, prin intermediul vicepresedintelui Consiliului 
Popular Judetean Timis, cerea inginerului-sef al şantierului, Zăvulan — care era şi 
rezident al Securităţii, să aducă persoana respectivă în ţară prin orice mijloace. Această 
metodă a funcționat cu succes o perioadă, fiind folosite diverse pretexte pentru 
readucerea muncitorilor în tara. 

În primăvara anului 1973, organele de contraspionaj din IJ. Timiş au semnalat 
faptul că dulgherul Paul Mihai dorea să rămână în R.F.G., iar Zăvulan a fost informat 
prin filiera menţionată. Zăvulan a încercat de trei ori să-l păcălească pe Paul Mihai şi să-l 
aducă în România, alături de alti suspecți de evaziune (cu care a reușit să vină în tara), 
dar de fiecare dată a eșuat. În aceste condiţii, directorul general al trustului, Ciulea, a 
venit cu ideea de a-l adormi sau droga pe dulgher pentru a-l putea scoate din R.F.G. 
Planul a fost aprobat de şeful I.J. Timiș, gen.-mr. Taurescu, si de adjunctul său, col. 
Târziu Rusalin. După ce a primit în ţară, de la un anestezist, mai mult fiole de Stricnină 
si Fenobarbital, Zăvulan a plecat in R.F.G. şi a trecut la punerea în practică a planului. 
În seara de 9 martie 1973, acesta a apelat la patru muncitori (dintre care trei erau 
informatori ai Securităţii) pentru a-l ajuta. Cei cinci l-au invitat pe Paul Mihai la un chef 
şi i-au pus o parte din conţinutul fiolelor în băutură, dar acesta a sesizat pericolul și a 
refuzat să bea. În aceste condiţii, ei l-au prins şi l-au obligat să bea patru fiole, apoi l-au 
pus într-o maşină şi au încercat să treacă granița cu el. Spre norocul său, Paul Mihai s-a 
trezit la graniță şi a sesizat grănicerii vest-germani, care i-au arestat pe cei cinci. 


colaboratori care să se ocupe de verificarea şi urmărirea activităţii persoanelor care vor lucra în 
Algeria la prospectiunile acestea geologice”, A.C.N.S.A.S., fond Documentar, dosar nr. 13.331, f. 
182-183. 

În R.F.G. a urmat un virulent sandal de presă îndreptat contra României, ziarul 
„Der Spiegel” acuzând spionajul românesc de intensificarea activității. Era citat 
contraspionajul vest-german care arăta că dacă în 1969 au fost arestați patru agenţi 
români, in 1972 numărul acestora s-a ridicat la 29, adică tot atâţia câţi spioni sovietici 
fuseseră reţinuţi. În opinia noastră, creşterea numărului agenţilor români arestaţi în 
R.F.G. este mai degrabă o nouă dovadă a lipsei de profesionalism a organelor româneşti 
de spionaj, fie ele D.I.E. sau Direcţia a III-a. 

In R.F.G., cei cinci au fost trimiși în judecată, dar — în urma intervenției 
ambasadorului român — pedepsele pronunţate au fost mici. După ispășirea 
condamnărilor, ei urmau să fie expulzați în România şi să plătească statului vest-german 
daune de 25.000 mărci. Prim-ministrul lon Gheorghe Maurer a ordonat însă ca această 
sumă să nu fie plătită de faptasi, ci de „autorii morali ai acțiunii”, adică: cinci ofițeri de 
Securitate din conducerea I.J. Timiş, conducerea trustului AROCONSTRUCT şi 
vicepreşedintele Consiliului Judetean Popular Timiş. 

Foarte probabil, acest eşec de proporţii, care a degenerat într-un scandal 
international si diplomatic — chiar cu unul dintre statele occidentale cu care Romania 
depusese eforturi intense pentru a se afla în relații cât mai bune —, nu a reprezentat 
decât vârful nemulțumirilor la adresa organelor de contraspionaj și a fost piesa decisivă 
care a dus în scurt timp la îndepărtarea de la conducerea Direcţiei Generale de 
Contraspionaj a gen.-mr. Cosma Neagu şi la preluarea conducerii tuturor acțiunilor 
Securităţii în afara României de către Departamentul de Informaţii Externe. 

Organele de contraspionaj nu se multumeau doar cu verificarea şi 
supravegherea cetățenilor români care plecau în străinătate, persoanele respective 
rămânând în atenție şi o anumită perioadă după înapoierea lor în România, pentru a se 
descoperi dacă nu cumva au devenit agenţi ai serviciilor de spionaj străine. În ianuarie 
1969, gen.-mr. Rusu Emanoil menționa următoarele: „Vreau să subliniez necesitatea 
urmăririi informativ-operative efectuată de organele noastre asupra cetăţenilor români 
după reîntoarcerea lor din străinătate, care are menirea de a depista elementele 
contactate şi recrutate în exterior. Menţionăm că din unele informaţii rezultă că 
serviciile de spionaj străine îi instruiesc pe cei recrutați de a nu acționa imediat ce se 
reîntorc în tara, ci după o anumită perioadă. De aceea este necesară lucrarea acestora pe 
o perioadă mai îndelungată”5!. De altfel, Ordinul C.S.S. nr. 99 stipula foarte clar aceasta 
obligaţie: „Persoanele care au rămas în străinătate şi care, din proprie iniţiativă sau în 
urma măsurilor întreprinse în acest sens, se întorc in ţară, vor fi luate în evidenţa 
generală a C.S.S., asigurându-se urmărirea lor permanentă în cadrul supravegherii 
generale şi în raport de informaţiile obținute vor fi lucrate prin formele urmăririi 
speciale’’®2, 

Cu toate acestea, măsurile luate de organele de contraspionaj nu puteau stopa 
fenomenul evaziunii în Occident a românilor. În aceste cazuri, printre singurele măsuri 
pe care le mai putea lua Securitatea era aceea a supravegherii atente a rudelor si 
cunoştinţelor apropiate ale celor fugiţi din tara. În octombrie 1969, Grigore Răduică 


80 A se vedea amănunte referitoare la acest caz în idem, dosar nr. 12.541, vol. 3, f. 5-21. 
81 Tdem, dosar nr. 13.331, f. 137. 
82 Idem, dosar nr. 13.332, vol. 2, f. 21. 

trasa ordine foarte precise ofiterilor care lucrau in acest domeniu: „În termen de trei 
luni, pe sectoare de muncă, să fie identificate rudele și legăturile cetățenilor români 
rămași în străinătate şi să se procedeze la selectionarea celor care lucrează în sectoare ce 
concentrează secrete de stat, în vederea organizării unor măsuri preventive. Asemenea 
cazuri să fie urmărite pe linii de muncă”8. 

Desigur, principala activitate a Direcţiei Contraspionaj consta în descoperirea 
agenţilor şi cadrelor serviciilor de spionaj străine care acționau pe teritoriul României. 
Cum una dintre acoperirile cele mai simple prin care aceştia puteau sosi si călători prin 
tara era aceea de turişti este firesc faptul că aceasta categorie de vizitatori s-a aflat 
permanent printre preocupările ofițerilor de contraspionaj. In mod deosebit erau avuti 
în vedere turiştii veniți din statele capitaliste, state care erau considerate a fi cele mai 
interesate în a desfășura acțiuni de spionaj in R.S.R.55. Trebuie menţionat faptul că de la 
mijlocul anilor *60 numărul cetăţenilor străini care veneau in România a început să 
crească în mod constant, astfel încât şi activitatea Securităţii în supravegherea acestora 
s-a amplificat de la an la an®°. 

Pentru o cât mai bună supraveghere a turiştilor străini la nivel naţional, 
conducerea Securităţii a convocat de mai multe ori conducerile inspectoratelor judeţene, 
cu precădere a celor în care afluxul de turiști era mai mare (Constanţa, Braşov, Sibiu 
etc.). Cu ocazia acestor şedinţe, ofițerii din teritoriu au primit indicații amănunțite 
privind obiectivele turistice care trebuiau acoperite informativ, persoanele cărora trebuia 
să li se acorde o atenție sporită, modalitățile de conlucrare între inspectorate etc. De 
asemenea, toate planurile de măsuri ale inspectoratelor judeţene trebuiau aprobate în 
prealabil de conducerea Securităţii, care făcea şi anumite modificări dacă acestea erau 
necesare. 

În unele dintre obiectivele turistice, mai ales în cele situate în staţiuni mari si 
intens vizitate de străini (Predeal, Poiana Brasov, Băile Herculane etc.) au fost introdusi 


83 Tdem, vol. 1, f. 287. 

84 În octombrie 1969, gen-lt. Răduică Grigore afirma: „Trebuie subliniat pericolul pe care-l 
reprezintă cadrele şi agenţii introdusi în rândul turiştilor, tehnicienilor, lectorilor, comercianților 
şi ziariştilor care ne vizitează tara. Serviciile de spionaj folosesc intens această cale oficială, fiind 
una din posibilitățile cele mai eficiente pentru a-şi contacta agentura de care dispun la noi, a 
studia şi recruta noi agenţi şi a culege direct informaţii (...) este lesne de înțeles ce posibilități 
enorme poate oferi această mare masă de oameni care vin în țară”, ibidem, f. 272. 

85 In 1967, lt.col. Burlacu Victor, șeful 1.S.]. Constanta, arăta faptul că „serviciile de spionaj 
străine — în special vest-german, francez şi englez — folosesc, pe scară tot mai largă, calea legală a 
turismului în vederea culegerii de informaţii din domeniile economic, politic şi militar”, conform 
It.-col. Burlacu Victor, Particularități ale urmăririi turistilor străini suspecți de spionaj, aflați pe litoral, in 
„Buletin intern”, nr. 2/1968, p. 53. 

86 Dacă în 1956 România a fost vizitată doar de 590 cetăţeni străini, în 1966 numărul acestora s-a 
ridicat la 215.000 (din care 200.000 erau turişti), iar în 1967 au venit peste 260.000 turişti, cărora 
li s-au adăugat 16.000 comercianţi, 500 ziarişti, 4.000 persoane în tranzit etc., vezi It.-col. Drăgoi 
Victor, Se/ectionarea elementelor dușmănoase din rândul cetătenilor străini, în „Buletin intern”, nr. 1/1968, 
p. 31. În 1968, numărul total al străinilor care veniseră în România s-a ridicat la circa 2,4 
milioane persoane, din care 1,6 milioane în vizite temporare, iar 760.000 în tranzit. Peste 400.000 
dintre aceştia proveneau din statele Occidentale, vezi Securitatea..., vol. II; p. 364, 374. 

foşti ofițeri de Securitate aflați în rezervă, din rândul celor cunoscători de limbi străine. 
Pe lângă faptul că aceştia îndeplineau si rolul de rezidenți, coordonând o parte din 
rețeaua informativă, ei trebuiau să-şi îndrepte atenţia asupra conducătorilor grupurilor 
de turişti din statele capitaliste. 

Nu în ultimul rând, ofițerii de contraspionaj din staţiunile turistice beneficiau si 
de aportul informatorilor direcțiilor centrale sau ai altor inspectorate, care veneau acolo 
la odihnă. Chiar dacă în primii ani colaborarea s-a făcut defectuos, agenţii respectivi 
informând Securitatea doar la întoarcerea din concediu, ceea ce scădea valoarea 
operativă a informaţiilor furnizate, în scurt timp situația s-a remediat, astfel încât notele 
lor informative ajungeau în timp util la ofiţerii care deserveau obiectivele turistice. În 
acest scop, fiecare inspectorat a indicat mai multe căsuțe poştale sau adrese conspirative 
unde informatorii care se aflau în vizită în judeţul lor urmau să trimită imediat notele 
care prezentau interes. Acest sistem de legătură impersonală a fost introdus în anii 
1968-1969, dar el a devenit operational la nivelul întregii tari începând cu anul 1970. 
Totodată, o contribuţie însemnată o aduceau şi ofițerii de Securitate aflați în concediu în 
stațiunile turistice din tara, ei fiind deseori instruiți în prealabil cu particularitatile muncii 
de contraspionaj. 

Conform dispoziţiilor conducerii C.S.S., în stațiunile turistice importante 
Direcţia Generală Tehnico-Operativă trebuia să pună la dispoziția Direcţiei 
contraspionaj un birou de supraveghere operativă, cu ajutorul cărora ofiţerii acestei 
structuri să poată verifica datele obținute pe cale informativă. De cele mai multe ori 
aceste birouri erau situate în camerele hotelurilor din stațiuni, de unde puteau fi 
desfăşurate foarte uşor operaţiunile de ascultare a discuţiilor sau a convorbirilor 
telefonice”. La sfârşitul anilor ’60 s-a luat şi decizia instalării mijloacelor T.O. în locurile 
de cazare din stațiunile turistice chiar în timpul construirii acestora, astfel încât la 
momentul intrării în funcțiune ele să fie operaţionale”. 


57 Astfel, din totalul agenţilor folosiți de Securitatea din Constanta pentru acţiuni de 
contraspionaj în anul 1967, doar 40% aparţineau unităţii proprii, 30% fiind trimişi de direcţiile 
centrale, in special de Direcţia a III-a, iar restul de 30% de unităţile teritoriale, It.-col. Burlacu V., 
Particularităţi. .., p. 55. 

88 A.C.N.S.A.S., fond Documentar, dosar nr. 13.331, f. 151. 

% În 1971, cele două birouri T.O. din staţiunea Băile Herculane se aflau la complexul ,,Hercules” 
si la hotelul „Cerna”, în fiecare unitate de cazare fiind introduse instalații T.O. în câte patru 
camere. Toate aceste instalații erau conectate la o centrală special amenajată în sediul Miliției din 
Băile Herculane, idem, dosar nr. 13.333, vol. 3, f. 437, 449. 

% Într-un raport al 1.S.]. Ialomiţa din anul 1970, referitor la introducerea mijloacelor T.O. în 
viitorul complex balnear Amara, se preciza: „ne propunem ca imediat ce lucrările de construcții 
vot fi terminate, să procedăm, cu ajutorul Direcţiei a VIII-a, la efectuarea lucrărilor de instalație a 
tehnicii operative într-un număr de 20 de camere”, din cele 500 camere preconizate a se ridica. 
În mod similar, în acelaşi an, ținând cont de perspectiva sporirii capacităților de cazare a 
turiştilor la Poiana Braşov, Direcţia a VIII-a solicita ca, „pentru asigurarea unei mai bune 
conspirativităţi”, mijloacele T.O. să fie instalate concomitent cu lucrările desfăşurate de O.N.T. 
şi Ministerul Postelor şi Telecomunicaţiilor, „în perioada de semifinisare si finisare, perioadă care 
ne oferă deplină conspirativitate”. Vezi detalii în idem, dosar nr. 15.642, f. 70, 190. 

In 1970, erau deja instalate mijloace de ascultare a convorbirilor în toate 
hotelurile importante din majoritatea judeţelor ţării, fiind vizate cele frecventate de 
turişti. Spre exemplu, la Hotelul „Argeșul” din Pitesti erau nouă microfoane, la 
„Iimişoara”, „Banatul” şi „Carpați? din Timisoara între patru şi opt microfoane, la 
„Ceahlăul” din Piatra-Neamţ 21 microfoane si alte trei la Complexul Agapia din jud. 
Neamţ, în Sibiu la „Bulevard” — 15 microfoane şi „Împăratul Romanilor”, în Cluj la 
„Continental? — 22 microfoane, „Central”, ,,Partizanul” şi ,,Siesta”, câte 28 microfoane 
la hotelurile „Continental” din Iasi şi „Dunărea” din Galati, 25 la „Palas” din Sinaia, 16 
la „Dacia” din Deva, 14 la ,,Transilvania” din Târgu-Mureş etc. De asemenea, în unele 
hoteluri exista şi o camera in care erau instalate aparate de filmare si înregistrare video 
(precum la hotelul ,,Traian” din Brăila)”!. 

Mijloacele tehnice fixe aveau însă inconvenientul de a nu putea fi instalate sau 
schimbate, cel putin în sezonul turistic, în funcţie de nevoile operative. De asemenea, 
Securitatea era conştientă de faptul că eventualii agenți ai spionajului străin veniți in 
România sub acoperirea de turiști evitau să poarte discuţii în camere, ei ştiind foarte 
bine că acestea pot fi interceptate. Tocmai de aceea, organele de contraspionaj au 
început să fie dotate cu emițătoare portabile, care puteau fi plasate în diverse locuri 
unde s-ar fi putut purta convorbiri suspecte (la o masă de restaurant, în maşina celui 
urmărit, într-un sezlong, într-o umbrelă de plajă etc.). Astfel de mijloace tehnice mobile 
au fost folosite prima dată în contraspionaj de către Direcţia a II-a pentru 
supravegherea diplomaților occidentali, începând cu a doua parte a anilor ’60. Utilizarea 
lor a fost generalizată şi la nivelul compartimentelor de contraspionaj din judeţe din 
primii ani ai deceniului opt%?. 

O problemă deosebită o ridica numărul foarte mare al turiştilor străini care 
începuseră să vină pe litoral. În anul 1968 staţiunile românești de la Marea Neagră au 
fost vizitate de aproape 300.000 de turişti, din care peste 200.000 erau din state 
capitaliste. Pentru supravegherea acestora, conducerea I.S.J. Constanta a creat două 
grupe operative, una în stațiunea Mamaia, cu opt ofiţeri, şi una în Eforie Nord, cu şapte 
ofițeri, ultima deservind informativ întreg sudul litoralului”. În cadrul fiecărei grupe 
operative, ofițerilor li s-au repartizat câte sapte-opt complexe hoteliere, ţinându-se cont 
de naționalitatea turiştilor care urmau să fie cazați acolo. Acest tip de organizare asigura 
astfel urmărirea turiştilor străini pe linii de muncă, având de asemenea si avantajul 
specializării ofițerilor pe anumite profile de contraspionaj. Totodată, în fiecare hotel a 
fost organizată câte o rezidență, condusă de cele mai multe ori de un fost ofițer de 
Securitate cu experiență”. Nu au scăpat atenţiei nici gazdele particulare acreditate la 


91 Ibidem, f. 231-233. Facem precizarea că numărul de microfoane dintr-un hotel corespunde cu 
numărul de camere din care erau ascultate convorbirile, întrucât era instalat un singur 
microfon/ cameră. 

% Lt.-col. Burlacu V., Particularități. .., p. 56-57. 

% În anul 1969 a fost creată o a treia grupă operativă, în stațiunea Mangalia, idem, dosar nr. 
13.322, vol. 4, f. 79. 

%4 Spre exemplu, în anul 1969, LS.J. Constanta avea 155 ofiţeri de Securitate in rezervă, din care 
folosea ca rezidenţi pentru supravegherea turiştilor un număr de 123. Mai mult, şeful 
inspectoratului, col. Burlacu Victor, preciza faptul că restul ofiţerilor din rezervă „sunt bolnavi 
sau nu au nici o posibilitate de pătrundere”, dar că „noi i-am chemat din nou şi urmează să îi 

O.N.T. care cazau turişti, acestea fiind repartizate, cate 15-20, altor ofiţeri de Securitate 
din inspectorat. S-a trecut apoi la recrutarea unui număr apreciabil de informatori (doar 
în 1969 fiind creați 270 agenţi noi), care au fost amplasați în zonele frecventate de 
străini, mai ales în unităţile de deservire”. Măsuri speciale au fost luate şi pentru 
interceptarea corespondenţei externe, a convorbirilor telefonice, filaj, perchezitii secrete 
etc. 

La sfârşitul anilor *60 conducerea Securităţii şi a Direcţiei a I-a a ordonat 
ofițerilor de contraspionaj să treacă la contactarea directă — dar sub acoperirea unei 
legende — a turiştilor străini care ridicau suspiciuni, cu scopul de a afla care erau 
scopurile reale ale vizitei lor în România. Această metodă nouă reclama însă calități si 
eforturi sporite din partea ofiţerilor care o transpuneau în practică, cum ar fi buna 
cunoaştere a unei limbi străine, dar mai ales foarte bune abilități de comunicare, care să 
permită obținerea informaţiilor dorite de la persoanele în cauză, fără ca acestea să 
realizeze că vorbesc cu un ofiţer de Securitate. Deseori, din cauza aplicării deficitare a 
acestei metode — mai ales în ceea ce priveşte acoperirea sub care se făcea — contactarea 
directă nu doar că nu dădea rezultatele scontate, dar chiar îi punea în gardă pe cetăţenii 
străini%, Tocmai din aceste motive, cel putin în primii ani după emiterea ordinelor 
privind generalizarea acestei practici, ofițerii de contraspionaj ezitau să o pună în 
practică, temându-se de eşec. Astfel, în anul 1969, cadrele de contraspionaj din LS.J. 
Bistriţa-Năsăud au contactat în scop operativ doar doi cetăţeni străini, din cei 876 veniți 
pe raza judeţului”. 

Dar dacă turiştii veniţi în grupuri organizate în România erau mai uşor de 
supravegheat, mult mai dificilă era urmărirea acelor persoane, originare din România dar 
emigrate în exterior (cu precădere în Germania şi Austria), care reveneau în tara pentru 
a-şi vizita rudele (de altfel ei erau numiţi ,,rudisti” de către ofițerii de Securitate”). Cum 
de cele mai multe ori aceste vizite erau făcute în mediul rural supravegherea acestora 
cădea în sarcina ofițerilor sectorişti, care s-au dovedit, cel putin în anii '60 — începutul 
anilor ”70, destul de putin preocupați de această activitate. Ulterior, această deficiență 
avea să fie remediată, ofițerii de Securitate ce activau în mediul rural primind 
instrucțiuni foarte precise în acest sens, iar în activitatea de supraveghere a străinilor au 
fost angrenate şi cadrele de Miliție din comune”. 


încadrăm în măsura posibilităţilor şi mai ales să le dăm ceva în legătură, un număr de rezidenţi”, 
ibidem, f. 84. 

95 Ibidem, £. 79. 

% La 20 august 1969, în cadrul unei şedinţe de analiza a 1.S.M.B., David Ion, şeful Biroului 5 din 
cadrul Serviciului de contraspionaj al inspectoratului, afirma: „Noi am avut si cazuri cand nu am 
ştiut să facem acoperire bună atunci când făceam contactările. De exemplu, am facut contactări 
sub acoperirea de lucrători de Miliție şi am greşit, deoarece nu prezentau interes”, idem, vol. 1, f. 
105. 

9! Idem, dosar nr. 13.333, vol. 1, f. 27. 

9% Idem, dosar nr. 13.331, f. 155. 

% În 1969, gen.-mr. Stoica Constantin afirma: „Trebuie neapărat să-i ajutăm pe şefii de post şi pe 
ajutorii lor ca în cadrul reţelei informative să-şi încadreze principalele trasee turistice, să cunoască 
gazdele O.N.T. sau, dacă s-a oprit la un cetăţean, să-i facă instruirea acestei persoane care 

De asemenea, cel putin până la începutul anilor 70, turiştii străini prezentau si 
un alt interes pentru organele de contraspionaj, acela ca prin intermediul lor să poată 
desfăşura muncă informativă în Occident. Unii turişti erau folosiți fie direct, prin 
recrutarea lor ca agenţi ai Securităţii, fie indirect, prin infiltrarea pe lângă ei a unor 
informatori care le câştigau încrederea, determinandu-i să-i invite în vizită in tara de 
unde veneau. 

Însă toate aceste acțiuni se dovedeau de multe ori a nu avea rezultatele 
scontate, organele de contraspionaj reuşind rareori să descopere rețele întregi de spionaj 
pe teritoriul României. Situaţia a fost criticată chiar de Nicolae Ceauşescu în timpul unei 
şedinţe a C.S.S. din februarie 1968, liderul P.C.R. fiind foarte nemulţumit de faptul că în 
anul 1967 nu fusese descoperită nici o reţea de spionaj străină. În octombrie 1969, gen.- 
lt. Răduică Grigore afirma: „Este adevărat că în ultimii ani noi nu am descoperit o rețea 
organizată de spionaj. Anumite elemente care erau în legătură și desfăşurau activitate de 
spionaj au fost descoperite!%, s-au luat măsuri, dar rețea, în înțelesul acceptat al acestui 
termen, noi nu am descoperit, însă pentru fiecare dintre noi este clar că duşmanul 
foloseşte, acţionează prin reţea”!0!. Dar chiar şi numărul acestor persoane izolate 
descoperite era foarte redus. Concret, în anul 1968, fuseseră depistaţi doar trei străini si 
opt români suspecți de spionaj'?. În întreg anul 1969, ofițerii de contraspionaj au 
arestat cinci cetățeni români si cinci străini care desfăşurau activitate de spionaj in 
România. De asemenea, pe baza materialelor întocmite de Direcţia a I-a au fost 
expulzați din tara trei cetățeni străini!05, 

Pentru a se disculpa, responsabilii cu probleme de contraspionaj aruncau vina 
pe alte structuri, de preferință din afara Securităţii. În decembrie 1969, gen.-mr. Ristea 
Gheorghe, şeful I.S.J. Bihor, critica organele de frontieră că nu informau la timp 
Securitatea referitor la străinii care intrau în tara, astfel încât aceştia scăpau de sub 
supraveghere!4, Una dintre cauzele acestor deficiențe era reprezentată si de numărul 
redus de persoane care lucrau în cadrul punctelor de trecere a frontierelor, în contextul 
creşterii exponentiale a vizitatorilor străini. În încercarea de a remedia această problemă, 
conducerea C.S.S. a propus, în şedinţa din 3 martie 1971, „să se studieze posibilitatea ca 


cazează turişti. Toate aceste informaţii, si altele, să ajungă urgent la sectoarele competente”, 
idem, dosar nr. 13.332, vol. 1, f. 195. 

% Un astfel de caz a fost descoperit la Constanta în anul 1967, în urma căruia au fost arestaţi doi 
cetăţeni vest-germani, printre care un „ofițer al serviciului federal de informaţii”, precum şi 
egăturile lor din România, toți fiind deferiti justiţie şi condamnaţi, conform It.-col. Burlacu V., 
Particularităţi. .., p. 54. 

01 A.C.N.S.A.S., fond Documentar, dosar nr. 13.332, vol. 1, f. 272. 

02 Idem, dosar nr. 13.331, f. 459. 

93 Idem, dosar nr. 13.332, vol. 4, f. 39. 

04 În urma trecerii P.C.T.F. în cadrul M.ALL, organele noastre întâmpină o serie de greutăţi în 
identificarea, cunoașterea şi depistarea străinilor care intra în tara, ca diplomaţi, comercianți, 
tehnicieni, ziarişti, vizitatori si turişti. Astfel, numai în anul 1969 prin P.C.T.F. Bors si Episcopia 
Bihorului au intrat în tara peste 200.000 străini. Organele P.C.T.F., deşi constată probleme ce 
intră în competenţa organelor de Securitate, nu ni le comunică cu operativitate, subordonându- 
se M.A.I. (...) Diplomaţii, la intrare, nu sunt comunicaţi la timp, din care cauză scapă de sub 
urmărirea organelor noastre şi nu mai ştim ce fac”, vezi ż¿bidem, f. 162-163. 

în sezonul de vară, la unele lucrări din aceste puncte (întocmirea unor acte, taloane, 
diverse evidențe etc.) să fie folosiți studenţi şi elevi cunoscători de limbi străine bine 
verificați”, practică ce se uzita deja în Bulgaria!, 

Conform regulamentului de organizare din 1968, Direcţia a III-a avea şi dreptul 
de a urmări activitatea emigranților romani din străinătate, de a realiza „pătrunderi 
informative în serviciile de spionaj dușmane”, precum şi acela de a trimite agenţi in 
exterior pentru supravegherea cetățenilor romani!” 

In ceea ce priveşte urmărirea românilor aflați în statele capitaliste, ofițerii 
Direcţiei a III-a au trimis în exterior mai multi informatori, care aveau rolul de a 
convinge emigranții ilegali să se reîntoarcă in tara sau, cel putin, să nu aducă critici 
deschise regimului din România. Gen.-mr. Rusu Emanoil, şeful I.S.M.B., a prezentat 
câteva cazuri concrete de informatori trimişi în exterior în anul 1968 de către ofițerii din 
compartimentul de contraspionaj al inspectoratului: „«Dănup» a fost instruit şi trimis în 
Franţa cu sarcini de a contacta pe numita V.D.A., care, cu ocazia unei deplasări, a rămas 
acolo, cu scopul influentarii ei de a se reîntoarce în tara, fapt ce a şi reuşit (...) la fel s-a 
procedat şi cu informatorul «Anton», care cunoaşte bine doi oameni de artă români 
rămași în străinătate şi urmăriți de către organele noastre prin acțiuni informative. În 
urma contactării lor (...) în prezent nu mai desfăşoară activitate împotriva R.S. 
România”!0. 

Pentru a realiza pătrunderi informative în serviciile de spionaj străine, 
conducerea Securităţii a ordonat Direcţiei a I-a să efectueze aceste operaţiuni în 
strânsă colaborare cu D.G.LE., organul specializat în acţiuni externe!08, In realitate, 
cooperarea dintre cele două unităţi centrale a fost una foarte defectuoasă, degenerând 
Chiar în animozitati deschise între conducătorii acestora, gen.-mr. Neagu Cosma, 
respectiv gen.-lt. Doicaru Nicolae. Şeful Direcţiei de Contraspionaj acuza îndeosebi 
D.G.LE. de faptul că îi prelua ofițerii şi informatorii cei mai capabili, furându-le practic 
munca, dar a adus atenţiei lui lon Stănescu şi alte fapte grave ce se petreceau în 
domeniul spionajului extern: existența unor ofițeri atrași la colaborare de serviciile de 
contraspionaj străine, a unor probleme cu agentura (agenți deconspirati sau dubli) 
etc.109, 

Direcţia Contraspionaj întâmpina însă mari probleme in ceea ce priveşte 
calitatea informatorilor trimişi în exterior şi mai ales a posibilităţilor lor de acţiune. 
Chiar şi secretarul C.C. Vasile Patilinet a criticat deseori Direcţia a III-a pentru faptul ca 
trimitea în Occident informatori slab pregătiți şi fără planuri concrete, de multe ori 


105 Tdem, dosar nr. 13.333, vol. 3, f. 17. 

106 Securitatea. .., vol. II, p. 80-82. 

107 A.C.N.S.A.S., fond Documentar, dosar nr. 13.331, f. 135. 

10 În ianuarie 1969, Ion Stănescu dădea următoarea indicație: „Paralel cu urmărirea elementelor 
care desfăşoară activitate împotriva statului nostru, este necesar să se ducă o muncă organizată 
pentru selectionarea şi pregătirea, în cooperare cu D.G.LE., pentru realizarea unor recrutări de 
cadre şi agenţi ai serviciilor de spionaj sau a unor cetăţeni străini, prin intermediul cărora să 
putem ulterior ajunge în locurile care ne interesează în exterior. Atrag atenția să se execute 
întocmai măsurile ordonate de Consiliu pe linia îmbunătăţirii cooperării între organele de 
contraspionaj şi cele ale D.G.LE. în această problemă”, zbidem, f. 453-454. 

109 L, Taranu, op. cit., p. 288-289, 293-294. 

haotic si la intamplare. Practic, organele de contraspionaj nu trimiteau informatorii in 
străinătate în funcție de acţiunile pe care le aveau în lucru, ci în funcție de posibilitățile 
de călătorie in exterior ale acestora (delegaţii, conferințe, contracte de munca etc.), prilej 
cu care acestora li se dădeau şi sarcini informative. În aceste condiţii, desigur că de cele 
mai multe ori aceste sarcini erau de suprafaţă şi lipsite de importanţă. Pe lângă faptul că 
de regulă aceşti agenţi se întorceau cu rezultate foarte slabe, exista şi pericolul ca ei să fie 
rapid identificați de serviciile de contraspionaj străine şi deconspirati, la care se adăugau 
şi cheltuielile valutare!!0, Nu trebuie omise apoi nici acele situații în care agenţii refuzau 
să se întoarcă în tara, numărul lor fiind deloc de neglijat. 

Tocmai din aceste motive, gen.-lt. Răduică Grigore cerea Direcției de 
Contraspionaj să se axeze mai mult pe supravegherea străinilor care veneau în tara, 
decât pe trimiterea de informatori în străinătate: „Sigur că pătrunderea în rândurile 
spionajului străin trebuie să fie una din metodele noastre de bază, dar a considera că 
activitatea de contraspionaj trebuie să pună accent în mod deosebit pe trimiterea de 
informatori în străinătate este greşit. Activitatea de contraspionaj trebuie să o 
desfasuram în primul rând în tara, iar trimiterile să fie o excepție şi nicidecum o 
regulă”!!l. 

Mult mai tranşant avea să fie şeful Securităţii, lon Stănescu, care, nemulțumit 
fiind de activitatea în străinătate a Direcţiei a II-a, a cerut încă din 1969 ca toate 
cazurile de informaţii externe să fie predate D.G.LE.: „Aici s-a ridicat foarte mult 
problema aceasta a pătrunderii informative la serviciile de spionaj. Sigur, tovarăşi, că 
este un deziderat, o treabă care trebuie să ne preocupe, dar cam vorbim de mult timp de 
ea si de pătruns nu prea am pătruns. Si aici nu este o treabă uşoară (...) Avem un alt 
sector în afară care se ocupă cu această pătrundere şi normal este ca această muncă să se 
desfăşoare în cadrul cooperării care există între compartimentele noastre. Cazurile care 
sunt pe profilul Direcţiei Generale de Informaţii Externe să fie date acestui 
compartiment şi să terminăm tovarăşi cu acest lucru de a ne duce toată ziua. Noi vom 
face ordin din acest punct de vedere pentru a nu accepta cu uşurinţă, pentru că trebuie 
spus că si noi, Consiliul, ne facem vinovați că am acceptat cu indulgență trimiterile 
acestea şi nu s-a văzut un scop concret, un rezultat pozitiv”112. 

Acest transfer de competenţe a fost transpus în practică abia în anul 1973, când 
atribuţiile Direcţiei a III-a privind activitatea în străinătate au fost preluate de D.LE., 
moment în care gen.-lt. Doicaru Nicolae a reușit să determine si schimbarea din funcție 
a rivalului său, gen.-mr. Neagu Cosma. Trebuie precizat însă faptul că Direcţia a I-a și- 
a păstrat dreptul de a recruta agenţi în interiorul serviciilor de spionaj străine, dar aria sa 


110 „Cine a fost măcar în străinătate îşi poate imagina că a trimite pe cineva care nu a fost în viata 
lui acolo şi să organizeze acolo o întâlnire cu cineva pe care l-a cunoscut aici într-o împrejurare 
oarecare, aceasta este uneori de-a dreptul de a trimite un om în gura leului. Este ineficace si 
pentru faptul că nouă ni se creează greutăţi şi valutare, pentru că sunt mii de dolari care s-au 
plătit anul trecut pentru cele câteva sute de agenţi trimiși în afară, exceptând D.G.LE.”, 
A.C.N.S.A.S., fond Documentar, dosar nr. 13.331, f. 466. 

111 Ibidem, f. 271. 

112 Ibidem, f. 441. 

de acţiune se limita doar la cadrelor acestora venite in România, fără a mai putea acționa 
şi în exteriorul țării, acest spaţiu fiind rezervat exclusiv pentru D.LE. 

În opinia noastră, concentrarea la D.L.E. a tuturor acţiunilor desfăşurate de 
Securitate în exterior a dus la creşterea eficienței acestei activități. În trecut, dată fiind 
rivalitatile dintre conducerile Direcţiei a III-a si D.L.E., între aceste structuri exista o 
slabă colaborare, astfel încât unele persoane şi obiective aflate în exterior erau 
supravegheate în paralel. Apoi D.I.E., având la dispoziţie toți informatorii care acționau 
în exterior, putea mult mai bine să coordoneze activitatea acestora şi implicit să 
supravegheze cu rezultate superioare obiectivele ce le avea în atenție. D.I.E. trimitea 
agenţii în exterior în funcție de acțiunile pe care le avea în lucru și de posibilitățile 
acestora de informare, astfel încât a scăzut mult numărul informatorilor trimişi la 
întâmplare. 

Cu toate acestea, nu se poate afirma că Direcţia a I-a nu ar fi obţinut, în 
perioada în care avea atribuţiile respective, rezultate pozitive în ceea ce priveşte 
pătrunderea în serviciile de spionaj străine sau în desfășurarea de acțiuni de spionaj în 
exterior. La o convocare a conducerii Securităţii din anul 1969, gen.-mr. Cosma Neagu 
afirma următoarele: „O finalizare bună, pe care noi o apreciem şi care concordă cu 
ordinele ce le avem, s-a obţinut atunci când recrutăm persoana și o facem sursă a 
organelor noastre, când transformăm acțiunea dusă împotriva cadrului sau agentului de 
spionaj în acţiune de recrutare, când transformăm o asemenea persoană într-o sursă a 
noastră în serviciile de spionaj dușmane (...) În anul 1968 noi am reuşit unele asemenea 
finalizări, pe care le apreciez ca foarte bune, care deja dau rezultate. Fără să dau detalii, 
mă refer la un singur caz, care are bune posibilități şi care cu regularitate ne furnizează 
informaţii de spionaj din sectorul în care lucrează. Un altul, care tot aşa a fost lucrat de 
noi mult timp, am transformat acțiunea într-o recrutare reuşită, nu de mult ne-a adus o 
acţiune a serviciului de spionaj necunoscută nouă, documentată destul de bine, ne-a 
adus-o chiar înregistrată pe bandă de magnetofon, o acțiune care se petrecea în 
străinătate împotriva țării noastre”115, 

În 1978, după fuga lui Pacepa, Neagu Cosma a scos în evidență si unele 
neajunsuri ale preluării tuturor acțiunilor în exterior de către D.G.L.E. El a reliefat în 
principal faptul că dacă s-ar fi păstrat dreptul Direcţiei a I-a de a-şi crea rețele de 
spionaj în exterior, ele ar fi putut fi folosite şi după defectiunea lui Pacepa, fiind mult 
mai putin cunoscute de către acesta!!4. 

În sfera de acţiune a Direcţiei Contraspionaj se situa şi apărarea secretului de 
stat, O activitate care a crescut continuu în importanță de la mijlocul anilor 60. Mai 
exact, conducătorii Securității au sesizat faptul că serviciile de spionaj străine erau 
interesate — cum era şi firesc de altfel — tocmai de secretele de stat, indiferent de natura 
acestora (politică, militară, economică etc.)115. În 1969, Ion Stănescu arăta că apărarea 
secretului de stat „este o sarcină a întregului aparat de Securitate în cadrul supravegherii 


113 Thidem, f£. 168-169. 

114 L, Taranu, op. cit., p. 296. 

115 În 1969, gen.-mr. Stoica Constantin afirma: „Nu turiştii care vin trebuie să fie obiectul 
muncii. Obiectul muncii trebuie să fie apărarea secretului de stat şi căile de a se ajunge la secret 
sunt: diplomaţii, turiștii etc.”, A.C.N.S.A.S., fond Documentar, dosar nr. 13.332, vol. 1, f. 488. 

generale, dar ca organele de contraspionaj ale Consiliului din aparatul central si teritorial 
urmează să efectueze supravegherea informativă specială”!16. Prin urmare, dacă aceste 
sarcini reveneau tuturor organelor de Securitate, cei de la contraspionaj trebuiau să le 
îndeplinească în mod calificat. 

Pentru început, ofițerii de contraspionaj trebuiau să determine care erau locurile 
şi persoanele la care serviciile străine puteau să pătrundă şi să obțină informații 
considerate secrete de stat. O dată identificate obiectivele, Securitatea — ajutată de 
Miliție — trebuia să treacă la crearea unei rețele informative care să permită apărarea 
secretelor. Direcţia a I-a a trecut foarte rapid la transpunerea în practică a acestor 
măsuri, astfel încât în anul 1969 Grigore Răduică se arăta mulțumit de rezultatele 
obţinute, cel putin la nivel central!!”. 

De asemenea, organele de contraspionaj aveau şi atribuţii privind prevenirea 
încheierii unor afaceri comerciale dezavantajoase statului român. Spre exemplu, în 1968, 
pe baza informaţiilor puse de către Direcţia a III-a la dispoziția Ministerului Comerțului 
Exterior, s-a reușit să se oprească parafarea unor astfel de contracte în detrimentul 
României în valoare de 16 milioane lei!!8. 

De la mijlocul anilor ’60 ofiţerii de contraspionaj au început să-şi concentreze 
atenţia si asupra persoanelor care puteau prezenta interes pentru spionajul străin. Este 
vorba în general de persoane cu o pregătire superioară sau aflate în diverse funcții de 
răspundere, mai ales din economie, de care conducerea Securităţii considera că serviciile 
secrete străine erau tot mai interesate!!9, În 1969, It-col. Hritan Nicolae, şeful S.J. 
Maramureş, afirma următoarele: „Baza de lucru din această categorie, pe raza judeţului, 
este compusă din un număr de 116 elemente. Majoritatea sunt specialiști, intelectuali, 
funcționari şi pe poziţii în sectoare vulnerabile ale economiei județului. Din baza de 
lucru, 13 sunt urmărite în acțiuni, 34 în mape, iar 43 de elemente sunt luate in studiu”1%, 

O atenţie specială era acordată specialiştilor străini veniți la muncă în România, 
care erau supravegheați atât de Direcţia a H-a, cât şi de Direcţia a I-a. Numărul lor se 
ridica la peste 1.000 în anul 1969. Direcţia a II-a şi serviciile III din teritoriu se ocupau 
numai de probleme de contraspionaj care aveau legătură cu aceşti specialiști străini. In 
cazul în care, în timpul urmăririi, reieşea implicarea lor în acţiuni de sabotare a 
economiei naţionale, cazul era preluat de ofițerii de contrainformaţii economice. Cum 


116 Tdem, dosar nr. 13.331, f. 453. 

117 Răduică, în ianuarie 1969: „S-a pus mai mult accent pe prevenirea scurgerii de informaţii către 
duşman. În acest sens, unităţile centrale au luat o serie de măsuri mai judicioase pentru 
acoperirea contrainformativă a locurilor unde se concentrează cele mai importante secrete de 
stat, în care a fost creat un număr suficient, atât ca număr, cât şi calitativ, de informatori si 
colaboratori”, ibidem, f. 247. 

118 Thidem, f. 248. 

119 La Convocarea pe tara şefilor compartimentelor de contraspionaj din întreaga tara, din 22-25 
octombrie 1969, gen.-lt. Răduică Grigore atentiona: „În ultima perioadă de timp a crescut 
interesul serviciilor de spionaj si al unor grupări reacționare din străinătate fata de oamenii de 
ştiinţă, artă şi cultură, de specialişti, în rândul cărora desfăşoară o intensă activitate pentru a-i 
determina pe unii să rămână în străinătate sau să-i angreneze în activităţi de spionaj”, idem, dosar 
nr. 13.332, vol. 1, f. 271. 

120 Idem, dosar nr. 13.331, f. 178. 

însă aceste persoane îşi desfăşurau activitatea în obiective economice, ele erau 
supravegheate de regulă de ofițerii Direcţiei a I-a sau ai structurilor corespondente care 
răspundeau de obiectivele respective. Această situaţie a dus, nu de puţine ori, la apariția 
unor deficiențe în urmărirea acestei categorii de străini, ofițerii de contraspionaj 
implicându-se mult mai putin decât ar fi dorit-o conducerea Securității?! 

Totodată, supravegherea specialiștilor străini impunea și o serie de precautii 
suplimentare, din dorința de a nu leza activitatea acestora şi mai ales interesele 
economice ale României. Ion Stănescu era foarte tranşant în acest sens: ,,Atrag atenția 
ca urmărirea specialiştilor străini să se facă cu toată răspunderea de către ofițerii care 
deservesc obiectivele economice, pentru a fi prevenite acțiunile dăunătoare, dar, în 
acelaşi timp, să nu fie stânjenită activitatea celor care au venit în tara şi muncesc cinstit 
(...) să nu-i tracasăm, ci să muncim asa de delicat, asa de discret, pentru a putea să-i 
cunoaştem, să nu deconspirăm, să avem reclamaţii, cum s-a întâmplat”. 

O problemă delicată de care răspundea Direcţia a I-a (împreună cu Direcţia a 
IV-a Contrainformatii Militare) era şi aceea a supravegherii atasatilor militari prezenți în 
România, considerați a fi cadre specializate în materie de spionaj, capabil să adune 
informaţii din toate domeniile!?%5. La aceştia se adăugau și restul diplomaților străini din 
România. Conform rapoartelor gen.-mr. Neagu Cosma, circa 80% din personalul 
ambasadelor străine din Bucureşti desfășura activități de spionaj. Cele două structuri 
aveau ca sarcină infiltrarea de informatori în apropierea acestora pentru a afla cât mai 
exact domeniile lor de interes în România, dorindu-se chiar recrutarea unora dintre ei!24, 

Nu în ultimul rând, Securitatea încerca chiar crearea unor combinaţii abile, prin 
care se urmărea dirijarea unor agenţi foarte buni într-un asemenea mod încât să suscite 
interesul acestor atasati militari, ceea ce putea duce chiar la formarea unor agenți dubli. 
De asemenea, atasatii militari, precum şi diplomaţii străini, trebuie să fie urmăriți cat mai 
atent în timpul deplasărilor lor prin țară!?%. De această ultimă sarcină răspundeau 


121 Grigore Răduică afirma în 1969: „Serviciile şi secţiile III din judeţele în care lucrează astfel de 
specialişti desfăşoară o slabă muncă pentru identificarea si urmărirea celor suspecți de spionaj, 
având puţine cazuti în lucru, invocându-se unele greutăţi în cooperarea cu celelalte unităţi”, 
idem, dosar nr. 13.332, vol. 1, f. 294. 

122 Tdem, dosar nr. 13.331, f. 452. 

123 Prim-vicepresedintele C.S.S., Grigore Răduică, afirma in 1969: ,,Atasatii militari au 
instrucțiuni să nu-şi limiteze activitatea doar la problemele de specific, ci să cuprindă în egală 
măsură şi celelalte sectoare ale vieţii economice şi social-culturale”, idem, dosar nr. 13.332, vol. 
1, f. 268. 

124 Ton Stănescu: „Printre aceştia să ne gândim în primul rând la munca de pătrundere, dintre 
aceste persoane care le descoperim, le depistăm, să facem recrutări, să facem combinaţii în 
această direcție”, idem, dosar nr. 13.331, f. 442. 

125 Ton Stănescu: „În problema atasatilor militari, Direcţiile a III-a si a IV-a trebuie să-şi 
îmbunătăţească substanţial munca, să folosească cu mai multă pricepere diferite împrejurări 
oficiale şi neoficiale, precum si interesul unor atașați de a intra în legătură cu militari ai forțelor 
armate pentru a trece la infiltrarea unor informatori capabili, care să le suscite interesul şi care — 
printr-o dirijare ingenioasă — să ne ajute la stabilirea planurilor lor, în scopul prevenirii acţiunilor 
duşmănoase şi dezinformării acestora. Este necesar ca inspectoratele judeţene de Securitate să se 
ocupe îndeaproape de urmărirea diplomaților şi atasatilor, când aceştia se deplasează pe raza lor 
de activitate, să identifice de urgenţă si să clarifice legăturile pe care le creează”, ibidem, f. 454. 

inspectoratele judetene de Securitate, organe care trebuiau sa identifice imediat toti 
cetăţenii români cu care diplomaţii si atasatii intrau in contact, in scopul clarificării cat 
mai rapide a legăturilor care existau între aceste persoane. Au fost puse sub o atentă 
supraveghere şi ambasadele sau legatiile statelor occidentale din Bucureşti, iar vizitatorii 
erau verificaţi foarte atent, ceea ce reclama un volum relativ ridicat de muncă, dat fiind 
numărul destul de mare al acestora!?%, 

Si în acest domeniu se constată o schimbare evidentă de perspectivă privind 
acțiunile informativ-operative. De la sfârşitul anilor *60, organele de contraspionaj au 
început să-şi mute atenţia asupra legăturilor din tara ale diplomaților şi atasatilor 
straini!?’. In urma impulsurilor venite de la centru, această schimbare de optică va fi 
preluată rapid şi de organele de contraspionaj teritoriale!%8. 

De multe ori însă eforturile Securităţii în supravegherea diplomaților străini 
aflați în România erau risipite fără nici o finalitate, denotând uneori o crasă 
incompetenţă!%. Deseori, măsurile operative erau luate foarte târziu, când persoanele în 


126 Spre exemplu, în anul 1969, Ambasada S.U.A. din Bucuresti a fost vizitată de peste 7.000 de 
cetăţeni romani, conform idem, dosar nr. 13.332, vol. 4, f. 145. 

127 Ton Stănescu în ianuarie 1969: „S-au referit aici tovarășii la problema aceasta a măsurilor 
întreprinse de Direcţia a III-a cu diplomaţii și atasatii militari. Faptele demonstrează, si nu este 
nici un secret, că ei desfăşoară activitate de spionaj, lucru pe care îl cunoaştem cu toţii foarte 
bine. Noi va trebui să ne concentrăm în perioada care urmează să descoperim acele surse, pentru 
că în munca de spionaj oricât de perfect ar fi spionul respectiv, dacă nu este o persoană de la 
care să ia observaţii în afară de ceea ce ia prin observare directă, care nu are atât de multă 
valoare, dacă nu există deci un cetăţean român în situația respectivă nu poate să lucreze. Deci noi 
trebuie să concentrăm atenţia direcţiei noastre, a tuturor lucrătorilor, spre acele surse, să 
depistăm în mod selectiv, din noianul acesta de vizitatori, de contacte pe care le fac diplomaţii — 
şi avem mijloace — si să lucrăm în mod calificat elementele [pentru] care sunt indicii că desfăşoară 
activitate, că dau informaţii acestor persoane”, idem, dosar nr. 13.331, f. 443-444. 

128 În decembrie 1969, col. Ioana Constantin, şeful I.S.J. Cluj, arăta că a trecut de la 
supravegherea străinilor la cea a legăturilor acestora: „Dacă până mai anul trecut, noi puneam un 
accent mai mare în special pe lucrarea străinilor, ceea ce dvs ati criticat, în anul acesta noi ne-am 
concentrat pe legăturile străinilor, natura acestor legături si, în ultimă instanță, despre ce este 
vorba în cadrul acestor legături”, vezi idem, dosar nr. 13.332, vol. 4, f. 117. 

12 Un exemplu elocvent este oferit chiar de gen.-mr. Cosma Neagu: „Şi ca să nu mă duc în altă 
parte pe la judeţe, mă refer la noi, la Direcţia a I-a, ca un caz: rezultă din filaj că soţia unui 
diplomat are întâlniri mai interesante cu un cetățean român. S-a căşunat pe această legătură, am 
zis că nu ne mai trebuie mult si prindem spionul, ne-am lansat într-o acţiune care a dus multe 
luni de zile si cu foarte mari cheltuieli, tovarăşii de la filaj ştiu, tov. Diaconescu [gen.-mr. 
Diaconescu Ovidiu, şeful Direcţiei Generale Tehnico-Operative] de asemenea știe, iar cand 
soseşte scadenta, când urma să plece din tara soția acestui diplomat (...) nu mai este spion, ci 
este o legătură de dragoste care s-a confirmat în 24 de ore. Puteam, dacă noi sesizam şi eram 
obligaţi să o facem de la început, să punem alte obiective în lucrarea aceasta, să stabilim de la 
început un alt fel de finalizare, adică să ne fi stabilit recrutarea acestei soţii de diplomat și 
probabil că reuşeam să facem o asemenea treabă”. Lt.-col. Hritan Nicolae, şeful I.S.]. 
Maramureş, oferea şi el astfel de exemple: „Acţiunile informative «Gospodina» şi «Chingarii» au 
fost lucrate timp de mai multi ani, pentru ca în final să rezulte că urméaritii, primul are intenţia de 
emigrare în Occident, iar al doilea întreţine relaţii cu caracter familial cu rudele sale din exterior. 

cauză erau plecate din obiectivele avute în vedere sau chiar din tara. Alteori, din contra, 
acțiunile informativ-operative erau precipitate într-o asemenea manieră încât persoanele 
vizate observau imediat că sunt urmărite. 

Se manifestau şi o serie întreagă de alte deficiențe. Printre acestea, una dintre 
cele mai frecvente era slaba colaborare între unităţile judeţene de contraspionaj în ceea 
ce priveşte supravegherea si filajul diplomaților. Apoi, în multe cazuri cetățenii români 
cu care aceștia intrau în contact se aflau în atenţia Securităţii doar în zilele în care străinii 
se aflau în județul respectiv, urmărirea lor fiind abandonată în scurtă vreme. Nu in 
ultimul rând, o parte dintre informatorii dirijati pe lângă diplomaţii străini erau slab 
verificaţi, astfel încât aceștia nu doar că nu dădeau randamentul scontat, dar unii dintre 
ei chiar se foloseau de acest mod de acoperire pentru a-şi menţine contactele cu străinii. 

Începând din anul 1968, pentru a contracara activitatea serviciilor de spionaj 
străine, structurile de contraspionaj au început şi ele să fie angrenate în acțiunile de 
dezinformare a acestora desfăşurate de Securitate. Pentru derutarea spionajului străin, 
Direcţia a I-a şi organele corespondente din teritoriu colaborau cu Serviciul „D”, 
structura centrală ce răspundea de dezinformare!%. Principalele acțiuni vizau anihilarea 
criticilor aduse în exterior lui Nicolae Ceausescu si regimului comunist din România, dar 
se aveau în vedere si diverse alte situaţii concrete!>!. 

Incepând din finalul deceniului şapte si ofițerii Direcţiei a III-a, aidoma celor 
din celelalte compartimente informative, au început să folosească tot mai mult metodele 
avertizării sau demascării persoanelor aflate în sfera lor de activitate. Până în acea 
perioadă aceste tipuri de măsuri erau practic neuzitate, ofițerii de contraspionaj având ca 
obiectiv arestarea si condamnarea celor suspectaţi de spionaj. Gen.-mr. Cosma Neagu 
declara in 1969: „Toţi ofițerii care se ocupă de contraspionaj socotesc Încununarea 
deplină a eforturilor sale dacă ajungem să trimitem în justiţie un spion. Este această 
optică la noi că toată lumea aleargă după un asemenea rezultat (...) Noi mai aproape în 
toate cazurile ne propunem ca sarcină arestarea, dacă nu merge arestare $i nici recrutate 
procedeul acesta al avertizării şi demascării l-am folosit în puţine cazuri. Pentru anul 
acesta ca sarcină pentru noi va fi să găsim posibilităţi să încercăm să folosim efectiv şi 
această formă de finalizare a acțiunilor noastre”!%2. Afirmația lui Neagu Cosma este 
acoperită şi de realitate, întrucât în întreg anul 1968 Direcţia a II-a nu a finalizat decât 
două acţiuni prin avertizare şi nici una prin demascare. 

La sfârşitul anilor ’60 s-au înregistrat şi alte îmbunătățiri în activitatea Direcţiei 
de Contraspionaj. Una dintre acestea consta în folosirea pe o scară mult mai largă si cu 


În ambele cazuri, cu un efort minim si într-un timp foarte scurt puteau fi clarificate”, idem, 
dosar nr. 13.331, f. 171, 181. 

130 Conform şefului Serviciului „D”, gen.-mr. Ilie Mihai, dezinformarea „trebuie să fie rodul unei 
strânse cooperări dintre ofiţerul de contraspionaj şi ofiţerul de dezinformare”, vezi gen.-mr. Tlie 
Mihai, Dezinformarea (II), in „Secutitatea”, nt. 2/1974, p. 17. 

131 Ton Stănescu in decembrie 1969 spunea: „Activitatea de dezinformare pe care o desfăşurăm 
noi va trebui să capete contururi mai precise, să devină o metodă de bază a muncii de 
contraspionaj, să contribuie din plin atât la dejucarea planurilor serviciilor de spionaj, dar mai 
ales să pună unele cadre de spionaj în situația de a-şi demasca agentura”, A.C.N.S.A.S., fond 
Documentar, dosar nr. 13.332, vol. 4, f. 48. 

132 Idem, dosar nr. 13.331, f. 170. 

mai mare eficiență a dotărilor tehnice de care dispunea Securitatea, cum ar fi filajul 
radio. De altfel, în bilanțul pe anul 1968, Ion Stănescu critica Direcţia a I-a că nu a 
colaborat cu Serviciul de Contrainformatii Radio si cerea remedierea acestei stări de 
fapt: „Este necesar ca în cel mai scurt timp organele de contraspionaj să ia măsuri 
pentru pregătirea aparatului în vederea descoperirii formelor de legătură prin radio a 
elementelor suspecte că folosesc acest mijloc de legătură în activitatea lor de spionaj. 
Aici s-a criticat faptul că n-am folosit în măsură suficientă mijloacele pe care le avem. 
Abia în 1968 s-au întreprins ceva măsuri (...) Direcţia de Contraspionaj nu a solicitat 
serviciului corespondent care se ocupă de aceste probleme să se ocupe de acest aspect 
al muncii de filaj radio”13%. 

Mult mai bună era situaţia în ceea ce priveşte folosirea filajului de către unităţile 
de contraspionaj. În decembrie 1969, gen.-mr. Kovâcs Pius, pe atunci şeful Direcţiei a 
XII-a Filaj si Investigaţii, afirma că 70% din activitatea de filaj a direcţiei în întreaga tara 
se făcea la cererea Directiilor a II-a şi a IV-a!%. Nici în acest caz nu putem spune însă 
că lucrurile se desfăşurau perfect, organele de filaj săvârşind uneori erori care îi puneau 
în garda chiar şi pe simplii vizitatori străini si cu atât mai mult pe eventualele cadre ale 
unor servicii de spionaj străine care ar fi venit în România!%5. 

Ca orice structură de informații, nici organele de contraspionaj nu puteau 
obţine rezultate de valoare fără aportul unei reţele informative de calitate. Cum era si 
firesc, modificările apărute în ceea ce priveşte atribuţiile, obiectivele şi metodele de 
muncă ale Direcţiei a III-a au adus cu ele și schimbări, uneori substanțiale, în ceea ce 
priveşte folosirea informatorilor de către ofițerii de contraspionaj. Eforturile în această 
direcţie, au vizat atât dezvoltarea reţelei din punct de vedere cantitativ, prin acoperirea 
tuturor obiectivelor şi recrutarea unor anumite categorii de persoane, dar şi calitativ, 
prin atragerea la colaborare a unor persoane cu pregătire superioară şi cunoscătoare de 
limbi străine. 

Începând cu mijlocul anilor 760, o dată cu creşterea numărului de vizitatori 
străini in România, ofițerii de contraspionaj au devenit conştienţi de faptul că nu puteau 
fi obţinute rezultate în supravegherea acestora decât prin recrutarea unor informatori 
care cunoşteau limbi străine. In ianuarie 1969, Ion Stănescu a ordonat ca până la 
sfârşitul primului semestru din acel an „să fie completată rețeaua informativă în funcție 
de necesitățile operative, de acțiunile care le avem, cu informatori capabili şi, aş sublinia, 
din rândul celor cu studii superioare, cunoscători de limbi străine si cu posibilități de 


153 Ibidem, f. 453. 

134 Idem, dosar nr. 13.332, vol. 4, f. 182. 

155 La 17 martie 1972, Ion Stănescu afirma următoarele: „Primim, pe linia diferitelor unităţi, 
sesizări din partea unor cetăţeni străini care ne vizitează tara şi care la înapoiere se plâng că sunt 
urmăriți, tracasati, perchezitionati în secret. Unii reuşesc să prezinte chiar detalii asupra 
autoturismelor folosite în urmărire, componenţa echipelor de filaj, înfăţişarea unor filori ş.a.”, 
idem, dosar nr. 13.333, vol. 5, f. 220-221. 

pătrundere pe lângă elementele urmărite in interior si exterior”1%, Asertiunile 
conducătorului Securităţii erau susținute şi de cadrele de conducere din teritoriul. 

Vasile Patilinet, secretarul C.C. al P.C.R. care răspundea de organele de 
Securitate, a cerut în mod expres recrutarea unor anumite categorii de persoane care 
intrau mai des în contact cu străinii: „Să luăm noi toate aceste forțe care le avem la 
O.N.T., este vorba de ghizi. Nu sunt încă recrutaţi, nu sunt încă oamenii nostri. 
Subliniez, peste tot, şi cu şefii de hoteluri şi cu gestionarii, cu posturile de radio-amatori, 
trebuie folosite pentru ca Securitatea să ştie până acolo chiar şi în materie de 
contraspionaje”!%, Conformându-se acestor indicaţii, în anul 1969 Ion Stănescu a 
ordonat recrutarea tuturor ghizilor O.N.T., iar cei care refuzau ori se dovedeau a fi 
necorespunzători urmau să fie scoşi imediat din această activitate!. 

În februarie 1970 a avut loc o şedinţă a conducerii C.S.S. axată pe problema 
supravegherii turiştilor străini care veneau în România. Cu acest prilej a fost trimisă o 
instrucțiune către ofițerii de contraspionaj în care se reitera ordinul lui Ion Stănescu de 
înlăturare a tuturor ghizilor O.N.T. care nu acceptau să fie informatori ai Securității: 
„Dacă cineva refuză colaborarea cu noi înseamnă că ceva nu este în ordine cu el si 
atunci vor trebui luate măsuri ca persoana respectivă să nu lucreze într-un loc în care 
vin turişti. Acest lucru trebuie făcut însă cu tact, aşa încât să nu deconspirăm metodele 
de lucru ale organelor noastre”1%. 

Liderii Securităţii vizau transpunerea cât mai rapidă în practică a acestor ordine, 
fiind criticate inspectoratele judeţene care întârziau cu aplicarea lor. Astfel, în şedinţa 
din 16 noiembrie 1970, conducerea C.S.S. a atentionat I.S.J. Sibiu şi LS.J. Arad pentru 
lipsurile existente in acest domeniu: primul inspectorat recrutase numai 45 de ghizi din 
cei 109 existenți, iar cel de-al doilea doar 15 persoane din cele 34 detaşate de O.N.T. pe 
litoral!+!. 

În anii următori, conducerea Securităţii a ordonat ofiţerilor de contraspionaj să 
treacă şi la recrutarea unor categorii de persoane aflate în diverse puncte cheie unde 
intrau in contact cu cetățeni străini (cameriste, portari de hoteluri şi restaurante, 
gestionari etc.). Una dintre aceste categorii care trebuia atrasă masiv la colaborare a fost 
cea a persoanelor care lucrau în restaurante, cafenele sau în alte unităţi de deservire şi 
alimentaţie frecventate de străini (ospătari tec.)!4, 

S-a trecut si la recrutarea a numeroși informatori care lucrau în cadrul unor 
obiective de interes pentru turişti, cum ar fi muzeele sau mănăstirile, si în aceste cazuri 
fiind preferate acele persoane care erau responsabile cu ghidarea vizitatorilor. Agenţii 


36 Idem, dosar nr. 13.331, f. 449. 

37 Lt.-col. Hritan Nicolae, şeful 1.S.]. Maramures, afirma că pentru supravegherea cetăţenilor 
străini „avem nevoie de o rețea cu potential mai sporit, cunoscător de limbi străine, cu 
posibilități de a intra în anturajul elementelor vizate”, ¿bidem, f. 184. 

38 Thidem, f. 465. 

39 Idem, dosar nr. 13.322, vol. 4, f. 88. 

40 Idem, dosar nr. 13.333, vol. 1, f. 137-138. 

41 Ibidem, £. 137. 

42 În sedinta C.S.S. din 17 iunie 1971, conducerea Securității a criticat din nou I.S.J. Arad, pentru 
că nu recrutase decât doi informatori din cei 60 de ghizi care plecau pe litoral, dar si pentru că nu 
recrutase nici o persoană care lucra în unitățile de deservire a turiştilor, idem, vol. 3, f. 166. 

recrutați in muzee, pe lângă faptul că erau in general persoane cu studii superioare si 
cunoscătoare de limbi străine, prezentau mai ales avantajul că de multe ori aveau diverse 
contacte ştiinţifice în afara țării, iar uneori primeau invitații pentru participarea la 
simpozioane sau conferințe în Occident, ceea ce-i făcea să fie cu atât mai valoroşi 
pentru ofițerii de contraspionaj. 

Măsuri similare au fost luate şi în ceea ce priveşte persoanele care lucrau în 
unele obiective importante si care intrau în contact cu străini. Astfel, la 1 decembrie 
1977, ofiţerii care răspundeau de Radioteleviziunea Română au decis ca toți translatorii 
şi însoțitorii cetățenilor străini să fie recrutaţi ca surse ale Securităţii, cei care refuzau 
urmând să fie înlocuiți!$. 

În urma acestor ordine precise şi consecvent reiterate, în decursul a doar câţiva 
ani organele de contraspionaj au reuşit să-şi creeze rețele de informatori de calitate în 
toate zonele turistice importante din tara. 

In funcție de particularitatile situației informativ-operative de care se ocupa, 
fiecare structură de contraspionaj trecea la recrutarea anumitor tipuri de informatori 
care se pretau pentru obiectivele avute în vedere. Spre exemplu, I.S.J. Tulcea a trecut la 
recrutarea piloților care ghidau vasele străine ce ancorau în rada porturilor din judeţ, 
aceştia fiind dirijati pe lângă navigatorii străini suspectaţi de spionaj!*. 

Informatorii erau instruiți conform specificului activităţii de contraspionaj si 
primeau anumite sarcini concrete in acest sens, în general legate de supravegherea 
străinilor şi a legăturilor lor din România!*. 

Nu de puţine ori unii informatori foloseau legătura lor cu organele de 
Securitate pentru a reuşi să plece în vizite în Occident sau chiar pentru a rămâne ilegal 
în străinătate. Pentru conducerea Securităţii şi a Direcţiei a III-a, foarte grave erau acele 
situaţii în care foştii informatori rămaşi în exterior deconspirau in mod public acțiunile 
în care lucraseră, persoanele pe care le urmăriseră, metodele folosite de Securitate 
pentru recrutare şi dirijare etc.1%. 


143 Securitatea. .., vol. IL, p. 446. 

144 Într-o notă a C.S.S. din 2 februarie 1972 se arăta că „s-a creat o numeroasă reţea pe traseele şi 
în punctele turistice, care fără îndoială şi-a adus o contribuţie la supravegherea informativă 
generală”, A.C.N.S.A.S., fond Documentar, dosar nr. 13.333, vol. 5, f. 67. 

145 Tdem, vol. 2, f. 51. 

146 „Pentru urmărirea unui străin despre care sunt indicii că a venit in România cu scopul de a 
obţine informaţii secrete sau de a studia unele persoane în vederea recrutării informatorului se 
pot da sarcini de a stabili: pe cine contactează străinul si în ce împrejurări, ce comportare are in 
astfel de ocazii si ce discuţii poartă; ce informaţii îl interesează si dacă sunt secrete, cine le deţine 
şi cum poate fi prevenită transmiterea lor; dacă persoana contactată relatează sau nu despre 
legăturile ei cu străinul etc.”, conform col. Stamatoiu Aristotel, mr. Boldea Sorin-loan, Instruirea 
și dirijarea rețelei informative de contraspionaj, în „Secutitatea”, nt. 3/1977, p. 64. 

147 În ultimii ani, unii au fugit din ţară, au deconspirat metode, mijloace si obiective concrete 
urmărite de aparatul nostru de contraspionaj. De exemplu, «Nichifor», după ce a rămas in 
exterior, a publicat în presa străină modul cum a lucrat informativ persoanele pe lângă care a fost 
dirijat şi alte date”, conform col. Stamatoiu Aristotel, cpt. Boldea Sorin, Să dam mai multă atenţie 
alegerii, studierii si verificării candidatilor la recrutare în activitatea de contraspionaj, în idem, nr. 3/1975, p. 
36. 

Pentru a stopa aceste fenomene, în toamna anului 1969, lon Stănescu a 
ordonat ca organele de Securitate să nu se mai implice în facilitarea deplasărilor 
agenţilor în exterior, decât în cazurile deosebite. Prin urmare, dacă un informator era 
inclus într-o delegaţie ce urma să plece în Occident el trebuia folosit, dar ofițerii de 
contraspionaj nu mai puteau face intervenţii la conducerile întreprinderilor, instituțiilor 
etc. pentru includerea lor în aceste delegaţii, decât cu aprobarea preşedintelui C.S.S., 
atunci când situația informativ-operativă o impunea!48. 

De asemenea, în încercarea de a stopa rămânerea ilegală în străinătate a 
agenţilor Securităţii, în ianuarie 1969 lon Stănescu a dispus ca pe viitor nici un 
informator să nu mai fie trimis în exterior decât cu aprobarea sa: „nu mai trimite nici un 
inspectorat, nici o direcţie centrală, nici un informator afară fără aprobarea Consiliului si 
toate acestea să mi se prezinte şi mie”14, Totodată, instruirea acelor agenţi care urmau 
să rezolve cazuti concrete în exterior trebuia să fie făcută numai cu aprobarea 
vicepreşedintelui C.S.S. care coordona activitatea pe linia respectivă, în timp ce 
instruirea generală a celorlalți informatori se făcea de către şefii de unităţilor de 
Securitate care-i dirijau!%. 

Informatorii care plecau în Occident prin intermediul altor instituţii din tara sau 
în urma unor invitații erau pregătiți contrainformativ de către ofițerii de Securitate 
asupra comportamentului lor in exterior. Astfel, agenţilor li se atrăgea atenţia să nu intre 
în contact cu cetăţeni străini, să nu aducă critici regimului, să nu acorde interviuri, să nu 
intermedieze legătura unor persoane din ţară cu altele din străinătate si invers etc.!5!. 

Pe lângă verificarea periodică a informatorilor, ofițerii de contraspionaj puneau 
accent şi pe instruirea acestora, în funcţie de locul lor de muncă şi de persoanele cu care 
veneau în contact. În octombrie 1969, Grigore Răduică atrăgea atenţia asupra faptului 
că agentura Securităţii „nu este dirijată să ia poziție împotriva acelora care defăimează 
politica partidului şi statului nostru (...) în special pe linia turiștilor sau vizitatorilor, care 


148 A.C.N.S.A.S., fond Documentar, dosar nr. 13.332, vol. 1, f. 292-293. 

19 Ton Stănescu critica şi unele deficienţe existente până atunci în acest domeniu: „Să nu ne mai 
pomenim în situaţiile care au fost — tovarășii de la Alba cunosc — când am vrut să mă 
documentez asupra unui informator, să cer ceva relații, mi s-a spus că a plecat. Tovarasii nici nu 
au aşteptat după ce au trimis dosarul si l-au si trimis”, vezi idem, dosar nr. 13.331, f. 455. 

150 Tdem, dosar nr. 13.332, vol. 4, f. 42-43. 

151 Oferim spre exemplu indicaţiile primite în 1981 de un agent al I.J. Alba înainte de plecarea in 
Italia, unde participa la un simpozion științific: „Să se conformeze programului stabilit de 
organizatori, să respecte legile statului pe teritoriul căruia se află, să nu contacteze cetăţeni străini. 
Să aibă o atitudine demnă, să dea dovadă de patriotism, de o înaltă ţinută morală. Să nu se lase 
antrenat în discuţii cu caracter politic, să nu discute negativ la adresa ţării noastre. În discuţiile cu 
cetăţenii străini să nu divulge date cu caracter secret cu care a venit în contact in munca pe care o 
desfăşoară. Să nu ducă diferite obiecte în vederea comercializării lor, iar la întoarcere să nu aducă 
obiecte sau materiale care ar putea fi confiscate de organele vamale. Să nu faciliteze legătura unor 
persoane din străinătate cu persoane din țară prin ducerea sau aducerea unor scrisori sau alte 
comisioane. Să nu acorde interviuri unor reporteri străini. Să reţină unele probleme de interes, iar 
la venirea în tara să informeze cu asemenea aspecte de care a luat cunoştinţă”, A.C.N.S.AS., 
fond Reţea, dosar nr. 292.343, vol. 1, f. 61. 

aproape fără excepție au tendinţa de a atribui anumite neajunsuri în deservire conducerii 
superioare de partid”152, 

Tot în ceea ce priveşte „educarea patriotică” a informatorilor care intrau des în 
contact cu cetățeni occidentali, ofițerii de Securitate încercau să le prezinte acestora 
„adevărul despre modul de viata capitalist”, cu scopul de a contracara o eventuală 
„influențare negativă” a lor sau chiar atragerea spre activități ilicite!53. 

Totodată, informatorii erau instruiți și asupra comportamentului pe care 
trebuiau să-l aibă în relațiile cu străinii, pentru a nu trezi suspiciunile acestora că ar fi 
agenți ai Securităţiii5+, Ofițerii de contraspionaj cunoşteau foarte bine faptul că 
diplomaţii străini manifestau rezerve sau chiar evitau contactele cu cetățenii români care 
veneau direct la ei, suspicionandu-i că ar fi trimişi de Securitate!>>, astfel încât procedau 
la diferite combinaţii pentru infiltrarea informatorilor pe lângă obiectivele vizate. 

Dar principala problemă de care se loveau organele de contraspionaj la sfârşitul 
anilor *60 în ceea ce priveşte informatorii era aceea a numărului redus de agenți de 
calitate, mai ales la nivel judeţean. În 1969, Grigore Răduică afirma următoarele: „Nu 
dispunem de suficienți informatori valoroşi, cu ajutorul cărora să putem realiza 
supravegherea întregii baze de lucru şi acest neajuns se face simțit mai ales la 
inspectoratele de securitate judeţene care au pondere pe linia spionajului american, vest- 
german, israelian şi turc. 'Totodată, potenţialul informativ nu este folosit integral în 
acțiunea de supraveghere generală a cetăţenilor străini ce ne vizitează tara’’!>°. Grigore 
Răduică a criticat şi recompensarea cu prea mare lejeritate a agenţilor, uneori doar pe 
baza unor simple promisiuni!>’. 

Nici gen.-mr. Cosma Neagu nu era mulțumit de calitatea agenţilor organelor de 
contraspionaj, criticând mai ales practica de a se face recrutări la întâmplare, 
conjuncturale, deseori prin şantaj sau alte tipuri de presiuni. Şeful Direcţiei a III-a arăta 


152 A.C.N.S.A.S., fond Documentar, dosar nr. 13.332, vol. 1, f. 298-299. 

15 Lt.-col. Burlacu V., Particularitati..., p. 55. 

154 Informatorul sau colaboratorul va trebui să aibă atitudini şi reacţii normale. Un cadru sau un 
agent al unui serviciu de spionaj ori un alt element ostil, versat, în general va evita pe cetățenii 
români care le caută anturajul insistent, lasă impresia că le ştiu pe toate, se oferă cu ușurință să le 
furnizeze informaţii. Pentru a câştiga încrederea unui asemenea element, se impune, de exemplu, 
ca informatorul sau colaboratorul să afişeze, prin conduita sa, in mod discret, dar verosimil, 
anumite părți «slabe», pe care acesta le-ar putea exploata, însă fără a renunța la demnitate”, 
conform col. Stamatoiu A., mr. Boldea S.-I., Instruirea..., p. 66. 

155 „Nici un serviciu de spionaj şi nici un cadru experimentat in munca de spionaj nu-i va acorda 
atenţie unui om care vine către el, căutându-i compania şi care, în plus, are si nişte calități 
atrăgătoare. Este o regulă binecunoscută a muncii de spionaj”, conform gen.-mr. Ilie M., art cit, 
p. 16. 

156 A.C.N.S.A.S., fond Documentar, dosar nr. 13.331, f. 270. 

157 „Informatorul vine cu o «bombă» si spune că nu ştiu ce informaţii îi va furniza un diplomat, 
iar tovarasul nostru repede s-a lăsat agăţat de cârlig si i-a si dat 1.000 lei recompensă, a urmat 
după aceea tot felul de eschivări, îl duce cu vorba şi nu a dat nimic concret”, ibidem, f. 272. 

că deseori se uzita recrutarea persoanelor prinse cu activități de contrabandă, a celor 
care doreau rezolvarea diverselor probleme, care cereau audienţe etc.!>*. 

La 31 decembrie 1972 ofiţerii de contraspionaj din întreaga tara dirijau o reţea 
formată din 3.944 colaboratori, 6.133 informatori şi 246 rezidenţi!5. Fata de celelalte 
profile de muncă se pot observa câteva caracteristici. Îndeosebi se remarcă faptul că 
numărul informatorilor era mai ridicat ca cel al colaboratorilor, în restul situațiilor 
proporția fiind inversă, precum şi numărul foarte scăzut de rezidenti!. 

La sfârşitul anilor 60, Ion Stănescu a ordonat si măsuri ferme prin care cerea 
ofițerilor de contraspionaj să rezolve cazurile ce le aveau în lucru cu o mult mai mare 
operativitate, solicitând si clarificarea cât mai rapidă a cazurilor vechi. De asemenea, în 
1969 preşedintele C.S.S. a introdus obligativitatea analizării acțiunilor de lucru de către 
cadrele de conducere din structurile de contraspionaj. După ce l-a criticat pe şeful 
Direcţiei a III-a, gen.-mr. Cosma Neagu, si pe locţiitorii acestuia!“!, Ion Stănescu a 
ordonat ca până la 1 aprilie 1969 să fie analizate toate acțiunile aflate în lucru, urmând 
ca apoi aceste analize să se facă săptămânal. 

După cum se poate observa, la finalul deceniului şapte şi începutul deceniului 
opt, organele de contraspionaj au trecut prin transformări de substanţă, atât în ceea ce 
priveşte organizarea — mai ales la nivel teritorial, cât şi în privința atribuţiilor, a 
mijloacelor şi metodelor folosite pentru îndeplinirea obiectivelor încredințate. 

Structurile de contraspionaj la nivel judeţean au devenit mult mai flexibile, 
constatându-se o verticalizare a actului de conducere. Supravegherea informativ- 
operativă s-a axat cu preponderență pe mediul urban, observându-se faptul că în această 
zonă erau concentrate majoritatea obiectivelor organelor de contraspionaj. În ceea ce 
priveşte cadrele de contraspionaj, a început să se pună tot mai mult accentul pe 
pregătirea şi şcolarizarea acestora, ca şi pe însuşirea de limbi străine, fără de care nu 
puteau fi obținute rezultate valoroase în domeniile în care aceștia activau. O schimbare 
majoră a reprezentat-o si introducerea, apoi generalizarea, ofițerilor acoperiţi, o măsură 
care se va dovedi a fi foarte eficientă în viitor. Menţionăm şi folosirea pe scară largă a 
ofițerilor trecuţi în rezervă, acești rezervişti dând foarte bune rezultate în calitatea de 
rezidenți în stațiunile turistice. 

Schimbările evidente în ceea ce priveşte metodele de muncă ale 
organelor de contraspionaj, petrecute încă de la începutul perioadei tratate, erau 
recunoscute si de preşedintele C.S.S. la 22 ianuarie 1969: „S-a pus mai mult 
accent pe pătrunderea in clandestinitatea dușmanului, pe exploatarea operativă a 
unor situații favorabile şi pe unele lucrări speciale, obținându-se rezultate 


158 gen.-mr. Cosma Neagu, It. maj. Boldea Sorin, Munca cu reteaua informativă de contraspionaj, la 
nivelul exigențelor actuale, în „Secutitatea”, nr. 3/1971, p. 14. 

159 %%%* Cartea albă a Securităţii, vol. IV, Bucuresti, S.R.I., 1995, p. 86. 

160 La 31 decembrie 1972, structura reţelei pe anumite profile de muncă era următoarea: 
informaţii interne — 21.814 colaboratori, 1.206 informatori, 1.774 rezidenţi, contrainformaţii 
economice — 16.200 colaboratori, 1.079 informatori, 2.033 rezidenţi; contrainformaţii militare — 
2.974 colaboratori, 12.088 informatori şi 1.307 rezidenţi, în sbidem. 

161 „Nu este admis ca un şef de direcţie si ceilalți loctiitori să treacă săptămâni si să nu analizati o 
acţiune, o problemă cu lucrătorii, să stabiliți măsuri”, zbidem, f. 445. 

pozitive. Activitatea de contraspionaj este mai judicios axată pe cazuri concrete, 
desfăşurându-se pa baza unor planuri de muncă. Trebuie spus că ultimul an, 
adică anul 1968, marchează, ca să spun așa, o cotitură în bine în această direcţie, 
în aprofundarea cu mai multă îndrăzneală, cu mai mult spirit de ofensivitate, a 


unor cazuri si tovarășii au ieşit din acea rutină si din acea frică de a nu 
întreprinde anumite masuri’”!®. 


162 A.C.N.S.A.S., fond Documentar, dosar nr. 13.331, f. 440. 

ACTIVITATEA DEPARTAMENTULUI CULTELOR 
IN ATENTIA SECURITATII 
(1970-1989) 


THE ACTIVITY OF THE CULTS DEPARTMENT 
IN THE FOCUS OF THE SECURITATE (1970-1989) 


An important governmental structure during the communist period, less discussed in the 
Romanian post- December historiography was the Cults Department, body which used to deal with the 
„surveillance and good work” of cults activity in Romania. 

In the present work we shall try to make a description of its activity in the light of documents 
drawn up by the Securitate between 1970 and 1989. Thus, we intend to emphasize the process which was 
at the ground of the organization and functioning of that governmental structure The relation between 
the Cults Department and the former Securitate and the way in which the Securitate exerted control over 
the widely spread cults in Romania will also be underlined. 

It is worth pointing out the involvement of the former Securitate in reorganizing the Cults 
Department and also the way it took over the initiative of dealing with the issue of ecumenical relations 
and with the situation of the Romanian monks from Mount Athos. 


Etichete: Departamentul Cultelor, Securitate, Biserica Ortodoxă Română, 
Muntele Athos 

Keywords: Cults Department, Securitate, Romanian Ortodox Church, 
Mount Athos 


Începând cu anul 1948 activitatea cultelor din România a fost mult 
restricționată prin diferite acte normative, cum au fost legea cultelor, legea 
învățământului şi legea de organizare şi funcționare a Ministerului Cultelor. Prin 
aplicarea noii legislații, acesta din urmă trebuia să fie, practic, interfața structurilor de 
represiune în relația cu reprezentanţii cultelor recunoscute de noul regim politic. 
Atributiunea principală a acestui minister era de „supraveghere şi control”, care avea o 
origine ceva mai veche în legislația românească, dar care, după anul 1948, a căpătat o 
aplicare abuzivă şi strictă, mai ales prin utilizarea instituției inspectorilor locali sau a 
binecunoscutilor imputerniciti ai cultelor. 

Dacă initial aceştia plecau de la centru în diferite inspecții periodice şi în zone 
bine delimitate, începând cu anul 1950 inspectorii vor căpăta un statut teritorial 
permanent, fiind tot timpul în preajma factorilor de decizie din mediile religioase. Tot 
aceştia aveau datoria de a conlucra cu Securitatea, care la rândul ei trebuia să deţină 
controlul efectiv asupra rolului decizional al imputernicitilor si de influențare a 
factorilor religioşi. Multi dintre acești inspectori erau și surse ale Securității, unii chiar 
rezidenți, care trebuiau să informeze în timp util despre tot ceea ce se întâmplă în 
mediile religioase. Aceste mecanisme de control au fost menținute până la căderea 
regimului comunist. 

În cercetările întreprinse în arhivele fostei Securitati am găsit o serie de 
documente care ne ajută să reconstituim pentru perioada anilor 1970-1989, cel puţin la 
suprafaţă, tabloul relațiilor dintre culte şi Departamentul Cultelor, cu rolul de neeludat 

al Securităţii. In demersul nostru am căutat să delimităm câteva capitole din această 
temă, pornind de la cadrul legislativ al acestui tip de relaţii, continuând cu funcționarea 
acestui aparat guvernamental de resortul cultelor şi până la supravegherea Securității şi 
îndrumările date factorilor responsabili din culte, cât şi către cei din Departament, dar 
mai ales principiile trasate de omniprezenta poliție politică a regimului comunist de la 
Bucureşti. 


Organizarea şi funcționarea Departamentului Cultelor 

Cadrul legislativ de organizare şi funcționare a Ministerului cultelor în statul 
român era reprezentat de Decretele-legi nr. 178 din 4 august 1948 şi nr. 37 din 4 
februarie 1949. Potrivit legii din 1949, Ministerul Cultelor era „serviciul public prin care 
statul îşi exercită dreptul de supraveghere și control pentru a garanta folosința şi 
exercițiul libertății conştiinţei şi libertăţii religioase”. Din atribuțiile prevăzute de noile 
acte normative amintim: supravegherea şi controlul asupra cultelor religioase şi tuturor 
organismelor acestora, al învățământului religios special pentru pregătirea deserventilor, 
al patrimoniului artistic religios, al bunurilor de provenienţă cultică, dar și aprobarea de 
noi comunități religioase, parohii sau unități administrative şi al bugetelor entităților 
religioase. De asemenea, Ministerul cultelor avea în atributiune recunoaşterea 
personalului atât bugetar, cât și nebugetar din administratiile cultelor recunoscute!. La 
31 decembrie 1956, prin Decretul nr. 725 al Prezidiului Marii Adunări Naţionale, 
Ministerul Cultelor suferea o serie de schimbări structurale. Ministrul era ajutat de un 
director general, iar instituția era constituită din: Direcţia Secretariat, Planificare, 
Investiţii şi Administrativ; Direcția Împuterniciţilor cu corpul împuterniciților; Direcţia 
Studii, Documentare si Publicaţii, Direcţia Plan financiar si Evidenta contabilă; Corpul 
de control al ministrului si oficiul juridic?. 

Resortul guvernamental al cultelor a fost transformat la 21 martie 1957, când 
devenea Departamentul Cultelor în subordinea Consiliului de Miniştri. La 5 martie 
1958, printr-o hotărâre a Consiliului de Miniştri, i se stabileau atribuțiile, care erau 
aproape neschimbate, fata de legea din 19493. 

După venirea lui Nicolae Ceauşescu la putere, cadrul legislativ de funcționare si 
control al cultelor a fost pus în discuţie, analizându-se posibilitatea schimbării acestuia, 
pentru a-l adapta la noile „realități socialiste”. Se pare că au existat si proiecte în acest 
sens, dar care s-au finalizat cu modificarea legii de organizare a Departamentului 
Cultelor. La 13 iulie 1970, Consiliul de Stat al RSR adopta Decretul nr. 334 privind 
organizarea și funcționarea Departamentului cultelor. Art. 1 stipula că acesta este un 
„organ central al administraţiei de stat, care înfăptuieşte politica statului cu privire la 
Organizarea şi activitatea cultelor”. La capitolul II, pe lângă atributia principală de 
„supraveghere şi control” (art. 5, lit. a), preluată din legea din 1948, Departamentul 


1 Pentru detalii despre activitatea Ministerului Cultelor în anii '50 a se vedea Adrian Nicolae 
Petcu, Ministerul cultelor si slujitorii altarului in anii democratiei populare, in „Pro memoria”, 3/2004, p. 
301-302. 

2 „Buletinul oficial al MAN a RPR”, an VI, nr. 1, 9 ianuarie 1957, p. 7-8. 

3 Ovidiu Bozgan, Stat, ortodoxie si catolicism in România comunistă, în „Dosarele Istoriei”, an VI, nr. 
5 (57), 2001, p. 20. 

Cultelor „propune Consiliului de Miniștri înființarea eparhiilor, pe baza cererii organelor 
competente ale cultelor şi isi dă acordul la delimitarea eparhiilor” (art. 5, lit. d). De 
asemenea, „face recomandări pe care le supune Consiliului de Miniştri în legătură cu 
recunoaşterea de către Consiliul de Stat a şefilor cultelor, precum si a conducătorilor de 
eparhii şi a celor asimilați acestora” (art. 5, lit. g). Altfel spus, toţi candidaţii la episcopat 
trebuiau conveniti între conducerea cultului si Departament, pentru ca apoi, după 
alegerea canonică, episcopii să fie investiţi de conducerea statului. Pe lângă acestea, 
Departamentul mai avea următoarele atributiuni: recunoștea persoanele alese de 
organele statutare ale cultelor pentru funcții de conducere; autoriza persoanele ce urmau 
să intre în rândul personalului de cult, „pentru a exercita funcția corespunzătoare”, cât 
si înființarea şi organizarea așezămintelor monastice (art. 5, lit. f, h, i). 

Potrivit art. 8, Departamentul Cultelor era condus de un colegiu, organ 
deliberativ cu rol de decizie în problemele generale de activitate ale acestei instituții. 
Colegiul era format din preşedinte, vicepreşedinte, directori, cadre de conducere, 
„precum şi specialiști cu experiență îndelungată si înaltă calificare din cadrul 
Departamentului”. Componenţa acestui colegiu era aprobată de Consiliul de Miniştri, 
iar conducerea era exercitată de preşedintele Departamentului sau, în lipsă, de 
vicepreşedinte (art. 9). Activitatea acestui Colegiu se putea desfăşura cu cel puţin 2/3 
din numărul membrilor, adoptând hotărâri cu majoritate simplă. În caz de divergență 
între preşedinte şi majoritate, problema se supunea vicepresedintelui Consiliului de 
Miniștri, care coordona activitatea Departamentului (art. 11). Şedinţele Colegiului 
trebuiau să se ţină cel putin o dată pe trimestru, fiind convocat de preşedinte sau de o 
treime din numărul membrilor (art. 12). Aceştia răspundeau în Colegiu sau individual 
fata de Consiliul de Miniştri (art. 13). Între şedinţele Colegiului, preşedintele 
Departamentului rezolva problemele curente (art. 14). 

Departamentul era condus de preşedinte, numit prin decret al Consiliului de 
Stat (ulterior prezidențial), un vicepreședinte, numit de Consiliul de Miniştri, cu atribuții 
de la Colegiul Departamentului (art. 18), instituţia având în componenţa sa următoarele 
direcţii: Supraveghere şi control; Studii, documentare si relații externe; Plan, organizarea 
muncii şi Secretariat şi oficiul juridic. Pentru îndeplinirea atribuţiilor în teritoriu legea îi 
viza pe „inspectori teritoriali pentru probleme de culte” (art. 19), cunoscuți 
imputerniciti de culte. Aceştia trebuiau ajutați în activitatea lor pe plan local de 
comitetele executive ale consiliilor populare judeţene (art. 26). 

O prevedere interesantă si inedită în acelaşi timp era cea legată de constituirea 
„Consiliului consultativ al cultelor” (art. 21). Acest organism era format de câte un şef 
statutar al cultelor recunoscute sau un delegat din ierarhie. Consiliul avea ca atribuţii 
principale: „elaborarea de recomandări pentru coordonarea aplicării dispoziţiilor cu 
caracter comun ce se iau de culte pe baza legilor ori a statutelor acestora”, a celor 
„privitoare la raporturile dintre culte,,, cât şi a relaţiilor externe. De asemenea, mai erau 
prevăzute inițierea de „măsuri comune pentru informarea clerului în problemele vieții 
contemporane ce au contingenta cu viata cultelor” sau examinarea modului în care 
cultele participă la „acţiuni de interes public, în scopuri umanitare, pentru promovarea 
păcii în lume” (art. 22, lit. a-]). Preşedintele acestui Consiliu era preşedintele 
Departamentului Cultelor si era convocat „ori de câte ori era nevoie”. 

Însă, acest Consiliu, care practic îi implica tot mai mult pe şefii cultelor în 
activităţile străine de cele religioase, nu a funcționat niciodată?. 

Prin Decretul nr. 313/31 august 1977, semnat de Nicolae Ceauşescu, legea de 
organizare a Departamentului era modificată din nou, cu atribuții mai clar exprimate 
atât în structura instituțională, cât şi în cele privitoare la imputernicitii de culte. La art. 1 
se stipula următoarea structură: 1) Direcţia Relaţii culte; 2) Direcţia Relaţii externe şi 
Secretariat, 3) Serviciul economic-financiar. Împuterniciţii erau subordonați Direcţiei 
Relaţii Culte, iar potrivit art. 25 modificat, modul de lucru al acestora „cu organele de 
stat se va stabili de către Departamentul Cultelor, de acord cu organele centrale 
competente”. „Organele centrale competente” nu puteau fi decât cele din Ministerul de 
Interne, recte Securitatea, care trebuia să vizeze activitatea ce urmau să o desfăşoare 
responsabilii din Departament. Tot pentru îndeplinirea atributiunilor din teritoriu, in 
art, 26 se arăta: „Comitetele executive ale consiliilor populare judeţene şi ale 
municipiului București vor asigura mijloacele materiale necesare desfășurării activității 
inspectorilor de specialitate din teritoriu, pentru culte”5. 

La reorganizarea Departamentului cultelor în 1983-1984, acest cadru legislativ a 
fost modificat din nou la capitolul structurii instituționale, prin Decretul nr. 61 din 23 
februarie 1984. Astfel, art. 18 prevedea ca vicepreşedintele să fie director al Direcției 
Relaţii-culte si să aibă rangul de secretar de stat adjunct. Noua structură organizatorică 
prevedea: Direcţia Relaţii culte si Serviciul personal-invatamant şi economic financiare, 

Noile prevederi legale au fost publicate în Buletinul Oficial al RSR, însă nu şi 
anexa cu organigrama Departamentului, care era următoarea: 1) Direcţia Relaţii culte 
avea în subordine compartimentele: Inspectori teritoriali, Supraveghere si control, 
Relaţii externe, comunități religioase ale emigrației, Documentare şi sinteze, Ocrotire 
patrimoniu cultural, avizare restaurări-reparaţii si juridic şi 2) Serviciul Personal, 
învățământ, economic-financiar, care avea în subordine compartimentele: Personal, 
Învăţământ, Organizarea muncii, Publicaţii, Economic-financiar şi control financiar 
intern”. 

Politica de culte din România comunistă era îndrumată, după cum am văzut, de 
Ministerul /Departamentul cultelor. Însă, acest minister primea coordonatele de la cel 
care indica politica generală a statului român, anume Partidul Comunist Român. 
Partidul desemna un membru marcant, care avea sarcina să traseze întreaga politică de 
culte din tara şi de la care porneau majoritatea aprobărilor necesare „bunului mers” al 
cultelor. Acesta trebuia să ocupe un post important atât în partid, cât si în structurile 
statului. Astfel, in 1948, Secretariatul CC al PMR l-a desemnat pe Vasile Luca, care dupa 
câteva luni a ocupat un post de vicepreşedinte al Consiliului de Miniştri, pe lângă cea de 
ministru al Finanţelor. După demiterea şi arestarea sa în 1952, această responsabilitate a 


4 Extras din „Buletinul Oficial al RSR”, an VI, nr. 103, partea I, 15 august 1970, p. 826-828, în 
ACNSAS, Fond Documentar/Bucuresti, dosar nr. 11206, vol. 8, ff. 5-6v (cota SRI, în 
continuare FD/Bucureşti), Ovidiu Bozgan, Cronica unui eşec previzibil. Romania si Sfântul Scaun în 
epoca pontificatului lui Paul al VI-lea (1963-1978), Bucuresti, Curtea Veche, 2004, pp. 14-15. 

5 „Buletinul oficial al RSR”, an XIII, partea I, nr. 96, 31 august 1977, p. 2. 

6 ACNSAS, FD /Bucureşti, dosar nr. 11206, vol. 8, ff. 11-13. 

7 Ibidem, f. 14. 

fost preluată de Emil Bodnăraş, ministrul Forţelor Armate şi membru al Biroului Politic 
al CC al PMR, care din 1954, de asemenea, a ocupat un post de 
vicepreședinte /primvicepreşedinte al Consiliului de Miniştri, până in 1967. Deşi, în 
acest an Bodnăraş a fost ales într-un post de vicepreședinte al Consiliului de Stat, totuși 
el a păstrat responsabilitatea de îndrumare a Departamentului cultelor, până la decesul 
său survenit în 1976. Rolul său a fost moştenit de un alt vicepreședinte al Consiliului de 
Stat, în persoana lui Emil Bobu, care avea şi calitatea de membru al Comitetului Politic 
Executiv al CC al PCR. Bobu a avut această responsabilitate până la expirarea 
mandatului său la Consiliul de Stat, în 1979. Din acest an rolul de îndrumător al 
Departamentului cultelor a fost preluat de un vicepreşedinte al Consiliului de Miniştri, 
de loan Totu, apoi de lon Dincă. 

La nivelul conducerii Departamentului Cultelor, între 1970-1989, s-au succedat 
mai multi preşedinţi, aceştia fiind: Dumitru Dogaru (1957-1975), Ion Rosianu (1977- 
1984) si Ion D. Cumpănașu (1984-1989). Primul provenea direct din structura vechiului 
Minister al Cultelor, aşa cum fusese instituit prin legea din 1949, fata de ceilalți doi care 
erau complet străini de probleme cultelor. Însă, toţi erau originari din Oltenia. 

Dumitru Dogaru s-a născut la 26 octombrie 1907, în Dobrotinet, jud. Olt; 
absolvent al Facultăţii de Litere şi Filozofie (1937). O perioadă de timp a îndeplinit 
funcţia de învăţător, apoi de profesor în învățământul secundar. După 23 august 1944 a 
intrat în PCR. Între 1944-1949, a fost inspector general, apoi director al Direcţiei 
Învăţământ profesional. La 1 martie 1949 a fost detașat în Ministerul Cultelor, unde a 
ocupat posturile de inspector, din 1957 secretar general, apoi, din 1970, preşedinte al 
Departamentului cultelor, până la pensionarea sa din 1975. Potrivit unei biografii 
întocmită de Securitate, acesta „se bucură de mare autoritate în rândul conducătorilor 
de culte si al deserventilor. Activează în cadrul organizației de bază PCR din 
Departamentul Cultelor. Participă cu regularitate la şedinţe. [...] Laboratorul de 
materialism şi ateism ştiinţific (tov. director Nistor) de la Academia de Ştiinţe Sociale si 
Politice „Ştefan Gheorghiu” intenționează să-l coopteze in calitate de colaborator si 
specialist”. De asemenea, mai este arătat ca unul care s-a manifestat împotriva trimiterii 
episcopatului greco-catolic la Căldărușani in 1949 şi că ar fi afirmat fata de patriarhul 
Justinian că „este împotriva oricăror acțiuni ostile Biserici”. 

Probleme pentru Securitate au apărut mai ales după ieşirea la pensie a lui 
Dumitru Dogaru (1975), cel care timp de aproape 20 de ani condusese Departamentul 
Cultelor, într-o manieră mult apreciată de factorii de conducere din partid. Potrivit unei 
note a Securităţii, aflăm că Emil Bodnăraş a acceptat cu multă greutate pensionarea lui 
Dogaru. 

După plecarea lui Dogaru, la conducerea Departamentului Cultelor a fost 
numit vicepreşedintele Gheorghe Nenciu, se pare, pentru o perioadă de interimat cu 
funcția de „conducător al Departamentului Cultelor”, după cum figura în revistele 
bisericeşti. Într-o fişă biografică întocmită de Securitate, se arăta că Gheorghe Nenciu s- 
a născut la 27 februarie 1922, în satul Bălteni, comuna Peris, judeţul Ilfov. Până în 1940 
a urmat cursurile Colegiului „Sf. Sava” din Bucureşti, iar în 1945 a absolvit Facultatea de 


8 Ibidem, vol. 9, f. 125-127. Alte date biografice ale acestuia a se vedea la Ovidiu Bozgan, S74£..., 
p. 20. 

Filozofie. A fost membru PCR din 1945. A lucrat ca pedagog la Scoala profesională a 
fostei fabrici de avioane SET din Bucuresti. In perioada 1945-1952 a funcționat în 
Serviciul Special de Informaţii. În 1952 a fost trecut în rezervă şi exclus din partid pe 
motiv că tatăl său fusese membru PNT si pentru că deținuse 15 ha de teren arabil. In 
1953 s-a revenit asupra excluderii sale, fiind încadrat în Ministerul Cultelor, pe un post 
de inspector principal. 

În stadiul actual al cercetărilor nu putem stabili în mod clar dacă relațiile 
neoficiale cu organele de securitate au întâmpinat dificultăți, însă, experiența dobândită 
în cadrul SSl-ului i-a folosit mult. De altfel, într-o fişă întocmită de Securitate, se arăta: 
„În activitatea sa, Nenciu este apreciat ca un cadru de bază, cu bună pregătire 
profesională, cunoscător al politicii şi problemelor de culte, energic, principial în muncă. 
În funcţia ce o deţine a dat dovadă de orientare si tact în relaţiile cu reprezentanții 
cultelor din tara, fapt pentru care şi-a atras stima şi consideratiunea acestora, a militat 
pentru aplicarea politicii partidului în acest domeniu de activitate. In contactele avute cu 
oficialităţile cultice din străinătate a susținut si a reprezentat în mod corespunzător 
interesele statului nostru”. 

Următoarea schimbare la conducerea Departamentului Cultelor a fost în anul 
1977. Se poate spune că a fost chiar o competiţie pentru postul de preşedinte. Când 
Gheorghe Nenciu avea pregătit decretul de numire pentru semnare, atunci lon Roşianu 
era numit preşedinte al Departamentului Cultelor, la intervenţia lui Ştefan Andrei, 
secretar al CC al PCR!°. Tot pentru numirea lui Ion Roşianu o susţinere venise, se pare, 
si din partea patriarhului Justinian Marina, care dorea să-l aibă ca partener la 
Departament pe fiul prietenului său politic, Mihai Rosianu. Se pare ca, Ion Rosianu 
ocupase o funcţie în Secţia de Agitatie şi Propaganda din CC al PCR". 

Aceasta competitie pentru postul de sef la Departament nu se putea incheia 
decat cu eliminarea adversarului. Pana la plecarea lui Nenciu din Departament, desi 


9 ACNSAS, FD /Bucuresti, dosar nr. 11206, vol. 9, ff. 198-198v. 

10 Ton Roşianu era var cu scriitorul Dinu (Constantin) Săraru, director al Teatrului Mic din 
Bucuresti. În câteva documente din dosarul ,,tradarii” generalului Ion Mihai Pacepa, se arată că, 
Ştefan Andrei, „încă din perioada când lucra la Secţia de Relaţii externe al CC al PCR şi chiar 
după ce a fost numit ministrul de Externe, s-a înconjurat de o serie de persoane, în special 
originare din jud. Gorj, pe care le-a promovat direct sau indirect în funcţii înalte de partid şi de 
stat, în jurul său formându-se un grup omogen si închis, ajutându-se reciproc, recurgând chiar la 
crearea unor stări artificiale şi la influențarea unor decizii superioare de partid şi de stat, ori la 
dezinformarea conducerii superioare de partid cu privire la unele evenimente care nu le-ar fi fost 
favorabile si ar fi trebuit să răspundă pentru ele”. Stefan Andrei era susținut îndeaproape de cei 
mai importanți oameni din Direcţia de Informaţii Externe, Nicolae Doicaru sau lon M. Pacepa, 
cu mare influență în structurile de stat. Despre rolul acestui „club al oltenilor” din jurul lui Stefan 
Andrei relata şi Corneliu Mănescu în convorbirile cu Lavinia Betea (ACNSAS, fond 
Documentar, dosar nr. 3447, vol. 14, ff. 202-202v; Convorbiri neterminate. Corneliu Mănescu in dialog 
cu Lavinia Betea, Polirom, 2001, p. 221). 

11 ACNSAS, fond FD/Bucuresti, dosar nr. 11206, vol. 9, f. 201. Rosianu fusese unul dintre 
artizanii evadării lui Gheorghiu-Dej, care îl implicase si pe preotul Ion Marina, patriarhul 
Justinian de mai târziu. Despre biografia lui Mihail Roşianu a se vedea Membrii CC al PCR. 1945- 
1989. Dicţionar, coord. Florica Dobre, Bucureşti, Editura Enciclopedică, 2004, p. 518. În stadiul 
actual al cercetărilor nu detinem date biografice despre Ion Rosianu. 

pentru o scurtă perioadă de timp a mai fost vicepreşedinte, rolul său a fost mai mult 
decorativ, deoarece toate atributiunile îi fuseseră luate de Roşianu, care dorea să-l 
elimine cu orice pret din schema de conducere a institutiei!?, Pentru destituirea lui 
Nenciu din Departamentul Cultelor, la nivelul acestui organism s-a format o comisie de 
anchetă, în ale cărei concluzii s-a susținut că acesta ar fi primit suma de 100.000 lei în 
schimbul promovării ca arhiereu-vicar la Episcopia Buzăului a arhimandritului 
Veniamin Vasile Nicolae. Găsit „vinovat”, Nenciu a fost exclus din partid, „demascat” 
în fata întregului personal din Departament şi concediat. Nu ştim dacă Nenciu a fost 
într-adevăr vinovat de astfel de fapte. Cert este că Sinodul BOR l-a ales şi l-a hirotonit 
ca arhiereu-vicar pe arhimandritul Veniamin Nicolae, deoarece primise aprobarea 
pentru candidatura sa. Însă, izbucnirea scandalului Nenciu a determinat revocarea 
arhiereului Veniamin, după ce o perioadă de timp ocupase postul pentru care fusese 
ales. Scandalul a ajuns până la Ceauşescu, care în data de 21 decembrie 1977 a semnat 
un decret special de retragere a recunoașterii alegerii de arhiereu a lui Veniamin 
Nicolae!5. Astfel, rezultatul anchetei a constituit un bun motiv pentru înlăturarea lui 
Nenciu din Departament. 

Lui Roşianu i-a urmat Ion D. Cumpănaşu, fiul ilegalistului Dumitru I. 
Cumpanasul4, învățător şi preot până la intrarea in PCR. Se pare că Dumitru 
Cumpănaşu era chiar rudă cu Mihai Roşianu, căruia îi datora şi ascensiunea în regimul 
comunist, şi era în bune relații cu Stefan Andrei. 

Ca şi predecesorul său, Cumpănaşu era oltean. Acesta se născuse la 3 august 
1928, în Grădiştea, jud. Vâlcea. Între 1939-1945 a urmat Liceul teoretic din Râmnicu- 
Vâlcea, între 1948-1951, cursurile Facultăţii de Agrotehnică din Craiova, apoi ale 
Universităţii serale de marxism-leninism de pe lângă Comitetul orăşenesc al PMR 
Bucureşti, fiind membru PCR din octombrie 1947. A fost preparator la Institutul 
Agronomic Craiova (1950-1951) şi asistent la catedra de marxism a aceluiași institut 
(1951); asistent la Institutul Agronomic Bucureşti (1951); reporter, apoi redactor, şef 
Sectie agrară, iar între 1962-1969 redactor şef adjunct la ziarul „Scânteia”, adjunct al 


12 ACNSAS, fond FD/Bucuresti, dosar nr. 11206, vol. 10, ff. 227-230 

15 „Buletinul oficial al RSR”, an XIII, partea I, nr. 137, 24 decembrie 1977, p. 4. Se pare că 
arhiereul Veniamin Nicolae s-a retras la mănăstirea Gorovei, jud. Botoşani, fiind înmormântat in 
cimitirul mănăstirii Cernica. 

14 Dumitru I. Cumpanasu, născut la 6 iulie 1900, era absolvent al Seminarului teologic din 
Râmnicu-Vâlcea, fiind hirotonit, în 1925, ca preot în Grădiștea, jud. Vâlcea, unde a funcționat 
până în 1939. A renunțat la preoţie pentru funcţia de învăţător. Anul coincide cu începutul 
activităţii sale in PCR, după ce multă vreme activase în PNT. După 23 august 1944, a fost 
secretar de plasă PCR Grădiștea, membru în Comitetul judeţean al regionalei PCR Oltenia, 
preşedinte al Federaţiei cooperativelor din Râmnicu-Vâlcea, apoi, din 1945, fostul preot 
Cumpănaşu a ocupat postul de prefect de Dolj, până în 1949. A fost chemat la Bucuresti, pentru 
a fi numit inspector general şi chiar subsecretar de stat în Ministerul Afacerilor Interne, apoi 
director al Direcţiei de aprovizionare şi desfacere a Gostat-ului din Ministerul Agriculturii și 
Silviculturii. Unele surse susțin că acesta, alături de preotul loan Marina si Mihai Rosianu, ar fi 
avut un rol primordial în evadarea lui Gheorghiu-Dej din lagărul de la Tg. Jiu (ACNSAS, fond 
Penal, dosar nr. 148, vol. 4, f£. 415; Vieaza bisericească în Oltenia. Anuarul Mitropoliei Olteniei, Craiova, 
1941, p. 725; cf. „Adevărul”, nr. 5039, 19 septembrie 2006; nr. 5042, 22 septembrie 2006). 

şefului Secţiei de Presă a CC al PCR (1969-1970); consilier pe probleme de agricultură 
în CC al PCR (1970-1971); prim adjunct al șefului Secţiei Presă a CC al PCR (1971- 
1973); director general al Direcţiei Generale a Presei si Tipăriturilor (1973-1975); 
presedinte al Comitetului de Presa si Tiparituri (1975-1977); director general al Agerpres 
(1977-1983); redactor şef la „Scânteia” (1983-1984), apoi preşedinte al Departamentului 
Cultelor (1984-1989), funcţie pe care a considerat-o o retrogradare!5. 

In privința personalului care funcționa în Departamentul Cultelor trebuie 
remarcat faptul că avea o componență diversă. Se pare că în acest organism 
guvernamental erau trimise să lucreze persoane pedepsite pentru gafele făcute în 
„muncile de răspundere”. Altfel spus, pentru regim, Departamentul Cultelor era „un 
cimitir al elefanților”. Totodată, în această structură guvernamentală, ca și în altele, erau 
numiți „ofițeri acoperiți”, după cum se cerea în 1968 la nivelul conducerii Securității. 
După ce conducerea de partid aprobase folosirea ofițerilor acoperiți, la 1 februarie 1968, 
generalul-maior Stoica Constantin, spunea la o ședință de analiză a activității Direcţiei 
de Informaţii Interne: „Când noi spunem că trebuie să ne ocupăm de latura cultică, 
înțelegem că nu trebuie să ne ocupăm de problemele lor interne, de organizare, de 
metodologie, pentru că aceasta este problema Departamentului Cultelor. Noi însă 
trebuie să avem acolo oameni siguri şi, dacă nu ne convine omul respectiv, să mergem 
la primul secretar al judeţului respectiv şi să arătăm că la culte este un om 
necorespunzător şi să indicăm pe un altul, poate chiar un ofițer de-al nostru acoperit, 
pentru că noi avem dreptul să avem 400-500 ofiţeri care să lucreze acoperit în diferite 
sectoare de muncă. Dumneavoastră trebuie să rezolvati această problema pe plan 
local”1€. 

Evident că nu toți angajații Departamentului Cultelor erau de acum ofiţeri 
acoperiţi, fiind imposibil de acoperit organigramele tuturor instituţiilor de stat. Însă, 
astfel de ofițeri erau numiți în posturi cheie din aceste instituții. În cazul 
Departamentului Cultelor, în 1973, în postul de director-adjunct la Direcţia Relaţii culte 
era numit Sorin Julian, care din 1945 lucra în serviciile de informații”. După 1977, 
numirea de ofițeri acoperiţi este frecventă. La Direcţia Relaţii culte, pe post de director 
figura Leon Toader, despre care în instituție se spunea că fusese în DIE'*. Despre 
Toader avem o confirmare din partea lui lon Brad, ambasador al României la Atena în 
perioada 1973-1982. Acesta relatează cum, înainte de a pleca la post, s-a întâlnit cu 


5 Membrii CC al PCR..., pp. 191-192; cf. „Adevărul”, nr. 5039, 5045, 5047, din 19, 26 si 28 
septembrie 2006. 

6 ACNSAS, fond Documentar, dosar nr. 88, vol. 4, f. 5. fi mulțumim si pe această cale colegului 
Liviu Pleşa pentru semnalarea acestui fragment documentar. 

7 Sorin Iulian (nume real Silberstein Iulius), născut la 13 martie 1926; membru PCR din 1945, 
când a intrat ca lucrător în Siguranţa Statului. Acesta mai era semnalat într-o notă, din 4 iunie 
973, că pe vremea cand era comisar de poliție, in 1947, „a participat la confiscarea aurului şi 
valutei numitului Pelide, omul de casă şi încredere al familiei Brătianu. Cu acest prilej şi-a însuşit 
o parte din aurul confiscat”. In continuarea notei se mai preciza că Sorin Iulian încă mai deţinea 
acest aur (Idem, FD/Bucuresti, dosar nr. 11206, vol. 9, ff. 247, 250). 

18 Ibidem, vol. 11, f. 1. 

generalul Nicolae Doicaru, şeful DIE, care l-ar fi rugat să-l sprijine pe omul său de la 
ambasadă, adică consulul Leon Toader, care a funcționat până în 19751, 

La conducerea Direcţiei culte din Departament, pentru putin timp, lui Toader i- 
a urmat Eugen Munteanu. Ulterior, acesta a fost numit pe postul de şef al Serviciului 
Personal, în timp ce la Direcţia culte a fost numit un alt ofițer DIE, în persoana lui Ion 
Popescu, care iniţial fusese la Direcţia Relaţii Externe. lon Popescu avea ca adjunct pe 
Ion Negoi%. 

Născut la 13 decembrie 1932, în Malu cu flori, jud. Dâmboviţa, lon Popescu 
provenea dintr-o familie de țărani cu gospodărie mică, care după 1949 s-a înscris în 
CAP. A urmat patru clase primare în comuna natală, apoi s-a înscris la Liceul comercial 
nr, 2 din Bucuresti. În 1947 a întrerupt studiile liceale, din cauza situației materiale grele. 
S-a angajat la Fabrica de Maşini electrice „Klement Gotwald” din Bucuresti, unde s-a 
calificat ca strungar în fier. A lucrat până în 1952, când a fost încorporat, după care s-a 
întors la locul de muncă, în paralel urmând cursurile la fără frecvență ale Facultăţii de 
Drept din Bucureşti, pe care a absolvit-o în 1960. După facultate, s-a transferat ca Jurist, 
apoi consilier juridic la Uzinele „Electronica? din Bucuresti. În 1966 a intrat în 


1 Ton Brad, Ambasador la Atena. Secventele începutului, vol. 1, Bucureşti, Editura Viitorul românesc, 
p. 35, 88-89; Idem, Elogiul nechibauinței. Din ciclul ambasador la Atena, vol. 3, Bucuresti, Editura 
Viitorul românesc, 2002, p. 252. Brad îl descrie ca pe un „tânăr în jur de 30 ani”, „născut să fie 
consul”, cu „studii de filologie, conversând curent în engleză si franceză. Se descurca binisor si 
în greacă” (Ibidem, vol. 1, p. 89). Potrivit unei hotărâri a Biroului Politic al CC al PMR, privind 
reglementarea raporturilor între şefii oficiilor diplomatice şi lucrătorii MCE, MFA şi MAI în 
străinătate, din 10 octombrie 1955, se arăta că „lucrătorii MAI din cadrul oficiului diplomatic 
sunt datori: a) să se încadreze în serviciile respective ale oficiului diplomatic la care sunt 
repartizați să muncească efectiv 3-4 ore pe zi, pentru îndeplinirea sarcinilor primite de la şeful 
oficiului diplomatic în cadrul muncii lor de acoperire şi să răspundă de executarea acestor sarcini, 
urmând ca restul orelor din program să le folosească pentru munca lor de bază pe linia MAI. 
Timpul muncii de acoperire se va repartiza în asa fel ca să nu dăuneze muncii lor operative; b) să 
nu lipsească de la serviciu în cadrul oficiului fără ştirea şi aprobarea şefului oficiului; c) şeful 
serviciului MAI va informa în prealabil pe şeful oficiului diplomatic asupra tuturor plecărilor din 
oraş şi din tara respectivă şi va preciza localităţile respective, timpul cât vor lipsi cei plecaţi si 
când se întorc. El va avea grijă de fiecare dată să stabilească, pentru fiecare plecare, un alibi 
potrivit; d) şeful serviciului MAI va informa pe şeful oficiului diplomatic ori de câte ori se vor ivi 
cazuri concrete de provocare sau urmărire; e) şeful serviciului MAI va informa pe şeful oficiului 
diplomatic: asupra unor probleme interne sau externe cu caracter politic, economic sau militar 
referitor la tara respectivă, care ar prezenta interes pentru orientarea oficiului diplomatic; asupra 
faptelor negative de orice natura privind pe cetățenii romani din tara respectivă, pe funcționarii 
oficiului diplomatic si familiile acestora, inclusiv lucrătorii MAI, precum și instituţiile RPR 
aflătoare în acea tara; asupra faptelor care ar periclita securitatea misiunii diplomatice sau a unor 
misiuni permanente sau temporare ale RPR în acea tara, precum si securitatea personală a 
membrilor acestora; la nevoie să stabilească în comun cu şeful oficiului diplomatic măsuri 
necesare în cazul unor fapte negative constatate”. La rândul său, şeful oficiului diplomatic „nu va 
cere informații asupra muncii operative secrete a lucrătorilor MAI”, deoarece „activitatea de 
specialitate a lucrătorilor MAI este condusă direct de Ministerul Afacerilor Interne prin organele 
sale respective” (ANIC, fond CC al PCR-Administrativ politic, dosar nr. 17/1955, ff. 8-10). 

20 ACNSAS, FD/Bucureşti, dosar nr. 11206, vol. 8, ff. 24-30. Ion Negoi fusese director-adjunct 
la Direcţia Relaţii externe (Ibidem, f. 66). 

Ministerul Afacerilor Interne si trimis, intre 1967-1969, la Consulatul roman din 
Belgrad, apoi între 1969-1977 ca şef al Secţiei consulare al Ambasadei României de la 
Paris. 

În stadiul actual al cercetărilor nu am putut afla când a ajuns lucrător al 
Direcţiei de Informaţii Externe, însă funcţia de colonel pe care o avea în timpul misiunii 
de la Paris, ne indică faptul că acesta era mai vechi în structurile de informaţii. Tot la 
Paris a ocupat postul de secretar al organizației PCR pe ambasada?!. A fost consul al 
Ambasadei României la Paris, până în octombrie 1977, când serviciile secrete franceze l- 
au deconspirat în presă, pentru încercările eşuate de preluare a bisericii române de pe 
str. Jean de Beauvais si de compromitere a preotului Vasile Boldeanu, care slujea în 
acest lăcaş. Deoarece lon Popescu fusese deconspirat la postul din Franţa, într-un 
document al DSS din 5 aprilie 1979, se propunea „oportunitatea menţinerii acestuia în 
cadrul Departamentului cultelor mai ales că este «ofițer deplin conspirat» la locul de 
muncă”, după ce generalul Emil Macri încercase să-l scoată din acest post”. 

Din cele de mai sus se susține afirmaţia lansată de Ion Mihai Pacepa cu privire 
la infiltrarea instituţiilor statului român, în perioada ceausista, cu ofiţeri acoperiți din 
DIE”, Cel putin în cazul de fata, lon Popescu avea acest rol în Departamentul Cultelor, 
de pe funcția care se ocupa de relațiile externe ale cultelor din România, asa cum mai 
înainte, probabil, fusese Leon Toader. 


Ă Departamentul cultelor - obiectiv al Securității 

Intr-un material documentar despre „obiectivul Departamentul cultelor”, 
întocmit de Securitate la data de 12 ianuarie 1966, se arăta că această instituție este 
„forul tutelar al cultelor din RSR, prin care acesta realizează legătura cu statul şi totodată 
este organul principal prin care partidul si guvernul aplică politica de culte. Prin 
atributiunile sale, Departamentul cultelor poate controla şi îngrădi activitatea mistico- 
religioasă a cultelor, în conformitate cu dezvoltarea generală a regimului nostru socialist, 
deoarece acest organ avizează orice angajare sau mişcare de clerici şi salariați laici ai 
cultelor, precum si deschiderea de noi biserici sau alte lăcașuri de cult, ca si conţinutul si 
cantitatea tipăriturilor religioase, bugetele cultelor etc. 

Aceasta presupune desfășurarea unei activități organizate care alături de 
măsurile luate de partid să contribuie la reducerea influenței negative a religiei în 
formarea conştiinţei socialiste şi la limitarea treptată a activității cultelor”2. 

Pentru îndeplinirea obiectivelor prevăzute de lege, dar și pentru un control 
efectiv al aplicării deciziilor luate de conducerea de partid şi de stat, la 26 octombrie 


21 Ovidiu Bozgan, Cronica ... pp. 340-341. 

22 ACNSAS, fond Documentar, dosar nr. 3447, vol. 3, ff. 298-299; Mihai Pelin, Culisele spionajului 
românesc. DIE 1955-1980, Editura Evenimentul românesc, 1997, p. 185-186. Corneliu Mănescu 
confirmă faptul că Direcţia consulară din Ambasada României de la Paris „aparţinea și era 
încadrată de Securitate. Ea [Securitatea, n.n.] avea o conducere în Ministerul de Externe, dar care 
era încadrată tot de Securitate” (Convorbiri neterminate. .., p. 229). 

2 Ton Mihai Pacepa în dosarele Securității. 1978-1980, st. introd., selecţia documentelor si indice de 
nume de Liviu Taranu, Bucuresti, 2009, n. 32, p. 312. Afirmația lui Pacepa era întărită şi de 
ofiţerul Neagu Cosma într-o declarație dată la 15 septembrie 1978 (Ibidem, doc. 107, p. 290). 

2 Idem, fond Documentar, dosar nr. 148, vol. 1, ff. 40-41. 

1955, Securitatea a trecut la constituirea dosarului de obiectiv nr. 565, „Ministerul 
cultelor”. Şeful Serviciului culte, din Direcţia Generală a Securităţii Statului, motiva 
acest gest prin următoarele: „Personalul care compune acest minister este în 
permanentă legătură cu deservenţii tuturor cultelor. Pentru acest motiv s-a ajuns la 
concluzia că elementele dușmănoase din cadrul acestui minister să fie urmărite pe linia 
Serviciului 4, Direcţia a III-a, care urmăreşte elementele dușmănoase din cadrul tuturor 
cultelor din RPR”. Totodată, se mai preciza că „elemente din Ministerul cultelor apar în 
raza agenturii acestui serviciu cu diverse manifestări sau acțiuni dușmănoase fapt ce 
dovedeşte că ele pot fi urmărite de acest serviciu”. Prin urmare, „pentru faptul că în 
cadrul acestui minister se iau o serie de măsuri privind cultele”, atunci lucrătorii 
operativi ai Serviciului 4 „pot preîntâmpina tocmai acele măsuri luate cu scopul să 
producă greutăți regimului’”. 

Date concrete despre desfăşurarea urmăririi acestui minister, ulterior 
departament, până la începutul anilor `70 nu detinem în stadiul actual al cercetărilor. 
Stim doar că, la 25 iunie 1973, It. col. Ion Banciu, şeful Serviciului Culte, propunea 
superiorilor săi închiderea dosarului de obiectiv, deoarece „în perioada care a trecut de 
la deschiderea acestui dosar şi până în prezent elementele cu antecedente ori care să 
prezinte pericol social s-au redus simțitor”26, 

Cu toate acestea, peste puţin timp, dosarul de obiectiv „Departamentul 
cultelor” avea să fie redeschis, sub nr. 1636. În referatul din 26 decembrie 1974, ofiţerul 
de securitate arăta că în această instituţie „se concentrează date şi documente secrete cu 
privire la: relaţiile cultelor din RSR cu centre cultice sau organisme internaționale din 
străinătate, care ocolesc prevederile legii cultelor si sunt trimise spre informare 
conducerii de partid şi de stat; materiale despre activitatea unor persoane din diferite tari 
care vin pe linia cultelor în tara noastră, ce pot fi exploatate, în dauna intereselor statului 
român; date referitoare la problemele pe care le ridică comunităţile ortodoxe din 
străinătate; planurile de dislocare ale Departamentului cultelor pentru situații speciale, 
precum şi rapoarte în legătură cu mobilizarea la locul de muncă al salariaţilor, date în 
legătură cu efectivul, pregătirea de luptă şi înzestrarea cu armament a gărzii patriotice 
din Departamentul cultelor”, În acelaşi document se mai adăuga faptul că 21 de 
persoane din această instituție au aprobare pentru a avea acces la documente secrete şi 
au atribuţii de protocol. Fata de această situaţie, în conformitate cu ordinul nr. 
00250/1973 şi pentru că există funcţionari în această instituţie cu antecedente politice, 
iar alţii au rude în străinătate, ofițerul avea în vedere următoarele obiective: 
„Intensificarea muncii de supraveghere informativă generală, pentru a cunoaşte: cum se 
desfăşoară activitatea de evidenţă, păstrare, multiplicare şi manipulare a documentelor 
secrete ce intră sau sunt elaborate de către Departamentul cultelor şi luarea de măsuri 
operative în cazurile în care se constată încălcări ale Legii nr. 23/1971 şi HCM nr. 
18/1972; identificarea persoanelor cu antecedente politice sau penale, precum şi a celor 
fără antecedente ce au acces la documente secrete si intra în contact cu cetăţeni străini si 
urmărirea celor asupra cărora vor rezulta suspiciuni; verificarea în evidenţa organelor 
noastre a persoanelor aprobate de conducerea instituției să aibă acces la documente 


25 Idem, FD/Bucuresti, dosar nr. 11206, vol. 8, f. 4. 
26 Ibidem, f. 3. 


79 


Adrian Nicolae Petcu 


secrete şi, periodic, se vor lua măsuri de aprofundarea verificării asupra unora dintre ei; 
cunoaşterea poziţiei politice prezente a elementelor cunoscute în evidențele de 
securitate, cât şi descoperirea altora, fără antecedente, dar care au o poziţie ostilă 
orânduirii nostre socialiste; cunoaşterea altor fapte sau fenomene ce se produc în 
Departamentul cultelor şi care prin consecinţele lor pot aduce atingere securității 
statului’’’. 

La un an de la deschiderea dosarului de obiectiv (24 februarie 1976), colonelul 
Dumitru Tabacaru, din Direcţia I de Informaţii Interne din Securitate, intocmea un 
„raport cu rezultatul analizei situației informativ-operative de la Departamentul 
cultelor”, în care spunea că „s-au întreprins unele măsuri pentru a preveni comiterea 
unor activități dusmanoase. Au fost verificați în evidenţele de Securitate toți salariaţii 
din obiectiv, stabilind elementele cunoscute cu antecedente politice sau alte fapte 
negative şi treptat au fost luate măsuri pentru încadrarea lor informativă”; cei 22 de 
salariați propuşi de conducerea Departamentului pentru a lucra cu documente secrete 
au fost verificaţi şi „cu mijloace ale muncii de securitate”, deci nu numai pe linie de 
partid, pentru care s-a dat aviz pozitiv; au fost avizate „pentru a participa la diferite 
manifestații şi primiri de delegaţii, 66 persoane”, 30 de persoane au fost încadrate în 
formațiunile gărzilor patriotice din cadrul instituţiei şi „s-au obținut si unele informații 
cu privire la starea de spirit din rândul salariaților, legături suspecte cu persoane venite 
temporar în tara si alte fapte negative”. 

La capitolul deficienţe în activitatea informativă, ofiţerul de securitate arăta că 
„nu există o reţea suficientă, fiind compartimente neîncadrate informativ. Cele şase 
surse de informare si două persoane de încredere nu satisfac cerințele actuale ale muncii 
informative, mai ales că o parte din aceste surse au posibilități limitate în unele 
compartimente importante”. Astfel, nu se pot obţine date privitoare la: „a) cum se 
aplică politica de culte, dacă sunt elemente care prin activitatea pe care o desfăşoară 
aduc prejudicii politicii partidului în acest sector; b) depistarea persoanelor cu 
manifestări duşmănoase şi a celor care realizează legături suspecte cu persoane care vin 
temporar in ţară; c) identificarea elementelor care favorizează unele culte în schimbul 
unor avantaje materiale, ajungând la corupție”. 

Faţă de aceste probleme identificate, acelaşi ofițer propunea un plan de măsuri 
pe mai multe capitole. Pentru apărarea secretului de stat rețeaua informativă trebuia 
instruită, primind şi o serie de sarcini noi; apoi, era prevăzută îmbunătățirea activităţii 
informative în problema cenzurii și avizării publicaţiilor bisericeşti, prin recrutarea a 
încă unui informator; în fiecare trimestru erau prevăzute câte două controale, „pentru a 
se verifica cum sunt asigurate încăperile unde se păstrează documente secrete si 
mijloacele de multiplicare”; în problema politicii de culte era „punctat, verificat si atras 
la colaborare un element cu posibilități de informare”, iar pentru identificarea corupției 
funcționarilor, de asemenea, era vizată recrutarea unui informator? 

Într-o notă a UM 0610 către UM 0500, semnată de colonelul Gheorghe Raţiu si 
datată 30 martie 1987, „date si documente secrete de stat” erau considerate cele 
prevăzute de art. 4 din HCM nr. 19/1972 si cele specifice instituţiei: „1. Rapoartele, 


27 Ibidem, £. 1. 
28 Ibidem, ff. 166-172. 

notele şi informările adresate conducerii de partid şi de stat, în legătură cu diverse 
acțiuni interne şi externe în domeniul cultelor, precum şi răspunsurile primite la acestea; 
2. Darile de seamă şi planurile de muncă ale Departamentului cultelor; 3. Procesele 
verbale ale şedinţelor Biroului executiv, consiliului de conducere si consfătuirilor cu 
inspectorii teritoriali ai Departamentului; 4. Informari ale inspectorilor Departamentului 
cultelor privind vizitele cetăţenilor străini în tara noastră; 5. Lucrările privind evidenţa 
rezervistilor din Departamentul cultelor”? 

Ulterior, în lista documentelor cu caracter secret figurau următoarele: ,,1. 
Materiale privind relaţiile dintre diferite culte din RSR cu străinătatea, care ocolesc 
prevederile Legii cultelor şi care sunt trimise spre informare organelor de stat; 2. 
Corespondenta referitoare la contacte ale unor reprezentanți de culte din străinătate 
care vin in tara noastră ca turişti, 3. Documente, planuri, rapoarte în legătură cu 
mobilizarea la locul de muncă a salariaților din Departamentul cultelor; 4. Planul de 
dislocare a Departamentului cultelor pentru situații speciale; 5. Dosarele despre 
activitatea conducătorilor de culte: patriarh, mitropoliți, episcopi, preşedinţi, vicari, 
secretari generali si asimilați acestora; 6. Unele date cu privire la situația şi activitatea 
parohiilor ortodoxe din cadrul coloniilor de români din străinătate (SUA, Canada, 
Austria, Anglia, Brazilia, Venezuela, Franţa, RFG etc.); 7. Unele rapoarte si informaţii 
despre diferite congrese, consfătuiri, conferințe internaționale la care participă delegați 
ai cultelor din RSR; 8. Date si documente privind activitatea cultelor din tara (starea 
cultică, acțiuni de prozelitism); 9. Corespondenţă privind activitatea unor persoane de 
peste hotare pe linia cultelor din tara noastră si care pot avea repercusiuni negative 
asupra intereselor statului român; 10. Date în legătură cu efectivul, starea de pregătire şi 
de luptă, înzestrare cu armament, tehnică de luptă şi planurile de acţiune ale gărzii 
patriotice din Departamentul cultelor; 11. Unele probleme legate de organizarea pazei şi 
apărarea instituției; 12. Dosarele personale ale cadrelor conducătoare din 
Departamentul cultelor aflate în nomenclatură”3 


Departamentul cultelor şi Securitatea promovează „politica externă de 
culte” 

În raportul întocmit, în octombrie 1979, de general maiorul Dumitru Tabacaru, 
şeful Direcţiei I din DSS, în urma unor discuţii purtate cu Ion Roşianu, arăta ca, pe 
lângă asigurarea documentelor secrete, Securitatea avea atribuţii în realizarea politici de 
culte: „Cu privire la atributul nostru în ce priveşte munca de securitate in 
Departamentul cultelor, i-am explicat că noi efectuăm controale pe linia asigurării 
documentelor secrete şi strict secrete, conform legislației, că facem verificări în vederea 
apărării personalului muncitor si pe linia asigurării securității instituției respective, 
acționând în acest sens, prin mijloace specifice organelor de securitate. Totodată, am 
convenit să ne informăm reciproc asupra aspectelor ce interesează. 

În problema politicii de culte, în care suntem interesați deopotrivă, am convenit 
că este necesar să cunoaştem tot ce se preconizează în această privință atât în cadrul 
cultelor, cât şi în cel al sectelor. 


29 Ibidem, £. 248. 
30 Ibidem, vol. 9, fF. 44-45. 

Abordand mai concret unele aspecte ale celor discutate, i-am sugerat ideea că, 
prin căile noastre specifice, putem să ne aducem o anumită contribuție în realizarea 
politicii de culte, inclusiv în Sinodul Bisericii Ortodoxe Române şi la nivelul 
conducerilor celorlalte culte. 'Tovarăşul Roşianu Ion şi-a exprimat acordul deplin. 

[...] Cu privire la reuniunile religioase cu caracter international programate să 
aibă loc în tara noastră, am menţionat faptul că ele nu pun probleme pentru securitatea 
statului, ci tin de domeniul politicii de culte”3!. 

Biserica Ortodoxă Română a fost vârful de lance în relaţiile ecumenice, mai ales 
datorită caracterului de cult majoritar în statul român. După intrarea sa în Consiliul 
Ecumenic al Bisericilor, în 1961, aceasta avea să fie urmată de celelalte confesiuni 
recunoscute de regimul comunist. Apoi, in 1964, tot Biserica Ortodoxă Română, dar si 
celelalte culte, au intrat în Conferința Bisericilor Europene (Conferinţa de la Nyborg), 
creată la inițiativa bisericilor protestante occidentale. Tot pe plan internațional, dar ca o 
replică la mişcarea ecumenică, care funcționa numai în spaţiul occidental, şi la „sugestia” 
Moscovei, în 1958, la Praga, se crease Conferinţa Creştină pentru Pace, la care BOR şi 
celelalte confesiuni recunoscute au aderat în 1961. După momentul primăverii de la 
Praga, în acest ultim organism „ecumenic” aveau să apară opinii diverse, reprezentanții 
cultelor din România refuzând să păstreze linia unanimă impusă de Moscova. Tot după 
1961, au mai fost participări ale cultelor recunoscute în diverse organisme internaţionale 
după specificul confesional. 

În această politică externă pe care confesiunile recunoscute în statul român o 
initiau, un aport special îl avea Departamentul cultelor, care, după cum am văzut, era 
supravegheat îndeaproape de Securitate. Detalii despre politica externă de culte 
promovată de statul român prin reprezentanții cultelor recunoscute şi Departamentul 
cultelor găsim în nota înaintată de Gheorghe Nenciu către generalul Dumitru Borsan, 
din Ministerul de Interne, datată 8 martie 1976, din care cităm: „Relaţiile externe pe care 
cultele din tara noastră se intretin cu aprobarea Departamentului cultelor sunt cuprinse 
în raportul cu caracterul specific al acțiunilor, în următoarele categorii: 

a) Relaţii confesionale, pe linia cărora cultele din tara participa la activitatea: 
conferințelor interortodoxe, Alianța Mondială Reformată, Federaţia Mondială Luterană, 
IARF (Asociaţia internațională a libertăţii religioase), Congresul Mondial Evreiesc, 
Alianţa Mondială Baptistă, Conferința Generală Adventistă etc; 

b) Relaţii cu caracter interconfesional-in cadrul cărora delegatiile cultelor din 
tara iau parte la activitatea: Consiliului Ecumenic al Bisericilor, Conferința Bisericilor 
Europene (Nyborg) şi Conferinţa creştină pentru pace. 

Reprezentanţii cultelor din tara noastră participă la activitatea organizațiilor 
internationale susmentionate, ca membri aleşi în forurile de conducere ale acestora, in 
diferitele comisii de studii, ca invitaţi la întruniri ocazionate de diferite evenimente, 
aniversări sau pentru discutarea unor probleme de interes confesional şi 
interconfesional. 

Privită comparativ, frecvenţa relațiilor cultelor din tara noastră este aproximativ 
aceeași cu a altor tari socialiste fiind depăşită doar de URSS şi Ungaria. 


3! Ibidem, vol. 10, ff. 142-143. 

O preocupare permanentă a Departamentului o constituie îndrumarea şi 
orientarea atentă a delegatiilor cultelor din tara participante la diferite întruniri religioase 
internaționale, ca de pe poziţiile lor să promoveze principiile generale ale politicii 
externe a RSR în spiritul apărării suveranității şi independenţei naționale, a păcii şi a 
colaborării între popoare, pentru instaurarea unei noi ordini economice în lume. 
Totodată, cultele sunt îndrumate de a lua atitudine fermă împotriva tuturor încercărilor 
de denigrare a ţării noastre pe tema unei pretinse lipse a libertăţii religioase, prin 
exprimări de poziţii care să reflecteze realitățile vieţii religioase interne din RSR si 
climatul ecumenic, de respect reciproc, ce caracterizează relaţiile dintre ele. În același 
timp, suntem interesaţi ca diferite personalități religioase internaționale să facă vizite în 
România, pe de o parte pentru a-i apropia şi a putea miza pe sprijinul lor în rezolvarea 
unor probleme ale noastre în străinătate, cât şi pentru a se convinge personal si a putea 
vorbi, in mod obiectiv, despre realitățile vieţii religioase din Romania’. 

Pe aceste principii ale politicii externe de culte, Departamentul cultelor primea 
aprobare pentru lista întrunirilor religioase internaționale, acțiunile ocazionale şi vizitele 
în RSR preconizate pe anul următor şi care trebuiau să se încadreze în planul valutar din 
bugetul său, vizat de Ministerul Finanţelor. 

În privința tematicii pe care o aveau reprezentanții cultelor care participau la 
reuniunile religioase internationale, aflăm într-o notă, unde se cerea ca ,,deserventii 
cultelor să fie orientati să acționeze în direcția combaterii propagandei si a zvonurilor ce 
vin din străinătate și să contribuie activ la anihilarea tendințelor de emigrare a unor 
cetăţeni din localităţile respective; preoţii aflați la posturi în străinătate să fie antrenați la 
acțiuni concrete pentru a-i intensifica activitatea în cadrul comunităților religioase 
respective în scopul influentarii pozitive a opiniei publice şi combaterii acțiunilor 
antiromanesti ce se desfăşoară în diferite ţări, inclusiv prin organizațiile religioase 
internaționale; folosirea revistelor şi publicaţiilor editate de parohiile ortodoxe române 
din străinătate pentru popularizarea trecutului istoric al poporului roman, realitatilor 
contemporane din R.S. România etc; să se analizeze posibilitatea editării unor materiale 
documentare pe problemele menţionate |supra, n.n. ANP], pentru a fi trimise in 
străinătate în scopul creării unui climat corespunzător în cadrul comunităţilor religioase 
române cu privire la tara de origine; asigurarea unei mai bune conlucrari între şefii de 
culte, deserventii acestora şi Departamentul cultelor în vederea evitării unor animozitati; 
stabilirea unei legături organizate între conducerea Departamentului cultelor şi şeful 
Direcţiei I, respectiv şeful serviciului din problema’. 

Pentru anul 1989, îndrumătorul întocmit de partid pentru delegatiile cultelor 
recunoscute care participau la întruniri internaţionale suna astfel: „Departamentul 
cultelor va îndruma conducerile bisericilor să folosească relațiile lor externe în vederea 
realizării următoarelor obiective: popularizarea politicii interne a statului nostru, a 
valorilor, a tradiţiilor progresiste ale culturii şi istoriei poporului român; prezentarea în 
mod obiectiv, conform adevărului istoric, a momentelor si evenimentelor fundamentale 


32 Ibidem, ff. 88-89. Această notă a mai fost înaintată în copie către Emil Bobu, vicepreşedinte al 
Consiliului de Stat şi Stefan Andrei, secretar al CC al PCR (Ibidem). 

33 Ibidem, ff. 88v-89. 

54 Ibidem, vol. 8, ff. 270-270v. 

ale istoriei poporului român şi combaterea tuturor tezelor şi interpretărilor greşite şi 
tendentioase ale istoricilor străini; popularizarea realitatilor şi a marilor realizări obținute 
în anii socialismului în România; relevarea modului democratic și umanist în care a fost 
solutionata problema națională de către statul român si a condiţiilor de deplină libertate 
şi egalitate în care îşi desfăşoară activitatea cultele din tara noastră, indiferent de 
numărul şi naționalitatea credincioşilor; sublinierea bunelor relații dintre autoritățile de 
stat şi culte şi posibilitatea acestora de a-şi soluţiona toate problemele în conformitate 
cu prevederile legale. 

Totodată, Departamentul va îndruma şi pregăti delegatiile cultelor care 
participă la reuniunile internaționale pentru a acţiona în vederea popularizării şi 
promovării politicii externe a României, a preşedintelui Nicolae Ceauşescu consacrată 
soluționării problemelor majore ale lumii contemporane. De asemenea, vor prezenta 
acțiunile proprii organizate de cultele din România pentru sprijinirea iniţiativelor şi 
propunerilor statului român de promovare a păcii şi dezarmarii. 

Toţi delegaţii care vor participa la acţiunile organizate în străinătate vor fi 
pregătiți să acționeze ferm în scopul combaterii manifestărilor dușmănoase şi 
nationalist-sovine la adresa țării noastre, a tendinţelor de deformare a realitatilor social- 
politice româneşti şi de amestec în viata internă a cultelor din Romania’. 

Astfel, promovarea politicii lui Nicolae Ceauşescu ajunsese o temă dominantă 
în conferințele ţinute de reprezentanţii cultelor la reuniunile religioase internationale, 
alături de mai vechiul subiect pacifist care trebuia susținut permanent de culte. Pentru 
politica externă a cultelor tema pacifistă era susținută asiduu de Departamentul cultelor, 
după cum în perioada 16-20 ianuarie 1989, Ion Cumpănaşu participa la un dialog si 
schimb de informații cu secretarul de stat pentru problemele religioase din RDG, Kurt 
Löffler, pe tema „implicării Bisericii în lupta pentru pace, dezarmare, dreptate socială”. 
Însă, problema susţinerii politicii iniţiată de Nicolae Ceauşescu era tot mai prezentă în 
discursurile reprezentanţilor cultelor şi chiar obositoare pentru participanții la astfel de 
reuniuni internaționale, 

Un alt aspect deosebit de important din politica externă de culte era cea a 
jurisdicției canonice asupra comunităților de români din afara granițelor. Evident că aici 
era vizată Biserica Ortodoxă Română, celelalte confesiuni neavând astfel de structuri 
canonice, Această problemă se reflectase în diverse cazuri: de la cel al mitropolitului 
Visarion Puiu din Franţa şi până la comunităţile din spaţiul german sau britanic. Extrem 
de dificile au fost situaţiile create de jurisdicția episcopului Valerian Trifa din America, 
care, din motive politice, nu dorea să se ataseze Patriarhiei din Bucureşti. Autoritățile 
române au acordat o atenţie specială acestor probleme, care, deşi erau strict bisericeşti, 
totuşi erau manipulate politic, atât de Securitate, cât şi de Departamentul cultelor, care 
aveau structuri specializate. Prin Decretul nr. 313 din 31 august 1977, în cadrul 
Departamentului cultelor se înființa Direcţia Relaţii externe si secretariat, în care 
funcționau două servicii: unul pentru comunităţile religioase ale emigrației românești, iar 


35 Ibidem, vol. 12, ff. 169-170. 
36 Ibidem, f£. 192-194; Idem, dosar nr. 11195, vol. 6, f. 65. 

al doilea viza relațiile confesiunilor recunoscute în statul român cu organizațiile 
religioase internaționale“. 

Aşadar, dat fiind interesul foarte mare pentru comunitățile de români din 
emigrație, la sugestia conducerii de partid şi de stat, Departamentul cultelor ajunsese să 
se ocupe în cele mai mici detalii în competiția pe care Patriarhia ecumenică o declansase 
după 1948 de acoperire jurisdictional a tuturor ortodocșilor în afara granițelor politice 
ale Patriarhiilor apostolice şi naționale, conform Canonului 34 Apostolic din Dreptul 
canonic ortodox. O situație de acest gen s-a consumat în cazul participării 
mitropolitului Antonie Plămădeală la întrunirea interortodoxă de la Melbourne, din mai 
1980, cu această ocazie putând vizita comunitatea românească ortodoxă din orașul 
amintit, cât şi pe cea din Sidney. Deşi pentru toate cheltuielile de deplasare primise bani 
de la Consiliul Ecumenic al Bisericilor din Geneva, mitropolitului Antonie i se refuza 
plecarea de către preşedintele Departamentului, lon Roşianu. Faţă de această situație, la 
întâlnirea din 11 decembrie 1979, colonelul loan Banciu i-a arătat lui Rosianu 
necesitatea plecării mitropolitului Antonie, în următorii termeni: „Având în vedere 
faptul că Patriarhia ecumenică ortodoxă din Constantinopol şi-a îndreptat atenția în 
ultimul timp spre a lua sub jurisdicția sa anumite comunități ortodoxe româneşti din 
străinătate, nu ar fi exclus ca, aceasta, sesizându-se de lipsa prezenţei reprezentanților 
patriarhiei din Bucuresti în acordarea asistenţei religioase si a unui sprijin din tara, să 
inițieze măsuri în consecinta’’**. 

Motivația lui Banciu se pare că era reală, deoarece existau comunități româneşti 
din Occident care, în urma eşecului înregistrat de mitropolitul Visarion Puiu de a 
constitui Eparhia românilor din străinătate, trecuseră sub oblăduirea canonică a 
Patriarhiei Ecumenice. La sfârșitul anilor '70 comunitățile româneşti din spaţiul 
germanofon au încercat constituirea unei eparhii românești care să depindă de 
Constantinopol, inițiativă care a înregistrat un eşec. Această situație a favorizat, cel puţin 
în parte, aducerea sub oblăduirea canonică a Bucureştiului a unor comunități. 

Odată aduse in jurisdicția Patriarhiei Române, prin instituţiile indrituite, 
Securitatea şi Departamentul cultelor, autorităţile române treceau la următorul pas: prin 
diverse manifestări cultural-artistice „organizate? de aceste colonii de români era 
propagată politica statului român în scopul ridicării prestigiului în plan internațional. În 
acest sens, în planul politicii externe initiate de Departament pentru anii `80 şi aprobat 
de Securitate, se aveau in vedere două paliere principale: „Organizarea de acțiuni 
cultural-educative pentru marcarea unor evenimente din istoria României şi pentru 
aniversarea unor personalități din istoria, cultura şi ştiinţa poporului român şi trimiterea 
de preoţi si teologi pentru a sprijini activitatea parohiilor ortodoxe române din 
strainatate”>?. 

O altă problemă acută in politica externa de culte promovată de statul roman a 
fost reprezentată de încercările constante ale Moscovei de a avea ultimul cuvânt în 
relațiile religioase internaționale. Primele încercări de acest fel s-au înregistrat la 


37 Ovidiu Bozgan, Evantia Bozgan, Independență, politică externa si politică religioasă. Consideraţii asupra 
cazului românesc în anii 1970, în „Studii şi Materiale de Istorie Contemporană”, an I, 2002, p. 246. 
38 ACNSAS, FD/Bucureşti, dosar nr. 11206, vol. 10, ff. 165-165v. 

39 Ibidem, vol. 12, f. 170. 

conferința de la Moscova, din iulie 1948. Patriarhia Rusă a încercat să-și aroge un rol 
proeminent în Ortodoxie şi chiar să-şi subordoneze, cel puţin simbolic, Patriarhia 
Română, în situația în care Patriarhia ecumenică și Biserica Greciei refuzaseră 
participarea la această reuniune. Apoi, alte încercări de acest gen au fost prin inchegarea 
unui front interortodox de luptă pentru pace, si, nu în ultimul rând, prin înființarea la 
nivelul lagărului comunist, în 1957, la Praga, a Conferinţei creştine pentru pace, care nu 
funcționa precum se preconizase, cu toate schimbările structurale survenite după 1968. 
Moscova avea nevoie în politica de culte de subordonarea tuturor confesiunilor 
recunoscute în statele socialiste, iar acest lucru îl putea face prin constituirea a două 
organisme: unul format din reprezentanți ai cultelor, iar al doilea din cel al structurilor 
guvernamentale cu atribuţii în domeniul cultelor din statele comuniste. Totodată, 
Moscova promova o politică de culte proprie la care celelalte confesiuni recunoscute 
din statele socialiste trebuiau să se alinieze, chiar dacă unora nu le convenea. De pildă, 
după alegerea patriarhului Pimen în 1971, Departamentul cultelor sesiza conducerea de 
partid si de stat de faptul că Patriarhia rusă încerca să „se erijeze în purtătoarea de 
cuvânt a întregii Ortodoxii în raporturile cu celelalte confesiuni şi religii” si că noul 
întâistătător moscovit are „tendinţa de a cere tuturor bisericilor din țările socialiste de a 
se conforma unui plan de acțiune, dat ca directivă de Moscova”. Apoi s-a remarcat 
tentativa, eşuată, de a numi la conducerea Conferinţei Bisericilor Europene a prelatilor 
maghiari fideli Moscovei, Tibor Bartha şi Gyula Nagy sau politica de apropiere de 
Vatican prin acordul de la Zagorsk din 15 iunie 1973. Practic, se încerca crearea unui 
„CAER religios”, după cum s-a văzut la reuniunea de la Zagorsk, din 23-26 iulie 1974, 
unde au participat reprezentanţi ai cultelor din statele fidele Moscovei, deci mai putin 
România. La fel s-a încercat prin solicitarea lui Tibor Bartha, în cadrul reuniunii din 15- 
18 octombrie 1975 de la Budapesta, pentru participarea unor reprezentanți ai cultelor 
din România”. 

Ulterior acesteia, in aceeași capitală se preconiza o reuniune a responsabililor de 
culte din statele socialiste. În acest sens, între 20-25 octombrie 1975, reprezentanţii 
oficiilor cultelor din statele socialiste s-au întrunit într-o conferință cu tema ,,Activizarea 
în lărgirea acțiunilor bisericeşti din țările socialiste, una din condiţiile apărării păcii si 
atenuării incordarii internaționale”, la care fusese invitată şi o delegație a RSR. Pe 
această temă, Securitatea a aflat amănunte de la sursa „Apostol”, din Biserica Ortodoxă 
Română, care susținea că scopul acestei reuniuni era de realizare a unui program unic 
„cu caracter de coordonare a activităţii oficiilor de stat pentru problemele religioase din 
ţările socialiste, de fapt constituirea la nivelul oficiilor de culte a unui organism religios 
al ţărilor socialiste, care să dirijeze acţiunile de pregătire a consfătuirilor iniţiate pe linia 
reprezentanţilor bisericilor din țările socialiste, subordonate aceluiași scop”. 

Desi participa încă din 1957 la astfel de reuniuni“, totuşi, în 1975, Romania a 
refuzat să răspundă invitatiei. Gestul autorităţilor române venea după ce timp de doi ani 


4 Ovidiu Bozgan, Evantia Bozgan, Independenţă. .., p. 251-254. 

41 Reuniunile responsabililor pentru probleme religioase din statele socialiste au fost următoarele: 
Budapesta, 1-9 septembrie 1957; Moscova, 28-30 iulie 1970; Karl Marxstadt, RDG, 6-8 
septembrie 1971; Moscova, iulie 1970; Praga, martie 1971; Sofia, octombrie 1972; Berlin, 1973 şi 
Moscova, 1974. 

nu fuseseră invitate la reuniunile care totuşi se ţinuseră si era justificat de refuzul 
constant al sovieticilor de a accepta punctele de vedere expuse din partea 
responsabililor de la Bucureşti. Pentru autoritățile române era clar faptul că, prin astfel 
de organisme, sovieticii doresc să aibă legitimitatea în tot ceea ce fac în materie de 
politică internațională de culte. 

Atitudinea României fata de cererile sovieticilor era apreciată pozitiv de către 
Pillip Potter, secretar general al Consiliului Ecumenic al Bisericilor de la Geneva. Potter 
considera că această consfătuire este „o manevră sovietică făcută cu ajutorul ungurilor, 
inițiată de episcopul Bartha Tibor din Budapesta”, adăugând sursei care informa 
Securitatea în această problemă: „Vă mulţumesc foarte mult. Ştiu că biserica ortodoxă 
română şi statul român, de altfel, nu încurajează politica de bloc. Ştiu că nici anul trecut 
nu ati participat la o consfatuire identică, ținută la Moscova. Poziţia bisericii ortodoxe 
române este si pentru mine un bun exemplu si nu voi participa la întrunirea convocată 
de episcopul Bartha Tibor”?. 

Pentru o tatonare în această problemă, la 2 septembrie 1975, oficiali ai 
Ambasadei Uniunii Sovietice de la Bucureşti făceau o vizită vicepreşedintelui Gheorghe 
Nenciu, ocazie în care și-au manifestat şi nemulțumirea fata de venirea în România a 
rabinului Israel Miller din New York, la invitaţia lui Mozes Rosen. Rabinul american era 
indicat de sovietici ca un „antisovietic fanatic” şi ca unul care, prin acțiunile sale publice 
din SUA, a împiedicat acordarea clauzei națiunii celei mai favorizate URSS-ului. De 
asemenea, pentru sovietici era inexplicabilă această primire în contextul lansării 
documentului Congresului al XI-lea al PCR cu privire la intensificarea propagandei 
ateist-stiintifice. Practic, părții române i se reproşa că nu-şi respectă poziția de stat, 
comunistă, cu o politică militantă ateista, dar şi falsa prietenie fata de Uniunea Sovietică. 

În timpul discuţiilor, Nenciu a arătat că rabinul a fost primit „pentru a se 
convinge personal de realităţile existente, şi drept rezultat, la plecare, a făcut aprecieri 
elogioase cu privire la libertăţile religioase ale comunităţii iudaice din România, precum 
şi la politica sa”$. 

Este evident că nealinirea la punctul de vedere impus de sovietici a adus 
prestigiu statului român în problema relațiilor ecumenice, BOR fiind, nu de puţine ori, 
văzută ca Biserica care nu se circumscrie politicii promovate de Patriarhia Moscovei. 
Situaţie care a condus inevitabil chiar la frictiuni între reprezentanţii ortodocşi români si 
ruşi în reuniunile ecumenice, mai ales după recunoașterea autocefaliei Mitropoliei 
ortodoxe ruse din America, în 1970, de către Patriarhia Moscovei. 

Cu toate acestea, s-au făcut şi greşeli în relațiile ecumenice, uneori din cauza 
proastei gestionări de către autoritățile statului a politicii externe de culte sau a orgoliilor 
dintre responsabilii de culte şi reprezentanţii cultelor. De pildă, din cauza conflictului 
dintre Ion Rosianu si patriarhul Iustin Moisescu, colonelul loan Banciu arăta, în nota 
întocmită la 15 mai 1979, că BOR a pierdut postul de secretar adjunct al Consiliului 
Ecumenic al Bisericilor, în favoarea teologului bulgar Sabev, iar patriarhul Ilie al 
Georgiei a fost ales vicepreşedinte al acestui organism. De asemenea, la începutul anului 
1978 Departamentul cultelor a respins propunerea Patriarhiei Române de a-l invita în 


42 ACNSAS, FD/Bucureşti, dosar nr. 11206, vol. 10, ff. 80-81v. 
43 Ibidem, ff. 86-86v. 

tara pe Philip Potter. În schimb, Potter avea să viziteze Biserica Ortodoxă Rusă. Apoi, 
Biserica Ortodoxă Bulgară a organizat în ultimii patru ani mai multe întruniri 
ecumenice, „popularizându-se astfel”, în timp ce Departamentul cultelor nu a aprobat 
BOR astfel de acţiuni. Un alt refuz din partea Departamentului cultelor, impardonabil 
pentru Securitate, s-a consumat la propunerea ambasadei României în Elveţia prin care 
solicita înființarea „unui centru ortodox românesc la Geneva”, în scopul 
„contrabalansării comunităţilor româneşti cu orientare reacționară şi anticomunistă, 
precum şi pentru a concentra în jurul său elemente cu idei și vederi progresiste, să 
devină, în perspectivă, un centru de directionare şi de control a emigrației româneşti”. 


Securitatea „supraveghează restructurarea” Departamentului Cultelor 

Decesul lui Emil Bodnăraş şi plecarea lui Dumitru Dogaru de la conducerea 
Departamentului cultelor a oferit Securităţii ocazia să impună o altă strategie de lucru în 
această instituţie, dar si o atitudine mai fermă fata de cultele recunoscute, în sensul unui 
control mai riguros al activității cultice si a instruirii laice cât mai accentuate a 
deserventului de cult. Era o şansă pentru Securitate să inducă Departamentului într-un 
mod riguros politica tot mai agresivă a partidului fata de activitatea religioasă, într-o 
instituţie în care dispărea atât conducătorul ei, cât și îndrumătorul din partidul comunist. 

Însă, o astfel de inițiativă a întârziat, probabil, şi din cauza interimatului 
Gheorghe Nenciu. Mai mult, această situație de la conducerea Departamentului 
cultelor, declanșată de ieşirea la pensie a lui Dumitru Dogaru si încheiată cu numirea lui 
Ion Rosianu, a determinat o stare de incertitudine, atât în rândul personalului 
administrativ, cât şi în activitatea propriu-zisă a Departamentului, care s-a repercutat 
asupra activităţii de control al cultelor. De altfel, rostul noului șef de la culte, potrivit 
celor spuse de Emil Bobu, era de „restabilire a ordinii si disciplinei in Departament”. 
Altfel spus, partidul dorea o punere în ordine în tot ceea ce presupunea Departamentul 
şi activitatea cultelor în România. În acest sens, Securitatea a strâns informații, a analizat 
şi a înaintat propuneri în vederea rezolvării problemelor de care personalul din acest 
aparat guvernamental nu se putea îndepărta prea uşor. 

În acest sens, la 27 ianuarie 1977, sursa „Gheorghe S.”, furniza Securităţii o 
notă informativă, în care făcea o radiografie a concepției de lucru din Departamentul 
cultelor sub interimatul Nenciu: 

„1. Concepţia că, dezvoltându-se activitatea ideologică a organelor de resort din 
cadrul partidului şi al statului-lăsând într-o îngrădire organizatorică biserica-va face ca 
problema bisericii să se rezolve de la sine, că «va muri singură» s-a dovedit greşită. Viaţa 
religioasă este intensă în zilele noastre. Izolarea bisericii i-a crescut autoritatea. 

2. Concepţia că, încurajând sectele (prin diferite mijloace administrative), se va 
ajunge la dizolvarea bisericilor tradiționale a creat noi insule de populaţie care sunt 
subordonate religios unor agenturi occidentale (baptiști, adventişti, penticostali). Mai 
mult, ecumenicizarea cu ele în exterior le-a întărit autoritatea în interior. Analizându-se 
mai profund acest fenomen se vede că în loc să existe o masă de credincioși în formele 
tradiționale (ortodocși, catolici etc.) cu forme organizatorice definite şi cu ideologie 
conservatoare, învechită, au apărut forme de mare abilitate organizatorică, cu o 


+ Ibidem, ff. 138v-139. 

funcționalitate conspiratoare şi cu formele ideologice în cele mai subtile aspecte 
anticomuniste. Pe scurt, în loc să fie obligat preotul tradițional să-şi apere turma, 
lăsându-i-se portita de evoluţie spre ateism, acesta a fost îngrădit şi pus în inferioritate, 
căci pastorul, vestitorul etc. găsea porţile deschise, ca in chip conspirativ să pătrundă în 
fabrici, uzine etc. şi să atragă oamenii în secta lui. Aceştia nu au fost supuşi rigorilor legii 
ba, în conformitate cu prevederile constituționale, sunt sprijiniti-de cele mai multe ori- 
cu teamă, de către Departament. 

3. Degradarea treptată a Ministerului (Departamentului) cultelor conformă cu 
acest fel de concepție superficială a fenomenului religios-în fond o concepţie 
nestiintifica, idealistă în fond si diversionistă în formă a condus la situația prezentă. 
Dintre toate organele centrale de stat, acesta are cadrele cele mai puţin calificate 
profesional şi cu metode de lucru învechite. In acelaşi timp, problema de subtilitate 
politică cu implicaţii îndepărtate sunt lăsate pe mâna unor angajați necorespunzători: 

Negoiţă Aurel, răspunde de ortodocşi, funcționar de prin 1947-48, fără nici o 
pregătire ideologică (fost militar); 

Georgescu Adrian, răspunde de neoprotestanti, fost militar, fără pregătire 
ideologică; 

Vişan Ladislau, răspunde romano-catolici de prin 1948, fără nici o pregătire 
ideologică, maghiar (sovin); 

Rainer Gross, răspunde de evanghelici, sas şovin, mereu pornit pe demonstrația 
superiorității germanilor, cu rude şi prieteni plecaţi în Occident (membru PCR); 

Sasz Iosif, răspunde de baptisti ş.a., maghiar (ca şi Vişan: nici nu ştie bine 
româneşte), un tip ce se pretează la tot ce i se pare avantajos [...]. 

La sectorul publicaţii, şeful de colectiv, Vlasie Mihai este licenţiat în teologie si 
în filosofie (membru PCR). Colaboratorii săi sunt: 

Baboş Irina, maghiară, şovină, fără pregătire ideologică, lector al presei 
maghiare, române, germane; 

Boeriu Maria, absolventă de liceu, functionara veche, adusă de ministrul Stanciu 
Stoian (ca nepoată) din 1948, fără pregătire ideologică; 

Antonescu Victor, [...] fără pregătire ideologică (membru PCR); 

Presa mozaică o are în control directorul adjunct Iulian Sorin (evreu). 

În aceste condiții nu este greu de explicat de ce în cei 30 de ani, romano- 
catolicii au devenit o insulă maghiară întărită, în care se practică un şovinism evident. 

Vişan şi Baboş sunt elementele de bază ale acestei orientări practice în 
problema catolică. Cei doi de mai sus urmăresc presa maghiară şi o comentează. 
Promovează numai acest fel de informare-ei nu urmăresc noutăţile decât prin presa 
maghiară «mai liberă decât cea românească». Sunt căutați de toți maghiarii si ies din 
birou în chip evident să discute în limba maghiară. 

4. Orientarea generală a activităţii Departamentului nu-i permite independență 
şi autoritate de organ central de stat. «Episcopii și mitropoliţii au autoritate cu tendințe 
de dominare. Este tipică atitudinea de dictat a mitropolitului Iustin Moisescu al 
Moldovei (acesta popularizează relaţiile personale cu persoane din conducerea PCR și a 
Consiliului de Miniştri, fapt pentru care este temut de conducerea Departamentului)». 

Acest gen de activitate face ca aparatul Departamentului să fie în fapt supus 
ortodocșilor (preşedintele Departamentului, Gh. Nenciu este în situația de a primi zilnic 

tot felul de fete ierarhice, de niveluri care, la demnitatea sa, n-ar avea de ce ajunge si ar 
trebui sa fie primiţi la nivelul serviciilor subordonate). 

5. În condiţiile acestor solicitări, Departamentul nu mai are posibilitatea unor 
reale studii de orientare a politicii religioase în etape tactice şi strategice sincronizate cu 
etapele de dezvoltare a societății româneşti conform planului de perspectivă elaborat de 
partid. 

Inexistenta acestor preocupări se datorează de fapt superficialității cu care este 
tratat fenomenul religios în principiu. Esenţa activitatii-aceea de supraveghere in teren-a 
stabilit o reţea de relaţii care impune un mers de la sine, în care aprecierea măsurilor se 
fac de la caz la caz în virtutea principiului de mobilitate, de mulare delicată pe 
fenomenele respective în vederea restrângerii activităţii religioase. Dar criteriile de 
apreciere a acestei scăderi sau restrângeri nu sunt obiective-statistica neintrand în 
preocupările Departamentului (nu s-au urmărit de exemplu: numărul de preoţi, de 
biserici, de cântăreți, de planificare a cadrelor, de organizare spre o laicizare a 
învățământului teologic etc.)”$. 

La puţin timp după numirea lui lon Roşianu, Securitatea a cules din nou 
informaţii despre starea de spirit a angajaţilor, modul de lucru şi eficiența activităţii 
Departamentului cultelor. In acest sens, la 19 august 1978, sursa ,,Cristian”, furniza o 
notă, pe care o redăm aproape integral datorită conţinutului său important: „Au trecut 
19 luni de la numirea noului preşedinte al Departamentului cultelor în persoana lui 
Rosianu Ion, timp în care revirimentul aşteptat al schimbării stării de lucruri nu se face 
simțit. Dimpotrivă, mult trambitatul «stil nou de muncă» nu dovedeşte nimic nou. 
Astfel: 

1. Actualul personal muncitor din Departament este compus din «lucrători 
vechi» şi «lucrători noi». 

Vechii lucrători sunt inhibati de banuielile care planează permanent asupra lor 
că nu ar fi devotați noii conduceri [numirea lui Ion Roşianu, n.n. ANP]. Sunt timorati 
cu permanente aluzii şi chiar întrebări directe dacă nu cumva regretă vechea conducere 
(lucru total neadevărat, deoarece toţi vechii lucrători au condamnat public atitudinea si 
activitatea necorespunzatoare ale fostului vicepreşedinte [Gheorghe Nenciu, n.n.]). 

Noii lucrători, veniți în majoritate de la fosta Directie generală a presei sau de la 
Ministerul de Externe, deşi li s-a acordat mult credit, nu s-au grefat încă nici pe 
probleme de muncă specifice Departamentului şi nici nu au fost asimilați de vechiul 
colectiv. Se remarcă tendința conducerii Departamentului de a-i numi pe noii lucrători 
în posturi care să le asigure o bună retributie. Aceasta a făcut ca, în prezent, in 
Departament să existe 12-13 inspectori principali de specialitate, chiar dacă unii dintre 
ei îndeplinesc atribuţii inferioare postului pentru care sunt plătiți [...]. 

2. Se constată o împărțire arbitrară, nefirească a compartimentelor sau a 
lucrătorilor pe cele două direcţii. Astfel, colectivul personal (autorizaţii de intrare în cler, 
dosare personale ale clerului, cadrelor didactice etc.) aparține de direcția relații externe 
[...]%5 lucru nefiresc, deoarece de activitatea personalului clerical, învățământ etc., se 
ocupă direcţia relaţii culte. 


45 Ibidem, ff. 200-201v. 
46 Lipsa in text. 

Aceeaşi subordonare o are şi colectivul «patrimoniul cultural-national», care 
include şi serviciul tehnic (reparaţii, extinderi, construcţii etc.) colectiv subordonat 
direcţiei relații externe, dar de care, practic, ar trebui să se ocupe direcția relații culte. 

Acest amestec «inter-extern» face ca spre inspectorii teritoriali să pornească 
săptămânal ordine, circulare şi acte de rezolvat, dar despre care una sau alta din direcții 
nu cunoaşte. Apar suprapuneri de sarcini cărora inspectorii teritoriali nu ştiu cum să le 
facă fata. 

Privind angajarea lucrătorilor în centrală: noul venit este încadrat pe postul care 
este liber în acel moment, indiferent cărei direcții îi aparține postul. Lucrează o perioadă 
de 3-5 luni la direcţia relaţii externe şi dacă nu corespunde este dat obligatoriu la direcția 
relații culte [...]. 

Şi deoarece de arhivă nu are cine să se ocupe-deşi sunt doi oameni încadrați ca 
atare- dispoziţia conducerii prevede: 

-periodic, echipe de 5-6 lucrători sunt luaţi de la treburile lor şi puşi să lucreze 
la arhivă: încarcă mașini cu dosare pentru topit, sortează cărți, reviste sau alte dosare; 

-în fişete sau dulapuri se află dosare de 4-5 ani în urmă care ar trebui predate la 
arhivă, dar nu are cine să le ia în primire. 

3. O stare generală de apatie, indiferență combinată cu o teamă permanentă 
caracterizează starea de spirit din Departament. Cauze: 

-necunoaşterea unor linii generale de orientare a muncii. Planurile de muncă pe 
semestrul II nu sunt încă aprobate; 

-teama de a nu fi scos din colectiv; 

-uneori sunt preluate atribuţii de la un colectiv şi date altuia. Ex: de examenele 
de admitere la institutele de grad universitar teologic din luna iulie a.c. s-a ocupat 
direcţia relaţii externe şi nu relaţii culte, în atribuțiile căreia intră învățământul teologic. 

4. «Blocarea» subiectivă a informaţiilor despre situaţia cultelor, a fenomenului 
religios în general. Faptul că lucrătorii nu au periodic un tablou general al vieții 
religioase din tara, îngreunează orientarea lor în aprecierea unei anumite stări de fapt şi 
implicit, în propunerea unor măsuri calificate. Concret: înainte se alcătuia, lunar, o 
sinteză a stării de spirit, a activităţii cultelor din toată tara. Sinteza circula şi fiecare 
lucrător cunoştea situaţia la zi în domeniul cultelor. S-a abandonat sistemul. 

- Periodic, aveau loc şedinţe ale Biroului Executiv, unde președintele instituției 
invita şi alte cadre din Departament. Cu acest prilej erau expuse anumite aspecte ale 
politicii de culte, orientări generale în ceea ce trebuia de făcut pe anumite loturi ale 
muncii. S-a renunţat și la acest sistem. 

- Trimestrial, aveau loc şedinţele Consiliului de conducere, unde, de asemenea, 
se fixau liniile generale ale activității Departamentului. De peste doi ani, Consiliul de 
conducere nu s-a mai întrunit. 

5. Chemarea excesivă a inspectorilor judeţeni la Bucureşti individual, pe grupuri 
de judeţe sau chiar a tuturor inspectorilor. Aceasta duce la: 

- perturbari în munca acestora; 

- cheltuieli inutile; 

- şi nu asigură nici o îndrumare eficientă. 

Exemple: 

- de la 1 iulie 1977 până la 1 iulie 1978 cei 40 de inspectori judeţeni au fost 
chemaţi de 4 ori la Bucuresti, iar pe grupuri de judeţe au mai fost chemaţi cel putin 20 
de inspectori judeţeni; 

- după o apreciere aproximativă, cheltuielile de deplasare-în condiţiile în care nu 
mai există corpul de inspectori centrali-au crescut în ultima perioadă de 3-4 ori, 
comparativ cu anul 1976, fără însă a se putea vorbi de o îmbunătăţire a muncii. 

6. Munca de îndrumare şi control a inspectorilor teritoriali este neglijată, fapt 
pentru care sunt mai multe urmări: 

- au apărut inspectori teritoriali lipsiti de orientare in muncă, care fac mati 
greşeli în relațiile cu personalul clerical. Ex: inspectorii din jud: Alba, Vrancea, Brăila, 
Satu Mare, Olt; 

- inspectori care au intrat în conflict cu ierarhii, jud: Alba, Arad; 

- inspectori mentinuti in post, deşi sunt în imposibilitatea de a mai da un bun 
randament, jud: Suceava, laşi, Vâlcea, Ialomiţa; 

- inspectori reclamati pentru diverse abateri de către personalul clerical, jud: 
Hunedoara, Constanţa, Satu Mare. 

7. Nevalorificarea unor materiale de sinteză despre activitatea cultelor. S-au 
redactat unele sinteze valoroase, cum ar fi: 

- tendinţe şi manifestări negative în activitatea cultelor neoprotestante; 

- secte interzise, grupări religioase anarhice; aspecte nocive în activitatea 
acestora; 

- despre catehizarea, mirungerea şi prima împărtăşanie a copiilor. 

Aceste materiale nu au fost analizate în Biroul executiv sau în consiliul de 
conducere şi pe baza lor să se adopte măsuri de limitare sau de lichidare a fenomenului 
semnalat. 

Toate cele de mai sus s-au reflectat oarecum si în poziția şi atitudinea 
personalului clerical, a şefilor de culte chiar”. 

La acestea se adaugă aprecierile aduse de informatorul „Olaru”, la 21 octombrie 
1978, prin care arăta că măsurile, şi acestea puţine, luate de preşedintele Ion Roşianu 
sunt „arbitrare”, deoarece nu aveau avizul Biroului organizației de partid, nici al 
Comitetului sindical sau al Biroului executiv al Departamentului cultelor. De asemenea, 
acesta era arătat că şi-a amenajat biroul cu mobilă executată în atelierele şi pe cheltuiala 
Patriarhiei Române, aceasta sprijinind şi consfătuirile oficiilor de probleme religioase ai 
căror reprezentanţi din URSS si Ungaria fuseseră prezenţi în România, 

Însă, astfel de practici erau mai vechi, găsindu-se la majoritatea angajaţilor cu 
funcţie în Departamentul cultelor. Potrivit unei note, datată 11 iunie 1976 şi semnată de 
colonelul Ioan Banciu, şeful Serviciului culte din centrala Securităţii, aflăm: „Un fapt cu 
implicaţii negative este acela că unii salariați, chiar din nucleul de conducere, se pretează 
la compromisuri cu reprezentanţii cultelor, în scopul satisfacerii unor interese personale, 
atitudini care impietează asupra prestigiului instituției care-şi pierde în mare măsură 
autoritatea de dispoziție fata de culte. 


47 ACNSAS, FD/Bucureşti, dosar nr. 11206, vol. 10, ff. 157-158v. 
48 Thidem, ff. 191-192. 

În majoritatea cazurilor, în situaţii care revin Departamentului cultelor pentru 
avizare (înființarea unor lăcașuri de cult, hirotoniri de episcopi, transferuri de preoți, 
aprobări de posturi etc.) reprezentanţii Departamentului primesc diverse comisioane 
care se materializează prin cadouri în obiecte sau bani, mese copioase, concedii 
petrecute gratuit la diverse case de odihnă ale cultului sau mănăstiri etc. 

Aceste fapte negative au creat o atmosferă de neincredere şi comentarii 
nefavorabile, mai ales că sunt comise de majoritatea şefilor de compartimente din cadrul 
instituției”, 

În acest context de redefinire a activităţii din Departamentul cultelor, 
Securitatea a trecut mai întâi la reverificarea tuturor salariaţii din acest obiectiv, fiecăruia 
întocmindu-li-se o fişă personală care cuprindea datele personale, apartenența politică, 
componenţa familială, date succinte despre rude, inclusiv cu locurile de muncă, dacă 
eventual sunt domiciliate în străinătate, la acestea fiind anexate note informative cu 
privire la activitatea şi comportamentul fiecăruia la locul de muncă. Cei care aveau acces 
la documente cu caracter secret, care dactilografiau sau multiplicau şi nu erau membri 
PCR trebuiau să primească alt post în Departamentul cultelor. 

De altfel, în urma verificărilor informative si din arhivă, o parte dintre 
funcționari au fost triati după cele trei criterii principale: antecedentele politice, relațiile 
cu cetăţeni străini și cei cu rude peste hotare si mai ales apartenența sau nu la partidul 
comunist. Un astfel de caz este cel al lui Sorin Iulian, indicat de Securitate ca unul care 
se ocupă personal şi favorizează activitatea cultului mozaic din RSR, prin aprobarea 
unui conţinut „prea sionist” al revistei evreieşti sau susținerea unor candidați preferați şi 
de Mozes Rosen la conducerea comunităților evreieşti. Această atitudine a lui Sorin 
Iulian, potrivit verificărilor operate de Securitate, aduceau nemulțumirile unor 
reprezentanţi ai altor culte recunoscute de statul român”. Totodată, acesta era semnalat 
cu rude in Canada si Israel si cu relații cu cetăţeni din SUA, ceea ce pentru Securitate 
reprezenta o problemă. 

O altă categorie a suspectilor pentru Securitate era cea a funcționarilor care 
aveau antecedente politice. Astfel, era semnalat Victor Opaschi, al cărui socru, 
jurisconsult de profesie, fusese condamnat în anul in 1958 la 18 ani muncă silnica5!. 

Aceste verificări precedau unor restructutări, se pare, anticipate in 
Departamentul cultelor, fapt ce a născut o atmosferă negativă. Potrivit unei note a 
Securităţii aflăm că Gross Reiner, cu rude în străinătate, ar fi afirmat că dacă va fi scos 
din funcție va emigra împreună cu familia în RFG, iar Olimpiu Oprenea si Victor 
Opaschi au spus că se vor adresa cu memorii la organele centrale de partid şi de stat. 
Alţi funcționari din Departament au ajuns chiar să susțină ideea unei posibile destituiri a 
preşedintelui lon Roşianu, pentru „săvârșirea de abuzuri, tolerarea corupţiei şi abateri 
de la disciplina muncii ”'*?. 


+9 Ibidem, ff. 203-203v. 

50 Ibidem, vol. 9, ff. 248-249. 

51 Victor Opaschi, membru PCR din 1968, absolvent al Facultăţii de Istorie-Filosofie din Iași, 
fusese cercetător al Institutului de ştiinţe politice din cadrul Academiei „Ştefan Gheorghiu” din 
Bucureşti (Ibidem, ff. 217-217). 

52 Ibidem, vol. 8, ff. 60-60v. 

Pe lângă urmărirea funcționarilor de la nivelul central, Securitatea a făcut o serie 
de investigaţii la nivel teritorial, acolo unde Departamentul cultelor avea ca 
reprezentanţi pe bine cunoscutii imputerniciti de culte. Aceştia aveau să beneficieze de 
acelaşi tratament din partea Securităţii, inclusiv propunerea pentru scoaterea din 
funcțiune a celor care nu corespundeau statutului lor, mai ales la capitolul „etică şi 
morală socialistă”. Au fost propusi pentru excludere imputerniciti ai cultelor, chiar dacă 
erau membri PCR, informatori sau rezidenţi ai Securităţii. Motivele principale s-au 
constituit în comportamentul care îl adoptau fata de slujitori, în special bunurile, sumele 
de bani sau produsele agroalimentare pe care le pretindeau în schimbul unor aprobări 
pentru transferări pe alte posturi, ridicări sau reparări de lăcașuri de cult etc. Mai grave, 
erau considerate de Securitate, stările de spirit pe care unii imputerniciti le creau între 
deserventii diferitelor confesiuni din aceeași localitate. Astfel, Securitatea a trecut la o 
amplă reverificare a imputernicitilor, prin strângerea unor declarații date de clericii 
afectaţi de activitatea acestora. 

O declaraţie de acest gen o dădea preotul ortodox Vasile Ghitiu din Supuru de 
Jos, la 16 februarie 1982 despre Mircea Dragos, împuternicit pe jud. Satu Mare: „Il 
cunosc pe împuternicitul cultelor din anul 1975, de când sunt preot. De atunci Dragoş 
Mircea m-a vizitat de mai multe ori, atât la Medisa, [jud. Satu Mare, n.n.], cât si la Supur. 
De fiecare dată dădea apropo-ul că o duce greu si are trei copii, având nevoie de diferite 
[produse] agroalimentare. Astfel, cu aceste prilejuri punea în geantă sau în portbagaj 
ţuică 1-2 litri, slănină, prescuri si altele. Atunci când s-a pus problema transferului meu, 
nu cunosteam din ce cauză nu am primit numirea de la Departament. L-am căutat pe dl. 
inspector Dragoş la birou, la Satu Mare, unde am aflat că de fapt dosarul meu nici nu a 
fost înaintat. Am tras concluzia că trebuie «să-l stimulez», mai ales atunci când mi-a spus 
să vin dimineaţa la el acasă pentru a se discuta. Am înţeles despre ce este vorba şi in 
două săptămâni i-am făcut două vizite cu geanta plină, cu un litru de ţuică, 2-3 kg de 
slănină, smântână, dulceaţă. După aprobarea transferului a mai venit la mine la Supur si 
cunoscând tradiția i-am dat bani de benzină. 

La sfințirea bisericii în data de 19 iulie 1981, după masă, mi-a spus să-i pun un 
pachet pentru că diseară va merge la pivniţă la Beltiug, [jud. Satu Mare, n.n.]. I-am 
pregătit un pachet cu de toate, dar nefiind mulțumit a adunat de pe masă în văzul 
oamenilor, într-o pungă de un leu 2-3 kg grătare, iar mie mi-a venit să intru în pământ 
de ruşine. 

În toamnă, prin noiembrie, văzând că la cules, fiind în trecere, este ceva 
porumb mi-a adus un sac mare ca să-l umplu, să-l ducă la oi. 

[...] Atunci când eram preot la Medişa, aveam mari probleme cu sectantii 
(penticostali). Aceştia au căutat sprijinul lui Dragoş, sens în care i-au făcut o colectă în 
alimente şi bani, pentru a nu le crea greutăţi, deoarece nu aveau autorizație de 
funcționare, [ci] numai acordul său tacit. 

Am auzit de la un coleg că în fata protopopului şi a mai multor preoți, preotul 
de la Gherta Mică l-a apostrofat in fel şi chip pentru că a dispus-fără să-l consulte-ca 
sectanții să fie îngropaţi în cimitirul ortodox”53, 


53 Ibidem, vol. 9, ff. 112-112v. 

În declarațiile altor preoți acesta era semnalat ca unul care „ridică din 
bibliotecile parohiale şi personale ale preotimii o serie de cărți de valoare pe care le tine 
în biblioteca sa de acasă. Cere bani împrumut de la unii preoți mai tineri pe care nu-i 
mai înapoiază. [...] În legătură cu cultele neoprotestante aprobă diferite devize pentru 
lucrări, iar pentru ortodocși mai puţine, pe motivul că ei îl plătesc mai bine”, 

Faţă de comportamentul acestor imputerniciti, Securitatea a făcut o sesizare la 
prim secretarul judeţean de partid Satu Mare în care a cerut demiterea din postul pe care 
îl ocupa Dragoş Mircea®. 

Cazul acesta nu era singular, fiind probabil un fenomen cvasigeneral. Chiar 
dacă aceşti imputerniciti erau membri PCR si informatori/rezidenti ai organelor de 
represiune, Securitatea a recomandat totuşi destituirea lor conducerii Departamentului 
şi organelor locale de partid. Iar aceste propuneri se făceau mai ales atunci când aceşti 
imputerniciti creau tensiuni sau conflicte cu deserventii cultelor, nu aduceau un aport 
serios în munca informativă şi nu permiteau un control al Securităţii în activitatea lor. 
Un astfel de caz a fost cel al lui lon Diaconescu, împuternicit pe judeţul Dâmboviţa 
care în 1980 era destituit şi abandonat ca informator, deoarece îi favorizase pe 
credincioşii creştini după Evanghelie pe care îi ajutase să-și întemeieze mai multe 
comunităţi şi case de rugăciuni, fapt ce a condus la un conflict ireductibil cu protopopul 
ortodox de Târgovişte. De la acesta din urmă, Diaconescu pretindea sume de bani şi 
produse agroalimentare, culminând cu presiuni extreme asupra preotului lon Voinea 
pentru a-i vinde casa parohială Sf. Gheorghe din Târgovişte. Acelaşi împuternicit îşi 
făcuse o fermă de nutrii pe terenul unui credincios penticostal din Valea Voievozilor”. 

Rezultatele verificărilor au determinat trierea personalului Departamentului 
cultelor, pe care Securitatea a sugerat-o conducerii de partid şi de stat în vederea 
reorganizării acestei instituţii. În fapt, reorganizarea, însoţită de o reducere a posturilor 
din instituţie, a început în august 1983 prin păstrarea a unui efectiv de 71 de persoane, 
din care 27 inspectori teritoriali. După recomandările Securităţii, prin Decretul nr. 
61/23 februarie 1984 al Consiliului de Stat, Departamentul era format la nivel central 
numai din două direcții: Direcţia Relaţii culte şi Serviciul Personal-Învăţământ ŞI 
economic financiar”. Motivele acestei trieri putea fi multiple, de la reducerea 
cheltuielilor bugetare într-o perioadă cu grave dificultăți financiare în care se afla 
România şi până la nerespectarea îndatoririlor de serviciu ale funcționarilor din 
Departament, prin „pactizarea” cu reprezentanții cultelor sau până la lipsa de încredere 
manifestată fata de organele Securității puse să supravegheze aplicarea politicii de partid. 

După ultimele măsuri administrative, în teritoriu Departamentul avea o 
structură simplificată prin comasarea unor posturi de imputerniciti la mai multe județe. 
In noua configuraţie, erau 14 judeţe cu câte un singur împuternicit, iar altele 13, pe două 
județe, după următoarea situaţie: la Vaslui-Bacău, Popa Ioan; la Constanta-Tulcea, Aurel 
Mocanu; la Brăila-Galaţi, Nita Milea; la Brasov-Covasna, Eugen Duldner; la Prahova- 
Dâmboviţa, Mihai Danescu; la Valcea-Olt, Petru Bardasu; la Satu Mare-Sălaj, Dumitru 


54 Ibidem, ff. 109-109v. 

55 Ibidem, ff. 117-117v. 

56 Ibidem, ff. 123-124. 

57 Ibidem, vol. 8, ff. 23, 63. 


95 


Adrian Nicolae Petcu 


Tura; la Mehedinti-Gorj, Gheorghe Hâncu; la Mures-Alba, Gheorghe David; la Buzău- 
Ialomița, Alexandru Pruteanu; la Giurgiu-Călăraşi, Gheorghe Buriceanu; la Maramureş- 
Bistriţa Năsăud, Mihail Tiberiu Teodor Muscă; la Teleorman-Arges, loan Lepădat; la 
Bucuresti, Nita Pascu; la Cluj, Horea Tepes Hoinărescu; la Iasi, Gheorghe Călărașu; la 
Sibiu, Constantin Frâncu; la Timiș, Mihai Teperdel; la Dolj, Iulian Diaconescu; la Arad, 
Gheorghe Avramuti; la Bihor, Aurel N. Demian; la Neamt, Constantin Chiribău; la 
Hunedoara, Petrişor Ciorobea; la Harghita, Ilie Boer; la Vrancea, Vasile Filoti; la Caraş 
Severin, Constantin Părneci. 

Potrivit unei analize cu situaţia inspectorilor din Departamentul cultelor si 
contribuţia lor în rețeaua informativă a Securităţii, datată 6 ianuarie 1984, maiorul Aurel 
Ziapodean, şeful Serviciului Culte, arăta că din 26, „unul este folosit ca rezident” (Popa 
Ion, jud. Vaslui); „12 ca surse cu aprobare, deoarece erau membri PCR (David 
Gheorghe, Aurel Mocanu, Eugen Duldner, Mihai Dănescu, Petru Bărdaşu, Dumitru 
Tura, Gheorghe Hâncu, Mihai Muscă, loan Lepadat, Tepes Hoinărescu, Mihai Teperdel, 
Petrişor Ciorobea)”; 6 „deşi nu sunt folosiți ca surse ale organelor de securitate, 
corespund însă din punct de vedere al comportamentului şi colaborării” (Aurel N. 
Demian, Gheorghe Buriceanu, Nita Pascu, Constantin Frâncu, Gheorghe Avramuti, Iie 
Boer); „iar alti 7 sunt propusi pentru a fi scoşi, întrucât au săvârşit diverse abateri de la 
normele eticii şi moralei socialiste ori nu colaborează: 

1. Constantin Chiribău, inspector pentru jud. Neamţ din 1978, „colaborează cu 
organele de Securitate, nu se ridică la nivelul cerințelor, adoptă o atitudine de 
expectativă la unele acţiuni în care este solicitat; nu a acționat pentru apărarea stării de 
legalitate de către deserventi, în mod deosebit în privința realizării unor construcții fara 
aprobare”; 

2. Niță Milea, inspector pentru Brăila din 1976, „uneori a evitat contactul cu 
organele de Securitate sau rezolvarea unor probleme ce erau de competența sa; în 
ultima perioadă de timp a adresat mai multe memorii, atât Departamentului cultelor, cât 
şi primului secretar al Comitetului județean al PCR Brăila, prin care a reclamat atât pe 
ofițerul coordonator al problemei, cât si pe secretarul Consiliului Popular județean 
Brăila; memorii asemănătoare a mai făcut si împotriva unor pastori locali ai cultelor 
neoprotestante, precum şi protopopului de Brăila”; 

3. Alexandru Pruteanu, inspector pentru Buzău din 1972, „ca absolvent al 
Seminarului teologic din Buzău, apoi al Institutului teologic din Bucureşti si refuzând să 
se hirotonească, a urmat Facultatea de Istorie de la laşi”; potrivit documentelor 
Securităţii „are multi colegi preoți şi rude apropiate cunoscute cu antecedente politice 
penale, pe care le favorizează; este caracterizat de reprezentanţii unor culte ca afacerist 
şi necinstit; a luat sume de bani de la preoţi pentru unele transferuri și numiri, precum şi 
de la unii candidaţi la Seminarul teologic din Buzău; [...] nu a luat măsuri ferme pentru 
prevenirea faptelor nocive din partea unor elemente cultice; nu colaborează cu organele 
de Securitate, ci informează direct Departamentul cultelor”. De altfel, la 4 februarie 
1984, un grup de „slujitori ai BOR de la Buzău” îl acuza într-o scrisoare anonimă 
trimisă Ministerului de Interne, că „nu se face nimic fără el, face presiuni de tot felul, el 
este vătaful cultelor din Buzău, taie şi spânzură, are multe legături la Departament, unde 
le dă si lor partea. [...] Acest inspector de 12 ani de zile se ocupă de afaceri grase, a luat 

sume mari de bani pentru transferuri de preoți, cât si de la candidații care au dat 
examen''58. 

4. Gheorghe Călăraşu, inspector pe Iaşi din 1979, „nu colaborează cu organele 
de Securitate; în cadrul Mitropoliei Moldovei elementele legionare sunt favorizate în 
ocuparea unor posturi sau mutarea lor în oraşul Iasi; intervine pentru transferarea unor 
preoți în schimbul unor avantaje materiale; nu cunoaşte problematica cultelor de pe raza 
judeţului”; 

5. Iulian Diaconescu, inspector pe Dolj din 1971, „este comentat negativ de 
unii preoţi ortodocși sau reprezentanți ai cultelor neoprotestante; primeşte diverse 
bunuri materiale din partea unor preoți ortodocşi, care fac obiectul unor cercetări din 
partea Departamentului cultelor; se aprovizionează cu produse alimentare din 
gospodăria Mitropoliei Olteniei, fără să achite contravaloarea acestora; acceptă tacit 
înființarea unor coruri și orchestre muzicale în cadrul comunităților neoprotestante”; 

6. Vasile Filoti, inspector pe Vrancea din 1980, „în repetate rânduri s-a eschivat 
de la colaborarea cu organele de Securitate; a fost semnalat în anturajul unor preoţi cu 
care se angrenează în petreceri si chefuri, la care uneori participă şi soţia lui”; 

7. Constantin Parneci, inspector pe Caras Severin din 1981, „nu colaborează în 
mod corespunzător cu organele de Securitate; este semnalat că se ocupă cu luarea de 
mită pentru facilitarea unor transferări de preoți de la o parohie la alta; are o atitudine 
sovaitoare în contactul cu reprezentanţii cultelor, nebucurându-se de prestigiu 5%. 

Evident că în baza unor astfel de informaţii Securitatea a luat măsuri pentru 
diminuarea pe cât posibil a unor astfel de comportamente. Cat de mult a reușit 
Securitatea să se impună în această problemă nu putem arăta în stadiul actual al 
cercetărilor, Însă, dificultăţile în relaţia dintre reprezentanţii celor două organisme de 
stat erau frecvente, inclusiv la nivel central. 


Relaţia dintre Departamentul cultelor şi Securitate 

Dacă la nivel teritorial, Securitatea s-a putut impune mai uşor în restructurarea 
administrativă şi uneori în controlul asupra imputernicitilor, nu la fel a fost la 
conducerea Departamentului, acolo unde reprezentanţii celor două organisme de stat 
trebuia să coopereze in politica de culte. Atitudinea preşedintelui Ion Rosianu fata de 
organele de Securitate nu a fost atât de binevoitoare, precum se anticipa. Potrivit unei 
note din 10 aprilie 1981 întocmită de Securitate, despre comportamentul lui Roşianu se 
arăta: „Deşi s-a declarat de acord si a promis concursul si sprijinul în rezolvarea 
problemelor de Securitate, nu a dat curs unei astfel de activități”. Roşianu a refuzat să 
conlucreze cu generalul Aron Bordea, la recomandarea generalului-maior Gheorghe 
Zagoneanu, secretar de stat în Ministerul de Interne, in problema reprezentată de 
pastorul baptist Iosif Ton. De asemenea, a refuzat să conlucreze cu colonelul Ion 
Banciu, şeful Serviciului 4 Culte din Direcţia de Informaţii Interne. Pe lângă acestea, 
Rosianu chiar „a afirmat în unele împrejurări că va raporta conducerii de partid că nu 
poate conlucra corect cu organele de Securitate”, cerând chiar imputernicitilor să i se 


58 Ibidem, vol. 11, f. 167. 
59 Ibidem, vol. 8, ff. 40-43. 

prezinte „strict personal” orice problemă si să nu mai colaboreze cu acestea. Într-o 
notă a Securităţii, Roşianu era caracterizat ca unul care „manifestă egoism, concentrând 
la nivelul său întreaga problematică specifică Departamentului cultelor, preluând din 
atributiunile unor compartimente din instituţie; interzice subordonatilor să poarte 
discuţii cu deserventii cultelor, indiferent de probleme, fără aprobarea sa prealabilă; nu 
are opinie constantă, iar când este necesar să ia decizii evită fără să-şi asume anumite 
răspunderi; este comentat negativ în sensul că se împrumută cu sume de bani de la 
subalterni, i s-a întocmit şi difuzat în Departamentul cultelor poezii şi pamflete cu 
privire la stilul şi metodele sale de muncă, recurge la unele servicii ale inspectorilor de 
culte din județe; [...] creează sistematic stări de spirit negative între lucrătorii 
Departamentului cultelor, blamându-i, ironizându-i şi etichetându-i ca incapabili, fapt 
pentru care unii au plecat din instituţie; unii şefi de culte au adresat memorii conducerii 
superioare de partid si de stat pentru atitudinea sa necorespunzatoare în raporturile cu 
aceştia”6!. Mai mult decât atât, modul de conducere a acestuia aducea „daune muncii 
organelor de Securitate”, precum se arăta într-un document din 20 ianuarie 1982. În 
relațiile cu reprezentanţii cultelor, Roşianu era semnalat că se împrumuta de bani de la 
ierarhii diferitelor culte; că solicitase procurarea de medicamente din străinătate de la un 
ierarh al BOR; că ceruse sprijin de la Mozes Rosen pentru o călătorie în Israel şi un 
apartament pentru una din fiicele sale; că obligase conducerea Episcopiei Râmnicului să 
renunțe în favoarea sa la garajul pe care îl avea in Bucuresti. 

Pentru a-şi eluda o responsabilitate, după cum probabil i se reproşase in 
conflictul pe care îl avea cu patriarhul Iustin, Rosianu a decis ca toate hotărârile 
privitoare la trimiterea de clerici sau teologi la posturi sau burse în străinătate să fie luate 
în Biroul executiv al Departamentului cultelor. Faţă de această nouă situație, potrivit 
aceluiaşi document, colonelul loan Banciu propunea ca Roşianu „să fie de acord să 
considere avizul organelor noastre ca document de bază al soluționării cazului respectiv, 
urmând doar ca să se comunice formaţiunii de paşapoarte şi avizul Departamentului 
cultelor”. Totusi, generalul Aron Bordea, şeful Direcţiei de Informaţii Interne, a respins 
propunerea, dorind probabil să lase impresia respectării mecanismelor instituționale 
prevăzute de lege®. 

Tot ca o bilă neagră pentru Ion Rosianu, Securitatea considera că acesta nu a 
constituit „Consiliul consultativ al cultelor”, format din şefi ai cultelor si din 
reprezentanți ai Departamentului cultelor, prevăzut de Decretul de organizare şi 
funcționare al acestei instituţii din anul 1970. Din cauza acestui lucru, Securitatea 
considera că „şefii cultelor nu au fost antrenați in mod organizat, la nivelul unui astfel 
de organism, la acţiuni vizând anihilarea şi contracararea unor fapte antisociale, a 
recrudescentei religioase și la înfăptuirea obiectivelor politicii de culte în tara noastra’”™, 

În această situație, organele de securitate au preferat să conlucreze cu lon 
Popescu, director în Departamentul cultelor, care avea mai multă experienţă în acest tip 


60 Ibidem, FE. 200-201. 

6! Ibidem, ff. 196-196v. 

62 Ibidem, ff. 210-210. 

63 Ibidem, f. 261. 

64 Ibidem, vol. 10, f. 146v. 


98 


Activitatea Departamentului Cultelor in atentia Securității (1970-1989) 


de relaţii. În acest sens, la 19 noiembrie 1982, maiorul Aurel Ziapodean, şeful Serviciului 
Culte din DSS, îi cerea directorului Popescu să-l împiedice pe Episcopul vicar patriarhal 
Roman Stanciu să-l schimbe pe protopopul ortodox de Slobozia®%. Un alt caz este cel 
din 7 iulie 1984, când Popescu primea avizul pozitiv de la Securitate ca preoții V. 
Blazzuti şi loan Ciuraru să fie admişi pentru promovare pe posturi de consilieri la 
Arhiepiscopia romano-catolică din Bucureşti. 

Pentru facilitarea colaborării pe care Securitatea şi-o dorea cu preşedintele 
Departamentului cultelor, la 7 mai 1984, prin decret prezidențial semnat de Nicolae 
Ceausescu, Ion Roşianu era destituit, fiind numit Ion D. Cumpanasu®. 

Acest preşedinte s-a dovedit un fidel colaborator în relația cu Securitatea, de 
multe ori solicitând chiar el dialogul pentru rezolvarea unor probleme apărute în politica 
de culte. De pildă, la 15 februarie 1985, Cumpănaşu a solicitat o discuţie cu maiorul 
Aurel Zapodean, pentru rezolvarea unor cazuri, la indicatia lui loan Totu, 
vicepreşedinte al Consiliului de Miniştris8. Cel putin la nivel superior, lucrurile se 
schimbau așa cum dorea Securitatea. 

Atât numirea, cât şi atitudinea adoptată de noul preşedinte al Departamentului 
cultelor a reconfigurat politica de culte promovată de regimul comunist din România. 
Astfel, Securitatea a impus un control mai riguros asupra activităţii cultelor, după cum 
putem constata din nota Securităţii cu probleme de clarificat cu preşedintele 
Departamentului cultelor, datată 28 noiembrie 1985: „1. Să nu mai dispună mutări, 
indepartari de deserventi ori alti salariaţi din cadrul instituţiilor cultice din București ori 
să aprobe acestora angajarea de asemenea persoane fără consultarea organelor noastre; 
2. Să nu se mai interzică deserventilor bisericilor să primească străini în biserică. Să se 
pretindă şi să se informeze, în timp util, despre posibilitatea venirii la bisericile ce le 
deservesc a unor străini, cât și despre cei care au venit fără a se anunţa în prealabil şi 
problemele pe care le-au ridicat, în cazul unor ziarişti, cercetători, diplomaţi străini etc, 
care doresc să afle unele date, să studieze materiale din arhive cultice, să avizeze pozitiv 
sau negativ activităţile lor după consultarea organelor noastre; 3. Să nu se mai ia măsuri 
împotriva deserventilor care au primit străini, dacă organele noastre cunosc şi aprobă 
vizita respectivă; 4. In cazul cercetărilor privind deserventi ori alti salariați ai cultelor 
pentru diferite abateri să nu informeze alte organe de stat ori să ia măsuri decât după 
consultarea organelor noastre”. 

Astfel, regimul cultelor din RSR se inrautatea tot mai mult, printr-un control al 
Securității mai riguros asupra a tot ce presupunea numiri, schimbări din funcție sau 
vizite ale unor cetăţeni străini interesați de manifestările religioase. 

De asemenea, atitudinea puterii comuniste, in general, fata de funcționarea 
cultelor recunoscute se acutiza tot mai mult, după cum constatăm într-o notă a 


6 Ibidem, vol. 8, f. 195. 

6&6 Ibidem, vol. 10, f. 23. 

67 Ibidem, vol. 8, f. 10. 

68 Ibidem, vol. 10, ff. 19-19v. 

Securităţii, din august 1985, cand Ion Cumpanasu era chemat la conducerea superioară 
de partid, unde i se puneau in vedere următoarele: „S-a indicat analiza situaţiei actuale a 
clericilor ortodocşi care fac parte din organizaţiile religioase internationale, precum şi a 
celor ce se află de o perioadă îndelungată de timp la post în străinătate, pentru eventuala 
rotire a acestora”, „bisericile şi mănăstirile cele mai valoroase ale cultului ortodox să fie 
închise pentru a fi transformate în muzee. Printre acestea au fost menţionate biserica 
Colțea, mănăstirile Dealu şi Viforâta din jud. Dâmboviţa, mănăstirea Hurezi şi altele; 
aprobarea construirii unor biserici în locul celor demolate, să fie lăsată în competenţa 
consiliilor populare, iar Departamentul cultelor să nu se mai implice în asemenea cazuri; 
preoţii ortodocşi, îndeosebi cei tineri, trebuie mai bine educați şi formați; să se 
manifeste mai multă fermitate fata de cei care săvârșesc abateri grave, au o comportare 
necorespunzătoare etc; să se organizeze cursuri de reciclare cu ei, sub conducerea 
Departamentului cultelor, punându-se accent pe determinarea lor de a lupta împotriva 
sectantilor, să cunoască legislaţia în vigoare, să li se dea lecţii de morală, etică si echitate; 
să se manifeste mai multă preocupare pentru pregătirea ghizilor de la mănăstiri, în 
scopul ca aceştia să prezinte vizitatorilor şi momente din istoria patriei, nu numai 
aspecte religioase; să se interzică vânzarea locurilor de veci la cimitire, iar 
înmormântările să se facă în locuri de 7 ani si să se introducă practica incinerarii; să se 
întreprindă măsuri pentru ca biserica romano-catolică să nu se extindă, iar în acest sens 
să se reducă numărul mirungerilor si catehizărilor, să se dovedească o mai mare 
preocupare fata de învățământul teologic. Preoţii să nu devină niște habotnici, ci să fie 
buni cetăţeni şi patrioți; să nu se mai permită ca unii tineri şi tinere să se călugărească 
pentru a se stabili în mănăstiri şi schituri; în ceea ce priveşte cultele neoprotestante, să se 
acționeze pentru limitarea activităţii lor. Clericii şi credincioşii acestor culte să înțeleagă 
că statul nu intenționează să-i desființeze, dar trebuie să respecte cu strictețe normele de 
convietuire și legile statului nostru. Să determinăm BOR să lupte pentru limitarea 
activităţii acestor culte neoprotestante”70. 

Ultimul aspect abordat în documentul de mai sus este cel al cultelor 
neoprotestante. Am văzut mai sus că, în anii “70, la nivelul Departamentului cultelor a 
existat concepția conform căreia trebuia permisă extinderea acestor comunități in 
scopul limitării activităţii Bisericii Ortodoxe Române. Un exemplu concret, al sprijinului 
oferit de autorităţile statului cultelor neoprotestante în detrimentul celor tradiționale, 
aflăm din nota datată 25 octombrie 1975, în care se precizează modul cum erau date 
autorizații de funcționare unor case de rugăciuni în apropierea unor unități industriale, 
precum „23 August” din Bucureşti sau a unor şcoli, precum Facultatea de Medicină, 
„pentru a putea atrage cat mai multi adepţi din aceste medii”7!. Aceasta în situația in 
care BOR sau Bisericii Romano-catolice li se interzicea ridicarea de lăcașuri de cult în 
noile cartiere urbane, şi, cu foarte multe greutăţi, se aproba repararea celor vechi. 

Totuşi, începând cu anii '80, autorităţile comuniste au încercat tot mai mult să 
stopeze dezvoltarea cultelor neoprotestante pe considerentul că acestea pot provoca 
tulburări prin sprijinul permanent pe care îl primesc de la organizațiile religioase din 
Occident. O măsură în acest sens este aprobarea dată de Departamentul cultelor, cu 


70 ACNSAS, FD/Bucureşti, dosar nr. 11195, vol. 3, ff. 92-93. 
71 Ibidem, dosar nr. 11206, vol. 10, f. 211. 

avizul Securității, la 12 noiembrie 1982, patriarhului Iustin Moisescu de a lansa o 
circulară către toate episcopiile din BOR, prin care se cerea preoților „să aibă o conduită 
corespunzătoare, să poarte uniformă si să efectueze catehizări cu credincioşii şi copii 
acestora. [...] De asemenea, s-a indicat episcopilor ortodocşi să selecteze preoţi care să 
desfăşoare activități misionare în zonele unde există concentrări de elemente sectante 
sau neoprotestante. 

Întrucât conţinutul circularei a fost interpretat în mod «eronat» de către unii 
clerici ortodocşi, iat în mediul credincioşilor a circulat ideea că s-ar fi dat dispoziţii să se 
introducă religia în şcoli şi în unități militare, după numai circa două săptămâni, 
patriarhul lustin Moisescu a fost nevoit să dispună retragerea circularei respective”. Cu 
toate acestea, după săvârşirea slujbei religioase preoții ortodocși ţineau „o predică de 
explicare a principiilor doctrinare si de combatere a prozelitismului [sectar], la care 
participau credincioşii şi copii acestora”7?. 

Criteriile de lucru cât mai dure dictate Departamentului de către partid motivau 
Securitatea să se implice tot mai mult în activitatea cultelor, de la numiri pe diferite 
posturi bisericeşti şi până la alegerea unor conducători de cult. Orice alegere de episcop 
sau numire, potrivit legii, avea nevoie de aprobarea Departamentului, care la rândul lui, 
în virtutea relațiilor cutumiare dintre autorităților statului, avea nevoie de avizul 
Ministerului de Interne, recte Securitate. De pildă, în 1979, Sinodul BOR a hotărât 
înființarea postului de exarh, cu rang de mitropolit şi cu rolul de reprezentant al 
patriarhului în fata tuturor bisericilor din lume. Sinodul BOR la nominalizat pentru 
acest post pe mitropolitul Nicolae Corneanu al Banatului, dar care nu şi-a putut intra în 
rol până când nu a obţinut numirea din partea Departamentului cultelor, care l-a rândul 
lui primise avizul Ministerului de Interne”. 

Un alt exemplu este cel din 1987, cu ocazia alegerii organelor de conducere din 
biserici (unităţile de bază), comunităţi (organele intermediare) şi Uniunea cultului baptist 
din România. În scopul unei „bunei desfasurari” a acestor alegeri, Departamentul „a 
aprobat criteriile ce trebuiau îndeplinite de persoanele care vor fi alese, accentuând in 
principal pe calităţile lor de buni cetățeni ai R.S. România”. Astfel, cu sprijinul 
Ministerului de Interne, recte Securitatea, au fost alese persoane care nu erau semnalate 
„cu atitudini anarhice şi contestare””'4. 

Un alt instrument de control utilizat de Securitate în controlarea activităţii 
cultice din România a fost reprezentat de regimul relațiilor cu cetăţenii străini, care era 
reglementat prin acte normative. Prin adresa Cancelariei CC al PCR către conducerea 
Departamentului Cultelor, datată 25 ianuarie 1986, se aducea la cunoştinţă că, „în 
vederea aplicării unitare a hotărârii Comitetului Politic Executiv al CC al PCR, precum 
şi al prevederilor Decretului nr. 408/1985 privind apărarea secretului de stat, 
respectarea normelor de stabilire a relaţiilor cu străinii şi a regulilor de protocol, se 
aprobase înființarea funcţiei de şef de protocol la minister şi alte organe centrale”. 
Astfel, noua funcție era prevăzută în organigrama Departamentului cultelor, făcând 
excepţie de la prevederile Decretului nr. 367/1980. În conformitate cu Decretul nr. 


72 Ibidem, dosar nr. 11195, vol. 3, ff. 180-180v. 
73 Ibidem, vol. 1, f. 53-53v. 
74 Thidem, vol. 4, f. 303. 

408/1985, în această funcţie a fost încadrat Dumitru Dan Costea, persoană desemnată 
de Departamentul Securităţii Statului”5. Acesta, periodic, întocmea rapoarte cu privire la 
„relațiile cu cetățeni străini din rândul cultelor”, prin care arăta audientele si 
desfăşurarea acestora de la Departamentul cultelor, potrivit legislației respective 
(Decretul nr. 408/1985, HCM nr. 18 şi 19 si Legea nr. 23/1971), cât şi întâlnirile cu unii 
reprezentanţi ai cultelor din RSR”. La întâlnirile pe care acesta le efectua, întocmea o 
„notă de convorbire” în care arăta locul, data, persoanele implicate si conţinutul 
discuţiilor. Au fost şi situaţii în care unii prelați aveau întâlniri cu oficiali ai unor 
ambasade sau ai unor organizații internaționale, fără ca şeful de protocol să afle 
conţinutul discuţiilor. De pildă, la 29 aprilie 1989 Dan Dumitru Costea arăta cum 
episcopul vicar patriarhal Nifon Ploiesteanul se întâlnise cu ambasadorul Australiei la „o 
mănăstire din jurul Capitalei” şi cu înaltul reprezentant al ONU pentru problemele 
refugiaților. La fel s-a întâmplat si după întâlnirea dintre patriarhul Teoctist şi o 
delegație a UNESCO, la Patriarhia Română, in data de 21 aprilie acelaşi an”. 

Pentru stabilirea relațiilor cu străinii, cultele recunoscute aveau câte un 
responsabil de protocol pe eparhie avizat de Departamentul cultelor, după 
recomandarea data de Secutitate'8. Şeful de protocol din Departament, împreună cu un 
ofiţer de la UM 0500, avea competenţa de a-i instrui pe clericii desemnați cum să 
respecte regulile de protocol şi să-i controleze în relaţiile pe care aceştia le aveau cu 
străinii”, De asemenea, fiecare vizită a unor reprezentanți ai cultelor la diferite 
ambasade din Bucureşti era raportată imediat la Securitate de şeful protocolului din 
Departamentul cultelor, după avizul preşedintelui lon Cumpanasu®. 

De asemenea, periodic, Departamentul cultelor trebuia să vizeze, implicit cu 
acordul Securităţii, lista persoanelor din cultele recunoscute care puteau primi literatură 
religioasă de factură străină, în principiu fiind autorizați șefii cultelor, mitropoliţii, 
episcopii şi rectorii institutelor teologice. Această listă trebuia trimisă la Ministerul 
Transporturilor şi telecomunicatiilor, care urma să onoreze distribuirea publicaţiilor 
către destinatarii autorizati®!. 

Acest control excesiv al relațiilor dintre reprezentanţii cultici si oficialii străini 
era „motivată” de Securitate de încercările unor reprezentanţi ai unor ambasade sau 
Organizații internaționale să creeze stări de spirit defavorabile în mijlocul unor 
comunități religioase, potrivit planului de căutare a informaţiilor pe anul 1988: 
„Acţiunile si interesul tot mai accentuat al serviciilor de spionaj străine, cercurilor şi 
organizaţiilor religioase din exterior care, prin diplomaţi (americani, austrieci, francezi 
etc.) acreditați la Bucureşti, emisari trimişi sub diferite acoperiri şi personalități politice 
ce şi-au intensificat contactele cu Patriarhul şi alți ierarhi ortodocşi în vederea creării 


75 Ibidem, dosar nt. 11206, vol. 8, f. 7. 

76 Ibidem, ff. 187-189. 

77 Ibidem, vol. 12, ff. 109v-110. 

78 Ibidem, vol. 8, ff. 329-333. 

79 Ibidem, ff. 220-222, 225-246v. 

80 Ibidem, ff. 304-307, 312-313. Aici precizăm că cel care selectiona reprezentanţii din partea 
Departamentului cultelor si ai Bisericilor invitaţi de ambasade sau delegatiile străine era Ion 
Cumpanasu. 

81 Ibidem, vol. 10, ff. 68-72. 

unei «breşe» sau disidente în rândul clerului superior, pentru a determina Sinodul 
Bisericii Ortodoxe Române să desfăşoare activitate potrivnică intereselor statului 
nostru”. Astfel, „organele Securităţii au acționat în mediul Patriarhiei Române, al 
centrelor eparhiale şi administrativ-bisericesti în general, mănăstiri şi schituri, institute şi 
seminarii teologice, eparhiile care funcționează în afara granițelor statului român, cât şi 
slujitorilor lor”. De asemenea, se avea în vedere mediul „persoanelor cunoscute cu 
antecedente politice sau penale reacționare din rândul clerului ortodox și descendenții 
acestora, în special a foştilor conducători ai grupărilor disidente şi anarhice religioase 
derivate din cultul ortodox”82. Cele vizate de Securitate se pare că erau justificate, după 
cum arată chiar fostul ambasador american în România, David B. Funderburk în 
memoriile sale: „Opoziția cea mai angajată şi dârză poate veni din partea disidentilor 
religioşi. Oastea Domnului, aflată în clandestinitate, conștiința Bisericii Ortodoxe 
Române dominante, ai cărei capi oficiali au fost cooptați de statul comunist, contribuie 
la păstrarea vie a credinței strămoşilor si cei mai simbolici «Soljenitani» (ca preotul 
ortodox Gheorghe Calciu-Dumitreasa) păstrează viu spiritul neabatut al adevaratilor 
credincioşi”. Mijloace de atragere la dizidenta religioasă erau fie răspândirea de literatura 
religioasă, fie invitarea la dineurile organizate de ambasadă în diferite ocazii, cum era cea 
de 4 iulie: „La o asemenea recepţie puteam invita mai uşor un număr mare de preoți si 
pastori, scriitori si alte personalități culturale, împreună cu binecunoscutii oficiali, 
diplomaţi și angajați ai ambasadei. Multi dintre cei care fuseseră hartuiti de către guvern 
ne-au spus mai târziu că prezența lor la ambasadă i-a ajutat să capete o oarecare 
protecţie, dacă nu chiar un statut superior în ochii autorităților. Astfel de prilejuri ne-au 
dat posibilitatea să ne întâlnim cu aceşti oameni curajoși” 83, 

Totodată, în timpul contactelor cu reprezentanţi ai cultelor, oficialii străini 
încercau să culeagă si informaţii despre activitatea cultelor și dacă libertatea de credință 
este respectată în România. În contextul procesului de demolare care se desfășura în 
Bucuresti si a controlului tot mai excesiv asupra cultelor, în noiembrie 1987, 
ambasadorul american Roger Kirk, aflat într-o vizită la mitropolitul Antonie 
Plămădeală, solicita detalii despre situația clerului ortodox şi dacă se constată o 
renaştere religioasă, asa cum acest fenomen se înregistrează în lume; modul cum se face 
educaţia religioasă, numărul de candidaţi ce concurează la seminariile şi institutele 
teologice, precum şi activitatea desfăşurată în mănăstiri; ce se cunoaşte în legătură cu 
zvonurile care circulă despre o eventuală mutare, din Bucuresti, a Patriarhiei BOR; dacă 
statul român controlează cultul ortodox în perioada alegerilor de deputaţi în Consiliile 
populare, din 15 noiembrie a.c.84. 

La fel s-a întâmplat şi în cazul patriarhului Teoctist Arăpaşu, fata de care 
ambasadorii american şi austriac de la Bucureşti exercitau „acțiuni de tatonare a sa”, 
prin invitarea în diferite state occidentale, aşa cum în perioada 1986-1987 s-a deplasat 
de cinci ori în exterior, fata de perioada 1984-1985, când efectuase numai două călătorii. 
Pentru vizita din Austria din iunie 1987, însuși ambasadorul austriac s-a ocupat de 


82 Idem, FD/Tulcea, dosar nr. 307, vol. 2, ff. 109-110 (cota SRI). 

83 David B. Funderburk, Un ambasador american între Departamentul de stat si dictatura comunistă din 
România (1981-1985), Constanta, Editura Dacon, 1994, pp. 90, 106-107, 133. 

84 ACNSAS, FD/Bucureşti, dosar nr. 11195, vol. 5, f. 29. 

aceasta deplasare a patriarhului. În cazul ambasadorului american, solicitarea lui Roger 
Kirk, din iunie 1988, de a-l vizita pe patriarhul Teoctist a fost aprobată de MAE numai 
după asigurarea unui „control informativ complet” la sediul Patriarhiei Române. 

În acest context, adăugăm faptul că interesul oficialilor occidentali nu se 
manifesta numai fata de ortodocşi, ci si fata de catolici, protestanți sau neoprotestantii 
recunoscuți. Astfel, de multe ori ambasadorul SUA la Bucuresti, cum a fost David 
Funderburk, a manifestat interes susținut fata de comunitatea baptistă din România, atât 
prin sprijin material, financiar, cât şi moral. Reprezentanţi americani vizitau comunitățile 
baptiste, case de rugăciuni, intervenind chiar în rezolvarea unor neajunsuri create de 
autoritățile române, care de multe ori acceptau aceste „imixtiuni”, numai pentru a primi 
clauza națiunii celei mai favorizate. Numai în perioada 1 ianuarie - 1 aprilie 1986, şeful 
de protocol din Departamentul cultelor înregistra 27 de vizite, convorbiri telefonice, 
contacte în general ale oficialilor ambasadei sau cetățeni americani cu reprezentanți ai 
cultelor recunoscute, in special baptistă. 


Ierarhia ortodoxă în conflict cu Departamentul cultelor. 
Securitatea ,,supravegheaza” 

În vremea conducerii lui Ion Roșianu la Departamentul cultelor relaţiile cu 
reprezentanţii cultelor nu au fost atât de bune. De aceea, lipsa unor puncte de vedere 
comune pe diverse probleme sau a abilității în relația dintre cele două parti au condus la 
conflicte cu repercusiuni grave pentru activitatea cultelor recunoscute. 

Un caz care a afectat profund situaţia Bisericii Ortodoxe Române a fost cel al 
mitropolitului Nicolae Mladin al Ardealului’, extrem de controversat în stadiul actual al 
cercetărilor. În dosarele pe care le-am studiat am găsit totuși câteva referiri ilustrative 
pentru lămurirea acestui caz. În nota informativă a unei surse din Departamentul 
cultelor se spunea: „În lumea ortodoxă se comentează cu amărăciune si cu multă ironie 
amestecul soției președintelui Departamentului în lumea cultelor, pretenţiile absurde pe 
care le are şi mai ales desele incidente pe care le provoacă iritand pe ierarhi. Exemplu: în 
seara zilei de 14-15 august [1978] soţia preşedintelui, însoțită de alte persoane, a sosit la 
mănăstirea Sâmbăta de Sus. A intrat în reşedinţa mitropolitului Nicolae Mladin dorind 
să locuiască ea acolo, deşi în reşedinţă se afla mitropolitul Mladin, fapt care a dat naştere 
la un schimb de cuvinte nu prea amabile între cei doi. A fost nevoie ca a doua zi 
preşedintele Departamentului să meargă personal la Sâmbăta şi apoi la Sibiu (cu maşina 
institutiei!), pentru a-l împăca pe mitropolit”, 

După acest incident, mitropolitul Nicolae Mladin al Ardealului a fost scos din 
scaun. În mediul teologic ortodox se spune că acesta nu mai retinea ușor, era ajutat in 
redactarea unor cuvântări şi pastorale, avea ieşiri necontrolate, atât în actul de 
conducere al Mitropoliei, cât mai ales în timpul serviciilor liturgice. Însă, această situaţie 


85 Thidem, ff. 197-199. 

86 Ibidem, dosar nr. 11206, vol. 12, ff. 348-357. Evident că numărul contactelor a fost mai mare, 
deoarece şeful de protocol, după cum am văzut, nu putea tine întreaga evidență a acestor 
activităţi. 

87 Mircea Păcurariu, Carturari sibieni de altădată, Cluj Napoca, Editura Dacia, 2002, pp. 640-653. 

88 ACNSAS, fond Documentar, dosar nr. 148, vol. 3, f. 45. 

se datora, în mare parte, presiunilor la care fusese supus din partea unor clerici, fideli 
Securităţii, care îl inconjurau în aparatul administrativ mitropolitan. La aceasta s-a 
adăugat dorinţa lui Ion Roşianu de a-l scoate din episcopat în mod definitiv. Iar pentru 
acest gest avea nevoie de motive solide. Potrivit unei note întocmite de Securitate, aflăm 
că preşedintele Departamentului cultelor „a sugerat” unor clerici să-l reclame pe 
mitropolit de incapacitate pentru funcția pe care o ocupa. Astfel, au existat toate 
motivele pentru inițierea unei anchete desfăşurată de o comisie formată din clerici 
ortodocşi şi funcționari din Departamentul cultelor, pentru care patriarhul Iustin 
Moisescu nu a fost de acord. Însuşi patriarhul Iustin, potrivit unei rezoluţii a generalului 
Aron Bordea, s-ar fi opus scoaterii din scaun a lui Nicolae Mladin, în schimb venind cu 
soluția numirii unui vicar mitropolitan care să administreze problemele eparhiale%. 

O anchetă asemănătoare s-a declanşat si împotriva episcopilor Emilian Birdas 
al Alba Iuliei si Visarion Astileanu al Aradului, însă fără urmări administrative. În cazul 
mitropolitului Mladin, comisia de anchetă „a sugerat” Sf. Sinod al BOR un concediu de 
un an de zile pentru refacerea sănătăţii, începând cu data de 16 iulie 1980. La 
conducerea mitropoliei problemele au fost gestionate de mitropolitul Teoctist al 
Moldovei, ajutat de noul vicar mitropolitan Lucian Florea. 

După expirarea acestui termen, patriarhul Iustin l-a întrebat pe Ion Rosianu 
care este concluzia la acest caz, la preşedintele Departamentului a transferat întreaga 
responsabilitate pe seama Bisericii. În toată această problemă, dincolo de situaţia incertă 
impusă Bisericii de către Departamentul cultelor, pentru Securitate era în discuție 
atitudinea lui Ion Rosianu, cel care lansase zvonul că cei vinovaţi pentru toate acestea 
sunt informatori ai Securității, „care fuseseră instruiți într-o manieră de a crea greutăți 
bunului mers al activităţii Mitropoliei”. La fel de grav, dar în ochii responsabililor din 
BOR, se considera refuzul lui Roşianu de a accepta apărarea episcopilor învinovăţiți”. 
Astfel, s-a ajuns la situaţia nefericită ca, în data de 1 august 1981, „din motive de 
sănătate”, Nicolae Mladin să fie scos din scaunul mitropolitan de la Sibiu, retrăgându-se 
la mănăstirea Sâmbăta. 

Faţă de acest comportament, „însuşi patriarhul Iustin Moisescu şi-a schimbat 
optica fata de Departamentul cultelor şi conducerea acestuia care, spre deosebire de 
trecut, lasă lucrurile în voia lor, nu-i sugerează cum să acţioneze, nu îşi exprimă o 
decizie clară în multe probleme, iar pe de altă parte intervine în fapte minore sau care 
nu sunt de competenţa acestei instituţii”, conform unui raport al Securității”. 

Totuşi, relațiile dintre ierarhia ortodoxă şi Departamentul cultelor erau 
încordate anterior acestei probleme. Potrivit unei sinteze, din 20 august 1979, întocmită 
de colonelul Ion Banciu, după notele informative furnizate de sursele „Ion Popescu”, 
„Apostol? şi „Someşan Radu”, aflăm: „Relaţiile dintre Departamentul cultelor şi 
Biserica Ortodoxă Română s-au deteriorat în ultimul timp, iar patriarhul Iustin 
Moisescu a ieşit în dispută publică în Sinodul recent cu conducerea Departamentului 
cultelor. 


89 Idem, FD/Bucuresti, dosar nr. 11206, vol. 8, ff. 215-215v. 
% Ibidem, ff. 205-206. 
91 Ibidem, vol. 10, f. 140. 

Astfel, in timp ce conducerea Departamentului cultelor îi reproşa patriarhului 
că nu a întreprins măsuri concrete pentru crearea unei parohii în Suedia, acesta, revoltat, 
a respins acuzaţia şi a criticat el vehement Departamentul cultelor pe motiv că nu este la 
curent cu acţiunile externe ale Bisericii Ortodoxe Romane”. 

In momentul când conducerea Departamentului cultelor a anunţat că, pentru 
anul de învățământ 1979/1980, la Institutele de teologie locurile s-au redus cu o sută si, 
după ce s-a consultat cu Ministerul Educaţiei şi Învăţământului, [patriarhul, n.n.] a adus 
din nou critici deschise conducerii Departamentului cultelor care a dispus singură 
această măsură. 

Patriarhul Iustin Moisescu s-a manifestat nemulțumit şi din cauza faptului că 
Departamentul cultelor i-a redus planul editorial în proporție de 90%, iar tirajele la 
unele tipărituri de la 10.000 ex. la circa 3000-3500 ex. 

Înainte de Sinod, episcopul Vasile Coman de la Oradea, aflându-se la 
Departamentul cultelor, a fost atentionat în public pe motive neîntemeiate, fapt ce a 
făcut ca acesta să afirme, tot în public: «Nu voi mai călca niciodată în Departamentul 
cultelor». 

Sursa «Apostol a mai precizat că în rândul membrilor Sinodului s-a produs şi 
se dezvoltă o opinie defavorabilă conlucrării cu Departamentul cultelor. În cercul său 
intim, însuși patriarhul se manifestă nemulțumit şi «se plânge» că Departamentul 
cultelor, conducerea sa, nu colaborează cu el, nu se consultă şi nu discută problemele 
înainte ca ele să fie puse în dezbaterea Sinodului. Pornind de la toate aspectele 
menţionate, patriarhul Iustin Moisescu spunea adesea că are impresia că «se schimbă 
politica statului fata de culte». 

[...] In sens negativ sunt interpretate, din inițiativa Departamentului cultelor, 
organizarea la Bucureşti, în zilele de 28-29 noiembrie 1978, a unei întâlniri 
interconfesionale găzduite de Institutul teologic ortodox. Unii ierarhi ortodocşi au fost 
anunțați direct de către preşedintele Departamentului cultelor pentru a participa la 
momentul respectiv, ceea ce a produs dezamăgire patriarhului, întrucât nu a fost 
consultat la timp. 

Un fapt de natură asemănătoare a avut loc la 16 aprilie 1979 când, deşi 
preşedintele Departamentului cultelor a fost invitat din timp să participe la deschiderea 
şi lucrările Sinodului Bisericii Ortodoxe Române, a venit după o oră şi jumătate de la 
începerea lucrărilor. Patriarhul Iustin Moisescu a fost surprins de această situație şi a 
făcut remarca că în cei 25 de ani de patriarhat în RSR este pentru prima dată când 
președintele Departamentului nu este prezent la deschiderea Sinodului. Îngrijorarea 


% În perioada 1971-1979, Patriarhia Română l-a detaşat pe preotul profesor Alexandru Ciurea la 
parohia ortodoxă română din Stockholm, Suedia. În această calitate, a înființat si a organizat trei 
parohii (Stockholm, Göteborg si Malmö), cu 10 filiale, în Suedia, Finlanda, Norvegia si 
Danemarca. De asemenea, a înființat un Institut de studii româneşti, o bibliotecă românească si 
revista „Candela”, de apariţia căreia s-a îngrijit între 1973-1978. Pentru activitatea sa, preotul 
Ciurea a fost decorat de regele Suediei cu ordinul „Steaua polară”, clasa I, în grad de cavaler, iar 
de Biserica ortodoxă finlandeză cu ordinul ,,Mielul sfânt”, în grad de comandor (Mircea 
Păcurariu, Dicționarul teologilor români, ed. a Il-a, Bucuresti, Editura Enciclopedică, 2002, p. 107- 
108). 

patriarhului a devenit şi mai sensibilă când a aflat că preşedintele Departamentului 
cultelor a refuzat să participe la masa de prânz, la care fusese invitat. 

Exprimându-şi continua îngrijorare şi nemulțumire față de conduita 
preşedintelui Departamentului cultelor, patriarhul Iustin Moisescu a spus că dacă va mai 
continua în acest mod se va duce la conducerea superioară si il va reclama. 

[...] Lipsa de intervenţie si de decizie a departamentului s-a făcut simțită si în ce 
priveşte luarea unor hotărâri în legătură cu episcopul Valerian Trifa din SUA. Cu toate 
că, în anul 1978, a trimis o scrisoare patriarhului Iustin Moisescu prin care lăsa să se 
înțeleagă că este dispus să primească preoți din tara pentru a putea salva astfel situația 
critică a unor parohii, acesta [lon Rosianu, n.n.] nu a fost convins să considere oportună 
cererea respectivă şi că este, în orice caz, în avantajul statului nostru. 

De asemenea, în luna martie 1979, Departamentul cultelor a recurs la o 
formulă, mai mult de compromis decât avantajoasă, în sensul că l-a convins pe patriarh 
să trimită o scrisoare mitropolitului Teodosie, şeful Bisericii ortodoxe americane 
autocefale prin cate i se sugerează să nu-i facă greutăți lui Viorel Trifa de a reveni sub 
jurisdicția Patriarhiei de la Bucureşti, în schimbul căreia acesta ar recunoaște 
independenţa Bisericii ortodoxe americane autocefale. Totodată, s-a hotărât ca o copie a 
scrisorii respective să-i fie trimisă şi arhiepiscopului Victorin Ursache, pentru a lua la 
cunoștință. 

Până la 25 aprilie a.c., când delegația BOR condusă de patriarhul Iustin 
Moisescu a plecat în SUA, Departamentul cultelor nu a comunicat avizul său ca 
patriarhul să-i răspundă în timp lui Trifa Viorel că acceptă invitația ce i-a fost avansată 
de a-i face o vizită. 

[...] Aceste aspecte pot fi speculate în defavoarea politicii țării noastre, se arată 
în nota Securităţii, de cercurile reacționare din străinătate şi de persoane cu influenţă în 
rândul opiniei publice internationale’. 

În problema învățământului teologic, Departamentul cultelor viza chiar un 
control mai riguros asupra „formării politice” a viitorilor preoți, ordin care probabil 
venea de la Securitate. De altfel, la 21 decembrie 1981, într-o discuţie a ofițerilor loan 
Banciu şi Aron Bordea cu preşedintele Ion Rosianu, se cerea luarea de măsuri care „să 
sensibilizeze conducerea Bisericii Ortodoxe Române pentru exercitarea unui control 
mai riguros asupra desfăşurării procesului de învățământ teologic, să se ridice calitatea 
procesului de instruire şi educaţie cetateneasca a seminaristilor şi studenților. [...] Prin 
posibilitățile de care dispune, Departamentul cultelor va asigura cazarea în internate a 
tuturor studenţilor şi elevilor, mergând până la a se construi clădirile necesare”. De 
asemenea, se mai preciza că Departamentul cultelor se va ocupa de problema catehizării 
copiilor, care „în ultimul timp cunoaşte o recrudescenţă, o virulență aproape fără 
precedent”. 


3 ACNSAS, fond FD/Bucureşti, dosar nr. 11206, vol. 10, ff. 134-140. Sursa „Apostol” mai 
afirma că Departamentul cultelor face „administraţie şi nu politică de culte” (Ibidem, f. 156v). Tot 
lui Roşianu i se imputa faptul că a blocat „orice aprobare de construcție sau reparaţie a 
lăcaşurilor de cult”, deoarece era nevoie urgentă de astfel de lucrări după cutremurul din 4 martie 
1977 (Ibidem, £. 232). 

%4 Ibidem, vol. 8, ff. 206-206v. 

În ceea ce privește problema bisericească din America, din 1950 aceasta a 
reprezentat o constantă pentru Patriarhia Romana care îşi revendica, pe motive bine 
întemeiate, jurisdicția administrativ-canonică asupra comunităţilor de romani ortodocși. 
Însă, autoritățile statului erau interesate să deţină controlul şi să le manipuleze în 
favoarea regimului de la Bucuresti. Iar acest lucru se considera că se poate face numai 
prin aducerea acestora sub ascultarea canonică a Patriarhiei Române. 

Încercările patriarhului Iustin, din 1979, de mediere cu Biserica Ortodoxă 
Americană (OCA) recunoscută de Patriarhiile Moscovei şi Bulgariei au fost sortite 
eşecului. Însă, acest lucru se datora în special recunoașterii autocefaliei Bisericii rusești 
din America de către Patriarhia Moscovei (1970) şi integrarea Episcopiei de la Vatra în 
noua entitate ortodoxă americană. Astfel, vrând/nevrând Patriarhia Română se afla în 
comuniune euharistică cu aceasta. 

Cu toate acestea, Patriarhia Română nu a abdicat de la planul său de recuperare 
a comunităţilor ortodoxe româneşti din America, pe calea dialogului, mai ales în timpul 
întâlnirilor unor ierarhi români cu reprezentanții comunităților româneşti vizate, dar si 
cu episcopul Valerian Trifa. Paralel, autorităţile statului au început o campanie de presă 
pentru compromiterea episcopului Valerian de la Vatra, în care îi erau reliefate, de multe 
ori exagerat, activitatea politică din tinerețe depusă în Mișcarea legionară. Acutizarea 
situaţiei sale, l-a determinat pe episcopul Valerian ca în 1984 să emigreze în Portugalia, 
unde a decedat. 

În acest context, în şedinţa Sf. Sinod al BOR, din 18 iunie 1984, s-a discutat din 
nou problema americană. Episcopia necanonică avea în subordine 34 parohii in SUA, 
iar în Canada 12 parohii, pe când cea care asculta de Bucureşti avea doar 14 parohii din 
SUA şi 19 în Canada. Faţă de această situaţie, Sinodul a hotărât ca până la data de 28 
iunie să fie trimisă o delegaţie în frunte cu mitropolitul Antonie Plămădeală al 
Ardealului, în calitate de exarh al BOR pentru credincioşii ortodocşi români din SUA şi 
Canada. Mitropolitul sibian era împuternicit să-l contacteze pe mitropolitul Teodosie 
pentru a-i reafirma „dreptul său legitim [al BOR, n.n.] de jurisdicție canonică asupra 
acestei eparhii, fapt ce va fi făcut public, în mod oficial, tuturor bisericilor ortodoxe din 
lume, inclusiv opiniei publice din SUA şi Canada”; în al doilea rând, Plămădeală urma să 
contacteze preoți şi consilii parohiale din eparhia lui Trifa, „pe care să-i sensibilizeze în 
legătură cu riscul de a fi conduşi de acum înainte de un mitropolit străin de neamul 
românesc, în cazul că nu vor lua atitudine şi nu vor accepta jurisdicția Patriarhiei 
române”. In al treilea rând, pentru o mai bună administrare a problemelor spirituale, 
ierarhul ardelean era împuternicit să meargă in Canada, pentru a contacta „preoți si 
consilii parohiale din cadrul celor două eparhii, împreună cu arhiepiscopul Victorin, să 
constituie, în conformitate cu legile canadiene, Episcopia ortodoxă română din Canada, 
pe cate să o înregistreze cu statut juridic la autoritățile competente”. Nu în ultimul rând, 
delegația BOR trebuia să participe la congresul ortodocșilor romani din SUA si Canada, 
care urma să se desfăşoare la 21 iulie si să-l contacteze pe Valerian Trifa, prin care să-i 
aducă la cunoştinţă cum acţiunile sale „au produs dezbinare în rândul emigrației 
române” şi că eparhia pe care a condus-o urmează să fie preluată în mod direct de către 

un ierarh rus, ceea ce constituie un act îndreptat împotriva ţării sale de origine si a 
BOR”. 

Preocupările constante ale Sinodului de la Bucureşti pentru comunitățile 
românești ortodoxe din SUA și Canada, nu de puţine ori, erau văzute ca imixtiuni ale 
regimului politic de la Bucureşti, după cum uneori considera chiar arhiepiscopul 
Victorin Ursache, titularul eparhiei ortodoxe române din America care asculta de 
Patriarhia română. El invoca autonomia statutară în funcționarea eparhiei pe care o 
conducea şi manifesta opoziţie fata de proiectele inoportune, de pildă, atunci cand 
autoritățile statului roman aprobasera înființarea unei parohii numai în fosta clădire a 
ambasadei de la Ottawa. 

O altă problemă externă a Bisericii Ortodoxe Române si pe care statul încerca 
să şi-o aroge, a fost cea a bisericii de la Paris. Potrivit unui document întocmit de 
Departamentul Securităţii Statului, datat 5 aprilie 1979, aflăm cum, în urma anchetei 
privind pe „trădătorul” Mihai Pacepa, se obținuse următoarele informaţii despre 
încercările statului român de intrare în posesie asupra bisericii de pe str. Jean de 
Beauvais: „Col. Popescu lon (în prezent ofițer deplin conspirat în cadrul 
Departamentului cultelor), pe timpul cât s-a aflat la post, în Franţa, a participat la 
acțiuni initiate şi executate de fosta UM 0920 (DGIE), care au dus la deconspirarea 
calităţii sale de ofițer de securitate. 

Astfel, în calitatea de consul la Ambasada României din Franţa, col. Popescu 
Ion s-a ocupat de soluționarea problemei Bisericii Ortodoxe Romane din Paris, 
respectiv scoaterea acesteia de sub influenţa și controlul legionarilor si trecerea ei sub 
jurisdicția Patriarhiei Române. 

Intrucat încercările făcute de către ambasadorul țării noastre la Paris şi col. 
Popescu Ion de a soluţiona această problemă pe calea unor contacte directe cu 
episcopul Teofil Ionescu şi preotul Vasile Boldeanu nu au dus la rezultatele aşteptate, s- 
a hotărât întreprinderea unor măsuri de demascare a participării legionarului Vasile 
Boldeanu la masacrele comise în tara noastră de către legionari, în anul 1941, 
scontându-se că, pe baza materialelor furnizate cu prilejul demascării, acesta va fi 
condamnat, de către organele franceze, pentru crimele comise. 

Dosarele cuprinzând materialele demascatoare și declaraţii ale unor martori cu 
privire la faptele comise de Vasile Boldeanu, primite din centrala DGIE, au fost 
transmise la preşedinţia Franţei, Senatul francez, Ministerul de Interne al Franţei, Liga 
internațională contra rasismului şi antisemitismului, precum şi la publicația acestei 
organizaţii «Le droit de vivre» (Dreptul la viata). 

Concomitent, au fost publicate in presa franceză mai multe articole in care, de 
asemenea, era «demascata» activitatea legionarului Vasile Boldeanu si chiar intreprinse 
unele acţiuni de ocupare cu forța a bisericii ortodoxe române din Paris, cu ajutorul 
câtorva emigranți români. 

Întrucât datele primite din tara (din centrala DGIE), pe baza cărora au fost 
întreprinse aceste acțiuni, nu erau verificate în totalitate, iar o bună parte din persoanele 
folosite pentru demascarea lui Vasile Boldeanu erau agenţi ai poliției franceze, si de 


95 Ibidem, dosar nr. 11195, vol. 3, ff. 312-312v. 
9% Ibidem, vol. 5, f. 5. 

aceasta dată a fost ratată soluționarea problemei bisericii ortodoxe române din Paris. 
Mai mult chiar, ca urmare a neargumentării prin probe incontestabile care să 
dovedească participarea lui Vasile Boldeanu la faptele de care este acuzat, nu numai că 
acțiunea judecătorească împotriva acestuia a fost clasată, dar a fost acționat în judecată 
directorul ziarului în care au fost publicate articolele împotriva lui Vasile Boldeanu, iar 
atunci când acesta, precum si alte persoane implicate, pentru că se situaseră pe poziția 
de a sprijini statul nostru, au cerut organelor noastre argumente pentru ca, la rândul lor, 
să se poată apăra în instanţă, li s-au făcut doar promisiuni, în fapt aceștia fiind puși în 
situaţia de a se descurca singuri. 

Similar s-au petrecut lucrurile şi în cazul publicării, în Franţa, cu sprijinul unui 
emigrant originar din România, a lucrării «Garda de fier, redactată de col. Popescu Ion, 
în care erau demascate masacrele comise de legionari în timpul rebeliunii din anul 1941. 
Ca urmare a unor inexactitati din această carte, editorul a fost acționat în judecată, 
solicitându-i-se, de către organele de poliţie, să precizeze sursa informaţiilor respective, 
precum şi despăgubiri pentru persoana lezată (un fost legionar din tara noastră care, la 
data respectivă, era ziarist si se afla în Franța). Şi în acest caz cererile editorului prin care 
solicita ambasadei noastre din Franţa argumente pentru a se putea apăra, au rămas fără 
rezultat, deşi acesta amenința că va divulga organelor de poliție pe autorul cărții. Atât 
acest incident, cât şi altele de acelaşi fel au făcut ca [sic!] col. Popescu Ion să fie 
deconspirat fata de organele franceze. De altfel, despre calitatea de ofițer de securitate a 
col. Popescu Ion au apărut ştiri în presa franceză, atât pe timpul cât s-a aflat la post, la 
Paris, cât şi după numirea sa la Departamentul Cultelor. 

În acest situaţii, atât ambasadorul țării noastre la Paris, cât şi col. Popescu Ion, 
netinand seama de starea reală de fapte, au acţionat necorespunzător, ceea ce a adus — 
pe lângă eșecul în soluționarea problemei bisericii ortodoxe române din Paris — grave 
prejudicii prestigiului statului nostru, a determinat intensificarea unor acțiuni 
dușmănoase ale emigrației reacționare din Franţa împotriva României, precum şi 
sporirea preocupărilor poliţiei şi serviciilor franceze de informaţii și contrainformaţii 
fata de cadrele ambasadei ţării noastre aflate la post în Paris". 

În documentul de mai sus putem constata ce metode folosea Securitatea pentru 
rezolvarea unor probleme cu care statul român se confrunta în Franţa, după cum se 
întâmpla şi în America. Încercările colonelului Ion Popescu de contactare și influențare 
pozitivă a arhiepiscopului Teofil Ionescu si a preotului Vasile Boldeanu în vederea 
preluării bisericii româneşti din capitala franceză au fost sortite eşecului. În această 
situaţie, același ofițer a trecut la aplicarea unui amplu plan de compromitere a preotului 
Boldeanu în presa franceză, ca un legionar care în timpul rebeliunii ar fi dus o campanie 
de persecutare a evreilor, fiind astfel constituite premisele unei condamnării sale de 
către justiţia franceză. 

Totuși, în contextul derulării acestui proces, dar şi al relaţiilor româno-franceze 
care păreau cordiale, DIE a considerat că este momentul ca problema bisericii de la 
Paris să fie abordată pe cale diplomatică. S-a considerat că anul 1977 este „conjunctura 
politică” favorabilă pentru „acţiuni de influențare a unor personalități şi a guvernului 
francez de a întreprinde măsuri concrete”. Jacques Chirac (simpatizant socialist în 


°7 Idem, fond Documentar, dosar nr. 3447, vol. 3, ff. 298-299. 

tinereţe), care ajunsese primar al Parisului (1977), împreună cu Billaut, consilier pentru 
probleme de culte, dorea rezolvarea acestei probleme. Al doilea aspect era legat de 
numirea ca ambasador la Paris a lui Corneliu Mănescu (1977), care se afla în relaţii bune 
cu autorităţile franceze. În această conjunctură, conducerea DIE a elaborat un plan de 
măsuri, care în principal prevedea ca această problemă să-i fie ridicată în discuţie 
primarului Parisului de către ambasadorul Mănescu. Același ambasador trebuia să se 
întâlnească cu preotul Vasile Boldeanu, pe teren neutru, adică la invitația lui Chirac, in 
vederea unui dialog constructiv. Tot la Chirac urma să ajungă în vizită patriarhul Iustin 
Moisescu si Antonie Plămădeală, episcop-vicar patriarhal. 

Ambasadorul Mănescu a avut trei întâlniri cu preotul Vasile Boldeanu, în care 
acesta din urmă s-a limitat la enumerarea „greutăților și necazurilor” care i-au fost 
făcute prin procesele intentate. Sosirea lui Antonie Plămădeală în capitala franceză a 
prilejuit alte întâlniri preotului Vasile Boldeanu, căruia i s-a arătat politica noului patriarh 
al BOR fata de comunitățile de români aflate în emigrație. Acesta a replicat că „este 
bine să purtăm un dialog fratesc, dar mai trebuie să treacă timp, pentru a se şterge 
vechile disensiuni create în emigrație”. Potrivit aceluiaşi document al Securității, aflăm 
că această poziţie era cea a românilor emigraţi în Occident de mai multă vreme. De 
asemenea, cu ocazia vizitei prim-ministrului Manea Mănescu în Franța (14-17 
decembrie 1976), se încercase stabilirea unei discuţii pe această temă cu Chirac, care la 
vremea aceea era chiar prim-ministru, însă acesta nu fusese disponibil din cauza 
campaniei electorale în care se afla. 

După vizita episcopului-vicar Antonie, primarul Parisului l-a invitat chiar pe 
patriarhul Iustin Moisescu, ocazie in care pentru autorităţile române se vedea oportună 
rezolvării problemei bisericii din Jean de Beauvais. Insă, relațiile încordate dintre 
patriarh şi Ion Rosianu, au determinat nepunerea în aplicare acestui proiect, mai ales că, 
potrivit documentelor Securităţii, un reprezentant al Patriarhiei ar fi spus: „Faceţi voi ce 
este necesar, căci ştiţi mai bine ca noi, voi colaborati direct cu ambasadorul din Paris”. 

Astfel, problema a rămas închisă. Cunoscând încercările eşuate ale autorităților 
române, preotul Boldeanu a convocat comitetul parohial care a întocmit un memoriu 
către ambasada RSR de la Paris, prin care descria pe larg toate disputele asupra bisericii 
româneşti”. 

Dacă pe cale diplomatică inițiativa a înregistrat un eşec, l-a fel s-a întâmplat şi în 
cazul procesului. Mai mult, colonelul Ion Popescu se deconspirase în activitățile sale 
informative, astfel încât tot Parisul ştia că nu este diplomat. Demersul ofițerului 
Popescu a eşuat, atât dintr-o nepregătire contrainformativă a problemei, cât şi a unor 
acțiuni preventive desfăşurate de serviciile secrete franceze. Popescu, în calitatea sa de 
consul si ofiţer acoperit, a fost descoperit în presa franceză si expulzat din Franța, iar 
inițiativa serviciilor secrete române au eşuat lamentabil”. 

Paralel cu luarea acestor măsuri, autoritățile române aveau în vedere încheierea 
vacanței prea lungi de la Arhiepiscopia ortodoxă română pentru Europa centrală si 
occidentală, cu sediul la Paris, după decesul arhiepiscopului Teofil Ionescu (9 mai 1975). 
Într-un document al Securităţii, de această situaţie erau arătaţi ca responsabili Patriarhia 


98 Ibidem, vol. 14, ff. 266-267v. 
% Mihai Pelin, op. cit., p. 187-188. 

Romana si Departamentul cultelor. Mai mult, situatia de la centrul eparhial din Paris se 
agravase atunci cand episcopul-vicar Lucian Florea a refuzat să mai rămână in post, 
solicitând întoarcerea in tara (iulie 1980). Oficial se afirma că acesta se retrăsese din 
„motive de boală”, însă, potrivit unor documente ale Securităţii, aflăm că acesta „și-a 
prezentat demisia patriarhului Iustin Moisescu, solicitând să fie chemat în tara întrucât 
nu mai poate acționa în nici un fel” 100, 

Trecerea unei perioade de timp fără a fi numit un arhiepiscop ortodox român 
în capitala franceză era speculată de Vasile Boldeanu şi colonia românească din Paris. 
Deşi, după 1975 „s-au ivit unele momente favorabile dialogului în legătură cu o 
eventuală revenire sub jurisdicția BOR”, principalul vinovat era indicat, din nou, 
Departamentul cultelor, deoarece trata „cu multă indiferență” această situație. 

Pentru rezolvarea situaţiei, la 10 mai 1980, Direcţia Informaţii Interne din 
Securitate îşi dădea avizul pozitiv pentru cei doi candidați propusi de Departamentul 
cultelor pentru conducerea Arhiepiscopiei ortodoxe române de la Paris, anume Epifanie 
Norocel, episcop- vicar la Arhiepiscopia Tomisului si Dunării de Jos şi Adrian Hritcu, 
episcop-vicar la Mitropolia din Iasi, patriarhul Iustin Moisescu preferându-l pe ultimul, 
pe motiv că are „experienţă în relațiile occidentale”, spre deosebire de primul care „și-a 
făcut studiile teologice în URSS”10!. Autorităţile statului au acceptat alegerea episcopului 
Adrian Hritcu, mai întâi în calitatea de vicar la Arhiepiscopia din Paris la 16 noiembrie 
1980, apoi, doi ani mai târziu, ca arhiepiscop titular. 

Cu toate relaţiile bune care existau între Romania şi Franţa si cu intervențiile 
ambasadorului Corneliu Mănescu, autorităţile franceze au preferat păstrarea situației în 
favoarea exilatilor de la biserica românească pariziană. Poziţia statului francez se datora, 
probabil, şi ca o contrapondere fata de închiderea în 1957 a capelei franceze de la 
Bucureşti de către autorităţile române. Problema preluării bisericii româneşti din Paris a 
persistat până după 1990. 


BOR, Securitatea, Departamentul cultelor şi Muntele Athos 

O altă problemă acută pentru Biserica Ortodoxă Română a fost cea a trimiterii 
de călugări şi ajutoare către bătrânii monahi români de la muntele Athos. Statutul 
acestui spaţiu panortodox monahal se schimbase substanțial după 1945, când statul grec 
exercita deplina suveranitate asupra acestuia şi când mănăstirile cunoşteau cea mai 
scăzută rată demografica!?. La acestea se adăugau, după 1965, manifestările de 
răzvrătire a unor mănăstiri athonite fata de Patriarhia Ecumenica de la Constantinopol, 
care era acuzată de conslujire cu Biserica Catolică. În perioada 1971-1974, Athosul a 
fost de tulburat nesupunerea unor călugări care nu acceptau deloc ca patriarhul 
ecumenic să tind rugăciuni împreună cu papa, fapt pentru care Fanarul a cerut chiar 
utilizarea forţelor de ordine grecești pentru expulzarea rebelilor. În acest context, unele 
state ortodoxe din lagărul socialist au profitat prin încercarea de preluare a controlului 


1% Idem, FD/Bucureşti, dosar nr. 11206, vol. 10, ff. 137v-138. 

101 Thidem, dosar nr. 11195, vol. 1, f. 54; Idem, dosar nr. 11206, vol. 8, ff. 351, 356. De precizat că 
Adrian Hritcu fusese episcop-vicar in vremea păstoririi lui Iustin Moisescu ca mitropolit al 
Moldovei şi Sucevei. 

102 Ortodoxia”, an IV (1952), nr. 1, p. 41, 61-62. 

asupra unor mănăstiri, ca de exemplu Hilandar de către sârbi, Zografou de către bulgari 
sau Russikon de către ruși. În cazul călugărilor români situaţia a fost complet diferită. 

Intr-un număr din 1970 al revistei oficiale a Patriarhiei Române, „Biserica 
Ortodoxă Română”, se arăta că în muntele Athos sunt „aşezări monahale româneşti” 
aflate sub jurisdicția Patriarhiei Ecumenice, dar care păstrează legătura cu Patriarhia 
Română si că acestea sunt locuite de „monahi vârstnici care au cerut să li să trimită din 
tara călugări tineri care să continue tradiţiile ortodoxe româneşti la Sfântul Munte”. Se 
mai arăta că în Athos viețuiesc „circa 50 călugări romani”, din care 13 erau la schitul 
Prodromul, 8 la schitul Lacu, iar ceilalți răspândiţi la diferite mănăstiri, chilii şi colibe. 
Ştirea se finaliza cu precizarea că Patriarhia Română depune eforturi pentru 
„organizarea unui schit românesc sub jurisdicția Bisericii Ortodoxe Române”, iar, „până 
atunci, continuă să trimită la Sfântul Munte Athos ajutoare materiale şi cărți şi alte 
obiecte de cult pentru monahii ortodocşi care viețuiesc acolo”105, 

Ştirea de mai sus este interesantă prin conţinut, Patriarhia nu ezita să-şi 
manifeste interesul pentru perpetuarea monahismului românesc în Athos, prin 
trimiterea din tara de monahi tineri la aşezămintele consacrate de ctitorii români, făcea o 
scurtă evidenţă a acestora, se arăta minimalizarea factorului românesc din Athos de 
către autoritățile greceşti şi demersurile pentru organizarea unui aşezământ care să 
depindă de centrul spiritual românesc. Această din urmă idee nu era noua, fiind lansată 
încă din perioada interbelică și față de care statul grec se opunea permanent. Apoi, 
perpetuarea elementului românesc în monahismul athonit după 1948 nu mai fusese 
posibilă. Însă, după vizita patriarhului Justinian din 23-29 iunie 1963 la solemnitatile 
mileniului athonit se redeschidea această problemă, mai ales în consfătuirile care s-au 
ţinut între reprezentanţii Bisericilor ortodoxe. De altfel, patriarhul român a vizitat toate 
mănăstirile athonite, în special schiturile Prodromul şi Lacu, dar şi chilia Sf. Ipatie, 
informandu-se la fata locului de starea acestora. Cu această ocazie, patriarhul a oferit un 
ajutor financiar de 300$ călugărilor de la schitul Prodromul. La rândul lor, monahii 
români athoniti i-au cerut sprijinul material și financiar, mai ales că era primul patriarh 
român care venise în Athos!%. În timpul vizitei de la Atena din 1963, patriarhul 
Justinian a cerut reprezentanţilor statului grec facilitarea sprijinului românesc. Probabil 
că imediat după acest moment au fost trimise câteva ajutoare, după care acest lucru nu 
s-a mai facut!, 

Totusi, despre ajutoarele romanesti la muntele Athos in perioada regimului 
comunist nu stim daca acestea erau asa de multe dupa cum se prezenta in oficiosul 
patriarhal. Documentele la care am avut acces nu spun nimic in acest sens, dar pana la 
intervenţiile ambasadorului roman de la Atena, Ion Brad, se pare că statul roman nu a 
prea a permis trimiterea de ajutoare către Athos. 


103 BOR”, an LXXXIII (1970), nr. 9-10, p. 1174. 

104 Cf. Ion Brad, Avatarurile democratiei. Din ciclul ambasador la Atena, vol. 2, Bucuresti, Editura 
Viitorul românesc, 2002, pp. 158, 385-386. 

105 „BOR”, an LXXXI (1963), nr. 11-12, p. 1239; Nicolae Mladin, Însemnări de la sărbătorirea 
mileniului Sfântului Munte Athos, in „Mitropolia Ardealului”, an VIII (1963), nr. 7-8, pp. 598-626. 
Din delegația BOR au făcut parte, alături de patriarhul Justinian, Firmilian Marin, mitropolitul 
Olteniei, Partenie Ciopron, episcopul Romanului si Hușilor, preoţii profesori Ion G. Coman și 
Nicolae Mladin si diaconul Mihai Marinescu. 

Ion Brad relatează în nenumărate rânduri cum, începând cu anul 1974, a depus 
eforturi pentru ca autorităţile civile elene să-şi dea acordul pentru primirea de ajutoare 
din România. În această direcţie l-a însărcinat pe consulul Leon Toader să se ocupe 
personal de întocmirea de rapoarte cu privire la situaţia monahilor români din Athos, cu 
necesităţile si soluţiile care trebuiau puse în practică. Pentru aprobarile care trebuiau 
primite de la autorităţile elene, Brad s-a folosit de relațiile sale din mediile culturale si 
politice greceşti. De altfel, el a făcut chiar o vizită la mănăstirile athonite, schiturile si 
chiliile româneşti din acest spaţiu monahal. În rapoartele sale diplomatice trimise către 
centrala MAE nu ezita să invoce că, în 1973, Bulgaria trimisese 16 călugări, Iugoslavia, 
20, iar URSS, doi în vederea perpetuării vieţii monahale în Athos. Pentru succesul 
demersului pe care îl initiase, Brad se justifica în folosul conservării „a numeroase valori 
spirituale, arhivistice si muzeistice româneşti”. Însă, pe lângă acordul autorităţilor civile 
era nevoie si de cel al Patriarhiei de Constantinopol, autoritatea administrativ-canonica 
de care depindeau mănăstirile athonite şi căreia trebuia să se adreseze Patriarhia 
Română. Apoi, ca Patriarhia Română să facă acest gest avea nevoie de acordul 
Departamentului cultelor!. 

Tot în calitatea sa de ambasador, Brad a insistat permanent în această direcție, 
mai ales că, de la începutul anilor "70, exista o deschidere mare în schimburile culturale 
între statul român şi cel grec. De pildă, între 1974-1976, Brad susţinea realizarea unui 
film documentar istoric despre muntele Athos şi Grecia în general, sub egida Asociaţiei 
internationale de studii sud-est europene (AIESEE), condusă de academicianul Emil 
Condurachi. Relaţiile culturale, multe sub egida UNESCO şi AIESEE, se dezvoltau tot 
mai mult, întâlnirile, simpozioanele ştiinţifice, călătoriile reciproce de documentare, 
schimburile de intelectuali fiind nenumărate în această perioadă. De acum inregistram 
pretioasele investigaţii ştiinţifice de descoperire a elementului românesc de la muntele 
Athos în urma cercetărilor întreprinse de oameni de cultură, precum Virgil Candea!”. 

Apoi, ambasadorul tinea legătura cu monahi români aghioriti atât prin 
corespondenţă, cum a fost cu Dometie Trihenea!9%, cât si prin primirea unora chiar la 
ambasada din Atena. Brad ştia că un monah precum Dometie, care fusese expulzat de la 
conducerea mănăstirii Zografou (ctitorie a lui Ştefan cel Mare) de către monahii bulgari 
în vederea preluării controlului asupra acestui aşezământ, avea nevoie de sprijin la chilia 
în care se retrăsese. 


1% Ton Brad, Avatarurile..., pp. 24-26. 

107 Idem, Elogiul nechibzuintei..., vol. 3, p. 107; Idem, În umbra zeilor. Din ciclul ambasador la Atena, 
vol. 4, Bucureşti, Editura Viitorul românesc, Bucureşti, 2003, pp. 328, 359-360. În acest sens, a 
se vedea albumul cu scurte prezentări a elementelor româneşti din mănăstirile athonite şi schitul 
Prodromu, publicat in mai multe limbi de circulaţie internațională si întocmit de V. Candea si 
Constantin Simionescu, Mont Athos. Présence roumains, cu o prefaţă de Emil Condurachi, 
Bucureşti, Editura Sport-turism, 1979. Intr-o scurtă privire critică putem afirma că aceasta 
lucrare aducea în atenţie o serie de noi fotografii cu aceste obiective, comentate cu informaţii 
preluate din literatura de specialitate de factură interbelică. 

108 Detalii biografice despre părintele  Dometie Trihenea a se vedea la 
http: //www.tevistalumeacredintei.ro/sct_6/c_2/art_768/avva_dometie_trihenea_singurul_rom 
n egumen al unei mnstiri athonite.htm si  bhttp://www.tribuna.ro/stiri/cultura /salistea- 
athosului-chilia-sfantul-ipatie-25110.html consultate la 9 septembrie 2009. 

La 11 martie 1975, la ambasada română din Atena se prezenta monahul 
Veniamin Popa de la schitul românesc Prodromul pentru a cere sprijin în reparațiile 
urgente care trebuiau făcute la aşezământ. Acest lucru se întâmpla după ce, în iarna lui 
1974, consulul Leon 'Toader îl primise la ambasadă pe călugărul Neofit Negară 
(basarabean) de la schitul Lacu. Pentru soluționarea cererilor monahilor români, Brad i- 
a însărcinat pe Leon Toader si consilierul Alexandru Damian să facă o vizită în muntele 
Athos pentru o informare completă. Starețul Popa avea nevoie de o sumă de 200.000 de 
drahme (7000$) pentru repararea acoperişului clădirii principale si a micului port 
(arsanaua), fără de care aprovizionarea călugărilor devenea problematică. De asemenea, 
mai era nevoie de achiziționarea unei bărci cu motor. Cum achiziționarea materialelor 
necesare era mai dificilă din tara, atunci ambasadorul a propus acoperirea cheltuielilor 
de către Agenţia economică de la Atena (în realitate oficiu acoperit al DIE), urmând 
decontarea lor în tara de către Patriarhia Română sau Departamentul cultelor. 
Propunerea lui Brad se justifica pe nevoile „singurului centru compact românesc” din 
muntele Athos!%. 

Tot pentru aplicarea planului său, Brad propunea ca pe agenda discuțiilor ce 
urmau a avea loc cu ocazia vizitei premierului Konstantinos Karamanlis în România, în 
anul 1975, pe linia colaborării culturale să se aibă în vedere „facilitarea trimiterii 
călugărilor români la muntele Athos, precum si a cercetătorilor nostri pentru studii și 
documentare”110. 

Propunerile ambasadorului au fost aprobate în principiu, atât în centrala MAE, 
cât şi de responsabilul de culte, Emil Bodnăraș, care era de acord cu trimiterea a patru 
călugări tineri proveniţi de la mănăstirea Sihăstria. 

De asemenea, pentru punerea în aplicare a planului său, Brad trebuia să 
intervină la autorităţile grecești, ca pe lângă obținerea celor patru vize de intrare pentru 
călugării trimiși de Patriarhia Română, să susțină aducerea în Athos a unor „cercetători 
români competenţi pentru a studia aprofundat si a valorifica documentele ce se referă in 
special la istoria poporului român”. De asemenea, având în vedere că monahii din 
Bulgaria si Iugoslavia primeau cu regularitate ajutoare materiale „pentru întreţinerea în 
bune condițiuni” (a unui tractor din partea lui Tito, hrană, îmbrăcăminte, bani si 
materiale pentru repararea și întreţinerea bisericilor şi clădirilor anexe), ambasadorul 
cerea centralei MAE trimiterea, din partea Patriarhiei Române, a unui autoturism de 
teren M-461, materiale de construcție pentru repararea schitului Prodromu si alte 
ajutoare materiale necesare!!!. 

Cei patru călugări români trimişi la Athos erau lon Lupaşcu de la Cernica, 
Mihai Tzoca, loan Mutrescu si Ifrim Mircea de la Sihăstria, care trebuiau să ajungă în 
Grecia în data de 15 aprilie 1975 şi să fie însoțiți până la portul Daphne de teologul 
Dumitru Coravu, bursier la Atena (ulterior, episcopul Damaschin Coravu). În privința 
ajutorului financiar, ambasadorul Brad era informat de la Bucuresti că urma să se obţină 
suma necesară de la Consiliul Ecumenic al Bisericilor de la Geneva, prin demersurile 
vicarului patriarhal Antonie Ploieşteanu. De asemenea, prin Departamentul cultelor, 


109 Ton Brad, Elogiul nechibzuintet..., pp. 77-78. 
110 Ibidem, p. 113. 
111 Idem, Avatarurile..., pp. 158, 385-386, 411-412. 

Patriarhia Română urma să trimită 60 de rase călugărești, 60 de cămăși si 120 cearsafuri, 
iar barca cu motor trebuia livrată de la fabrica din Reghin. Aceste efecte urmau să fie 
trimise in Grecia la biroul Agenţiei economice românești de la Salonic. Toate aceste 
aprobări, potrivit observaţiei lui lon Brad, erau date de președintele Departamentului 
Cultelor şi supervizate de însuşi Emil Bodnăraş, responsabilul de culte din PCRI12. 

Livrarea tuturor acestor obiecte şi bani nu a reuşit să satisfacă necesitățile 
călugărilor români din Athos. Într-un „tablou trist”, după cum îl caracteriza 
ambasadorul Brad, aflăm că în Athos erau 54 călugări români; clădirile principale de la 
schitul Prodromul erau „într-o stare avansată de paragină”; călugării trimişi în aprilie 
1975 „erau intretinuti din mila unor societăţi filantropice care le trimiteau, temporar, 
alimente”; la casa românească din Provata era necesară trimiterea urgentă a unui călugăr 
tânăr, deoarece în urma morţii bătrânului Veniamin Cucuian, putea fi pierdută o 
bibliotecă de 3000 de volume în favoarea autorităților aghiorite greceşti; la fel în cazul 
Prodromului unde pământul trebuia cultivat, ca bază materială de întreținere. 

Faţă de această situație, ambasadorul Brad propunea trimiterea urgentă a unui 
stoc de alimente, a unui tractor, a unor scule pentru prelucrarea lemnului, dar si pentru 
pescuit. Pentru rezolvarea problemelor într-un mod mai facil, ambasadorul propunea 
invitarea in Romania a unei delegaţii de la Marea lavra athonită, de care depindea schitul 
Prodromul, dar si al călugărilor Dometie Trihenea şi Veniamin Popa (nu mai fusese în 
tara din 1927)115. 

Însă, poate cel mai important reper din evoluţia relaţiilor româno-athonite în 
perioada comunistă a fost întâlnirea lui Nicolae Ceauşescu cu călugări români în data de 
27 martie 1976, cu ocazia vizitei de stat efectuată în Grecia. În memoriile sale, Brad 
relatează acest moment: „...Întorși la palatul prezidenţial, protocolul stabilit în prealabil 
mai suferea o abatere: Nicolae Ceauşescu primea vizita a trei călugări români de la 
muntele Athos. Fusese tot ideea mea şi n-a fost rea deloc. Cei trei bătrâni, trecuţi fiecare 
de 70 de ani, arătau încă palizi, după postul îndelungat al Paştilor care se apropiau, dar 
se ţineau bine pe picioare, obişnuiţi cu drumurile grele de munte. Veniamin Popa, 
starețul mai putin simpatic de la schitul românesc Prodromul, era mai subtirel şi agil ca 
o vulpe. Dimitrie Trihenea, originar din părțile Sibiului, înalt, drept şi bine legat, avea 
aliura unui oier cu turme bogate. Fusese până nu de mult stareț al mănăstirii Zografou, 
reconstruită de Stefan cel Mare. Dar câțiva călugări bulgari, răzvrătiți, încălcând regulile 
monahale, l-au amenințat că-l aruncă de pe stânci si l-au alungat din post. Acum locuia, 
împreună cu un copământean al său, la schitul Sf. Ipatie, care ţinea de mănăstirea 
Vatopedu-«micul Paris» al Sfântului Munte. 

Al treilea călugăr se numea Neofit Negara, basarabean de origine, personajul cel 
mai dinamic si descurcaret pe care aveam să-l cunosc mai bine doar în toamna lui 
1976... Pe rând, toţi trei, i-au prezentat şefului statului român preocupările şi necazurile 
lor, ţinând să laude — ca să audă toți pereții palatului buna lor colaborare cu fraţii greci, 
dar şi dorința de a primi din România «sânge proaspăt», călugări tineri, să mai salveze 
ceva din asezamintele şi valorile spirituale româneşti. 


112 Idem, Ellogiul nechibzuintei..., vol. 3, pp. 114-116. Anunţul cu trimiterea în Athos a celor patru 
călugări români şi a ajutoarelor era făcut în „BOR”, an XCIII (1975), nr. 11-12, p. 1472. 
113 Ton Brad, In umbra zeilor..., pp. 79-80, 99. 

l-au dăruit lui Ceauşescu o icoană nouă — n-aveau voie să le înstrăineze pe cele 
vechi — şi câteva obiecte de lemn — un potir, o cutie plină de smirnă şi tamaie — cioplite 
de mâinile meșterilor de la Sfântul Munte. lar acesta le-a promis sprijinul cultelor 
[Departamentului cultelor, n.n. ANP] din România şi ne-a dat, lui Macovescu si mie, 
sarcina să ne ocupăm de toate aceste chestiuni”114. 

Cu această sarcină, Brad a încercat chiar o dezvoltare a relațiilor cu Biserica 
Greciei şi Patriarhia Ecumenică de la Constantinopol. În mai 1976, într-un schimb de 
mesaje, Brad transmitea noului arhiepiscop-primat al Greciei, Serafim (aromân si fost 
mitropolit de Janina), „salutări si bune urări” din partea mitropolitului Iustin al 
Moldovei, cu care se cunoştea. De altfel, mitropolitul Iustin al Moldovei urma să 
viziteze Grecia si muntele Athos. Însă, cum Athosul aparținea canonic de 
Constantinopol, iar Grecia de arhiepiscopul Atenei, atunci ambasadorul român urma să 
facă demersurile în această direcție, mai ales că arhiepiscopul Serafim, după ce fusese 
vizitat de delegaţii din Bulgaria si URSS, urma să întreprindă o călătorie numai la Sofia 
şi Moscova!!5. Totuşi, în mai 1976, potrivit presei bisericești, la Bucuresti era prezentă o 
delegație a Patriarhiei ecumenice în vederea discutării catalogului temelor viitorului mare 
sinod panortodox, supravegheată de Eugen Munteanu, director în Departamentul 
cultelor, excluzându-se însă deschiderea dosarului athonit!16. 

De asemenea, Biserica ortodoxe sârbă întreținea legături tot mai strânse cu 
mănăstirile atonite, aşa cum s-a întâmplat la aniversarea celor 800 de ani de la naşterea 
Sf. Sava. La aceste solemnitati aveau să participe „reprezentanți? ai mănăstirilor 
Hilandar, Vatoped (metania Sf. Sava) si Simonopetra (ctitorie a despotului Ion Uglies), 
ca gest de rememorare a sprijinului acordat de Biserica sârbă la perpetuarea 
monahismului atonit!!”, 

Aprobarea de principiu data de Nicolae Ceausescu si manifestările religioase in 
muntele Athos ale unor biserici ortodoxe din lagărul socialist, i-a determinat pe 
responsabili din Departamentul cultelor să acorde o atenție mai mare asupra 
demersurilor pe care Patriarhia română trebuia să le întreprindă pentru perpetuarea 
elementului românesc în Athos. Într-un scurt articol dedicat grijii Patriarhiei Române 
pentru comunităţile de români de peste hotare aflăm despre „deosebita şi permanenta 
grijă” pentru aşezămintele româneşti de la muntele Athos, „concretizată prin: demersuri 
necesare pentru obţinerea aprobărilor pentru stabilirea unui nou grup de patru monahi 
români din tara la muntele Athos; preocuparea pentru selectionarea altor monahi 
doritori de a se stabili la muntele Athos; trimiterea de alimente, îmbrăcăminte si altor 
obiecte de inventar pentru monahii români de la muntele Athos; trimiterea în mai 1976 
a unei delegaţii a BOR la muntele Athos, ocazie în care monahii români din acele locuri 
au fost cercetaţi duhovniceste şi s-a constatat starea în care se află aşezămintele pe care 
le locuiesc; invitarea în tara a monahilor Veniamin Popa de la schitul Prodromul, 


114 Thidem, pp. 255-256. 

115 Ibidem, pp. 307-308. Vizita arhiepiscopului Serafim din iunie 1976 in Bulgaria si URSS a fost 
prezentată pe scurt în „BOR”, an XCIV (1976), nr. 5-6, p. 500. 

116 Thidem, nt. 7-8, pp. 661-663. 

117 Thidem, p. 679. 


117 


Adrian Nicolae Petcu 


Dometie Trihenea de la chilia Sf. Ipatie si Neofit Negara de la schitul Lacu, pentru a 
cunoaşte viata monahală din BOR”!!8, 

Mai mult, într-un alt articol, dedicat grijii pentru valoriile religioase şi de arta 
bisericească din tara, se invoca chiar îndemnul președintelui României, aflat în vizită in 
Grecia, către „monahii români trăitori la muntele Athos, prin delegaţia lor primită în 
audienţă” pentru păstrarea „valorilor noastre aflate acolo din vremuri străbune”119. Însă, 
nu se dădeau detalii despre vreo vizită a unor reprezentanți ai BOR în Athos. 

Astfel, grija pentru asezamintele româneşti si monahii români din Athos s-a 
intensificat, dar acest lucru care se făcea numai prin Departamentul cultelor şi 
Ministerul Afacerilor Externe, urmărite îndeaproape de Securitate. 

Măsura cea mai importantă în această direcție s-a materializat prin vizita în 
muntele Athos şi Grecia, în perioada septembrie-octombrie 1977, a unui grup de 
monahi de la mănăstirea Sihăstria, format din părinții Cleopa Ilie, Victorin Oanele, 
stareț, şi ierodiaconii Ioanichie Bălan şi Vartolomeu Florea. Aceştia au vizitat 
mănăstirile athonite, chiliile şi colibele româneşti, au ţinut predici, au răspuns la 
problemele duhovniceşti puse chiar de monahii greci, au cercetat pe monahii români 
aghioriti, au inventariat elementul românesc din Athos (54 monahi), cu descrieri 
amănunțite ale aşezămintelor româneşti, pelerinajul lor înregistrând un real succes!%, 

Astfel, inițiativa lui Brad şi aprobarea de Ceauşescu în timpul vizitei efectuate în 
Grecia, au constituit pentru Securitate o prioritate în îndrumarea politicii externe de 
culte promovate de România. La Atena, această sarcină a fost preluată în totalitate chiar 
de ofițerul acoperit DIE, consulul Leon Toader, care se preocupase initial la cererea 
ambasadorului Brad. După aprobarea dată de șeful statului, pentru Toader problema 
athonită devenise sarcină de serviciu. 

În această situație, într-un referat al Securităţii, din 7 februarie 1980, se 
considera că „problema de pe muntele Athos să constituie o preocupare prioritară a 
Departamentului cultelor şi Patriarhiei BOR care, împreună cu MAE, să elaboreze un 
plan de lungă durată vizând realizarea următoarelor obiective: cercetarea documentelor 
de valoare istorică şi a bunurilor care atestă prezența românilor din cele mai vechi 
timpuri pe muntele Athos; restaurarea documentelor istorice degradate şi conservarea 
acestora; restaurarea așezămintelor monahale deteriorate; reglementarea juridică cu 
Patriarhia Ecumenică de la Constantinopol, Biserica ortodoxă greacă şi statul grec a 
situației călugărilor români de la muntele Athos, urmărind apărarea acestora de 
ingerintele altor biserici în treburile lor interne, inclusiv de influențele nocive exercitate 
de episcopul Viorel Trifa din SUA. 

Măsurile care se vor întreprinde să aibă ca scop final revitalizarea coloniei de 
români de pe muntele Athos, cunoscută din cele mai vechi timpuri ca o prezenţă 
românească pe aceste meleaguri’’!?!. 

În propunerile de mai sus, Securitatea manifesta o „grijă deosebită” fata de 
elementul românesc din muntele Athos, dar remarca amestecul clericilor din exil în viata 


118 Thidem, nt. 9-12, p. 923. 

119 Ibidem, nt. 5-6, p. 511. 

120 A se vedea detalii în Ibidem, an XCV (1977), nr. 9-12, pp. 903-909. 
121 ACNSAS, FD/Bucuresti, dosar nr. 11195, vol. 1, ff. 48-49. 

comunităţilor româneşti athonite. Temerea Securității se pare că era justificată. În 
octombrie 1979, congresul reprezentanților parohiilor româneşti din spațiul 
germanofon european se constituiseră într-o Episcopie ortodoxă care se pretindea sub 
juridictia Patriarhiei Ecumenice. Legătura acestei autoproclamate eparhii cu Athosul s- 
au concretizat prin încercările, din mai 1981, de aducere si hirotonire a călugărului 
Dometie Trihenea de la chilia Sf. Ipatie ca episcop eparhiot. După o vizită în Germania, 
pregătită de organizatorii noii eparhii, bătrânul călugăr (avea 73 de ani) a refuzat, 
revenind la locul său de rugăciune din Athos. Acestui eşec al românilor din Germania, 
s-a adăugat refuzul Patriarhiei Ecumenice de a recunoaște noua entitate jurisdictionala, 
probabil si la insistențele Patriarhiei Romane. Mai ales că ierarhia română se vedea 
profund jignita fata de limbajul adoptat de organizatorii eparhiei din Germania, 
deoarece era văzută ca una care colabora cu puterea ateistă!72. 

Ajutoarele româneşti către muntele Athos în plin regim comunist la prima 
vedere pot părea de neînțeles. Însă nu trebuie eludat un aspect fundamental pentru 
înțelegerea acestei problematici: s-a consumat în contextul evidentierii elementului 
românesc în spaţiul international ca o politică externă sistematică a regimului. Era de 
fapt o continuare a mai multor demersuri interbelice, unele chiar susţinute financiar de 
către autorităţile române, regele Carol al II-lea in special. Investigatiile întreprinse de 
cercetători precum Nicolae Iorga, Marcu Beza sau Teodor Bodogae în descoperirea si 
evidenţierea elementului românesc, mai ales din Orient!%, aveau să fie reluate, 
dezvoltate si chiar încurajate de statul român comunist, care după 1964 isi exprima tot 
mai mult latura națională în politica externă. Astfel, în perioada 1960-1989, printre 
altele, omul de cultură Virgil Cândea a adunat într-un masiv volum un întreg inventar al 
bunurilor de proveniență românească aflătoare peste hotare. De altfel, cataloage de 
obiecte româneşti circulau încă din 1963 în mediul MAE, ca materiale de uz intern, 
utilizate în organizarea de manifestări culturale în străinătate!?4. 


În loc de concluzii 

În cele de mai sus am putut contura un tablou, cel puţin la suprafaţă, al relaţiei 
dintre Departamentul cultelor si Securitate, în mijlocul căreia se aflau evident cultele 
recunoscute în statul român comunist. Am încercat să evidentiem anumite aspecte din 
această problematică: de la organizarea şi funcţionarea resortului guvernamental al 
cultelor, în conformitate cu legislația care a cunoscut frecvente schimbări, la 
componența acestuia la nivel central şi teritorial; „supravegherea” de către 
omniprezenta Securitate a funcționării acestuia şi construirea politicii de culte, atât în 
mediul intern, cât şi în cel extern, intervenind ori de câte ori considera pentru 
respectarea hotărârilor conducerii de partid şi de stat; dar si relațiile dintre factorii de 
răspundere din Departament şi reprezentanţii cultelor. Toate aceste aspecte, după cum 


122 Detalii a se vedea la paginile de web: http://www.ortodoxia.de/html/body_episcopia.html şi 
http: / /www.ortodoxia.de/html/body_stradanii zadarnice.html, consultate in data de 9 
septembrie 2009. 

123 Virgil Candea, Mărturii româneşti peste hotare. Mică enciclopedie de creatii româneşti şi de izvoare despre 
români in colecții din străinătate, vol. 1, Bucureşti, Editura Enciclopedică, 1991, p. V. 

124 Ibidem, p. XVI-XVII. 

am vazut au fost extrem de complexe, iar acest lucru s-a datorat atat caracterului tot mai 
represiv la adresa cultelor pe care Departamentul trebuia să-l afişeze la cererea 
partidului şi sub controlul Securităţii, dar şi din cauza unor rivalități, interese sau orgolii 
de ordin personal între factorii din Departament si cei din culte. 

A trage concluzii la acest complex tablou al relaţiilor dintre toţi acești actori ai 
vieţii cultice din România comunistă este extrem de greu. Mai ales că este nevoie de 
aprofundarea acestui subiect, atât în arhivele Securităţii, dar şi în cele ale fostului 
Departament şi în cele confesionale. Rămâne ca această temă de cercetare să o 
dezvoltăm cu toate materialele documentare şi instrumentele aflate la dispoziția 
cercetătorului de astăzi. 

INSTRUMENTALIZAREA JUSTITIEI DE 
CATRE REGIMUL COMUNIST 
(1945-1958) 


POLITICAL CONTROL EXERTED BY THE COMMUNIST PARTY 
OVER JUSTICE BETWEEN 1945 - 1958 


Soon after 23 August 1944, the Communist Party launched an assault against the fundamental 
institutions of the modern state. Subordination of Justice was one of the main targets in the attempt to 
take over the political power. A large campaign was initiated in order to “purify” the magistrates with 
anti-communist convictions. The laws that regulated the organization of the Ministry of Justice, of the 
prosecuting magistracy and of the Bar Association were modified or abrogated. 

Beginning with 1948, new “specialists” were delivered by the so-called “popular law 
schools”. An essential part in getting control over justice was played by the so called “people's assessors”, 
gradually introduced in all courts, save for the Supreme Court. Sentences were given under ideological 
influence and many show-trials were organized. 

By the end of the period we are focusing on, the Communist Party was controlling the entire 
judicial system through regional prime-secretaries, through political police and by using a carefully 
managed policy of the staff. The political measures that were implemented led to the full obedience of 
Justice until the end of the communist regime in Romania. 


Etichete: Justitie, procese politice, partidul communist, asesori populari 
Keywords: Justice, political trials, Communist Party, people’s assessors 


„Exploratorul ar fi vrut să întrebe încă multe lucruri, dar în prezența 
osânditului nu mai întrebă decât: «Își cunoaște sentinta?». «Nu», răspunse ofiţerul (...). 
«Dar ştie măcar că a fost, de fapt, condamnat?». «Nici asta», spuse ofiţerul şi-i zâmbi 
exploratorului, «Nu se poate, reluă exploratorul, trecandu-si mâna peste frunte, atunci 
omul ăsta nu ştie nici măcar acum ce ecou a avut apărarea lui?». «N-a avut ocazia să se 
apere», ripostă ofițerul privind într-o parte, ca şi cum ar fi vorbit pentru sine, nevrand 
să-l jigneasca pe explorator prin relatarea unor lucruri de la sine înțelese”. 

Randurile de mai sus, scrise de Franz Kafka in 1919 (Colonia penitenciara), pat 
sa prefateze modul de infaptuire a justitiei in cazul regimurilor comuniste. Aproape 
simultan cu publicarea lucrării lui Kafka, Lenin, referindu-se la distrugerea justiției 
ţariste, afirma nonsalant: „Lăsaţi să se strige că noi, fără a transforma vechea Justiţie, am 
aruncat-o deodată la gunoi! Noi am curăţat, prin aceasta, drumul adevăratei Justitii 
populare”. O astfel de justiție avea să cunoască şi România în a doua jumătate a 
secolului trecut. 

Istoriografia din ultimele două decenii a scos cu prisosinta în evidență faptul 
că regimul comunist din România a calchiat practic regimul sovietic. Cu toate acestea, 
anumite aspecte ale organizării și funcționării regimului nu au fost aprofundate, 
cercetătorii multumindu-se, în numeroase cazuri, cu formularea unor enunturi 
sententioase, dar fără a se mai osteni cu ,,disectia” instituţiilor edificate de comuniști în 
scopul acaparării şi păstrării puterii politice. Cazul Justiţiei ni se pare edificator din acest 
punct de vedere. Deşi puterea judecătorească, alături de cea legislativă şi executivă, 

reprezintă o componentă esenţială a statului modern, prea puţine din studiile consacrate 
istoriei României în cea de-a doua parte a secolului al XX-lea s-au ocupat de aspecte 
ţinând de evoluţia organizării şi funcționării Justiţiei!. 

Desigur, o astfel de întreprindere este departe de a fi una facilă. În primul 
rând, trebuie avute în vedere dificultăţile de documentare. Fonduri arhivistice esențiale 
pentru un demers de acest gen au fost inaccesibile până de curând, iar altele continuă si 
astăzi să fie cvasi-intangibile pentru cercetătorul de rând?. 

De asemenea, literatura de specialitate apărută până în 1989 abordează aceste 
aspecte dintr-o perspectivă profund politizată, tratând diversele aspecte ale organizării $i 
funcţionării justiţiei în funcţie de comandamentele ideologice ale momentului. 

Memoriile unor magistrați şi jurişti ai vremii lipsesc aproape cu desăvârşire, 
faptul fiind perfect explicabil, căci, în cazul schimbărilor de regim politic, situația 
acestora este deosebit de delicată. Slujitorii Justiţiei se văd expuşi unor atacuri simultane 
venite atât din partea noilor potentati, care îi percep ca pe un simbol al orânduirii 
revolute, cât şi din partea criticilor si oponenților regimului, care văd în magistrați si 
jurişti pe oportunistii care se adaptează la cerinţele oricărei puteri. Eventualul discurs 


1 Petrache Zidaru, Tribunalele militare — un secol si jumătate de jurisprudenta (1852-2000), Bucureşti, 
Editura Universul Juridic, 2006 (pentru numeroasele minusuri ale lucrării, vezi recenzia realizată 
de Iuliu Crăcană în „Caietele C.N.S.A.S.”, anul 1, nr. 1/2008, p. 239-251); Cezar Mata, „Justiția 
Populară”: între represiune şi coercitie (1948-1953), în „Studii şi materiale de istorie contemporană”, 
serie nouă, vol. III, 2004, p. 109-116; Florin Sperlea, Cazu/ Patriscanu si procesele staliniste din 
„democrațiile populare”, în „Revista de Istorie Militară”, nr. 4-5/2004, p. 60-64; Oana Ilie, Tribunalul 
Poporului — instrument al justiției proletare, în „Muzeul National”, 15, 2003, p. 425-443; Marius Oprea 
a inserat un subcapitol intitulat Justitia ca poliție politică în una din lucrările sale, dar, de fapt, 
respectivul capitol este consacrat legislaţiei represive elaborată de regimul comunist în perioada 
1948-1958, si nu organelor de justiție — Marius Oprea, Bastionul cruzimii. O istorie a Securității 
(1948-1964), laşi, Editura Polirom, 2008, p. 116-126. Surprinzătoare este si opțiunea autorilor 
Raportului final, care, în ciuda faptului că au inclus în partea a Il-a a raportului un capitol intitulat 
Instituțiile juridice, au consacrat doar o singură pagina (p. 201) instituţiilor juridice ale regimului 
comunist, restul capitolului tratând legislaţia comunistă, constitutiile şi „caracterul ilegitim al 
regimului” — cf. Comisia Prezidenţială pentru Analiza Dictaturii Comuniste din Romania, Raport 
final, editori Vladimir Tismăneanu, Dorin Dobrincu, Cristian Vasile, Bucureşti, Editura 
Humanitas, 2007, p. 201-212. 

2 Vezi cazul aşa-numitelor „mape profesionale” ale magistraților — 
www.gandul.info/justitia/mapele-profesionale-ale-judecatorilor-si-procurorilor-nu-pot-fi- 
consultate-decat-de-acestia-2336289 (consultat în 4 noiembrie 2009) sau situația arhivei istorice a 
Direcției de Informații Militare. 

3 Există, totuși, câteva excepții notabile: Boris Desliu, Jurnal de avocat, Bucuresti, Editura Vremea, 
2002; Lucian Belcea, Un septuagenar isi aminteste: oameni, locuri, întâmplări, vol. I-III, Bucureşti, 
Editura Teora, 2000-2007; Idem, CV-ul meu: o jumătate de secol în slujba justitiei, Bucureşti, Editura 
Teora, 2008; George Pavel Vuza, Insemndrile unni procuror sau Procuratura văzută din interior, cuvânt 
începător si îngrijirea ediției Dan Tudor Vuza, postfață de Dinu C. Giurescu, Bucuresti, Editura 
Vremea, 2008. 

+ Elocvente in acest sens sunt numeroasele analize, mai mult sau mai putin profesioniste, ale 
desfăşurării procesului soților Ceausescu, prezentate in mass-media cu ocazia implinirii a două 
decenii de la evenimentele din decembrie 1989. 

axat pe continuitatea ordinii juridice şi a instituţiilor îl face suspect pe slujitorul Justiţiei 
în ochii tuturor>. 

Consecințele imediate ale acestei stări de lucruri se concretizează într-o 
reticență sporită in fata unei eventuale analize a trecutului recent. Juriştii care au fost 
implicaţi direct in reinterpretarea dreptului şi în adaptarea acestuia la canoanele 
ideologice ale vremii nu vor dori o relevare a rolului pe care l-au jucat nu cu mult timp 
în urmă, transmițând acest dezinteres pentru trecut şi discipolilor şi adepților lor, mai 
ales dacă deţin posturi universitare. 

Având în vedere aceste aspecte, pe parcursul demersului de fata ne-am propus 
obiective limitate: schitarea cadrului legislativ şi enumerarea succintă a modalitatilor prin 
care partidul comunist a reuşit să-şi aservească Justiţia, transformând-o într-un 
instrument nepretuit în efortul său de a prelua şi consolida controlul deplin asupra 
societății româneşti. Din punct de vedere cronologic, ne-am fixat ca puncte extreme 
anii 1945 şi 1958. Limita inferioară a acestul interval reprezintă momentul în care 
instaurarea guvernului Groza a permis primele acțiuni de amploare pentru 
reconfigurarea justiției româneşti, în vreme ce limita superioară a fost aleasă datorită 
faptului că din 1958, odată cu retragerea trupelor sovietice, regimul comunist de la 
Bucureşti se afla deplin „pe propriile picioare” şi, ca atare, politica internă, inclusiv în 
domeniul justiţiei, suferă o serie de modificări semnificative. 

Spre deosebire de Rusia Sovietică, în România transformările au cunoscut o 
evoluţie mai lentă, dar cu aceeaşi finalitate. Primii paşi în construirea unui sistem de 
aplicare a „dreptăţii de clasă” au fost făcuţi de Lucrețiu Pătrăşcanu, avocat, membru din 
ilegalitate al P.C.R., numit ministru al Justiţiei încă din 24 august 1944, în primul guvern 
Sănătescu, şi reconfirmat ca titular al aceluiaşi portofoliu în guvernul Groza la 6 martie 
19456, 

Complexul de măsuri al cărui autor a fost a dus la schimbarea vechiului aparat 
al justiţiei şi transformarea sa într-un instrument al „luptei de clasă”. La o săptămână de 
la numirea lui Pătrășcanu la Ministerul Justiţiei, oficiosul comunist „Scânteia” anunța 
trimiterea în judecată în fata unui „Tribunal al Poporului” a „trădătorilor Gigurtu şi 
Manoilescu”, iar în 17 martie a fost finalizat proiectul unei legi privind pedepsirea 
criminalilor de război. Proiectul propus de Pătrășcanu a fost aprobat în 31 martie 1945 


5 Marius Bălan, Dreptul sub presiunea ideologiei — studiu introductiv la Bernd Riithers, Dreptul 
degenerat. Teorii ale dreptului şi juriști proeminenți in cel de-al Treilea Reich, laşi, Editura Universităţii 
„A.I. Cuza”, 2005, p. 15-17. 

6 Pentru activitatea lui Lucrețiu Pătrăşcanu în perioada imediat următoare loviturii de palat de la 
23 august 1944, vezi Gh. Onisoru, Reflectii pe marginea cazului Pătrășcanu, în „Xenopolana”, VII, 
1999, p. 92-103. 

7 Referindu-se la implicaţiile de durată ale măsurilor inițiate de Pătrăşcanu, un contemporan 
considera că justiţia „a fost atinsă vital în modalitatea ei de a putea împărți dreptatea și numai cu 
greu, începând din anul 1963 şi mai bine din 1965, justiția noastră a putut să-și revină din lezarea 
gravă pe cate a suferit-o în timpul ministeriatului Lucrețiu Pătrășcanu, incitant teoretician, poate, 
dar slab ministru al Justiţiei” — Boris Desliu, op. cit., p. 70. 

8 Vezi forma finală a legii: „Decret-lege pentru urmărirea şi sancţionarea celor vinovaţi de 
dezastrul țării sau de crime de război”, publicat în „Monitorul Oficial”, nr. 94, 24 aprile 1945 

de către Consiliul de Miniştri; cu două zile înainte, la propunerea aceluiaşi ministru al 
Justiţiei, se promulgase şi un Decret-lege pentru „purificarea administraţiilor publice”, 
din care erau înlăturați toți cei care „au activat sub orice formă în scopul instaurării sau 
menţinerii regimurilor dictatoriale în România”. 

Prin decretul-lege privind sancţionarea persoanelor vinovate de „dezastrul 
ţării sau de crime de război”, Lucrețiu Pătrăşcanu a fost cel care a înființat o instanţă de 
judecată extraordinară, numită „Tribunalul Poporului”. Acesta era format dintr-un 
complet compus din nouă membri, dintre care doi magistrați şi şapte „judecători ai 
poporului’, iar pe lângă Ministerul de Justiţie s-a constituit corpul „acuzatorilor 
publici”, care preluau atribuţiile procurorilor în aceste tribunale speciale, stipulându-se 
totodată că „actele acuzatorului public şi ale Consiliului de Miniştri nu pot fi atacate pe 
nici o cale” (art. 8). 

Primul proces judecat de Tribunalul Poporului, între 14 şi 22 mai 1945, a fost 
cel supranumit „al generalilor”, proces în care s-au remarcat, prin violența 
rechizitoriilor!, acuzatorii publici Avram Bunaciu şi Dumitru Săracu. În fapt, a fost 
vorba de judecarea generalului Nicolae Macici si a celorlalte persoane implicate în 
represaliile desfăşurate la Odessa, după aruncarea în aer de către partizanii sovietici a 
clădirii în care se afla instalat comandamentul militar român. 

Al doilea lot de inculpati, trimis în 24 mai 1945 în fata Tribunalului Poporului, 
era alcătuit din ziarişti: Pamfil Șeicaru, Ion Dimitrescu, Romulus Seisanu, Ilie 
Rădulescu, I. Popescu Prundeni, Alexandru Hodoș, Radu Demetrescu-Gyr, Grigore 
Manoilescu, Gabriel Bălănescu, Pantelimon Vizirescu si Aurel Cosmall. 

Au urmat în scurtă vreme încă alte patru procese, în cele începute în 13, 28 
iunie şi 13 iulie fiind inculpati comandanții şi personalul lagărelor din Transnistria, iar in 
cel desfăşurat între 3 şi 8 august 1945, foşti angajaţi ai Sigurantei!?. 

Aceste procese au constituit prototipul viitoarelor procese-spectacol din anii 
regimului de „democrație populară” pe cale de a se instaura. Implicarea presei în crearea 
unei adevărate psihoze „a duşmăniei, a violenței şi a urii”15, crearea şi utilizarea unor 
grupuri „populare” de presiune, mimarea apărării și a respectării procedurilor juridice, 
stabilirea sentintelor de către factorii politici de decizie au reprezentat trăsăturile 
caracteristice ale acestui gen de mascarade judiciare. 


(textul este disponibil şi în volumul editat de Arhivele Statului din România si coordonat de Ioan 
Scurtu, Románia. Viața politică în documente. 1945, Bucureşti, 1994, doc. nr. 55, p. 238-242). 

” Potrivit art. 10 al legii, „judecători ai poporului” erau „cetăţeni români, majori, bărbaţi sau 
femei, aleşi dintre membrii celor şapte grupări politice care intră în compunerea guvernului de 
concentrare democratică”. Fiecare grupare desemna câte cinci „judecători ai poporului”, care 
erau înscriși pe „listele judecătorilor poporului” existente în fiecare din oraşele de reşedinţă ale 
Curtilor de Apel. 

10 Vezi textele acestor rechizitorii in Actul de acuzare, rechizitoriile şi replica acuzării în procesul primului 
lot de criminali de război, Bucuresti, Editura Apărării Patriotice, 1945. 

11 Vezi loan Opris, Procesul ziariştilor ,,nationalisti”. 22 mai — 4 iunie 1945, Bucuresti, Editura 
Albatros, 1999. 

12 Academia Romana, Istoria românilor, vol. LX, Romania în anii 1940-1947, Dinu C. Giurescu, 
coordonator, Florin Sperlea, secretar, Bucuresti, Editura Enciclopedică, 2008, p. 571. 

13 Ibidem. 

În mai puţin de un an de la instaurarea guvernului Groza, partidul comunist 
reuşise să aducă sub control principalele pârghii de control asupra edificiului statal şi 
asupra societăţii. Un observator avizat asupra situaţiei din România, ziaristul american 
Reuben H. Markham, nota într-o telegramă expediată în 19 februarie 1946 ziarului 
„Christian Science Monitor”: 

„Comuniştii au armata, toate forțele politienesti, toate tribunalele, radio, 
propaganda, distribuirea hârtiei, distribuirea alimentelor, şcolile, ministerul cultelor, 
întreaga administraţie, toate comunicațiile, operele sociale, ei exercită un control direct 
oficial asupra prefectilor şi domină complet aparatul central al Uniunii Sindicatelor. 

Cu ajutorul prefectilor, poliției şi trupelor de şoc ale partidului, antrenate si 
disciplinate, ei pot împrăștia orice adunare, iar prin sindicate ei pot preveni tipărirea sau 
distribuirea a orice doresc aproape. Controlul lor absolut asupra presei le dă posibilități 
de a suprima orice gazetă. Pe lângă acestea, ei au obţinut controlul oficial asupra 
aparatului economic şi pot subit să ruineze pe orice industriaș sau comerciant şi sa 
suprime orice grupare de posibilități de trai numai semnând un ordin sau ridicând 
receptorul telefoanelor. 

Imaginea momentană a situației este că grupul comuniştilor români are o 
putere nelimitată asupra oricărei ramuri a vieţii româneşti. Vrei să fii învățător sau 
judecător, funcționar de stat, ai procese la curte, ai de-a face cu procurorul sau eşti 
vulnerabil la poliție, doreşti credit sau pământ, alimente sau ghete, vrei să vorbeşti la 
radio sau să tipăreşti un manifest, să ai vagoane sau să cumperi cărbuni si benzină? 
Toate sunt în mâinile comuniștilor. Mussolini nu avea mai multă putere ca ei". 

Anul 1946 a reprezentat o adevărată perioadă de testare a controlului asupra 
justiţiei şi a slujitorilor săi, magistraţii. Pe lângă continuarea orchestrării unor procese 
politice!5, cel mai important test il reprezentau alegerile parlamentare din noiembrie 
1946. Câştigarea acestora a devenit un obiectiv prioritar pentru guvern şi în vederea 
atingerii sale nu a fost precupetit nici un efort în mobilizarea întregului aparat de stat. 

În 23 august 1946 prim-presedintii şi procurorii generali ai celor 13 Curti de 
Apel au fost convocați la Ministerul Justiţiei, unde urmau să aibă o întâlnire cu 


14 A.N.L.C., fond P.C.M. — S.S.I., dosar nr. 113/1945, f. 88-89. 

15 Vezi sentinţa din 22 februarie 1946 a completului II al Tribunalului Poporului, prezidat de 
Alexandru Voitinovici, în procesul guvernului Horia Sima și a ziariştilor de la postul de radio 
„Donau” — Arhivele Statului din România, România. Viata politica în documente. 1946, coord. Ioan 
Scurtu, Bucureşti, 1996, doc. nr. 22, p. 118; desigur, cel mai important proces politic al anului 
1946 a fost cel declanşat în 29 aprilie, cand, prin „Actul de acuzare” întocmit de Vasile I. 
Stoican, acuzator public şef al Tribunalului Poporului, Constantin Dobrian, procuror general la 
Curtea de Apel Timişoara, delegat acuzator public, şi Dumitru Săracu, acuzator public al 
Cabinetelor 1 şi 7 de pe lângă Tribunalul Poporului, au fost trimiși în judecată Ion Antonescu si 
Mihai Antonescu, dimpreună cu alte 22 de persoane care detinusera funcții înalte, civile si 
militare, în perioada 1940-1944. Pentru maniera în care s-a desfăşurat acest proces este 
edificatoare afirmaţia premierului Petru Groza din timpul ședinței Consiliului de Miniștri din 2 
mai 1946, în care s-a dezbătut raportul privind trimiterea în judecata Tribunalului Poporului a 
„marilor criminali de război”: „Noi suntem judecători sub raport politic. Tribunalul Poporului 
este numai un organ de executare. $i atunci eu nu mă pot constitui în simplu oficiu de 
înregistrare pentru acest tribunal” — żbidem, doc. nr. 37, p. 180. 

premierul Groza şi ministrul de Interne 'Teohari Georgescu. Potrivit unui participant la 
această şedinţă, Petru Groza a început discuţiile prin a arăta nemulţumirea guvernului 
fata de modul în care magistraţii înțeleg, să-și facă datoria. In acest sens, a subliniat că 
„magistraţii încă nu şi-au dat seama că sunt judecătorii poporului şi, deci, trebuie să se 
comporte după spiritul actual”!6. În cursul expunerii, a înlăturat obiectia că magistraţii 
nu fac politică, ci aplică legea, prin afirmația că magistratul care spune că nu face 
politică „este un porc de câine”, care „simpatizează cu fasciștii, huliganii şi reactionarii 
din partidele istorice”. Magistraţii, a spus în continuare Groza, „trebuie să facă politică, 
să se încadreze cu ritmul vremii, să dea tot concursul guvernului (...), căci trebuie 
necondiţionat să câştige alegerile, altfel va fi prăpăd”. Cu această ocazie, a fost atacat de 
Groza chiar ministrul Justiţiei, Lucrețiu Pătrăşcanu, în următorii termeni: „niciunde nu 
s-a întâmpinat atâta reacțiune ca în magistratură şi aceasta datorită «slăbiciunii titularului 
departamentului”. În încheierea expozeului, primul ministru a spus că „magistraţii care 
nu se încadrează în «ritmul vremii» să se retragă, să lase locul altora, căci altfel vor fi 
măturaţi din oficiu”. 

La rându-i, Teohari Georgescu, fiind și ministru ad-interim al Justiţiei 
(Pătrăşcanu participa la lucrările Conferinţei de Pace de la Paris), le-a cerut magistraților 
„să se identifice cu poporul”, altfel „va face curăţenie în magistratură, creând așa-zisul 
cadru disponibil”, arătând că „partidul comunist are nevoie de o magistratură 
credincioasă şi, dacă nu o are, o va crea în foarte scurtă vreme”. În încheiere, li s-a cerut 
magistraților prezenţi ca, după întoarcerea la posturi, să instruiască în acelaşi sens pe 
magistrații subalterni!”. Aceste presiuni au fost aduse la cunoştinţa opiniei publice de 
ziarul „Dreptatea” care publica in nr. 167, din 31 august 1946, articolul De ce se amână 
alegerile. Activitatea domnului Leohari Georgescu la Justitie, explicând amânarea alegerilor prin 
dorința comuniştilor de a avea „timp să canalizeze corpul judecătoresc, însărcinat cu 
girarea alegerilor, pe linii bepediste”. 

In cazul magistraţilor, partidul comunist a optat pentru tactica „bâtei si a 
traistei cu grăunţe”. Astfel, presiunile administrative au fost însoțite şi de încercarea de a 
cumpăra sprijinul celor care trebuiau să consacre rezultatele electorale prin acordarea 
unor sume mari de bani cu titlul de retributie. Mai precis, cei numiți în funcţiile de 
conducere a birourilor electorale au fost gratificati cu sume estimate a fi între două si 
trei milioane de lei, adică aproximativ echivalentul salariului anual al unui magistrat!®. 

Desigur, nu toți magistraţii s-au dovedit sensibili la „argumentele” partidului 
comunist, dar s-au găsit soluţii şi în ce-i privea pe recalcitranți. Deşi legea prevedea ca 
secţiile de votare vor fi prezidate de magistrați, şi numai în lipsa lor de către funcționari 
superiori de stat, totuşi birourile electorale locale au eliminat magistraţii nesiguri, 
numind ca preşedinţi ai secţiilor de votare, învăţători, notari, preoți si chiar funcționari 
particulari, toți dependenţi direct de guvern si verificați ca aderenti ai acestuia. 

Succesul operațiunii de falsificare a alegerilor s-a datorat în bună măsură şi 
controlului riguros care fusese deja instaurat asupra magistraţilor şi a disponibilității 


16 A.C.N.S.A.S., fond Documentar, dosar nr. 3.933, f. 192. 

17 Ibidem. 

18 Virgiliu Tarau, A/egeri fără optiune. Primele scrutinuri parlamentare din Centrul si Estul Europei dupa cel 
de-al Doilea Război Mondial, Cluj Napoca, Editura Eikon, 2005, p. 489. 

manifestate de multi dintre aceștia de a sluji cu fidelitate noii „stăpâni” ai țării, probabil 
în speranța că le va fi „uitată” vechea activitate anticomunistă. 

In 28 noiembrie 1947, opera de infiltrare si pervertire a puterii judecătoreşti 
de către comunişti era în mare parte finalizată, prin votarea proiectului de lege pentru 
organizarea judecătorească. Prin noua lege (Legea nr. 341/1947) erau abrogate cele trei 
legi, referitoare la Curtea de Casaţie, Curțile de Apel, tribunale si judecătoriile de ocol, 
care reglementaseră până la acel moment activitatea Justiţiei. 

Lucrețiu Pătrășcanu, autorul proiectului, declara la acea vreme: „prin prezenţa 
reprezentanţilor aleşi ai maselor muncitoare de la oraşe şi sate care devin judecători cu 
drept de vot hotărâtor în Tribunale şi Curți, justiţia devine într-adevăr populară”. 

În textul legii se afirma explicit: „judecătorii trebuie să apere interesele clasei 
muncitoare, să protejeze noua democraţie şi să pedepsească inamicii poporului”!9. 
Asesorii populari erau prezenţi în noua Justiţie, rezervându-li-se un loc de seamă în 
lupta de clasă%. Potrivit noii legi, asesorii populari intrau în componența completului, 
împreună cu judecătorul sau ajutorul de judecător, la toate Judecătoriile?!. Singura 
excepţie o constituiau procesele judecate la Curtea de Casaţie si Justiţie, unde 
completele de judecată nu includeau si asesori populari. 

Prin art. 41 din lege, Parchetul a fost transformat în Minister Public, 
subordonat direct ministrului Justiţiei. Tot ca element de noutate, este introdusă funcția 
de procuror popular, aceştia urmând să funcționeze în cadrul judecatoriilor, unde 
trebuiau să pună concluzii în cauzele penale sau în cele „de interes obstesc” (art. 44). 

Posibilităţi sporite de a elimina elementele rebele din magistratură erau oferite 
ministrului Justiţiei prin prevederile art. 154, conform căruia ministrul avea dreptul, 
până la 30 martie 1948, „să numească, să înainteze, să repartizeze, să transfere în funcții 
inferioare, să pună în disponibilitate”, atât fără avizul Consiliului Superior al 
Magistraturii, cât şi „fără aratare de motive şi fără ca această măsură să aibă caracter 


19 Legea nr. 341 pentru organizarea judecătorească, „Monitorul Oficial”, nr. 282, 5 decembrie 
1947. 

% La scurtă vreme după publicarea legii, pe întreg teritoriul țării s-au desfăşurat „alegeri” pentru 
asesori populari. Ziarul „Scânteia”, din 5 ianuarie 1948, titra pe prima pagină: „Ţăranii vor aduce 
dreptatea în judecătorii. Pe Valea Teleajenului au avut loc alegerile asesorilor populari”. 
Evenimentul era pus în directă legătură cu cei care se simțeau amenințați de activitatea viitoare a 
acestora: „În satul Isvoarele, jud. Prahova, țăranii păreau nedumeriti la început. Chiaburul Mișu 
I. Gaftoie căuta să sădească prin sat neîncredere, şovăială. Drumurile au fost însă destroienite de 
zăpadă, posta a putut să aducă gazetele, iar zvonurile care ponegreau rosturile judecătorilor 
populari au fost spulberate”. Până în 12 ianuarie, alegerile de asesori populari fuseseră deja 
încheiate în 45 de judeţe. 

21 În expunerea sa asupra proiectului de organizare judecătorească, făcută in fata Adunării 
Deputaţilor, Pătrășcanu susținea: ,,Asesorii populari aduc pe scaunul judecătoresc conștiința lor 
de clasă şi lumina minţii lor. Dar mai aduc ceva: interesele oamenilor muncitori, ale celor care 
luptă şi muncesc nu numai pentru îmbunătăţirea vieții lor, dar si pentru apărarea si consolidarea 
drepturilor şi libertăților democratice. Asesorii populari aduc în justiţie sprijinul maselor care i-au 
trimis acolo. Ei reprezintă într-adevăr masele populare, reprezintă imensa majoritate a poporului 
român. Prin prezența asesorilor populari, am introdus într-adevăr elementul democratic în 
justiția noastră” — Lucrețiu Pătrăşcanu, Scrieri, articole, cuvdntari. 1944-1947, Bucuresti, Editura 
Politică, 1983, p. 237. 

disciplinar”, orice angajat din sistem. În cazul in care funcționarii disponibilizati aveau 
cel puţin 20 de ani vechime puteau primi drepturile de pensie, în caz contrar, primeau 
drepturile salariale pe trei luni. 

Aceste posibilități au devenit evidente odată cu punerea în aplicare a 
măsurilor de reformare a justiției prevăzute în noua lege. Prima măsură a vizat 
„reorganizarea și amplificarea” instanţelor de judecată. Se avea în vedere, cu prioritate, 
extinderea rețelei de judecătorii rurale. Astfel, dacă existau 236 de judecătorii de ocoale, 
prin aplicarea noii legi au fost create 943 de instante rurale. Numărul judecatoriilor 
urbane şi mixte a fost sporit cu numai şase unități, iar numărul Curtilor de Apel a 
crescut de la 13 la 14, dar având cu 10 secţiuni mai putin. În ceea ce priveşte Curtea de 
Casaţie, secțiile ei au fost reduse de la trei la două. Numărul tribunalelor a scăzut de la 
64 la 60, scăzând în același timp și numărul secțiilor cu 57 de unităţi? Totodată, însă, 
numărul magistraţilor prevăzuţi în buget a scăzut de la 2.802 magistrați, repartizați în 
475 instante de toate gradele, la 2.458 magistrați, care deserveau 1.185 instante’, adică o 
reducere de 15% a numărului de magistrați, simultan cu o triplare a numărului de 
instanțe?4. În acest context, rostul asesorilor populari, de a încadra strâns vechii 
judecători, devenea cât se poate de evident. 

Efectele art. 154 din Legea nr. 341/1947 au devenit vizibile pentru publicul 
larg încă din luna februarie 1948, când ziarul „Scânteia” a început să publice lungi liste 
cu magistrați „puşi în disponibilitate”?5. La îndemâna ministrului a fost pus un nou act 
legislativ, care oferea posibilitatea  disponibilizării indezirabililor din rândul 
funcţionarilor judecătoreşti şi din rândul celor din Administraţia Centrală si serviciile 
exterioare ale Ministerului Justiţiei. In 11 martie 1948 a fost publicată Legea nr. 64, 
care, prin art. 1, prevedea că „până la 30 martie 1948, ministrul justiţiei va putea să 
numească, să cheme în funcțiuni, să mute, să repartizeze, să transfere în funcțiuni 
inferioare sau să pună în disponibilitate funcționarii judecătoreşti, cum si funcționarii 
din Administraţia centrală din Ministerul Justiţiei şi din serviciile exterioare, fără avizul 
comisiunilor respective, fără arătare de motive şi fără ca această măsură să aibă caracter 
disciplinar’’®. 


22 Scânteia”, 12 ianuarie 1948. 

23 „România liberă”, 12 ianuarie 1948. 

24 Printr-o decizie din 28 februarie a ministrului Justiţiei, era fixat şi numărul funcţionarilor 
judecătoreşti din întreaga tara: 71 la Curtea de Casaţie, 644 la Curți, 2.799 la tribunale si 3.850 la 
judecătorii - „România liberă”, 29 februarie 1948. 

25 Scânteia”, 19-20 februarie 1948; pentru alte liste cu magistrați „puși în disponibilitate, 
înaintați, permutati şi confirmaţi”, vezi şi „România liberă”, 28 februarie 1948. 

% M.O., nr. 59, 11 martie 1948; cu tot zelul depus în epurări, aparatul Justiţiei continua, în opinia 
liderilor comuniști, să fie grevat de activitatea unor „elemente periculoase”, fiind necesară 
prelungirea puterii arbitrare a ministrului asupra magistraţilor. Dovadă în acest sens stă și 
procesul-verbal al şedinţei Biroului Politic al C.C. al P.M.R. din 15 septembrie 1948. Potrivit 
celor consemnate în acesta, Avram Bunaciu, ministrul Justiţiei, „arată că de la 1 martie, o serie de 
magistrați s-au manifestat ca elemente dușmănoase si trebuie să fie înlocuiţi. Propune să fie scoși 
8 consilieri din Curtea Supremă, între care şi primul preşedinte al Curţii Supreme. Propune ca 
prim-preşedinte al Curţii Supreme pe tov. Gh. Stere, iar în locul acestuia, ca procuror general, pe 
tov. Voitinovici, propune pe tov. Mihalcea, prim-procuror la Oradea. Propune, de asemenea, în 

Înlăturarea lui Lucrețiu Pătrăşcanu din funcția de ministru al Justiţiei si 
înlocuirea sa, la 24 februarie 1948, cu Avram Bunaciu nu a afectat ritmul de 
transformare a justiţiei într-un instrument al nou-creatului P.M.R. La solemnitatea 
deschiderii „noului an judecătoresc”, desfăşurată în 2 martie 1948 în cadrul Judecătoriei 
Ocolului 8, proaspătul ministru declara: „Judecătorii populari aleşi de obstiile sătești, de 
organizaţiile sindicale si profesionale constituie o garantie pentru justitiabili că pricinile 
lor vor fi soluționate corect’’?’, În fapt, „noul an judecătoresc” însemna demararea 
activității judecătorești la nivel naţional în conformitate cu noua lege de organizare a 
justiţiei, odată cu depunerea jurământului de către noii asesori populari: 

„Jur de a fi credincios poporului şi de a apăra Republica Populară Română 
împotriva duşmanilor din afară şi dinăuntru. Jur de a respecta legile Republicii Populare 
Române şi de a păstra secretul în serviciu”. 

A doua zi după depunerea jurământului a fost reglementat, printr-un Jurnal al 
Consiliului de Miniştri, şi modul de retribuire a asesorilor populari. Asesorii populari 
proveniți din „câmpul muncii salariate” continuau să primească, pe toată durata 
îndeplinirii funcției, salariile de la instituţiile de stat sau întreprinderile particulare unde 
erau angajați în momentul alegerii, urmând ca Ministerul Justiţiei „să restituie 
întreprinderilor particulare salariile pe care acestea le achită salariaţilor lor aleşi asesori 
populari”. Asesorii populari proveniți „din câmpul muncii nesalariate” erau plătiţi cu o 
indemnizaţie fixă de 150 lei/zi, pentru cei care funcționau pe lângă judecatoriile rurale si 
pe lângă sediile secundare ale judecătoriilor mixte, şi 300 lei/zi pentru cei de pe lângă 
judecatoriile urbane şi mixte, tribunale şi curți de apel. Plata se făcea numai pentru zilele 
efectiv lucrate, pe baza ştatelor întocmite de şeful instanței respective’®. 

Prin Constituţia din 13 aprilie 1948 se creau largi posibilități de imixtiune a 
executivului în realizarea justiției şi asigurarea legalităţii, consacrându-se instituția 
asesorilor populari, care funcționau la toate instanţele (cu excepţia Curţii Supreme), aleşi 


posturile de consilieri, atât la Curtea Supremă, cât si la Curtea Bucuresti, magistrați verificați de 
partid. Arată că cu aceste numiri noi, mai rămân încă vacante 280 de posturi în magistratură. 
Şcoala care se deschide în curând, cu 900 de muncitori, foşti asesori populari, va scoate în timp 
de opt luni circa 700 magistrați, cu care se vor putea satisface nevoile magistraturii. Tov. Bunaciu 
arată că pentru a se face mișcarea in magistratură este nevoie de un decret in care să se arate că 
Ministerul Justiţiei are dreptul, până la 31 martie 1949, de a numi, muta, repartiza şi pune în 
disponibilitate, prin derogare de la actuala lege” — Arhivele Nationale ale României, Stenogramele 
sedintelor Biroului Politic al Comitetului Central al Partidului Muncitoresc Român, vol. I (1948), studiu 
introductiv de prof. univ. dr. loan Scurtu, Bucuresti, 2002, p. 168-169. 

27 Scânteia”, 3 martie 1948. 

% M.O., nr. 56, 8 martie 1948; Pentru a ne forma o imagine asupra a ceea ce însemna acest venit, 
precizăm că în februarie 1948 în magazinele de stat prețurile erau următoarele: telemeaua de oaie 
- 300 lei/kg, salam tip II — 300 lei/kg, toba albă — 400 lei/kg, cremwurst — 420 lei/kg, oase 
afumate — 100 lei/kg, orez — 160 lei/kg, fasole — 45 lei/kg, măsline — 550 lei/kg, usturoi — 150 
lei/kg, ouă — 8 lei/bucata, iar în noiembrie 1948 mercurialul suferise modificări minore: brânză - 
120-356 lei/kg, caşcaval - 370 lei/kg, unt topit - 650 lei/kg, salam de porc - 317 lei/kg, costita 
afumată - 390 lei/kg, carne de porc - 180 lei/kg, arpacaş - 22 lei/kg, mălai - 12 lei/kg, zahăr - 
200 lei/kg, marmeladă - 158 lei/kg, ceapă - 16 lei/kg. 

sau numiti de catre partidul comunist si desemnati sa aplice justitia si sa infaptuiasca 
„legalitatea populară” %. 

Deşi se stipula subordonarea judecătorilor numai legii, ca şi obligativitatea de 
a aplica legile egal fata de toți cetăţenii (art. 93), legiuitorul din 1948 nu a menţinut 
principiul inamovibilitatii judecătorilor, existent în constitutiile anterioare, ceea ce va 
reprezenta o gravă lovitură dată însuşi actului de justiţie”. 

De asemenea, Constituţia din 1948 nu mai reglementa contenciosul administrativ, 
astfel încât persoanele prejudiciate în drepturile lor printr-un act administrativ ilegal sau 
abuziv să se poată adresa justiției în vederea reparării morale şi materiale, ceea ce va 
deschide calea arbitrarului şi abuzurilor împotriva cetățenilor din partea autorităților 
administrative>!. 

Potrivit art. 86, instanţele judecătoreşti erau: Curtea Suprema (una pentru 
întreaga tara, înființată prin Decretul nr. 1 din 22 aprilie 1948), Curțile, tribunalele si 
judecatoriile populare. Art. 87 prevedea posibilitatea de a înființa prin lege „instanţe 
speciale pentru anumite ramuri de activitate”. Pe baza acestui articol, vor fi înființate în 
perioada următoare tribunalele feroviare*?, tribunalele maritime şi fluviale? şi instanţele 
militare (tribunale militare* si, ulterior, tribunale M.S.S./M.A.L). 


% Potrivit art. 88 din textul Constituţiei din 1948: ,— La toate instanţele, cu excepţia Curţii 
Supreme, judecarea are loc cu asesori populari, afară de cazurile când legea dispune altfel” — 
M.O., nr. 87 bis, 13 aprilie 1948. 

30 Încă în noiembrie 1947, Pătrășcanu, în expunerea asupra proiectului de organizare 
judecătorească, susținea: „Inamovibilitatea a fost de la început o farsă si noi am înţeles să 
destrămăm această farsă, să-i punem capăt. Şi care este corectivul pe care l-am adus noi? Nu 
făcând pe judecător să depindă de puterea executivă, dar făcându-l efectiv, aşa cum facem pe 
asesotul popular, pe judecătorul popular, reprezentantul ales al maselor populare. El va avea să 
răspundă si în fata legilor țării, desigur, dar si in fata muncitorilor și țăranilor care l-au ales și l-au 
trimis să fie judecător” - Lucrețiu Pătrășcanu, Scrieri, articole, cuvântări. 1944-1947, Bucureşti, 
Editura Politică, 1983, p. 240; cu aceeaşi ocazie, demnitarul comunist recunoştea că suspendase 
inamovibilitatea, în mod deliberat, încă din momentul redactării Înaltului decret regal nr. 1626 
din 2 septembrie 1944, care, la art. 1 stipula că: „Drepturile românilor sunt cele recunoscute de 
Constituţia din 1866, cu modificările ce ulterior i-au fost aduse de Constituţia din 29 martie 
1923”. Prin acest decret, inamovibilitatea devenea un atribut al legii obişnuite pentru că, aşa cum 
recunostea Pătrăşcanu în noiembrie 1947, „ştiam că suntem în fata unui aparat al magistraturii 
cate va trebui epurat în mod masiv, care va trebui să sufere această epuratie, pentru a îndepărta 
din rândurile magistraţilor pe toţi acei care s-au făcut instrumente ale stăpânirii hitleriste, în 
sprijinirea regimurilor de dictatură” — sbidem, p. 241. 

3! Contenciosul administrativ va fi reintrodus formal în legislația regimului totalitar abia în anul 
1967, prin legea nr. 1/1967, privind judecarea de către tribunale a cererilor celor vătămaţi prin 
acte administrative ilegale. 

32 „Pentru asigurarea disciplinei muncii şi a unei normale functionari în sectorul feroviar, precum 
şi a sanctionarii rapide a infracțiunilor prin care se stânjeneşte bunul mets al transporturilor si 
siguranţa circulaţiei pe C.F.R.”, se infiintau, prin Decretul nr. 292/1949, tribunalele speciale 
feroviare si parchetul feroviar. Erau supuse „jurisdicției speciale feroviare” toate „accidentele, 
crimele şi delictele de catastrofă de cale ferată, actele de sabotaj, întârzierea sistematică a 
încărcării si descărcării vagoanelor sau deteriorarea acestora din neglijență gravă sau rea credinţă, 
furturile” si orice alte infracțiuni ce aduceau atingere patrimoniului C.F.R., bunurilor încredințate 
C.F.R. spre păstrare sau transport, precum și disciplinei şi „bunii functionari a transporturilor”. 

Asesorilor populari introdusi în noua Justiţie li se rezervase un loc de seamă în 
lupta de clasă%. Această „justiție nouă”, după cum arăta la rândul său ministrul de 
Interne, 'Teohari Georgescu, „sprijinindu-se pe instituţia asesorilor populari ce au la 
baza lor Constituţia şi legile ce decurg; din ea, loveşte cu necrutare nu numai în oficinele 


De aceeaşi competență erau şi infracțiunile îndreptate contra personalului C.F.R. aflat în 
exerciţiul functiunii, precum si infracțiunile săvârşite de acest personal în timpul sau în legătură 
cu serviciul. In localităţile unde existau direcţii regionale C.F.R. se înființau tribunale speciale 
feroviare, competenţa teritorială a acestora corespunzând circumscriptiilor direcțiilor regionale 
C.F.R. Potrivit art. 4, tribunalele speciale feroviare judecau, în materie de delicte, cu un judecător 
si doi asesori populari, iar în materie de crime, cu doi judecători şi trei asesori populari - 
„Buletinul Oficial al Republicii Populare Române” (B.O.), anul I, nr. 47, 21 iulie 1949. Au existat 
şase tribunale de acest fel, la Bucureşti, Cluj, Craiova, Iaşi, Braşov şi Timişoara. 

33 Tribunalele populare maritime și fluviale au funcţionat, în baza art. 32 din Legea pentru 
organizarea judecătorească din 1952, la Constanta si Galaţi. Competența acestor tribunale era 
stabilită prin două legi speciale: Decretul nr. 40 din 14 februarie 1950, privind marina comercială, 
şi Decretul nr. 41 din 14 februarie 1950, pentru supravegherea, controlul și ordinea navigaţiei 
maritime şi fluviale. Pe lângă aceste tribunale a funcționat Procuratura maritimă şi fluvială, ca o 
unitate locală a Procuraturii R.P.R. Aceste tribunale, la fel ca şi cele feroviare, au fost desființate 
prin Legea nr. 2/1956 — Gh. Diaconescu, Organizarea instantelor judecătoreşti si a Procuraturii, 
Bucureşti, Editura Didactică şi Pedagogică, 1962, p. 58. 

34 Iniţial, tribunalele militare erau organizate în cadrul Ministerului Forţelor Armate, dar legea nr. 
7/1952, „pentru organizarea instanţelor şi procuraturilor militare” (B.O., nr. 31, 19 iunie 1952) 
stipula trecerea acestora în cadrul Ministerului Justiţiei, Ministerul Forţelor Armate păstrând doar 
dreptul de a aviza ştatele de încadrare, numirea în funcţiune si mișcarea judecătorilor militari. 
Potrivit art. 1 al legii, instanțele militare aveau drept scop „apărarea orânduirii sociale și a 
orânduirii de stat a R.P.R., lupta necruțătoare cu dușmanii poporului muncitor, întărirea 
regimului de democrație populară, precum și întărirea disciplinei și capacităţii de luptă a Forţelor 
Armate ale Republicii Populare Române”. Instantele militare erau: tribunalele militare de mari 
unități, tribunalele militare teritoriale (acestea judecând şi infracțiunile contrarevolutionare 
săvârşite de către persoane civile), tribunalele militare de regiuni militare şi Colegiul militar al 
Tribunalului Suprem (acesta judeca infracțiunile săvârşite de ofiţeri cu gradul de general sau 
amiral, recursurile împotriva hotărârilor de fond ale tribunalelor militare teritoriale si de regiuni 
militare şi cererile de îndreptare împotriva hotărârilor definitive ale oricărui tribunal militar). Prin 
Decretul nr. 101/1953 a fost creat Tribunalul militar pentru unitățile Ministerului Securității 
Statului, ca instanţă ierarhic superioară pentru tribunalele militare teritoriale şi egală în grad cu 
tribunalele de regiuni militare. Acestea judecau infracțiunile săvârșite de personalul militar si 
militarizat din M.S.S. şi M.A.I., precum și recursurile declarate împotriva sentintelor pronunțate 
în fond de tribunalele militare teritoriale. Legea nr. 7/1952 pentru organizarea instanţelor 
militare a fost abrogată prin Legea nr. 2 din 6 aprilie 1956, de la această dată organizarea 
instanţelor militare fiind inclusă în prevederile Legii nr. 5/1952. De la această dată şi-au încetat 
existența şi tribunalele militare teritoriale, ca instanțe de fond, precum și Tribunalul militar 
pentru unitățile M.A.I., ca instanță de recurs — cbidem, p. 110-112. 

35 Din punct de vedere numeric, în ianuarie 1949 sistemul de justiție avea nevoie, potrivit 
declarațiilor lui Avram Bunaciu, de 32.000 de asesori populari, dar nu dispunea, momentan, 
decât de 10.000 - Arhivele Nationale ale României, Svenogramele sedintelor Biroului Politic si ale 
Secretariatului Comitetului Central al Partidului Muncitoresc Român, vol. IL (1949), studiu introductiv de 
prof. univ. dr. loan Scurtu, Bucureşti, 2003, p. 45. 

de spionaj şi în bandele de complotisti, dar si în acele elemente exploatatoare care vor să 
împiedice construirea socialismului’”*. 

Pe lângă impunerea asesorilor populari, regimul comunist a decis „formarea” 
unor noi magistrați „cu origine socială sănătoasă” prin înființarea de „şcoli juridice 
populare”. Astfel, încă în 3 februarie 1948, Jurnalul Consiliului de Miniştri nr. 77 
stipula în art. 1 că „se va înființa pe lângă fiecare tribunal câte o şcoală juridică 
populară”. Cursurile durau trei luni (art. 5) şi erau urmate de „asesorii populari (...), 
care se consideră înscrişi de drept; membrii sindicatelor, recomandati de Consiliile 
Judeţene, precum şi locuitorii săteni recomandati de prefectii județelor respective”. 

De asemenea, prin Legea nr. 3 din 17 ianuarie 1948 erau desființate 
barourile şi înlocuite cu Colegiile de Avocaţi din România%. Era o formulă camuflată de 
eliminare a avocaţilor cu orientare anticomunistă, întrucât, potrivit art. 7, lit. d, nu 
puteau fi înscriși în colegii decât avocaţii și apărătorii care „n-au manifestat atitudini 
anti-democratice in viata lor publică sau profesională”. Cererile individuale de înscriere 
în colegii erau analizate de o comisie specială formată din membrii unei Comisii 
interimare (numită de ministrul Justiţiei) (art. 8). Cererile se judecau „fără citarea 
părților” (art. 9), iar potrivit art. 12 „avocaţii şi apărătorii care nu vor face în termen 
legal cerere de înscriere în Colegiu, precum si acei ale căror cereri vor fi definitiv 
respinse, nu vor mai putea exercita profesiunea de avocat sau aparator”>?. 

Prin Decretul Ministerului Justiţiei nr. 2/1948 din 22 aprilie 1948 au fost 
adoptate normele de organizare şi funcționare a Parchetului“, iar prin Decretul nr. 
1.100 din 11 iunie 1948 a fost stabilită organizarea Ministerului Justiţiei+!. 


3 Teohari Georgescu, Democratia populară — formă a dictaturii proletariatului. Sfaturile populare, baza 
Politică a regimului de democrație populară, Bucureşti, 1949, p. 14. 

37 M.O., nr. 51, 2 martie 1948. 

38 M.O., nr. 15, 17 ianuarie 1948. 

3 S-au folosit diverse metode pentru a limita numărul avocaţilor înscriși în noile colegii. Astfel, 
potrivit legii, termenul limită de depunere a cererii de înscriere în colegiile de avocaţi era 31 
ianuarie 1948. Imprimarea formularelor de cereri a fost tergiversată, astfel încât primele 
exemplare au fost tipărite abia pe 22 ianuarie, într-un număr insuficient fata de numărul mare de 
solicitanti. Astfel, in Bucuresti, la o populaţie de aproximativ 1.500.000 de locuitori, existau peste 
5.000 de avocați — Cezar Mata, „Justitia populară”: între represiune şi coerciție (1948-1953), în „Studii si 
materiale de istorie contemporană”, serie nouă, vol. III, 2004, p. 111; vezi si Dragoş Georgescu, 
Ce a adus lupta de clasă familiei avocatului Vasile Georgescu Bârlad?, în „Memotia”, vol. 55-56, 2006, p. 
93-101; Daniel Focsa, Avocat Gheorghe Vrânceanu. Studiu de caz pentru destinul unei generații, în 
„Memotria”, vol. 54, 2006, p. 97-105; Ion St. Diaconu, Avocati din Dolj în anii luptei de clasă, in 
Romulus Rusan (ed.), „Analele Sighet 9”, Bucureşti, Fundaţia Academia Civica, 2001, p. 89-98. 
4 M.O., nr. 95, 22 aprilie 1948. Noua lege scotea in evidenţă rolul de arma a dictaturii 
proletariatului, rezervat Parchetului. Astfel, dacă art. 1 al legii stipula că „Parchetul 
supraveghează respectarea legilor penale în Republica Populară Română, atât de către 
funcţionarii publici, cât şi de ceilalți cetățeni”, art. 2 introducea o nuanţă deloc de neglijat, 
arătând că Parchetul „veghează, îndeosebi, la urmărirea si pedepsirea crimelor împotriva ordinii 
si libertăţii democratice, a intereselor economice, independenţei nationale şi suveranităţii Statului 
Român”. Rolul important al asesorilor populari şi în cadrul Parchetului este evidenţiat în cadrul 
art. 15, care prevedea că „la Parchetul de pe lângă fiecare tribunal vor funcţiona câte doi asesori 
populari. Ei vor fi obligaţi să cerceteze dosarele cauzelor casate și să raporteze primului procuror 

Finalizarea reformării Justiţiei s-a produs în 2 aprilie 1949, când a fost dat 
publicității Decretul nr. 132 „pentru organizarea judecătorească”. 

Noua reglementare insera în organizarea sistemului judecătoresc din România 
o serie de principii inspirate din legea de organizare din Uniunea Sovietică. Instantele 
judecătoreşti erau judecătoriile populare, tribunalele, Curțile şi Curtea Supremă. 

Judecătoriile populare, unde se dezbăteau cele mai multe cazuri, atât civile, 
cât şi penale, erau de trei feluri: urbane, rurale şi mixte, după competenţa lor teritorială. 
Acestea aveau un sediu principal şi mai multe sedii secundare unde se deplasau 
judecătorii în anumite zile programate pentru soluționarea cauzelor. Completele de 
judecată erau alcătuite dintr-un judecător si doi asesori populari. 

Tribunalele funcționau în fiecare capitală de judeţ, fiind instante superioare 
judecatoriilor. Pe lângă tribunale funcționau Parchetul şi Corpul Portăreilor. Tribunalele 
judecau ca instante de fond pricinile date în competența lor de codurile de procedură 
sau de legi speciale şi ca instanţă de apel, cauze venite de la judecătorii. 

Curtile erau instante superioare tribunalelor, înlocuind vechile Curți de Apel, 
si judecau recursurile îndreptate împotriva sentintelor tribunalelor. 

Curtea Supremă avea menirea de a exercita supravegherea activității 
instanţelor judecătorești, prin dreptul care i s-a dat de a judeca „cererile de îndreptare” 
(„recursuri în supraveghere”)$. Era formată din două secţii, una penală si una civilă, iar 
completul de judecată se compunea din cinci consilieri. 

Prin Decretul nr. 132/1949 era reiterată importanţa asesorilor populari. Art. 
53 specifica in acest sens: „pentru toate instanțele, cu excepţia Curţii Supreme, se va 
alege câte o listă de asesori populari”, iar art. 63 preciza că „asesorii populari sunt 
asimilați cu personalul judecătoresc”. 

Elocvent pentru rolul Justiţiei în cadrul democraţiei populare este şi art. 70 
din acest decret: „înainte de a intra în exercițiul functiunii, judecătorii vor depune 
următorul jurământ: «Jur de a fi credincios poporului şi de a apăra Republica Populară 
Română împotriva duşmanilor din afară şi dinăuntru. Jur a respecta legile R.P.R. şi de a 
păstra secretul în serviciu”. 

De altfel, pentru prima dată într-o lege de organizare judecătorească din 
România se arată în mod expres care sunt sarcinile Justiţiei. Astfel, potrivit art. 1, Justiţia 
trebuia să apere: 

a) structura social-economică si de stat, stabilită prin Constituţia R.P.R.; 

b) drepturile fundamentale politice, de muncă si de odihnă, precum şi toate 

celelalte drepturi şi interese garantate cetățenilor de Constituţie; 

c) drepturile şi interesele recunoscute de lege instituţiilor si întreprinderilor 

de stat, organizațiilor cooperatiste şi celorlalte organizații obşteşti. 


de pe lângă Curtea respectivă cauzele pe care le vor socoti că au fost casate pentru motive 
ncîntemeiate”. Asesorii aveau, de asemenea, dreptul de a declara recurs împotriva ordonantelor 
de neurmărire. 

41 M.O., nr. 134, 12 iunie 1948. 

2 B.O., nr. 15, 2 aprilie 1949. 

% Gh. Diaconescu, op. cit, p. 54-55. 

Flancarea judecătorului de către asesorii populari avea un evident rol de 
descurajare si intimidare a putinilor judecători care încercau să-şi facă meseria în funcție 
de textele de lege, oricât de arbitrare deveniseră şi acestea, si nu în funcție de „interesele 
clasei muncitoare”, cum cerea frecvent conducerea Ministerului Justiției“. Unul dintre 
nenumăraţii asesori populari nu şovăia să teoretizeze în fraze şchioape importanța 
rolului pe care aceştia îl au de îndeplinit în justiţie: 

„Rolul asesorului popular este un rol activ în sensul de a colabora cu 
judecătorii de carieră, pentru ca din această colaborare să nască soluţia cea mai justă a 
tuturor cazurilor, (...) ridicând şi întărind prin aceasta prestigiul justiţiei, care (...) este 
arma puternică a clasei muncitoare contra duşmanilor de clasă. Rolul principal al 
asesorului popular este acela de a veghea ca legile să fie aplicate în folosul poporului 
muncitor. (...) Asesorul popular, prin introducerea sa în completul de judecată, aduce 
simţul lui nedeformat de rutina profesională, aşa cum este înţeles de masele populare’”*>. 

Alegerile pentru asesorii populari au fost programate, prin Decretul nr. 
155/194946, să se desfăşoare între 10 mai si 10 iunie 1949. Modalitatea de desfăşurare a 
alegerilor a fost reglementată printr-o hotărâre a Consiliului de Miniştri. Astfel, vârsta 
pentru a putea alege era de 18 ani impliniti, iar pentru a putea fi ales, 23 de ani impliniti. 
Nu puteau fi alesi si nici alege persoanele considerate nedemne potrivit Legii nr. 
560/1946 privitoare la alegerile pentru Adunarea Deputaților”, precum si, o formulare 
foarte laxă, „acei care au exploatat sau exploatează, în orice fel, munca altora”. Potrivit 
articolului 3 al hotărârii, candidaţii erau propuşi de Partidul Muncitoresc Român, 
comitetele provizorii comunale, Confederaţia Generală a Muncii, prin organele sindicale 
locale, precum şi de „celelalte organizaţii de masă”. Votarea de făcea „prin viu grai”, 
urmând a fi consideraţi aleşi cei „care au întrunit majoritatea voturilor alegătorilor 
prezenți în adunările convocate”. Pentru „îndrumarea alegerilor”, în fiecare 
circumscripție urmau a funcționa comisii alcătuite dintr-un magistrat, doi delegați ai 
P.M.R., un delegat al comitetelor provizorii si unul al consiliului județean sindical. In 
acest context, alegerile s-au desfăşurat fără surprize, asesorii populari fiind exclusiv 
persoane dezirabile pentru regimul comunist. 


4 În şedinţa Secretariatului C.C. al P.M.R. din 2 decembrie 1948, Avram Bunaciu a supus spre 
aprobare un proiect de decret prin care asesorii populari să fie folosiţi şi în judecarea proceselor 
civile, nu numai penale, arătând că „procesele civile sunt în general procese de clasă” - Arhivele 
Naţionale ale României, S7enoorae/e sedintelor Biroului Politic al Comitetului Central al Partidului 
Muncitoresc Român, vol. I (1948), studiu introductiv de prof. univ. dr. loan Scurtu, Bucuresti, 
2002, p. 390 (este vorba de Decretul nr. 375 din 11 decembrie 1948 care a extins participarea 
asesorilor în materie civilă de la judecatoriile rurale, cum fusese până atunci, si la celelalte 
instanțe). 

45 M. Mircescu, Rolul activ al asesorului popular în distribuirea justiţiei, în „Buletinul Justiţiei”, aprilie- 
mai 1950, p. 23-24. 

46 B.O., nr. 19, 16 aprilie 1949. 

47M.O., nr. 161, 16 iulie 1946. 

48 Asesorii populari au fost „aleşi” dintre persoanele cele mai dispuse să se pună în slujba 
regimului, având un trecut nu prea limpede. ,,Alegerile” au suscitat nenumărate nemulțumiri in 
rândul cetăţenilor, aşa cum stă mărturie o adresă a Direcţiei Regionale a Securităţii Poporului 
Sibiu, din 15 iunie 1949, către D.G.S.P. Bucureşti: „Părţi negative semnalate în raza de activitate 

Rezultatele activităţii noilor asesori nu au întârziat să apară. În 27-29 
decembrie 1949 a avut loc la Ministerul Justiţiei o conferință de bilanţ cu președinții de 
Curți si Tribunale si cu şefii Parchetelor. In cadrul concluziilor formulate la încheierea 
acestei şedinţe, se menţiona: „Este îndeosebi îmbucurător faptul că, prin schimbarea 
compoziției de clasă a justiţiei noastre şi prin schimbarea concepției despre Justiţie a 
judecătorilor de carieră, s-a înlăturat, in bună parte, așa-zisul «obiectivism» în rezolvarea 
cauzelor, precum şi formalismul birocratic, moştenite de la fostul regim reactionar 
burghez”. Era evidenţiat şi rolul pozitiv îndeplinit de asesorii populari: „Prin înlocuirea 
metodei sectare de muncă cu metoda de muncă în colectiv şi printr-o colaborare tot mai 
strânsă între judecătorii de carieră şi asesorii populari, instanţele noastre au putut realiza 
în cursul anului 1949 mari progrese fata de 1948, atât in ce priveşte accelerarea 
rezolvării cauzelor, cât şi în privința orientării judecătorilor în spiritul luptei de clasă”. 

Pentru a înlătura orice oscilație spre vechile tendințe „obiectiviste”, ,,mic- 
burgheze”, diverşi teoreticieni improvizati peste noapte, înarmați cu câteva rudimente 
de marxism-leninism, combăteau cu fermitate reminiscentele burgheze şi subliniau 
importanța împletirii imperativelor politicii şi a actului de justiție: 

„Hotărârile trebuie politizate. Trebuie arătată, în cuvinte chibzuite, importanța 
socială a combaterii si pedepsirii faptei săvârşite, care trebuie raportată la poziția 
politico-socială a celor în cauză, explicându-se totodată cauzele politico-sociale care au 
dus la săvârşirea ei. Consideratiile politice trebuie să fie clare, simple, de înalt nivel, să 
corespundă situației de fapt a spetei şi să fie o concluzie logică trasă din aceasta. 
Motivarea justă a unei hotărâri este un act de propagandă a regimului de democrație 
populară, este motivarea poziţiei acestui regim, prin organul său, justiţia, fata de acei 
trimiși în judecată. Prin hotărârea judecătorească, poporul muncitor, prin organele sale, 
arată pentru ce condamnă pe toți acei care, prin faptele lor, constituie o piedică în 
construirea socialismului”. 


a Direcţiunii noastre au fost în jud. Alba, unde în rândurile membrilor organizaţiei de plasă 
Zlatna — Alba s-au produs nemulțumiri prin faptul că la alegerile de asesori populari în majoritate 
au fost propuşi membri de partid de origine maghiară, lucru care se comentează de membrii de 
partid de origine română ca nefiind un lucru întâmplător, ci intenționat, tocmai ca populația 
maghiară să predomine peste tot”. În aceeaşi notă erau semnalate şi aspecte din jud. Hunedoara 
unde, în comuna Mihăileşti, „au fost aleşi asesori populari Poenaru Ioan, care în trecut a fost 
simpatizant al partidelor istorice, în prezent este membru in P.M.R., este şef de tarla, si numitul 
Ciocan Nicolae, fost simpatizant legionar, în prezent membru P.M.R. Sub regimul burghez a 
fost si pădurar, care prin procesele de contraventie a cauzat mari pagube locuitorilor săraci. (...) 
În ziua alegerilor, cei doi au fost chemaţi de către judecătorul respectiv în sediul de alegere, 
pentru consultare, în care timp s-a adus la cunoștința locuitorilor că cei doi sunt aleși asesori. 
Populaţia a fost foarte indignată, manifestând nemulțumire. Cei doi ieşind din sediu, numitul 
Ciocan Nicolae s-a exprimat către locuitori: «vedeţi că nu e după cum vreţi voi, ci cum vrem 
noi», locuitorii întrebând «pentru ce am fost chemaţi noi aici, dacă nu alegem noi?». Cu această 
alegere au fost de acord numai 4 contra 90. Numitul Poenaru a spus locuitorilor «cei care nu-și 
tin gura, vor fi ridicaţi de Miliție» - A.N.LC., fond D.G.P., dosar nt.79/1947, f. 206-207. 

49S. Feller, Un sistem original de motivare a hotărârilor, „Buletinul Justiţiei”, februarie 1950, p. 9. 

Necesitatea posedării unor „solide cunoştinţe de socialism ştiinţific” devenea 
evidentă, asigurând magistraţilor „corecta” interpretare a legilor, citite prin prisma 
ultimelor directive de partid: 

„Pregătirea politică şi ideologică este cea dintâi condiţie pentru o justă 
orientare în câmpul muncii profesionale. Ea ne ajută să deslusim adevăratul scop al legii. 
Să ne însuşim mai lesne conţinutul şi principiile sale şi să ne debarasăm de mitul justiţiei 
abstracte şi formaliste. Ea ajută la interpretarea şi aplicarea cea mai justă a legii, la 
cazurile de speţă ce se prezintă, dând astfel viata textului pe care legiuitorul ni l-a pus la 
îndemână, pentru apărarea intereselor oamenilor muncii, pentru sprijinirea Planului de 
Stat şi reprimarea saboteurilor construcției socialiste, pentru consolidarea pozițiilor 
cucerite de clasa muncitoare în lupta de ridicare a nivelului de viata a poporului”'50. 

S-au creat şi noi „tribune” de exprimare a noilor concepții, „organe de presă” 
care să popularizeze cerințele noi la care trebuie să se „ridice” magistraţii. În ianuarie 
1950, Stelian Niţulescu, ministru al Justiţiei la acel moment, inaugura o publicaţie de 
specialitate, „Buletinul Justiţiei”, prin câteva îndemnuri mobilizatoare: 

„Pentru îndepărtarea piedicilor ce stau în calea construirii socialismului, 
Justiţia are un rol important. Ea trebuie să sprijine cu hotărâre dictatura proletariatului 
pentru înfrângerea rezistenței duşmanilor de clasă ai socialismului şi asigurarea 
desăvârşirii construirii socialismului. 

Ea trebuie totodată să contribuie la întărirea noilor relații sociale socialiste şi 
să ducă lupta împotriva acelor elemente care, prin faptele lor criminale, subminează 
legile şi regulile tari’. 

Referindu-se la problema magistraţilor, ministrul tinea să sublinieze: „spre a 
corespunde, cât mai bine, menirii sale, Justiţia trebuie să aibă cadrele corespunzătoare, 
capabile de a înţelege mersul revoluției democraţiei noastre populare pe drumul 
construirii socialismului. Pentru aceasta, una din condițiile calificării profesionale a 
cadrelor Justiţiei este cunoașterea, cât mai bine, a învățăturilor lui Marx, Engels, Lenin şi 
Stalin, cum si îmbogățirea cunoştinţelor de specialitate cu știința juridică sovietica’’>*. 

Aşadar, noul rol al Justiţiei, de unealtă a dictaturii proletariatului, încadrată cu 
persoane obediente şi stapane ale cunoştinţelor marxist-leniniste era afirmat la cel mai 
înalt nivel, de către însuși ministrul Justiţiei. De altfel, tonul era dat de către liderii 
politici, lideri a căror fermitate în afirmații era chiar mai socanta. In iulie 1950, Vasile 
Luca afirma: 

„Statul de democrație populară foloseşte Justitia, Armata, Militia, Securitatea 
în scopul nimicirii rezistenței claselor exploatatoare, a împiedicării revenirii lor la putere, 
a apărării libertăților populare şi a independenței nationale, în scopul apărării păcii şi a 
construirii socialismului. Intărind baza economică a regimului de democrație populară, 
întărind totodată Justitia populară, Armata, Militia şi Securitatea, noi dăm posibilitatea 
Statului nostru să îndeplinească funcțiile unui stat de democrație populară. (...) 


50 Vladimir Rusu, Ridicarea nivelului profesional prin ridicarea nivelului politic si ideologic, în idem, 
ianuarie 1950, p. 8. 

5! Stelian Niţulescu, Menirea justitiei în statul de democrație populară, în ibidem, p. 5. 

52 Ibidem, p. 6. 

Iată de ce acei cărora poporul muncitor le-a încredinţat sarcina de cinste de a 
aplica legile R.P.R. si îndeosebi asesorii populari au datoria ca atunci când judecă să fie 
pătrunşi de conştiinţa datoriei ce o au de a apăra interesele statului celor ce muncesc, de 
a apăra interesele poporului muncitor. Nici un fel de considerente lăturalnice, nici un fel 
de «milă» sau dngaduinta» fata de duşmanii poporului nu poate să călăuzească pe 
asesorul popular. El trebuie să fie preocupat de un singur lucru: de apărarea intereselor 
superioare ale statului, care sunt interesele tuturor celor ce muncesc, de apărarea si 
întărirea disciplinei de stat, a dictaturii proletariatului. Trebuie lovit fără crutare 
dușmanul de clasă care, la ordinele imperialistilor americani, vrea să zădărnicească lupta 
poporului nostru pentru pace, pentru o viata fericită, pentru socialism'”55, 

În conformitate cu spiritul stahanovist imprimat tuturor sectoarelor de 
activitate, şi în justiţie au fost organizate „întreceri socialiste”. Astfel, în cinstea zilei de 1 
Mai 1950, Judecătoria Populară Gura-Ocnitei (jud. Dâmboviţa) a provocat la întrecere 
personalul Judecătoriei Populare Fieni din acelaşi judeţ. Printre obiectivele intrecerii se 
număra şi „soluționarea cauzelor în spiritul luptei de clasă”5+! 

Aşa cum se exprima ulterior ministrul Justiţiei, „reforma justiției s-a realizat, 
în parte, pe data de 1 Martie 1948 şi s-a desăvârşit prin Decretul 132 din 2 aprilie 1949 
prin care instituția asesorilor populari a fost adoptată pentru toate instanţele, cu singura 
excepţie a Curţii Supreme. (...) Cadre corespunzătoare au înlocuit în bună parte vechiul 
aparat judecătoresc. 

Astfel, judecătorii poporului sunt pregătiți şi din elemente muncitoreşti în 
Şcolile Juridice de un an%, rezervate în mod special elementelor din câmpul muncii 


53 Vasile Luca, Despre sarcinile Justiţiei populare, „Scânteia”, 11 iulie 1950. 

54 „Buletinul Justiţiei”, aprilie-mai 1950, p. 39. 

55 Şcolile juridice de un an au fost înfiinţate prin Decretul nr. 297/ 29 octombrie 1948. Acestea 
erau în număr de trei, situate în Bucureşti, Cluj şi Iaşi. Înscrierea elevilor se făcea pe baza 
recomandărilor Consiliilor sindicale judeţene, aprobate de Ministerul Justiţiei. Erau preferați 
absolvenţii şcolilor juridice populare (art. 3). Potrivit art. 5, terminarea cursurilor se făcea printr- 
un examen, cei promovați primind o diplomă de absolvire, eliberată de Ministerul Justiţiei, care 
le dădea dreptul „să fie numiţi în magistratură, parchet si orice funcțiuni juridice” — M.O., nr. 
252, 29 octombrie 1948. Astfel, absolvenţii acestor simulacre de şcoli juridice erau puşi pe picior 
de egalitate cu absolvenţii facultăților de drept. Această preconizată „producţie de masă” de 
, jurist” era criticată, voalat, chiar din interiorul partidului. Astfel, în şedinţa Biroului Politic din 7 
octombrie 1948, consacrată discutării „proiectului de program al învățământului superior”, 
Alexandru Bârlădeanu spunea: ,,...pe urmă, se vorbeşte de prea multe facultăţi de ştiinţe Juridice. 
Nu este universitate să nu aibă o facultate juridică. Cred că nu este rațional să avem astăzi atâtea 
facultăți juridice, mai ales dacă mergem pe calea şcolilor medii pentru crearea de cadre tehnice. 
(...) Cred că sunt prea multe facultăţi juridice”. Replica lui Avram Bunaciu nu s-a lăsat așteptată: 
„În legătură cu observaţia că la învățământul juridic s-au prevăzut prea multe facultăți. Într- 
adevăr, avem, conform propunerii, numai una singură la București, plus patru instituţii bazate pe 
nevoile Ministerului de Interne si ale noastre. Pornind de la 2.500 de magistrați de care avem 
nevoie azi fata de ... cât am avea nevoie. De la 18.000 de avocaţi cât am avut, au rămas azi 
4.500. Avem nevoie de funcționari cu pregătire juridică, de 1.600 grefieri cu pregătire juridică. 
Așa încât numărul studenţilor față de datele culese nu este exagerat deloc” - Arhivele Naţionale 
ale României, Stenogramele sedintelor Biroului Politic al Comitetului Central al Partidului Muncitoresc 

manuale. Absolvenţii acestor şcoli, numiţi in funcţii de judecători, aduc pe lângă o 
temeinică pregătire profesională şi spiritul revoluţionar, propriu clasei noastre 
muncitoare. 

Justiţia noastră de astăzi, pătrunsă de un adânc spirit de clasă, sprijină 
dictatura proletariatului, contribuie la sfărmarea rezistenţei duşmanilor nostri si sprijină 
îndepărtarea piedicilor ce stau în calea construirii socialismului. Justitia noastră, 
înțelegând menirea justiției socialiste, contribuie la îngrădirea şi limitarea puterii 
economice a chiaburimii” şi sancţionează, aşa cum merită, pe acei care mai caută să 
profite, exploatând omul”. 

În mai puţin de doi ani, justiţia era în bună parte transformată „după chipul şi 
asemănarea” justiţiei sovietice şi devenise o armă redutabilă în mâna regimului. 

Ultima lege de organizare judecătorească din intervalul analizat a fost Legea 
nr. 5/195258. Art. 1 al legii stipula sarcinile Justiţiei in R.P.R., pe primul loc situându-se 
apărarea orânduirii sociale şi orânduirii de stat a R.P.R. Potrivit art. 2, instanțele 
judecătoreşti, aplicând sancţiunile penale, „urmăresc apărarea regimului de democrație 
populară şi totodată îndreptarea si reeducarea infractorilor”. 

Art. 3 preciza care sunt instanţele judecătoreşti: 

a) tribunalele populare de raion, de oraş şi de raion orășenesc; 

b) Tribunalul Capitalei si tribunalele regionale; 

c) Tribunalul Suprem. 

Ca instanțe judecătoreşti speciale, continuau să funcționeze tribunalele 
militare, tribunalele populare feroviare si tribunalele populare maritime si fluviale. 

Potrivit art. 11, instanțele judecătoreşti judecau în fond într-un complet 
alcătuit dintr-un judecător si doi asesori populari. Recursurile si cererile de îndreptare 
erau judecate de un complet format din trei judecători. 

Modul de alegere, activitatea, retribuirea asesorilor populari erau reglementate 
prin art. 12-17. Aceştia continuau a fi priviți drept reprezentanți ai poporului, art. 15 
menționând chiar că „dau socoteală celor care i-au ales, pentru activitatea lor”. 


Roman, vol. I (1948), studiu introductiv de prof. univ. dr. Ioan Scurtu, Bucuresti, 2002, p. 249 si 
p. 256-257. 

56 Într-adevăr, aşa cum se recunoștea în şedinţa Secretariatului C.C. al P.M.R. din 10 octombrie 
1950, „s-a cerut să se facă confiscările pe bază de judecată. $i atunci secretarii judeţeni au 
discutat cu procurorii si s-au înțeles cu judecătorii pentru ca să se facă confiscarea (sic!) după 
lege. S-a cerut apoi să existe o sentință definitivă si au început să fie inventate tot felul de motive 
pentru a trimite pe chiaburi în judecată şi a le confisca averea. Astfel, în Ilfov, într-o singură zi au 
fost trimişi în judecată 50 de insi ca speculanti si li s-a luat pământul” - Arhivele Nationale ale 
României, Stenogramele sedintelor Biroului Politic si ale Secretariatului Comitetului Central al P.M.R. 1950- 
1951, vol. III, Bucuresti, 2004, p. 333. 

57 Gh. Panu, 1 Mai 1950, în „Buletinul Justiției”, aprilie-mai 1950, p. 4. 

58 B.O., nr. 31, 19 iunie 1952. La aceeași dată au fost publicate si Legea nr. 6 pentru înființarea şi 
organizarea Procuraturii Republicii Populare Române si Legea nr. 7 pentru organizarea 
instanțelor si procuraturilor militare. 

„Poporul” era prezent în actul de justiție nu doar prin intermediul asesorilor 
populari, ci şi ca actor în procese abil instrumentate, aşa numitele „procese publice”. 
Importanţa „proceselor publice” era subliniată în iunie 1952 de către Iosif Chisinevschi 
în următorii termeni: „Se recomandă ca în fabrici, uzine, pentru elementele active din 
personalul de ingineri, tehnicieni, care au făcut propagandă împotriva partidului, 
împotriva statului, au făcut acţiuni, să se organizeze cu muncitorii, inginerii şi tehnicienii 
cinstiți, un proces public de masă, cu un prezidiu de muncitori, să fie luaţi aceşti 
dușmani şi îndreptat asupra lor — cum a spus tov. Dej — reflectorul urii de masă, să 
simtă mâna păroasă a muncitorului şi în fata şi pe la spate, fata de acţiunea lor”. 

Evident, în spatele „urii de masă” se afla Partidul care, aşa cum spunea un 
poet proletcultist, „e-n tot şi-n toate”. De altfel, partidul comunist nu a obosit nici un 
moment în tentativele sale (reuşite!) de a controla cât mai ferm justiţia, pe toate palierele 
sale de activitate. 

Ilustrativ pentru modul de organizare al unui „proces public de masă”, in 
sensul vizat de Iosif Chisinevschi, este aşa-numitul „proces al sabotorilor de Canal’’*!. 
Trebuie subliniat faptul că inițiativa procesului a venit de la conducerea de partid, cel 
mai probabil de la Gheorghiu-Dej. Ideea procesului a fost formulată în cadrul unei 
şedinţe ţinută în iunie 1952 la nivelul conducerii Ministerului Afacerilor Interne. La 
şedinţă au participat Alexandru Drăghici (proaspăt ministru al Afacerilor Interne — 20 
mai 1952), Iosif Chisinevschi, Gheorghe Pintilie (directorul D.G.S.S.), Alexandru 
Nicolschi, Vladimir Mazuru, Gogu Popescu (şeful Direcţiei Contrasabotaj), Cricor 
Garabedian, Mihai Dulgheru (şeful Direcţiei Cercetări Penale) şi consilierii sovietici 
Alexandru Mihailovici, Tiganov şi Maximov. În cadrul şedinţei, Chişinevschi a cerut să 
se ia măsuri de organizare a unui proces public care să aibă loc la Canal si să fie aspru 
pedepsiţi sabotorii. În plus, a specificat că „tov. Gheorghiu vrea ca procesul să se judece 
cât mai repede, să nu dureze ca altele” — aluzie evidentă la cazul Pătrăşcanul?. 

În perioada 29-31 iulie 1952 au fost arestate 25 de persoane de pe șantierul 
Canalului Dunăre-Marea Neagră, sub acuzaţia de sabotaj. Mişu Dulgheru a primit 
misiunea să organizeze un grup de anchetatori si să plece la Constanta. Aici trebuiau 
începute anchetele „pentru completarea materialelor aflate la dosar”. Anchetatorii au 
fost selectaţi de la mai multe direcții regionale de securitate si transportaţi de urgență la 
Constanta. Mobilizarea de forte se explică prin termenul scurt dat pentru finalizarea 
anchetei, întrucât conducerea de partid dorea ca până la 23 august procesul să fie făcut. 

Colectivul de anchetatori era condus de generalul Vladimir Mazuru, colonelul 
Mișu Dulgheru şi maiorul Nicolae Doicaru, la acea vreme şeful Direcţiei Regionale de 
Securitate Constanţa. Întreaga operațiune era supervizată de un consilier sovietic. 


59 Vezi Sinteza asupra proceselor publice judecate in tară pe intervalul de 6 apr. — 15 apr. 1950, in A.N.L.C., 
fond C.C. al P.C.R. — Secţia Administrativ-Politica, dosar nr. 47/1950, f. 1-5. 

60 A.M.R., fond Microfilme 127, rola 1520, c. 214. 

6! Pentru detalii, vezi Doina Jela, Cazul Nichita Dumitru, încercare de reconstituire a unui proces comunist 
(1952), Bucureşti, Editura Humanitas, 1995; Florian Banu, Radiografia unei mistificari: Procesul 
sabotorilor de la Canalul Dunăre-Marea Neagră, în C.N.S.A.S., „Arhivele Securităţii”, vol. II, 
Bucureşti, Editura Nemira, 2004, p. 116-142. 

62 A.C.N.S.A.S., fond Documentar, dosar nr. 49, vol. I, f. 77. 

Arestaţii si „materialul informativ” au fost repartizați pe anchetatori, s-a facut 
o şedinţă in care au fost indicate datele care trebuie obţinute din anchetă şi s-a fixat 
durata anchetei la 15 zile indicându-se „să se lucreze zi și noapte”. 

Din cauza „dificultăților” întâmpinate în timpul anchetei, aceasta nu a putut fi 
încheiată în termenul initial, astfel că procesul a început cu o săptămână întârziere. 
Preşedinte al completului de judecată a fost desemnat generalul de justiție Petrescu 
Alexandru. Acesta, deși fusese trecut în rezervă, a fost convocat la Ministerul Afacerilor 
Interne de ministrul adjunct Mihail Burcă la începutul lunii august 1952. I s-a pus în 
vedere că va trebui să organizeze tribunalele teritoriale care vor funcționa pe lângă 
M.A.I. în care scop va fi, provizoriu, concentrat. Ordinul de concentrare a fost emis pe 
18 august 1952 şi, a doua zi, ministrul Justiţiei l-a numit preşedinte al Tribunalului 
Militar Teritorial București. 

Asesorii populari au fost anunţaţi că vor îndeplini această funcţie cu doar 24 
de ore înainte de începerea procesului®. Aceştia, ei înşişi ofițeri, au fost ,,prelucrati” 
înainte de începerea procesului de către ofiţeri de securitate asupra importanței misiunii 
pe care o au de îndeplinit. Asesorii au intrat în sala de judecată „fără să fi studiat 
dosarele sau declarațiile celor acuzați”66. Maiorul Teodorescu Ovidiu, procuror la 
Procuratura Militară Bucureşti, a îndeplinit rolul de procuror în proces. Potrivit 
relatărilor sale, ajuns la Constanta si sesizând unele nereguli, a luat legătura cu 
Procurorul General Tatu Jianu, dar fără un rezultat concret. Mai mult chiar, rechizitoriul 
pe care l-a întocmit la Constanţa a fost luat de colonelul Dulgheru și dus la Bucureşti. 
La întoarcere, rechizitoriul era întocmit într-o formă în care, „deşi reda situația din 
actele de cercetare, se cunoştea că fusese refăcut şi modelat”%. 

Epilogul acestei puneri în scenă a fost, de asemenea, supervizat de factorul 
politic. Unul din judecători declara ulterior: „la sfârşitul procesului nu s-a făcut o 
deliberare organizată pentru a se hotări pedepsele, ci undeva, lângă o usa, pe o prispă, 
afară, în prezența colonelului Dulgheru, generalul Petrescu a trecut sentintele pe 
formularele respective”. În mod evident, generalul Petrescu nu era decât o unealtă 
oarbă a conducerii de partid. După cum relata anchetatorul Iliescu Dumitru, ,,... dupa 
terminarea anchetei cu întreg materialul cules, s-a venit la Bucureşti împreună cu tov. 
Mazuru, care, ulterior, a adus în ziua procesului hotărârea de sentință chiar la Poarta 
Alba, unde se tinea procesul”, 

Nu e greu de ghicit că, la Bucuresti, sentintele au fost date de conducerea de 
partid, probabil chiar de Gheorghiu-Dej, care s-a interesat în mod constant de proces”. 


63 Pentru versiunea oficială a desfăşurării procesului, vezi Procesul bandei de sabotori si diversionisti de 
la Canalul Dunăre-Marea Neagră, Bucuresti, Editura pentru Literatură Politică, 1952. 

64 A.C.N.S.A.S., fond Documentar, dosar nr. 49, vol. I, f. 128. 

6 Ibidem, f. 135. 

66 Ibidem. 

67 Ibidem, £.181. 

68 Ibidem, f. 185. 

69 Ibidem, f. 184. 

70 În sedinta Biroului Politic din 29 mai 1952 a avut loc repartizarea muncii si responsabilitatilor 
între membrii acestuia, atât pe linie de partid, cat şi de stat. Cu această ocazie, s-a stabilit ca, pe 
linie de stat, Gheorghiu-Dej să coordoneze activitatea Ministerului Afacerilor Interne, Ministerul 

Prima parte a anilor '50 a reprezentat o perioadă de continuă presiune politică 
asupra sistemului de justiție. Exigentele luptei de clasă păreau a nu fi fost intru-totul 
constientizate de o parte a magistraturii, motiv pentru liderii P.M.R. de a clama 
necesitatea permanentă de consolidare a controlului de partid. 

În cadrul şedinţei plenare a C.C. al P.M.R. din 2 august 1954, consacrată 
măsurilor de întărire a „legalității populare”, Iosif Chişinevschi nu pierdea ocazia de a-şi 
exprima nemulțumirea fata de activitatea unui „număr însemnat de judecători”, 
considerați a fi neîngăduit de „blânzi” cu infractorii, exprimându-și, totodată, concepția 
asupra rolului organizaţiilor de partid în „îndrumarea și controlarea” organelor Justiţiei: 

„Un număr însemnat de judecători au nivel politic şi profesional scăzut, 
aceasta se vede în desfăşurarea proceselor. Există cazuri când din lipsa de pregătire a 
judecătorilor, numeroşi delapidatori primesc pedepse prea mici. 

Îmbunătăţirea cadrelor judecătoreşti constituie o sarcină de mare însemnătate 
pentru întărirea legalităţii populare. 

Este necesară selectionarea studenților pentru facultățile juridice și ridicarea 
predării la aceste facultăți. Este nevoie să se ia măsuri pentru îmbunătăţirea pregătirii 
profesionale a acestora. 

Organizațiile de partid trebuie să îndrume activitatea organelor de justiție si 
procuratura, controlul muncii lor, felul cum aplică hotărârile partidului si guvernului, 
introducerea in muncă a spiritului de partid’’”!. 

Asupra asertiunii că liderii de partid, şi nu judecătorii, erau cei care stabileau 
sentintele, sunt edificatoare o serie de documente ale conducerii partidului comunist din 
acea vreme. De exemplu, în protocolul şedinţei Biroului Politic din 23 septembrie 1954, 
se precizau următoarele: 

„În legătură cu propunerile Tribunalului Suprem cu privire la pregătirea 
procesului bandei de trădători, în frunte cu Vasile Luca, Biroul Politic hotărăşte: 

Vor fi dati în judecată: Luca Vasile, Iacob Alexandru, Solymosi, Cernicica. 

Vor fi eliberaţi: Vijoli Aurel’, Modoran Vasile, Rădulescu Gh. si vor fi 
chemaţi ca martori ai acuzatii. 

În cazul Dinu Constantin, care este un bun specialist în probleme de 
metalurgie, se va vedea dacă faptele sale sunt de natură a prezenta un pericol pentru 
stat. Dacă ele nu prezintă un asemenea pericol, Dinu Constantin va fi eliberat. 

Procesul se va ţine într-o sală corespunzătoare şi vor invitați să asiste activişti 
si membrii de partid, propagandisti, oamenii ai muncii fără de partid, dintre minerii din 
Valea Jiului, din rândurile populaţiei din Regiunea Autonomă Maghiară şi din restul 
Ardealului, oameni în stare să explice după aceea maselor conţinutul procesului, 
fărădelegile comise de acuzați, pericolul prin care a trecut partidul şi statul nostru până 


Forţelor Armate, Ministerul Comerţului Exterior şi Direcţia Generală a Canalului — Dunăre- 
Marea Neagră - A.N.LC., fond C.C. al P.C.R.-Cancelarie, dosar nr. 44/1952, f. 3. În acest 
context, fireşte că Dej era direct interesat în Justificarea ideologică a întârzierilor considerabile 
înregistrate în execuţia canalului și în identificarea tapilor ispasitori. 

71 Idem, dosar nr. 88/1954, f. 52-53. 

72 Pentru detalii asupra carierei lui Aurel Vijoli si a arestării sale, la 27 martie 1952, sub acuzația 
de sabotare a reformei monetare din 1952, vezi Alina Ilinca, Aurel Viol. Un tehnocrat in regimul 
comunist, în „Magazin istoric”, nr. 6/2004, p. 69-73. 

la descoperirea şi demascarea acestei bande. Procesul acesta va trebui să fie un puternic 
izvor de învățătură pentru membrii partidului, în ce priveşte creşterea vigilentei politice 
fata de duşmani. 

Secretariatul C.C. este însărcinat a lua măsuri de pregătire organizatorice 
necesare. 

Procesul nu va fi public. Se va da publicităţii un comunicat rezumativ asupra 
desfăşurării procesului. Inainte de proces, proiectul actului de acuzare va fi prezentat 
spre examinare Biroului Politic. Actul de acuzare si rechizitoriul vor fi tipărite dupa 
proces în broşuri de uz intern de partid. 

Se aprobă celelalte măsuri propuse de Tribunalul Suprem”. 

S-ar putea crede că Biroul Politic se implica doar în procese de o sensibilitate 
aparte, aşa cum era cazul cu Vasile Luca si ceilalți „finanţişti”. Totuşi, documentele 
vremii, precum stenograma ședinței Biroului Politic al C.C. al P.M.R. din 6 noiembrie 
1954, consemnează faptul că nici în cazul unor procese cu o încărcătură politică de mai 
mică importanță lucrurile nu erau lăsate „la voia întâmplării”. Vom reproduce un pasaj 
din amintita stenogramă, referitor la punctul 2 al ordinii de zi — „Unele probleme în 
legătură cu elemente arestate de M.A.1.”: 

„În urma discuțiilor, Biroul Politic a hotărât următoarele: 

a) În legătură cu grupul ilegal de preoţi care duc activitate organizată în contra 
regimului, să fie arestate de către organele M.A.I. elementele dușmănoase contra cărora 
sunt dovezi. 

Biroul Politic însărcinează pe tovarasii Gh. Gheorghiu-Dej, E. Bodnăraș si Al. 
Drăghici să analizeze şi să stabilească măsurile ce vor trebui luate contra acestui grup 
ilegal. 

b) Aprobă ţinerea procesului grupului de spioni parașutați în R.P.R. în aprilie 
1954 în frunte cu Bodea și stabileşte să se facă un proces semi-public, iar Bodea să fie 
condamnat la moarte ca trădător. În ce priveşte publicarea în presă a dezbaterilor 
procesului, aceasta se va stabili ulterior. 

c) Aprobă condamnarea lui (sic!) Elisabeta Luca’ pentru faptele ce au reiesit 
în cursul anchetei. Întrucât în cursul anchetei nu a reieșit să fi avut legături de spionaj, 
după ce isi va ispăşi pedeapsa, să fie pusă în libertate. 

d) Se aprobă punerea în libertate a lui Vasile Georgescu şi Balazs Egon”, 
întrucât în cursul anchetei nu a reiesit să fi avut legături de spionaj. 

e) Aprobă punerea în libertate şi expulzarea lui Piccolot şi încă doi cetăţeni 
francezi din grupul de spioni francezi. 


73 Idem, dosar nr. 109/1954, f. 4-5. 

74 Elisabeta Luca era soţia lui Vasile Luca, fostă voluntară în cadrul Brigăzilor Internationale care 
au luptat în Războiul Civil din Spania — cf. Vladimir Tismăneanu, Arheologia terorii, Bucureşti, 
Editura All, 1998, p. 174. 

75 Balasz Egon a fost prieten apropiat al lui Alexandru Iacob, mâna dreaptă a lui Vasile Luca în 
cadrul Ministerului de Finanţe. Unul din personajele implicate în „lotul Pătrășcanu”, Jacques 
Berman, a fost constrâns să declare că a efectuat acțiuni de spionaj în favoarea Angliei — cf. 
Nicolae Henegariu (coord.), Principiul bumerangului. Documente ale procesului Lucretiu Pătrășcanu, 
Bucureşti, Editura Vremea, 1996, p. 140-163. 

f) Aprobă condamnarea la moarte a grupului de legionari care au săvârşit 
atrocități in închisorile Gherla, Suceava si Piteşti? în timpul cand era Teohari 
Georgescu ministru de Interne”. 

Aşadar, liderii de partid dictau cu fermitate cine şi la ce pedeapsă va fi 
condamnat, cine va fi eliberat, modul de desfăşurare a procesului ş.a.m.d. 

Cu toate acestea, adepţii sistemului totalitar continuau să fie nemulțumiți şi 
îngrijorați chiar şi de minima libertate de decizie care le mai rămăsese magistraților şi îşi 
doreau subordonarea absolută a sistemului de justiţie de către partidul comunist”, 

În 25 aprilie 1958 Biroul Politic al C.C. al P.M.R. a ţinut o şedinţă în care a 
fost discutat un referat cu privire la starea infractionala în perioada 1955-1957. Cu acest 
prilej, Gheorghiu-Dej afirma: 

„Noi avem în prezent în justiție asesorii populari. Va trebui să introducem şi 
controlul de partid mai eficace şi mai concret, care va trebui să se facă în asa fel încât să 
nu ne poată acuza judecătorii că nu-i lăsăm să judece după conştiinţa lor. Aici însă 
trebuie să vedem ce fel de conştiinţă este asta după care judecă ei, de pe poziţiile cui, a 
cărei clasă, judecă procesele. Va trebui să-i flancăm pe judecători cu asesori bine 
pregătiți. Partidul va trebui să se amestece în aceste probleme însă in asa fel încât să nu 
stânjenească justiția”. 

Credem că citatul este suficient de elocvent în ce priveşte concepția liderului 
comunist despre independenţa Justiţiei, încât orice comentariu ar fi superfluu. Acelaşi 
Dej nu scăpa din vedere problemele procuraturii: 

„Vor trebui luate măsuri şi pentru îmbunătăţirea activității procuraturii. Eu aş 
proceda asa: as chema procurorii la comitetul regional, le-as cere să aibă grijă ca în 
justiţie să introducă spiritul de clasă, să aibă grijă ca pedepsele care se dau de către 
justiţie să fie în interesul clasei muncitoare şi să intervină atunci cand văd că se petrec 
lucruri care pot aduce pagube statului democrat-popular. Comitetul regional trebuie 
(...) să influenţeze ideologic pe judecători”%. 

Ca urmare a unor astfel de „dezbateri” privind problemele justiţiei, Biroul 
Politic a adoptat o „Hotărâre cu privire la îmbunătățirea controlului de partid asupra 
activităţii organelor de justiţie şi procuratură”. Vom cita în continuare câteva paragrafe 
sugestive pentru spiritul în care era concepută activitatea Justiţiei într-o „democrație 
populară”: 

„„... în organele justiției mai există încă elemente necorespunzătoare, stăpânite 
de atitudine liberalista, care în judecarea unor procese se pun la adăpostul concepției 
juridice burgheze despre aşa-zisa «independenţă a justiție» şi a «judecării după intima 


7 Este vorba de așa-zisul proces al tortionarilor implicaţi în „reeducarea” deţinuţilor — cf. 
Memorialul ororii. Documente ale procesului reeducării în închisorile Pitesti Gherla, coord. Silvia Colfescu, 
Bucureşti, Editura Vremea, 1995. 

7 A.N.LC., fond C.C. al P.C.R.-Cancelarie, dosar nr. 123/1954, f. 3-4. 

78 Elocvent pentru raporturile reale de putere între organele Procuraturii şi Partid este episodul 
relatat de Pavel Vuza, referitor la „penitența” care i-a fost impusă lui, în calitate de prim-loctiitor 
al Procurorului General al R.P.R., în fata primului-secretar de partid al Regiunii Timisoara, I. 
Bank, pentru o ofensă imaginară — cf. Pavel Vuza, op. cit., p. 169-170. 

79 A.N.LC., fond C.C. al P.C.R.-Cancelarie, dosar nr. 12/1958, f. 35. 

80 Thidem. 


143 


Florian Banu 


convingere», incurajand in felul acesta pe infractori si lovind in interesele oamenilor 
muncii. (...) 

Participarea directă a asesorilor populari la activitatea justiţiei trebuie să 
asigure introducerea unui spirit de clasă în judecarea cauzelor, respectarea legalității 
populare, ținându-se seama în primul rand de interesele statului democrat-popular. (...) 

2. Birourile comitetelor regionale, raionale şi orăşeneşti de partid vor controla 
întreaga activitate a organelor justiției şi procuraturii, vor analiza semestrial activitatea 
acestora, starea infracțională si modul cum aplică legile statului şi hotărârile partidului si 
guvernului, luând măsuri pentru îmbunătăţirea activităţii în domeniu. 

3. Preşedinţii tribunalelor regionale, raionale şi orăşeneşti, procurorii 
regiunilor, raioanelor şi oraşelor, precum și preşedinţii tribunalelor militare şi procurorii 
militari sunt obligați să prezinte trimestrial organelor de partid informări asupra 
fenomenului infracțional şi a activității juridice desfasurate”®!. 

O astfel de hotărâre reflectă cât se poate de fidel modul în care se realiza actul 
de justiţie în România populară. Principiile fundamentale de drept au fost încălcate cu 
grosolănie, independenţa justiţiei a devenit doar o frază golita de orice sens, magistrații, 
în cvasi-totalitatea lor, au devenit simple unelte în mâna liderilor politici. 

Fără îndoială că importanţa rolului jucat de justiție în procesul instaurării 
structurilor de putere comuniste si în reprimarea tuturor oponenților merită analize de o 
amploare mult mai mare. Ne-am mulțumit pe parcursul acestui demers la punctarea 
câtorva din elementele esenţiale în amplul proces de malformare a justiţiei româneşti de 
către un regim politic dictatorial care a făcut eforturi constante pentru a-şi croi o mască 
de respectabilitate şi pentru a-şi câştiga în ochii poporului un minim de legitimitate. 

Considerăm că algoritmul aplicat de comuniști atât pentru cucerirea puterii 
politice, cât şi pentru subordonarea altor sectoare-cheie ale aparatului de stat a fost 
aplicat cu succes şi în cazul Justiţiei. Cu alte cuvinte, folosind cu abilitate teme cu 
impact, precum defascizarea aparatului de stat sau pedepsirea criminalilor de război, 
comuniştii au reuşit timorarea, marginalizarea si apoi înlăturarea persoanelor incomode 
din cadrul magistraturii. Detinerea portofoliului Justiţiei încă de la 23 august 1944 a 
permis, de asemenea, promovarea unor proiecte legislative favorabile planurilor de 
durată ale comuniștilor. 

Aşa cum s-a observat, doctrina juridico-penala a regimurilor totalitare tindea 
„Să şteargă în întregime certitudinea de drept, să introducă analogia în dreptul penal, 
retroactivitatea legilor penale”*2. În consecinţă, partidul comunist trebuia să se asigure 
de obedienta totală a magistraţilor, întrucât posibilitatea acordată judecătorilor de a 
recurge la analogia juris sporea foarte mult puterea discretionara a magistratului, acesta 
„compensând”, prin propria judecată, formulările laxe din legi si coduri. Așadar, o 


gândire „corectă” era un ingredient de bază în portretul-robot al magistratului dezirabil. 


81 Thidem, £. 38-40. 

82 Mario A. Cattaneo, Terrorismo e arbitrio. I! problema giuridica nel totalitarismo, Padova, 1998. p. 123 
apud Mario Turchetti, Tirania si tiranicidul. Forme ale opresiunii si dreptul la rezistență din Antichitate 
pana in zilele noastre, Bucuresti, Editura Cartier, 2003, p. 948. 

83 Cf. Mario Turchetti, op. cit, p. 950. 

„Tactica salamului”, invocată de comuniştii maghiari, a fost folosită cu succes 
si la Bucureşti, valurile succesive de punere în disponibilitate permițând înlăturarea din 
sistem a persoanelor verticale, ataşate valorilor politice considerate condamnate de 
istorie. Partenerii de drum sau „idioţii utili”, in formula lui Lenin, au favorizat si ei 
procesul de acaparare şi subordonare totală a sistemului de justiţie. In paralel, partidul 
comunist a ştiut să-şi creeze propriile cadre, trecându-le prin simulacre de „şcoli 
juridice” şi promovându-le cu obstinatie în posturile cheie. Proaspetii „magistrați? s-au 
dovedit a fi, în numeroase cazuri, persoane extrem de abile în masinatiuni de culise, nu 
puţini dintre cei intrați in sistem la începutul anilor ’50 reuşind să se menţină si să urce 
treptele ierarhice până la cele mai înalte funcţii, multi fiind prezenți în funcții de maximă 
importanţă şi în anii care au urmat după 1989. 

Măsurile ferme de epurare şi instituirea unui control ferm al partidului asupra 
tuturor palierelor justiției au permis conducerii de la București ca, după retragerea 
unităților Armatei Roşii din România, să ghideze cu mână fermă cea de-a treia putere a 
statului modern, subordonandu-si-o intru-totul scopurilor proprii şi folosind-o cu 
succes până la prăbuşirea regimului comunist, prăbuşire care a fost însoțită, emblematic, 
de un ultim proces-spectacol de factură stalinistă: procesul lui Nicolae Ceauşescu. 

INFRACTIUNEA ÎMPOTRIVA PROPRIETĂȚII 
SOCIALISTE 
- ŢINTĂ A JUSTIŢIEI REGIMULUI DEMOCRAT- 
POPULAR. 
CAUZELE ŞI URMĂRILE PLENAREI C.C. AL P.M.R. 
DIN 9-13 IUNIE 1958 


THE CRIME AGAINST SOCIALIST PROPERTY. 
CAUSES AND CONSEQUENCES OF CC OF PMR PLENARY 
FROM 9-13 JUNE 1958 


After popular democracy had been set up in Romania, a new form of property occurred: the 
socialist one. At the beginning of the 1950s, the Romanian Justicial System established new norms for the 
punishment of the crimes against this form of property, a fundamental one for the communist regime. 

As the collectivization of agriculture process had a complex pace, at the end of the 1950s the 
Romanian Workers’ Party decided to increase the legal pressures against the people who did not 
“observe and protect socialist property”. 

CC of PMR Plenary sessions from 9-13 June 1958 represented a turning point, some of the most 
decisive measures being subsequently approved. Basically, the party directed its repressive force against 
those who commited crimes against socialist property. In the following years those crimes were grounds 
for most of the court sentences. 


Etichete: Justitie, infractiuni, legislatie, Cod Penal, represiune 
Keywords: Justice, crimes, law, Penal Code, repression 


I. Introducere. 


in primii ani după preluarea puterii de către Partidul Comunist în România, 
ocupată cu represiunea politică, justiţia a lăsat în planul secund infracțiunile împotriva 
vieţii şi securităţii persoanei, a proprietăţii private si chiar socialiste. Începând de la 
sfârşitul anilor “40, aceasta din urmă, denumită proprietate socialistă sau avut obstesc, a 
devenit principala formă de proprietate, fiind considerată de ideologia comunistă drept 
baza economică si socială a noului tip de stat. Conform ideologiei marxist-leniniste, tot 
ceea ce însemna proprietate privată trebuia înlocuită treptat cu cea colectivă, considerată 
„piatra fundamentală a socialismului”. Teoreticienii dreptului comunist au definit 
dreptul de proprietate socialistă ca fiind „un drept real principal de tip nou”. Ei au făcut 
diferenţa între termenii „proprietate socialistă” şi „avut obştesc”, din punct de vedere al 
sferei noțiunii, ultimul cuprinzând pe lângă proprietatea de stat si cooperatist- 
colectivistă, precum şi proprietatea asociaţiilor de masă, a asociaţiilor profesionale, 
sportive!, sindicale etc. Cu toate eforturile depuse, însă, definirea regimului juridic al 


1 Justin Grigoraş, Apărarea proprietăţii socialiste prin mijloace de drept penal, Editura Ştiinţifică, 
Bucureşti, 1962, p. 23. 


147 


Iuliu Cracana 


proprietăţii socialiste şi implementarea unei noi mentalități nu s-au produs atât de 
repede pe cât se aşteptau liderii comuniști. 

Ca abordare metodologica vom încerca să nu cădem în capcana autosuficientei 
ştiinţifice. Istoria, nefiind o știință exactă care să funcționeze după regulile clasice ale 
epistemologiei, ne rezervă interpretări multiple ale fenomenelor si faptelor petrecute 
asupra cărora dorim să intervenim cât mai puţin. Considerând că, în ştiinţele sociale, un 
fenomen nu are, în general, o singură cauză, vom lăsa cititorul să decidă ce a stat la baza 
schimbării de optică a partidului în privința infracțiunii împotriva proprietăţii socialiste. 
Vom formula, însă, câteva ipoteze de lucru, unele dintre documente putând să le 
confirme precum altele ar putea să le infirme total sau partial. 

In urma nationalizarii întreprinderilor industriale, bancare, de asigurare, a căilor 
ferate particulare, a instituţiilor sanitare şi a farmaciilor particulare, a multor imobile, 
precum şi colectivizarea forțată a terenurilor agricole, a crescut numărul furturilor şi 
delapidărilor, fiind bine ştiut că păzirea proprietăţii comune sau publice este mai puţin 
eficientă decât a proprietăţii private. Obisnuiti cu termenii de proprietate privată si 
proprietate publică, înțeleasă ca proprietate comună, în folosul tuturor, utilă pentru 
bunul mers al societăţii, multor oameni le-a fost greu să înţeleagă ce înseamnă 
proprietatea socialistă, percepând-o ca proprietate luată de la alții pentru a deveni a 
tuturor, aşa cum o definea propaganda comunistă. 

Cetăţenii nu erau obișnuiți cu această formă de proprietate, ceva mai abstractă, 
în lipsa stimulului esenţial pentru protejarea lui „al meu”, „al nostru” devenind sinonim 
cu „al nimănui”. Dacă apărarea proprietăţii private se produce spontan, dând naştere 
reflexului de apărare si respectare a proprietății celorlalți, odată cu trecerea in 
proprietate de tip socialist a tuturor mijloacelor de producţie şi a majorității celorlalte 
bunuri, reflexul de apărare a proprietăţii în general, valoarea sa în mentalul colectiv, a 
scăzut exponential. Firesc, el trebuia înlocuit cu mecanisme de constrângere bazate pe 
teamă, pe implicarea statului prin instituţiile represive juridice și polițienești. 

Nu putem să nu luăm în calcul şi o formă de rezistență urmare a unui 
sentiment de revoltă fata de instaurarea unui regim social-politic nou, impus de 
sovietici. De aici si psihoza sabotajului provenită din realitățile belice si postbelice, din 
suspiciunea care plana asupra tuturor celor care avuseseră de pierdut de pe urma 
naționalizării şi colectivizării, precum şi acțiunile a ceea ce mai rămăsese din opoziția 
politică. Nu trebuie să uităm că este perioada in care rezistența armată din munți, 
susținută în sate şi oraşe de persoane de sprijin, vedea în sabotaj un mijloc de acțiune 
eficient pentru destabilizarea regimului comunist în România. Cum mobilul unei 
infracțiuni împotriva avutului obştesc era greu de dovedit, confuzia între sabotaj si 
infracțiunile economice provenite din neglijență sau interese pecuniare era firească, 
desluşirea laturii subiective prin intenție era greu de realizat, multi dintre cei care le 
comiteau având, ca şi mulți dintre ceilalți români, un trecut politic, activând sau doar 
simpatizand cu fostele partide politice. Iată de ce, atunci când prejudiciul era produs in 
dauna proprietății statului, infracțiunea tindea să capete automat un caracter politic. 

Cu toate că existau premizele pentru ca infractionalitatea economică să ia o 
amploare nemaiîntâlnită până atunci, in prima parte a anilor '50 ţinta represiunii 
judiciare a fost îndreptată preponderent împotriva fostelor elite politice şi economice 
ale României. Lipsa unei legislații coerente, întârzierea elaborării unor coduri noi (penal 

si de procedură penală), modificările repetate ale codurilor vechi adancind aceasta 
incoerenta, era dublată de lipsa de voință politica provenită din neclaritatea ideologică in 
privința infracțiunilor economice, ele aflându-se între cele politice, reprimate cu 
asprime, şi celelalte infracțiuni fără natură politică, cărora puterea democrat-populara de 
curând instaurată nu avea timp să le acorde o prea mare importanţă. Institutiile statului 
responsabile in acest sens, procuratura, tribunalele, Militia şi Securitatea, dependente 
major de decizia politică, nu îşi permiteau să ia singure inițiativa in acest sens. O acțiune 
hotărâtă era împiedicată şi de faptul că multe dintre aceste infracțiuni nu erau înfăptuite 
de duşmanul de clasă, ci chiar de către conducătorii unităţilor economice, membri de 
partid, numiţi în aceste funcții tocmai pe criterii de clasă. Doar către sfârşitul deceniului, 
când au început să se contureze premizele pentru a restrânge caracterul exclusiv de clasă 
al justiţiei doar la infracțiunile politice, când fostele elite fuseseră eliminate sau anihilate 
definitiv, a venit rândul rezolvării problemelor generate de infractionalitatea împotriva 
avutului obştesc. 

După o perioadă de acalmie în privinţa represiunii politice cu mijloace judiciare, 
ofensiva împotriva acestui gen de infracțiuni s-a declanşat pe toate planurile, politic, 
ideologic, legislativ şi institutional: ofensivă în presă împotriva „jefuitorilor avutului 
obstesc”, înăsprirea extremă a legislației până la pedeapsa capitală, focusarea 
judecătorilor si procurorilor pe reprimarea cu celeritate şi maximă severitate a acestui tip 
de infractori. 

Determinată de intenţia lui Gheorghe Gheorghiu-Dej de a-şi întări autoritatea 
în interiorul partidului şi de a arăta că ţine lucrurile sub control în urma plecării trupelor 
sovietice, Plenara C.C. al P.M.R. din 9-13 iunie 1958 a reprezentat un punct de cotitură 
si prin deciziile luate în privința întăririi aparatului de justiție si, mai ales, prin 
determinarea de măsuri hotărâte care să oprească infracțiunile împotriva avutului 
obstesc. Practic, partidul a asmutit aparatul represiv împotriva noului duşman al 
regimului. Fostele elite politice, economice fuseseră eliminate, concluziile cu privire la 
evenimentele din Ungaria care nu fuseseră declanşate de către fostele clase 
exploatatoare, indicau că pericolul pentru regim venea din mediile intelectuale care 
puteau coaliza în jurul lor masele, iar revoluţia proletariatului intrase într-o nouă etapă 
în care trebuia să se lupte cu un dușman mai discret, funcţionarul sau „muncitorul aflați 
sub influența posturilor de radio capitaliste”, a „elementelor corupte” din societate. 

Analizată prin paradigmă politică, ofensiva represivă şi modificările legislative 
din anul 1958 şi cei imediat următori, apare drept o perdea de fum în spatele căreia s-a 
petrecut mazilirea adversarilor politici. Unii autori consideră fenomenul ca fiind menit 
să mascheze un nou val de arestări politice utile regimului ca urmare a retragerii trupelor 
sovietice din România, găsirea de tapi ispăşitori printre manageri, economişti şi ingineri 
menită să mascheze erorile decizionale în cadrul noului efort de industrializare?, precum 
si susținerea ultimei ofensive a colectivizării. Statisticile elaborate nu doar la nivelul 
conducerii partidului ci şi cele ale procuraturii, Miliției şi Securităţii dovedesc, totuşi, asa 
cum vom vedea în continuare, că problema era reală, că fenomenului infracțional 
împotriva proprietăţii socialiste cunoscuse în anii precedenţi o creştere îngrijorătoare. 


2 Stelian Tanase, Elite si societate. Guvernarea Gheorghe Gheorghiu-Dej. 1948-1965. Humanitas, 
Bucuresti, 1998, p. 159. 

Anul 1958 a reprezentat un vârf în ceea ce privește dinamica arestărilor si a 
condamnărilor din anii '50. Dintre acestea, doar un procent infim pot fi clasificate drept 
politice, încadrate, pe baza articolului 209 c.p., la „uneltire contra ordinii sociale”, multe 
dintre acestea, la rândul lor, fiind acţiuni împotriva colectivizării. Din 47.643 de arestaţi”, 
doar 6.352 fuseseră arestați de către organele Securității+ fiind anchetați deci, conform 
legislaţiei în vigoare, pentru infracțiuni împotriva securității statului. Dintre aceştia, 
1.829, fuseseră acuzaţi de infracțiuni împotriva colectivizării, după statistici oficiale 
găsite de Octavian Roske și Dan Cătănuș5. Deşi aveau la bază informaţii, unele dintre 
ele simple bârfe care se transformau în învinuirea de a fi purtat „discuţii dușmănoase” şi 
de „uneltire împotriva transformării socialiste a agriculturii”, ele erau judecate, conform 
Codului Penal, de către Tribunalele Militare la fel ca oricare infracțiune politică. Pe 
parcursul studiului vom vedea că majoritatea arestărilor si condamnarilor au fost pentru 
infracțiuni împotriva proprietăţii socialiste. 


II. Reprimarea infracțiunilor împotriva proprietăţii socialiste până în 
anul 1958 


Utila puterii comuniste în concretizarea represiunii politice cu mijloace 
judiciare, folosirea criteriilor de clasă în aplicarea legii se dovedea nocivă în cadrul 
reprimării infracțiunilor economice. Ea se traducea în practică prin aplicarea dublei 
măsuri în judecarea cauzelor de către magistrați: dacă inculpatul era chiabur, el primea 
maximum de pedeapsă, dacă, din contra, era muncitor, avea origine sănătoasă, era privit 
cu indulgență de judecători şi procurori. Semne că factorii decidenti în domeniul justiției 
începuseră să conştientizeze o primejdie mai mare decât cea a încălcării principiului 
marxist începeau să apara. În cadrul unei conferințe cu judecătorii de la Curtea Craiova, 
din ziua de 3 aprilie 1950, ministrul Justiţiei, Stelian Niţulescu, își manifesta 
nemulțumirea pentru că „au mai fost judecători care au crezut că Tribunalul Feroviar s- 
a creat pentru a favoriza muncitorii C.F.R. şi a interpretat in acest sens si un articol din 
ziarul «Scânteia» confundând C.F.R.-istii cu muncitori cinstiți cu cei 4-5% necinstiti care 
sparg vagoane si fură materialele si cu care au fost indulgenti. [Ministrul] a arătat că prin 
crearea Tribunalelor Feroviare s-a urmărit întărirea cinstei şi să curețe C.F.R. de 
elementele dușmănoase, chiar dacă ele sunt muncitoreşti, dacă prin faptele lor constituie 
o piedică în calea construirii socialismului”. El arăta că doctrina sovietică nu trebuie să 
fie interpretată de judecător în sensul „că dacă este în cauză un muncitor şi are copii să-i 
găsească argumente de achitare fără să-l intereseze banul public”, că „linia justă” a 
partidului este că acest tip de infractori, datorită faptului că „risipesc banul public, 


5 Ibidem, p. 157. 

+ A.C.N.S.A.S., fond Documentar, dosar nr. 53, v. 21, f. 76. 

5 Deoarece autorii nu ne prezintă şi sursa vom reda întocmai: „Dacă în 1956, după unele 
statistici oficiale, au fost arestaţi şi condamnați 705 țărani, în 1957, 1958, 1959, numărul acestora 
s-a ridicat la 1308, 1829, respectiv 1499”. Octavian Roske si Dan Catanus, Colectivizarea 
agriculturii. Represiunea totală, 1957-1962, XI, în „Arhivele 'Totalitarismului”, anul VI, Nr. 21, 
4/1998, p. 215. 

6 Vezi ciclul de articole realizat de Octavian Roske, Colectivizarea agriculturii. Represiunea totală, 
1957-1962, in revista „Arhivele 'Totalitarismului”. 

desigur că ei împiedică construirea socialismului”. Mai mult, ministrul le amintea 
judecătorilor cazul unui muncitor care a fost trimis în justiție pe motiv că ar fi delapidat 
suma de 200.000 de lei de la o cantină C.F.R. şi, constatându-se că aceasta reprezenta 
costul unor alimente stricate nu din rea voinţă, ci din neglijenţă, instanţa s-a pronunţat 
pentru ușurarea pedepsei. Astfel de cazuri de neglijenţă trebuiau să fie considerate la fel 
de periculoase ca şi furtul în sine pentru că aveau acelaşi rezultat şi trebuiau 
„sancţionate drastic”. 

Astfel de cazuri de sabotaj şi de lipsă de spirit gospodăresc, calificate drept 
„vecine cu crima contra intereselor statului”, erau semnalate de consilierul sovietic 
Troitki într-un memoriu adresat la data de 18 iunie 1950 vicepresedintelui Consiliului de 
Miniştri Vasile Luca. Consilierul sovietic propunea un set de măsuri organizatorice, 
politice şi sindicale la nivel de partid și întreprinderi. În afară de acestea, se pronunţa 
pentru „obligarea Ministerului Justiţiei să elaboreze în cel mai scurt timp, împreună cu 
ministerele economice, un proiect de decret, referitor la măsurile de sanctionare pentru 
lipsa de spirit gospodăresc şi pentru fabricarea unei producţii de proastă calitate şi 
necorespunzătoare standardelor”, precum şi „stabilirea categoriilor de persoane care 
poartă răspunderea pentru calitatea producției finite”. Acelaşi Minister de Justiţie urma 
„să elaboreze şi să transmită instanțelor judecătorești instrucțiuni speciale” pentru 
rezolvarea unor astfel de cazuri. In privința infracţiunilor de sabotaj, consilierul sovietic 
propunea aceeaşi rezolvare rapidă a incriminării lor cu maximă asprime, precum si ca 
„examinarea juridică să se facă în şedinţe publice, urmate de publicarea în presă a 
sentintelor date de instante”. Pentru cazurile de lipsa de spirit gospodăresc recomanda 
„deplasarea instanţelor judecătoreşti în întreprinderea respectivă cu participarea unor 
asesoti populari si acuzatori publici din mediul muncitoresc”8. Consilierul sovietic 
enumera 16 cazuri de sabotaj, 10 cazuri de lipsă de gospodărire şi 31 de cazuri privind 
calitatea defectuoasă a producției. Dintre cazurile de sabotaj, doar câteva erau, însă, 
evidente, precum găsirea de bucăți de tablă, capete de sârmă, cuie şi sticlă în furajul 
destinat animalelor unei gospodării agricole sau deschiderea „buncherului de ciment de 
la o uzină de betonare” într-o zi de sărbătoare în care nu se lucra provocând pierderea 
unei cantități mari de ciment. Altele nu păreau să întrunească condiţiile infracțiunii de 
sabotaj, nepărând a fi rodul unei intenţii şi a relei credințe. Fiind vorba de incendii, 
proiectarea sau construirea de obiective economice în zone inundabile, stocuri de 
alimente procesate defectuos s.a.°, îşi aveau originea, mai curând, în neglijență sau 
incompetenta, în condiţiile în care partidul numise în fruntea întreprinderilor si 
instituțiilor oameni noi, majoritatea dintre aceştia neavând pregătirea necesară pentru 
îndeplinirea unor astfel de funcții. 

Raportul consilierului sovietic ne trezeşte interesul prin aceea că ne relevă 
direcţiile de acțiune în viitor ale justiţiei în privinţa acestui gen de infracțiuni: 
incriminarea lor în legi aspre şi mutarea proceselor în întreprinderi cu scop educativ. 
Recunoaştem, totodată, o însuşire de tip stalinist a justiției regimului de democraţie 


7 A.C.N.S.A.S., fond Documentar, dosar nr. 10762, vol. 1, ff. 46-68. 
8 A.N.LC., fond Consiliul de Miniștri, dosar nr. 112 (3039)/1950, ff. 1-3. 
9 Ibidem, ff. 4-6 

populară: calificarea infracțiunilor care afectau proprietatea socialistă drept 
contrarevolutionare. 

Concluziile unui raport cu privire la analiza activităţii organelor Justiţiei in 
vederea reorganizării acesteia, relevau faptul că furtul si neglijenta reprezentau o 
problemă reală pentru regimul instaurat de curând, în anul 1950, 68% din numărul total 
al unităților cooperatiste făcuseră obiectul trimiterii în judecată penală pentru delapidări 
sau pagube cauzate prin neglijente. Numai în circumscripţia Curţii Botoşani, în decursul 
primelor 10 luni ale anului 1950, se efectuaseră 207 urmăriri penale, in doar 181 unități 
cooperatiste. Un alt exemplu sugestiv ilustrat în raport, într-o singură unitate, 
„Înfrăţirea” din Târgu Jiu, în decursul primelor 10 luni ale anului 1950, fuseseră 
constatate nu mai putin de 10 infracțiuni". 

In situația dată se cereau măsuri urgente si hotărâte în primul rand normative, 
legislaţia nefiind încă în măsură să corespundă nevoilor de represiune împotriva celor 
care păgubeau, în diverse moduri, proprietatea socialistă. Aceasta din urmă era apărată 
la acel moment, sub raport penal, pe baza Decretului nr. 183/1949 pentru sancţionarea 
infracțiunilor economice atunci când era vorba de fondurile alocate de stat unităților 
economice (art. 4 lit. c), iar în cazul fondurilor de altă natură sau a unităților statului 
altele decât cele economice, delapidarea era pedepsită potrivit art. 236 din Codul Penal. 
Proprietatea cooperatistă era apărată de legea nr. 115 din 31 martie 1937 pentru 
apărarea patrimoniului public. Diversitatea de calificări antrena după sine incadrari si 
pedepse diferite, precum şi proceduri de judecată variate, făcând aproape imposibilă 
reprimarea promptă a infracțiunilor de acest tip!l. 

Drept urmare, prin Decretul nr. 192 din 5 august 1950 s-a reglementat în mod 
unitar apărarea proprietăţii socialiste, dându-se o formulare mai cuprinzătoare textului 
art. 236 c. pen. privind infracțiunea de delapidare, s-a reglementat, totodată, prin texte 
noi introduse în Codul Penal, incriminarea faptelor de distrugere, înșelăciune, furt şi 
tâlhărie împotriva proprietăţii socialiste ca infracțiuni distincte deosebite de aceleaşi 
infracțiuni îndreptate împotriva proprietăţii private. Actul normativ reglementa si 
infracțiunile de neglijență în serviciu şi abuz în serviciu, legându-le direct de producerea 
unei pagube asupra avutului obstesc. Definea, totodată, în înțelesul dat de legea penală 
termenii functionar care îi cuprindea pe toți oamenii muncii din sectorul obştesc (art. 183, 
pet. 4 alin I) si obstesc (art. 183, pct. 3 bis). Surprinde, la o primă lectură, asprimea 
sancţiunilor în comparaţie cu cele practicate pentru infracțiunile împotriva proprietății 
private. Ne referim aici, mai ales, la introducerea unei noi pedepse complementare, 
confiscarea totală sau parțială a averii condamnatului pentru săvârşirea unei infracțiuni 
în dauna avutului obştesc sau a economiei naționale alături de infracțiunile care 
periclitau securitatea Republicii Populare Române, această alăturare atestând, pentru 
prima oară într-un act normativ, importanța reprimării infracțiunilor împotriva 
proprietăţii socialiste pentru regimul comunist!?. 

Un alt act normativ de referință pentru demersul nostru este Decretul nr. 79 
din 9 aprilie 1952 pentru modificarea codului penal prin care se înăspreau pedepsele pentru 


10 Idem, dosar nr. 2029 (114)/1951, passim. 
11 A.N.LC., Consiliul de Stat-Decrete, dosar nr. 4/1950, vol. 2, ff. 118-119. 
12 Idem, f. 110-115. 

infracțiunile săvârşite de către „jefuitorii şi delapidatorii avutului obştesc”. Prin 
modificarea art. 236, de/apidarea, definită ca „însuşirea, folosirea sau traficarea de către 
un funcționar, în interesul său sau pentru altul, de bani, valori sau oricare alte bunuri din 
avutul obştesc, pe care le gestionează, administrează, mânuieşte ori păstrează”, se 
pedepsea cu închisoare corecțională de la 2 la 12 ani și interdicție corecțională de la 1 la 
6 ani. În cazul în care delapidarea prezenta un caracter de gravitate deosebită sau era 
săvârşită de două sau mai multe persoane, pedeapsa era munca silnică de la 5 la 25 de 
ani si degradare civică 3-10 ani. Tentativa se pedepsea ca si infracțiunea consumată, 
instigatorii, tăinuitorii, complicii şi favorizatorii se pedepseau la fel ca si autorii. Art. 
536! incrimina furtul săvârșit în paguba avutului obstesc, care se pedepsea cu închisoare 
corecțională de la 2 la 12 ani şi interdicție corecțională de la 1 la 6 ani. În cazul în care 
fapta prezenta un caracter de gravitate deosebită sau era săvârşită de două sau mai multe 
persoane, era săvârşită asupra bunurilor încredințate unităților sau întreprinderilor 
obşteşti de transport sau în cazul în care calitatea infractorului sau mijloacele 
întrebuințate de acesta înlesneau apropierea de locul sau obiectul infracțiunii, pedeapsa 
era munca silnică de la 5 la 20 de ani si degradare civică 3-10 ani. Pentru furt în dauna 
avutului obştesc, Decretul nr. 192/1950 stabilea că pedeapsa era de la 2 la 6 ani şi 
interdicție corecțională de la 1 la 3 ani. Talhdria săvârșită în paguba avutului obstesc se 
pedepsea, conform art. 5362, cu muncă silnică de la 5 la 20 de ani si degradare civică 3- 
10 ani, agravanta putând merge până la muncă silnică pe viata. Art. 536° prevedea că 
distrugerea sau degradarea prin orice mijloace a bunurilor care aparțineau unităților sau organizatiilor 
obstesti se pedepseau cu închisoare corecțională de la 2 la 12 ani și interdicție 
corecțională de la 1 la 6 ani. Art. 5365 prevedea că inselicinnea în paguba avutului obstesc se 
pedepsea cu închisoare corecțională de la 2 la 10 ani și interdicție corecțională de la 1 la 
6 ani. În cazul în care fapta fusese săvârşită cu ocazia încheierii sau executării unui 
contract prevăzut în Planul de Stat, se pedepsea cu închisoare corecțională de la 4 la 12 
ani și interdicție corecțională de la 1 la 6 ani!>. 

La scurt timp, prin Decretul nr. 202 din 14 mai 1953, s-a introdus în Codul 
Penal art. 536% care incrimina abuzul de încredere în dauna avutului obstesc. Acelaşi decret 
modifica substanţial prevederile din Codul Penal, introducând o secțiune separată, 
secțiunea Ibis, care cuprindea infracțiunile de subminare a economiei nationale şi 
sabotajul contrarevolutionar. Prin articolul 2091, aceste infracțiuni, săvârșite în instituții 
sau întreprinderi de stat „în scop contrarevolutionar, în folosul foștilor proprietari sau 
organizaţiilor capitaliste interesate”, se pedepseau cu muncă silnică între 5 şi 25 de ani şi 
confiscarea totală ori parțială a averii. Când faptele puteau provoca urmări deosebit de 
grave, pedeapsa era condamnarea la moarte. Cu aceleaşi pedepse dure se sanctionau, 
prin articolele 209? si 2093, distrugerea sau degradarea „în scop contrarevolutionar’, de 
orice natură, săvârşite în instituţii şi unități ale economiei naționale, respectiv 
„neîndeplinirea cu ştiinţă sau îndeplinirea voit neglijentă a anumitor obligaţii” în scopul 
de a submina regimul de „democraţie populară”, iar tentativa se pedepsea ca si fapta 
consumată!+. Nuanta ideologică a actului normativ punea destule probleme. Caracterul 


15 Tdem, dosar nr. 2/1952, ff. 248-249. 
14 Idem, dosar nr. 4/1953, ff. 110-124. 

contrarevolutionar dat unor infractiuni economice trebuia, cel putin formal, dovedit in 
instanţă de către acuzare chiar dacă acesta nu exista. 

Cu toate că pedepsele pentru infracțiunile împotriva avutului obştesc erau 
foarte aspre, din stenograma unei şedinţe a Biroului Politic al C.C. al P.M.R. din 8 
septembrie 1953 aflăm că situaţia era din ce în ce mai gravă. In cadrul şedinţei au fost 
invitați reprezentanţi ai Ministerului Justiţiei, ai Procuraturii şi ai Securității. Procurorul 
general, Augustin Alexa, se plângea că „frecvenţa infracțiunilor este în creştere. Chiar 
dacă pe total nu este în creştere, dar în domeniile cele mai importante din activitatea de 
stat, este în creştere, şi în special în mediul funcționăresc (cooperatia, construcțiile). Am 
examinat un caz la o cooperativă mică, unde în 2 ani de zile s-au schimbat 300 de 
gestionari. De exemplu numesc pe un muncitor de fabrică fruntaş, stahanovist — 
contabil şi după 3 luni maximum îl găseşti în puşcărie”15. Practic, Procurorul general 
aprecia că promovarea pe criterii de clasă pe fondul lipsei de cadre era adevărata cauză a 
infractionalitatii crescute în domeniul economiei socialiste. 

Deşi ne aflăm doar în 1953, se discuta deja despre oportunitatea condamnarilor 
politice, sugerandu-se schimbarea fundamentală a țintei represiunii judiciare. 
Infractiunile în dauna avutului obştesc începeau, încet, dar sigur, să fie puse, ca grad de 
periculozitate pentru stabilitatea regimului, alături de infracțiunile politice. Iosif 
Chişinevschi era de părere că „oamenii au fost ținuți ani de zile la pușcărie, au fost 
schingiuiti, în timp ce contrarevolutia roia în jurul nostru”!6, aceasta în contextul in care 
Gheorghe Gheorghiu-Dej remarca: „Au fost si probleme economice care sunt vaste, de 
mare răspundere, şi care determină cursul consolidării regimului nostru, care creează 
baza materială a întăririi lui şi orice greşeală săvârșită aici sau dincolo se răsfrânge în 
întreaga activitate a țării noastre. lau ca exemplu lipsa instrumentelor pe baza cărora 
organele noastre de Justiţie, Procuratură, Securitate şi Miliție ar trebui să se orienteze. 
lau mormanul de documente, normative, de măsuri penale prevăzute în diferite legi, cu 
privire la infracțiuni economice; dacă s-ar studia, s-ar vedea că este o pădure de legi, 
teze, paragrafe, care se bat cap în cap. Se cere claritate în capetele oamenilor care 
lucrează în aparatul Justiţiei sau Miliției”. 

Neclaritatea semnalată isi avea originea chiar în deciziile conducerii de partid si 
de stat. De exemplu, în „pădurea de legi” găsim şi Decretul nr. 155 din 4 aprilie 1953 
pentru gratierea unor pedepse. Motivele pentru care a fost adoptat un astfel de decret sunt 
diverse, de la supraaglomerarea din închisori sau eliberarea țăranilor atât de utili 
muncilor câmpului, repararea erorilor si abuzurilor judiciare numeroase, cunoscute de 
conducerea partidului, până la un gest simbolic de bunăvoință după moartea lui Stalin 
survenită cu o lună înainte. Pedepsele gratiate au fost numeroase, printre ele regăsindu- 
se şi infracțiunile împotriva avutului obstesc. Au fost gratiate în întregime sau în parte, 
pedepsele privative de libertate pronunțate până la data adoptării decretului pentru 
infracțiunile de furt din avutul obştesc, dacă valoarea obiectului furat nu depăşea suma 
de 500 lei, delapidare (art. 236) în cazul în care prejudiciul adus statului fusese mai mic 
de 2.500 lei, deturnare de fonduri (art. 237), neglijență în serviciu (art. 242), abuz în 


15 A.MLR., fond Microfilme, R. AS1-407, C. 779-780. 
16 Ibidem, C. 790. 
17 Ibidem, C. 795 

serviciu (art. 245)18. Nu erau gratiate pedepsele pronunțate pentru infracțiunile politice. 
Prin astfel de acte de clementa, alături de numeroase decrete de grațiere punctuale, 
altele cuprinzând liste cu sute de persoane gratiate, între anii 1950-1955 au fost eliberate 
zeci de mii de cetăţeni care, reangajati în economia socialistă, recidivau în activitatea 
infracțională. Vom vedea că, între condamnatii la moarte si la pedepse grele pentru 
infracțiuni împotriva avutului obştesc din anii 1958-1959, majoritatea erau recidivisti. 

Deciziile contradictorii ale conducerii superioare de partid şi de stat în privința 
abordării reprimării acestui tip de infracțiuni, dădeau bătăi de cap judecătorilor şi 
procurorilor. Încercând să suplinească neconcordantele sau chiar omisiunile legislative, 
deciziile de îndrumare ale Plenului Tribunalului Suprem al R.P.R. au încercat să 
călăuzească în mod unitar practica judiciară. Decizia nr. VIII din 26 noiembrie 1953 a 
analizat modul in care instanţele judecătoreşti solutionau cauzele privind avutul obştesc, 
atrăgând atenția asupra însemnătății verificării temeinice a împrejurărilor în care se 
săvârşeau asemenea fapte pentru a se ajunge la „justa lor încadrare şi soluționare”, iar 
prin decizia de îndrumare nr. VII din 29 septembrie 1956 s-a hotărât modul de 
recuperare a daunelor suferite de organizaţiile de stat, cooperatiste şi obşteşti din vina 
angajaţilor, în cazul în care erau descoperite după trecerea angajatului în alt loc de 
muncă sau ieşirea lui din câmpul muncii!?. 

Eforturile susţinute ale conducerii de partid şi de stat nu au dat rezultatele 
aşteptate, generalizarea infracțiunii împotriva avutului obştesc devenind un pericol 
pentru buna funcționare a economiei româneşti. Dintr-un raport al Secţiei 
Administrativ- Politice a C.C. al P.M.R. aflăm că în perioada 1 ianuarie - 1 mai 1955 la 
procuraturile din regiunea Constanta „intraseră un nr. de 455 cauze penale prin care a 
fost dăunat avutul a 7 G.A.S.-uri (Negru Vodă, Feteşti, Medgidia etc). Dintre acestea, 
215 s-au trimis tribunalelor pentru judecare, 205 s-au clasat si 35 erau în curs din care 
16 în cercetarea organelor de miliție iar 19 în anchetă la procuraturi”. Era vorba de „47 
cazuri de delapidare, 143 furt, 17 neglijente şi alte infracțiuni”. Interesantă era categoria 
socială a infractorilor, tocmai aceea pe care ar fi trebuit să se întemeieze regimul, 
covârșitor muncitorească (155) şi țărănească (199). 98% dintre aceştia erau angajați in 
G.A.S.: directori, șefi secţie, ingineri şi tehnicieni, contabili, brigadieri, şefi de echipă, 
muncitori, paznici etc. Dintre cazurile enumerate amintim fapta unui casier de cantină 
care delapidase suma de 10.592 lei, un brigadier care sustrăsese 1.200 kg. de grâu de 
sămânță, şi 995 kg. bumbac, iar prin acte false delapidase suma de 2.171 lei, un paznic 
care furase 6.065 kg cereale ş.a. Prejudiciile calculate de revizorii contabili se ridicau la 
suma de 1.088.307 de lei. Dintre cauzele acestei infractionalitati generalizate, raportul 
evidenția lipsa organizării, neglijenta unor conducători ai G.A.S., lipsa unor evidențe 
clare a gestiunilor si, mai ales, angajarea de cadre necorespunzatoare. Pe de altă parte, si 
justiția avea partea sa de vină. Aflăm despre ,,usurinta” cu care procuratura trata cazurile 
de furturi şi alte infracțiuni, „mai ales pe cele comise de cadrele de conducere ale 
G.A.S.”, neurmărind recuperarea daunelor, şi despre întârzieri nejustificate în efectuarea 
cercetărilor penale. Un caz concret, „în dosarul 428/54, Tribunalul Negru-Vodă, 


18 A.N.I.C., fond Consiliul de Stat-Decrete, dosar nr. 3/1953, ff. 208-215. 
19 Apărarea proprietăţii socialiste — sarcină de bază a tuturor juristilor din Republica Populară Română, in 
„Justiţia Nouă, organ al Asociaţiei Juristilor din R.P.R.”, nr. 3, anul XIV, 1958, p. 400. 

pronuntase achitarea unui căruțaş care ascunsese 5.000 kg de ovăz în paie cu scopul de 
a le fura. Deşi existau unele probe din care rezulta acest fapt, procurorul Stinghie nu 
declarase recurs deşi pusese concluzie de condamnare”. Motivul pentru care sentintele 
erau blânde, iar procesele se desfăşurau greoi se datora si faptului că tribunalele nu 
aveau „instrucțiuni metodologice scrise din partea Ministerului Justiţiei” „privind in 
general infracțiunile ce daunau avutului obştesc”2. 

O altă problemă cu care se confrunta justiția era supraaglomerarea personalului 
procuraturilor si tribunalelor. În scopul de a le mai degreva de cauzele minore, după 
model sovietic, copiind, practic, Hotărârea Comitetului Central Executiv al U.R.S.S. şi a 
Consiliului Comisariatului Poporului R.S.F.S.R. din 20 februarie 1931, la 15 iunie 1953 a 
fost adoptat Decretul nr. 255 privitor la înfiintarea Consiliilor de judecată tovărăşească, acestora 
din urmă revenindu-le sarcina să judece, printre altele, abateri disciplinare, furturile 
săvârşite pentru prima dată în incinta unităţilor respective, dacă valoarea acestora nu 
depășea 200 de lei. Interesant este că autoritatea consiliilor se întindea nu numai asupra 
furturilor din unităţi, ci şi asupra acelora dintre muncitori sau funcționari între ei, 
instituind, astfel, o instanţă extra-judecatoreasca. Actul normativ urmărea si „educarea 
maselor oamenilor muncii în vederea respectării disciplinei muncii şi a regulilor de 
convietuire socialistă” precum şi „precizarea răspunderii organelor de conducere 
privitor la felul în care ele trebuie să folosească căile legale în lupta împotriva, atât a 
abaterilor disciplinare cât si a faptelor penale, săvârşite în cadrul şi în paguba unităților 
socialiste”. 

Conducerea și îndrumarea generală a activităţii consiliilor de judecată o avea 
Consiliul Central al Sindicatelor. Consiliile de judecată tovărăsească erau alese pe termen de 
un an de către oamenii muncii, dintre angajaţii care vădeau o atitudine socialistă fata de 
muncă, nefiind obligatoriu să aibă în componenţa lor jurişti şi nu judecau după regulile 
de procedură judecătorească. Nu existau căi de atac, hotărârile comisiilor fiind definitive 
şi executorii, doar organul sindical ierarhic superior sau comitetele de întreprindere 
putându-le anula?!. 

Din acelaşi raport al Secţiei Administrativ- Politice a C.C. al P.M.R. invocat mai sus, 
aflăm că „în unele gospodării nu s-au înființat comisiile de judecată tovărăşească, iar în 
cele în care s-au înființat, nu îşi cunosc atribuţiile şi nu au nici o activitate”. Procuratura 
era ocupată cu cazuri minore, cu prejudiciu de sub 200 lei, precum furtul a 2 kg de 
sfoară în valoare de 36 lei sau sustragerea a 12 kg tarate din hrana porcilor. „În unele 
G.A.S. nici nu se cunoaşte competența consiliilor de judecată tovărăşească 
confundandu-se cu comisiile de litigii care judecă fapte de competinta consiliilor şi chiar 
a tribunalelor. De ex. la G.A.S. Stupina comisia de litigii a judecat pe un achizitor care 
şi-a însuşit 123 m pânză si pe 3 ciobani care au avut lipsă 3 oi. 

Magistraţii incompetenti, lipsa unei grile de individualizare a pedepselor si 
diferenţele mari ale cuantumului de pedepse între furtul în dauna avutului obştesc şi cel 
în dauna proprietăţii private au dus, inevitabil, la aberaţii judiciare semnalate si la nivelul 
conducerii superioare a partidului: „Nu demult, un ţăran de la Calafat a primit, pentru 


20 A.N.I.C., fond C.C. al PCR — Secţia Administrativ- Politică, dosar nr. 82/1955, ff. 22-30. 
21 Idem, fond Consiliul de Stat-Decrete, dosar nr. 5/1953 (D. 243-300), ff. 38-45. 
22 Idem, fond C.C. al PCR — Secţia Administrativ- Politică, dosar nr. 82/1955, f. 24. 

că a furat un borcan de 6 lei, 6 luni de închisoare, iar unuia care a furat sute de mii de 
lei, i se dă tot 6 luni. Eu consider că dacă pedeapsa nu este în raport cu vina nu este 
bine”, afirma Gheorghe Vasilichi în dezbaterile Plenarei C.C. a P.M.R. din martie 
19563. Asemenea constatări nu au rămas fără efect în plan juridic, deşi autorii 
Raportului Final al Comisiei Prezidențiale pentru Analiza Dictaturii Comuniste afirmă 
contrariul, Decretul nr. 318 din 21 iulie 1958, modificând, după cum vom vedea, Codul 
Penal exact în sensul stabilirii cuantumului pedepsei în raport de valoarea pagubelor 
cauzate. Prin acelaşi decret se micşorau drastic posibilitățile de interpretare a legii de 
către judecători în materia aplicării circumstanțelor atenuante. 

Legislaţia prevedea o marjă foarte largă pentru judecători în stabilirea pedepselor. 
Legile erau încă neclare, iar infracțiunile şi pedepsele din Codul Penal erau deficitare la 
capitolul abordare unitară si datorită problemelor noi şi imprevizibile cu care se 
confrunta legiuitorul într-o perioadă de tranziție si pentru faptul că nu s-a găsit voința 
sau nu a existat interesul politic pentru adoptarea unor coduri noi (penal şi de procedură 
penală). La proiecte se lucra încă din anul 1949, iar din 1951 au început a se face diferite 
observaţii. Pe parcursul anilor '50 proiectele nu au fost definitivate întrucât Direcţia de 
Studii şi Codificare din Ministerul Justiţiei aducea în permanenţă rectificări proiectelor 
pe baza unor observaţii ale Institutului de Cercetări Juridice. Deşi a existat o oarecare 
presiune, factorii decidenti ai partidului în domeniul justiției cunoscând faptul că „în 
unele țări democrat — populare precum R.P. Bulgaria, R.P. Cehoslovacia, R.P. Ungară s- 
au elaborat noi coduri, unele chiar încă din 195024, 

Studierea proiectelor de cod penal şi cod de procedură penală este 
indispensabilă, din punctul nostru de vedere, pentru stabilirea problemelor enunțate şi a 
dificultăților cu care se confrunta legiuitorul la un anumit moment. Asupra unui astfel 
de document, pus în discuţie la 1 iunie 1955, denumit Observaţii cu privire la proiectele de 
„cod penal” si „procedură penală”, Secţia Administrativ —Politică a C.C. al P.C.R. propunea 
înăsprirea sancţiunilor pentru infracțiunile împotriva  avutului obstesc. Din 
argumentarea formulării unor articole aflăm că pentru distrugerea, degradarea sau 
aducerea în stare de neintrebuintare, prin incendii sau alte mijloace a liniilor ferate sau 
altor căi de comunicaţie, a materialului rulant sau instalațiilor căilor ferate, a minelor, 
vaselor, aeronavelor, a instalațiilor telefonice, telegrafice, sau radio (art. 139 c. pen.) 
pedeapsa era considerată insuficient de aspră, doar de la 5-15 ani, că se prevedea o 
pedeapsă de numai 3-10 ani pentru săvârşirea faptelor amintite cu nesocotinta, 
înăsprirea putând avea un rol preventiv. Pedeapsa de la 3 luni la 3 ani pentru acela care 
fură material lemnos din perimetrul unei păduri era socotită prea usoara, ca si pedeapsa 
de la 3 luni la 3 ani pentru sabotarea colectivitatii gospodăriilor săteşti sau zădărnicirea 
dezvoltării gospodăriilor agricole colective apreciată ca prea mică fata de gravitatea 
faptelor. Alături de infracțiunile economice se aprecia necorespunzătoare pedeapsa de la 
3 luni la 3 ani aplicată pentru înstrăinarea armamentului şi muniției”. Unele propuneri 
ale Secţiei Administrativ-Politice au fost luate în considerare ulterior, ca de exemplu cea 


23 Stenograma discuţiilor Plenarei CC al PMR din ziua de 25 martie 1956, apud Comisia Prezidențială 
pentru Analiza Dictaturii Comuniste: Raport Final, Editura Humanitas, Bucuresti, 2007, p. 499. 

4 ALN.LC., fond C.C. al PCR — Secţia Administrativ- Politică, dosar nr. 14/1956, ff. 3-5. 

25 Ibidem. 

de la art. 139 al. 2 care a rămas în proiectul de cod penal din 15 septembrie 1957 la art. 
153; este vorba de pedeapsa de la 5-15 ani şi confiscarea parțială a averii sau „în cazul in 
care pedeapsa prezintă un caracter deosebit de grav, pedeapsa este moartea si 
confiscarea totală sau parţială a averii”. 

În cazul aceluiaşi proiect de cod penal elaborat în 1957, pe baza legislaţiei în vigoare 
la acel moment, Ministerul Afacerilor Interne atentiona că „proiectul codului penal 
prevedea la un număr important de infracțiuni (delapidarea, furtul, furtul în dauna 
avutului obstesc, tâlhăria, tâlhăria în paguba avutului obştesc, abuzul în serviciu, luarea 
de mită etc.) o agravanta, fără însă a determina condițiile acesteia, autorii proiectului 
intrebuintand in mod invariabil expresia în cazul in care fapta prezintă un caracter deosebit de 
grav’. Pe motiv că „sistemul dă judecătorilor o prea largă posibilitate de a aprecia în 
mod subiectiv care sunt situaţiile în care o faptă are sau nu un caracter deosebit de 
grav”, putându-se ajunge la situaţia ca „pentru delapidarea unei sume de 200.000 de lei 
un complet de judecată să condamne pe inculpat la 5 ani iar alt complet /.../ să aplice 
ca pedeapsă deținerea severă pe termen de 10 ani”, propunea să nu fie prevăzută 
amenda ca pedeapsă si să se majoreze minimum si maximum pentru delapidarea, furtul, 
furtul în dauna avutului obştesc, tăinuirea, tăinuirea în paguba avutului obştesc, 
înşelăciunea, înşelăciunea în paguba avutului obştesc, gestiunea frauduloasă, distrugerea, 
distrugerea în paguba avutului obştesc, abuzul în serviciu etc.?7 

Interesant este că în argumentarea reglementării incriminării omisiunii denuntarii 
unei infracțiuni, juristii Ministerului Afacerilor Interne invocau nu legislația sovietică ci 
„legislația statelor burgheze”? precum şi legislația românească de dinainte de 
instaurarea regimului de democraţie populară. În România, omisiunea denunţării unei 
infracțiuni fusese incriminată în Codul Penal din 18 martie 1936, în art. 334 care 
prevedea pedeapsa cu închisoarea corecțională de la două luni la un an pentru acela care 
având cunoştinţă despre vreuna din infracțiunile prevăzute de art. 315 — 319, 326 si 335 


26 Idem, dosar 12/1957, f. 43. 

27 A.C.N.S.A.S., fond Documentar, dosar nr. 10172, vol. 19, f. 418. 

% În istoria dreptului „burghez”, mentionau specialiștii Ministerului Afacerilor Interne, „în 
crimele de les-maiestate, asasinat, cunoaşterea complotului şi nedenuntarea lui, după ordonanța 
lui Ludovic XI, este pedepsită cu moartea. /.../ Mai ales pedeapsa contra acelora care nu 
denunță complotul contra suveranului țării, a existat în multe legislatiuni, diferiţi scriitori tratând 
despre aceasta. /.../ în Franţa, până la revizuirea Codului penal din 28 aprilie 1932, existau 
dispozitiuni în Codul Penal care pedepseau nedenuntarea crimelor contra siguranţei interioare si 
exterioare a statului, precum si falsificarea de monedă. 

În Anglia, nedenuntarea crimelor de înaltă trădare este socotită ca o complicitate negativă si 
ca urmare pedepsită de lege. Nedenuntarea a multor crime este de asemenea pedepsită si de 
codul penal german, ca infracțiune specială. În codul penal suedez se pedepseşte nedenuntatea, 
când din această cauză se pune în mare pericol viata, sănătatea sau proprietatea altuia. 

In toate exemplele date mai sus, arătându-se că rudele ar fi exceptate de pedeapsă, în cazul 
nedenuntarii infracțiunii, înseamnă că sunt pedepsite şi acestea. 

Numai paragraful 2 al codului de procedură penală austriac în vigoare sub Iosif al II-lea, 
prevede că acel care nu denunță pe marii făcători de rele, se pedepsesc ca şi autorii infracțiunii, 
afară de cazul dacă sunt rude. Conform codului penal austriac din 1852, omisiunea de a denunța 
constituie infracțiune numai la crima de înaltă trădare, spionaj şi recrutare pentru inamic; pentru 
celelalte infracțiuni neexistând obligaţie de a face vreo denuntare”. (¢bidem, ff. 446-448). 

(delicte contra ordinei publice), omite să o demaste mai înainte de a fi fost descoperită 
sau de a se fi început executarea ei. Nu se pedepseau rudele (ascendenți, descendenții, 
sot sau soţie, chiar divortati, frate sau sora), nici aceia care mai înainte de orice urmărire, 
incunostiintau autoritățile competente despre infracțiune sau care inlesneau arestarea 
culpabililor chiar după ce aceştia fuseseră descoperiţi sau după ce se începuse urmărirea 
lor. Prin Decretul nr. 3628 din 7 octombrie 1939, art. 337 din Codul Penal fusese 
modificat în sensul că rudele nu au mai fost exceptate de la sancțiune în cazul omisiunii 
denuntarii. 

În Codul Penal al R.P.R. s-a revenit, in parte, la prima formă, infracțiunea de 
favorizarea infractorilor (art. 284-288) nepedepsindu-se, conform art. 287, dacă erau 
comise de un ascendent, descendent, sot sau soţie, chiar divortati, frate sau soră, 
exceptându-se infracțiunile privitoare la ordinea publică sau siguranța exterioară a 
statului”. Având in vedere noua stare de fapt, se punea întrebarea dacă se impunea 
extinderea excepţiei si la infracțiunile împotriva proprietății socialiste. În cele din urmă, 
prin Decretul nr. 318 din 21 iulie 1958 art. 5362 c. pen. a fost reformulat, pentru 
infracțiunile săvârşite în dauna proprietăţii socialiste introducandu-se incriminarea 
nedenuntarii infracțiunii, 

La 25 mai 1957 s-a propus modificarea Codului de Procedură Penală în sensul 
introducerii infracțiunii de speculă (la art. 269), a infracțiunii de practicare a cerşetoriei 
(art. 338), de vagabondaj, prostituție, huliganism’! pentru acestea introducându-se 
reeducarea prin muncă. Ca urmare, prin Decretul nr. 324 din 29 iunie 1957 au fost 
modificate codurile Penal si de Procedură Penală, condamnatul la închisoare 
corecțională pentru infracțiunile de specula, huliganism, cerşetorie, practicarea 
prostituţiei urmând să isi execute pedeapsa într-o colonie de reeducare prin muncă”?. 

Plenara Comitetului Central al P.M.R. din 28 iunie—3 iulie 1957 a evidențiat 
„lipsurile grave ale justiției” şi „liberalismul? de care dăduseră dovadă organele care 
duseseră la pedepse foarte mici. Rezoluţia plenarei dădea o nouă direcţiei Justiţiei, 
prefigurand plenara din vara anului 1958. 

O primă măsură legislativă, determinată de înmulțirea numărului de sustrageri 
de cereale din câmp, depozite, magazii, silozuri ş.a. ale statului şi ale sectorului 
cooperatist-colectivist, a fost Decretul nr. 446 din 20 septembrie 1957 privind 
urmărirea, judecarea şi sancţionarea furtului si tâlhăriei de cereale din avutul obstesc. 
Aceste infracțiuni urmau să fie urmărite şi judecate potrivit dispoziţiilor prevăzute în 
codul de procedură penală pentru infracțiunile flagrante. Chiar şi în cazul în care fapta 
nu era flagrantă, deşi urmărirea penală se făcea conform procedurii obişnuite, judecata 
se făcea potrivit dispoziţiilor privitoare la infracțiunile flagrante. Pentru că mijloacele 
legale existente nu erau suficient de energice s-a hotărât ca, pe lângă pedeapsa prevăzută 
în Codul Penal pentru furtul şi tâlhăria de cereale din avutul obstesc, instanța 
judecătorească să pronunţe în mod obligatoriu şi confiscarea totală a averii”. Pe lângă 


29 Thidem. 

30 A.N.I.C., fond Consiliul de Stat-Decrete, dosar nr. 319/1958, ff. 1-14, passim. 
31 A.M.R., dosar nr. 1, R. 420, c. 234-243. 

32 A.N.LC., fond Consiliul de Stat-Decrete, dosar nr. 8/1957, ff. 244-251. 

33 Tdem, dosar nr. 11/1957, ff. 109-111. 

acest decret a existat şi un proiect de hotărâre care prevedea strămutarea in alte localități 
a rudelor celui condamnat, fără a se preciza, însă, până la ce grad se va merge şi pentru 
câtă vreme. Proiectul ridica o altă problemă, persoanele ce urmau a fi strămutate nu 
aveau, în general, nici o legătură cu infracțiunea comisă, singura vină fiind gradul de 
rudenie cu cel condamnat. 

Prin Decretul nr. 469 din 30 septembrie 1957 infracțiunile în dauna proprietăţii 
socialiste au primit un nou conţinut, prevăzându-se pentru unele dintre acestea, precum 
delapidarea, furtul şi tâlhăria, pedeapsa cu moartea atunci când prezentau pericol social 
deosebit. Acelaşi decret modifica şi art. 25 pct. 6 alin. 2 în sensul că pedeapsa 
complementară a confiscării parțiale sau totale a averii trebuia aplicată chiar şi atunci 
când legea nu o prevedea in mod expres în cazul in care infracțiunea periclita securitatea 
Republicii Populare Române sau proprietatea socialista3. În directă legătură, 
reglementând evidența infractorilor în dauna avutului obstesc cu scopul de a evita 
încadrarea ulterioară a lor în funcţii de răspundere, Decretul nr. 470/1957 pentru 
modificarea Decretului nr. 363/1952 privitor la înregistrarea persoanelor puse sub 
urmărire penală si condamnate, prevedea că „formațiunile de evidență operativă sunt 
obligate să comunice copii de pe fişele cu antecedente penale, organizaţiilor de stat şi 
obşteşti, dacă aceste fişe se referă la persoane angajate sau care urmează a fi angajate de 
aceste organizații”3. Scopul declarat al actului normativ era acela de „a împiedica 
recrutarea de către organizaţiile de stat şi obşteşti a unor elemente înrăite care au la 
activul lor fapte penale”. 

Aceste decrete au atras după ele alte acte normative care modificau codurile. 
Primul motiv menţionat în expunerea de motive a Decretului nr. 473 din 13 septembrie 
1957 pentru modificarea codului penal si Decretului nr. 474 pentru modificarea codului 
de procedură penală, făcută de Ministrul Justiţiei, Gheorghe Diaconescu, a fost 
înlăturarea greutăților pe care organele miliției le întâmpinau în cercetarea infracțiunilor 
contra avutului obştesc38. 

Sevetitatea cu care erau pedepsite infracțiunile în dauna avutului obştesc era 
exagerată în comparaţie cu delictele de drept comun. De exemplu, în cazul furtului în 
dauna avutului obştesc pedeapsa putea ajunge până la 12 ani, în vreme ce un hot 
învinuit de furt calificat în dauna avutului privat putea fi condamnat la un maximum de 
5 ani de închisoare corecțională. 

Cu toate acestea, rapoartele Comitetului Central al P.M.R. şi ale Consiliului de 
Miniștri al R.P.R. cu privire la starea infractionala în avutul obstesc scoteau din nou în 
evidenţă acțiunea represivă nesatisfăcătoare din anii 1955—1956 şi din primul semestru 
al anului 1957, când se pronunțaseră pedepse mici, sub 2 ani închisoare, pentru 
delapidări, în proporție de 68%, iar pentru furt în proporţie de 71%, ceea ce însemna, in 
opinia raportorilor, o ingaduinta nejustificată fata de jefuitorii avutului obştesc. Din 
acelaşi document aflăm că, în 1957, au fost condamnați pentru delapidare, abuz în 


34 Ibidem, ff. 112-113. 

35 Ibidem, f. 354. 

36 Ibidem, f. 363. 

37 Ibidem, f. 365. 

38 Idem, dosar nr. 7/1957, f. 393. 

serviciu și neglijenţă în serviciu 1.014 directori, 325 directori adjuncti si 803 contabili 
şefi %. 

În şedinţa Biroului Politic din 25 aprilie 1958, în legătură cu raportul amintit 
privind starea infractionala în paguba avutului obstesc între anii 1955-1957, Gheorghe 
Gheorghiu-Dej atrăgea atenţia că „datorită faptului că noi ne găsim în perioada de 
trecere de la capitalism la socialism /.../ nu s-a statornicit în măsură suficientă 
respectul fata de legile R.P.R. /.../ sunt rămășițele claselor dominante care caută să 
creeze greutăţi, dar pe de altă parte există detașamente înapoiate în popor care 
înțelegând prost proprietatea întregului popor şi considera că li se cuvine să se atingă de 
bunurile poporului că doar sunt ale poporului”. Totusi, Gheorghe Gheorghiu-Dej 
recomanda „să avem grijă cum punem problema, să nu se înțeleagă că suntem o tara de 
hoţi”. Drept urmare, propunea „să facă o şedinţă specială a Biroului Politic şi pana 
atunci materialul să fie îmbunătăţit, să se lărgească colectivul de lucru” pentru a rezulta 
„O singură lege clară şi precisă” şi, spre deosebire de ceea ce sustinuse până atunci si 
ceea ce susține şi pe viitor, propunea delimitarea clară între infracțiunile intenționate şi 
cele înfăptuite fără intenţie, „din neglijenţă, inconştient, din nepricepere”. Primele 
trebuiau introduse la sabotaj, furt, delapidare, pentru celelalte urmând să se identifice 
cauzele: „Din material reiese că un mare număr de inculpati au numai scoala primară, 
ceea ce arată că este o mare masă care nu ate pregătire corespunzătoare si pentru 
aceasta multi din aceştia cad victimă nepriceperii, ale nepregătirii (...). Să ne gândim 
cum s-at putea crea o atmosferă, o opinie de masă contrară celor care fură din avutul 
obstesc (...). Hotărârea privind prevenirea şi combaterea infractionalitatii trebuie să fie 
puternică şi cuprinzătoare (...). Uneori juristii ne împing la fel si fel de formulări, pentru 
a avea posibilități de interpretare a diferitelor legi. De data aceasta trebuie să fim foarte 
atenţi la stabilirea legislaţiei, să fim atenţi la formulări, să nu putem fi trasi pe sfoară. 
Toate actele normative trebuie să poarte pecetea caracterului de clasă, a dictaturii 
proletariatului”. Ezitarile ideologice, întreținute de însuşi Gheorghe Gheorghiu-Dej, 
care susţinea din nou aplicarea justiției de clasă în privinţa infracțiunilor împotriva 
avutului obstesc, nu erau în măsură să dea o direcţie clară justiţiei. Plenara care a avut 
loc peste doat o lună a rezolvat, însă, definitiv, linia pe care trebuia să meargă în viitor. 

În privinţa cadrelor, Gheorghe Gheorghiu-Dej afirma, în aceeaşi notă, că ele 
trebuie să înfăptuiască justiția ținând seama de originea socială a infractorului: „Noi 
avem în prezent în Justiţie asesori populari. Va mai trebui să introducem si controlul de 
partid mai eficace şi mai concret, care va trebui să se facă in asa fel încât să nu ne mai 
poată acuza judecătorii că nu-i lăsăm să judece după conştiinţa lor. Aici însă trebuie să 
vedem ce fel de conștiință este asta dupa care judecă ei, de pe poziţiile cui, a cărei clasă 
judecă procesele. Va trebui să-i flancăm pe judecători cu asesori bine pregătiți. Partidul 
va trebui să se amestece în aceste probleme, în așa fel încât să nu stânjenească justiția. 
Aş lua măsura ca toți asesorii populari să fie trimiși numai membri de partid, care să 
asigure introducerea spiritului de clasă în aplicarea pedepselor pentru cei care păgubesc 
statul. Organizațiile de partid vor trebui să se ocupe mai îndeaproape de controlul 
activităţii asesorilor populari, să-i ajute, să poată distinge pe hoţi de omul care a greşit, a 


39 A.N.LC., fond C.C. al P.C.R. — Cancelaria, dosar nr. 16/1958, vol. 2, f. 228-235. 


161 


Iuliu Cracana 


fost înşelat, să fie în stare să cântărească in mod just atunci când aplică pedepse pentru 
paguba avută în avutul obştesc. 

Vor trebui luate măsuri şi pentru îmbunătățirea activității procuraturii. Eu aş 
proceda aşa: as chema procurorii la comitetul regional, le-aş cere ca să aibă grijă ca în 
justiţie să introducă spiritul de clasă, să aibă grijă ca pedepsele care se dau de către 
justiție să fie în interesul clasei muncitoare şi pot aduce pagube statului democrat- 
popular. Comitetul regional trebuie să cunoască care este starea infractionala în regiune, 
cum se desfăşoară diferite procese, să influenţeze ideologiceşte pe judecători”. 

Pentru îmbunătăţirea materialului, urmau să lucreze, din partea Biroului Politic, 
Emil Bodnăraş, Alexandru Drăghici si Nicolae Ceauşescu. Implicarea lui Nicolae 
Ceauşescu în introducerea unei noi mentalități (vom vedea că a fost cel care a pus în 
aplicare și prelucrarea procurorilor), dar şi în organizarea justiţiei în general, va avea un 
rol hotărâtor în elaborarea unei legislații coerente după preluarea puterii de către acesta. 

Referatul cu privire la pagubele aduse avutului obstesc în anii 1955-1957 
discutat în Biroul Politic pe 9 mai 1958, ale cărui idei principale au fost preluate în 
Proiectul de Hotărâre al acestuia, deplângea neclaritatea legislaţiei la acel moment: „nu 
s-au adoptat până în prezent codurile penal şi de procedură penală, iar pentru codul 
civil şi de procedură civilă elaborarea nu este încă terminată, ceea ce îngreunează 
acțiunea represivă şi de apărare a proprietăţii socialiste”+l, 

Pe lângă demararea unor măsuri legislative, Gheorghe Gheorghiu-Dej a trasat 
si linia pe care trebuiau să meargă cadrele şi instituţiile statului: „Lucrătorii Ministerului 
Justiţiei şi Procuraturii, cărora statul le-a acordat cinstea de a apăra interesele statului, nu 
tin seama întotdeauna că o bună parte din infracțiuni au si un caracter 
contrarevolutionar. Se pune întrebarea: Cum răspund aceşti lucrători la cinstea ce li s-a 
acordat? Justiţia are un caracter de clasă. Este bine ca judecătorii să caute adevărul, nu 
să fie condamnați oameni nevinovați, dar ei trebuie să privească pe infractori de pe 
poziţiile clasei muncitoare. 

Trebuie să analizăm foarte serios şi atitudinea fata de corpul avocaţilor. Trebuie 
să vedem ce facem cu ei, pentru că deşi multe infracțiuni care sunt încadrate în categoria 
furturilor şi neglijentelor, parte din ele au un caracter net contrarevolutionar, nu se 
cunosc cazuri ca acestia sa fi fost trecuti la sabotaj. 

Ministerul Justiţiei nu s-a ocupat ca asemenea cazuri să fie trimise in fata 
instanţelor speciale. Trebuie să fim foarte exigenti si la adresa avocaţilor. De cele mai 
multe ori ei nu sunt apărători ai adevărului şi stânjenesc organele judiciare în loc să le 
sprijine. Să punem problema cu poziția lor morală”. 

In privința asesorilor populari, Gheorghe Gheorghiu-Dej era de părere că 
devotamentul lor față de interesele partidului nu era cel așteptat. „Va trebui să 
controlăm mai mult Ministerul Justiţiei, în special jos trebuie să asigurăm cu cadre bune 
justiția, să trimitem asesori din activul de partid. Va trebui să aducem anumite 
îmbunătăţiri şi la legea asesorilor populari. Asesorii să fie permanenţi şi să nu-i mai 


40 A.M.R., fond Microfilme, R. 422, c. 28-33. 

41 A.N.LC., fond C.C. al P.C.R. — Cancelaria, dosar nr. 13/1958, f. 4 şi dosar nr. 16/1958 vol. 2, 
f. 242. 

42 Tdem, dosar nr. 13/1958, £. 27. 

schimbăm din lună-n lună. Să obligăm organizațiile de partid să trimită pe cei mai buni 
activişti cate vor putea aduce o contribuţie serioasă la stârpirea infracționalismului”%, 

Toate aceste preocupări ale partidului din anul 1957 si prima jumătate a anului 
1958 privind rolul şi funcționarea justiţiei şi pedepsirea infracțiunii împotriva avutului 
obştesc, ne arată că Republica Populară Română se afla într-un punct de cotitură, în 
care puterea, odată preluată, trebuia consolidată, preocupările partidului pentru 
asigurarea unei dezvoltări economice durabile trebuind să fie dublate de garantarea 
ordinii juridice. 


III. Plenara Comitetului Central al P.M.R. din 9-13 iunie 1958 şi urmările sale. 


Pe fondul unei lupte surde pentru putere în cadrul conducerii Partidului 
Muncitoresc Român între partizanii liniei moscovite pe de o parte şi cei ai liniei 
nationale, adepţi ai construirii unui socialism care să tind seama de specificul românesc, 
pe de altă parte, având ca precedent înlăturarea grupului Miron Constantinescu — Iosif 
Chişinevschi în 1957, Plenara C.C. al P.M.R. din 9-13 iunie din 1958 a validat victoria 
lui Gheorghe Gheorghiu-Dej si a liniei nationale. Pe lângă excluderea unui numeros 
grup din care făceau parte Constantin Doncea, Iacob Cotoveanu, Ileana Răceanu, 
Vasile Cristache, Vasile Bâgu, Ovidiu Şandru, Grigore Răceanu si Stefan Pavel si 
promovarea lui Ion Gheorghe Maurer ca membru titular al C.C. al P.M.R. si a unor 
membri supleanti noi, Isac Martin, Vasile Valcu, Mihai Burca şi Gheorghe Necula“, în 
cadrul plenarei au fost combătute cu vigoare manifestările de liberalism şi oportunism 
promovate de grupul exclus. 

În strânsă legătură cu această stigmatizare a pierzătorilor, mai ales că 
infracțiunea împotriva avutului obstesc era o problemă reală, extinsă de la simple 
furtisaguri până la infracțiuni în care pagubele raportate erau imense, putând afecta 
Chiar securitatea statului, deoarece măsurile luate în urma Rezolutiei Plenarei 


8 Ibidem, f. 28. 

+ Horia Nestorescu-Balcesti, Structura conducerii superioare a P.C.R., partea a II-a 1953-1958, în 
„Arhivele Totalitarismului”, Anul II, nr.4/1994, p. 242. 

45 Dintr-un raport al M.A.I. din 30.12.1958 semnat de Alexandru Drăghici către Gheorghe 
Gheorghiu-Dej, aflăm că, în urma unor anonime, se descoperiseră elemente dusmanoase, 
legionare, în cadrul Departamentului Silviculturii si Institutului de cercetări forestiere. Astfel, 
organele de cercetare l-au luat în lucru pe Ion Popescu-Zeletin, identificat că ar fi fost legionar, 
director științific al Institutului de Cercetări Forestiere, laureat al Premiului de Stat, Constantin 
Georgescu, profesor în ştiinţe silvice, fost P.N.T.-ist, exclus din P.M.R., care deținea funcția de 
director al secției de protecția pădurilor, profesorul Eliescu Grigore, fost legionar, care deținea 
funcția de sef al laboratorului de combatere a insectelor, inginerul Mircea Ştefănescu, şeful 
Biroului protecția pădurilor din Departamentul Silviculturii, membru al Frafiilor de Cruce. 

Din materialele informative, de anchetă si din documentele oficiale conducerea 
ministerului a ajuns la concluzia că aceştia duseseră activitate antistatală prin tergiversarea 
măsurilor de combaterea dăunătorului „Lymantria Monacha” care atacase suprafețe păduroase 
din cele mai însemnate bazine de răşinoase din tara noastră, cât şi in provocarea unor mari 

pagube economiei nationale, prin neintervenirea la timp in uscarea unor intinderi de paduri de 
stejar precum şi raportarea unor cifre false cu privire la suprafeţele împădurite. 

Deşi insecta, unul dintre cei mai aprigi duşmani ai pădurilor de răşinoase, apăruse încă 
din 1955 pe o suprafață de 10 hectare, iar în 1956 se extinsese pe 20 hectare, fapt raportat de 
Direcţia silvică Bacău la timp și în mod repetat cu propunerea ca suprafeţele infectate să fie 
exploatate pentru stingerea focarului, Popescu Ion Zeletin a tergiversat si a răspuns într-un 
târziu că „nu este recomandat să se taie arboretul de molid atacat de Lymantria Monacha 
întrucât dacă atacul nu se va mai repeta el se poate reface.” Deşi Zeletin promitea că problema 
va fi cercetată la fata locului de către tov. profesor Eliescu Grigore, sub motivul cercetării 
problemei, Ion Popescu-Zeletin, Georgescu Constantin şi Eliescu Grigore au tergiversat luarea 
măsurilor timp de 3 ani doar cu măsuri de localizare a dăunătorului, de numărare a larvelor din 
câțiva copaci, de amânări repetate pe motiv că „larva se află în stadiul de ou si nu de omidă iar in 
acest stadiu nu pot fi luate măsuri”. Incompetenta se vedea şi din răspunsul dat de către 
conducerea Departamentului Silviculturii către Ministerul Sănătăţii, îngrijorat de posibilele 
modificări climatice si hidroenergetice din 1956 pe care îl liniștea: „Menţionăm că o singură 
defoliere (desfrunzire completă) nu poate provoca uscarea pădurii, fenomenul de uscare 
producându-se dupa defolieri repetate”. Argumentul era calificat de alti specialiști drept 
„neştiințific, fiind cunoscut pentru orice specialist (în silvicultură) că rasinoasele — care nu-și 
schimbă anual frunza — nu au rezerve şi la o singură defoliere se usucă.” „Operațiunile de 
numărare a ouălelor şi de studiere a gradului de înmulţire a dăunătorului au continuat până în 
anul 1958 când s-a constatat că la acea dată nu se mai putea face combaterea dăunătorului cu 
mijloacele de care dispunea tara noastră si astfel s-a cerul ajutorul C.A.E.R.-ului.” Se ajunsese „în 
situația unui atac de 60-70.000 ha, deci de 7-800 ori mai mare decât suprafața din anul 1955”, 
spunea reprezentantul Republicii Democrate Germane care participase la conferința C.A.E.R. 
Tot acesta afirma ca, dacă s-ar fi demarat la timp combaterea, aceasta s-ar fi putut realiza cu 
minim de forte şi cheltuieli. „pe lângă pagubele de sute de milioane rezultate din uscarea unor 
suprafeţe imense de pădure, la aceasta s-au mai adăugat alte 20.000.000 lei cheltuite cu ocazia 
combaterii dăunătorului”. Departamentul Silviculturii invocase lipsa utilajelor corespunzătoare 
combaterii dăunătorilor din lipsă de fonduri, aceasta în timp ce, numai în anul 1957, 
Departamentul Silviculturii cheltuise peste fondurile planificate 146.120 ruble pentru procurarea 
de arme de vânătoare, gută de nylon şi cârlige de pescuit, sumă cu care s-ar fi putut procura din 
import 250 de aparate aerosoli sau 89 tone soluţie chimică „mutanin”, necesare combaterii 
daunatorilor. 

Despre urmările raportului pentru Ion Popescu-Zeletin, aflăm dintr-o prezentare 
actuală a Academiei Române: „Cariera ştiinţifică şi didactică a fost întreruptă în anul 1959, cand, 
împreună cu alti trei membri ai Academiei — Constantin Georgescu, Constantin Chiriţă si 
Grigore Elinescu — a fost deținut politic fără să i se fi intentat un proces. Reîntors, în 1964, a 
traversat o perioadă dificilă până când, în 1968, a fost chemat la conducerea Institutului de 
Cercetări Forestiere și, doi ani mai târziu, contribuie la înființarea Academiei de Ştiinţe Agricole 
şi Silvice, în care este ales membru titular, preşedinte al Secţiei de silvicultură şi conducător de 
doctorate” (http://www.acad.to/com2007/doc/IonPopescuZeletin.doc, accesat la 1 februarie 
2010). 


Neglijente sau rea voință, asemănătoare, desi pagubele nu fuseseră atât de mari, erau 
raportate în Baia Mare, Satu Mare, Arges, Galati si Suceava unde se uscaseră din diferite motive 
păduri întregi iar reimpaduririle lăsau de dorit si se raportau date false. De exemplu la Ocolul 
silvic Iacobeni Vatra Dornei, în anul 1954, şeful ocolului raportase că a realizat plantaţii pe o 
suprafață de 40 ha. dar nu realizase decât pe 15 ha. Se ajunsese până acolo încât, la Bacău, se 

Comitetului Central din vara anului 1957 nu păreau a fi dat roadele așteptate, lucrările 
Plenarei Comitetului Central al P.M.R. din 9-13 iunie 1958 au reluat discuţiile pe tema 
infracțiunilor în dauna proprietăţii socialiste. Mai mult chiar, sub lozinca, repetată cu 
obstinatie pe parcursul plenarei, „stârpirea hotilor şi a delapidatorilor”, s-a ocupat 
preponderent de nevoia schimbării în modul de abordare politică şi juridică a represiunii 
judiciare a acestora. Invitaţi pentru a lua parte la şedinţe, ministrul şi miniştrii adjuncti ai 
Ministerului Afacerilor Interne, Ministrul Justiţiei şi Ministrul Industriei grele, loctiitorii 
Procurorului general, Preşedintele si vicepreşedinții Tribunalului Suprem, secretari ai 
Consiliului Securităţii Statului, în total 58 invitați, au prezentat rapoarte şi propuneri 
pentru îmbunătăţirea activităţii represive în acest domeniu. Aceste rapoarte privind 
daunele aduse economiei naționale aflăm că, în 1957, numai în regiunea Ploieşti, se 
aduseseră prejudicii de 11.267.000 de lei. Dintre aceştia, 34%, adică 3, 840 milioane de 
lei fuseseră delapidati din sectorul cooperatist, 27% din sumă revenind comerțului de 
stat, iar 10 % sfaturilor populare“. 

Modul în care se desfăşurau procesele, în cadrul cărora trebuia să se asigure 
oralitatea şi transparenţa, incurca de multe ori acuzarea, slab pregătită profesional si 
obişnuită din anii trecuţi cu înscenările judiciare în lipsă de probe. Relevant este, în acest 
sens, faptul că Stelian Staicu, fost şef al Comandamentului Trupelor de Securitate între 
1954-1956 si viitor şef al Inspectoratului General al Miliției si adjunct al ministrului 
Afacerilor Interne între 1960-1969, reprezentant al Miliției în cadrul plenarei, nu 
cunoştea rolul pe care trebuiau să îl joace avocaţii în cadrul unui proces. El se plângea 
de proasta colaborare cu Ministerul Justiţiei, care nu sprijinea acțiunile Miliției cu 
hotărâre: „Tovarăşii de la justiţie au uneori o atitudine nejusta, pun anumite întrebări ca 
să ducă în eroare judecătorul. Sunt cazuri când ni se adresează și nouă cu cuvinte 
nejuste, nepotrivite de exemplu atunci când am arestat un grup de medici care făceau o 
serie de potlogarii, ni s-a răspuns că am făcut ca Beria. 

Tov. Gh. Dej — Cine a spus asta? 

'Tov. Staicu Stelian — Avocatul Novdica. Acum s-au luat o serie de măsuri, dar 
mai sunt si alţii care continuă cu astfel de expresii”. 

Acelaşi Stelian Staicu releva un tip de spete în care infractorii aveau sprijinul 
partidului sau a unor instituții politice care îi protejau din motive diferite. Cum Justiția 
era dependentă politic, fără permisiunea acestora nu putea nici măcar începe urmărirea 
penală: „Vreau să arăt că sunt o serie de elemente care au săvârşit o serie de infracțiuni 
şi nu se iau nici un fel de măsuri. De exemplu: am avut un caz cu numitul Dumitrescu 
Nicolae de la cooperativa de consum din raionul Tudor Vladimirescu, care a săvârşit o 
serie de fraude şi care trebuia să fie condamnat. Cand am adus la cunoştinţa Uniunii 


aruncasetă într-o groapă un număr de 27.000 de puieti care fuseseră repartizați pentru 
impaduriri, raportandu-se că s-au plantat. 

M.A.I. semnala lipsa controlului în această zonă a economiei datorită „raportării de date 
false asupra plantațiilor ce s-au executat în perioada 1948-1958, inducand în eroare conducerea 
partidului și guvernului. Din acest motiv, economia națională contează pe o suprafață păduroasă 
mai mare decât cea reală, făcându-se exploatări ce depăşesc potenţialul economic al țării noastre” 
(A.N.I.C., fond Secţia Administrativ-Politică, dosar nr. 13/1958, ff. 1-20). 

46 A.N.LC., fond C.C. al P.C.R. — Cancelaria, dosar nr. 16/1958, vol 1, f. 358. 
47 Ibidem, £. 368. 

Regionale a Cooperatiei de Consum Bucuresti, mi s-a spus ca este un cadru specialist si 
nu poate să-l condamne”%. Un alt vorbitor, tov. Ene Turcanu, membru al Comitetului 
Central al P.M.R., semnala şi o intervenţie de corupție la nivel înalt „şeful serviciului 
financiar de la tov. Mateescu a intervenit pentru o bandă de delapidatori”. 

În cadrul aceleiaşi discuţii aflăm ce părere avea Gheorghe Gheorghiu-Dej 
despre inculpati în general şi care trebuia să fie atitudinea pe care trebuiau să o adopte 
fata de ei organele judiciare: „Să nu-i crezi, chiar atunci când sunt morți, nici atunci să 
nu-i crezi, chiar când pui capacul, îi pui în groapă si nici atunci să nu crezi că si atunci 
iese de acolo”%. În absenţa prezumtiei de nevinovăție nu este de mirare că s-au produs 
grave erori judiciare, mai mult decât tolerate, chiar încurajate de către conducerea 
statului. 

Interesant este că, în discuţia despre infractionalitate, nu se vorbeşte mai deloc 
despre procese politice în sensul în care se dezbătea aprins cu câțiva ani în urmă. 
Conceptul de dusman politic este pus în legătură directă cu infracțiunea împotriva 
proprietăţii socialiste. La un moment dat, Gheorghe Gheorghiu-Dej întreabă: „În 
grupurile de delapidatori sunt amestecate şi elemente contrarevolutionare?”>” 

În privinţa comisiilor de judecată tovărăşească, situaţia nu era prea bună, 
acestea, de multe ori, necunoscandu-si atribuţiile. Din acest motiv, Mihai Mujic, 
secretarul Consiliului Central al Sindicatelor, propunea în fruntea acestora un jurist. 

O altă problemă cu care se confruntau organele judiciare era competenţa 
jurisconsultilor. Aceştia făceau parte, în general, dintre juristii care nu erau fideli 
regimului. Neavând origine sănătoasă sau pentru că fuseseră îndepărtați din 
magistratură sau avocatură, îşi găsiseră locuri de muncă în întreprinderile socialiste ca 
jurisconsulti. Pledoaria tovarăşului Cornel Fulger, membru C.C. al P.M.R., fost prim- 
secretar al U.T.C. între 1954-1956, este relevantă în acest sens: „S-a ridicat aici 
problema întreprinderilor şi cred că ar trebui să se prevadă în proiectul de hotărâri un 
punct în legătură cu juristii consulți. La noi sunt jurişti consulti fii de moșieri, de 
negustori, foşti legionari notorii şi aceştia sunt aceia care iau parte civilă în procese, însă 
mai departe nu susțin interesul intreprinderii sau al instituţiei respective şi învață pe 
infractori să se apere. Cred că această direcție în proiectul de hotărâri ar trebui să fie 
prevăzut la un punct. /.../ 

Un alt caz, o bandă care vrea să acţioneze în timpul evenimentelor din Ungaria, 
sunt arestaţi şi judecați de către tov. maior de justiție Semeniuc Sebastian si li se dă 
pedepse de 6, 7 luni si un an. Ei şi-au făcut cruce că au scăpat numai cu atât. Am 
intervenit şi a fost trimis tov. Moisescu care rejudecă procesul şi le dă pedeapsa 
metitată. Noi am insistat să-l schimbe pe acest Semeniuc Sebastian, dar tovarasii il muta 
la Bucureşti, îl fac locotenent colonel şi creează un nou post, iar el acum controlează 
Tribunalul militar din Craiova. Pentru unele elemente dușmănoase le-a scăzut 
pedepsele, iar pentru alţii care aveau pedepse mai mici nici nu a vrut să intervină” 5!. Din 
aceste documente reiese că intruziunile în activitatea justiţiei veneau din toate părțile, 


48 Ibidem, f. 368. 
* Ibidem, f£. 371. 
50 Thidem. 

51 Ibidem, £. 376 

dinspre partid, Miliție si Securitate, judecătorii şi procurorii erau puşi într-o situație 
inconfortabila, in care nu stiau, de multe ori, ce pozitie sa adopte. 

In legătură cu situația gravă a infractionalitatii împotriva avutului obstesc, 
Gheorghe Diaconescu, ministrul Justiţiei, a prezentat măsurile luate de la Rezoluția 
Plenarei Comitetului Central din vara anului 1957. Raporta, printre altele, creşterea cu 
74% a pedepselor „în cazul extragerii din avutul obştesc”, „desfacerea contractului de 
muncă” a 81 de judecători și „pedepsirea” a 132 dintr-un număr total de 1.300. 

Din nou s-a pus problema cadrelor, neepurate încă în totalitate. Ele purtau cea 
mai mare vină pentru faptul că „s-au dat pedepse mici pentru fapte mari şi pedepse 
mari pentru fapte mici”? afirma Gheorghe Diaconescu. Deşi marea majoritate dintre 
cele 1.347 de cadre vechi erau considerate drept „cinstite” şi „munceau temeinic”, 
sistemul judiciar mai avea încă pe statele de plată cadre „necorespunzătoare din punct 
de vedere politic si profesional”. Gheorghe Diaconescu promitea, pe lângă „măsuri 
drastice împotriva acelora care fac din apărare o tribună împotriva statului nostru” 
îmbunătăţirea grabnică a situației judecătorilor. 

Şcolarizarea tinerelor cadre lăsa încă de dorit si din punct de vedere cantitativ 
dar şi calitativ. Ministerul se confrunta în continuare cu lipsa de cadre tinere, deși „de la 
rezoluţie terminaseră studiile 1.170 de judecători”. Deşi în anul 1958 terminau studiile 
juridice 600 de tineri, doar 277 dintre aceştia fuseseră repartizați Ministerului Justiţiei, 
iar dintre aceştia doar cca. 100 erau U.T.M.—işti. Aceasta datorită faptului că respectiva 
generație avea în compoziţie doar 50% fii de țărani şi muncitori. Ministrul Justiţiei, 
direct răspunzător de învățământul juridic, raporta victorii şi în domeniul selectării 
candidaţilor după criteriul „originii sănătoase”, „în anul I la Justiţie peste 80% erau fii de 
muncitori” declarând în cadrul plenarei că „acum avem în facultăți numai fii de 
muncitori și țărani săraci”, $i judecătorii mai vechi, dar şi cei tineri era necesar, susținea 
ministrul Justiţiei „să fie bagati în forme de învățământ politic”, „slaba [lor] pregătire 
politică stand la baza deficientelor’”™*, 

In cadrul lucrărilor Plenarei a luat cuvântul şi Augustin Alexa, Procurorul 
general al R.P.R., care informa auditoriul că între 1955-1957 „au fost înlăturați din 
Procuratură ca necorespunzători 473 de lucrători operativi, dintre care din cauza 
originei sau a unor manifestări dușmănoase actuale sau în trecut. Mai mult de 10% au 
fost trimişi în judecată pentru abuzurile săvârşite cât au fost aici. Astăzi putem spune că 
avem altă situație. Dacă în 1953-1954 aproape că nu aveam membri de partid în 
conducerea unităţilor Procuraturii, astăzi peste tot avem numai membri de partid /.../ 
In momentul de fata peste 50% din lucrători sunt membri de partid, 14% sunt utemisti 
/.../ compoziţia socială peste 66% sunt de origine muncitori sau țărani muncitori iar 
restul intelectuali şi functionari’”>>. Şi Procurorul general arăta interes pentru pregătirea 
politică a cadrelor propunând „intensificarea muncii de control si îndrumare şi 


52 Ibidem, £. 379. 
53 Ibidem, f£. 380. 
54 Ibidem, ff. 380-381. 
55 Ibidem, f. 387. 

îmbunătăţirea acestei munci sub aspect politic, pentru sporirea vigilentei procurorilor si 
anchetatorilor penali. ..”56 

Luând cuvântul, Gheorghe Gheorghiu-Dej a cerut extinderea procedurii 
speciale pentru ca fraudele să fie trecute la acțiuni contrarevoluționare, scopul fiind 
acela de a putea fi judecate în câteva zile. Primul secretar al Partidului era sigur că 
infracțiunile în dauna avutului obstesc erau făcute la îndemnul posturilor de radio 
imperialiste. „E probabil că se gândesc că acționând astfel la îndemnul celor care 
vorbesc la posturile de radio vor primi şi decorație când regimul de democrație 
populară nu va mai exista”57. In privința cadrelor Gheorghe Gheorghiu-Dej era foarte 
radical: „Oricine manifestă slăbiciune în cadrul justiției nu mai trebuie de stat de vorbă 
cu dânsul, trebuie să-i schimbăm, să-i dăm afară fără să ne gândim la codul muncii, să 
fie dat afară ca necorespunzător”. 

Ulterior a luat cuvântul si Alexandru Voitinovici, preşedintele Tribunalului 
Suprem: 

„Tovarăşul Gheorghiu-Dej a pus o întrebare unui antevorbitor al meu, daca 
printre infractori există si manifestări contrarevolutionare? Eu încep cu această 
problemă cuprinsă în această întrebare, pentru că este o problemă care se dezbate în 
raportul de astă seară. 

Din experiența mea de zi cu zi mi-am dat seama că oricine săvârşeşte o acțiune, o 
infractiune, este considerată de dreptul nostru comun drept o atitudine dusmadnoasa (s. n.) care chiar 
dacă nu este exprimată deschis în cuprinsul, în fapta pe care o săvârşeşte. Eu cred că 
această ofensivă a duşmanului are o influență destul de serioasă în săvârşirea activității 
infractionale în avutul obştesc. 

Eu cred că materialul este deosebit de important şi ca unul care lucrez în acest 
sector de activitate consider că în toate materialele de partid de până acum nu s-a pus 
această problemă aşa de complexă cum este pusă în acest material. 

De multe ori se întâmplă ca atunci când se discută probleme cu caracter judiciar 
în general, multi dintre tovarăşi se considera neinteresati de aceste probleme, acceptând 
în felul acesta organelor politice care fac educația oamenilor muncii să nu ia măsuri 
împotriva celor care fac educație oamenilor muncii să nu ia măsuri împotriva celor care 
săvârșesc infracţiuni si păgubesc proprietatea socialistă. În felul complex cum este pusă 
problema de data aceasta în ce priveşte situația infractionala în avutul obstesc, eu 
consider că pentru fiecare membru de partid de acum va constitui o sarcină şi aceste 
probleme de ordin judiciar, deosebit de importante, in special în etapa actuala”>®. 

În opinia lui Alexandru Voitinovici, orice infractor care comitea o daună 
proprietăţii socialiste trebuia considerat un duşman al poporului. Această atitudine, 
împreună cu implicarea fiecărui membru de partid in reprimare, si alte măsuri precum 
centralizarea datelor privind recidivistii, erau un complex de măsuri care trebuiau să 
ducă la anatemizarea si scoaterea în afara societăţii a celor care comiseseră astfel de 
fapte chiar dacă isi ispășiseră pedeapsa. 


56 Thidem, f. 388. 
57 Ibidem, f. 383. 
58 Ibidem, f. 389. 

Pentru a simplifica şi mai mult procedura de judecată si pentru a-i determina pe 
judecători şi asesori să aplice legea în forma ei cea mai severă, Alexandru Voitinovici 
cerea ca Tribunalul Suprem să elaboreze „o cheie pe care instanţele superioare să o dea 
instanţelor inferioare şi celorlalte instituţii de stat pentru judecarea anumitor fapte. De 
multe ori avem polemici cu aceste instanţe și instituţii de stat prin faptul că nu vor să 
ţină seama de îndrumările noastre”. Prin această solicitare, de fapt, preşedintele 
Tribunalului Suprem cerea permisiunea conducerii partidului pentru această cheie de 
interpretare a legii. 

Nici Alexandru Voitinovici, în cuvântarea sa, nu a pierdut prilejul să lovească în 
cadrele care nu intelesesera să aplice legea cu severitatea pe care o dorea partidul: „sunt 
judecători care duc un fel de viata dublă şi în fond sunt sub influența dușmanului de 
clasă. Au puncte de vedere si atitudini necorespunzatoare’’®. 

Cuvantarile din cadrul şedinţei Plenarei sunt in nota schimbării, care se 
producea treptat de câţiva ani, a opticii partidului în privința infractionalitatii. Putem 
afirma că, după evenimentele din Ungaria, conducerea partidului a conştientizat că 
fostele elite burgheze nu mai reprezentau cel mai mare pericol pentru regim. Acesta 
venea din altă parte, din interiorul regimului, nemultumitii aflați „sub influența” 
posturilor de radio străine, funcționarii, muncitorii care nu înțelegeau să se subordoneze 
„înaltelor țeluri” ale dictaturii proletariatului devenind mult mai periculoși pentru regim. 

Prin această prismă putem privi opiniile exprimate, în cadrul şedinţei, de către 
Emil Bodnăraş. Acesta reclama starea de „autoliniştire care s-a instalat în sânul 
aparatului represiv”, faptul că acesta „nu este în pas cu desfășurarea luptei” împotriva 
„dușmanului din afară”, cel mai mare pericol fiind reprezentat de „posturile de radio” 
occidentale care puteau influența chiar şi pe cetăţenii oneşti. 

După o tiradă împotriva avocaţilor şi a judecătorilor care înțeleg „legalitatea 
populară” ca fiind „un mijloc de a favoriza o anumită parte şi duşmanul a încercat să 
orienteze sensul legalității populare în această direcţie”, şi care „a devenit un instrument 
care se reduce împotriva statului socialist, împotriva construirii socialismului”, Emil 
Bodnăraş afirma: „dacă este necesar să luăm măsuri pentru a asigura cinstea, să 
sprijinim lupta oamenilor cinstiți împotriva hotilor, de a condamna în 24 de ore sau in 
48 de ore pe hoţi. Va trebui să luăm aceste măsuri si nu ne vom împiedica de nici un fel 
de norme de drept, consacrat sau nu. Îl vom consacra noi. În felul acesta cetăţenii vor 
găsi siguranța că munca lor în construirea socialismului nu se iroseşte si nu va fi dată pe 
mâna pungaşilor”e!. Cel care răspundea de justiția militară, susținea ca metodele 
judiciare extraordinare aplicate în cazul infracțiunilor politice, să fie extinse şi 
infracțiunilor împotriva avutului obştesc. 

Dezbaterile Plenarei s-au concretizat în Hotărârea Comitetului Central al 
P.M.R. si a Consiliului de Miniştri al R.P.R. cu privire la starea infractionala în avutul 
obstesc şi măsurile necesare pentru apărarea proprietăţii socialiste. Din preambul aflăm 
că tot cadrele purtau vina cea mai mare pentru lipsa unei represiuni judiciare coerente si 
ferme a acestora: 


59 Ibidem, f. 390. 
60 Thidem, f. 391. 
6! Ibidem, f. 397. 

„Activitatea asesorilor populari nu este întotdeauna satisfăcătoare, unii nefiind 
suficient de combativi fata de cei ce încalcă legile statului, pagubind avutul obştesc. 
Asesorii populari nu sunt suficient îndrumați şi sprijiniți de organele justiţiei si nici de 
organele de partid pentru îndeplinirea în bune condițiuni a sarcinii lor. Nici legea care 
reglementează activitatea asesorilor populari nu este satisfăcătoare. 

Avocatii, prin pledoariile lor, iau de cele mai multe ori atitudine 
necorespunzătoare, deseori duşmănoasă, cu ocazia proceselor privind avutul obstesc, se 
identifică cu infractorii, interpretând greşit atenţia ce o acordă statul democrat-popular 
funcţiei de apărător. 

În loc să contribuie la stabilirea adevărului în cauzele ce se judecă, numeroşi 
avocaţi recurg la tot felul de practici învechite, se dedau la provocări cu caracter 
dusmanos la adresa organelor Miliției, Procuraturii şi Justiţiei si uneori chiar la 
manifestări dușmănoase fata de regimul democrat-popular, cu scopul de a-i scăpa de 
pedeapsă cu orice pret pe jefuitorii avutului obştesc. Aceştia reușesc uneori în acțiunile 
lor, pe de o parte datorită relaţiilor ce le au cu unii judecători necinstiti, care acceptă 
foarte uşor şi binevoitor pledoariile nejuste ale avocaţilor, iar pe de alta parte datorită 
faptului că judecătorii şi procurorii prezenți în instanță manifestă o ingaduinta 
condamnabilă fata de asemenea avocaţi. 

În exercitarea funcţiei lor de apărători în procese, avocaţii trebuie să ajute 
Justitia în soluţionarea justă a proceselor, având în vedere respectarea strictă a legilor si 
apărarea intereselor statului democrat-popular. 

Ministerul Justiţiei trebuie să analizeze mai temeinic activitatea desfăşurată de 
corpul avocaţilor şi să ia măsuri hotărâte fata de cei a căror atitudine este contrară 
intereselor statului nostru”2. 

Tot relativ la cadre, aflăm că vina nu era doar a avocaţilor: „Controlul de partid 
privind activitatea organelor Miliției, Procuraturii si Justiţiei este inca insuficient’’®. 

Acestea fiind premisele, Comitetul Central al P.M.R. si Consiliul de Miniştri al 
R.P.R. au hotărât, printre altele, următoarele măsuri: 

„13. Ministerul Afacerilor Interne va lua măsuri pentru încadrarea organelor de 
miliție cu cadre cu o înaltă calificare, asigurând instruirea permanentă a acestora, 
precum si cunoașterea temeinică de către aceste organe a tuturor legilor şi hotărârilor 
partidului şi guvernului. De asemenea, va lua măsuri în vederea îmbunătățirii activității 
organelor de miliție privind prevenirea şi descoperirea infracțiunilor în dauna avutului 
obştesc, calitatea si operativitatea cercetărilor precum si îndrumarea şi paza 
întreprinderilor. 

14. Procuratura Generală va lua măsuri hotărâte în vederea lichidării cu 
desăvârşire a tuturor manifestărilor de liberalism, de ingaduinta, de lipsă de 
combativitate ce se manifestă la unele organe ale procuraturii în ce priveşte aplicarea 
strictă a legilor împotriva jefuitorilor avutului obştesc, mergând până la destituirea din 
funcţie şi trimiterea in fata instanţelor de judecată a acelor procurori care dau dovadă de 
nepăsare fata de unele încălcări grave a legalităţii privind apărarea proprietății socialiste 
si care favorizează pe infractori. De asemenea, va lua măsuri pentru îmbunătăţirea 


62 Idem, vol. 2, f. 241. 
63 Ibidem, f. 243. 

activității de supraveghere, a respectării legalităţii în toate sectoarele economiei 
nationale, de îmbunătăţirea urmăririi penale, de susținere a acuzării, urmărind cu mai 
multă fermitate pedepsirea corespunzătoare a infractorilor, asigurând participarea 
procurorilor la judecarea tuturor infracţiunilor prin care se aduc pagube avutului obştesc 
si exercitând in mai mare măsură căile de atac împotriva hotărârilor nejuste pronunțate 
de tribunale. 

15. Ministerul Justiţiei va lua măsuri pentru încadrarea tribunalelor cu cadre 
bine pregătite profesional şi care prezintă încredere politică în stare să aplice în practică 
linia partidului în activitatea instanțelor de judecată; să lichideze cu hotărâre atitudinea 
de liberalism şi împăciuitorism ce se manifestă la unele organe judecătoreşti, mergând 
până la destituirea din funcţie şi tragerea la răspundere penală a acelor judecători care 
favorizează elemente duşmănoase, jefuitori ai avutului obştesc si care uneori in mod 
vădit dau hotărâri nejuste, încălcând prevederile legale. De asemenea, va întări munca de 
îndrumare şi control a tribunalelor, ajutând în mod concret la îmbunătățirea activității 
acestora. 

Ministerul Justiţiei va lua măsuri de întărirea controlului activităţii avocaţilor, 
îndepărtând din avocatură pe cei necorespunzători, sau care împiedică desfăşurarea în 
bune condițiuni a activităţii justiţiei. 

16. Ministerul Justiţiei va prezenta Consiliului de Miniştri, până la data de 1 iulie 
1958, propuneri de modificarea legislației privind activitatea asesorilor populari în 
vederea prelungirii perioadei de exercitare a mandatului acestora. 

17. Ministerul Justiţiei împreună cu Procuratura Generală până la data de 1 iulie 
1958 vor prezenta propuneri de modificare a legislaţiei penale în legătură cu stabilirea 
pedepselor în raport cu valoarea pagubelor provocate avutului obştesc. 

18. Ministerul Afacerilor Interne, Procuratura Generală şi Ministerul Justiţiei 
vor urmări sistematic ca organele în subordine să aplice sechestre asiguratorii în toate 
cauzele privind păgubirea avutului obştesc. De asemenea, vor lua măsuri pentru 
coordonarea evidenţelor statistice în scopul cunoaşterii stării infractionale. 

19. Tribunalul Suprem trebuie să fie mai exigent fata de modul cum instanțele 
judecătoreşti inferioare aplică legile statului în legătură cu apărarea avutului obstesc, să 
ia măsuri mai hotărâte de îndrumare la timp si în mod corespunzător a tribunalelor, 
asigurând aplicarea justă si unitară a legilor. 

20. Pe lângă Consiliul de Miniștri se va înființa o Comisie legislativă în vederea 
elaborării coordonate a proiectelor de legi, decrete si hotărâri. Comisia legislativă va 
trebui să se preocupe de lichidarea lipsurilor si deficienţelor existente în legislație, dând 
prioritate dispoziţiilor referitoare la apărarea avutului obştesc. 

21. Ministerele de resort împreună cu Ministerul Justiţiei vor prezenta până la 
data de 1 octombrie 1958, proiecte de acte normative privind: apărarea patrimoniului 
forestier (...). 

22. Se recomandă Consiliului Central al Sindicatelor ca împreună cu Ministerul 
Justiţiei şi Procuratura Generală să prezinte Consiliului de Miniştri, până la data de 1 
iulie 1958 propuneri privind lărgirea atribuţiilor consiliilor de judecată tovărăşească, în 
sensul de a se da în competenţa exclusivă a acestora soluționarea unor neglijente si alte 
fapte producătoare de pagube cu valoare redusă, săvârșite pentru prima oară de angajaţii 
unităților socialiste în incinta acestora. 

Consiliul Central al Sindicatelor să ia măsuri pentru realegerea consiliilor de 
judecată tovărăşească si pentru îmbunătăţirea activităţii acestora”. 

Aşa cum recomandase Gheorghe Gheorghiu-Dej încă din luna aprilie, decizia 
politică urma să fie însoţită de o campanie de presă care să schimbe optica populaţiei si 
să o mobilizeze în „lupta împotriva jefuitorilor avutului obştesc”. In „Scânteia”, organul 
de presă oficial al partidului, aceasta a demarat încă de pe 6 iunie cu articolul 
„Descurcăreţii”, povestea a trei angajaţi ai fabricii de brânză din Timişoara care 
emiseseră bonuri false prin care păgubiseră statul cu 700.000 de lei. Scris într-o notă 
moralizatoare, articolul relata amănunțit comportamentul muncitorilor care asistasera la 
proces care strigasera că „jefuitorii avutului obştesc sunt dușmani ai poporului” şi care 
ceruseră „cea mai aspră pedeapsă pentru delapidatori!”65. Următorul număr conţinea un 
articol amplu denumit „Despre prevenirea infracțiunii de furt din avutul obştesc” sub 
semnătura unui procuror. Dând exemple de incadrari în funcţii de răspundere privind 
banii publici a unor recidivisti, acesta critica nerespectarea Hotărârii C.C. al P.M.R. și a 
Consiliului de Miniştri nr. 240/1955 care prevedea o serie de norme privind încadrarea 
functiunilor legate de gestiune materială sau bănească si de control financiar, cu 
elemente corespunzătoare si încălcarea codului de procedură penală care obliga 
întreprinderile să înainteze dosarul unei lipse în gestiune în termen de 3 zile de la 
definitivarea acestuia, dar, de multe ori, conducerea acestora se dovedea prea 
îngăduitoare, astfel de atitudini încurajându-i pe potenţialii delapidatori®®. Se poate lesne 
observa că, dacă până în primăvara anului 1958 în „Scânteia” nici nu se pomenea de 
infractionalitatea în dauna avutului obstesc, încă din zilele desfăşurării plenarei, în ziarul 
„Scânteia” au demarat mai multe rubrici si foiletoane precum Scurtă cronică judiciară, 
Cronica judiciară, Omul nostru, Din carnetul unui judecător, Note şi comentarii, precum şi articole 
disparate precum Pedeapsă aspră jefuitorilor avutului obstesc, Pedepse meritate, Oamenii muncii in 
apărarea avutului obstesc, şi chiar editoriale de prima pagină precum Justiția, armă puternică de 
apărare a avutului obstes®’. Cât despre acoperirea anumitor lipsuri în gestiune de către 
factorii de răspundere din unitățile economice putem spune că era un fenomen 
obişnuit, de multe ori existând anumite complicitati determinate de neglijență sau 
coruptie®, 

Revenind la măsurile legislative constatăm că, la scurt timp de la plenară, pe 7 
iulie 1958, Biroul Politic avea pe ordinea de zi mai multe proiecte de acte normative 
care să dea coerenţă legislației în privința infracțiunilor împotriva avutului obştesc: 
Proiect de decret pentru modificarea codului penal şi a codului de procedură penală, 
Proiect de decret pentru modificarea legii nr. 5/1952, pentru organizarea 
judecătorească, Proiect de hotărâre pentru organizarea şi efectuarea alegerilor de asesori 


64 Thidem, ff. 275-277. 

65 „Scânteia”, anul XXVII, nr. 4234, vineri 6 iunie 1958, p. 1. 

66 Idem, nr. 4235, sâmbătă, 7 iunie 1958, p. 2. 

67 Idem, nr. 4287, joi, 7 august 1958, p. 1. 

68 Apărarea avutului obstesc, aprecierea probelor scrise în procesul penal R.P.R. în „Justiţia Nouă, organ al 
Asociaţiei Juristilor din R.P.R.”, nr. 4, anul XIV, 1958, pp. 596-597. 

populari, Proiect de decret privitor la consiliile de judecată din întreprinderi şi instituţii. 
Toate s-au aprobat în aceeaşi zi%. 

Proiectul de decret pentru modificarea Codului Penal şi a codului de procedură 
penală a devenit Decretul nr. 318 din 21 iulie 1958. Pe lângă modificarea art. 1 al 
codului penal, în sensul că „justiţia în R.P.R. se înfăptuieşte prin instanţele judecătoreşti, 
acestea trebuie să rezolve toate pricinile de pe poziţia clasei muncitoare”, au fost aduse 
importante modificări articolelor care incriminau infracțiunile împotriva avutului 
obstesc. Cel mai important este eliminarea sintagmei „în scop contrarevolutionar’, 
uşurând simţitor activitatea anchetatorilor de dovedire a acestor fapte penale. Noile 
formulări ale art. 236, 242 şi 245 c. pen., conditionau pedeapsa de valoarea pagubelor 
cauzate. În cazul în care prejudiciul era mai mare de 100.000 de lei pentru infracțiunile 
de furt, tâlhărie, înşelăciune, distrugere sau delapidare de bani sau alte valori în dauna 
proprietăţii socialiste, pedeapsa aplicată era moartea. În noua redactare a art. 536! c. pen. 
nu se mai făcea referire la „caracterul deosebit de grav” al infracțiunii, acesta fiind dedus 
din cuantumul prejudiciului cauzat. Se micsorau posibilitățile de interpretare a legii de 
către judecători in materia aplicării circumstanțelor atenuante. În cazul în care pedeapsa 
prevăzută de art. 236 c. pen. aplicabilă în raport cu prejudiciul cauzat ar fi fost prea 
blândă, însă, formele calificate ale infracțiunii de tâlhărie urmau a fi sancţionate potrivit 
art, 536! şi 532 c. pen. Prin acelaşi decret art. 536? c. pen. a fost reformulat, 
introducandu-se incriminarea nedenuntarii infracțiunilor de delapidare, furt, tâlhărie, 
distrugere ori degradare, înşelăciune sau abuz de încredere săvârşite în dauna 
proprietăţii socialiste. 

Pe lângă aceste infracțiuni de subminare a economiei sau sabotaj, anchetatorii 
mai aveau la îndemână si încadrările penale de la Titlul 3 bis, care priveau unele 
infracțiuni contra sistemului economic al R.P.R.. La paragrafele articolului 268 se 
prevedeau pedepse cu închisoarea ajungând până la 5 ani, amenzi usturătoare şi 
confiscări de bunuri chiar pentru infracțiuni mărunte, cum ar fi „lipsa de grijă 
gospodărească”, producţia „de proastă calitate, neterminată sau fără respectarea 
normelor”, „degradarea din nesocotinta, neprevedere sau uşurinţă a tractoarelor” sau o 
lipsă de interes similară în tratarea vitelor din gospodăriile agricole de stat ori colective, 
nepredarea la timp a cotelor de produse agricole, nerespectarea planurilor de 
însămânțări ș.a. 

Odată cu aceste acte normative infracțiunile împotriva avutului obştesc încep să 
fie puse permanent alături de cele politice, în privinţa măsurilor asiguratorii, a 
pedepselor complementare ş.a. De exemplu, art. 25, pct. 6, alin. 2 din decretul amintit 
prevedea că „în toate celelalte infracțiuni ce periclitează securitatea statului precum şi în 
cele săvârşite în contra avutului obştesc, ori de câte ori legea nu prevede în mod expres 
confiscarea averii, instanţele vor pronunţa și pedeapsa confiscării totale sau parțiale a 
averii”. Această alăturare pregătea scoaterea infracțiunilor politice din Codul Penal şi 
mascarea lor prin legislația securităţii nationale si a secretului de stat. Infractiunile in 


© A.N.LC., fond C.C. al P.C.R. — Cancelaria, dosar nr. 17/1958, passim. 
70 Idem, fond Consiliul de Stat-Decrete, dosar nr. 319/1958, ff. 1-14, passim. 

dauna avutului obstesc urmau să intre in categoria subminarea statului socialist si a 
economiei nationale şi să fie pedepsite rapid şi cu asprime”!. 

Elaborat si adoptat într-un timp prea scurt, Decretul nr. 318 avea multe 
neclaritati şi nu corespundea întru totul nevoilor represive ale momentului. Astfel, se 
considera că nu erau bine reglementate în materia infracțiunilor contra avutului obştesc 
posibilitatea reducerii pedepsei legale prin recunoașterea de către instanță a 
circumstanțelor atenuante (prevedere care ducea la „reduceri nejuste ale pedepselor ceea 
ce era de natura să contravină Hotărârii Comitetului Central al Partidului Muncitoresc 
Român şi Consiliului de Miniştri cu privire la măsurile necesare pentru apărarea 
proprietăţii socialiste), sancţionarea furtului și tâlhăriei de cereale din avutul obstesc, 
sancţionarea tentativei în cazul în care nu se putea stabili valoarea pagubei ce urma să 
fie produsă prin ducerea la capăt a infracțiunii, sancţionarea favorizării în cazul în care 
favorizatorul nu cunoştea valoarea pagubei. Deja la 1 septembrie 1958, Consiliul de 
Miniștri a supus aprobării Prezidiului Marii Adunări Naţionale un proiect de decret 
privind modificarea codului penal’. Semnat de către toți factorii decidenti ai 
momentului în materie penală, ministrul Afacerilor Interne, Ministrul Justiţiei, 
Procurorul general si Preşedintele Tribunalului Suprem, proiectul a fost adoptat de abia 
la 3 ianuarie a anului următor, devenind Decretul nr. 1/1959 si a reglementat toate 
problemele semnalate”. 

Prin Decretul nr. 320/1958 s-a reglementat funcționarea comisiilor de judecată 
din întreprinderi si instituţii”+, iar prin Decretul nr. 211 din 13 iunie 1959 acesta a fost 
completat, extinzându-se aplicabilitatea sa si asupra membrilor cooperativelor 
meşteşugăreşti şi de invalizi. I s-a extins, astfel, sfera de aplicabilitate de la proprietatea 
socialistă la avutul obştesc. Scopul declarat al actului normativ era acela de a crea o 
atitudine socialistă față de muncă dar mai ales de a elibera instanţele judecătoreşti 
aglomerate de ofensiva împotriva infracțiunilor economice, de o serie de cazuri privind 
abateri marunte’>. Comisiile de judecată trebuiau să funcționeze obligatoriu în fiecare 
unitate socialistă, în competenţa lor intrând manifestările de natură să slăbească 
respectul fata de regulile de disciplină, să depisteze si să pedepsească repede şi eficace 
sustragerile, furturile, neglijenta în serviciu dacă valoarea pagubei nu depășea suma de 
200 de lei. Ele erau compuse din 5-15 membri dintre care 1 preşedinte, 2 vicepreşedinţi, 
numiți de către organizaţiile sindicale dintre angajaţii ce vădeau o atitudine socialistă fata 
de muncă şi nu aveau antecedente penale. Sanctiunile aplicate de comisiile de judecată 
erau: mustrarea cu avertisment, retrogradarea din funcție pentru o durată de cel mult 3 
luni, cu reducere de salariu, îndepărtarea din serviciu si amenda”®. 

Preocupările factorilor decidenti pentru modificarea legislației au continuat, pe 
parcursul perioadei care a urmat plenarei. Printr-un referat!” din 20 octombrie 1958 


71 A.N.LC., fond C.C. al P.C.R. — Cancelaria, dosar nr. 17/1958, ff. 143-167. 

72 Idem, fond Consiliul de Stat-Decrete, dosar nr. 1/1959, ff. 1-19, passim. 

3 B.O., nr. 1, 14 ianuarie 1959, anul VIII, pp. 2-3. 

74 A.N.LC., fond Consiliul de Stat-Decrete, dosar nr. 320(6302)/1958, ff. 1-10. 

75 Idem, dosar nr. 211/1959, ff. 1-7. 

76 Idem, fond C.C. al P.C.R. — Cancelaria, dosar nr. 17/1958, ff. 176-182. 

77 Este vorba de referatul pentru modificarea Decretului nr. 318/1958 pentru modificarea codului 
penal si a codului de procedură penală. 

semnat de Ministrul Afacerilor Interne, Alexandru Drăghici, de Ministrul Justiţiei, 
Gheorghe Diaconescu, de Procurorul general al R.P.R. Augustin Alexa si de 
Preşedintele Tribunalului Suprem Alexandru Voitinovici, se cerea introducerea pedepsei 
cu moartea la art. 209 alin. 1 şi alte înăspriri ale pedepselor, precum si extinderea unor 
pedepse aspre la alte infracțiuni. Cereau, totodată, probabil la insistenţele lui Alexandru 
Drăghici, care ceruse si înainte o astfel de prevedere, utilă oricărei instituții polițienești, 
introducerea unui paragraf la art. 231 care să prevadă că „în cazul art. 227 nu se 
pedepsesc aceia care, făcând parte dintr-un complot, îl denunţă autorităţilor, mai înainte 
de a fi descoperit şi de a fi început consumarea lui’’’®. 

Cele două categorii de infracțiuni pentru care se considera necesară modificarea 
codului penal erau cele contra securităţii statului si cele contra avutului obştesc. În 
materia celui de-al doilea tip de infracțiuni se dorea să se înlăture posibilitatea reducerii 
pedepsei legale prin recunoașterea de către instanță a circumstanțelor atenuante, cu 
excepţia cazurilor în care pedeapsa prevăzută de lege era moartea, să se reglementeze 
sancţionarea tentativei, în cazul în care nu se putea stabili valoarea pagubei ce urma să 
se producă prin ducerea la capăt a infracțiunii, să se reglementeze sancţionarea 
favorizării, când favorizatorul nu cunoscuse valoarea pagubei produse prin infracțiunea 
săvârșită de cel favorizat”. 

Pe lângă modificarea legislației, am văzut că cea mai importantă măsură era 
considerată schimbarea mentalități judecătorilor şi procurorilor care trebuiau convinşi 
să interpreteze acest tip de infracțiuni aşa cum făcuseră până atunci cu cele politice. 
Deciziile plenarei au fost prelucrate în scurt timp în şedinţe de lucru cu judecătorii, 
asesorii populari şi procurorii. Într-o astfel de prelucrare cu procurorii, Nicolae 
Ceauşescu, membru al Biroului Politic le trasa acestora „linia de la care trebuie să 
pornească si aceasta este valabil pentru toate organele justiției”. Plecând de la 
convingerea că „starea infractionala privind avutul obstesc avea un caracter foarte 
serios”, „aici nu este vorba numai de anumite furturi şi delapidări dar, în condiţiile 
construirii socialismului, îmbracă un caracter contrarevolutionar” procurorii trebuiau să 
isi schimbe complet optica „împăciuitoristă” şi să „lucreze ferm si hotărât pentru 
aplicarea liniei partidului şi guvernului”. Era infierata „lipsa de vigilenta, de 
combativitate, de îngăduință fata de aceşti oameni, prin adormirea simțului de clasă, 
care dădea posibilitatea acestor elemente dușmănoase să lovească”, „procuratura ca 
organ al dictaturii proletariatului trebuind să tina seama de toate acestea şi procurorii să 
lucreze ca simpli funcționari, procurori care au legea în mână să o interpreteze în 
sprijinul clasei muncitoare.” Procurorul era comparat cu un soldat pe front care trebuie 
împuşcat atunci cand pune arma jos, el trebuind să fie pe o poziţie de luptă deschisă, să 
îi lovească fără milă aşa cum loveşte soldatul pe front. Pentru îndeplinirea acestui rol, 
judecătorul ca şi procurorul aveau obligaţia să judece ca un asesor popular care, avea un 
avantaj tocmai pentru că nu ştia bine articolele legii: „știe mai puţin despre codul lui 
Napoleon dar cunoaşte mai multe despre codul revoluției proletare”. 

Toate acestea, alături de asertiuni de genul „procurorul trebuie să fie om politic 
si pe urmă jurist, nu întâi jurist şi pe urmă comunist” sau „acel care n-are curaj să lupte 


78 A.N.I.C., fond C.C. al P.C.R. — Cancelaria, dosar nr. 29/1958, ff. 145-152. 
79 Ibidem, ff. 145-152. 

cu duşmanul, îi tremură mâna, trebuie scos din procuratură”, alături de acuzaţii aduse 
procurorilor în general, dar şi punctual“, aveau darul să mobilizeze cadrele în lupta cu 
infractionalitatea împotriva proprietăţii socialiste. 

În aceeași notă, potrivit dorinței exprimate în cadrul Plenarei de Alexandru 
Voitinovici, a fost dată şi „Decizia de îndrumare a Tribunalului Suprem al R.P.R. nr. 
I/A din 3 iulie 1958”. Aceasta îi îndruma pe ,,/.../ judecătorii şi asesorii populari, in 
exercitarea atribuţiilor lor legale, să aibă în vedere în permanenţă consecințele grave ale 
diminuării şi slăbirii proprietăţii socialiste prin săvârşirea de infracțiuni. Apartinand unor 
organe ale statului democrat-popular, ca instrument al dictaturii proletariatului, 
judecătorii şi asesorii populari au îndatorirea să soluţioneze de pe poziţia clasei 
muncitoare cauzele ce le revin spre judecată. În consecință, ei au datoria să sanctioneze 
cu toată fermitatea şi la timp pe toţi cei ce săvârşesc fapte penale în dauna avutului 
obstesc”’®!, 

Revista „Justiţia Nouă”, cel mai important periodic de informare a juristilor din 
R.P.R., a început, la rândul ei, o ofensivă împotriva infracțiunilor în dauna avutului 
obştesc. Nu putem să nu remarcăm, parcurgând revista, schimbarea care a avut loc 
odată cu plenara. Dacă până la jumătatea anului 1958 acest tip de infracțiuni era un 
subiect ocolit, fiind amintit de exemplu în ultimele şase numere doar o singură dată într- 
o speţă de practică judiciară, numărul 3/1958 începe cu articolul Apărarea proprietății 
socialiste — sarcină de bază a tuturor juristilor din Republica Populară Română?, numărul 4/1958 
începe cu articolul Sa folosim cu fermitate mijloacele juridice pentru apărarea avutului obstesc iat al 
doilea articol se intitulează Apărarea avutului obstesc, aprecierea probelor scrise în procesul penal 
R.P.R.. Alte articole precum Sarcinile asesorilor populari în lupta pentru apărarea avutului 
obstes®*, Noua reglementare a executării silite in vederea apărării avutului obstescs5, Activitatea 
organizațiilor asociației juristilor din R.P.R. în legătură cu acțiunea de prevenire şi combatere a 
infractiunilor împotriva avutului obstescs5, Despre consiliile de judecată din întreprinderi şi institutii”, 
precum si rubricile permanente Decizii de îndrumare ale Plenului Tribunalului Suprem, Din 
solutiile instantelor judecătoreşti şi Practica Judiciară care încep să conţină în proporție 
covârșitoare spete sau comentarii despre infracțiuni împotriva avutului obştesc, întăresc 
această impresie. 

O altă instituţie care a luat măsuri imediate în baza sarcinilor trasate de 
Hotărârea Plenarei C.C. al P.M.R. din 9-13 iunie 1958 a fost Militia, Direcţia Generală a 
Miliției intocmind un plan de măsuri care să prevină delapidarile din avutul obstesc*®. 

Dintr-un referat denumit Propuneri privind modificarea codului de procedură penală 
aflăm că, în privința procedurii, deşi acesteia nu i se dădea, practic, prea mare 


8 Idem, fond Secţia Administrativ-Politică, dosar nr. 25/1958, ff. 1-12, passim. 

81 Culegere de decizii ale Tribunalului Suprem al R.P.R. pe anul 1958, Bucureşti, Ed. Ştiinţifică, 1959, p. 
37. 

82 „Justiţia Nouă, organ al Asociaţiei Juristilor din R.P.R.”, nr. 3, anul XIV, 1958, pp. 389-406. 

83 Idem, nr. 4, anul XIV, 1958, pp. 581-604. 

84 Idem, nr. 5, anul XIV, 1958, pp. 786-788. 

85 Idem, nr. 6, anul XIV, 1958, pp. 1021-1034. 

86 Idem, nr. 6, anul XIV, 1958, pp. 1060-1062. 

87 Idem, nr. 1, anul XV, 1959, pp. 45-55. 

88 A.C.N.S.A.S., fond documentar, dosar nr. 10172, vol. 13, f. 393. 

importanță, se făcuseră progrese multumitoare. Referitor la expertiză ca mijloc de 
probă, în ultima perioadă, se înlăturase obligativitatea anchetei penale pentru abuz în 
serviciu (art. 1865), se schimbase sistemul de acordare a prelungirii duratei urmăririi 
penale şi a arestării preventive, prevăzându-se că procurorul care exercita supravegherea 
asupra organului de urmărire penală putea acorda, direct, o prelungire până la o lună, 
procurorul ierarhic superior putea acorda prelungiri până la cel mult 6 luni, restul 
prelungirilor acordandu-se numai de către Procurorul general al R.P.R. sau de către unul 
din loctiitorii săi. Se propuneau îmbunătăţiri textului privind participarea procurorului la 
instanţele de judecată şi obligativitatea trimiterii la procuratură în vederea exercitării 
dreptului de recurs a tuturor dosarelor privind pricinile în care procurorul nu participase 
la judecată (art. 3931) etc%. 

Proiectul de decret pentru modificarea codului de procedură penală din 15 mai 
1959 propunea rămânerea în competența tribunalelor militare de mari unități a 
infracțiunilor săvârşite de persoane civile prevăzute în art. 195-202, 207 alin. 2,3, 209 
pet. 2, 210 alin. 1 si 2, 213, 214, 216-222, 224, 225, 227, 228, 258-261, 267, 315-337, 
349-352, 365-372, 506 c. pen.%. Tribunalele militare de regiuni militare judecau 
infracțiunile săvârşite de persoane civile prevăzute in art. 184-194, 207 alin. 1, 209-212, 
218 bis, 227 bis, 228 şi 228 bis, 262, 284, 320 alin. 291. Am enumerat articolele pentru a 
dovedi că printre ele nu se aflau acelea care reglementau infracțiunile în dauna avutului 
obstesc săvârşite de persoane civile, deşi, inclusiv în cadrul şedinţelor plenarei C.C. al 
P.M.R. din anul 1958, se sustinuse trecerea acestora în competența instanțelor militare. 
Oricum, în funcție de gravitatea faptelor, unele infracțiuni intrau în competenţa 
tribunalelor militare. Dacă infracțiunea era comisă de mai multe persoane organizate 
care comiteau mai multe infracțiuni conjugate în dauna avutului obstesc, de exemplu 
delapidare, instigare sau complicitate la delapidare, dare de mită şi abuz în serviciu, 
inculpatul era trimis in fata instanțelor militare sub acuzarea de subminare a economiei 
nationale”. 

În anul 1959 au fost date două decrete de gratiere foarte cuprinzătoare pe baza 
cărora au fost puși in libertate doar deținuți de drept comun. Deşi Codul Penal era 
destul de stufos, din analiza acestor decrete rezultă că statul român devenise foarte 
permisiv cu cetățenii care comiteau acest tip de infracțiuni dar nu şi cu infracțiunile 
politice şi, mai ales, spre deosebire de alte decrete de grațiere, precum Decretul 
155/1953, cu cele împotriva avutului obstesc. Prin Decretul nr. 20 din 23 ianuarie 1959 
pentru gratierea unor pedepse şi încetarea procesului penal pentru unele infracțiuni, 
erau gratiate pedepsele pronunțate pentru 74 de infracțiuni prevăzute în Codul Penal si 
9 infracțiuni prevăzute în Codul Justiţiei Militare, precum și toate pedepsele privative de 
libertate pronunţate de orice instanță în baza oricărei legi speciale dacă pedeapsa 
prevăzută de lege pentru infracțiunea respectivă nu era mai mare de 3 ani închisoare 
corecțională. Erau exceptati, însă, de la această dispoziţie cei care, prin infracțiunea 
săvârşită, cauzaseră o pagubă avutului obştesc. Articolul 7 prevedea că se gratiau în 


89 Thidem, ff. 159-160. 

90 Ibidem, £.172. 

91 Thidem, f£. 172-173. 

92 A.N.I.C., fond Consiliul de Stat-Decrete, dosar nr. 162/1960, ff. 6-8. 

intregime pedepsele privative de libertate pronuntate de instante si ramase definitive 
pana la 5 ani inclusiv, daca pana la data publicarii decretului cei condamnati implinisera 
60 de ani, erau femei gravide sau cu copii până la 3 ani sau erau minori. Totodată, 
procesul penal nu mai era pornit, iar dacă fusese pornit înceta, pentru cei enumerati mai 
sus dacă pentru infracțiunea săvârşită legea nu prevedea o pedeapsă mai mare de 5 ani. 
Din nou erau exceptati, de data această alături de cei aflați în stare de recidivă şi cei care 
comiseseră infracțiuni contra securității statului, cei care produseseră vreo pagubă 
avutului obştesc%. 

Peste doar câteva luni, la data de 19 august 1959, a fost adoptat un nou act 
normativ, Decretul nr. 315 privind gratierea unor pedepse şi încetarea procesului penal 
pentru unele infracțiuni. Pe lângă reluarea grațierii condamnaților la pedepse de până la 
5 ani, acesta reducea la jumătate pedepsele între 5 şi 8 ani şi la două treimi pe cele între 
8 si 12 ani, inclusiv a pedepselor reduse ca efect al unor gratieri anterioare, gratia pe toți 
condamnatii pentru infracțiuni neintentionate şi gratia în întregime pedepsele cu 
amenda. Totodată se înceta procesul penal până la data intrării în vigoare a decretului 
pentru infracțiunile pentru care Codul Penal sau legi speciale prevedeau pedeapsa 
amenzii sau o pedeapsa privativă de libertate de până la 5 ani şi pentru toate 
infracțiunile neintentionate. Din nou nu beneficiau de dispoziţiile avantajoase, alături de 
cei care săvârșiseră infracțiuni împotriva securității statului, şi cei care săvârşiseră 
infracțiunile de delapidare, furt, tâlhărie sau înşelăciune în dauna avutului obstesc dacă 
prejudiciul produs acestuia era mai mare de 10.000 de lei, precum şi alte infracțiuni care 
aveau legătură cu economia socialistă precum incendiul intenționat, dare și luare de 
mită, contrabandă şi speculă”. Prin aceste două decrete de grațiere, practic toți 
infractorii de drept comun, în afară de cei care comiseseră infracțiunea de omor, se 
bucurau de clementa din partea statului. Statul însă dădea din nou un exemplu, negăsind 
de cuviință să facă astfel de favoruri pentru infractorii împotriva securității statului şi a 
avutului obstesc. 

La data de 29 august 1959 s-a întrunit la Ministerul Justiţiei un colectiv format din 
reprezentanți ai M.A.I., Procuraturii Generale, Ministerului Justiţiei care a dezbătut 
problemele ridicate de unităţile de procuratură privind aplicarea Decretului nr. 
315/1959 privind gratierea unor pedepse şi încetarea procesului penal pentru unele 
infracțiuni în sensul dacă cei ce au beneficiat pot fi consideraţi recidivisti sau nu, daca 
pentru încetarea procesului penal potrivit art 6. din Decretul nr. 315 în infracțiunile de 
furt, tâlhărie şi se lua drept criteriu cuantumul prejudiciului înşelăciunii până la 10.000 
lei”, 

Preocupările legiuitorului în privința pedepsirii infracțiunilor în dauna avutului 
obştesc au continuat. Din expunerea de motive a Ministerului Justiției la Proiectul 
pentru modificarea Codului Penal, „s-a înlăturat regimul de favoare creat prin unele 
texte infracțiunilor politice, prin abrogarea textelor respective (art. 115 alin. 1 şi art. 176 
alin. penultim)”, „s-a agravat pedeapsa la denunțările calomnioase (art. 269)” si „la 
infracțiunile contra avutului obştesc s-a scos pedeapsa cu moartea pentru abuzul de 


% „B.0.”, nr. 3, 23 ianuarie 1959, anul VIII, pp. 1-2. 
4 „B.0.”, nr. 23, 21 august 1959, anul VIII, pp. 167-168 
95 A.C.N.S.A.S., fond Documentar, dosar nr. 10172, vol. 5, f. 56. 

încredere, distrugere ori degradare, precum şi pentru infracțiunile prevăzute de art. 5365 
(însuşirea lucrului pierdut, deținerea pe nedrept ş.a.)”, şi „s-a stabilit un regim special, 
derogator, privind efectuarea circumstanțelor atenuante în cazul infracțiunilor contra 
avutului obştesc, în sensul că atenuarea nu poate cobori sub pedeapsa imediat inferioară 
stabilită de lege pentru aceiași infracțiune pedepsită de același articol, la litera 
anterioară”%. Interesant, din punctul nostru de vedere este faptul că, pe referatul 
privind modificările propuse la Codul Penal, la final este scris olograf cu creion roşu: 
„M.A.I. nu este de acord să nu se mai prevadă pedeapsa cu moartea pentru inselaciunea 
si distrugerea avutului obstesc peste 100.000. 

Numeroasele decrete de grațiere şi de comutare a pedepselor din următorii ani 
ne îndeamnă să credem că acestea reparau sentințe greșite sau exagerate date de 
tribunale, sub presiunea politică descrisă mai sus. In anii 1958-1959 majoritatea dintre 
acestea gratiau condamnați pentru infracțiuni economice, iar condamnările la moarte 
pentru „crimă de” delapidare, instigare la delapidare” au fost numeroase. Din 13 cereri 
de comutare a pedepsei capitale trimise de Secţiunea juridică şi gratieri către Prezidiul 
Marii Adunări Naţionale la data de 22 septembrie 1958, 8 erau pentru delapidare şi alte 
infracțiuni împotriva avutului obştesc. Prin Decretul nr. 399/1958, unui număr de 6 
dintre aceştia li se comuta pedeapsa în muncă silnică pe viata. Retinem că majoritatea 
celor condamnaţi mai suferiseră condamnări minore pentru infracțiuni împotriva 
proprietăţii socialiste. A beneficiat de comutare Aurel Suciu, contabil de 46 de ani la 
spitalul C.F.R. din Oraşul Stalin, care își însuşise între 1955-1958 din fondurile spitalului 
suma de 102.395 lei prin falsificarea de acte, state de plată, de indemnizaţii de concediu 
sau ajutor de boală. El suferise deja o condamnare de 6 luni închisoare corecțională 
pentru neglijență în serviciu. Stefan Szabo, gestionar al unui vagon de navetă C.F.R. 
condamnat pentru delapidarea sumei de 79.356, 47 lei între 1954 şi 1957 prin vânzarea 
fetelor de pernă, cearsafuri şi pleduri către diferite instituţii şi întreprinderi la suprapret 
şi prin transformarea pânzei de cearşafuri, dosuri de saltele şi perne într-un produs nou 
şi vânzarea acestuia către un trust de construcții”. Prin Decretul nr. 471/25 noiembrie 
1958 s-a comutat pedeapsa capitală pentru alti doi condamnați pentru delapidare!™. 
Prin Decretul nr. 135 din 15 aprilie 1959 s-a comutat pedeapsa capitală pentru alti 4 
condamnați pentru delapidare!!! iar alti condamnați pentru infracțiuni împotriva 
avutului obştesc au fost gratiati de pedepse. Prin Decretul nr. 9 din 9 ianuarie 1959 s-a 
comutat pedeapsa capitală pentru alti patru condamnați pentru delapidare iar altor 
condamnați pentru infracțiuni economice li s-a comutat pedeapsa sau au fost gratiati!0? 
la 27 mai 1959 alte trei persoane gratiate!, la 5 iunie 1959 alte şaisprezece persoane 
gratiate dintre care zece erau condamnate pentru infracțiuni contra avutului obstesc iar 
şapte dintre ele condamnate la moarte (pentru „crimă de delapidare, crimă de instigare 


9% Ibidem, vol. 13, ff. 334-335. 

°7 Ibidem, £. 379, dosarul „Avize date de MAT la diferite proiecte de H.C.M.-uri si instrucțiuni”. 
9% A.N.LC., fond Consiliul de Stat-Decrete, dosar nr. 192/1959, ff. 1-2. 

° Idem, dosar nr. 399/1958, ff. 1-7. 

100 Tdem, dosar nr. 472/1958, f. 1. 

101 Idem, dosar nr. 135/1959, f. 1. 

102 Tdem, dosar nr. 9/1959, ff. 1-2. 

103 Idem, dosar nr. 174/1959, f. 1. 

la delapidare tăinuire la delapidare, crimă de subminare a economiei naționale”)!0+, Prin 
Decretul 119 din 25 martie 1960 se comuta pedeapsa capitală in muncă silnică pe viata 
pentru cinci condamnaţi dintre care trei pentru infracțiuni în dauna avutului obştesc şi 
se gtatiau de restul pedepsei privative de trei condamnaţi pentru acelaşi tip de 
infractiuni'!>, Toate erau erori judiciare sau pedepse exagerate în raport cu gravitatea 
faptei, aspect care reiese si din avizul dat de Ministrul Justiţiei. Dintre cele din urmă 
reținem un caz elocvent pentru felul cum funcționa justiţia în acea perioadă: un anume 
Constantin Grigorescu, îi procurase unui prieten de-al său două butelii de aragaz pe 
care, firesc, a încasat banii care reprezentau costul lor. Deşi nu se dovedise că ar mai fi 
făcut vreodată comerț cu butelii sau cu alt tip de produse, a fost condamnat în aprilie 
1959 pentru infracțiunea de speculă la 3 ani închisoare corecțională. Edificator pentru 
noua linie a justiției este faptul că instanța, la pronunţarea deciziei, nu luase în seamă 
trecutul de ilegalist al inculpatului!06. Alte acte normative, precum Decretul 162 din 5 
mai 1960, gratiau aproape la paritate condamnaţi la pedepse pentru infracțiuni politice si 
infracțiuni împotriva avutului obstesc!”. 

Aceste reparaţii sunt greu de evaluat din păcate, atât timp cât arhivele 
Ministerului de Justiţie vor fi închise, sporadicele memorii și cereri de grațiere sau 
comutare a pedepselor care apar în alte arhive nu ne vor ajuta să ne facem o imagine 
completă asupra dimensiunii şi gravitatii erorilor şi abuzurilor judiciare. Cert este că 
tribunalele dădeau decizii pe bandă iar cele mai multe scrisori, reclamaţii şi memorii ale 
justitiabililor!®, nu aveau nici un rezultat. Conducerii partidului îi era greu să isi 
recunoască greşelile, multe dintre erorile judiciare rămânând nesolutionate până în ziua 
de astăzi. 

Acest fenomen, alături de o reducere a infractionalitatii economice a determinat 
o atenuare a fermitatii conducerii partidului în privința infracțiunilor îndreptate 
împotriva proprietăţii socialiste. Decretul 212/1960 a adus după sine o atenuare a 
pedepselor pentru acest tip de infracțiuni aducând modificări textelor din Codul Penal 
care reglementau abuzul si neglijenta în serviciu reducând durata pedepselor şi numărul 
treptelor de pedeapsă de la 5 la 3 pentru ambele infracțiuni. A fost desființată pedeapsa 
complementară a confiscării averii în cazul infracțiunii de abuz în serviciu atunci cand 
prejudiciul nu depășea suma de 50.000 de lei şi, foarte important, s-au desființat 
pedeapsa cu moartea şi cu munca silnică pe viață pentru infracțiunile îndreptate 
împotriva proprietăţii socialiste, reducând numărul treptelor şi durata pedepselor 
privative de libertate. A crescut cuantumul prejudiciului pentru care se pronunţa 
confiscarea averii ca pedeapsă complementară de la 5.000 la 10.000 de lei!%. 

Cu toate acestea, pedepsele pentru acest tip de infracțiuni au continuat să fie 
foarte aspre, nu atât prin pedeapsa principală, cât prin pedepsele complementare. Un 


104 Tdem, dosar nr. 192/1959, ff. 1-4. 

105 Tdem, dosar nr. 119/1960, ff. 1-2. 

106 Thidem, ff. 3-4. 

107 Tdem, dosar nr. 162/1960, ff. 1-3. 

108 Relevant in acest sens este memoriul lui Andrei Patrascu, fost ilegalist din inca din anul 1926, 
arestat si anchetat după 1950 (Idem, fond C.C. al P.C.R. — Cancelaria, dosar nr. 39/1958, f. 3-5). 

caz sugestiv în acest sens este cel al lui Ticuşan Viorel care, prin sentinţa nr. 58/1966, 
făcând aplicarea art. 209/ 1 al C.P., art. 25 al. 1 pet. 1 C.P. a fost condamnat la 7 ani 
muncă silnică, 6 ani degradare civică şi confiscarea totală a averii personale. Mai mult, 
pe lângă 9.600 lei cheltuieli de judecată, trebuia să plătească 1.397.707, 29 lei despăgubiri 
civile fata de I.S.C.E. Maşiniimport, bani pe care îi plătea eşalonat din salariul tarifar. În 
1981, printr-un memoriu adresat lui Nicolae Ceausescu, îi cerea acestuia să i se anuleze 
plata uriasului debit pentru care nu i-ar fi ajuns o viata!!”. 

Pedepsele aspre precum şi ofensiva propagandistică nu au pus capăt 
fenomenului infracțional în dauna avutului obştesc. În 1976 fenomenul infracțional 
continua să aibă o evoluție negativă, valoarea prejudiciilor aduse avutului obştesc 
crescând de la 1.860.000 în anul precedent la 2.800.000111. Valoarea prejudiciilor a 
continuat să crească, în anul 1980 ajungând la cifra de 378.000.000 de lei, deşi numărul 
persoanelor condamnate pentru infracțiuni în dauna avutului obştesc nu a crescut direct 
proportional: de la 33.693 în anul 1976, la doar 38.817 în anul 1980112. Cu timpul, 
infracțiunea împotriva avutului obştesc a devenit un obiectiv foarte important al 
Securităţii, aceasta având sarcina să o depisteze în toate unităţile economiei socialiste. 

In concluzie, putem afirma că infracțiunea economică a reprezentat o 
dificultate majoră cu care s-a confruntat regimul comunist în primul deceniu după 
instaurarea sa. De la primele măsuri legislative, acelea de separare a infracțiunilor 
economice în dauna avutului obştesc de cele în dauna avutului privat, şi până la 
pedepsirea lor cu maximă asprime, culminând cu condamnarea la moarte, drumul a fost 
lung si anevoios, iar infractionalitatea în dauna avutului obstesc in continuă creştere. 
Statul a pedepsit cu severitate infracțiunile în dauna avutului obştesc în comparație cu 
delicte de drept comun, pedepsele pentru aceeaşi infracțiune fiind cel puţin duble în 
cazul în care erau înfăptuite în dauna avutului obştesc. Cât despre combaterea acestui 
gen de infracțiuni în anii '50, credem că, deşi s-au făcut eforturi legislative susținute, 
până când conducerea partidului nu a aplicat corectia ideologică necesară, calificând-ul 
drept contrarevolutionar, și nu a direcționat pe linie politică judecătorii şi procurorii 
către condamnări rapide şi hotărâte, fără a tine cont de prezumția de nevinovăție şi de 
minima procedură penală, nu s-au produs efectele aşteptate. 


110 A.C.N.S.A.S., fond Documentar, dosar nr. 12638, vol. 11, ff. 101-126. 
111 A.M.R., fond Microfilme, A.S. 1, R. 332, c. 179. 

FIŞE BIOGRAFICE ALE ŞEFILOR UNITĂŢILOR 
CENTRALE ALE SECURITĂȚII DE LA SFÂRŞITUL 
ANILOR '50 


BIOGRAPHICAL FILES OF THE LEADERS OF SECURITATE 'S CENTRAL DEPARTMENTS, 
AT THE END OF THE 1950'S 


The following; biographical files represent an attempt to rebuild the professional career of some 
of the leaders of Securitate’s central departments. They held office at the end of the 1950's and the 
beginning of the 1960's, mostly between 1956 and 1963. Their biography might be of interest for several 
reasons. On the one hand, those officers’ were responsible for the institutionalization the communist 
regime in Romania. On the other, they were all dismissed from their functions when their past activities 
were considered inadequate with the new political line of the Romanian Workers’ Party. This analysis 
points out the strategy used within the Securitate’s staff policy, after the consolidation of communism in 
Romania. 


Etichete: Securitate, politica de cadre, carieră, cadre de conducere 
Keywords: Securitate, staff policy, career, executives 


Prin fişele biografice, de mai jos, am încercat să reconstitui traiectoria 
profesională a şefilor unităţilor centrale ale Securităţii, aflaţi în funcție în perioada de la 
sfârşitul anilor "50 şi începutul anilor “60, mai precis, între anii 1956 — 1963. Ceea ce am 
avut in vedere prin prezentarea acestor fişe biografice a fost doar reconstituirea, pe cât 
posibil, a traseului urmat de cariera acestor ofițeri şi doar în mult mai mică măsură 
înfăţişarea acțiunilor represive în care au fost direct implicați. 

M-am oprit asupra biografiei şefilor unităţilor centrale de Securitate de la 
sfârșitul anilor `50 din două considerente. În primul rând, am avut în vedere faptul că 
aceşti ofiţeri, prin funcţiile pe care le-au deţinut, au contribuit, in mod decisiv, în unele 
cazuri, la consolidarea regimului comunist în România. În al doilea rând, faptul că 
aceştia au fost, cu toții, înlocuiţi din funcțiile deținute în anii care au urmat reprezintă, în 
sine, un factor de interes, datorită motivatiilor care au determinat destituirea lor şi a 
comparatiei care se poate face între biografia acestor ofițeri şi cea a inlocuitorilor lor, ce 
relevă strategia urmată în politica de cadre de la nivelul Securității după consolidarea 
regimului comunist în România. 

Înainte de prezentarea propriu-zisă a fiselor biografice în cauză, as vrea să mai 
fac câteva precizări. Asa cum se va vedea, in plus fata de materialul publicat în numărul 
precedent, am adăugat la fişele biografice ale comandanților direcțiilor centrale ale 
Securităţii pe cele ale şefilor unor servicii independente centrale ale M.A.I., în speță 
serviciile „K” — Contrainformatii în Penitenciare si „T” Tehnică Operativa. Din păcate 
însă, nu am reuşit să reconstitui biografiile tuturor şefilor serviciilor centrale 
independente din Ministerul Afacerilor Interne din această perioadă, datorită lipsei 
informațiilor relevante referitoare la activitatea maiorului Nicolae Leu, şeful Serviciului 
„B” Contrainformatii Radio, a locotenent-colonelului Nicolae Panaitescu, şeful 
Serviciului „E” Controlul Corespondentei şi a maiorului Emanoil Schmerler, şeful 

Serviciului „H” Cifru. În fine, aş vrea să repet: aceste fişe nu sunt decât un instrument 
de lucru pentru cei care vor să cunoască mai bine biografia celor aflați la conducerea 
organelor române de represiune sau să stabilească precis persoanele care, într-o anumită 
perioadă sau într-un anumit an au exercitat conducerea unei direcţii sau serviciu central 
al Securităţii. Bilanţul efectiv al activităţii informative a acestor ofiţeri — în măsura în 
care au participat la aceasta — nu poate face decât obiectul unei lucrări mult mai ample, 
ceea ce studiul de fata nu-şi propune. 


General — maior Mihail Gavriliuc (n. 8 noiembrie 1913, com. Dumbrăveni, 
jud. Suceava, studii — Institutul de Mine din Bucureşti, profesia de bază — inginer 
minier), şef al Direcției I Informatii Externe în perioada octombrie 1955 — iulie 1959. 

Membru al P.C.R încă din perioada „ilegalităţii”, după 23 august 1944, Mihail 
Gavriliuc a fost răsplătit pentru fidelitatea pe care a dovedit-o fata de partid, 
incredintandu-i-se mai multe funcții de mare importanţă, printre acestea figurând cele 
de vicepreşedinte al Comisiei Controlului de Stat (august 1951 — octombrie 1953), 
preşedinte al comisiei mai sus amintite (octombrie 1953 — iunie 1955), şi a ajuns, pentru 
o scurtă perioadă de timp, si la conducerea Secţiei de Cadre a C.C al P.M.RI!. În cursul 
celui de-al doilea Congres al P.M.R din 23 — 25 octombrie 1955, a fost ales membru al 
Comitetului Central al partidului, ceea ce confirma importanța tot mai mare dobândită 
de Gavriliuc în cadrul ierarhiei P.M.R si, în același timp, anunța pregătirea sa pentru 
ocuparea unui post încă şi mai însemnat decât cele ocupate până atunci. Asteptarile in 
acest sens ale noului membru al Comitetului Central s-au confirmat la scurtă vreme 
după terminarea celui de-al doilea Congres al P.M.R., dat fiind faptul că la 16 decembrie 
1955, a fost încadrat în funcţia de șef al Direcţiei I Informaţii Externe. 

In anii care au urmat, sub conducerea lui Mihail Gavriliuc, Direcţia I a repurtat 
si unele succese remarcabile, cum au fost răpirea fostului atentator împotriva legatiei 
române de la Berna, Oliviu Beldeanu, dar a înregistrat şi eşecuri de răsunet, precum 
arestarea, in R.F. Germania, a doi dintre subordonații săi, Constantin Horobet si Ştefan 
Ciuciulin, din 1958. Nemulțumirea ministrului Afacerilor Interne fata de activitatea lui 
Gavriliuc a crescut însă de-a lungul timpului, astfel încât, printr-un referat înaintat 
conducerii P.M.R. de la sfârşitul anului 1959, acesta propunea înlocuirea celui mai sus 
amintit din funcţia deţinută. Motivele acestei decizii erau legate, în principal, de stilul de 
lucru al lui M. Gavriliuc, erorile comise de el, in această privinţă, ţinând atât de modul în 
care exercita actul de comandă — lua decizii pripite, apoi revenea asupra lor, fiind greșite 
— cât si de modul în care executa ordinele primite — „i se ordonă să execute într-un fel o 
lucrare şi el nu tine cont de ordinul primit şi o execută cum il taie capul ceea ce a dus la 
dărâmarea unor acțiuni”? Şeful Direcţiei I ar fi avut lipsuri serioase şi în ceea ce priveşte 
„munca cu oamenii”, remarcându-se prin faptul că „astăzi prezintă unele cadre foarte 
bine, îi laudă şi îi ridică în slăvi, ca peste scurt timp, despre aceiași oameni să aibă 


1 Ibidem, p. 699: Fise biografice — Gavriliuc, Mihail. 
2 Ibidem, p. 188: Referat privind pe generalul Gavriliuc Mihail, semnat de ministrul Afacerilor Interne, 
general-colonel Alexandru Drăghici. 

aprecierile cele mai negative’’>. La toate cele de mai sus se adăugau nereguli înfăptuite in 
„mânuirea fondului C.LS.’4 şi responsabilitatea care i se atribuia lui Gavriliuc pentru 
arestarea celor doi ofițeri ai direcţiei, amintiți mai sus, în R.F.G. În fine, la fel ca toți cei 
care vor fi schimbaţi din funcţie în perioada următoare, generalul Gavriliuc mai era şi 
„bolnav”, ceea ce nu i-ar fi permis să-şi îndeplinească atribuţiile şi făcea necesară 
trecerea sa în rezervă, ceea ce s-a şi efectuat prin Hotărârea Consiliului de Miniştri nr. 
894 din 7 iulie 1959. 

Colonel Isidor Holingher (n. 1 decembrie 1920 la 
Suceava, fiul unui comerciant, coproprietar al unei fabrici de 
mobilă, naționalitatea — evreu, studii — liceul terminat cu diplomă 
de bacalaureat şi un an de studii superioare în cadrul Facultăţii de 
Chimie Industrială din Iasi, profesia de bază — funcționar), șef al 
Directiei a II-a de Contraspionaj în perioada 1956 — 1960. 

Isidor Holingher era un vechi membru de partid, fund, 
de altfel, nevoit să-şi întrerupă studiile la Facultatea de Chimie în 
1940 datorită legăturilor întreținute, începând din 1939, cu 
organizația studenţilor comunişti din Iasi. Mentinerea relațiilor cu studenţii comuniști si 
participarea la acţiunile întreprinse de aceştia în Iaşi l-au ajutat pe Holingher să fie 
primit în aparatul tehnic al Regionalei P.C.R. din Moldova, dar au dus si la arestarea sa 
de către Siguranţă, în 1940. După arestare, a refuzat să colaboreze cu organele de 
anchetă, dar a fost achitat, în final, de instanţă şi eliberate. Ulterior acestui incident n-a 


5 Se pare că generalul Gavriliuc nu a lăsat amintiri prea plăcute printre foştii săi subordonați, o 
dovadă în acest sens fiind şi declaraţiile făcute de unul dintre aceştia — locotenent-colonelul 
Bozianu — în timpul unei şedinţe a nou creatului Consiliu al Securităţii Statului din mai 1968: 
„Eu îmi amintesc, de exemplu, prin anul 1957 — 1958, la vechea unitate unde lucram [Direcţia I], 
era un ex-general Gavriliuc şi care avea obiceiul să transforme şedinţele de partid în adevărate 
anchete, încât iti era groază să stai şi să discuti omeneste, să spui păsurile. Să critici orice, nu mai 
vorbim. Mi-amintesc, dacă nu mă înşel, pe atunci tov. preşedinte [Ion Stănescu, preşedinte al 
C.S.S.] era delegat din partea CC si răspundea de acea unitate, că a fost pus chiar într-o situație 
jenantă de acest fost general, printr-o intervenţie a sa prin care a închis gura reprezentantului de 
atunci al CC în acea şedinţă” — vezi ACNSAS, fond Documentar, dosar nr. 87, f. 89: Stenograma 
convocării din 3 — 4 mai 1968, in care s-au dezbătut documentele Plenarei CC al PCR din 22 - 25 aprilie 
1968 

4 „[...] A trimis un ofițer în Berlinul Occidental şi i-a ordonat să ceară chitante mai mari pentru 
unele materiale cumpărate. [...] Dând o astfel de educaţie subalternilor, de falsificare a 
chitantelor, în loc să-i tragă la răspundere pentru asemenea porcării, este posibil ca si subalternii, 
la rândul lor, să procedeze la fel” — F. Dobre (coord.), op cit, p. 189: Referat privind pe generalul 
Gavrilinc Mihail, semnat de ministrul Afacerilor Interne, general-colonel Alexandru Drăghici. 

5 Se mai poate menţiona şi faptul că M. Gavriliuc era pe cale de a pierde orice sprijin din partea 
partidului pentru că, în urma verificărilor făcute de organele de partid, se dovedise că meritele 
sale din perioada ilegalitatii erau aproape inexistente, ba, mai mult, intretinuse în aceeași perioadă 
legături cu foşti informatori ai Sigurantei, ba chiar si cu comisari ai Sigurantei — vezi Ibidem, p. 
198 — 207, Referat de cercetare privind pe Gavriliuc Mihai, întocmit de Comisia Controlului de Partid, din 22 
decembrie 1959, semnat de preşedintele Comisiei, C. Pârvulescu. 

6 Potrivit organelor Direcţiei Cadre a M.A.I., „tatăl său a dat spert organelor de Siguranţă si 
judecătoreşti pentru a obţine achitarea” — vezi ACNSAS, fond Cadre, dosar personal Holingher 


185 


Nicolae Ionita 


mai menţinut decât legături sporadice cu ceilalți activiști comunişti până la sosirea 
armatei sovietice. In perioada 1941 — 1944, cu mici întreruperi, a fost încorporat într-un 
detaşament de muncă ce acționa la Calfa — Tighina, din Transnistria (la o carieră de 
piatră), în cadrul căruia a îndeplinit funcțiile de şef de echipă şi chiar şef al 
detasamentului. În această calitate, Holingher „nu a avut o atitudine justă, demnă de un 
membru de partid”, apropiindu-se de comandantul militar al detaşamentului şi având un 
comportament abuziv fata de cei ce se aflau în echipa de muncă pe care o conducea, ce 
a mers până la lovirea unora dintre ei, fapt pentru care a fost reclamat după terminarea 
războiului. În ciuda acestor reclamaţii, colonelul Holingher a rămas membru de partid, 
iar, după 23 august 1944, a ocupat diverse funcţii pe linie de partid: secretar la 
organizația județeană Baia a P.C.R., responsabil organizatoric la Comitetul regional 
P.C.R. Suceava, instructor al C.C. al P.C.R. pe lângă mai multe organizaţii judeţene din 
Moldova, instructor al C.C. şi consilier la „Domeniile Bucovinei”. În noiembrie 1948 a 
fost încadrat în S.S.I., iar apoi transferat la Securitatea Poporului, în ianuarie 1951, fiind 
repartizat la Direcţia B de Contraspionaj şi numit în funcția de şef al Serviciului 1 
(contraspionaj SUA), cu gradul de maior. În iunie 1955 a fost numit în funcţia de 
locţiitor al şefului Direcţiei de Contraspionaj, având gradul de colonel, iar în mai 1956 — 
promovat în funcția de şef al direcţiei. 

Pentru activitatea pe care o depune în cadrul Securităţii, colonelul Holingher 
era apreciat, observându-se că a reuşit să ducă la îndeplinire „sarcini dificile şi de mare 
răspundere”, folosind „combinaţii de înaltă calificare informativ-operativă”, fapt pentru 
care a şi primit numeroase medalii si ordine, inclusiv „Steaua R.P.R.”, clasa a Il-a. Pe de 
altă parte, se remarca faptul că „este foarte îngâmfat si orgolios”, căutând să se 
autoevidentieze, muncea „sectar” şi nu se preocupa în mod adecvat de „creşterea în 
muncă” a subalternilor, pe care nu reușea să şi-i apropie, pentru că „ţipă la ei şi-i 
ameninţă cu zile de arest”. 

Nu acestea din urmă au fost însă motivele care au pus capăt carierei colonelului 
Holingher în Securitate, ci problemele „de dosar” ale acestuia. În 1957, o comisie de 
control a activităţii organelor de Securitate, alcătuită din membri ai Secţiei Administrativ 
— Politice a C.C al P.C.R, îl enumera printre ofițerii care nu corespundeau postului din 
cauza dosarului de cadre necorespunzător. Anchetele efectuate de lucrătorii Direcţiei 
Cadre a M.A.I. au scos în evidență faptul că, dincolo de comportarea sa 
necorespunzătoare din perioada în care a fost încadrat în detașamentul de muncă, 
situația sa familială era total necorespunzatoare. Părinţii săi erau încadrați in categoria 
„burghezi exploatatori”, pentru că detinusera o fabrică de mobilă, cu 25 de muncitori 
angajaţi, pe care o vandusera in 1946 — probabil, se presupunea, datorită informațiilor 
furnizate de I. Holingher, care era activist C.C. al P.C.R. în acea perioadă şi era la curent 


Isidor, f. 17: referat de cadre din 16.03.1960, semnat de cpt de securitate Bara Traian si cpt. 
Chiriac Florian. 

7 Ibidem, f. 24: referat de cadre semnat de şeful Direcţiei Cadre, colonel Pateşan Ion. Toate aceste 
defecte ale colonelului Holingher au fost puse, de la bun început, pe seama originii sale sociale, 
astfel că într-un referat de cadre din 1951 se menţiona: „De-a lungul activității sale se vede (sic!) 
ca un fir roşu rămășițele burgheze pe care le mai are, rămășițe care l-au făcut să aibă o serie 
întreagă de lipsuri” — vezi sbidem, f. 89: Referat, din 7 mai 1951, semnat de locotenent major de 
Securitate Ivănoiu Dumitru. 

cu planurile de naționalizare ale regimului — şi îşi cumpăraseră apoi un atelier de mobilă, 
pe care l-au vândut în 1951, depunând cu această ocazie actele pentru a emigra în Israel. 
Renuntasera ulterior la această cerere, probabil la insistenţele fiului, dar faptul nu a 
trecut neobservat, mai ales că şeful Direcţiei de Contraspionaj mai avea trei unchi 
domiciliati în străinătate, dintre care unul chiar în Statele Unite. Cu toate că, la cererea 
partidului, Isidor Holingher renuntase la legăturile sale cu părinții, dosarul său de cadre 
a constituit un motiv suficient pentru schimbarea sa din funcţie, o dată ce i s-a găsit un 
înlocuitor. La 1 septembrie 1960, prin Ordinul ministrului de Interne nr. 2825, Isidor 
Holingher a fost trecut în rezervă şi pensionată. 

Locotenent-colonel Olimpiu Andrei” (n. 07.09.1923, București, naționalitatea 
— română, studii — şcoala medie si un curs de pregătire efectuat în U.R.S.S., profesia de 
bază — lăcătuş mecanic), locţiitor al şefului Direcziei a II-a Informatii Interne, a exercitat 
conducerea propriu-zisă a direcției în perioada 1961 — 1963, după plecarea din acest 
post a colonelului N. Budişteanu. 

O. Andrei terminase cinci clase primare în 1935, iar până în 1937 a rămas la 
domiciliul părinților, neavând nici o ocupaţie. În 1937 a intrat la Şcoala de elevi 
meseriaşi de pe lângă Atelierele C.F.R. Cluj, de unde, în 1940, s-a transferat la Atelierele 
C.F.R. „Griviţa — Vagoane”, unde obţine, în toamna lui 1941, calificarea în meseria de 
lăcătuş mecanic. După absolvirea acestei şcoli, a fost trimis la Depozitul C.F.R. Iţcani, 
unde a lucrat până în octombrie 1942, când se înrolează ca voluntar la Şcoala de ofițeri 
de transmisiuni din Bucureşti. La terminarea cursurilor, în aprilie 1944, primeşte gradul 
de sergent major, fiind înrolat, cu funcţia de comandant de grupă, în cadrul Batalionului 


8 Ibidem, f. 8: Notă privind pe generalul-maior de securitate (în rezervă) Holingher M. Isidor, din 27.06.1978. 
În ceea ce priveşte schimbarea din funcție a lui Holingher, succesorul acestuia în funcție, Neagu 
Cosma, relata că aceasta s-ar fi datorat unui control efectuat la Direcţia a Il-a a M.A.I., în 1960, 
de un „colectiv numeros aparţinând de două secţii de la C.C. al P.C.R.: Secţia de Control şi 
Indrumare a Ministerului de Interne, Ministerului Apărării Nationale, Justiţie si Procuratura si 
Secţia de Cadre. Controlul a fost condus de exigentul si neiertătorul lon Dincă — între timp 
devenit Ion 'Teleagă — care, timp de trei — patru luni a «întors pe dos» unitatea controlată, 
patalizand munca şi băgând spaima în noi toti.[...]. În raportul său [al lui Ion Dincă] insira, pe 
zeci de pagini, tot felul de «lipsuri şi neajunsuri» pe plan profesional, dar mai ales politic si 
educaţional. La asemenea constatări şi concluzii, propunerile erau pe măsură: 28 de ofiţeri, in 
frunte cu Isidor Holingher, şeful unităţii si adjunctii săi, printre care şi subsemnatul [Neagu 
Cosma], să fie trecuți în rezervă”. Cu toate acestea, potrivit memorialistului amintit mai sus, 
„Alexandru Drăghici nu a fost si nu putea fi de acord cu decapitarea contraspionajului” si, in 
consecință, au fost îndepărtați din rândul cadrelor M.A.I. numai Isidor Holingher si alti trei 
ofiţeri, restul persoanelor propuse pentru trecerea în rezervă rămânând „în atenția Direcţiei 
Cadre” pentru multi ani de atunci — vezi N. Cosma, Cupola. Din culisele Securităţii, Ed. Globus, 
București, f.a., p.258 — 259. Informaţia pare credibilă, dar nu a putut fi verificată prin alte surse 
documentare. 

” Având în vedere faptul că, în materialul din numărul precedent, am prezentat biografiile lui 
Nicolae Budişteanu si Tanase Evghenie, care au exercitat conducerea Direcţiei a I-a in 
perioadele 1956 — 1961, respectiv 1963 — 1967, în materialul de față am încercat să reconstitui 
biografia lui Andrei Olimpiu, care nu a fost niciodată comandant numit al direcţiei, ci doar a 
exercitat conducerea efectivă a acesteia între 1961 şi 1963, deşi, este adevărat, nu se încadrează 
întocmai în perioada avută în vedere prin titlul acestui studiu. 

15 Transmisiuni, cu care a si plecat, ulterior, pe frontul din Moldova, unde ajunge pana 
în localităţile Târgu Frumos si Roman!. După 23 august 1944, a fost repartizat in 
cadrul Batalionului 20 Transmisiuni, cu care a mers pe Frontul de Vest până în 
Cehoslovacia, de unde a fost lăsat la vatră. 

Încadrarea lui Olimpiu Andrei în rândul organelor române de represiune s-a 
produs în iulie 1945, când, „prin intermediul unui unchi al său”, a fost angajat la 
Prefectura Poliției Capitalei, cu funcția de comisar-ajutor. Sesizând schimbările politice 
ale momentului, din 1946 a intrat în rândul membrilor P.C.R., iar în 1947, ca o 
confirmare a corectitudinii orientării sale politice, a fost avansat la funcția de comisar si 
mutat la Inspectoratul Sigurantei Capitalei. În același an, însă, s-a descoperit faptul că O. 
Andrei, „cu ocazia unei perchezitii făcute împreună cu doi poliţişti, şi-a însuşit unele 
bijuterii şi a primit cadou o pereche de şoșoni, pentru a nu confisca alte 20 de perechi 
de la cel pe care l-au arestat”. În plus fata de aceasta, i-a împrumutat un pistol din 
dotare fostului sot al mamei sale, care a fost şi arestat, in octombrie 1947, pentru 
activitate într-o organizaţie P.N.T. si port ilegal de armă!!. Aceasta ar fi fost de ajuns, în 
mod normal, pentru a pune capăt carierei ofițerului în Siguranţă şi apoi în Securitate, 
dat, în loc de aceasta, a fost doar sancţionat cu o „admonestare” pe linie de partid, iar in 
septembrie 1948, după înființarea Direcţiei Generale a Securității Poporului, i s-a 
acordat gradul de locotenent, fiind numit în funcția de şef de problemă la Direcţia 
Securităţii Capitalei. Ulterior, a fost promovat la funcţia de şef de birou, iar, din 1951, la 
cea de şef de serviciu în cadrul aceleiaşi direcții. 

Si în aceste funcții, Olimpiu Andrei a înregistrat unele „lpsuri”: a întreținut 
relații intime cu o subalternă şi a acceptat ca un copil al său să fie botezat la biserică de 
„un element dubios”. În consecinţă, a fost pus în discuţia organizației de bază a P.M.R., 
sancționat cu „vot de blam cu avertisment” şi propus să fie scos din M.A.I. Ofiţerul 
părea însă să se bucure de protecţia unui personaj important, pentru că nu numai că nu 
a fost destituit din funcție, ci, „pe baza rezultatelor obținute”, este promovat ca locţiitor 
al şefului Direcţiei Securității Capitalei, în 1954, iar, în perioada 1956 — 1957, trimis să 
urmeze cursurile de pregătire în munca de Securitate din U.R.S.S. La întoarcere, a 
revenit în funcţia de locţiitor al şefului Securității Capitalei, rămânând în această poziție 
până în 1958, când structura în care activa a fost desființată, iar el — transferat la 
Direcţia a II-a, în funcția de şef de serviciu. Aici, a continuat să comită diverse abateri, 
sesizându-se faptul că şi-ar fi folosit „subalternii pentru a-şi procura ilegal si la preţuri 
mai scăzute diferite medicamente, covoare, alimente etc.”, a lovit un candidat la 
recrutarea ca informator ș.a., dar nici una din aceste abateri — atât de blamate, cu alte 
ocazii, de ministrul Al. Drăghici — nu a putut opri ascensiunea sa profesională, astfel 


10 După schimbarea de regim produsă in 1945, Olimpiu Andrei, aşa cum se nota în dosarul său 
de cadre, a „ascuns partidului” informaţiile referitoare la participarea sa la operaţiunile armatei 
române de pe frontul antisovietic până în 1952 „când, în urma cercetărilor făcute, a fost nevoit 
să recunoască” — vezi ANIC, fond CC al PCR, Secţia Cadre, dosar nr. A/66, f. 1: Referat de cadre 
Privind activitatea lui Andrei Olimpiu, din 20 octombrie 1962, alcătuit de Secţia Cadre a C.C. al 
P.M.R., semnat de Gal Ioan, instructor în cadrul Secţiei și Enache Ion, instructor în cadrul 
Grupului de instructori pentru controlul muncii de partid din M.F.A. — M.A.I. 

11 Ibidem, f. 2. Nici cu această ocazie O. Andrei „nu a recunoscut că i-a dat pistolul, în discuţiile 
avute însă la CC al PMR, Secţia de Cadre, a confirmat acest lucru” — vezi sbidem. 

încât, la 1 octombrie 1961, a fost numit locţiitor al şefului Direcţiei a III-a. S-a propus 
apoi — chiar de către conducerea ministerului — după plecarea din fruntea direcției a lui 
N. Budişteanu, numirea sa ca şef al unităţii. Nu a reuşit să ocupe această poziţie, 
datorită opoziţiei Secţiei de Cadre a C.C. al P.M.R., dar locotenent-colonelul (avansat 
ulterior la gradul de colonel) Olimpiu Andrei a exercitat conducerea efectivă a direcției 
până la unificarea acesteia cu Direcţia a IV-a Contrasabotaj, în 1963, când la conducerea 
noii direcţii, astfel create, a fost numit generalul Evghenie. În noua structură, colonelul 
Andrei a fost păstrat în funcția de locţiitor al şefului de direcție până în 196712, 
Colonel Nicolae Stoica (n. 29.11.1923, com. Cilibia, 
ny jud. Buzău, provenit dintr-o familie de „ţărani mijlocasi”, 
<=, nationalitatea — romana, studii — 7 clase primare si 3 clase 
profesionale, absolvind ulterior şi Facultatea de Drept şi cursul de 
pregătire în munca de Securitate din U.R.S.S, profesia de bază — 
muncitor) şef al Direcției a IV-a Contrasabotaj în perioada 1952- 
1959. 

Acesta era un vechi simpatizant al mişcării muncitoreşti, 
de care s-a apropiat treptat în timp ce lucra la C.F.R. Ploieşti, 
îndeplinind ulterior şi unele sarcini date de organizaţia locală a U.T.C. A fost cooptat, în 
1942, în Comitetul Judetean Prahova al U.T.C., dar, în 1942, fără aprobarea organizației 
din care făcea parte, a plecat pentru a se angaja la Uzinele „Vulcan” din Bucureşti, fapt 
ce a fost considerat, ulterior, drept „o mişcare anarhică, individualistă, deoarece nu a 
cerut aprobarea legăturii lui superioare”, pentru a se muta la Bucuresti!>. Odată ajuns la 
noul loc de muncă, N. Stoica a continuat să desfăşoare activitate de propagandă 
comunistă în rândul muncitorilor, fapt pentru care a fost şi arestat, în iunie 1944. În 
timpul anchetei la care a fost supus, a divulgat numele a „doi tovarăşi cu care a activat”, 
retractand-si însă declaraţiile iniţiale in fata Curţii Marţiale. Nu a fost condamnat, fiind 
eliberat, după 23 august 1944. 

După eliberarea din închisoare, N. Stoica a îndeplinit o serie de sarcini „de 
răspundere pe linie sindicală şi de tineret”, fiind apreciat pentru activitatea depusă. În 
1947, însă, a fost trimis din nou în producţie, în urma săvârșirii unei abateri grave! şi a 
revenit în cadrul Uzinelor „Vulcan”, unde s-a evidenţiat atât în muncă, cât şi pe linie de 
partid. Din 1948, a urmat o şcoală de partid cu durata de 3 luni, după absolvirea acesteia 
fiind numit instructor în Secţia Organizatorica şi apoi şef al Secţiei Industrie Grea din 
cadrul Comitetului orăşenesc Bucureşti al P.M.R. 

Încadrarea în Securitate a lui Nicolae Stoica s-a produs în septembrie 1952, 
când a fost numit şef al Direcţiei de Contrasabotaj din cadrul Ministerului Securităţii 
Statului, având gradul de maior. In noua funcţie ce i s-a încredinţat, activitatea maiorul 


12 Ibidem, f. 2 — 3. 

15 Idem, dosar personal Stoica Nicolae, f. 52 — Referat de cadre al colonelului de securitate Stoica Nicolae, 
din 21.07.1960, semnat de şeful Direcţiei Cadre, colonel Patesan Ioan. 

14 „S-a îmbătat, a căzut din tramvai, a pierdut o servietă a Uzinei Metalo-Chimice şi, neavând 
curajul, a minţit partidul că a fost atacat de manişti” — vezi, ¿bidem, f. 85 — Referat — Stoica Nicolae, 
alcătuit de Secţia Cadre a Organizaţiei Bucureşti a P.M.R. Momentul a fost cu atât mai penibil 
pentru conducerea P.M.R. cu cât, crezându-l pe N. Stoica, a folosit declarația lui pentru o 
interpelare în Parlamentul de atunci. 

Stoica s-a bucurat de multe aprecieri, el fiind caracterizat drept „un tovaras capabil, cu 
multă putere de muncă, hotărât şi perseverent în rezolvarea sarcinilor”, care s-a 
preocupat de „creşterea cadrelor din subordine”, „luând măsuri severe împotriva 
chiulangiilor”, având însă şi o serie de „lipsuri” — era „foarte nervos si din această cauză 
are unele ieşiri fata de tovarăşi”'15. Ca urmare a ,,performantelor” pe care le-ar fi obținut 
în calitatea de șef al Direcţiei de Contrasabotaj, Nicolae Stoica a fost şi detaşat, 
temporar, în perioada 1956 — 1957, la Direcţia I Informaţii Externe, fiind trimis în 
misiune în exterior, unde s-a comportat însă necorespunzător, trebuind să fie rechemat 
in ţară. În 1959, şeful Direcţiei a IV-a a fost trimis să urmeze cursul de securitate de un 
an din U.R.S.S., pe care acesta l-a absolvit cu rezultate foarte bune. La întoarcerea in 
tara, însă, fiind chestionat de şeful Direcţiei Cadre, col. Patesan şi şeful Comitetului 
Organizaţiei de Partid din cadrul M.A.I., colonelul Ion Dumitru, referitor la relațiile sale 
cu Alexandru loanid!, colonelul Stoica are o „poziţie anarhică, ieşiri isterice si de 
intimidare a tovarășilor care au primit însărcinarea să stea de vorbă cu elt, 

Aceasta era însă picătura care a umplut paharul. Pe 5 septembrie 1960 a fost 
chemat in fata lui Alexandru Drăghici, în prezența şefului Direcţiei Cadre si îi este 
comunicat faptul că, avându-se în vedere greşelile sale anterioare, la care se adăugau 
manifestările menționate mai sus, care „n-au nimic comun cu un ofițer de Securitate”, 
este trecut în rezervă. Deşi colonelul Stoica cere să fie păstrat în cadrul M.A.I., în orice 
funcţie, Al. Drăghici rămâne inflexibil, spunându-i acestuia că „a avut şi rezultate 
pozitive, însă când se credea că merge într-adevăr bine, făcea câte o prostie așa de mare, 
încât umbrea toată activitatea sa pozitivă” şi concluzionează: „decât să-l facă din cal, 
măgar, mai bine îl scoate din M.A.I. şi să meargă să muncească în producție, jos, in 
meseria sa, pentru a mai învăţa de la muncitori”18, Postul său era ocupat deja, din 1959, 
de generalul Evghenie. 

General-maior Grigore Naum (n. 30.09.1911, în oraşul Balti, U.R.S.S., fiul 
unui funcționat, naționalitatea — evreu, studii — liceul teoretic, cu diplomă de bacalaureat 
şi un an la Facultatea de Matematică din cadrul Universității Bucureşti, profesia de bază 
— funcționar), șef al Directiei a V-a Contrainformatii în Armată în perioada 1949 — 1962. 

Generalul Naum intrase în legătură cu mişcarea comunistă încă din timpul 
liceului si desfășurase activitate pe linie de U.T.C., al cărui membru a devenit în 1930. În 
1931 a fost primit în rândul membiilor P.C.R. După înscrierea la Facultatea de 
Matematică, a fost exmatriculat la finalul primului an, datorită activităţii de propagandă 
comunistă desfășurate. În 1934 a fost arestat, executând o lună de închisoare, la 
Penitenciarul Văcăreşti, pentru participarea la o demonstrație în fata legatiei Germaniei 
la Bucureşti pentru eliberarea lui Gheorghi Dimitrov. Ulterior, a fost numit secretar al 
unor organizații de sector ale P.C.R. din Bucureşti, însă, din 1937, Grigore Naum pleacă 


15 Ibidem, f£. 53: Referat de cadre privind activitatea colonelului de securitate Stoica Nicolae, din 
21.07.1960, semnat de şeful Direcţiei Cadre, colonel Pateşan Ioan. 

16 Unul din membrii bandei care jefuise maşina cu bani a Băncii Naţionale şi care a fost angajat al 
Miliției. 

17 Ibidem, f. 90: Notă — raport, a Direcţiei Cadre M.A.I., din 09.09.1960, semnată de colonel 
Pateşan loan. 

18 Ibidem, f. 90 — 91. Este trecut în rezervă prin Ordinul ministrului Afacerilor Interne nr. 
2826/09.09.1960, având „drept de ajutor unic” — vezi zbidem, f. 17. 

în Franţa, în vederea continuării studiilor. O dată ajuns în Franţa, a fost numit 
preşedinte al Comitetului voluntarilor români, mobilizați de Comintern pentru a 
participa la războiul civil din Spania, iar din 1938 s-a înrolat în Brigăzile Internaţionale, 
plecând pe front pentru a lupta împotriva lui Franco. După 1939, a fost internat, 
împreună cu alti voluntari romani în diferite lagăre din Franţa şi Algeria, de unde a fost 
eliberat, în 1943, de o comisie sovietică si trimis in U.R.S.S. De aici, după încadrarea sa 
ca responsabil politic al unui grup de partizani români, viitorul şef al Direcţiei de 
Contrainformaţii Militare a fost parasutat în România, pentru a lupta împotriva 
„armatelor fasciste”, din zona Văii Prahovei. După 23 august 1944, Gr. Naum a fost 
numit de Comitetul Central al P.C.R. corespondent al ziarului „Scânteia” de pe lângă 
Divizia „Tudor Vladimirescu”, pe care a insotit-o în cursul luptelor de pe Frontul de 
Vest, iar la înapoierea de pe front, a primit funcția de director al Editurii P.C.R. Din 
octombrie 1948, a fost numit președinte al Comisiei de verificare a membrilor de partid 
din judeţul Constanţa, ceea ce constituia un bun preambul al intrării în rândul cadrelor 
Securității. 

Încadrarea lui G. Naum în rândul organelor române de represiune s-a produs 
în noiembrie 1949, când a fost numit şef al Direcţiei de Contrainformații Militare, 
primind şi gradul de colonel”, După ocuparea acestei funcții, a fost apreciat pentru 
activitatea depusă, colonelul Naum remarcându-se prin introducerea unor metode noi 
muncă în cadrul direcţiei, coordonarea corespunzătoare a muncii subordonatilor, 
contribuţia avută la educarea acestora şi descoperirea mai multor „grupări de elemente 
dușmănoase” din cadrul Armatei, care au fost ulterior arestate și „trimise în justiție”, 
Pentru rezultatele obţinute, a fost avansat la gradul de general-maior, în 1954, primind 
si numeroase decoraţii din partea guvernului R.P.R. Cu toate acestea, în iulie 1962, 
conducerea Ministerului Afacerilor Interne a considerat că venise timpul să fie schimbat 
din funcţie și trecut în rezervă acest vechi cominternist, motivul invocat fiind „expirarea 
anilor de serviciu”22. 

Colonel Gheorghe Zodian (n. 20 octombrie 1915 în oraşul Bârlad, fiul unui 
muncitor, naționalitatea română, profesia de bază — inginer de locomotive, studii — 
Institutul de Căi Ferate, absolvit în 1957 şi cursul de pregătire în munca de securitate, cu 


19 Idem, dosar personal Naum Grigore, £. 8 — 9: Referat de cadre al general-maiorului de securitate Naum 
Grigore, semnat de şeful Serviciului 1, cpt. Chiriac Florian si locţiitor şef serviciu, maior Vasile 
Achimescu. În Spania, G. Naum participă la luptele de la Aragon si de pe Ebru. 

20 Ibidem, £.9. 

21 Ibidem, £. 70: Apreciere, din 09.10.1958, semnată de prim secretarul Comitetului Organizaţiei de 
Partid din M.A.I., Ion Dumitru. În fapt, generalul Naum a avut o contribuţie esențială la 
epurarea armatei în anii care au urmat instaurării puterii comuniste în România. 

22 Ibidem, £. 97: Expunere de motive cu privire la trecerea în rezervă a unui general maior din Ministerul 
„Afacerilor Interne, din 07.07.1962, semnată de vicepreşedintele Consiliului de Miniştri şi ministru al 
Afacerilor Interne, general colonel Alexandru Drăghici. După trecerea sa în rezervă, Grigore 
Naum fost încadrat ca director adjunct la Uzina de Medicamente Bucureşti, ajungând ulterior 
director administrativ şi economist şef la Centrala Industrială de Medicamente si Coloranti 
Bucureşti. 

durata de un an, efectuat in U.R.S.S), şef al Direcției a VI-a Transporturi în perioada 1955- 
1960.3, iar ulterior șef al Direcției Regionale M.A.I. Iasi (1960 — 1967). 

Viitorul şef al Direcţiei a VI-a a Securităţii terminase 
şapte clase elementare în 1929 şi se angajase ulterior ucenic la 
Atelierele C.F.R. Galati, unde a lucrat şi după finalizarea 
perioadei de ucenicie, până în 1938. Din 1938 a fost încorporat 
pentru o perioadă de trei luni, lucrând apoi ca fochist la 
Depoul C.F.R. Mărăşeşti. În perioada ianuarie — noiembrie 
1941 a urmat cursurile unei şcoli de tracțiune C.F.R. de la Iasi, 
după care a fost repartizat ca mecanic de locomotivă la Depoul 
Româneşti, din Basarabia. De aici s-a transferat, în 1943, la 
Depoul Tighina, pentru ca, din septembrie 1944, să fie evacuat 
la Sibiu, iar din mai 1945 să se întoarcă la Depoul C.F.R. 
Galaţi”. Este demn de menţionat faptul că, la întoarcerea sa în 
România, acesta a venit însoţit de viitoarea sa soție, de cetăţenie sovietică, pe care o 
cunoscuse în perioada în care lucra la depoul din Rasdelnaia — U.R.S.S. şi cu care s-a 
căsătorit în noiembrie 19447. 

Intrarea lui Gheorghe Zodian în rândul membrilor P.C.R. se produce în 1945 
(deşi a fost atestat ca având legături cu mişcarea comunistă încă din perioada interbelică, 
fiind şi un contributor sporadic la „Ajutorul Roşu”), după întoarcerea sa la Galaţi. A 
fost ales ulterior, în scurt timp, secretar al unei celule de partid, iar apoi preşedinte al 
comitetului sindical din cadrul Depoului C.F.R. Galati. După absolvirea unui curs de 
pregătire în 1946, este numit şef al Depoului C.F.R. Făurei, de unde a fost promovat, în 
1948, în funcția de şef al Serviciului Cadre al Direcţiei Regionale C.F.R. Brăila. De aici, 
este chemat la Bucureşti, pentru a lucra în cadrul Ministerului Transporturilor şi 
Comunicaţiilor, unde cariera sa a cunoscut o ascensiune rapidă, ajungând până la funcția 
de ministru adjunct şi vicepreședinte al Comitetului Geologic din Bucuresti. In funcţiile 


23 La data de 9 martie 1960, ca urmare a unei hotărâri a conducerii P.M.R., Direcţia a VI-a s-a 
desființat, iar „sarcinile şi obiectivele ce-i reveneau” au fost preluate de Direcţiile a II-a 
Contraspionaj și a III-a (Informaţii Interne) din cadrul Ministerului Afacerilor Interne. Motivul 
desființării acestei unităţi consta în faptul că se observase, după mai bine de 10 ani de 
funcţionare a acestei direcții a M.A.I., că ,,atributiunile Direcţiei a VI-a au trăsături comune cu 
atributiunile unor direcţii din aparatul central”. Ca urmare a acestei măsuri, colonelul Zodian a 
fost pus la dispoziţia Direcţiei Cadre, fiind numit, în cursul aceluiaşi an la conducerea Direcţiei 
Regionale Iasi a M.A.I.- vezi ANIC, fond CC al PCR, Secţia Cancelarie, dosar nr. 3/1960, f. 7: 
Expunere de motive cu privire la unele măsuri ce urmează a fi luate în cadrul Ministerului Afacerilor Interne”, 
din 09.03.1960. 

24 ACNSAS, fond Cadre, dosar personal Zodian Gheorghe, £. 271: Referat de cadre privind activitatea 
colonelului Zodian Gheorghe din 04.08.1967. 

25 Ibidem, f. 313: Referat de cadre privind activitatea colonelului Zodian Gheorghe din 
20.04.1965, semnat de şeful Direcţiei Cadre M.A.I., colonel Patesan Ioan. În privinţa soţiei 
viitorului colonel Zodian, trebuie menționat faptul că aceasta isi păstrează cetățenia sovietică 
până în 1963, când îi este acordată cetăţenia română în baza Decretului 386/1963. Cetăţenia i-a 
fost acordată atât de târziu pentru că nu dorise să renunţe la cetăţenia sovietică până atunci, 
stând în R.P.R. în baza paşaportului sovietic — vezi ébidem. 

deţinute, a fost apreciat drept capabil şi bun organizator, dar „rigid şi brutal în relațiile 
cu oamenii”%, La 1 august 1955, a fost trimis de Comitetul Central al P.M.R. pentru a 
lucra în cadrul Ministerului Afacerilor Interne, fiind încadrat cu gradul de colonel în 
funcţia de șef al Direcţiei a VI-a Transporturi, post pe care-l ocupă până la desființarea 
direcţiei. În perioada în care a fost şef al acestei direcţii centrale, era apreciat ca un 
„tovatăş exigent, disciplinat, cu simț de răspundere”, dar care înregistra ca principală 
lipsă faptul că „era distant fata de oameni, nu primea critica şi în general era considerat 
ca om rigid”. In 1957 — 1958 a urmat cursurile de pregătire în munca de securitate din 
U.R.S.S., la întoarcere fiind menţinut în fruntea Direcţiei a VI-a, până în martie 1960, 
când unitatea a fost desființată. Ulterior, fiind pus la dispoziția Direcţiei Cadre, a lucrat 
pentru câteva luni în cadrul Direcţiei a [X-a?’, până când a fost desemnat la conducerea 
Direcţiei Regionale M.A.I. Iasi. 

Numirea lui Gheorghe Zodian în fruntea Regionalei Iasi venea să suplinească 
un gol la conducerea acesteia, apărut după înlăturarea lui Nicolae Pandelea, în anul 
precedent3, între timp coordonarea direcţiei fiind asigurată de loctiitorii la comandă din 
acea perioadă, Nicolae Sidea şi Cleju. Colonelul Zodian, venind la comanda acestei 
unități de la începutul lunii august 1960, reuşeşte să se facă repede remarcat în aceasta 
nouă funcție. În primul rând, el caută să satisfacă cerințele conducerii ministerului în 
privința muncii informative desfăşurate de lucrătorii din subordine, reuşind să impună 
îmbunătăţirea performanţelor obţinute în recrutarea de agenți şi desfășurarea acțiunilor 
informative, fapt pentru care a fost recompensat cu diverse medalii şi premii în bani. În 
al doilea rând, caută să se impună în fata subalternilor. Reuşeşte acest lucru prin crearea 
unui climat de muncă cat mai tensionat — isi apelează subordonații, indiferent de grad, 
cu apelative precum „huligan”, „tăntălău”, „cap sec” etc., face presiuni asupra unora 
pentru a-l ajuta să-şi rezolve probleme personale, ordonă efectuarea de anchete cu 
privire la activitatea locţiitorilor săi, sancţionează aproape toate cadrele din subordine — 
astfel încât, in final, multi subalterni isi cer trecerea în rezervă, iar loctiitorii săi și şefii de 
servicii din cadrul Regionalei cer „să meargă în alte funcţii inferioare, numai să scape de 
col. Zodian Gheorghe şi stilul său de muncă”?. 

Cadrele Regionalei M.A.I. Iasi au făcut, de-a lungul timpului, numeroase 
plângeri împotriva „stilului învechit, drăcesc” de muncă al colonelului Zodian — dupa 
cum se exprima chiar unul dintre locţiitorii săi — dar toate au rămas fără efect. La cele 
menţionate mai sus, s-au adăugat o serie de directive originale ale șefului Regionalei Iasi, 
care au implicat cadrele direcţiei în noi domenii de interes pentru munca de securitate 
de pe plan local, unele dintre ele chiar neconforme cu directivele P.M.R. din acel 
moment. Astfel, ofițerii Securității din Iasi a trebuit să inspecteze restaurantele din Iasi — 


26 Ibidem, f. 271: Referat de cadre din 04.08.1967. 

27 Ibidem, f. 281 — 282. 

28 Colonelul Nicolae Pandelea (sau Pandele), fostul şef al Regionalei MAI Iasi a fost înlăturat din 
fruntea direcției în 1959, după ce s-a descoperit că a fost informator al Sigurantei, în perioada 
anterioară lui 1944 — vezi idem, fond Documentar, dosar 13 185, f. 63: Sfenograma sedintei de 
analiza muncii Direcţiei Regionale MAI Iasi, ținută în ziua de 31 octombrie 1959. De menţionat este 
faptul că acest informator al Sigurantei exercitase conducerea unei unități regionale a Securităţii 
timp de mai bine de zece ani, începând cu 1948. 

29 Ibidem, £. 273: Referat de cadre din 04.08.1967. 

pentru a vedea dacă se respectau regulile de igienă — si căminele studenţeşti — pentru a 
controla dacă studenţii aveau instalate difuzoare în camere, au început urmărirea 
informativă a tuturor persoanelor care efectuaseră plecări în străinătate, indiferent dacă 
acestea erau sau nu membri de partid, au alcătuit evidenţa tuturor evreilor din regiune 
care deţineau funcţii în aparatul de partid si de stat etc.%, 

Toate aceste probleme din activitatea Regionalei Iasi a M.A.I. au fost multă 
vreme cunoscute conducerii M.A.I., dacă avem in vedere faptul că, în iunie 1964, un 
colectiv din Direcţia Cadre a M.A.I. a efectuat un control la această direcție si a 
descoperit exact deficiențele amintite mai sus şi altele asemănătoare?!. Cu toate acestea, 
însă, în aprilie 1965, şeful Direcţiei Cadre isi menținea opinia conform căreia Zodian era 
„un ofițer bine pregătit profesional [...], bun organizator şi competent în conducerea 
Direcţiei Regionale M.A.I. Iaşi”, fapt pentru care propunea menţinerea sa în funcție. 

Schimbarea sa de la conducerea direcției s-a produs de-abia în 1967 şi doar la 
intervenţia organelor locale de partid. Astfel, cu ocazia unei dezbateri a documentelor 
Plenarei C.C. al P.M.R. din iunie 1967, ce a avut loc la sediul Regionalei Iasi a M.A.1.%, 
la care au participat şi delegaţi ai conducerii nou înființatului Consiliu al Securității 


30 Thidem, f. 323: Extras din stenograma C.S.S: în care s-a facut informarea despre felul în care s-a desfăşurat 
sedinta cu activul de bază din Regiunea M.A.I. laşi. În cursul acestei şedinţe, desfăşurate în 1967, unul 
dintre participanţi — cel mai probabil, Nicolae Doicaru — declara: „Pur şi simplu imi era si jenă să 
mai ascult câte năzbâtii a mai ordonat”. La cele de mai sus, se mai poate adăuga faptul că Zodian 
isi folosise unul dintre subordonați — care ulterior ceruse trecerea sa în rezervă — pentru a facilita 
încadrarea soţiei sale pe postul de asistent la catedra de limba rusă din Institutul de Medicină din 
Iaşi, desi aceasta nu îndeplinea condiţiile necesare pentru acest post — avea doar studii medii. 
Datorită presiunilor de acest gen efectuate asupra subordonatilor, aceştia cereau chiar ei să fie 
trecuţi în rezervă, dar colonelul Zodian găsise o soluţie si pentru această problemă, chemându-i 
pe cei doritori să părăsească unitatea condusă de el si informându-i că, dacă treceau în rezervă, 
va face presiuni, astfel încât nici unul să nu poată să-şi găsească o slujbă în viata civilă. Uneori, 
participa şi soţia sa — foarte prezentă, de altfel, în activitatea direcției — la efectuarea unor 
asemenea presiuni — vezi cbidem, f. 325 — Nota cu unele probleme privind pe colonelul Zodian Gheorghe. 

31 Ibidem, f£. 327 — 332: Notă — raport cu privire la stilul si metodele de muncă folosite de tov. colonel Zodian 
Gheorghe, seful Directiei regionale M.A.I. Iasi, alcătuit de Direcţia Cadre a M.A.I., din 24.06.1964, 
semnat de şeful colectivului de control, It. col. de Securitate Radu Dumitru. Acest raport 
menționează şi o serie de amănunte interesante legate de activitatea soției colonelului Zodian, la 
scurtă vreme după „Declaraţia din aprilie” 1964 a conducerii P.M.R., care ar fi fost „văzută în 
anturajul altor cetatence sovietice, dintre care unele sunt cunoscute cu manifestări dușmănoase 
cu privire la poziţia partidului nostru, ca de pildă soția tov. Timaru, secretar al Comitetului 
raional de partid, care este lucrată informativ” — vezi sbidem, f. 332. 

32 Este de menţionat faptul că, în timpul Plenarei mai sus menţionate, activitatea conducerii 
Direcţiei Regionale MAI Iași a fost criticată pentru faptul că ar fi solicitat „să se ia probe de scris 
de la toţi stiutorii de carte din sate”, fără a se aduce aceasta la cunoştinţa conducerii regionale de 
partid, fapt ce era calificat drept un abuz „cu implicaţii politice grave”. De asemenea, printr-un 
ordin scris adresat organelor subordonate, conducerea Regionalei Iasi solicitase acestora să se 
ocupe de „elementele dușmănoase cele mai active”, între care îi enumera pe „intelectuali”, o 
nouă greşeală „politică”, ce a atras iritarea conducerii de partid de atunci. — vezi ANIC, fond CC 
al PCR, Secţia Cancelarie, dosar nr. 99/1967, f. 101: Stenograma ședinței plenare a Comitetului Central 
al PCR din zilele de 26 - 27 iunie 1967”. Cel care a adus în atenţia plenarei aceste incidente a fost 
Grigore Răduică. 

Statului şi prim-secretarul P.C.R. al regiunii Iasi, acesta din urmă îl acuză pe Zodian de 
„O totală incompetenta la conducerea Regiunii, incompetenta profesională şi 
nepricepere în cele mai elementare norme ale vieţii”, constatând, în cazul acestuia, „un 
pronunţat gol în gândire” 5. La acuzele prim-secretarului P.C.R. s-au adăugat si 
plângerile locţiitorilor lui Zodian la conducerea Regionalei cu privire la comportamentul 
acestuia, toate acestea determinând, în cele din urmă, conducerea C.S.S. să ia măsura 
înlocuirii din funcţie a lui Gheorghe Zodian, în septembrie 1967. Acesta a fost trecut 
apoi în rezervă, la 1 decembrie același an, rechemat în activitate la 1 decembrie 1968 — 
ocazie cu care a fost numit în funcţia de adjunct al şefului Inspectoratului Judeţean de 
Securitate Iasi — si, în final, trecut definitiv în rezervă la 31 august 196934, 

Colonel Vasile Dinescu (n. 1 mai 1915, în București, 
fiul unui ospătar, naționalitatea — română, studii — patru clase 
primare, Scoala superioară de partid „Ştefan Gheorghiu”, cursul 
de pregătire in munca de securitate din U.R.S.S., profesia de bază 
— ajustor mecanic), şef al Direcția a VII-a Filaj și Investigatii in 
perioada 1953 — 1964. 

Colonelul Dinescu, după absolvirea a patru clase 
elementare, începuse să lucreze, din 1930, ca ucenic la Atelierele 
Aviației Civile, iar după calificarea sa ca ajustor mecanic s-a 
angajat la Atelierele de Construcţii Tehnice şi Aeronautice 
Bucureşti. A rămas angajat al acestei unități până în 1948, cu excepţia perioadei în care 
şi-a efectuat stagiul militar. Intrat în P.C.R. din 1945, Vasile Dinescu a îndeplinit ulterior 
mai multe funcţii pe linie de partid în cadrul întreprinderii unde lucra (responsabil al 
muncii de cadre etc.). La 15 mai 1948 a fost încadrat în Siguranţă, cu funcţia de comisar, 
iar de la 1 septembrie acelaşi an, după înființarea Securităţii Poporului, a primit gradul 
de locotenent şi funcția de adjunct şef birou în cadrul Direcţiei I a D.G.S.P.%. În 


33 ACNSAS, fond Cadre, dosar personal Zodian Gheorghe, f. 323 — 324: Extras din stenograma C.S.S: 
in care s-a facut informarea despre felul in care s-a desfăsurat sedinta cu activul de bază din Regiunea M.A.I. 
laşi. 

34 Ibidem, £. 16: Mutatii în timpul serviciului. Relaţiile lui Zodian cu organele de Securitate nu se vor 
întrerupe însă după această dată. Foştii săi subordonați nu au uitat umilintele la care-i supusese, 
aşa că i-au organizat o mică înscenare. Peste câţiva ani, în 1975, primind o sesizare „anonimă” — 
era semnată de „un cetăţean cinstit” (vezi ibidem, f. 85) — prin care erau instiintati de faptul ca 
Gh. Zodian ar fi păstrat la domiciliu documente cu caracter secret, la care ar fi avut acces în 
perioada în care a fost la conducerea Regionalei Iasi, organele iau în serios sesizarea respectivă 
(care ar fi putut fi alcătuită chiar de unul dintre foştii subalterni ai lui Zodian), efectuează o 
petchezitie la domiciliul fostului lor şef si, descoperind documentele în cauză, îl trimit în justiţie 
pe acesta pentru săvârşirea infracțiunii de „deţinere în afara îndatoririlor de serviciu a unor 
documente ce constituie secret de stat”. În fapt, aceste documente erau nişte caiete în care 
Zodian făcuse diverse însemnări (în mare măsură ilizibile) în timpul şedinţelor de partid 
desfăşurate la unitate. Pentru aceasta, fostul comandant al Regionalei Iasi a M.A.I. este 
condamnat în primă instanţă la 3 ani de închisoare, cu executare, sentință modificată, în urma 
recursului, la 1 an şi 8 luni, cu suspendare — vezi ébidem, f. 57 şi 76. 

35 ACNSAS, fond Cadre, dosar personal Dinescu Vasile, £. 10: Referat de cadre privind activitatea 
colonelului în rezervă Dinescu Vasile, semnat de şeful Direcţiei Personal şi Învăţământ a CSS, colonel 
Iulian Vlad. Dacă este corectă această referință privind încadrarea în Direcţia I a Securităţii 

perioada următoare, a cunoscut o ascensiune rapidă în cadrul Securităţii, ajungând să fie 
numit succesiv şef de birou, şef de serviciu, adjunct şef direcţie şi, din aprilie 1953, şef al 
Direcţiei a VIl-a Filaj si Investigaţii din cadrul Ministerului Securității Statului. În 
această calitate, Vasile Dinescu a întrunit aprecierile conducătorilor ministerului pentru 
activitatea desfăşurată, fiind, de altfel, decorat în mai multe rânduri cu diverse ordine şi 
medalii ale R.P.R. I se reproşau, în acelaşi timp, lipsa de control asupra activității 
subordonatilor, in special a acelora care lucrau în serviciul de supraveghere operativă, 
precum si lipsa de interes pe care o manifesta pentru pregătirea sa culturală. In 
perioada septembrie 1956 — iulie 1957, a urmat un curs de pregătire in U.R.S.S., la care 
„nu a depus tot interesul, din care cauză rezultatele obţinute la învățătură au fost 
mediocre”37. La întoarcerea in tara, a rămas în fruntea Direcţiei a VIl-a pentru o 
perioadă relativ îndelungată, „dovedind perseverenţă şi hotărâre în munca sa”%. 

In cele din urmă, însă, din cauza unor abateri disciplinare, este destituit, la data 
de 13.07.1964, din funcţia deţinută, fiind numit locţiitor şef de serviciu în cadrul 
Direcţiei a III-a, pentru ca apoi să fie trecut în rezervă şi pensionat, în iulie 1967. S-a 


Poporului, atunci Vasile Dinescu a lucrat în cadrul Direcției de Informaţii Interne. În alte 
referate de cadre ale ofițerului respectiv, apare ca ar fi fost încadrat la Direcţia a II-a (pe atunci 
— Contrainformatii Penitenciare) — vezi Ibidem, f. 40 — însă în fişa cuprinzând mutatiile din timpul 
serviciului ale ofițerului apare ca lucrând în cadrul Direcţiei I (vezi cbidem, f. 29) si de aceea am 
ales această variantă. Lucratorii de la Direcţia Cadre a M.A.I. aveau deseori obiceiul de a trece în 
referatele de cadre denumirea unităţilor unde activaseră ofițerii în cauză, ţinând cont de numele 
acestora din momentul în care a fost alcătuit referatul respectiv şi de aceea apar anumite 
neconcordante în datele prezentate. 

36 „[...] Nu-i pace să citească şi nu se preocupă de pregătirea sa culturală chiar ideologică decât 
într-o măsură mică. Nu are nici o părere prea justă privind posibilităţile ce le oferă completarea 
studiilor medii, privind acest lucru superficial. Personal nu a făcut nimic până în prezent pentru 
a-şi completa studiile, cu toate că în privința cunoștințelor generale are multe lacune”- vezi 
ibidem, £. 46: Referat de cadre al it. col. de securitate Dinescu Vasile. 

37 Ibidem, £. 41: Referat de cadre din 20.01.1962, semnat de șeful Direcţiei Cadre, colonel Patesan 
Ioan. De fapt, referirile la adresa comportării sale în timpul petrecut la Moscova au fost mult mai 
critice de atât. În caracterizarea pe care i-a făcut-o șeful grupului plecat la studii în URSS, col. 
Pavel Aranici, la întoarcerea in tara se arăta: ,,[...] La cursul de istoria P.C.U.S. nu a depus 
eforturi sia fost inactiv la seminarii. [...] În urma examenului de limba rusă şi văzând pretenţiile 
comisiilor si rezultatele examenelor la celelalte grupe la Istoria P.C.U.S., s-a făcut bolnav si a 
intrat în spital, scăpând în felul acesta de examene.[...] Este un caracter foarte dificil, greu de 
lucrat cu el, pentru că este o fire anarhică. Cu greu s-a încadrat în viata de colectiv. Intrigant, 
căuta să creeze discordie între tovarăşi. Foloseşte şi un vocabular care jigneste pe tovarăși. [...] 
Tov. Dinescu nu s-a străduit si nu a înţeles importanţa studiului si pentru ce a fost trimis la 
aceasta şcoală — zbidem, f. 100. 

38 Este bine că totuşi era perseverent, dacă avem în vedere faptul că rezultatele Direcţiei erau 
chiar rizibile. In privința eficienţei activităţii celor care lucrau în domeniul filajului, semnificative 
sunt cuvintele lui Gh. Pintilie la o şedinţă de analiză a activităţii Direcţiei a VII-a: ,,Cunoastem că 
munca Direcţiei a 7—a a făcut progrese fata de trecut si se simte acest lucru. Dacă acum tov. şefi 
de direcţii operative ridică problema că s-au stricat unele lucrări, înainte toate se stricau, nu 
numai 2 — 3, ca acum.[...]” — vezi idem, fond Documentar Bucuresti, dosar 13 191, f. 25: 
Stenograma de colegiu din ziua de 6 mai 1960, în care s-a analizat activitatea Direcţiei a VII-a pe perioada 1 
ianuarie — 31 dec. 1959. 

revenit asupra deciziei de trecere în rezervă în cursul aceluiaşi an, fiind reangajat în 
Direcţia a H-a din cadrul Consiliului Securităţii Statului, pentru a fi din nou trecut în 
rezervă, de data aceasta definitiv, la data de 31.10.1969%. 

Colonelul Francisc Andrei Butyka (n. 13 iulie 1920, în oraşul Cluj, fiul unui 
ţăran sărac, naționalitatea — maghiară, studii — şapte clase elementare, profesia de bază — 
lăcătuș), şef al Direcţiei a VIII-a Anchete în perioada 1952 — 1963. 

Francisc Butyka a absolvit şapte clase elementare în oraşul natal în cursul 
anului 1934, pentru a se angaja, în cursul aceluiaşi an, ca ucenic la un atelier de 
lăcătuşărie din Cluj. După calificarea sa în meseria de lăcătuș, a continuat să lucreze în 
cadrul aceluiași atelier până in 1938, înscriindu-se între timp si în cadrul Sindicatului 
Metalurgic, dar fără a se face remarcat prin implicarea în vreo acţiune de protest a 
muncitorilor din acea vreme şi fără a intra în contact cu mişcarea comunistă, ilegală la 
acea dată. În cursul anului 1938, Fr. Butyka s-a angajat la fabrica metalurgică ,,Fermata” 
din Cluj, în cadrul căreia a lucrat până în cursul lunii iulie 1941, când a fost concediat 
pentru că ar fi refuzat să se înscrie în „organizaţia fascistă” „Nemzeti Munka Kâzpant” 
(Centrul de Muncă Național) %. În continuare, timp de câteva luni, viitorul şef al 
Direcţiei de Anchete a Securităţii a rămas somer, pentru a fi încorporat, în cursul lunii 
octombrie 1941, în armata maghiară, în cadrul Regimentului 9 Transmisiuni din Cluj. A 
fost lăsat la vatră, fără a participa la război, în cursul anului 1944, pentru a fi concentrat 
din nou, în luna septembrie a aceluiaşi an şi trimis pe front în zona localității Turda. 
Aici, Francisc Butyka nu a participat la lupte, ci a servit ca furier si s-a „manifestat 
împotriva hitlerismului”, ascultând „postul de radio Moscova” 4!. Manifestările 
antihitleriste ale acestuia nu au durat însă prea mult, având in vedere că a dezertat din 
regimentului său, aflat în retragere la Baia Mare, în cursul lunii octombrie 1944 si s-a 
întors în orașul natal. 

După întoarcerea în oraşul Cluj, simțind oportunitatea care i se oferea odată cu 
intrarea armatelor sovietice pe teritoriul Ardealului, viitorul colonel Butyka a început să 
acorde, brusc, o mult mai mare atenție mișcării sindicale şi ia parte la toate acțiunile 
Organizate de aceasta, pentru a se înscrie apoi, din februarie 1945, în Partidul Comunist 
Român. Din acest moment, cariera sa a cunoscut o ascensiune aproape neîntreruptă, 


3° Idem, fond Cadre, dosar personal Dinescu Vasile, f£. 29. De fapt, colonelul Dinescu a comis 
multe abateri disciplinare de-a lungul întregii perioade în care s-a aflat la conducerea Direcţiei a 
VII-a si era de o incompetenta unanim recunoscută de toţi ceilalți şefi de unitate din M.A.I. si 
chiar de proprii subordonați, dar, cu toate acestea, el a fost menţinut în funcție, se pare cu 
sprijinul lui Al. Drăghici, care a fost dispus multă vreme să-l tolereze în fruntea unei unități a 
cărei activitate nu a avut niciodată o prea mare importanță pentru conducerea de atunci a 
ministerului. 

40 ANIC, fond CC al PCR, Secţia Administrativ — Politică (Dosare Anexe), dosar nr. 96/1955, f. 
18: Referat de cadre privind activitatea colonelului Butyka Andrei Francisc, din 25.07.1955, 
semnat de şeful Direcţiei Cadre a M.A.I., general maior Demeter Alexandru. Acesta este, cel 
putin, motivul concedierii pe care șeful, pe atunci, al Direcţiei Anchete a M.A.I. l-a furnizat 
lucrătorilor de cadre ai ministerului, ceea ce nu înseamnă că ar fi si adevărat. 

4 Ibidem. Desigur, ce alt post se putea asculta în cadrul armatei maghiare, în plin război 
antisovietic, decât Radio Moscova? Trebuie recunoscut că Fr. Butyka a luptat si el cum a putut 
împotriva ,,regimului de opresiune fascistă”. 

care-l va purta până in rândul conducătorilor organelor române de represiune. Astfel, 
din luna mai 1945, a fost scos „din producţie”, devenind „activist salariat” şi numit 
secretar al Sindicatului Metalo — Chimic din Cluj, pentru ca, în ianuarie 1946, să fie 
însărcinat cu funcția de responsabil organizatoric al Comitetului Judeţean P.C.R. Cluj. 
În iunie 1946, a fost cooptat, cu aceeaşi funcție, de responsabil organizatoric, în Biroul 
Regional al P.C.R., iar din martie 1947 a activat ca „responsabil al resortului sindical” in 
cadrul Biroului Comitetului de Partid Judeţean Cluj. La sfârşitul anului 1947, a 
intervenit o retrogradare a sa, „din cauza atitudinii de îngâmfare şi de supraapreciere pe 
care a manifestat-o în muncă”, fiind scos din „munca de partid” şi trimis ca secretar al 
Consiliului Sindical Judetean Cluj. Perioada de dizgrație a lui Fr. Butyka nu a durat însă 
prea mult, dată fiind nevoia de cadre fidele pe care o manifesta în acel moment nou 
instauratul regim comunist, astfel că, în cursul lunii mai 1948, acesta s-a reîntors în 
„munca de partid”, fiind numit responsabil organizatoric în Comitetul Judeţean de 
Partid Someş. Ulterior, a intervenit „verificarea membrilor de partid”, în cursul căreia 
responsabilul organizatoric al P.M.R. din judeţul Someș a fost numit preşedinte al 
Comisiei Judeţene de Verificare Năsăud. În această poziţie, Francisc Butyka „s-a achitat 
multumitor de sarcini”, conducerea partidului fiind chiar atât de ,,multumita” de 
activitatea sa încât 1-a oferit o promovare foarte semnificativă în ierarhia politică a 
vremii și l-a numit responsabil al Secţiei Documentare, apoi al Sectorului Anchete si 
Cercetări la Comisia Controlului de Partid de pe lângă Comitetul Central al P.M.R., 
aducându-l astfel, foarte aproape de viitorul său domeniu de activitate. Mai mult decât 
atât, „capacitatea organizatorică, orientarea” şi ,,vointa” dovedite de viitorul colonel în 
funcţiile politice pe care le-a deţinut până în acel moment nu puteau să nu atragă şi o 
recunoaştere oficială, vizibilă, a meritelor sale de către conducerea statului, astfel încât, 
în cursul anului 1949, a fost decorat cu ordinul „Steaua R.P.R.”, clasa a V-a. 

Mutarea lui Francisc Butyka de la Sectorul Anchete şi Cercetări al Comisiei 
Controlului de Partid la Direcţia de Cercetări a Securităţii s-a produs la 1 iulie 1952, 
când a fost încadrat în Direcţia Generală a Securităţii Statului cu gradul de maior, 
preluând, totodată, funcţia de şef serviciu în cadrul Direcţiei a VIII-a, cu delegație de 
locţiitor director. Doar două luni i-au trebuit proaspătului maior Butyka pentru a trece 
din postura de locţiitor (cu delegaţie) al șefului de atunci al Direcţiei Cercetări a 
Securităţii, în cea de șef al direcției în cauză şi de anchetator al foştilor săi comandanți, 
Mişu Dulbergher si Tudor Dincă, astfel că, de la 1 septembrie 1952, a fost numit la 
conducerea Direcţiei a VIII-a, fiind şi avansat la gradul de locotenent-colonel. Zelul 
noului anchetator şef al regimului trebuie să fi fost impresionant pentru conducerea 
organelor române de represiune de atunci, astfel încât, în ceva mai mult de un an, la 30 
decembrie 1953 a fost din nou avansat, la gradul de colonel, de data aceasta. Toate 
aceste promovari în funcţie şi în grad veneau însoțite de numeroase cuvinte de apreciere 
la adresa performanţelor sale profesionale, asa cum le exprima si conducerea Direcţiei 
Cadre a M.A.I., în cursul anului 1955: 

„În Securitate, tovarăşul colonel Butyka a depus eforturi pentru calificarea sa 
profesională, reuşind să cunoască bine metodele muncii de cercetări şi prevederile 
legilor în vigoare. Insista pentru respectarea legalității socialiste şi a luat poziție fata de 


42 Ibidem, f. 19. 

subalternii care au avut încălcări de la acest principiu. Se ocupă de munca tovarășilor, 
dând îndrumări şi ajutor practic când este nevoie. |...] Tov. colonel Butyka Francisc are 
perspective in această muncă, față de rezultatele pe care le-a obținut până în prezent. 
Pentru aceste rezultate, a fost decorat cu ordinul «Steaua R.P.R.», clasa a I-a (1954). S- 
a preocupat și perseverează în îmbogățirea nivelului său cultural şi politic (urmează 
Universitatea de Partid «Stefan Gheorghiu», fără frecvenţă), obţinând rezultate 
vizibile”$. 

Dacă avem în vedere „performanțele? cu care se puteau lăuda organele de 
anchetă ale Securităţii din acea perioadă, s-ar putea crede că aprecierile de mai sus, 
referitoare la insistența lui Fr. Butyka pentru „respectarea legalității socialiste” şi luările 
sale de poziţie „față de subalternii care au avut încălcări de la acest principiu” ar fi o 
mostra de cinism sau de umor negru al Direcţiei Cadre a M.A.I., dar, din păcate, nici 
una din aceste variante nu este valabilă, ci realitatea este că asta se înțelegea, pe atunci, 
prin „legalitatea socialistă”. Ulterior, lucrurile se vor schimba, dar, până atunci, 
„rezultatele vizibile” obţinute de șeful Direcţiei a VIII-a în anchetele desfăşurate, ca si 
în pregătirea sa profesională, culturală şi politică erau mai mult decât suficiente pentru a 
mulțumi conducerea organelor române de represiune. 

Nu toate aprecierile la adresa activităţii lui Francisc Butyka din acea vreme erau 
pozitive, reproşându-i-se mult timp atitudinea sa „de îngâmfare”, rigiditatea manifestată 
în relațiile cu subalternii, precum si intoleranta manifestată la critica venită „de jos”. O 
lungă perioadă de timp, aceste deficienţe au fost considerate minore, datorită faptului că 
metodele de anchetă ale colonelului Butyka erau încă utile pentru scopurile regimului, 
iar „îngâmfarea” sau ,,rigiditatea” de care acesta ar fi dat dovadă nu erau motive 
serioase, de natura să determine înlocuirea sa din funcţie, atâta vreme, mai ales, cât încă 
nu se profila un înlocuitor capabil să ofere aceleaşi rezultate precum acest şef al 
Direcţiei a VIII-a. Treptat însă, de la începutul anilor "60, atitudinea conducerii P.M.R. 
fata de metodele practicate de subordonații lui Fr. Butyka a suferit o schimbare 
semnificativă, liderii regimului începând să arate o mult mai mică toleranță fata de 
diversele abuzuri în care organele de anchetă de la nivel central sau regional erau 
implicate. În consecință, ceea ce i s-a cerut şefului Direcţiei de Anchete de atunci a fost 
să exercite un mult mai strâns control asupra activităţii subordonatilor, pentru ca 
violențele aplicate de aceştia invinuitilor, de regulă, cu prilejul interogării lor să fie 
efectuate numai în anumite cazuri, la cererea si cu autorizarea expresă a conducerii 
P.M.R. sau M.A.I. Era însă foarte dificil să fie dezvatati peste noapte ofițerii de anchetă 


43 Ibidem, În ceea ce priveşte ajutorul practic pe care-l dădea subordonatilor în caz de nevoie, 
există numeroase mărturii ulterioare care adeveresc acest fapt. Una din acestea este oferită de un 
alt personaj, de aceeaşi factură precum şeful Direcţiei Anchete, generalul Aurel Stancu, ce ocupa 
în 1957 postul de comandant al Securităţii Capitalei şi care, confruntat cu acuzaţiile conducerii 
P.M.R. conform cărora ar fi procedat cu excesivă brutalitate în anchetarea celor arestați cu 
prilejul evenimentelor din Ungaria din 1956, se apăra spunând că, în acelaşi context, şi „tov. 
Butică [sic! — Butyka | se lăuda in fata tov. ministru | Drăghici ] că a bătut pe unu de l-a omorât 
acolo din bătaie” — vezi idem, Secţia Cancelarie, dosar nr. 113/1957, f. 28. Deci, se poate aprecia 
că Francisc Butyka era într-adevăr un şef mereu preocupat de întronarea „legalităţii socialiste”, 
dar care ştia să-şi ajute cu plăcere subordonații în activitatea lor practică, de zi cu zi. 

+ Idem, Secţia Administrativ — Politica (Dosare Anexe), dosar nr. 9671955, f. 19. 

de practicile permise si chiar recomandate atatia ani la rand, astfel incat colonelul 
Butyka, cu toate „luările sale de poziție”, nu a reuşit să stăvilească abuzurile 
subordonatilor săi, care au provocat chiar anumite incidente ce au pus într-o situație 
stânjenitoare conducerea P.M.R. 

În aceste condiţii, în urma şi a unor erori personale ale lui Francisc Butyka, care 
au provocat dispute inutile între conducerea M.A.I. şi Procuratură, s-a decis, la 
începutul anului 1963, schimbarea acestui veteran al organelor române de represiune, 
care începea să incomodeze, mai ales că acum se întrevedea si un înlocuitor al acestuia, 
în persoana loctiitorului său, Gheorghe Enoiu. Sarcina de a formula motivele destituirii 
şefului Direcţiei a VIII-a i-a revenit generalului Vasile Negrea, prim-adjunctul de atunci 
al ministrului Afacerilor Interne, care, în caracterizarea alcătuită ofițerului atunci, arăta: 

„În ultimul timp, col. Butyka Francisk a manifestat lipsuri serioase in 
conducerea activităţii acestei direcţii. A prezentat unele lucrări neverificate, superficial 
întocmite şi neaprofundate. 

Manifestă serioase tendințe de supraapreciere şi din această cauză face caz de 
unele probleme pe care le ridică, însă nu le aprofundează si trece cu multă uşurinţă 
peste ele, iar când aceste probleme sunt verificate, nu se confirmă.|...] 

Poziţia lui sovaielnica, oscilantă şi lipsită de hotărâre s-a manifestat şi într-o 
serie de măsuri care trebuiau (sic!) luate pe linia muncii de anchetă. Deşi a fost ajutat, 
[...] nu a reuşit să lichideze cu ele, fapt pentru care propun să fie scos din funcţia de șef 
al Direcţiei a VIII-a şi pus la dispoziţia ministerului "4% 

Astfel, la 15 ianuarie 1963, s-a încheiat fructuoasa carieră în cadrul Securităţii a 
colonelului Butyka, înlocuit în funcţie de o altă figură „luminoasă” a Direcţiei Anchete, 
maiorul (pe atunci) Gheorghe Enoiu, ceea ce nu poate să arate decât progresul continuu 
al spiritului respectării „legalității socialiste” de către organele române de represiune. Cât 
despre Francisc Butyka, a fost trecut în rezervă din 13 noiembrie 1963, la scurtă vreme 
după ce partidul hotărâse că se poate dispensa de serviciile sale“. În perioada 1967 — 
1968, ca urmare a investigării de către organele de partid a abuzurilor comise în timpul 
anchetei „lotului Vasile Luca”, activitatea fostului şef al Direcţiei a VIII-a (ca si a 
succesorului său) a fost supusă oprobriului unanim al membrilor P.C.R., fiindu-i retrase 
toate decoraţiile acordate în timpul cât lucrase în cadrul Securităţii, dar fără a suferi alte 
consecinţe. În 1968, figura ca inspector la Vama Postelor. 

Colonelul Ştefan Mladin (n. 15.07.1915, com. Tunarii Noi, raion Calafat, 
regiunea Craiova, fiul unui țăran sărac, naționalitatea — română, studii — patru clase 
primare, profesia de bază — ospătar), şef al Direcției a IX-a Pază Demnitari în perioada 
1953 — 1962. 

Viitorul şef al pazei demnitarilor a absolvit patru clase primare în comuna 
natală în cursul anului 1926, rămânând ulterior acasă, pentru a-i ajuta pe părinți la 
„munca câmpului”. În 1928, după decesul tatălui său, a plecat la Bucureşti, unde a lucrat 
ca ospătar la diverse restaurante din Capitală, meserie pe care a practicat-o de-a lungul 


4 Florica Dobre (coord.), op. cit, vol. 1(1948 — 1967), p. 239: Caracterizarea colonelului Butyka 
Andrei Francisc, sef al Direcției a VIII-a cercetări penale din M.A.L, din 15 ianuarie 1963. 
46 Ibidem, p. 697: Butyka, Francisc Andrei — fişă biografică alcătuită de Florian Banu. 

întregii perioade anterioare lui 23 august 1944, cu excepţia unor scurte întreruperi, 
datorate efectuări stagiului militar sau arestării sale de către organele de Siguranță. 

Apropierea lui Ştefan Mladin de „mişcarea muncitorească” s-a produs după 
1932, când s-a încadrat în sindicatul ospătarilor. La scurtă vreme după aceea, a fost 
„atras în munca ilegală”, astfel încât a intrat în rândul membrilor U.T.C., luând parte la 
diverse acțiuni ale acestei organizații precum: împărțiri de manifeste, „întruniri 
zburătoare” (aceasta este, probabil, o formă cu totul originală de acţiune politică, pe 
care numai un bun membru al sindicatului ospătarilor era capabil s-o ducă la bun 
sfârşit), participarea la greve etc.“ Consecințele implicării sale în acţiunile militante 
organizate de mişcarea comunistă din România nu au întârziat să se vadă, în condițiile 
în care Siguranța supraveghea cu atenţie activitatea militantilor comuniști din Romania, 
astfel încât, în 1934, a survenit prima arestare a lui Ştefan Mladin, în cursul căreia, 
„găsindu-i-se la perchezitie material de partid, l-a recunoscut”. Ulterior, a retractat 
declarația inițială, în „urma îndrumărilor primite”, astfel încât, după o lună de arest, a 
fost eliberat, în aşteptarea verdictului instanței de judecată. Sentința dată de prima 
instanţă, în 1935, a fost deosebit de aspră în ceea ce-l privea, fiind condamnat „în lipsă”, 
la zece ani de închisoare, dar, în urma recursului, s-a dispus rejudecarea procesului, 
pentru ca, prin sentința definitivă din 1938, să fie achitat. De menţionat este faptul că, 
în tot acest timp, Ştefan Mladin şi-a continuat activitatea militantă, mai ales pe linia 
organizării „Ajutorului Roşu”, dar şi ca delegat al partidului în judeţul Mehedinţi, unde a 
participat la organizarea campaniei electorale a Blocului Democratic din acest județ. 
Participarea sa continuă la acţiunile P.C.R. nu putea rămâne nerăsplătită, motiv pentru 
care a fost şi primit ca membru de partid cu drepturi depline în 1937. 

În cursul anului 1937, viitorul comandant al Direcţiei a LX-a a Securităţii a fost 
încorporat în armată, efectuându-şi stagiul militar până in 1939. În toată această 
perioadă, Şt. Mladin a continuat să păstreze legătura cu partidul, fapt care i se va dovedi 
util mai ales în iunie 1941, când a fost din nou încorporat, de data aceasta pentru a 
participa la război, pe frontul antisovietic. Cu acest prilej, a cerut instrucțiuni de la 
„legătura” sa din partid cu privire la atitudinea pe care trebuia s-o adopte si, în urma 
sfaturilor primite, a hotărât că cel mai potrivit front pe care trebuia să lupte era cel al 
popotei ofițerilor, unde s-a şi încadrat, evitând astfel participarea la orice fel de bătălie. 
Cu toate acestea, nu s-a mulțumit cu atât şi, dorind să-şi poată exercita meseria cu orice 


+ ANIC, fond CC al PCR, Secţia Administrativ — Politică (Dosare Anexe), dosar nr. 96/1955, f. 
113: referat de cadre privind activitatea locotenent colonelului Mladin C. Ştefan, din 20.07.1955, 
semnat de şeful Direcţiei Cadre a M.A.I., general maior Demeter Alexandru. 

48 De fapt, Ştefan Mladin a fost sfătuit să aibă „o comportare justă şi, la prima ocazie, să se 
predea la sovietici”. În ciuda indicatiilor ale organelor de partid, viitorul ofițer nu a dezertat din 
armata română, ci alături de unitatea sa, Batalionul 710 Infanterie, a mers până aproape de 
Stalingrad. Este adevărat însă, că nu a participat la luptele propriu-zise, ci a servit la popota 
ofiţerilor, comportandu-se „just” in tot timpul cât a fost pe front si ducând „muncă de lămurire 
printre ostaşi”. În decembrie 1942, „îmbolnăvindu-se”, a fost trimis în tara, pentru ca, din 
ianuarie 1943, să fie transferat la Regimentul 31 Infanterie si trimis la popota Şcolii Superioare de 
Război din Bucureşti, unde a servit la popota ofiţerilor — vezi idem, dosar nr. dosar nr. 74/1953, 
f. 18 — 19: referat de cadre privind activitatea locotenent-colonelului Mladin Ştefan, locţiitor al 
şefului Direcţiei a IX-a a Ministerului Securităţii Statului, [1953 

pret, a facut multe sacrificii pentru aceasta, după cum recunostea şi conducerea 
Direcţiei Cadre a M.A.I. in 1955: 

„În timpul războiului, cu ajutorul spertului, a obținut dese concedii, in care 
timp lucra în meseria sa”%. 

Ştefan Mladin a folosit însă acest timp şi pentru a continua lupta împotriva 
orânduirii „fasciste” de la locul său de muncă, astfel încât, în 1943, a organizat, 
împreună cu alti ospătari — membri si ei, probabil, ai sindicatului ospătarilor — o 
„acţiune revendicativă” de amploare în cadrul restrâns al restaurantului „Bavaria? din 
Bucureşti. Din păcate pentru organizatori, organele de represiune de atunci au 
intervenit prompt, înfrângând mişcarea de rezistenţă din restaurantul ,,Bavaria” si St. 
Mladin a fost arestat din nou de Siguranţă, fără însă a fi trimis în judecată, dat fiind 
faptul că Parchetul Militar a clasat dosarul „din lipsă de probe”. La scurtă vreme dupa 
aceea, cariera sa la popota armatei s-a încheiat, în urma dezertării lui Mladin din mai 
1944, acesta trecând ulterior „în ilegalitate”. Ulterior, şi-a desfăşurat activitatea în cadrul 
formațiunilor „patriotice”, unde s-a ocupat de „organizarea ospatarilor în formațiuni 
patriotice” şi de ţinerea „legăturii cu celelalte grupe de patrioți”. Formațiunile 
„patriotice” ale ospătarilor s-au dovedit a fi de un real folos partidului, cu prilejul 
evenimentelor de la 23 august 1944, când Ştefan Mladin a participat, alături de colegii 
săi de breaslă, la arestarea lui Jon Antonescu>!. 

După schimbarea de regim şi acapararea puterii de către P.C.R., sacrificiile lui 
St. Mladin din perioada „ilegalităţi? au fost recunoscute, fiind angajat, din 1946, in 
cadrul S.S.I., unde se pare că ar fi lucrat „cu rezultate bune”, îndeplinind „cu curaj unele 
misiuni de încredere”. În 1948, i s-a încredinţat primul post de mare răspundere si 
foarte potrivit pentru pregătirea sa anterioară — acela de şef al Protocolului la 
Preşedinţia Consiliului de Miniştri. A ocupat această funcție până în cursul anului 1951, 
când a trebuit să fie schimbat din funcţie, datorită unor deficiențe profesionale, după 
cum recunoștea, ulterior şi Direcţia Cadre a M.A.I., care nu uita să-i aprecieze însă şi 
calitățile dovedite în această funcţie: 

„ŞI la Protocol a muncit bine însă, nefiind controlat şi ajutat, au reînviat în el 
slăbiciunile imprimate caracterului său de profesia si mediul din trecut. Devenise foarte 
ingamfat, slugarnic şi carierist. Era preocupat pentru a-și asigura condiții de viata 
luxoase şi uneori se complăcea în anturajul unor elemente cu o morală mai decăzută, cu 


49 Idem, dosar nr. 96/1955, f. 113. 

50 Este de apreciat intervenţia promptă a organelor de Siguranţă, care au realizat, desigur, faptul 
că extinderea unei asemenea acţiuni revendicative în rândul tuturor ospătarilor din Bucureşti ar fi 
constituit o amenințare considerabilă la adresa spiritului combativ al populației Capitalei pe timp 
de război, care oricum, nu era la cote prea înalte. Nici nu putem să ne gândim ce efecte ar fi avut 
propagarea mișcării în rândul ospatarilor de la restaurantele din toată tara. 

5! Idem, dosar nr. 74/1953, f. 19: referat de cadre privind activitatea locotenent-colonelului 
Mladin Stefan. Se pare că Stefan Mladin ar fi condus chiar echipa care l-a ridicat pe Ion 
Antonescu de la Palatul Regal în noaptea de 23/24 august 1944 — vezi Stelian Tănase, Cengi lu” 
tanti Varvara. Istorii clandestine, Bucuresti, Ed. Humanitas, 2005, p. 459. 

52 Ibidem, f. 22: Referat de cadre privind pe locotenent colonelul Mladin Stefan, din 29.07.1952, 
alcătuit de Sectorul de Verificare a Cadrelor din C.C. al P.M.R. 

care făcea petreceri şi chefuri îndelungate. Din această cauză, neglija viata de partid, de 
multe ori lipsea nemotivat de la şedinţele organizației de baza’”>>. 

Cum chefurile prelungite se mai puteau tolera, dar lipsa de la şedinţele 
organizaţiei de bază, nu, partidul a hotărât să-i dea „un ajutor serios pentru lichidarea 
lipsurilor sale”, astfel încât, după destituirea sa de la Protocol, a fost numit in mult mai 
austera funcție de instructor la Secţia Organe Conducătoare din cadrul C.C. al P.M.R. 
Aici, Ştefan Mladin a dat dovadă de grabnică îndreptare şi după circa un an, partidul a 
hotărât să-i dea şansa de a lucra din nou într-un domeniu apropiat pregătirii sale, fiind 
încadrat Ministerul Securităţii Statului, de la 1 octombrie 1952, cu gradul de locotenent- 
colonel si funcţia de locţiitor al şefului Direcţiei a IX-a Protecţia Ministerelor, Paza 
Demnitarilor. De la 1 iunie 1953, proaspătul locotenent-colonel Mladin a fost avansat în 
funcţie, devenind şef al direcției mai sus amintite. 

După venirea la conducerea direcției, se aprecia că Şt. Mladin ar fi „crescut în 
muncă”, obținând aprecierea conducerii M.S.S., ulterior a M.A.I. pentru activitatea 
depusă. Mai înregistra unele „lipsuri”, precum „superficialitatea în analizarea 
problemelor, pripeala și uşurinţa”, „unele tendințe de îngâmfare”, faptul că nu studia 
„suficient material ideologic”, dar, în mod indiscutabil, activitatea sa într-un domeniu 
atât de apropiat de pregătirea profesională atât de specială de care dispunea nu putea 
decât să aducă satisfacţii superiorilor ierarhici. 

Totul a durat până la sfârşitul anului 1961, când, sătulă de desele abateri 
disciplinare ale ofițerilor Direcţiei a IX-a şi de lipsa de control a colonelului Mladin 
asupra subordonatilor, conducerea M.A.I. a decis reorganizarea acestei unităţi, care-şi 
schimbă şi indicativul, devenind Direcţia a VI-a, şi înlocuirea din funcţie a fostului 
Ospătar, a cărui carieră de supraveghetor-sef al activității 
demnitarilor şi, mai ales, al protocolului acestora se încheie în 
mod abrupt, după aproape opt ani de frumoase realizări5*. 

Colonel Mihail Petruc 5 (n. 08.11.1910, Tighina — 
U.R.S.S., fiul unui muncitor salahor, naționalitatea — rusă, studii — 
Institutul de Drept din Harkov — U.R.S.S, profesia de bază — 
lăcătuș), şef al Serviciului „K” Contrainformații Penitenciare si Miliție in 
perioada 1958 — 1967. 

Viitorul colonel Petruc terminase patru clase primare în 
localitatea natală în 1923, iar din 1924 s-a angajat ca ucenic în 
cadrul Atelierelor C.F.R. Tighina, unde a învățat meseria de lăcătuș. Şi-a exercitat 
profesia de bază pentru o scurtă perioadă de timp (1928 — 1931) în cadrul Atelierelor 
C.F.R. din Tighina si Galaţi — pe teritoriul României. A emigrat din România în 1931, 
când, pentru a nu fi încorporat în armata română, de teama persecuțiilor la care ar fi 


53 Tdem, dosar nr. 96/1955, f. 114. 

5 Nu am putut stabili cu precizie data înlocuirii din funcţie a colonelului Mladin, care, într-un 
stat de organizare de la sfârșitul anului 1961, figura încă la conducerea Direcţiei a IX-a. Cel mai 
probabil, această schimbare a intervenit între începutul anului 1962 şi luna august a aceluiaşi an, 
când succesorul său, colonelul Nicolae Iani, era propus la conducerea Direcţiei de Pază a 
Demnitarilor. 

55 Nume real — Burun Mihail. 

fost supuşi ,,recrutii aparținând minorităţilor naţionale”, pleacă în Uniunea Sovietică, 
predându-se autorităţilor din Tiraspol5, care-l repartizeaza ca lăcătuş-mecanic la fabrica 
de conserve din localitate. 

M. Petruc nu a rămas însă multă vreme în această poziție, datorită faptului că 
autoritățile sovietice au văzut în tânărul emigrant un posibil ajutor de nădejde, care 
putea fi folosit impotriva statului român. La receptarea favorabilă a lui Petruc de către 
organele de securitate sovietice a contribuit si faptul că acesta intrase in contact cu 
mişcarea comunistă încă de când era in România, fiind primit in U.T.C. din 1927. De 
aceea, odată ajuns în U.R.S.S., a fost lăsat să lucreze 2 ani în producţie — la fabrica de 
conserve din Tighina — apoi este primit în Comsomol, iar din 1933 — scos din producție 
şi trimis să urmeze cursurile unei şcoli juridice preparatoare din Odesa, iar apoi pe cele 
ale Institutului de Drept din Harkov, pe care le-a absolvit în 1938. În 1939 M. Petruc a 
fost contactat de către organele de informaţii din tara adoptivă pentru a fi trimis într-o 
misiune de spionaj în România. Misiunea sa a eşuat însă, în mod lamentabil, fiind arestat 
de autoritățile române, la doar câteva zile după trecerea frontierei — în data de 2 iulie 
193957. La ancheta care a urmat, Petruc a avut „o poziție proastă”, recunoscând 
misiunea pe care o avea de îndeplinit şi furnizând multe detalii privind organele de 
spionaj sovietice şi pregătirea care se acorda spionilor trimişi în România. În consecinţă, 
a fost condamnat la 10 ani muncă silnică şi închis la Doftana. Aici s-a integrat în grupul 
deţinuţilor comuniști, indeplinindu-si toate sarcinile care îi erau date pe linia „muncii de 
partid”, fără a fi primit însă în rândurile P.C.R. Acceptarea sa ca membru al partidului s- 
a produs abia în februarie 1944, fiind efectuată de celula comunistă din închisoarea 
Caransebeş, ca urmare a unei noi condamnări primite de Petruc, de data aceasta la 
muncă silnică pe viață şi a comportării „demne şi curajoase” avute de acesta în timpul 
anchetei şi a procesului”. 

După 23 august 1944, a lucrat, până în ianuarie 1948, ca responsabil al 
Serviciului Aprovizionării de la C.C. al P.C.R., fiind însă sancționat cu „vot de blam cu 
avertisment” pentru „delăsare în muncă” şi lipsă de răspundere în administrarea 
bunurilor încredințate. În continuare, cariera sa urmează un curs tipic pentru un agent 
sovietic infiltrat în structurile guvernamentale din România. Astfel, în perioada ianuarie 
— octombrie 1948 este angajat al Ministerului Afacerilor Externe român, fiind trimis în 
funcţia de consul al R.P.R. la Varşovia. Din octombrie 1948, a fost încadrat în Serviciul 


56 ACNSAS, fond Cadre, dosar personal Petruc Mihail, f. 37 — referat de cadre privind activitatea 
colonelului Petruc Mihail, din 1961, semnat de şeful Serviciului 1 din Direcţia Cadre, cpt. Chiriac 
Florian şi lucrător cadre, cpt. Tencu Alex. În perioada cât a trăit în Uniunea Sovietică, la sugestia 
organelor de informaţii din această tara, a purtat numele de Ogonicov Mihail Chirilovici. 

57 Ibidem, f. 37 şi 152. Referitor la misiunea lui Petruc M. in România, pregătirea care i s-a făcut 
de către organele KGB, în vederea îndeplinirii misiunii încredințate şi ancheta la care a fost 
supus de autorităţile române — vezi sbidem, f£. 167 — 171: Studiu asupra cazului de spionaj sovietic 
»Petruc Mihail”, din 03.08.1939, alcătuit de ofiţerii Secţiei a I-a din cadrul Marelui Stat Major al 
Armatei române. 

58 Ibidem, f£. 38 — Această nouă condamnare a lui Petruc a survenit ca urmare a faptului că s-a 
descoperit, de către autorităţile române, faptul că el efectua legătura dintre celula de partid din 
închisoarea Văcăreşti si organizația Apărarea Patriotică prin intermediul unui gardian al 
închisorii, care a fost filat şi arestat de Siguranța română în octombrie 1943. 

Special de Informaţii, îndeplinind mai multe „munci de răspundere” in tara şi 
străinătate. În octombrie 1951, a primit gradul de maior şi funcţia de şef serviciu, iar 
apoi pe cea de locţiitor şef direcție în cadrul Direcţiei 15°, iar din 1956 este numit în 
funcţia de locţiitor şef direcţie la Direcţia a I-a — Informaţii Interne a M.A.I. 
Avansarea în funcția de şef al Serviciului independent „K?”, intervenita în 1958, l-a adus 
într-o poziție de prim rang în cadrul organelor române de represiune, poziţie pe care a 
reuşit să şi-o păstreze până la sfârșitul anului 1967. Această menţinere a sa într-o funcție 
atât de importantă s-a produs în ciuda aparentei nemulțumiri a organelor de cadre din 
M.A.I., care-l învinuiau — încă din 1961 — pentru că nu şi-ar fi dat suficient interes 
pentru rezolvarea „unor situații operative mai greoaie (sic!)” din „comoditate si spirit de 
conservare”60. 

După răcirea relaţiilor româno-sovietice, în 1964, poziţia lui Mihail Petruc a 
părut să fie amenințată de investigaţiile efectuate de Direcţia Cadre cu privire la 
activitatea sa. S-a descoperit, cu acest prilej, faptul că, in 1960, şeful Serviciului „K” 
făcuse o cerere, prin intermediul prim-adjunctului ministrului Afacerilor Interne de 
atunci, Gh. Pintilie, adresată loctiitorului preşedintelui Comitetului Securității de Stat de 
pe lângă Consiliul de Miniştri al U.R.S.S., V.S. Tikunov, pentru a-i fi eliberată o diploma 
de absolvent al Institutului de Drept din Harkov, ce îi era necesară pentru a fi 
prezentată Direcţiei Cadre a M.A.I. din R.P.R.6!. Avându-se in vedere toate acestea, 
precum şi faptul că M. Petruc era pe cale să depăşească limita de vârstă pentru gradul de 
colonel de atunci — 55 de ani — Direcţia Cadre cerea trecerea sa în rezervă. Dorinţa 
conducerii Direcţiei Cadre se va îndeplini însă de-abia la 1 decembrie 1967, când 
colonelul Petruc este destituit din funcția deţinută şi pus la 
dispoziția Consiliului Securităţii Statului, pentru a fi pensionat la 
data de 31 ianuarie 1968. Ulterior, la 1 ianuarie 1969, a fost 
rechemat în activitate, fiind numit în funcția de şef serviciu în 
sectorul Tehnică Operativă, pentru a fi trecut apoi definitiv in 
rezervă, la data de 31 octombrie 196963, 

Locotenent-colonel Alexandru Szacsko (n. 17 august 
| 1922, com. Lupeni, jud. Hunedoara, fiul unui miner, nationalitatea 
a, K — ruteană, studii — liceul cu diplomă de bacalaureat, profesia de 
bază — lacatus), şef al Serviciul independent „T” — Tehnică Operativă în perioada 1953 - 1961. 


59 Ibidem, £.10: Mutatii în timpul serviciului — colonelul M. Petruc. 

60 Thidem, £. 38: Referat de cadre privind activitatea colonelului M. Petruc „din 1961. 

61 Ibidem, f. 24 — 25 — cererea în cauză era semnată de Gh. Pintilie. Cel mai probabil, lui M. 
Petruc i se reproşa, cu această ocazie, faptul că nu urmase căile oficiale pentru rezolvarea 
problemei sale, preferând să se adreseze în mod direct conducerii KGB, fapt ce nu făcea decât să 
pună o dată mai mult în evidenţă ataşamentul sau fata de organele de securitate sovietice. 

62 Ibidem, £. 19 — 20: Raport cuprinzând unele probleme referitoare la colonelul Mihail Petruc, din 25 
septembrie 1964, semnat de șeful Direcţiei Cadre a M.A.I., colonel de Securitate Pateşan Ioan. 

63 Ibidem, £. 10 — Mutatii în timpul serviciului ale colonelului M. Petruc. Este de remarcat faptul că 
personajul în cauză avea deja aproape 59 de ani, aşa că schimbarea sa din funcţie poate fi legată 
mai mult de depăşirea limitei de vârstă decât de dorința conducerii organelor române de 
represiune de a îndepărta un notoriu agent sovietic din cadrul Securităţii. 

Viitorul şef al Serviciului „I”, dupa absolvirea a 7 clase elementare, in 1935, s-a 
angajat ca ucenic la atelierele mecanice ale Societăţii Petroşani, unde a continuat să 
lucreze si după calificarea sa în meseria de lăcătuș. Din septembrie 1940, a fost atras în 
cadrul U.T.C., participând la diverse acţiuni ale acesteia, ceea ce a atras după sine si 
arestarea sa de către Siguranța Deva, în luna decembrie a aceluiași an. „Fiind tânăr şi 
fără experiență în munca ilegală”, Szacsko a avut „o comportare slabă” în timpul 
cercetărilor, recunoscând toate faptele de care era învinuit în fata anchetatorilor, 
nedivulgând, în schimb, alte persoane“. În urma acestui fapt, a fost condamnat, în 
martie 1941, de Curtea Martiala Timişoara, la 3 ani închisoare, pe care i-a executat la 
închisoarea Caransebeş (până în februarie 1944) si lagărul de la Tg. Jiu, de unde a fost 
eliberat după 23 august 1944. După eliberarea din închisoare, a fost încorporat si trimis 
pe front, dar dezertează din unitatea militară în care fusese încadrat, pentru a se înrola 
ulterior, din ianuarie 1945, ca voluntar de data aceasta, in Divizia „Tudor 
Vladimirescu”, alături de care a participat la campania de pe Frontul de Vest, făcând 
parte din aparatul politic al acestei unităţi. La finalul războiului a fost decorat cu medalia 
sovietică „Victoria”. 

Intrarea propriu-zisă a lui Al. Szacsko in viata politică s-a produs după 
încheierea războiului, când, în august 1945, a fost acceptat de organizaţia P.C.R. din 
Lupeni ca membru de partid cu drepturi depline. Ulterior, din septembrie 1946, a fost 
cooptat în biroul regional P.C.R. din Valea Jiului, inițial ca responsabil cu educația 
politică, iar apoi ca responsabil cu munca de agitație si propaganda în cadrul 
Comitetului Judetean P.C.R. din Valea Jiului. A fost trimis la mai multe şcoli de partid 
(şcoala medie de partid — în octombrie 1948 — şcoala centrală a C.C. al U.T.M. — în 1949 
— 1950), după absolvirea acestora fiind numit, din septembrie 1950, prim-secretar al 
Comitetului Regional U.T.M. Deva. A rămas în această poziţie timp de doi ani, pentru 
ca, de la 10 septembrie 1952, să fie trecut în aparatul de stat si încadrat în Direcţia a 
VIII-a — Tehnică a Ministerului Afacerilor Interne, cu funcţia de locţiitor șef direcție si 
gradul de maior. A fost avansat în funcţie la scurt timp după aceea, din octombrie 1953 
fiind numit şef al nou formatului Serviciu ,„T”, care avea aceleaşi atribuții cu fosta 
Direcţie a VIII-a. În această funcţie era apreciat de conducerea ministerului ca fiind 
„dinamic, operativ şi cu simţ organizatoric”, pentru rezultatele obținute fiind avansat la 
gradul de locotenent colonel şi decorat cu „Steaua R.P.R.” si alte ordine si decorații. 

Cu toate că activitatea sa în fruntea Serviciului „I” părea să se bucure de 
aprecierea conducerii ministerului, referatele de cadre ce-l aveau ca obiect pe Al. 
Szacsko persistau în a semnala diverse „lipsuri” ale acestuia. Initial, singurul neajuns 
remarcat în comportamentul său de organele de cadre ale M.A.I. era „nervozitatea”, 
datorită căreia „se aprinde repede, repezind uneori subalternii si din această cauză nu 
este apropiat suficient de ei’, Adevărata problemă a ieşit, însă, la suprafață, de-abia 
peste mai multi ani, când s-a constatat că şeful Serviciului „I” dezvoltase o pasiune 
foarte durabilă pentru băuturile alcoolice şi avea un program de lucru care consta, în 


64 Idem, dosar personal Szacsko Alexandru, £. 73: Referat de cadre privind pe Szacsko Alexandru, din 31 
august 1955, semnat de seful Directiei Cadre, gen. maior Demeter Alexandru. 
65 Ibidem, f. 74. 

principal, în vizitele efectuate la bufetele de la ,,Halele Obor” 5. Deşi acest 
comportament i-a fost tolerat pentru o lungă perioadă de timp, nefiind chiar atât de 
neobişnuit în rândul cadrelor Securităţii din acea vreme, în cele din urmă, la 1 februarie 
1961, s-a hotărât retrogradarea sa din funcție, fiind trimis să conducă Secţia „C” a 
Direcţiei Regionale M.A.I. Bucureşti. Aici şi-a păstrat vechile obiceiuri, motiv pentru 
care a fost sancționat, a fost evaluat ca „necorespunzător? de către conducerea 
Regionalei M.A.I. Bucuresti, care a propus şi scoaterea sa din rândul cadrelor M.A.I. — 
în 19646 - dar, spre exasperarea superiorilor săi, Szacsko părea să beneficieze de 
protecţia lui Al. Drăghici, care nu a aprobat destituirea sa din M.A.I., ci doar avertizarea 
repetată a acestuia si diverse sancțiuni, rămase toate fără efect®*. In consecinţă, fostul şef 
al Serviciului ,,T” a rămas în rândul cadrelor Securităţii până în 1967, când protecţia de 
care se bucura dispăruse şi a fost trecut, în sfârşit, în rezervă. 


6° Pentru a reda adevăratele proporţii ale comportamentului de multe ori chiar „deviant” al lui 
Alexandru Szacsko, din ultimii săi ani petrecuţi la conducerea Serviciului „I”, voi reda câteva 
pasaje dintr-o informare a Comitetului Organizaţiei de Partid a M.A.I din 1961: „[...] De o 
perioadă îndelungată, circa 2 — 3 ani, tovarășul Sasko (sic!) Alexandru a alunecat pe panta beţie, 
cate în prezent s-a accentuat. Deşi i s-a atras atenţia asupra acestei abateri, fiind si sancționat pe 
linie de partid [...] totuşi nu a ţinut seamă de ajutorul dat, continuând cu viciul betiei, din care 
cauză s-a compromis în fata subalternilor şi a devenit o frână în munca profesională. Astfel, in 
fiecare dimineață, pe la ora 6,00, înainte de a veni la serviciu, tovarășul Sasko Alexandru merge la 
bufetul «Halelor Obor», unde consumă o anumită cantitate de votcă, pe care o repetă după ce 
«vizitează» de câteva ori piaţa, iar apoi telefonează să i se trimită mașina, pentru a-l aduce la 
serviciu. De regulă, în fiecare zi, după ora 11,30 — 12,00, pleacă cu maşina prin diferite pieţe ale 
Capitalei, unde, de asemeni, consumă băuturi alcoolice. Însăși (sic!) şoferul său i-a atras atenția 
uneori că bea prea mult şi că nu-l mai poate suporta în maşină în halul în care se găsea. Din 
cauza excesului de băutură, la birou se culcă în biroul său pe o canapea si dă indicaţii ofițerului 
de la cabinetul său să nu fie deranjat. În mai multe rânduri, a primit rapoarte ale subordonatilor 
în stare de ebrietate, culcat pe canapea, ceea ce a făcut ca ofiţerii să discute nefavorabil la adresa 
lui. La şedinţa de alegeri a organelor U.T.M din unitatea respectivă, fiind în stare de ebrietate a 
părăsit prezidiul în care a fost ales, mergând în biroul să, unde s-a culcat. Tot în aceeaşi zi, a avut 
unele manifestări necontrolate (umblând prin biroul său cu cămașa scoasă afară din pantaloni si 
cu un pahar în mână şi repeta întruna că afară plouă deși era senin). Ofițerul de serviciu, 
alarmându-se, a chemat de acasă pe tovarășul Simionescu Gh., loctiitorul tovarăşului Sasko 
Alexandru şi pe locţiitorul organizaţiei de partid, care l-au condus acasă” — vezi żbidem, f. 137 — 
138: Informare privind unele aspecte din comportarea tovarasului Sasko (sic!) Alexandru, din 11 ianuarie 
1961, a Comitetul Organizaţiei de Partid a M.A.I, semnată de prim secretarul Comitetului, I. 
Dumitru. 

67 Ibidem, £. 63: Referat de cadre privind activitatea colonelului Szacsko Alexandru, din 28.06.1967, semnat 
de șeful Direcţiei Regionale M.A.I. Bucuresti, colonel Dumitraşcu Alexandru și aprobat de şeful 
Direcţiei de Cadre, col. Pateşan Ion. 

68 Vezi zbidem, f. 66. 

„AM ZIS NOI CĂ ÎNTÂI DE LA BRASOV PORNESTE!” 
REVOLTA DIN 15 NOIEMBRIE 1987 DESCRISĂ ÎNTR-O 
CONVORBIRE TELEFONICĂ 


“WE SAID THAT IT WOULD START FROM BRASOV!” 
THE REBELLION ON 15 NOVEMBER 1987 AS DESCRIBED 
IN A PHONE CONVERSATION 


The workers from Section 440 of Brasov Enterprise “Red Flag” went on a the spontaneous 
strike, at night, between 14 and 15 November 1987, as a consequence of having received delayed and 
much diminished salaries. The next day, a few hundreds of workers were marching inside the enterprise, 
and, because they did not receive answers to their discontents, they left the workplace and went towards 
the Communist Party Headquarters in town. Several thousands of persons joined them and this time 
their trade- union claims were mixed with political ones. They were shouting “Down with the dictator!” 
and “Down with the communism!” 

The present paper outlines the causes of that revolt, unique in the history of communism in 
Romania, it describes its evolution and its repression (tens of persons were arrested and 61 of them were 
judged, sentenced and deported). 

Although officially it was stated that nothing particular had happened in Brasov on 15 
November 1987, some eye witnesses of that event shared it with their acquaintances. A woman depicted 
the event to a friend from Tulcea, on the phone. She described what she had seen with her own eyes, how 
she felt about the whole situation, how proud she was because Brasov was the first town where such an 
event had ever occurred. 

The workers’ strike in Brasov was perceived by the communist regime as an „earthquake” and 
some Western expositors described it as „the beginning of the end” of the Romanian dictatorship. 


Etichete: Braşov 1987, revoltă muncitorească, arestări, proces, deportare, 
Acţiunea ,,1511” 

Keywords: Brasov 1987, working-class revolt, arrests, trial, deportation, the 
1511” action 


In noaptea de 14-15 noiembrie 1987, mai multe sute de muncitori de la 
Întreprinderea de Autocamioane Brasov au încetat lucrul, ca urmare a primirii întârziate 
şi mult diminuate a salariilor. A doua zi, pentru că nu au obținut explicaţii satisfăcătoare 
de la şefii lor, o parte dintre ei a ieşit din întreprindere si s-a îndreptat spre sediile 
judeţean si municipal ale Partidului Comunist din oraş. Pe parcurs, li s-au alăturat mai 
multe mii de persoane, pentru că nemulțumirile exprimate coincideau cu cele ale 
oricărui locuitor al Braşovului, cuprinzând solicitări sociale și, treptat, politice. Pentru 
prima oară după foarte mult timp, pe străzi au răsunat versurile vechiului cântec 
patriotic „Deşteaptă-te, române!”. Şi ca o noutate absolută, s-a strigat „Jos dictatorul 
„Jos ticăloşii!”. Spre deosebire de protestele din Valea Jiului din 1977, unde muncitorii l- 
au chemat pe Nicolae Ceauşescu să le satisfacă revendicările, la 15 noiembrie 1987 la 
Braşov, „conducătorul” era considerat răspunzător de situaţia în care se ajunsese, iar 

mulțimea a distrus simbolurile puterii, afişate peste tot. Este vorba despre steaguri ale 
partidului şi portrete ale şefului statului, pe care mulțimea le-a transformat în „focuri ale 
bucuriei”!. Forţele de ordine au intervenit cu întârziere, datorită încercărilor de stingere 
a protestului cu ajutorul activiștilor de partid, dar şi pentru că supravegheau secțiile de 
vot (erau organizate alegeri pentru consiliile locale). Atunci s-au produs primele arestări, 
care au continuat în zilele următoare, anchetatorii veniți din mai multe judeţe 
interogând sute de persoane la Brasov şi apoi la sediul I.G.M. din Bucureşti. Negând 
caracterul politic al protestului, anchetatorii au selectat un lot de 61 de persoane, care au 
fost judecate într-un simulacru de proces, la 3 decembrie, la Clubul LA.Bv., şi 
condamnate pentru „acte de huliganism”. Alături de cei 61, au fost deportate din 
Braşov alte câteva persoane (participanţi la revoltă sau care îşi exprimaseră solidaritatea 
cu gestul muncitorilor?), care până la evenimentele din decembrie 1989 au fost urmărite 
permanent de Securitate, vieţile lor si ale familiilor lor schimbându-se de o manieră 
categorică. 

Curajul muncitorilor de la LA.Bv. a repus România pe harta disidentei 
europene. Astfel, unele organisme și publicaţii internaționale şi-au intensificat reacțiile şi 
comentariile negative la adresa regimului comunist din tara. Unele opinii contestatare 
exprimate atunci demonstrau că la sfârșitul anului 1987, în România existau toate 
condiţiile descătuşării nemulțumirilor cetăţenilor, prin recurgerea la acte de violență la o 
scară nemaiîntâlnită. 

Imaginea României anului 1987 este bine creionată de un oficial al Ambasadei 
Iugoslaviei la Bucureşti, care, aşa cum nota conştiincios informatorul „Niculescu”, 
afirma: „Situaţia este disperată. Starea de înfometare este mai gravă ca în timpul 
războiului, când la sate se mai găsea ceva de mâncare. În prezent si satele sunt la fel de 
înfometate ca şi oraşele. Ce face un muncitor cu 300 grame pâine, care aproape este 
necomestibilă (au mostre de pâine din Brașov, laşi, Buzău, Craiova şi din celelalte oraşe 
şi centre muncitoreşti), ulei nu primesc deşi au cartele, zahăr nu, carne nu, cartofi nu, 
varză nu, fasole, mezeluri nu, căldură şi curent electric nu, cum să muncească? Cei ce au 
copii sunt disperaţi, mai ales că pentru un litru de lapte pentru care au aprobare aşteaptă 
ore în şir. 

(...) S-a mai relatat că, cu toate măsurile ce se întreprind de către conducerea 
superioară din România, de a se realiza planurile de producţie, rezultatele sunt din ce în 
ce mai mici. Directorilor le este frică ca să nu-și piardă posturile, să arate care este 
realitatea. Mulţi dintre aceştia nu îndrăznesc să meargă în secții. 


1 Expresie folosită de Georges Dupoy într-un articol publicat în ziarul francez „Le Quotidien de 
Paris” (HU OSA 300 — 60 — 3 Records of Radio Free Europe/Radio Liberty Research Institute, 
Romanian Unit, Records Relating to Romanian Opposition and Protest Movement, Braşov 15 
Nov. 1987. Events, container no. 1). 

2 Ne referim la Cătălin Bia, Lucian Silaghi şi Horia Serban, studenţi la Facultatea de Silvicultură 
din Brașov, care la o săptămână de la revoltă au afișat în complexul studențesc o pancartă pe 
care scria „Muncitorii arestaţi nu trebuie să moară”, și la Mihai Torjo, Marian Lupou şi Marin 
Brâncoveanu, care în noaptea de 11-12 decembrie au scris lozinci împotriva regimului si de 
solidarizare cu muncitorii condamnaţi, pe pereţii interiori ai clădirii Universităţii braşovene (vezi 
pe larg Eroi pentru România. Brasov 1987, 15 noiembrie — mărturii, studii, documente, Editara Semne, 
Bucureşti, 2007, pp. 323-339). 

„Arm zis noi că întâi de la Brasov porneste!” Revolta din 15 noiembrie 1987... 


Datorită măsurilor de represiune, fiecare sabotează cum poate. Milioane de ore 
de muncă sunt pierdute aşteptându-se la rand la benzină, la țigări, pâine etc. 

Conducerile întreprinderilor închid ochii fata de ce se întâmplă. 

Şcoala nu se mai face din lipsă de lumină şi căldură, iar cadrele didactice sunt 
antrenate în activități administrative şi sunt forțate ca să promoveze chiar şi pe aceia 
care nu vin la scoala, mergând acasă la ei si rugandu-i să mai vină si la şcoală, că altfel 
sunt trași la răspundere tot ei ca profesori. Numeroşi profesori au fost bătuţi de părinții 
acestor elevi sau chiar de elevii insisi’”. 

De asemenea, un interesant comentariu al reprezentantului Camerei de Comerț 
a Iugoslaviei exprima realități ale aceleiaşi perioade; acesta însă nu era de acord cu 
asocierile catastrofale asupra realitatilor româneşti: „personal cred că sunt greutăţi, însă 
să ajungi la concluzia că situația este catastrofală, e o mare deosebire. Aceasta înseamnă 
să accepti concluzia că actuala conducere se menţine numai cu forţa, lucru pe care nu-l 
pot accepta şi nici nu este real’. 

Gestul spontan al muncitorilor de la Întreprinderea de Autocamioane a 
surprins autoritățile române, deşi rapoartele lunare ale Securităţii judeţene Braşov 
transmise Departamentului Securităţii Statului semnalau amplificarea treptată a 
nemulțumirilor’. Era vorba nu numai despre plata diminuată a retributiilor (datorată 
neîndeplinirii planurilor, din motive neimputabile muncitorilor, ci a întreruperilor de 
energie electrică si de gaz metan sau a lipsei pieselor, din cauză că furnizorii, care se 
confruntau cu aceleași probleme, aveau alte priorități etc.6), ci şi de condiţiile grele de 
viata în general: lipsa produselor alimentare (iar când acestea se găseau, puteau fi 
procurate doar după aşteptări prelungite la cozi interminabile), proasta alimentare cu 
apă, transportul în comun deficitar, economiile la energia electrică (devenite mai 
drastice după emiterea unui nou decret în acest sens”), lipsa căldurii si a apei calde în 
apartamente sau la locurile de muncă etc. 


3 A.C.N.S.A.S., fond Documentar, dosar nr. 13.421, vol. 159, ff. 214-215. 

4 Ibidem, f. 215. 

5 La începutul anului 1987 la întreprinderea brașoveană ,,Tractorul” toți muncitorii au primit 
salariile diminuate cu circa 20%, datorită nerealizării planului pe ansamblul întreprinderii, cu 
toate că unele secţii isi îndepliniseră planurile de producție. În consecinţă, în ziua de 8 ianuarie 
1987 „circa 50 de persoane de la secţia T. 47 au refuzat începerea lucrului, solicitând explicaţii de 
la factorii de conducere, situații similare semnalându-se si la secţiile T. 32, T. 33, T. 39, T. 40 si 
T. 46”. Securitatea judeţeană Brasov atrăgea atenţia asupra consecințelor perpetuării situației: „În 
rândul personalului muncitor se comentează că menţinerea acestei situații ar putea conduce la 
amplificarea stărilor de nemulțumire și degenerarea lor în acţiuni de dezordine în grup” (Idem, 
dosar nr. 1.864, vol. 12, f. 313). La sfârşitul lunii octombrie, rapoartele Securităţii semnalau unele 
cazuri când, datorită intreruperii prelungite a curentului electric, în unele cartiere nemulțumirile 
„au degenerat în manifestări zgomotoase, cu conţinut injurios si denigrator, din partea unor 
persoane. Comentarii similare sunt făcute, de unele elemente, și în grupurile de cetăţeni care 
aşteaptă la diferite unități comerciale desfacerea unor produse alimentare deficitare” (Ibidem, f. 
219). 

6 Idem, dosar nr. 1.864, vol. 12, f. 286. 

7 Decretul Consiliului de Stat nr. 272/1987 privind unele măsuri pentru rationalizarea 
consumului de gaze naturale si energie electrică, publicat în „Buletinul Oficial”, nr. 53, din 11 
noiembrie 1987. 

În informările Securităţii judeţene Brasov pentru direcţiile centrale din D.S.S. 
nemulțumirile de ordin general ale oamenilor sau cele foarte concrete (de la locul de 
muncă) sunt surprinse pe o scară ascendentă. Astfel, erau raportate „comentarii 
negative și de nemulțumire”, apoi „stări de spirit necorespunzătoare”, era amintită 
ameninţarea unor persoane că vor întreprinde „chiar acțiuni turbulente”, vorbindu-se 
despre o „tendință de deteriorare a stării de spirit”, până la raportul din ziua de 13 
noiembrie 1987 conform căruia „starea de spirit în rândul oamenilor muncii din 
municipiul Braşov tinde să devină necorespunzătoare”. Considerăm, astfel, că protestul 
muncitorilor de la Întreprinderea de Autocamioane nu ar fi trebuit să surprindă pe 
nimeni. 

Motivul care a declanşat revolta a fost întârzierea plăţii salariilor şi așa 
diminuate’, fără a se oferi explicaţii credibile. Marian Ricu, unul dintre muncitorii 
nemulțumiți, descria situația: ,,(...) noi până sâmbătă [14 noiembrie — n.n.] nu am știut 
nici câți bani luăm şi nici când luăm banii, că am plecat sâmbătă dimineața de la 
schimbul trei... ne-a anunțat că cine vrea să ia banii, să stea să ia banii. De unde? Am 
stat până la ora 11-12, banii nu au venit. Schimbul unu a intrat la lucru, schimbul trei a 
fost liber”. Sâmbătă seara, muncitorii din schimbul III (cei care lucrau în noaptea de 14 
spre 15 noiembrie) au primit lichidarea, diminuată cu aproape 1.000 de lei, din cauza 
nerealizării planurilor la diferite secţii ale întreprinderii!0. Prin urmare, la Secţia 440 se 
declanșează greva. Duminică dimineaţa, în jurul orei 7,30, muncitorii care urmau să 
intre în schimbul I la Secţiile 440 (Matrite şi Stante), 430 (Reparaţii) si 420 (Agregate) si 
tocmai primiseră salariile, refuză să intre la lucru și se adună afară, nemulţumiţi de 
sumele care le reveneau. 

Încercând calmarea spiritelor, adjunctul unui şef de secție i-a îndemnat „să-şi 
vadă de treabă”!!. Nici secretarul de partid al comitetului pe uzină, loan Birăescu, nu a 
reuşit să-i determine să-şi reia lucrul!?. Grupul de grevisti considera că situaţia trebuia 


8 În acest sens, mărturia inginerului Bazil Tătărăscu, inginer-sef la Secţia sectoare calde si din 20 
octombrie 1987 director interimar al I.A.Bv., clarifică măsurile luate de conducerea uzinei: „Luna 
octombrie a fost o lună foarte grea din punct de vedere al asigurării bazei materiale şi al energiei 
electrice, rezultând o producţie foarte slabă si implicit un fond de salarii nesatisfăcător (asta şi 
din cauza sistemului de salarizare existent în industrie, unde fondul de salarii se constituia din 
ceea ce realiza uzina în final, si nu din ceea ce realiza fiecare secție in parte). Încercările 
conducerii întreprinderii de a obţine prin intervenţii la guvern o subventionare a deficitului de 
fond de salarii, nesolutionate, au făcut să se amâne plata salariilor, noi sperând că totuşi vom găsi 
înţelegere până la urmă. Până la urmă, în şedinţa Biroului Executiv s-a propus soluţia unui acord 
global pe întreprindere, care ducea implicit la o uniformizare a salariilor (să nu uităm că erau 
secţii la care nivelul de realizare a retributiei era în proporţie de circa 40%). Trebuie să recunosc 
că în sinea mea consideram măsura umanitară, în sensul că oamenii de decizie purtau 
răspunderea salarizării întregului colectiv de 20.000 de oameni din I.A. Braşov” (Mihai Arsene, 
Dosar Brasov 15 noiembrie 1987, vol. II, Documente, Braşov, Editura Erasmen, 1997, f. 55-56. 
Mărturia, existentă în arhiva Asociaţiei „15 Noiembrie 1987” Brașov, a fost dată în cursul anului 
1990). 

9 A.C.N.S.A.S., fond Informativ, dosar nr. 3.436, vol. 3, f. 15bis. 

10 Idem, dosar nr. 3.444, f. 5. 

11 Idem, dosar nr. 195.759, f. 19. 

12 Idem, dosar nr. 3.444, f. 5. 

discutată cu unul dintre membrii conducerii întreprinderii. Pentru a avea şanse să fie 
ascultați, nucleul de protestatari a trecut prin mai multe secții (520, 620, 660, 590, 525 si 
510) îndemnându-i si pe alții să li se alăture. Celor nehotarati li se spunea: „Ce, mă, tu ai 
luat prea multi bani? Hai cu noi!”. 

In timpul traseului din incinta întreprinderii, muncitorii își exprimau 
nemulțumirile, strigând: ,,Hoti!”’, „Oţelarii, hai cu noi!”, „Toată lumea la palat!”1+ (era 
vorba de palatul administrativ al întreprinderii). Ajunşi în fata centrului administrativ, au 
aşteptat o vreme să iasă cineva din clădire ca să-i lămurească de ce li se retin asa de 
multi bani, însă nimeni nu a vrut să stea de vorbă cu ei!5. În aceste condiţii, cei din 
primele rânduri (într-o declarație este amintit „un om cu cască albă”16, semnul distinctiv 
al inginerilor, din acest motiv fiind considerat de către unii liderul protestului) au spart 
geamurile clădirii şi au pătruns înăuntru, unde nu au găsit pe nimeni. Pentru că în 
întreprindere nu au primit nici un fel de explicație, muncitorii revoltați au hotărât să 
ceară socoteală reprezentanţilor Partidului Comunist în teritoriu, adică să meargă la 
Consiliile Judeţean şi Municipal din oraş. 

Manifestantii care au vrut să părăsească incinta întreprinderii au găsit porțile 
deschise. Şeful Biroului de Miliție de pe Platforma I.A.Bv., maiorul Teodor Damian, a 
recunoscut ulterior faptul că el a fost cel care a îndemnat portarul să deschidă, pentru că 
şi-a dat seama că mulțimea ar fi reuşit oricum să iasă". 

Deşi adunaţi în număr destul de mare în întreprindere, se pare că din incintă au 
ieşit în jur de 200 de muncitori, pe strada Poienilor, apoi pe Calea Bucureşti şi s-au 
îndreptat către centru. În timpul deplasării, grupul de manifestanți striga: „Hoţii!”, 
„Toată lumea la primar!”, „Vrem banii înapoi!”, „Vrem duminica înapoi!”, „Vrem 
mâncare la copii!”, „Vrem lumină şi căldură!”, „Vrem pastile la bolnavi!”15, nemulțumiri 
valabile pentru marea majoritate a locuitorilor Braşovului. Unii dintre protestatari au 
blocat mijloacele de transport în comun (au scos captatoarele de la troleibuze!?) şi au 
îndemnat trecătorii să li se alăture. Astfel, numărul celor care au ajuns în centru a fost 
de aproximativ de 3-4.000 de persoane, care au descoperit în gestul muncitorilor 
modalitatea prin care nemulțumirile lor puteau fi exprimate. 

Manifestantilor nu li s-au opus initial forte de ordine. „Simion Airinei”, 
pseudonimul unui fost ofițer de securitate la Brasov, relatează că, dupa ce a primit 
informaţii despre demonstrația pornită la Întreprinderea de Autocamioane, şeful 
Securităţii judeţene le-a raportat superiorilor de la Bucuresti. I s-a transmis ca forțele de 
ordine să nu intervină direct si în forță, ci doar „să însoțească coloana şi să prevină 


3 Idem, fond Reţea, dosar nr. 162.675, f. 2. 

+ Idem, fond Informativ, dosar nr. 195.759, f. 20. 

5 Ibidem. 

6 Idem, fond Reţea, dosar nr. 162.675, f. 2. Acesta a fost identificat în persoana lui Aurică 
Geneti, care luase casca de la un inginer, în urma unei altercatii cu acesta. 

7 Marius Oprea, Stejărel Olaru, Ziua care nu se uită. 15 noiembrie 1987, Brasov, laşi, Editura 
Polirom, 2002, p. 19-20. 

8 A.C.N.S.A.S., fond Informativ, dosar nr. 195.759, f. 20. 

° Tbidem. 

20 Thidem. 

actele de dezordine”?!. Acest ordin este credibil în logica perseverentei cu care regimul 
comunist a dorit să nu se dea o importanță prea mare manifestatiei de protest şi să 
decredibilizeze adevăratele sale motive. De altfel, după mărturiile exprimate în „ședința 
cu activul de la I.A.Bv.”, convocată de urgență în aceeaşi zi, primul-secretar al 
Comitetului judeţean de partid Braşov, Petre Preoteasa, afirmă că el însuşi, împreună cu 
Maria Cebuc, secretar cu probleme de propagandă al Comitetului judeţean de partid, au 
întâmpinat coloana de demonstranți în oraş, încercând să-i determine să renunțe la 
protest, dar nu au reușit acest lucru?. 

După ce s-a cântat „Deşteaptă-te, române!”, revendicările manifestantilor s-au 
acutizat, strigandu-se ,,Jos dictatorul”, „Jos ticăloşii”, ba chiar şi „Jos comunismul!”. 

La Consiliul Judeţean de Partid protestatarii au fost întâmpinați de primarul 
Calancea. Acesta a încercat să le vorbească, însă cei din primele rânduri „s-au năpustit” 
asupra lui, determinându-l să se refugieze înăuntru. Manifestantii au forțat uşile si au 
intrat în clădire, distrugând tot ce întâlneau în cale: ghivece cu flori, lustre, covoare 
etc.. Au pătruns ulterior si la etajele superioare, de unde au aruncat, pe geamuri, 
documente, mobilier şi tablouri24. În clădire nu au găsit pe nimeni. Punctul culminant l- 
a constituit desprinderea şi aruncarea în stradă a portretului uriaş” al lui Nicolae 
Ceausescu, afișat pe faţada clădirii. Gestul muncitorilor a însemnat îndepărtarea 
simbolică a dictatorului de la conducerea ţării, cum afirma Werner Sommerauer: „L-am 
detronat pe...2 în Brasov? L-am detronat... In Braşov e detronat. A zburat de pe două 
clădiri... Ce aplauda lumea!”?’. Manifestantii din afara clădirii au dat foc materialelor 
aruncate în stradă. S-au descoperit şi depozitele de alimente pentru nomenclatura de 
partid, iar datorită lipsurilor cotidiene, acest lucru nu a făcut decât să sporească furia 
mulțimii dezlantuite. Astfel, au zburat pe ferestre sau au fost împărţite oamenilor din 
afara clădirii roti de caşcaval, salam, portocale, sticle de Pepsi-Cola etc., aşa cum 
relatează un martor ocular? sau participanții înşişi”, 

Protestatarii au devastat apoi şi sediul Consiliului Municipal de Partid, aflat la 
câteva sute de metri de Consiliul Judeţean. 


21 Simion Airinei, Un sfert de veac de securitate, Braşov, Editura Transilvania Expres, 2002, p. 267. 

2 Mihai Arsene, op. cit., p. 203-204. 

23 A.C.N.S.A.S., fond Informativ, dosar nr. 195.759, f. 20. 

24 Thidem. 

25 Este vorba despre un tablou pictat în ulei pe pânză, de circa 3/5 metri, care pavoaza sediul 
Comitetului Judeţean Braşov cu ocazia unor sărbători oficiale (cf. Marius Oprea, Stejărel Olaru, 
op. cit., p. 25). 

% Numele lui Nicolae Ceauşescu nu apare explicit în documente, angajații Securității netrecand 
nimic în schimb sau doar sintagma „Înaltele Personalităţi”. 

2! A.C.N.S.A.S., fond Informativ, dosar nr. 3.533, vol. 2, f. 72 (este citată transcrierea unei 
convorbiri de la domiciliul lui Werner Sommerauer, interceptată de Securitate prin mijloace 
tehnice de ascultare). 

25 Witness in Brasov, în „Index on Censorship”, 4/1988 (HU OSA 300 — 5 — 190, Box 2. (HU 
OSA 300 — 60 — 3 Records of Radio Free Europe/Radio Liberty Research Institute, Romanian 
Unit, Records Relating to Romanian Opposition and Protest Movement, Braşov 15 Nov. 1987. 
Events, container no. 1). 

2 Vezi Marius Oprea, Stejărel Olaru, op. cit, passim. 

Datorită focurilor aprinse în stradă, pompierii au încercat să intervină cu masini 
speciale, dar au fost opriți de protestatari. După aproximativ două ore de la sosirea 
manifestantilor în centrul orașului, militia, forte ale armatei şi Securităţii și-au făcut 
apariția cu maşini blindate şi armament de luptă, fiind operate arestări. „Simion Airinei” 
susține că intervenţia s-a petrecut atât de târziu pentru că ordinul de intervenţie directă 
s-a dat şefului Securităţii judeţene abia după raportarea distrugerilor produse la cele 
două sedii ale Partidului Comunist”. La dispersarea mulțimii au participat „formaţia de 
intervenţie specială a Securităţii” cu ABl-uri, alături de „detașamente speciale ale 
trupelor de securitate”, înarmate cu bastoane si scuturi, şi „echipe de milițieni 
inarmati’’3!, Pentru intimidare, s-au folosit gaze lacrimogene*. 

Spre seară, autoritățile au început curățarea şi refacerea zonei: au fost spălate 
străzile şi trotuarele, şterse urmele distrugerilor, înlocuite geamurile sparte, adunate miile 
de documente aruncate din sediile partidului. S-a muncit toată noaptea, încercând să se 
impună ideea că acolo nu se petrecuse nimic. 

După dispersarea zonei, au fost desfăşurate dispozitive de pază şi patrulare, aşa 
cum reiese din mărturiile unor braşoveni: ,,Securistii te repezeau de ce stai să priveşti — 
erau brutali, dar foarte speriați, se vedea pe faţa lor. Erau patrule cu câini. (...) A doua 
zi, cine trecea pe la fata locului aproape că nu mai recunoștea — totul fusese reparat, 
geamurile puse, lozincile şterse de pe ziduri, se mai vedeau numai urme de fum. Parcul 
curăţat, straturile distruse fuseseră arate. Dar primăria a fost închisă câteva zile. Şi miliția 
centrală. Pe străzi, zeci si zeci de patrule, înarmate, alcătuite din 3-4 oameni. $i multi 
securiști în civil”. Măsuri pentru prevenirea unei noi coagulări a nemulțumirilor s-au luat 
în tot Braşovul. Printre acestea se includ şi rezolvarea temporală a unor revendicări: apă 
curentă, plata salariilor sau a concediilor medicale restante la toate întreprinderile, 
aprovizionarea cu produse alimentare. Deşi arestările şi lipsa informaţiilor despre soarta 
persoanelor reținute şi anchetate alimentau frica, celelalte reacții ale regimului au fost 
interpretate ca o cedare, ca o slăbiciune: „Oricum, s-a văzut că puterea se teme — 
încearcă să satisfacă acum cererile populaţiei, au apărut aceste îmbunătățiri ale vieții de 
care vă spuneam. Măcar toată lumea putea să aibă rațiile... Puterea se teme de popor 
(subl.n.) — lumea numai asta spunea, oamenii vorbeau pe față, fără frică. Şi oricâtă pază 
era, manifeste scrise de mână puteai citi în fiecare zi — scrise şi lipite pe troleibuze, pe 
stâlpi, pe ziduri — scria pe ele «Jos Ceausescul», «Vrem paine!», tot ceea ce strigasera si 
muncitorii la 15 noiembrie”33. 


30 Simion Airinei, op. cit., p. 267. 

31 Ibidem. 

32 Această măsură a fost relatată de mai multi participanți, printre care Stana Dobre si Stefan 
Dochia (vezi Eroi pentru Romania. Braşov 1987, 15 noiembrie — mărturii, studii, documente, Editura 
Semne, Bucureşti, 2007, p. 49, 50). 

33 Am citat din mărturiile unei doamne din Braşov, transmise postului de radio Europa Liberă la 
câteva zile după manifestaţie. Datorită riscului pe care şi l-a asumat telefonând la acest post de 
radio, transcrierea convorbiri purtate cu Gelu Ionescu a fost citită de Ioana Măgură-Bernard 
abia la un an după desfășurarea evenimentelor (HU OSA 300 — 5 — 190 Records of Radio Free 
Europe/Radio Liberty Research Institute, Analytic Research Department, Records of Vlad 
Socor, Braşov 1987, container no. 2). 

La Brasov si ulterior la Bucuresti se vor lua măsuri privind organizarea anchetei 
si stingerea rapida a conflictului. 

Prima reacţie a Partidului Comunist a avut loc la doar câteva ore dupa 
împrăştierea manifestantilor şi a constat într-o „ședință cu activul de la I.A.Bv.” la care 
au fost prezenţi lon Radu, secretar al C.C. al P.C.R. (fost prim-secretar la Braşov), Petre 
Preoteasa, prim-secretar al Comitetului Judeţean de Partid Braşov, Şerban Teodorescu, 
ministrul Industriei Construcţiilor de Maşini, și Maxim Berghianu, ministrul Muncii. 
Din luările de cuvânt se desprinde nu numai zelul cu care se condamna manifestatia, ci 
şi impactul pe care aceasta îl produsese — era percepută ca un „cutremur” pentru partid. 
Petre Preoteasa transmite mesajul lui Nicolae Ceauşescu: „să discutăm cu comuniștii, 
să-i înfierăm, să-i pedepsim exemplar pe cei vinovaţi”%. 

Secretarul C.C., Ion Radu, califică demonstraţia ca pe „un act banditesc 
împotriva oricărei legi a firii, pe motive neintemeiate’”*>. El recunoaşte că situația 
LA.By. era de mult timp destul de grea, în condiţiile în care produsele sale nu mai 
făceau fata exigenţelor partenerilor externi, astfel încât „cu aprobarea Secretarului 
general”, întreprinderea producea autocamioane pentru piața internă, doar cu scopul de 
„a da de lucru oamenilor, pentru a menţine acest detaşament de constructori”, uzina 
purtând „pecetea gândirii tovarăşului Nicolae Ceauşescu”. Din toată întreprinderea, 
numai patru secții isi îndepliniseră planul, dar si angajații lor primiseră salariile 
diminuate36, 

Prin urmare, ceilalți vorbitori „au înfierat” faptele comise în termenii cei mai 
aspri. Astfel, manifestantii erau numiţi „grup criminal”, „huligani”, „vandali”, ba chiar 
unul dintre vorbitori, a afirmat că „este putin spus că sunt criminali, sunt debili 
mintali’’>’, care dăduseră „o palmă grea colectivului” (în anii aceia, dacă cineva isi 
exprima dezacordul cu politica partidului şi afirma deschis că totul era o minciună, era 
catalogat ca fiind nebun). Inginerul loan Anghel considera că cei care se revoltasera 
„aveau un fond nesănătos” şi consumasera alcool, retributia diminuată fiind doar un 
pretext. S-a cerut ca cei vinovaţi să fie „condamnaţi cu asprime”, chiar cu „pedeapsa 
supremă”, pentru că nu era de ajuns doar excluderea lor din colectivul de la I.A.Bv. 

În finalul şedinţei, lon Radu trage concluziile: Nicolae Ceauşescu va fi informat 
că „activul? a cerut ca vinovatii „să fie sanctionati exemplar, iar dacă se impune, 
capital”, iar pe lângă pedeapsa impusă de lege, urmau să fie condamnați si de colectivul 
de muncă. În afară de aceasta, „în spiritul indicatiilor tovarăşului Nicolae Ceauşescu”, 
întreprinderea isi continua activitatea pentru a îndeplini planuls. 

Se declanșează, astfel, în paralel si aparent fără nici o legătură cu ancheta 
organelor de represiune, „ancheta” partidului. La numai două zile de la producerea 
manifestatiei, în Plenara Comitetului de partid din LA.Bv. „se descoperă” cauzele 
tulburărilor: nereguli în organizarea muncii, „abateri de la disciplina tehnologică şi de 
producţie”, dezordine şi indisciplină, nerespectarea legilor, „îngăduință, toleranţă si lipsă 


34 Mihai Arsene, op. cit., p. 204. 
35 Thidem. 

36 Thidem. 

37 Thidem, p. 209. 

38 Thidem, p. 210. 

de combativitate revoluționară” din partea conducerii întreprinderii%. Cum era de 
aşteptat, cauzele reale au fost eludate, în schimbul demagogiei și minciunii. Manifestatia 
(„act banditesc”, „act dusmanos, îndreptat împotriva partidului şi poporului”%) a fost 
descrisă succint: „deşi aveam asigurate condiţii bune de realizare a sarcinilor de plan, 
elemente certate cu disciplina au părăsit locurile de muncă, s-au dedat la acte de racolare 
şi instigare în masă, săvârşind abateri grave, care au degenerat în acte de huliganism și 
vandalism, distrugând bunuri materiale în secţiile de producţie, în întreprindere şi în 
afara acesteia”. Au fost descoperiţi şi ,,vinovatii”, care plătesc scump: sunt destituiti 
din funcţii (profesionale şi/sau de partid) mai mulţi directori ai Întreprinderii de 
Autocamioane Brasov si ai Centralei Industriale de Autovehicule de Transport. Se 
preciza si că în numai două zile de la producerea evenimentelor, la LA.Bv. se 
convocasera 18 adunări de partid, în care s-a decis excluderea a 39 de membri*. 

În după-amiaza zilei de 30 noiembrie a avut loc „Adunarea generală 
extraordinară a reprezentanților oamenilor muncii” de la Întreprinderea de 
Autocamioane. La 2 decembrie, orele 19, Radio Bucureşti transmitea o relatare privind 
această ședință, iar la 3 decembrie, în chiar ziua desfăşurării procesului muncitorilor care 
participaseră la revoltă, ştirea era dezbătută pe larg şi de presa locală de partid (ziarul 
„Drum nou”). Abia acum se face publică „destituirea directorului general al centralei, a 
directorilor adjuncti, a directorului întreprinderii, a preşedintelui consiliului oamenilor 
muncii şi a altor membri ai conducerii uzinei”4%, În presa locală se face referire si la 
manifestatia care a pornit de la I.A.Bv. în ziua de 15 noiembrie: „pe fondul acestor 
nereguli a fost posibil ca unele elemente din rândul personalului, care nu au justificat 
prin activitatea lor în uzină, prin comportamentul lor în societate, cinstea de a face parte 
din rândul acestui puternic detaşament muncitoresc, să se dedea la o serie de manifestări 
străine societăţii noastre. Adunarea generală a condamnat cu fermitate şi indignare 
asemenea acte care umbresc prestigiul colectivului, în totală contradicție cu morala şi 
disciplina muncitorească, cu normele vieții publice, cu legile țării”%. 

Dar sancţiunile „stabilite de oamenii muncii” nu se opresc aici — cei destituiti 
din funcții trebuiau să-şi părăsească locurile de muncă, dar şi să fie judecați conform 
legilor. Nu erau uitaţi nici cei care se revoltaseră: „acele elemente care au provocat 
dezordine, excluzându-se de fapt prin aceasta din mijlocul colectivului, să nu mai poată 
lucra în această uzină şi să fie încadraţi în alte locuri de muncă. S-a cerut, de asemenea, 
ca aceştia să fie judecaţi de colectivul de muncă, să fie trasi la răspundere conform 
legilor tarii’’4°, Adunarea „a ales” noua conducere a întreprinderii şi a confirmat noua 
componență a Consiliului oamenilor muncii, a stabilit măsuri pentru „îmbunătăţirea 
radicală” a muncii, recuperarea intarzierilor şi îndeplinirea planului. Traditionala 


59 Ibidem, p. 217-218. 

4 Ibidem, p. 218. 

41 Ibidem. 

42 Ibidem, p. 221. 

8 „Drum nou. Organ al Comitetului Judetean Braşov al P.C.R. şi al Consiliului Popular 
Judetean”, anul XLIV, nr. 13.322, p. 3. 

44 Ibidem. 

45 Ibidem. 

46 Ibidem. 

telegramă expediată lui Nicolae Ceausescu conţinea o relatare succintă a hotărârilor 
adunării şi transmitea „adeziunea totală” la politica internă si externă a partidului si 
statului“. Textul se încheia apoteotic: „vom face astfel încât in cel mai scurt timp, 
întreprinderea noastră să se reinscrie în rândul unităţilor de frunte ale economiei 
naţionale”4%, reafirmându-se crezul fata de partid si conducător. 

Propaganda partidului comunist isi face datoria şi de data aceasta: se induce 
ideea că „oamenii muncii” au hotărât sancțiunile pentru cei care se revoltaseră. În 
realitate, Militia şi Securitatea operaseră sute de arestări, urmate de anchete în care se 
folosise presiunea fizică şi psihică, iar la sfârșitul lunii noiembrie „se alesese” deja lotul 
celor care urmau să fie judecaţi şi condamnați. 

Conform mărturiilor lui „Simion Airinei”, pe 16 noiembrie 1987 au sosit la 
Braşov „echipe de sprijin” formate din ofițeri de securitate si miliție din Bucuresti, sub 
coordonarea generalilor Emil Macri (şeful Direcţiei a I-a din cadrul D.SS.) şi 
Constantin Nuță (şeful Inspectoratului General al Miliției), care au preluat conducerea 
anchetelor?. De la bun început, pe lângă manifestantii arestaţi pe parcursul mai multor 
zile consecutive, ancheta i-a cuprins şi pe unii angajaţi ai Securităţii şi Miliției judeţene, 
în atribuțiile cărora intra anihilarea oricărei încercări de sudare a unui nucleu 
protestatar>?. 

Arestarile şi desfășurarea anchetei se pot reconstitui, fragmentar, din mărturiile 
celor condamnați, consemnate in diverse documente ale fostei Securitati (note 
informative, note de interceptare a convorbirilor ş.a.m.d.). 

În ceea ce privește arestările, ele s-au realizat în principal pe baza a două 
elemente probatorii de primă instanţă: fotografiile făcute la fata locului de Serviciul ,,P” 
al Securităţii, coroborate cu listele de prezență ale maistrilor şi şefilor de secții din 
întreprindere5!. Într-o notă de tehnică operativă”? despre obiectivul „Radu” (numele 
conspirativ de persoană urmărită a lui Marian Ricu) găsim notificată această practică: 
„Prima şi prima dovadă după care ne-au luat a fost prezenţa la... după ce a plecat 
coloana din uzină, s-a făcut prezența. Dacă aveam documente că am fost în altă parte, 
bun. Eu am avut documente că n-am fost acolo, dar nu puteam să spun că n-am fost 
acolo. În primul rând m-am gândit că nu pot să neg la maximum, pentru că au fost care 
m-au văzut, şi în al doilea rând nici nu mă cobor.....să zică că [sic!] vreau să scap” 5. 

Au circulat în optica Securităţii diferite variante privind explicarea 
evenimentelor din 15 noiembrie. Marius Oprea si Stejărel Olaru5* acreditează ideea, 
urmând informaţii preluate dintr-un volum editat de „Simion Airinei”, conform căreia, 
inițial, evenimentele de la Braşov au fost puse pe seama unor „elemente legionare”, teză 


47 Ibidem. 

48 Tbidem. 

* Simion Airinei, op.cit., p. 268. 

50 Thidem, p. 268-269. 

51 Au fost trecuţi pe liste toți muncitorii care nu erau prezenţi la serviciu în după-amiaza zilei de 
15. 

52 Este vorba despre transcrierea interceptării unei convorbiri, înregistrate de Securitate prin 
mijloace specifice. 

53 A.C.N.S.A.S., fond Informativ, dosar nr. 3.436, vol.3, f. 15. 

54 Marius Oprea, Stejărel Olaru, op.cih p. 79. 

sugerată de Emil Bobu soţilor Ceauşescu si transmisă generalului Macri5. După 
verificarea individuală a celor arestaţi şi a referintelor despre ei în arhivă la problema 
„legionari”, acest scenariu a fost abandonat. Documentele atestă că în anchete s-a 
bătut monedă şi pe eventualele legături cu străinătatea: „Pe noi ne-a dus la Bucureşti. 
Lor le-a fost frică să nu fie ceva din străinătate. Vreo influență străină. Aia a fost toată 
treaba. Aia ne-a întrebat cel mai mult. Dacă am neamuri în străinătate, dacă cunosc pe 
cineva, dacă am făcut excursii”5. Cum nici această suspiciune nu a putut fi dovedită, s-a 
considerat că „actele huliganice”, respectiv „tulburarea ordinii publice” (adică 
infracțiuni de drept comun), ar corespunde mai bine faptelor. Scenariile excludeau 
problemele de fond ridicate de braşoveni: dezastruoasa situație economică din uzină şi 
precaritatea extremă a vieţii de zi cu zi, fiind total ignorate mizele strict politice pe care, 
pe parcursul desfăşurării manifestatiei, demonstrantii le-au descoperit. 

Din cele câteva sute de persoane arestate în seara zilei de 15 sau în zilele 
următoare, după câteva zile de anchetă la Brasov sau la Bucureşti, cele mai multe au 
fost eliberate. Zilele de arest şi anchetă au fost din cele mai dure, cu bătăi sistematice, 
tehnici de intimidare, forțarea nesomnului şi interogatorii prelungite, mergând până la 
24 de ore continuu®?. 

Procesul s-a desfăşurat la Clubul I.A.Bv., „lotul? de muncitori judecaţi fiind un 
exemplu pentru ce s-ar fi putut întâmpla dacă și alții ar fi avut curajul în viitor să-şi 
exprime nemulțumirile. Toţi au fost condamnaţi la muncă obligatorie în alte localități 
din tara şi au fost trimiși imediat la locurile de deportare, de obicei în localităţile in care 
se nascusera, iar pentru cei din Braşov cât mai departe de acest oraş. Li s-au pus vize de 
flotant pe buletine, cu menţiunea interdicției de a părăsi localitatea, familiile au fost 
forțate să-i urmeze, iar după decretul de amnistie din 26 ianuarie 1988%, li s-au impus 
domicilii stabile în localitățile de deportare. : 

Asa cum am afirmat, revolta pornita la Intreprinderea de Autocamioane a 
surprins pe toată lumea, chiar dacă multi simteau si sperau să se întâmple ceva. 


55 Ideea că izbucnirea revoltei muncitorilor s-a datorat intervențiilor legionarilor a fost preluată 
de generalul Emil Macri și îi folosea pentru a se disculpa. Direcţia condusă de el, a H-a 
(Contrainformaţii economice), din cadrul D.S.S., avea ca obiect de activitate prevenirea 
producerii unor astfel de evenimente în sectoarele economice, iar manifestarea nemulțumirilor 
muncitorilor de la Întreprinderea de Autocamioane îi scăpase total de sub control. 

56 Simion Airinei, op. cit., p. 271. 

57 A.C.N.S.A.S., fond Informativ, dosar nr. 3.440, vol. 2, f. 20-21. 

55 Se pot face doar speculaţii asupra numărului exact al persoanelor arestate. La Ambasada 
R.F.G. din Bucureşti, la sfârșitul lunii noiembrie 1987, se vehicula numărul de 800 de persoane 
reţinute, asupra cărora germanii considerau că „se vor aplica aceleaşi măsuri ca şi în cazul 
mișcărilor de la Motru si Valea Jiului, adică vor fi lichidati cei vinovați, ca să sperie pe alţii, să nu 
mai ridice capul” (Idem, fond Documentar, dosar nr. 13.421, vol. 159, f. 214). 

5 Vezi mărturiile celor anchetați la Marius Oprea, Stejarel Olaru, op. cit, p. 59-116. 

60 Se amnistiau infracțiunile pentru care pedeapsa era de 10 ani închisoare, se reduceau la 
jumătate pedepsele cu închisoare mai mare de 10 ani și se comutau la 20 ani de închisoare 
pedepsele cu moartea (Decretul nr. 11 din 26 ianuarie 1988, publicat în „Buletinul Oficial”, nr. 5, 
26 ianuarie 1988). 

Redam mai jos transcrierea unei convorbiri telefonice, interceptate la Tulcea, 
care a fost transmisă Direcţiei a I-a a D.S.S., aceasta ocupându-se de Acţiunea ,,1511”. 
Acest document aduce în discuţie două aspecte importante. În primul rând, faptul că 
documentul original nu a fost ataşat dosarului de urmărire informativă al persoanei al 
cărei post telefonic era ascultat, ci unui dosar operativ, care cuprindea numeroase 
rapoarte şi note informative despre ecoul şi urmările demonstrației din Braşov. După 
parcurgerea documentului, această măsură apare pe deplin justificată: conţine relatarea 
destul de realistă a desfăşurării manifestatiei, atmosfera din oraș de după intervenția 
forțelor de ordine si sentimentul de nesiguranţă, de teamă vizavi de repercusiuni. În al 
doilea rând, documentul a fost trimis, la 18 noiembrie 1987, lui Bucur Claudiu din 
cadrul Direcţiei a I-a. Acest ofițer era unul dintre adjunctii şefului Direcţiei şi după ce 
„s-a familiarizat” la nivel central cu problemele de la Brasov a primit misiunea de a le 
coordona direct, din Braşov, după destituirea din funcție a lui Nataletu Dumitru, pentru 
că la începutul lunii decembrie 1987 semnează documente în calitate de şef al Securității 
Judeţene Braşov. 

Transcrierea convorbirii telefonice începe de la afirmaţia femeii din Braşov: 
„Noi am avut o sărbătoare foarte mare ieri”, iar explicaţia continuă „la noi a fost grevă 
mare în oraş”. Sunt povestite principalele etape ale revoltei: pentru că „nu s-a dat salarw 
(sic!)”, muncitorii s-au adunat din mai multe secţii si au cerut explicații conducerii 
întreprinderii. Presupune că nu au rezolvat situația în uzină, pentru că „au plecat de la 
Steagul Roşu”, până în centru, „mii de oameni” s-au ataşat manifestaţiei, „au dat foc la 
clădirile din oraș, la toate consiliile: la judeţeană, la consiliul popular”, iar „circulaţia a 
fost oprită, nu s-a mai circulat deloc”. Femeia din Braşov era încă sub imperiul emotiei 
produsă de „ziua asta mare”, relatarea ei fiind presărată, din timp în timp, cu exclamatii 
de genul: „eu aşa ceva n-am văzut de când e lumea asta”, „mi-au tremurat picioarele şi 
toată lumea plângea”, „pur si simplu a fost ca la televizor, cum arată în altă parte”, „să 
vezi, nu numai să auzi, să vezi”, toate acestea culminând cu afirmaţia: „Am zis noi că 
întâi de la Brasov porneşte!”. 

Este povestită şi intervenția nereușită a pompierilor (se dă numărul, probabil 
exagerat, a 19 masini de intervenţie), care ar fi vrut să împrăştie manifestantii cu apă, dar 
aceştia „au tăiat furtunele (sic!) la maşinile de pompieri”, pentru că „miliția nu s-a putut 
apropia de ei”. 

Un alt amănunt interesant: cetățenii Brașovului nu se înghesuiseră la secţiile de 
votare, dar unii dintre ei, cum este cazul femeii care povestește cele întâmplate, au fost 
nevoiţi să voteze tocmai datorită demonstraţiei împotriva regimului. Calculul era simplu: 
cetăţenii ştiau deja sau se așteptau ca în întreprinderi să se facă liste cu persoanele care 
nu au votat şi dacă figurau pe ele, concluzia putea fi „n-ai fost, ai fost acolo” (la 
manifestatia din oraș). In această logică, femeia din Braşov a fost trimisă forţat la vot de 
către soţul său, cu îndemnul „du-te acolo şi votează, că-i treaba foarte serioasă ce-a fost 
la noi”. 

Revolta brasovenilor din 15 noiembrie 1987 este considerată cea mai 
importantă mişcare de protest din România comunistă, fiind pusă sub semnul întrebării 
pentru prima oară soliditatea regimului Ceauşescu. Din această cauză, pentru unii 

comentatori, ea a constituit „începutul sfârşitului” pentru dictatorul din România, aşa 
cum suna titlul unui articol publicat de un ziar italian®. 


Anexă 
Biroul ,,T”’ Strict secret 
Din lb. română Exemplar unic 
Postul LCT. Data 76.71.1987 
Nr. file 2 Indicativ 2/M.P. 
Nr. 0078456/ 1987 
Obiectivul Directorul I 


Ora 9°, Din obiectiv o femeie (F1) formează|...] şi vorbeşte cu o altă femeie 


(F2). 

- F2: Noi am avut o sărbătoare foarte mare ieri. 

- FI: Ce sărbătoare ati avut? 

- F2: Nu ştiu dacă aş putea să-ţi spun la telefon. La noi a fost grevă mare in 
Oraş. 


- FI: Serios? 

- F2: Da. Au manifestat. Mi-au tremurat picioarele până acasă. 

- FI: Dar ce... Al... Printre lume? 

- F2: Au plecat de la Steagul Roșu. I-au bătut pe ăia, pe toți. Acolo, în uzină. Si 
după aia au plecat şi-au dat foc la clădirile din oraş, la toate consiliile: la judeţeană, la 
consiliul popular. 

- FI: $i lonel unde era? 

- F2: Vai, dar mi-au tremurat picioarele! Că noi am fost la uzină si ne-au trimis 
acasă. Am crezut că şi el este acolo. 

- FI: A! Pentru votare tu ai fost! 

- F2: Nu, am fost că ne-a chemat la uzină. Şi ne-a dat drumul acasă. Să plecăm 
toată lumea acasă. Era oprită toată circulația. Au fost mii de oameni. Îşi spun, eu asa 
ceva n-am vazut de cand e lumea asta. De fapt, nici n-am avut ocazia. Iti spun, mi-au 
tremurat picioarele şi toată lumea plângea. $i cumnatul mare e închis la uzină. Că-i şef 
de secţie si nu știu, l-or fi bătut, ce i-or fi făcut nu ştiu. E-nchis, încă n-a ajuns până 
dimineaţă acasă, de ieri. 

- FI: Şi Nicu? 

- F2: Nicu n-a fost ieri la uzină. Şi s-a dus până acolo, n-a reuşit să rezolve 
nimic, că ce-i acolo, e jaf! Ionel a reuşit. Că i-a ţinut şeful de secție. Le-a închis uşile si 
i-a ţinut în secţie pe toți. Şi că ăla a mai avut ceva probleme, ştii. 

- FI: A! Toată treaba a fost organizată de înainte! 


6! Francois Fejté, Brasov, l'inizio della fine per il dittatore Ceausescu?, în „Il Giornale”, 24 noiembrie 
1987 (Arhiva personală prof. Adrian Niculescu). 

- F2: Da, dar cu mii de oameni! Toată lumea s-a atașat pe stradă. Iti spun, pur si 
simplu a fost ca la televizor, cum arată în altă parte. Cu pancarte, cu... 

- FI: Bine. O să vă mai sun. 

- F2: ŞI... voiam de aseară să-ți spun. Că dacă n-ajungea Ionel acasă, eram asa 
de înmărmurită şi de supărată... 

- FI: Păi, cred şi eul 

- F2: Pai, nu le-a dat salariuliju”! 

- F2: Si acum așteptăm zilele astea telefon de acasă. Că o să se audă. O să se 
audă că, în special, dacă a pornit de acolo. 

- F1: Dar Petrică unde era? Era la serviciu el? 

- F2: Dar toată lumea era. Ca a fost zi normală de lucru. Că sâmbătă au avut 
liber. Şi au avut timp, probabil, pentru... ziua asta mare. Si de acolo au pornit. Acolo 
întâi a fost. S-au strâns toate secţiile acolo, s-au dus peste conducere, i-au aranjat bine, 
au spart tot, tot, tot. Şi de acolo au plecat pe stradă până în centru. Şi a adunat toată 
lumea. Îţi spun, e dezastru. A fost aşa... Eu am apucat de-am văzut. Au ieşit toate 
mașinile de pompieri ca să-i împrăştie cu apă. 19 maşini de pompieri. Că miliția nu s-a 
putut apropia de ei. Şi au tăiat furtunele [sic!] la maşinile de pompieri. Şi au avut ceva... 
bombe, nu ştiu ce-or fi avut, c-au dat foc la... Nu ştiu ce-o să mai iasă, că mie mi-a fost 
frică să-l las pe Ionel astăzi să se ducă la serviciu[u]. 

- FI: Si nu l-ai mai lăsat? 

- F2: Ba s-a dus, că ce era să facă? Îţi spun, mie mi-e şi frică, că nu ştiu ce se 
mai întâmplă acolo. 

- FI: Dar cu fratele său, Petrică, ce-o să fie? 

- F2: Pai, ăla oricum i-a ţinut acolo. Ce-o fi, nu știu. C-am tot dat telefon mereu 
şi încă nu s-a putut să... n-a ajuns acasă. Si fără mâncare, si fără... N-o să fie nimica 
până la urmă cu el, că el nu-i asa, să se ducă el... Dar i-a ţinut pe ăilalți. 

- F1: Pai cum i-a ţinut? N-am înţeles cu el ce-a fost? 

- F2: Acum nu ştim. Că ăştia care n-au vrut să se ducă cu ei, i-au bătut. Si în 
special pe şefii de secție. Că ăştia au fost conducătorii lor, ştii. Şi întâi pe ăştia i-au luat. 
Si după aceea au ajuns la conducere. Acum nu ştiu, că el s-o fi ascuns, s-o fi închis 
undeva, nu mai stim de el. Că până azi dimineaţă el n-a ajuns acasă. 

- FI: Dar lonel a stat încuiat? 

- F2: Ionel a venit acasă și-a stat acasă. N-a mai ieșit nicăieri. A venit Nicu ieri la 
noi, că nu-l găsea. Că s-a dus, pe Petrică nu l-a găsit, s-a dus acolo, pe Ionel nu l-a găsit. 
„Măi, zice, trebuie să mă duc acasă”. A venit acasă şi l-a găsit acasă. Zice: „în sfârşit, am 
găsit un frate. Acuma să vedem pe celălalt unde-l găsim”. Şi astăzi se duce să... rezolve, 
să vadă ce-i si cu celălalt. 

- F2: Aia a fost. ŞI de aia voiam să... 

- FI: Chiar că m-ai speriat şi pe mine. 

- F2: Fi, te-am speriat! Dar să vezi, nu numai să auzi. Să vezi! Dar nu-ţi spun 
toate câte s-a(u) stricat şi cum a fost. Şi cu pancarte, si cu... Asta nu pot să-ți explic eu 
tot. Adică poţi să-ți dai seama... ce-a urmat şi ce-a fost până seara. Si ce-o fi fost azi 
noapte! Că noi nu ştim, că nici n-am ieșit din casă. N-am ieşit. Pur şi simplu toată lumea 
a stat... aşa. Nimeni nu... Circulaţia a fost oprită, nu s-a mai circulat deloc. A fost... 

Toată lumea se ducea fuga acolo si au fost mii de oameni. S-a spart, nu conta ce era, ce 
nu era. Totul... Am zis noi că întâi de la Braşov porneşte! 

- FI: Da, da. 

- F2: Ce mai face Paul? 

- FI: La servici. A fost şi el cu... ieri toată ziua... de sâmbătă de fapt a fost si el 
cu votarea asta. A fost într-o comisie acolo. Şi azi toată ziua şi-a pierdut timpul. Şi 
sâmbătă, şi ieri şi-a pierdut timpul pe acolo. 

- F2: Noi am fost. Ionel s-a dus şi-a votat. Tot pe motivul ăsta că... nu s-a dus 
nimeni. Nu s-a dus lumea. $i pe motivul ăsta, că-i de la „Steagu” si... După aia ii ia: 
„N-ai fost, ai fost acolo”. Si-am fost şi eu. M-a trimis si pe mine. Că nici eu nu mă 
dusesem. Şi după aia am venit acasă şi forțat m-a trimis: „Du-te acolo şi votează, că-l 
treaba foarte serioasă ce-a fost la noi aici”. 

Din discuţie rezultă că F2 se numeşte Mărioara, iar F1 a fost, săptămâna 
trecută, mai multe zile la ornarea secției de votare unde ,,Directorul” a fost preşedinte 
de comisie. 

Posesorul postului telefonic [...] este [...]. 


Red. lt. L.I. 


A.CN.S.A.S., fond Documentar, dosar nr. 13.421, vol. 159, f. 200-201. 

PROBLEMA REPATRIERII MITROPOLITULUI 
VISARION PUIU REFLECTATĂ 
ÎN DOCUMENTELE SECURITĂŢII! 


BISHOP VISARION PUIU'S REPATRIATION 
AS REFLECTED IN THE SECURITATE FILES 


One of the most controversial aspects of Bishop Visarion Puiu's biography, auto-exiled in 
Western Europe in August 1944, was his repatriation. Documents from the archives of the former 
External Information Direction throw light on the issue of the Bishop's repatriation, by describing the 
steps initiated by him in 1955, and the attempts made by the Securitate agents who were closely watching 
the process of bringing him back to the country. 

In the present paper we try to underline the Bishop's relations with the Romanian Legation 
officials from Paris, which at that time were “tendentiously” described by some representatives of the 
Romanian emigration. Using his contacts with Romanian officials, the Bishop tried to get juridical and 
canonical rehabilitation. As the emigration leaders did not offer him a status according to his rank, and as 
the guarantees offered by the Romanian officials seemed convenient, the Bishop considered that he had 
to be repatriated. 

He got neither rehabilitation in his country, nor respect from the immigrants, so that, after 
1958, he was completely marginalized. He did not get an ecclesiastical position anymore and he was 
completely ignored by the representatives of the immigration. He died in 1964. 


Etichete: mitropolit Visarion Puiu, DIE, repatriere, exil 
Keywords: Bishop Visarion Puiu, External Information Direction, 
repatriation, exile 


Cazul mitropolitului Visarion Puiu, rămas in exil după 1944, este încă unul 
dintre cele mai controversate din istoriografia bisericească română recentă. Studiat 
fragmentar şi de puţine ori documentat, needitat şi necitit la adevărata sa contribuţie la 
teologia românească contemporană, Visarion Puiu reprezintă încă, după cum spuneam 
şi acum şase ani, un personaj mult discutat, dar putin cunoscut. Studierea biografiei lui 
Visarion Puiu de către colonelul Dumitru Stavarache prin publicarea unor documente 
din arhiva personală a mitropolitului de la Freiburg şi inițierea de simpozioane la 
Paşcani şi Bucureşti nu a făcut decât să declanșeze interesul pentru cunoaşterea acestui 
important teolog şi slujitor al Bisericii Ortodoxe Române. 

Însă, cunoaşterea lui Visarion Puiu nu se face doar printr-o simplă editare de 
documente si susținerea unor discursuri evocatoare, ci şi printr-o cercetare de 
profunzime asupra gândirii, faptelor, ideilor și mentalitatii acestuia. Spunem acest lucru, 
deoarece, printre puţinii ierarhi ortodocşi români ai sec. XX şi asemenea celor bizantini, 


1 Studiul de faţă este o dezvoltare a comunicării „Controverse în cazul mitropolitului Visarion 
Puiu”, prezentată în cadrul simpozionului international „Zilele Mitropolit Visarion Puiu”, ediția 
a XIII-a, Roman-Paşcani-Mănăstirea Neamt, 26-28 februarie 2009, organizat de Mitropolia 
Moldovei şi Bucovinei şi Episcopia Romanului. 

2 Adrian Nicolae Petcu, Uz personaj mult discutat, dar putin cunoscut, în „Dosarele Istoriei”, an VII, 
nr. 4 (80), 2003, pp. 13-18. 

Visarion Puiu a gândit şi a înfăptuit în Biserica in care a slujit numai într-o viziune 
ecleziologică şi deopotrivă geopolitică. 


Împrejurări geopolitice şi ecleziologice 

Într-o astfel de abordare ne propunem să analizăm încercările mitropolitului 
Visarion Puiu de repatriere, încurajate de Securitate încă din 1955, întrerupte în 1958, 
apoi reîncepute în 1963 si continuate până la decesul său din 1964. Însă, această situaţie 
ar părea contradictorie în cazul lui Visarion Puiu. Spunem aceasta deoarece în 
documentele din arhiva personală de la Freiburg găsim exprimată de nenumărate ori 
ostilitatea sa fata de regimul ateu-comunist, atât fata de cel generator, de la Moscova, cât 
si fata de cel din tara sa, de la Bucuresti. In schimb, nu s-a păstrat nimic despre 
încercările sale de repatriere. Si totuşi, în vara lui 1955, mitropolitul Visarion Puiu făcea 
o solicitare către Legația RPR de la Paris prin care îşi manifesta dorința reîntoarcerii în 
patria sa. 

Prin consultarea unor documente din arhiva fostei Direcţii de Informaţii 
Externe avem precizări noi în legătură cu încercările atât ale autorităţilor române, cât şi 
ale mitropolitului Visarion Puiu de întoarcere în tara. Desi se arăta ca un susţinător al 
exilului, ca unul care a promovat permanent ideea formării unui Sinod al Bisericii 
române din exil, separată de Patriarhia Română de la Bucureşti pe care o considera 
supusă politicii guvernului comunist, totuşi Visarion Puiu a considerat că trebuie să-şi 
clarifice problemele de ordin juridic şi canonic, în perspectiva unei intoarceri in tara 
pentru a-şi da obstescul sfârşit. Aparent, mitropolitul este contradictoriu, însă dacă 
analizăm documentele pe care le avem la dispoziţie, luăm în considerare gândirea 
mitropolitului și circumstanţele geopolitice ale Europei acelei vremi, constatăm o 
coerenţă in tot ceea ce acesta făcea. 

Cele două acte emise împotriva sa, condamnarea la moarte dată de Tribunalul 
Poporului la 21 februarie 1946 şi caterisirea declarată de Sinodul Bisericii Ortodoxe 
Române la 28 februarie 1950, îl obligau pe mitropolitul Visarion să-și rezolve situația în 
care se afla. În toate documentele legate de repatrierea sa, el pune problema 
reglementării situaţiei sale juridice şi canonice, deoarece conştiinţa îi impunea acest 
lucru. În acelaşi timp, Visarion Puiu era conștient că rezolvarea acestor probleme nu se 
putea fără condiţiile geopolitice favorabile. 

Mitropolitul a ridicat problema caterisirii încă din 1951, atunci când Andrei 
Moldovan, episcopul canonic al românilor din America, îi promisese că o va aborda la 
proxima sesiune sinodala+, Dacă episcopul Andrei chiar a făcut demersuri in aceasta 
direcţie nu cunoaștem în stadiul actual al cercetărilor. 

Totuşi, autorităţile de la Bucureşti aveau în vedere contactarea mitropolitului 
printr-un trimis al Securităţii, care să-l determine să devină „agent de influență în masa 
fugarilor romani şi [in] cercurile bisericeşti”. „Această apropiere, se preciza în planul 
operativ al Securităţii din 4 decembrie 1951, ar putea fi efectuată de către tov. Todiriu 
[Ismail], deoarece cunoaşte limba franceză, este documentat in problema bisericească, 


3 ACNSAS, fond Penal, dosar nr. 335, vol. 8, ff. 119-148; „BOR”, an LXVIII (1950), nr. 3-6, pp. 
296-297; „Dialog, teologic”, an I (1998), nr. 2, Iasi, pp. 239-240. 
+ ACNSAS, fond SIE, dosar nr. 142, f. 55. 

are un limbaj potrivit, nivel cultural destul de pregătit şi cunoaşte împrejurimile Parisului 
sau Liviu Stan, consilier la Ministerul Cultelor, care a mai lucrat pentru Serviciul nostru 
în trecut; acoperirea acestuia ar fi mai verosimilă deoarece lucrează pe linia cultelor”>. 
Totuşi, se pare că acest plan operativ nu a fost pus în practică. 

Schimbările politice internationale survenite în cursul anului 1955, prin lansarea 
de către N. S. Hruşciov a doctrinei ,,coexistentei paşnice” pentru cele două blocuri 
politice, au condus la o apropiere între reprezentanții marilor puteri, pentru prima dată 
după conferințele din 1945 şi 1947. Conferința de la Geneva din iulie 1955 cu 
participarea şefilor de stat din URSS, SUA, Anglia și Franţa a condus la o destindere, cel 
puţin temporară, a relațiilor internaționale, cu implicaţii atât militare, cât mai ales 
economice. 'Tot în anul 1955 se consuma retragerea trupelor sovietice din Austria (mai- 
august) şi declararea neutralității acesteia, ca zonă tampon între cele două blocuri 
militare. 'Totodată, România devenea tot mai vizibilă pe plan internațional prin 
încercările de intrare în ONU încheiate cu succes în decembrie 1955. 

Dar destinderea internațională din 1955 nu a durat prea mult, deoarece odată 
create cele două blocuri militare, neînțelegerile pe tema unificării şi neutralității spațiului 
german au scos la suprafață mai vechile rivalități. Evenimentele din Ungaria și Criza 
Suezului din 1956 au stopat aspiraţiile unor state de a promova ,,coexistenta paşnică” 
fără o confruntare la nivelul războiului rece. La acestea se adăugau tendințele 
naționaliste în relațiile cu Moscova a unor state din lagărul sovietic. Ca o măsură de 
stopare a acestui fenomen care se întindea prea uşor în cuprinsul spațiului socialist, 
începând cu anul 1958, după modelul moscovit, s-a trecut la o amplă campanie de 
anihilare a „duşmanilor ideologiei şi militantismului comunist”, revenindu-se, pentru o 
scurtă perioadă de timp, la o închistare a lagărului socialist în relația cu statele 
occidentale. Instalarea lui De Gaulle la conducerea Franţei şi manifestarea unor tendințe 
tot mai individualiste în raport cu SUA şi Anglia a creat o fisură la nivelul blocului 
militar occidental, pe care puterea sovietică o urmărea îndeaproape. Dar poate aceasta a 
declanșat apariția unei alte destinderi internaționale, care se va dovedi mult mai utilă 
pentru cele două blocuri politice®. 

În contextul internațional survenit în 1955, statul român a trecut pe plan intern, 
la revizuirea sentintelor definitive, a proceselor în curs şi a restricțiilor administrative cu 
caracter politic impuse acelor persoane care „au manifestat tendința de reeducare şi 
bună purtare, [...] cu calități profesionale excepționale” sau „fiind oameni vârstnici si 
grav bolnavi a căror situaţie trezeşte compasiunea concetatenilor”’; s-a luat in vedere 
„necesitatea revizuirii situației condamnaților politici cu sentințe definitive, de către 
instanţele judiciare, inclusiv criminalii de război, urmând să-și execute pedeapsa 
adevărații criminali de război”. Mai mult, responsabili din statul român, precum Petru 
Groza, erau de părere că, „din dosarele studiate, în diferite cazuri se constată erori 


5 Ibidem, f£. 57. 

6 Peter Calvocoressi, Politica mondială după 1945, ed. a VII-a, trad. Simona Ceausu, Bucuresti, 
Editura ALLFA, 2000, pp. 23-27; Jean Baptiste-Duroselle, André Kaspi, Istoria relațiilor 
internationale, 1948-pand în zilele noastre, vol. IL, trad. Anca Airinei, Editura Stiintelor sociale si 
politice, pp. 89-100, 175-188; Nicolas Werth, Istoria Uniunii sovietice de la Hrusciov la Gorbaciov 
(1953-1985), trad. Florin Constantiniu, Bucuresti, Corint, 2000, p. 10. 

judiciare sau pedepse neproportionale cu faptele săvârşite, justificate poate in climatul 
de după încetarea războiului, dar nerezistând la un deceniu după încetarea războiului”. 
În privinţa problemei religioase, același om politic arăta că „este dezbătută în lung si lat. 
În primul rând, duşmanii dinăuntru şi din afara granițelor ţării sunt aceia care prin 
propaganda lor intensă făuresc din regimul aplicat diferitelor culte, problema centrală, 
pentru a învenina atmosfera coexistentei pașnice între țări și popoare si apropierii pe 
teren cultural, economic etc”, 

În același context internațional, România a demarat un amplu proiect extern de 
activități culturale în diferite state din apusul Europei, în special francofone. Potrivit 
noilor sarcini date oficiilor diplomatice ale României, printre altele, autorităţile de la 
Bucureşti aveau în vedere cunoaşterea țărilor în care se puteau găsi „puncte de interes 
comun”. Pe linie culturală, principala sarcină era aceea de a prezenta „România nouă, cu 
bază materială («tara bogată»), condițiuni geografice excepționale, frumuseți turistice, 
trecut istoric și dezvoltarea culturii în condițiile regimului instalat în 1948”. Ca mijloace 
erau prevăzute organizarea de manifestări şi schimburi culturale, acţiuni cu caracter 
sportiv, întâlniri ale membrilor delegatiilor care vizitau țările occidentale cu diferite 
personalități autohtone etc’. 

Pe fondul politicii de înăbuşire a urmărilor revoltei din 1956 de la Budapesta şi 
concomitent cu retragerea trupelor sovietice din România, după 1958, statul român a 
adoptat modelul moscovit de aplicare a unei represiuni asupra „duşmanilor poporului” 
şi de diminuare a fenomenului monahal, care după 1945 luase amploare. Măsurile 
represive de la acest nivel au durat până la începutul anilor '60, după care s-a început 
eliberarea deţinuţilor politici prin gratierea pedepselor. 

Încă de la începutul emigrației, mitropolitul Visarion Puiu a încercat să pună 
bazele unei jurisdicții administrativ-canonice în apusul Europei, aprobată în principiu, în 
1945, de patriarhul Nicodim Munteanu. După perioada din lagărul de la Kitzbühel, de 
la mănăstirea Maguzzano şi de la Sonvico, aflat la Paris, în 1949, mitropolitul a încercat 
să instituie o reşedinţă a eparhiei sale la biserica românească de pe str. Jean de Beauvais, 
al cărei paroh refuzase să predea oficiul Legatiei RPR. Conflictul apărut la nivelul acestei 
biserici între diferitele grupuri politice ale emigranților romani au determinat autoritățile 
franceze să închidă lăcașul şi să-l îndepărteze pe mitropolit din Paris şi departamentele 
din jur. Acesta s-a refugiat la Theoule, la Draguignan (ambele în sudul Franţei), apoi la 
Viels Maisons (nord-estul Franţei) de unde a încercat, totuşi, să materializeze proiectul 
său. Nu a reuşit deoarece statul englez, prin Biserica Anglicană, a susținut hirotonirea lui 
Victor Leu (fiul defunctului episcop Grigorie Leu al Hușilor) ca episcop al românilor 
din Apus, care urmărea, practic, preluarea abuzivă, a jurisdicției mitropolitului Visarion. 
Pe de altă parte, deşi încercase să ajungă în America, mitropolitul fusese refuzat de 
autoritățile americane, acestea preferând în schimb primirea şi hirotonirea fostului şef al 
UNSCR din vremea guvernării legionare, Viorel Trifa. Însă, hirotonirea acestuia din 
urmă era necanonică, deoarece fusese refuzat de toate eparhiile ortodoxe canonice din 
America si primise darul arhieriei din mâinile unor episcopi ucraineni eretici, samosfeati 
(autosfințiți). 


7 ANIC, fond CC al PCR, Secţia Relaţii externe, dosar nr. 2/1955, ff. 6-7, 13. 
8 Idem, dosar nr. 37/1956, ff. 1-4. 

Dacă păstorirea lui Leu a fost efemeră (până în 1952), în schimb cea a lui Trifa 
s-a permanentizat, autoritățile americane permiţând funcționarea acestuia la conducerea 
comunităţilor româneşti ortodoxe rupte de Patriarhia de la Bucureşti şi ca o măsură pe 
fondul politicii mecarthyiste. Acest lucru l-a dezavantajat pe Visarion Puiu atunci cand 
chema pe liderii emigrației româneşti, pentru strângerea rândurilor în jurul unei biserici 
canonice care să funcționeze cu recunoaşterea lumii ortodoxe şi spre folosul politic şi 
cultural al refugiaților romani, dar şi pentru viitorul țării care trebuia eliberată de 
comunism”. Liderii emigrației românești, care reprezentau Comitetul National Roman, 
recunoscut de guvernul american, nu vedeau cu ochi buni astfel de inițiative ale unui 
bătrân mitropolit care refuza să cedeze la compromisurile politice care 1 se cereau, 
preferând să lucreze cu prelați, precum Trifa sau Vasile Boldeanu de la Paris. De altfel, 
aceşti doi prelați vor fi considerați de liderii emigrației drept exponentii spirituali ai 
exilului românesc. 

Acestea erau împrejurările geopolitice şi ecleziologice în momentul în care 
statul român, care urma să fie acceptat în ONU şi îşi contura o deschidere în politica 
internațională, lansa inițiativa repatrierii românilor rămaşi în Apus după al doilea război 
mondial. 


Primele încercări de repatriere 

La 24 iunie 1955, Prezidiul Marii Adunări Naţionale adopta Decretul nr. 253, 
privitor la „înlesnirea repatrierii unor cetățeni și foşti cetățeni români şi amnistierea 
celor repatriați”. Prin articolul 1 se amnistiau toate infracțiunile prevăzute de Codul 
penal şi legi speciale, cu „excepţia crimei de omor”, săvârşită de cetăţeni români care în 
momentul publicării decretului se aflau în afara hotarelor României şi care până la 23 
august 1956 se întorceau in tara în baza unei aprobări. Aceasta se obținea de la orice 
oficiu diplomatic al RPR din străinătate (art. 2), iar în momentul intrării în ţară 
repatriații reprimeau cetățenia română (art. 3)19. Noul act normativ a fost publicat de 
statul român în diferite ziare din Occident, pentru a putea fi accesibil celor vizati, apoi, 
în decembrie 1955, a fost republicat în limba română în ziarul „Glasul Patriei”, organul 
Comitetului Român de Repatriere care trebuia să se ocupe de aducerea românilor în 
tara. Ulterior, termenul de repatriere a fost prelungit până la 30 decembrie 1958, printr- 
un nou act normativil. 

În acest context juridic, la 16 august 1955, mitropolitul Visarion a adresat o 
scrisoare Legaţiei României, in care spunea: „Ziarele franceze «Le Figaro» şi «Le 
Monde» din Paris, de la 13 august c., au publicat comunicatul acestei legatiuni, in care se 
arăta că, în virtutea unui decret emis de «Preşedinţia Presidiumului National» din 
Bucureşti, se dă amnistie tuturor românilor, aflați din cauza ultimului război peste 
hotarele țării noastre România refugiați, spre a se întoarce in tara, după ce vor primi 
aprobarea cuvenită, până la 23 august 1956. 


” Adrian Nicolae Petcu, Mitropolitul Visarion Puiu şi organizarea bisericească a românilor din exil, in 
„Valori păşcănene”, an I, nr. 2, decembrie 2006, pp. 24-33. 

10 ANIC, fond CC al PCR, Secţia Administrativ-Politic, dosar nr. 56/1955, ff. 1-2; „Buletinul 
oficial al Marii Adunări Naţionale a RPR”, an IV, nr. 18, 30 iunie 1955, pp. 161-162. 

1! „Glasul patriei”, an I, nr. 1, Berlin, 10 decembrie 1955 si nr. 19, 10 iunie 1956. 

Întrucât mă priveşte personal, aflându-mă în străinătate din aceleaşi împrejurări 
ale fostului război, care mi-a cauzat pe nedrept un exil de 11 ani, deşi am cerut înlesnire 
de repatriere diverselor foruri româneşti din Bucureşti si străinătate zadarnic, de 
repetate ori, arăt că şi eu doresc a mă întoarce în patria noastră România, adăugând în 
sprijinul obținerii cuvenitei aprobări, spre cunoaştere, următoarele câteva consideratiuni: 

Asupra mea, după ce am rămas în străinătate, nu fugind din ţară, ci dus într-o 
delegație oficială în Croatia, data de Patriarhia noastră şi de guvernul țării de atunci, au 
pornit în contumacie, din partea autorităților de după ocuparea României de armata 
sovietică, două condamnări: una politică, dată de un tribunal zis popular din Bucureşti, 
cu osândire la moarte, eu fiind socotit «criminal de război şi a doua condamnare, 
morală, rostită de Sinodul Bisericii noastre, fără nici un fel de judecare, dar amândouă 
absolut grăbite şi nedrepte. 

În scopul justificării mele, eu am cerut, nu amnistie, ci judecată. La fel, cer si 
acum, dacă mi se garantează libera şi deplina folosire a unui for de adevărată justiţie. lar 
dacă prin amnistie nu mai e trebuinta de un proces, rog să mi se garanteze că, dupa 
întoarcerea in tara, voi avea liberă locuire şi paşnică vietuire, cât voi mai trai. 

[...] În consecință, rog, Domnule Consul, să binevoiti a lua binevoitor 
cunoştinţă de cele mai sus arătate si a dispune să mi se răspundă, dacă dorința mea de 
întoarcere în tara, se poate aproba în condiţiile de garantie necesare”!2, 

Motivând că el nu fugise din tara la ofensiva trupelor sovietice, ci plecase in 
calitate oficială în Croaţia, apoi schimbarea evenimentelor a determinat rămânerea lui în 
Apus şi precizând că a formulat cereri de repatriere şi de rejudecare a condamnării către 
autoritățile române, mitropolitul se pare că era decis să se repatrieze, dar numai în 
anumite condiţii. Totuşi, în cererea lui transpar si îndoielile românilor din exil fata de 
apelul de repatriere lansat de statul comunist, el arătând că această neîncredere se 
datorează unei lipse de garantare a libertății şi siguranței personale în momentul 
revenirii in tara, dar si situației ,nevinovatilor aflați în închisorile din tara si prin 
înlăuntrul sovietelor ruseşti”. In acest context, mitropolitul solicita garanții ferme si 
sigure din partea oficialilor români. 

În această situaţie, rezidența DIE de la Paris propunea ca solicitarea bătrânului 
ierarh să fie acceptată. Avizul centralei de la Bucureşti, din 29 august 1955, era pozitiv, 
cerând în schimb lui „Oliviu” (numele conspirativ al mitropolitului în documentele 
DIE) ca „după ce primeşte viza de ieşire din Franţa, să facă declarații publice (şi acest 
lucru în Franța) împotriva elementelor din conducerea fugarilor si a emigranților”. Mai 
exact, „Oliviu” trebuia ca, „în preajma plecării, să-și ia rămas bun de la emigrația din 
Franţa, să tina o cuvântare în biserică şi să arate că locul fiecăruia este în țară şi că el se 
întoarce, deşi a fost condamnat la moarte, îndemnând şi pe alții să-i urmeze exemplul. 
Oliviu să fie sfătuit să dea un interviu presei (organizat de noi) si să informeze opinia 
publică că el prin întoarcere vede umanitatea guvernului român care vrea ca românii să 


12 ACNSAS, fond SIE, dosar nr. 142, ff. 62, 100-100; Adrian Nicolae Petcu, Aspecte inedite 
Privind exilul mitropolitului Visarion Puiu, în „Valori perene”, an I, nr. 1, 2010, Roman, pp. 30-32. 

vină în patrie fără să se teamă de nici o repercusiune”!5, Totodată, se avea in vedere ca 
formele consulare să fie îndeplinite prin Ministerul Afacerilor Externe". 

La 23 septembrie 1955, adjunctul directorului DIE, colonelul Nicolae Doicaru, 
punea o rezoluţie pe propunerile aduse în atenția sa, prin care arăta că preşedintele 
Consiliului de Miniştri, Gheorghiu-Dej (1953-octombrie 1955), este de acord cu aceste 
condiţii de repatriere, mai ales că Visarion Puiu beneficia de amnistie!5, 

La 10 octombrie 1955, într-un „raport special” al Direcţiei I (Informaţii 
Externe), din Ministerul Afacerilor Interne, colonelul Nicolae Doicaru prezenta situația 
în care se afla mitropolitul Visarion Puiu şi propunea ca după revenirea acestuia în tara 
„să-l fie asigurată pensie de mitropolit şi să-i fie asigurată locuința corespunzătoare cu 
mobilierul şi cele necesare vieţii unui om în vârstă de 79 de ani. În ceea ce priveşte 
problemele bisericeşti şi de ordin canonic va trebui să i se comunice că rezolvarea lor 
este de competența exclusivă a organelor bisericeşti respective”. Faţă de aceste 
propuneri, aprobate de Gheorghiu-Dej, prim-secretar al partidului, Chivu Stoica, prim- 
ministru, se arăta de acord, urmând ca problema să fie preluată de Emil Bodnaras si 
Alexandru Drăghici!6. 

În această situaţie, colonelul Doicaru a ordonat rezidenţei de la Paris să ceară 
lui Visarion Puiu să meargă la legatie pentru depunerea unei solicitări scrise de eliberare 
a paşaportului. Totuşi, iar acest lucru îl vom constata pe parcursul tuturor contactelor 
cu mitropolitul, ofițerii DIE de la Paris propuneau ca mitropolitul să fie vizitat, ci nu 
chemat, mai ales că nu venea în capitala franceză decât la marile sărbători din cauza 
vârstei înaintate si a distanţei fata de locuinţa de reşedinţă (Viels Maisons-Aisne, era la 
79 km nord-est de Paris, departamentul Picardie). În acest sens, la 4 octombrie, Doicaru 
era de acord cu trimiterea unui ofițer „care să fie bine instruit’””!”. 

Contactarea mitropolitului Visarion Puiu s-a făcut în data de 24 octombrie 
1955, la locuinţa sa din Viels Maisons. În raportul înaintat Ministerului Afacerilor 
Interne de către ofițerul DIE se arăta că, în timpul discuţiilor, mitropolitul a apreciat 
solicitudinea de care dau dovadă autorităţile române, însă ar dori câteva rânduri din 
partea lui Gheorghiu-Dej sau Petru Groza, cărora le scrisese, sau Mihail Sadoveanu, 
„vechiul său prieten şi coleg de şcoală”, prin care să fie asigurat de condiţiile cerute. De 
altfel, prin scrisorile trimise, la 3 octombrie 1955, lui Gheorghiu-Dej si Petru Groza, 
mitropolitul cerea garantarea unor condiții care să-l convingă să se repatrieze: o 
reparaţie morală în urma demiterii din postul de mitropolit al Bucovinei, în mai 1940, de 
către guvernul Gheorghe Tătărescu, la dorinţa regelui Carol al II-lea, însă fără să revină 
în actualul Sinod; ridicarea caterisirii date de Sinodul BOR în 1950, „fără nici o 
formalitate juridică şi fără a i se fi arătat motivele”; rejudecarea procesului său, prin care 
a fost condamnat la moarte „pentru motive scornite si neadevarate”; asigurarea unei 
locuinţe în tara, probabil la mănăstirea Cernica, şi nu la schitul Vovidenia (locuința sa de 


15 ACNSAS, fond SIE, dosar nr. 142, f. 79. 
14 Ibidem, f. 63. 

15 Ibidem, f. 67. 

16 Ibidem, ff. 262-265. 

17 Ibidem, f. 78. 

la mănăstirea Neamt), unde nu poate avea un medic permanent pentru sănătatea sa; 
acordarea unei pensii „până la moarte”18. 

În vederea călătoriei spre tara, mitropolitul solicita amânarea „până la 
primăvară, deoarece este foarte bolnav de tensiune si doctorul său i-a interzis o călătorie 
mai mare de o zi (el are 78 ani), iar cu avionul nu rezistă la o anumită înălțime”. A 
sugerat chiar o internare la Viena pentru „tratament”, cu sprijinul guvernului român, 
apoi să-şi continue drumul spre patrie. În situaţia în care sănătatea sa „va fi ameliorată”, 
urma să comunice acest fapt legatiei în vederea întocmirii formelor necesare plecării, nu 
înainte de a trece pe la Robert Schuman, ministrul Justiţiei!?, pentru a-şi lua rămas bun. 

Mitropolitul a fost de acord ca după plecare „să facă o scrisoare adresată 
fugarilor” şi a cerut, conform raportului ofițerului, în mod insistent „ca nu cumva să 
afle fugarii că el a intrat în legătură cu noi, căci aceasta i-ar aduce extrem de mari 
neplăceri şi fugarii s-ar năpusti asupra lui”. Apoi, banii trimişi de reprezentanța română, 
cei 2000 de franci, deşi inițial îi primise ca înlesnire pentru efectuarea drumului la legația 
din Paris, la 14 octombrie 1955 mitropolitul îi restituia Consulatului României. Toate 
aceste lucruri erau enunțate într-o notă-raport, vizată de ministrul Afacerilor Interne, 
Alexandru Drăghici, cu rezoluţia: „Să grăbim acțiunea de aducere in țară”%, 

In acest context, la 19 noiembrie 1955, Mihail Sadoveanu răspundea la 
scrisoarea mitropolitului, într-o exprimare vagă şi în următorii termeni putin 
convingatori: 

Prate, parintele Visarion, 

Am luat cunoștință de o scrisoare pe care ai trimis-o in tara si in care arăţi 
dorinţa de a te întoarce acasă, între acei pe care sunt încredinţat că întotdeauna i-ai iubit. 
Nimic nu te opreşte ca să faci acest pas. Procesele, învinuirile, presupunerile care s-au 
ridicat asupra Înalt Prea Sfinţiei Tale, sunt astăzi lucruri trecute. Mă bucur că vei veni ca 
să ai mulțumirea de a vedea în RPR atâtea schimbări în bine si atâta spor în toate 
domeniile activității materiale şi morale. Pensia si locuinţa iti vor fi asigurate aici in 
Bucuresti. Poti să te bizui pe cuvântul meu ca si pe sentimentele de prietenie pe care le 
cunoşti din trecut. Hotărârea pe care ai luat-o din dragostea pentru popor si patrie să fie 
un îndemn pentru toţi fraţii noştri cu inima curată din străinătate. Te aştept cu prietenia 
de totdeauna, Sadoveanu M.’”2!, 

Faţă de cele primite de la scriitor, mitropolitul îi scria din nou, la 17 decembrie 
1955: „Desigur, dorința întoarcerii mele acasă o am demult, dar iată de ce nu o pot 
grăbi, cum mă îndeamnă consulul: 1) îndeplinind de curând o jumătate de secol de când 
slujesc Bisericii noastre în cler, din reflexiile ce le fac pentru trecut, mi se desprind și 
următoarele gânduri: sunt în prezent singurul vlădică român cu o viata mai zbuciumată 
decât a tuturor celorlalți colegi. [...] De doisprezece ani pribeag prin patru tari din 


18 Ibidem, ff. 82, 103-103v, 105. 

1 Robert Schuman (1886-1963), reputat politician francez, avocat, luptător in Mișcarea de 
rezistenţă franceză, ministru de finanţe, de externe si al justiţiei, prim-ministru al Franţei între 
1947-1948; promotor al Pieței comune europene; şi-a adus aportul la reconcilierea franco- 
germană; a fost un militant al acordării unui rol important al Bisericii catolice în cadrul societății 
franceze, adept al justiţiei sociale. 

2 ACNSAS, fond SIE, dosar nr. 142, ff. 80-81, 107, 108. 

21 Ibidem, £. 112. 

apusul Europei, am fost ca bolovanul mereu rostogolit ce nu prinde muşchi”. În 
continuare, mitropolitul face referire la situația casei şi a lucrurilor sale de la Vovidenia, 
despre care a auzit „că au fost irosite”, iar cele din locuința de la Bucuresti şi mănăstirea 
Cernica „au fost nimicite” sau pierdute. De asemenea, pentru că nu se considera „plecat 
din ţară ca fugar, ci cu trimitere oficială”, atunci solicita pensia calculată din 1944, 
pentru a putea plăti datoriile făcute în străinătate, apoi să o poată primi în continuare 
după întoarcerea în ţară. În al doilea punct al scrisorii, mitropolitul enunta motivele 
politice care au determinat scoaterea sa din scaunul de eparhiot al Bucovinei la cererea 
expresă a regelui Carol al II-lea, după cum acesta din urmă îi recunoscuse in 1951, în 
timpul unei întâlniri în sudul Franţei. Prin urmare, mitropolitul considera că, la 
întoarcerea în tara, i s-ar cuveni conducerea Mitropoliei Moldovei, succesoarea de drept 
a Mitropoliei Bucovinei, desființată în 1948, urmând ca mitropolitul aflat în funcţie, 
transilvănean, să treacă în scaunul vacant de la Sibiu. 

Desi era conştient că o astfel de doleanta nu-i poate fi îndeplinită, mitropolitul 
îi cerea scriitorului să-l ajute „măcar cu sprijinirea materială”, iar în privința repatrierii 
era de părere „să nu i se ceară a porni de aici prea repede, cum vrea consulul, 
împrejurările grele ale plecării nefiindu-mi lesne de înlăturat, mai ales acum în iarnă, ci 
aşteptând aceeaşi bunăvoință de a fi ajutat din ţară, sper ca revederea să ni se apropie 
totuşi curand”?, 

Nu ştim dacă Sadoveanu i-a răspuns mitropolitului, în schimb, scriitorul a scris 
în partea de sus a epistolei: „Cu frateasca dragoste, părinte Visarion, m-am interesat de 
cele ai binevoit a-mi comunica în scrisoare şi am aflat că persoana cu care ai mai stat de 
vorbă Î. P. Sf. ta te va mai căuta spre a discuta lichidarea datoriilor de ei constatate 
acolo. După asta, în Bucureşti vei găsi casa şi mijloacele necesare vieții, ca să ai tihnă 
după atâtea strădanii prin străini. Dorindu-ti cât mai grabnică întoarcere, te salut cu 
prietenie”? 

Cu toate acestea, mitropolitul era neîncrezător față de promisiunile făcute de 
reprezentanții statului român care îl contactaseră. Într-o scrisoare din 15 noiembrie 
1955 către episcopul Andrei Moldovan, mitropolitul arăta: „Actualul guvern de acolo 
îmi promite nimicirea imediată a condamnării politice la moarte si pe cea de la Sinod, 
dar eu nu o pot folosi pentru că în situaţia actuală grozavă din tara, unde nu am nici un 
fel de avere, iar mitropolia Bucovinei desființată [...], a mă duce ar însemna 
sinucidere”? 

În acelasi timp, slujitorii de la biserica românească de la Paris aveau manifestări 
politice tot mai multe si agresive împotriva regimului comunist de la Bucuresti, în 
detrimentul activității religioase pe care trebuiau să o desfăşoare. Totodată, în contextul 
apropierii de oficialii statului roman şi de dezavuare a manifestărilor politicianiste de la 
parohia ortodoxă de la Paris, mitropolitul a avut de suferit. La 22 decembrie 1955, 
preotul Vasile Boldeanu a răspândit vestea relațiilor mitropolitului cu reprezentanții 
legatiei române în mediul exilatilor de la Paris. Boldeanu considera că dacă mitropolitul 


22 ANIC, fond CC al PCR-Cancelarie, dosar nr. 164/1956, ff. 4-5. 

23 Ibidem. 

24 Dumitru Stavarache, Mitropolitul Visarion Puiu. Relațiile cu Bisericile din Canada si SUA-documente, 
Bucuresti, Editura Publirom, 2005, doc. 30, p. 115. 

se repatriază, atunci „emigrația romana va fi grav lovită”. În câteva discuţii purtate cu 
Boldeanu, mitropolitul îi spusese că patriarhul Alexei al Moscovei îi apreciase activitatea 
depusă în Transnistria si că sovieticii i-ar fi clasat dosarul. Astfel, Boldeanu era de părere 
că mitropolitul urmăreşte să se repatrieze, urmând ca în ţară să ocupe un rang 
bisericesc. 

Pentru a contracara planurile mitropolitului, preotul Boldeanu preconiza o 
mutare a acestuia în SUA, atât pentru a-l îndepărta tot mai mult „pericolul” repatrierii, 
cât şi pentru încheierea unei înțelegeri cu Valerian Trifa în „folosul exilului "25. Însă, 
mitropolitul nu era dispus să colaboreze cu Trifa care acceptase hirotonia samosfeată, 
încercând chiar înlocuirea lui de la conducerea Episcopiei cu sediul la Vatra 
Românească26. 

Pe de altă parte, DIE urmărea grăbirea repatrierii mitropolitului, centrala de la 
Bucuresti ordonând rezidentei de la Paris ca, cel târziu în perioada 27-29 decembrie 
1955, acesta să fie contactat în următoarele condiţii: „1) Discuţiile cu el trebuie duse cu 
atenție pentru a nu-l speria. «Lică» [unul dintre ofițerii DIE aflați sub acoperire 
diplomatică de consul?’, n.n.] îi va cere lui Visarion să facă o cerere către Ambasada 
noastră din Paris. Aproximativ, cererea trebuie să cuprindă: «Subsemnatul P. Visarion, 
născut ... (datele biografice necesare pentru paşaport), cetățean român, am plecat din 
tara în anul ..., în prezent domiciliat în Franţa, cu certificatul de emigrant nr..., pe baza 
Decretului de amnistie şi repatriere dat de guvernul român, rog a mi se elibera un 
paşaport român cu vizele necesare intrării in tara. De asemenea, rog să interveniti la 
MAE francez pentru eliberarea vizei de ieşire din Franţa si pentru întocmirea altor 
formalitati oficiale ce eventual s-ar cere, Semnătura»”. 

Tot pentru îndeplinirea formalităţilor legate de paşaport, în acelaşi ordin se 
arăta: „2) După ce veţi obține această cerere din partea lui Visarion, prezentati-i 
pașaportul roman pentru a-l semna. După întoarcerea la ambasadă, veţi completa 
pașaportul cu datele necesare şi veți aplica pe paşaport vizele de intrare în RPR. 3) Tov. 
Pascu, personal, se va duce apoi cu pașaportul în regulă si cu o notă oficială în numele 
Ambasadei RPR la MAE francez, în care va solicita: 

a) eliberarea vizei de ieşire din Franţa pentru cetăţeanul român P. Visarion; 

b) MAE francez să intervină la organele în drept pentru a se lua măsuri de 
asigurare ca cetățeanului să nu i se întâmple nimic şi să nu fie împiedicat de a se întoarce 
în tara; i 

4) In timp ce «Lică» va discuta cu Visarion, să caute a-i întări moralul si a-i 
întări hotărârea de a veni în țară. De asemenea, să i se arate că pentru a-l feri de orice 


25 ACNSAS, fond SIE, dosar nr. 142, f. 96. 

26 În acest sens sunt nenumărate scrisori ale mitropolitului către diferiți clerici români din 
America, cât şi către Constantin Vişoianu, președintele Comitetul National Român (D. 
Stavarache, Mitropolitul Visarion Puiu. Relațiile cu biserici din Canada si SUA, doc. 30, 77, 79, 82, 84, 
94, pp. 113, 208, 210-212, 218, 222, 240). 

27 Conform unui normativ hotărât în Biroul Politic al CC al PMR, din 1955, în cadrul oficiilor 
diplomatice românești, sub acoperire diplomatică, funcționau o serie de lucrători MAI, cu 
atribuții în munca informativă specifică serviciilor secrete. Activitatea operativă pe linia MAI a 
acestor ofițeri aflați sub acoperire diplomatică nu era adusă la cunoştinţa șefului oficiului 
diplomatic (ANIC, fond CC al PCR, Secția Administrativ-Politic, dosar nr. 17/1955, ff. 4-10). 

acțiuni provocatoare din partea emigrației, este bine ca el să ne comunice la timp tot ce 
află că se proiectează contra venirii lui acasă. Totodată, «Lică», prin aluzii fine şi aceasta 
numai în cazul când observă la el insuficienta hotărâre, să-i dea de înţeles că pentru a 
evita neplăceri din partea emigrației ori din partea altora (ne referim la organele 
polițienești) ar putea locui până la plecarea sa în ţară (în mod provizoriu) la un 
funcționar al Ambasadei. 

În acest caz, dacă el este de acord, trebuie dus la unul din funcționarii 
Ambasadei (preferabil funcţionarul MAE). In nici un caz nu i se va propune de a locui 
la Ambasadă, căci s-ar da ocazie la acțiuni provocatoare împotriva oficiului. 

5) Prin agentură urmăriți şi raportați permanent măsurile şi modurile cum 
acționează emigrația si organele politienesti împotriva planului nostru. 

6) Raportaţi imediat rezultatul întâlnirii lui «Lică» cu Visarion referitor la cererea 
lui, precum si rezultatul de la MAE francez la intervenţia oficială ce veți face. 

7) În cazul că se observă tărăgănare, greutăţi din partea MAE francez si orice 
provocări, raportați imediat, căci intenționăm (aceasta este numai pentru informarea 
dvs. personală), pe baza rezultatelor primite să intervenim $i prin ambasada franceză din 
Bucureşti. 

8) Dispoziţii asemănătoare veţi primi şi pe linia MAE Bucureşti, unde s-a 
intervenit 2%, 

În conformitate cu ordinul primit din centrala de la Bucureşti, la 4 ianuarie 
1956, ofiţerul „Lică”, sub acoperirea diplomatică de consul si în mod ilegal” (fără 
aprobarea de deplasare în teritoriu din partea autorităților franceze) l-a vizitat, din nou, 
pe mitropolit la locuinţa sa. Visarion Puiu i-a arătat reprezentantului român ,,o jumătate 
de scrisoare primită de la un anume Alexandru”, în care este sfătuit să nu se întoarcă în 
tara, deoarece la sosire va fi arestat si întemnițat la Jilava sau Văcăreşti, anchetat in 
legătură cu cele făcute peste hotare, apoi „va sfârşi”, iar cei din exil „nu se vor mira 
auzind că într-o zi s-a îmbolnăvit din cauza frigului sau bolii, bătrâneţe etc. şi a fost 
internat într-un cimitir”. 

De asemenea, mitropolitul a arătat că şeful Bisericii Anglicane îl cheamă la 
Londra pentru a ridica o biserică, „oferindu-i un loc minunat, într-un parc”, ca şi alti 
români din Germania, Austria si SUA, numai pentru a nu se repatria. Nu în ultimul 
rând, Visarion Puiu spunea că ar aprecia mult să i se garanteze condiţiile cerute lui 
Mihail Sadoveanu în scrisoarea din 17 decembrie 1955. 

„După toate acestea, se spune în raportul ofițerului «Lică», au fost luate 
discuţiile de la capăt şi s-a muncit pentru a-l convinge să vină acasă. Discuţiile au durat 
3 (trei) ore. După ce a mai fost înmuiat şi i s-au adus dovezi şi asigurări că el are 
cuvântul unui om de stat ca Sadoveanu etc., a spus că merge acasă, dar că ate aici câteva 


2 ACNSAS, fond SIE, dosar nr. 142, ff. 98-99. 

% O „jumătate de scrisoare” dactilografiată cu un conţinut similar se găseşte în arhiva CC al 
PCR, în partea finală având următoarele fraze, nereproduse în raportul ofițerului ,,Lica”: „Cine 
vă poate asigura că nu veţi indura cele mai sus arătate? ...Şi de ce vă grăbiţi a pleca? Deci, sfatul 
nostru e să mai ramaneti pe loc. Mizeria din străini se suportă mai uşor decât cea din tara noastră 
de acum. Toti dorim să ne întoarcem acasă, dar nu acum. Mai reflectati şi ne scrieti si nouă ce 
decideţi”. Scrisoarea probabil că a fost semnată „Alexandru”, locul numelui fiind decupat 
(ANIC, fond CC al PCR, Secţia Cancelarie, dosar nr. 164/1956, f. 1). 

datorii şi că i-a scris lui Sadoveanu acest lucru si eventual ceva despre un scaun al 
mitropoliei din Ardeal sau Moldova. Nu condiționează plecarea de acest lucru, dar ar 
vrea să aibă un răspuns de la Sadoveanu. 

I s-a răspuns că problema datoriilor nu este ceva greu de rezolvat, însă 
problema cu scaunul mitropoliei este o problemă bisericească, pe care o poate discuta 
acasă cu forurile bisericești. 

După ce din nou a arătat că este decis i s-a pus problema cererii ce trebuie să o 
facă. A urmat din nou discuţii, care s-au învârtit in jurul cererii pe care voia să o mai 
amâne, însă până la urmă a făcut-o%, a semnat pasaportul si a dat două fotografii. După 
ce a făcut aceasta, era ca si bătut şi a căzut în tăcere (descrierea acestor amănunte ar 
lungi f. mult telegrama). 

După părerea mea, faptul că a făcut această cerere este un nou câștig pentru noi 
si l-au adus mai aproape de plecare. 

Vom avea probabil greutăţi cu el, fiind foarte nehotărât şi influentabil din 
partea emigrației”. 

Astfel, mitropolitul a semnat cererea pentru repatriere şi de obţinere a 
pașaportului cu toate formalitatile necesare, chiar dacă presiunile care se exercitau 
asupra sa din partea emigranților sau al unor englezi de a-l câştiga de partea lor erau 
foarte mari. În cele din urmă, dorința de repatriere l-a convins că este mai bine să joace 
pe cartea oficialilor români, de la care cerea garanţii clare si concrete din partea 
prietenului său Sadoveanu, dar şi, eventual, scaunul mitropolitan al Moldovei, care se 
putea vacanta după mutarea mitropolitului Sebastian Rusan, transilvănean, de la Iasi la 
Sibiu şi, probabil, ca o măsură de siguranță de ridicare a caterisirii de către Sf. Sinod al 
BOR. 

Totuși, într-o scrisoare înregistrată la Direcţia Treburilor CC al PMR, în 
ianuarie 1956, fără să se precizeze identitatea destinatarului, mitropolitul îşi afirma o 
neîncredere fata de atitudinea oficialului român („consulul Vaida”), care îi dovedise o 
„insistență cam exagerată la facerea în grabă a formelor de pornire spre tara” şi care „nu 
prea pare a fi având însuşirile unui consul din diplomaţie pentru acest oraş [Paris, n.n.], 
ci mai curând a unui polițist”. Apoi, în contextul primei apariții a ziarului „Glasul 
Patriei”, unde erau publicate demersurile oficiale ale statului român pentru repatrierea 
românilor din Apus, prelatul român isi arăta îngrijorarea fata de un posibil eşec: „Nu se 
ştie dacă comisia instituită recent, va înlesni întoarcerea în tara a multor exilați. 
Deocamdată pare a lati neîncredere. Ar fi avut ascultare, dacă era alcătuită poate din 
persoane liberate mai bine cunoscute tuturor si ar lucra nu din Germania, ci la Paris, 
discutând liber cu fiecare. Toţi găsesc piedici principale în ocuparea țării de trupele 
sovietice si în lipsa de garantie a libertăţii și siguranței personale a celor care s-ar 
întoarce in țară acum”. Nu în ultimul rând, mitropolitul întreba pe oficialii români cum 
ar fi văzută de la Moscova o întoarcere a sa în tara, ca un prelat care nu doreşte decât să 


30 Textul cererii era cel recomandat în ordinul centralei DIE (ACNSAS, fond SIE, dosar nr. 142, 
ff. 131, 133). 
31 Ibidem, ff. 125-126. 

se retragă la pensie, după 50 de ani de slujire in Biserică?. Din nou, mitropolitul isi 
manifestase neîncrederea prin relatarea a ceea ce se susţinea în mediul exilului 
românesc. 

Presiunile venite din partea „fugarilor”, cu concursul autorităţilor franceze, 
reprezentau de acum principala problemă a ofițerilor din rezidența DIE de la Paris, care 
se ocupau de cazul mitropolitului. In această situaţie, ofițerul care îl contactase 
propunea centralei de la Bucureşti ca Sadoveanu să scrie o altă scrisoare în care să-l 
asigure pe mitropolit de „autoritatea lui încă o dată. Să-i scrie că datoriile ce le are le 
vom plăti noi [oficialitățile române de la Paris, n.n.], întrucât nu este vorba de o sumă 
prea mare, iar problema scaunului eparhial, n.n.] o va discuta el (Puiu personal cu 
forurile bisericeşti, deoarece Sadoveanu nu se amestecă în aceste treburi). Desigur să-i 
scrie într-un limbaj cu multe înțelesuri”. 

De asemenea, acelaşi ofițer era de părere că în momentul solicitării vizei de 
ieşire pe pașaportul mitropolitului, MAE francez ar putea „să anunţe emigrația şi să-l 
convingă pe mitropolit să renunțe”. „Lică? mai remarca faptul că, după obţinerea vizei 
de la autorităţile franceze, „va mai trebui dusă lupta cu el [mitropolitul, n.n.] spre a-l 
determina să vină acasă”%. 

Câteva zile mai târziu problema repatrierii mitropolitului Visarion se schimbase 
în mod nefavorabil pentru oficialii români. Pe de o parte, la 11 ianuarie 1956, 
mitropolitul trimitea o recomandată la legația din Paris, prin care solicita afirmarea clara 
a îndeplinirii condiţiilor solicitate de la Sadoveanu si cerea să nu se grăbească 
formalitatile de repatriere şi chiar amânarea repatrierii până la primăvară, atunci când 
condițiile climaterice nu i-ar afecta sănătatea pe parcursul călătoriei. 

Pe de altă parte, legația română primea răspuns din partea MAE francez pentru 
viza de ieşire de pe pașaportul mitropolitului: „Nu se poate da viza pentru Puiu, întrucât 
nu este cetățean român, precum şi că ar avea o situație socială în Franţa”. Faţă de 
această situație, ofițerii rezidenței DIE de la Paris erau de părere că „autoritățile 
franceze au luat legătura cu fugarii, care apoi l-au determinat [pe mitropolit, n.n.] să facă 
această scrisoare către legatie*. 

Dorinţa mitropolitului de a se repatria părea a fi reală, atâta vreme cât își luase 
rămas bun de la episcopul catolic al locului, dar nu era sigur pe garanţiile oferite de 
reprezentanţii legatiel. Însă, aceste pregătiri puneau pe jar atât o parte a emigrației 
române din Europa occidentală, cât şi autorităţile franceze. Acestea din urmă au trimis 
un reprezentant al MAE la mitropolit „ca să-l întrebe de ce pleacă”, fata de care 
interlocutorul ar fi răspuns: „Întrucât nu a fost tratat la rangul pe care il are”. Răspunsul 
nu a convenit deloc francezilor, motiv pentru care „au scos dosarul mitropolitului din 
arhiva DST în vederea studierii cazului si i-a[u] chemat pe Grigore Gafencu si Virgil 


32 ANIC, fond CC al PCR, Secţia Cancelarie, dosar nr. 164/1956, f. 2. Acesteia este anexată, in 
copie, scrisoarea trimisă de mitropolit, la 20 august 1955, lui N. Bulganin, N. Hruşciov şi V. 
Molotov (Ibidem, ff. 3-3v; Dumitru Stavarache, Mitropolitul Visarion Puiu. Documente din pribegie, 
Paşcani, Editura Moldopress, 2002, doc. 61, pp. 192-194). 

33 ACNSAS, fond SIE, dosar nr. 142, ff. 125-126. 

34 Ibidem, ff. 130, 134. 

Veniamin”, liderii emigranților romani de la Paris, „cerându-le acestora să facă tot 
posibilul pentru a împiedica plecarea lui «Oliviu»”. 

Potrivit agentului „Lungu”, din mediul exilatilor, „MAE francez este categoric 
împotrivă şi va face tot posibilul pentru a împiedica plecarea”. O modalitate de a-l 
convinge pe mitropolit să rămână era acordarea unei „pensii sub formă de ajutor şi un 
post în ierarhia bisericească, numai să nu plece”. Însă, nici Gafencu, nici Veniamin nu 
erau atât de entuziasmați în a-i acorda importanță mitropolitului. Acelaşi „Lungu” arăta 
ofițerului de legătură că, „dacă Gafencu îi dă prea multă considerație şi el totuşi va 
pleca, aceasta înseamnă o înfrângere şi mai mare. Mai bine să nu i se dea importanță si 
dacă va pleca, înseamnă că am scăpat de un suspect’. $i Veniamin si [Ion] Claudian, 
care se manifestau supăraţi, îi cereau sfatul lui «Lungu», în ceea ce priveşte determinarea 
lui «Oliviu» de a nu mai pleca. În mod activ luptă pentru reținerea lui «Oliviu» Gafencu, 
Veniamin si [Romulus, n.n.] Boilă”. Tot pentru reținerea mitropolitului, autorităţile 
franceze „i-a[u] mobilizat” pe Neagu Djuvara, Maria Brăescu şi rabinul Franţei, Dr. 
Jacob Kaplan%, iar Veniamin trebuia să-l convingă pentru susţinerea unei declarații 
publice in care să arate că nu va pleca in tara. 

Pe de altă parte, pentru a împiedica planurile celor din emigrație si ale 
francezilor, DIE avea în vedere ca prin agentul „Lungu”, să provoace o atitudine ostilă 
la nivelul consiliului parohial al bisericii de la Paris la adresa mitropolitului, pentru a-l 
îndepărta tot mai mult, situaţie care să-l convingă că trebuie să plece din Franța”. 

Totodată, pentru că punerea în aplicare a planului de repatriere a mitropolitului 
era în pericol, atunci oficialii români s-au hotărât să-l contacteze din nou la locuința sa 
din Viels Maisons. Deşi aveau autorizație pentru deplasarea la Reims, în 28 ianuarie 
1956, consulul, cu numele conspirativ „Lică” şi „tov. Pascu”, probabil un responsabil 
DIE, s-au deplasat la mitropolit. 

Aceştia nu au fost primiți, fiind refuzati categoric de nepoata mitropolitului, 
care le-a spus că reprezentanţi ai autorităţilor franceze o informaseră de sosirea lor şi că 
i se interzice să mai comunice cu ei. Potrivit documentelor DIE, se pare că autorităţile 
franceze îl presau permanent pe mitropolit să nu mai accepte contacte din partea 
Legaţiei române, deoarece responsabili din DST erau de părere că „plecarea 
mitropolitului ar fi un mare succes pentru comuniști şi o lovitură dată Franţei, tara cu 


35 Asemănător se spunea în revista „BIRE”, an IX, nr. 216, 1 februarie 1956: „În lumea 
refugiului românesc circulă insistent zvonul că mitropolitul Visarion Puiu ar avea intenţia de a 
se... «repatria». [...] Dacă Visarion Puiu s-ar întoarce în Repere [asa este in text, n.n.], refugiul 
românesc nu ar avea nimic de pierdut. Această înaltă față bisericească are un trecut 
antidemocratic si a servit întotdeauna regimurile totalitare. De un singur lucru suntem siguri, că 
odată reîntors în Repere, Visarion Puiu, după ce va fi întrebuințat pentru propaganda comunistă 
a «repatrierib și a demoralizării populației din tara, va fi chemat pentru a da socoteală de 
activitatea sa din trecut, atât în Transnistria, cât şi ca mitropolit al Bucovinei”. 

36 A fost unul dintre cei mai proeminenţi lideri spirituali evrei din Europa Apuseană. În 1950, ]. 
Kaplan era numit rabin al Parisului, iar între 1955-1980 a deţinut postul de Mare Rabin al 
Franţei. Mitropolitul Visarion Puiu a purtat corespondență cu rabinul Kaplan, în problema 
așezămintelor românești din Tara Sfântă (D. Stavarache, Mitropolitul Visarion Puiu. Documente din 
pribegie, doc. 60, p. 191-192). 

37 ACNSAS, fond SIE, dosar nr. 142, ff. 152-153. 

tradiții de azil politic; dacă «Oliviu» va merge in tara sigur va face declarații că a avut 
domiciliu forțat, că i s-au pus piedici, că n-a fost lăsat să plece etc., astfel fiind o 
contradicţie între azil politic şi domiciliu forțat”3, 

Practic, autorităţile franceze încercau să redirecționeze toate acțiunile 
întreprinse de DIE, în scopul rămânerii mitropolitului în Franţa, iar toate demersurile 
bisericeşti ale acestuia şi declarația pe care trebuia să o susțină trebuiau făcute în 
favoarea emigrației, ci nu a statului român. 

Se pare că demersurile autorităţilor franceze au înregistrat un succes. La 20 
februarie 1956, rezidența DIE de la Paris informa centrala că, „acum, toţi se interesează 
de el [mitropolit, n.n.], toţi caută să-i facă pe plac; acum el este acela care [...], dacă 
înainte nu-i dădeau voie să locuiască în Paris, acum i se oferă casă în Paris, dacă înainte 
nu avea bani, acum i se oferă şi încă ce sume-destul de frumoase. Nu spune la nimeni că 
nu se mai repatriază, ci din contra, fin, lasă impresia că încă nu este decis şi deciziunea 
lui este în funcţie de felul cum va fi tratat. Dacă i se va da tot ceea ce cere, atunci va 
rămâne, dacă nu, poate se va repatria. El a prins acum pulsul emigrației, îi joacă aşa cum 
vrea el. Pentru masa emigrației însă, «Oliviu» nu mai are consideraţie, toți şi-au formulat 
părerea ca despre un simplu şantajist, chiar dacă conducerea emigrației caută să-i intre în 
voie”. Aceste afirmaţii se confirmă în documentele provenite de la Comitetul Naţional 
Roman”. 

Mai mult, potrivit informațiilor furnizate de agentul „Lungu”, în urma 
discuţiilor purtate cu Millet de la DST, mitropolitul „se pregăteşte să facă un sinod al 
Bisericii Ortodoxe [Romane, n.n.] în Occident, care să depindă de el. Aici vrea el să 
ajungă acum, să fie şeful Bisericii Ortodoxe din Occident, inclusiv SUA. Se loveşte însă 
de opoziţia lui Trifa, care nu-l agreează în nici un chip pe «Oliviu». Millet a spus că 
organele franceze vor proceda fără crutare la îndepărtarea celor care sunt împotriva lui 
«Oliviu», deoarece în momentul de fata a fi împotriva lui «Oliviu» înseamnă de fapt a fi 
împotriva organelor franceze”®, 

După mai multe amânări, la 1 martie 1956, mitropolitul Visarion Puiu făcea 
declarația pe care o promisese, sub forma unui „Apel adresat fruntaşilor români din 
pribegie”, ulterior publicat în câteva periodice din exil. În textul acestui apel, 
mitropolitul chema pe liderii exilului românesc la unitate în jurul Bisericii, deoarece 
numai aceasta constituie garantul libertăţii şi păstrării identității naționale a celor care au 
plecat din tara la instaurarea regimului comunist. El a caracterizat zisa conducere a 
exilului românesc drept o ilustrare a fabulei cu racul, știuca si broasca si îi îndemna pe 
liderii români „să lase ambițiile parvenirilor cu orice pret şi increderile orgolioase în 
merite, adesea numai închipuite”, pentru ca, spunea el, lucrând „armonic după un plan 
bine întocmit, pe deoparte ajutaţi exilul, iar pe de alta veți fi la îndemâna factorilor 
înaltei politici, care dispun de soarta țării şi a neamului nostru. Totodată, îndemnăm 
pătinteşte pe toți românii noștri din pribegie, să revină sub streaşina Bisericii neamului 


38 Thidem, ff. 155, 169. 

59 Ibidem, f. 166; cf. Aurel Sergiu Marinescu, O contribuție la istoria exilului românesc, vol. 4 (BOR în 
străinătate, în exil şi în diasporă), Bucureşti, Editura Vremea, 2004, p. 210. 

40 ACNSAS, fond SIE, dosar nr. 142, ff. 167-168, 170. 

nostru, dându-i tot sprijinul cuvenit şi trebuitor’’4!, Din conținutul apelului, constatăm 
că mitropolitul aborda aceeaşi tematică de la începutul exilului, rămânând consecvent 
ideilor sale legate de organizarea bisericească a românilor din apusul Europei. 

Potrivit informărilor DIE, serviciile secrete franceze erau de părere că apelul 
mitropolitului ar fi fost lansat la sugestia reprezentanților legatiei române de la Paris, iar 
unii lideri ai emigrației, precum Gafencu sau Veniamin, primeau acest document cu 
foarte multă neincredere“. Practic, serviciile secrete franceze erau convinse de faptul că 
mitropolitul se afla încă sub influenţa autorităţilor române încercând să blocheze orice 
demers din partea acestora. La şedinţa consiliului parohial din 11 martie 1956, preoții 
Vasile Boldeanu şi Radu Graţian“, apropiaţi mitropolitului, erau îndepărtați de la oficiul 
parohial, fiind înlocuiți de un reprezentant al aripii dure şi aflat în relaţii bune cu Trifa, 
în persoana lui Virgil Pârvănescu, promovat de grupul Veniamin-Gafencu. De altfel, 
Pârvănescu milita chiar pentru mutarea lui Visarion Puiu în SUA, în scopul împăcării cu 
Valerian Trifa. 

Pentru comportamentul său, la 20 martie 1956, preotul Virgil Pârvănescu era 
caterisit de mitropolit care îl găsea vinovat de nesupunere şi încercări de a inchega relații 
canonice cu episcopul samosfeat Valerian Trifa. Mitropolitul considera că Pârvănescu 
reuşise să fie numit la oficiul parohial de la Paris cu sprijinul politic al grupului 
Veniamin-Gafencu şi prin influența episcopului Valerian Trifa, pe care liderii exilului îl 
considerau autoritatea spirituală românească. 

Schimbarea de la conducerea comunităţii românilor ortodocşi de la Paris era, 
probabil, un gest de forță al liderilor emigrației. Dar imprevizibilă a fost măsura 
canonică luată de mitropolit, care practic echivala cu un afront adus acestora. De 
asemenea, mitropolitul refuza „cu mersul pe la Veniamin, Gafencu şi alte mărimi 
amortite”, dar şi „în privința unei convorbiri cu ceva reprezentanți americani sau 
francezi, cărora să li se pună problema negustoreşte si nu creştineşte”, după cum se 
exprima preotul Boldeanu într-o scrisoare din 7 martie 1956 către Visarion Puiu%. 


+1 D. Stavarache, Mitropolitul Visarion Puiu. Documente din pribegie, doc. 75, pp. 213-214. 

42 ACNSAS, fond SIE, dosar nr. 142, ff. 172, 174. 

% În 1956, în planurile DIE se preconiza chiar o influențare pozitivă a lui Radu Graţian din 
partea unei cunoştinţe din tara, în persoana monahului Varahiil Jitaru, pentru a-l determina sa 
colaboreze cu Legația română de la Paris în scopul intrării în posesie de către statul român a 
bisericii de pe str. Jean de Beauvais (Ibidem, £. 174). În acest sens, in ziarul „Glasul patriei”, an I, 
nr. 11, 20 martie 1956, p. 2, a fost publicat un articol cu titlul: ,, Veniti acasă, vă cheamă patria!”, 
semnat de arhimandritul Varahiil Jitaru, stareţul mănăstirii Bixad şi delegat al Mitropoliei 
Ardealului în Consistoriul monahal central, şi care se adresa astfel, „Către Graţian Radu, 
protosinghel, 9bis Jean de Beauvais, Paris 5-e, către călugării fără adresă: Arhimandrit dr. 
Matinian Ivanovici, ieromonah Manoliu Laurenţiu, ieromonah Cicală Nestorian, ieromonah 
Frunză Eugen şi multi alti preoți de mir, cărora nu le știu adresa” (Ibidem). Nu stim dacă 
arhimandritul Varahiil chiar a semnat acest articol în care se arăta garantarea libertăţii religioase 
de către Constituţie şi refacerea multor mănăstiri ortodoxe, dar este evident faptul că planul 
Securităţii privind pe Graţian prindea contur. 

44 ACNSAS, fond SIE, dosar nr. 142, f. 174. 

+5 După caterisire, Pârvănescu a plecat în SUA, la o parohie care aparţinea canonic de Episcopia 
condusă de Valerian Trifa. 

+ D. Stavarache, Mitropolitul Visarion Puiu. Documente din pribegie, doc. 76, p. 215. 

Practic, mitropolitul refuza să negocieze cu aceşti lideri în vederea unei colaborări cu 
Trifa. Astfel, poziţia sa intransigentă i-a creat neajunsul de a fi izolat, dar, în același 
timp, de a nu i se mai permite să mai fie contactat de reprezentanţii legatiei române. 

După lansarea manifestului către românii din exil, rezidența DIE de la Paris 
propunea la 20 martie 1956 o nouă contactare a mitropolitului în care să i se arate că 
reprezentanţii emigrației i-au zădărnicit de fiecare dată iniţiativele si chiar i-au subminat 
autoritatea bisericească prin nerespectarea actului de caterisire dat lui Virgil Pârvănescu, 
care continua să slujească în biserica de la Paris. Pentru emigranți adevăratul lider 
spiritual era considerat Valerian Trifa, iar agenţii DIE doreau să-l convingă pe 
mitropolit de aceasta ,,realitate”. In consecinţă, singura soluţie pentru el era repatrierea, 
acolo de unde primise, cel puţin aparent, încrederea și respectul pentru rangul său 
bisericesc”. 

Abia la data de 28 august 1956, Serviciul 113 din DIE trimitea o adresă către 
rezidența din Paris, prin care ordona ca „tov. Valentin” să-l contacteze pe Visarion Puiu 
si să-l chestioneze asupra repatrierii, deoarece erau îndeplinite toate condițiile, atât 
formale, consulare, cât si financiare legate de datoriile sale si cheltuielile de transport*. 
Însă, în dosarul pe care l-am consultat nu găsim nici un document care să urmeze 
acestui demers. 

Astfel, s-a încheiat prima tentativă de repatriere a mitropolitului. Care au fost 
motivele reale pentru eşecul acestei „tentative” a mitropolitului si a planului DIE, nu 
sunt enunțate în dosar. În schimb, putem susține că acestea au fost determinate, în 
primul rând, de acțiunile autorităților franceze, dar, probabil, si de campania de 
influențare şi intimidare dusă de emigranți, precum şi de unii preoți de la biserica 
românească de la Paris. 


A doua încercare de repatriere si marginalizarea mitropolitului 

O altă contactare a mitropolitului Visarion Puiu s-a făcut un an mai târziu. 
Profitând de situația materială extrem de grea prin care trecea mitropolitul („este bolnav 
şi se zbate în lipsuri materiale”), un ofițer acoperit al DIE l-a vizitat la 12 iulie 1957, 
prezentându-se în calitate de consul de la legația din Paris, cu numele „Ionescu Neagu”, 
sub legenda schimbării pașaportului. Mitropolitul îi comunica reprezentantului roman 
că nu a renunțat la gândul întoarcerii în tara, însă eşecul se datora celui care îi initiase 
demersurile, deoarece nu fusese discret si fata de care „Siguranța franceză” i-a interzis 
să mai primească oficiali români şi să se repatrieze. Cat despre schimbarea pașaportului, 
mitropolitul a afirmat că doreşte mai întâi să-şi pregătească plecarea. De asemenea, s-a 
atătat entuziasmat de bunăvoința manifestată de Sadoveanu în privința repatrierii sale. 

În raportul către centrala din Bucureşti, ofițerul arăta că mitropolitul „este un 
om cu care se poate discuta şi poate fi influenţat să se repatrieze, fără să fie forțat, fără 
să ne pierdem răbdarea”. De asemenea, propunea „să se obțină scrisori de influență de 
la persoane competente din tara, care să fie trimise o dată cu răspunsul din tara prin 
care să confirme primirea cărții” pe care dorea „să o trimită lui Sadoveanu”, iar la 


47 ACNSAS, fond SIE, dosar nr. 142, ff. 172-173. 
48 Ibidem, £. 175. 

următoarele contacte să-i ofere un sprijin financiar si, drept cadou, o sticlă de vin din 
România”. 

La 19 august 1957, consulul „Ionescu Neagu” încerca din nou să-l contacteze 
pe mitropolit, însă fără succes, deoarece acesta se muta într-o altă locuință din Viels 
Maisons. Totuşi, reprezentantul român a avut ocazia să intre în legătură cu nepoata care 
îl îngrijea pe mitropolit, Maria Mihăilă, care i-a arătat că ierarhul român este urmărit de 
Siguranța franceză „pas cu pas, [pentru a vedea, n.n.] cine vine la el si ce discută cu 
oamenii din sat”, interzicandu-i-se să aibă contacte cu oficiali români si să întreprindă 
ceva în direcția repatrierii. De asemenea, Maria Mihaila a afirmat că mitropolitul este 
acuzat permanent de către emigranți că se află în legătură și lucrează pentru comuniști. 
După părerea consulului, însuşi nepoata mitropolitului era „speriată” de poliția franceză 
si avea „oroare de fugari și nu-i convine viata pe care o duce”. 

Pentru evitarea poliției franceze, consulul propunea ca întâlnirile cu nepoata 
mitropolitului, apoi cu cel din urmă, să se facă în locuri si la ore stabilite. În scopul 
influentarii pozitive, consulul a cumpărat pentru mitropolit o ediție a operelor lui 
Sadoveanu si un volum despre pescuit pe care mitropolitul trebuia să scrie o dedicație si 
să o trimită scriitorului”. 

În urma acestei întâlniri, relațiile dintre mitropolit şi oficialii legatiei române de 
la Paris se refăceau. Totodată, pentru a pune „capăt certurilor şi dezordinilor” de la 
biserica românească din Paris, la 12 octombrie 1957 mitropolitul solicita legatiei române 
ca aceasta „să fie încadrată cu personal corespunzător din România, în condiţiile in care 
funcționează biserica din Viena” şi să revină sub jurisdicția Patriarhiei Române. De 
altfel, mitropolitul îl propunea pe Gala Galaction ca slujitor la această biserică sau „o 
altă persoană cu aceeași pregătire”5!, Aceeaşi dorință şi-o manifesta mitropolitul şi către 
preotul Radu Graţian, într-o scrisoare încă din 12 iulie 1957, arătându-i că biserica de la 
Paris „este de drept sub oblăduirea canonică a Patriarhiei din Bucureşti. Scurta noastră 
oblăduire a fost vremelnică şi a încetat când s-a văzut situația dezastruoasă în care a 
adus-o, canonic si gospodareste, fostul ei preot Virgil Pârvănescu şi a dezinteresării 
comunităţii româneşti locale de aceasta şi de clerul ei”5?, 

Dorinţa manifestată de mitropolit, în legătură cu biserica de la Paris, a fost un 
soc pentru emigranții de la Paris. In această situaţie, preotul Vasile Boldeanu a trecut la 
o campanie de denigrare a mitropolitului, încercând totodată să găsească o atârnare 
canonică la episcopul Teofil Ionescu, care se afla în Canada. Agitatia politică şi 
anticanonică declanșată de acest preot, l-a determinat pe mitropolit să-l caterisească în 
data de 20 decembrie 195753. Însă, mitropolitul a fost împiedicat să-şi pună în aplicare 


+ Ibidem, ff. 177-179, 182-187. 

50 Thidem, f. 188-192. 

51 Ibidem, f. 245; Biserica Ortodoxă Română din Paris in primii ani postbelici, in „Studii de Istoria 
Bisericii”, sub redacția Ovidiu Bozgan, Editura Universităţii din Bucuresti, 2000, nota 15, p. 54. 
Mitropolitul salutase gestul Legatiei române de la Viena de a ajuta biserica românească din 
capitala austriacă într-o scrisoare, din 3 august 1956, către Vasile Onea (cf. D. Stavarache, 
Mitropolitul Visarion Puiu. Documente din pribegie, doc. 87, pp. 228-229). 

52 Ibidem, doc. 112, p. 269. 

5 „Le Courrier roumaine”, nr. 287, 16 martie 1965, Paris, p. 9; D. Stavarache, Mitropolitul 
Visarion Puiu. Relațiile cu biserici din Canada şi SUA-documente, p. 198. 

hotărârea canonică atât de membrii comunităţii (considerați „ireligioşi” de către prelat), 
dar mai ales de liderii emigrației si de slujitorii care erau sprijiniți de organizația 
legionară din exil. 

Pentru a preveni o eventuală implicare în „dezordinile” de la biserica din Paris, 
mitropolitul scria ministrului de interne francez că la altarul acesteia s-au perindat multi 
slujitori, dar că unii au creat „tulburări cunoscute apoi poliției si justiției locale”. De 
asemenea, arăta că, deoarece „alți preoţi romani negăsindu-se în tot refugiul românesc 
actual, iar românii care alcătuiesc parohia din Paris, pentru motive politice, nu cer alții 
din România, biserica a fost încredințată provizoriu actualului preot slujitor Graţian 
Radu”, ai cărei activitate este deranjata de Vasile Boldeanu, „cunoscut ca pricinuitorul 
tulburărilor ce au avut loc la această biserică”. În consecinţă, mitropolitul îl anunța pe 
demnitarul francez să nu-l mai considere implicat în problemele bisericii de la Paris, aşa 
cum se întâmplase în 194954. 

Pe de altă parte, aplicarea planului de repatriere a mitropolitului era extrem de 
spinoasă pentru lucrătorii DIE. Într-o analiză asupra cazului, şeful biroului operativ din 
centrala Securităţii preciza că Visarion Puiu fusese contactat de „persoane neinstruite” 
care nu au ştiut să speculeze dorința acestuia de repatriere, fără cultura si cunoştinţe 
bisericeşti necesare, în acest caz fiind vizat „locotenentul Vaida”, primul care il 
contactase pe mitropolit si care începuse demersurile de repatriere, fără discretia 
necesară. Pe lângă această eroare era vizată atitudinea oscilantă a mitropolitului prin 
lipsa de încredere fata de îndeplinirea condiţiilor puse de el şi de prezenţa trupelor 
sovietice în România, care ar fi putut determina „tragerea la răspundere” pentru 
activitatea sa în Transnistria, teamă alimentată în special de unii emigranți mai apropiați. 

În această situaţie, se propunea o acţiune „mult mai hotărâtă”, prin purtarea 
unei discuţii cu patriarhul Justinian Marina, care trebuia să trimită o scrisoare 
mitropolitului, prin care să-l convingă să revină în tara „cu toate drepturile” şi să-i 
solicite părerea în legătură cu rezolvarea problemei bisericii din Paris. După obținerea 
scrisorii de la patriarh, sub acest pretext, se preconiza o nouă contactate a 
mitropolitului, consulul urmând a fi însoțit de „o persoană competentă, care prin 
discuții să-şi poată asigura superioritatea morală şi să aibă multă putere de convingere”. 
Acesta din urmă trebuia să se recomande „ca delegat al patriarhului”, care să-i înmâneze 
o scrisoare şi să-i solicite părerea in problema bisericii de la Paris si din Franţa in 
general. În acest sens, era vizat agentul „Dumitrache”, cleric, care trebuia să participe 
alături de mitropolit la hirotonirea din Croatia, în anul 1944. Acelaşi cleric urma să 
constate personal situaţia bisericii de la Paris, într-o eventuală invitare de a sluji sau 
chiar, la propunerea mitropolitului, să ajungă parohul comunităţii româneşti din capitala 
franceză, iar la întoarcerea in tara să fie recunoscut de Patriarhia Română. 

Deşi era apreciat pozitiv modul în care fusese contactat obiectivul în ultima 
vreme, până la punerea în practică a planului combinat cu agentul de la Patriarhie, 
mitropolitul trebuia încă o dată contactat de către consulul „Ionescu Neagu” şi „însoțit 
de un tov. mult mai competent care să conducă discuţiile”55. 


54 Idem, Mitropolitul Visarion Puiu. Documente din pribegie, doc. 118, pp. 279-280. 
55 ACNSAS, fond SIE, dosar nr. 142, ff. 193-196, 202-203. 

Această combinaţie operativă nu a fost pusă în practică. În documentele 
consultate de noi, în mod subit, la 14 decembrie 1957 se preciza că planul nu „mai este 
de actualitate”, dar problema bisericii de la Paris ajungea de competența Ministerului 
Afacerilor Externe, concluzie care s-a ajuns după discuţia purtată între conducerea 
Direcţiei de Informaţii Externe și „organele în drept”, fără a se preciza care erau 
acestea. În schimb, contactul cu mitropolitul Visarion Puiu trebuia menţinut în scopul 
repatrierii56, 

Totuşi, în problema bisericii de la Paris si fata de propunerea mitropolitului, la 
16 noiembrie 1957, Traian Micu, directorul Direcţiei Europa Occidentală din MAE, 
transmitea ambasadorului Mircea Bălănescu de la Paris următoarele: „Suntem de acord 
cu propunerea dumneavoastră de a lua legătura cu mitropolitul Visarion Puiu, pentru a 
vedea cum înţelege el în mod concret să se facă trimiterea personalului pentru biserica 
românească din Paris, ce perspective sunt pentru preluarea şi folosirea acesteia de către 
noi. Cu ocazia discuţiilor ce le veți avea cu Visarion Puiu, ar fi bine să vedeţi care este 
situația lui materială, ce atitudine are fata de tara noastră şi de Patriarhia din Bucuresti, 
dacă ar dori să revină în tara etc. Dacă Visarion Puiu isi menţine punctul de vedere că 
biserica română din Paris trebuie să fie deservită de personal bisericesc numit de către 
Patriarhia română, ar fi bine să tatonati dacă el ar fi dispus, la momentul potrivit, să-şi 
exprime părerea şi în mod public (eventual în presa franceză)”. 

Astfel, potrivit dispozitiunilor primite din centrala MAE de la Bucuresti, 
ministrul plenipotenţiar Mircea Bălănescu a solicitat DIE un reprezentant care să-l 
însoțească în vizita ce urma să o facă mitropolitului la Viels Maisons. Insă, rezidența 
DIE de la Paris nu era de acord ca ministrul Bălănescu să se implice în acest caz în mod 
direct, mai ales că Mihai Gavriliuc, şeful DIE, anticipa un eşec. Practic, în cazul 
redobândirii bisericii române de la Paris exista un conflict de viziuni între DIE si MAE, 
care afecta direct atât aplicarea planului de recăpătare al lăcaşului de cult, cât şi cel de 
repatriere a mitropolitului. În preîntâmpinarea unui eşec, centrala DIE de la Bucuresti il 
trimitea pe consul să-l viziteze pe mitropolit în data de 8 ianuarie 1958, atât pentru a 
pregăti întâlnirea cu ambasadorul, cât mai ales pentru a-l influența pozitiv pe Visarion 
Puiu. Mitropolitul s-a arătat binevoitor fata de consul, abordând atât problema bisericii 
de la Paris, cât si cea a repatrierii. 

Pentru a-şi justifica fata de mitropolit lipsa vizitelor din ultima perioadă, agentul 
a afirmat că fusese chemat in tara, prilej în care discutase cu Mihail Sadoveanu si Petru 
Groza în privința situației materiale în care se află şi a repatrierii; că aceşti lideri români 
sunt interesați şi promit susţinerea reîntoarcerii bătrânului prelat. Mitropolitul a arătat 
trimisului român că doreşte să se repatrieze în primăvară, dar este „influenţat de fugari 
şi torturat de diferite elemente din Franţa care vorbesc numai de rău despre țară”, iar 
despre el se spune că „primeşte ajutor din partea comuniştilor”. 

În problema bisericii, mitropolitul, dezgustat de preocupările prea-politice ale 
preoţilor, sugera ca statul român să solicite reintrarea în posesia ei în schimbul acceptării 


56 Thidem, ff. 206-208. 
57 Ovidiu Bozgan, Biserica..., nota 15, pp. 54-55. 

unui preot francez la biserica franceză de la Bucuresti pe principiul reciprocitatii in 
diplomatie*®. 

Mitropolitul facea aceasta propunere, deoarece aflase ca, la 9 februarie 1957, 
biserica franceză Sacré Coeur de la Bucuresti fusese închisă de autorităţile române, iar 
slujitorul, preotul François van der Jonckheyd, fusese arestat, iar la 1 noiembrie expulzat 
din România. 

Interesant este faptul că propunerea mitropolitului Visarion venea după 
protestele ministrului francez de la Bucureşti față de gestul autorităților române, care 
lăsau să se înțeleagă că ar fi dispuse pentru redeschiderea bisericii în schimbul intrării în 
posesie asupra bisericii românești de la Paris. Această poziţie a autorităţilor române era 
exprimată de ministrul Mircea Bălănescu încă din 28 februarie 1957 şi probabil va fi fost 
comunicată şi mitropolitului Visarion Puiu”, în această situaţie el fiind văzut ca o punte 
de comunicare cu partea franceză. 

Tot în timpul întrevederii din 8 ianuarie 1958, în problema repatrietii, 
mitropolitul solicita primirea unor garanţii clare în privința revizuirii condamnării din 
1946 şi ridicării caterisirii din 1950. De altfel, lucrătorul DIE propunea în finalul 
raportului său către centrală, ca amnistierea pedepsei penale să fie publicată, iar Sinodul 
BOR să fie influențat pentru ridicarea caterisirii60, 

Conflictul dintre cele două instituţii româneşti se va răsfrânge asupra vizitei 
făcute la mitropolit, în 17 ianuarie 1958, de însuși ministrul Bălănescu si consulul 
„lonescu Neagu”. Din dorința de a se remarca în această acțiune, în discuţia cu 
mitropolitul, ambasadorul Bălănescu a făcut o serie de gafe. Pentru că ambasadorul i s-a 
părut suspect, atunci mitropolitul a preferat să discute numai cu consulul. Tot 
ambasadorul i-a promis mitropolitului că îl va vizita Demostene Botez, reprezentantul 
României la UNESCO. 

În urma acestei vizite, la nota biroului din raport se arăta că mitropolitul nu are 
o intenție clară de repatriere, dar trebuie insistat pe lângă el în această direcţie, deoarece, 
prin refuzurile diplomatice la ajutoarele materiale şi financiare care i se acordă, nu 
doreşte să fie legat de ambasadă. De asemenea, se considera că această vizită nu-și 
atinsese scopul, mai ales prin greşelile făcute de ministrul Bălănescu, pe care 
mitropolitul le-a speculat tocmai pentru a-şi confirma unele „bănuieli” de genul că se 
doreşte o atragere a lui în cursa repatrierii, fără să i se rezolve problemele de ordin 
juridic şi canonic®. 

Ulterior, la 6 februarie, când consulul Ionescu l-a contactat din nou pe 
mitropolit, i-a oferit trei sticle de vin românesc, 50.000 de franci, drept sprijin financiar, 
iar nepoatei sale o ie. Consulul a aflat că mitropolitul fusese bolnav, chiar internat în 
spital, motiv pentru care se pregătise pentru înmormântare; că în timpul spitalizării 
fusese vizitat de ministrul Bălănescu, preotul Radu Graţian si „alţi legionari” care i-au 
cerut să spună „ce legături are cu legația şi l-au amenințat cu moartea”. De asemenea, 
mitropolitul a afirmat că nu doreşte să polemizeze cu redactorul de la revista „BIRE”, 


58 ACNSAS, fond SIE, dosar nr. 142, ff. 217-218. 
59 Ovidiu Bozgan, Biserica ..., p. 50. 

60 ACNSAS, fond SIE, dosar nr. 142, ff. 228-232. 
61 Ibidem, f€. 209-211, 217-222. 

care publicase o scrisoare deschisă împotriva sa. In schimb, si ca un răspuns, la 2 
februarie, trimisese pastorala de praznicul Sf. Trei Ierarhi, care fusese citită în biserica 
de la Paris®. 

In conţinutul pastoralei, mitropolitul reitera aceleaşi idei pe care le lansase de la 
începutul exilului: speranța in dezrobirea țării de sub comunism; cauza sfântă a 
eliberării; lipsa unei unităţi a exilului duce „la încătușarea si amenințarea cu pieirea 
neamului românesc” si îi acuza pe cei „care ne-au negustorit acum paisprezece ani ca pe 
nişte vite” şi „care se străduiesc fără preget a găsi noi formule pentru aşa-zisa 
«coexistenta pacifică» cu cei fără Dumnezeu-faptă care nu-i decât desăvârşirea crimei 
împotriva celor peste una sută milioane de suflete crestine’’®. 

Scrisoarea deschisă publicată de revista „BIRE”, la 1 februarie 1958, fusese 
redactată de René Théo, care il chestiona pe mitropolit asupra următoarelor aspecte: ,,1) 
În 1951 sau 1952 ati publicat în ziarul episcopului roşu Andrei Moldovan, din Statele 
Unite, o scrisoare prin care recunoasteti hirotonirea acestuia de către Sovrom Patriarhia 
de la Bucureşti şi, deci, legitimitatea amestecului celor din tara în chestiunile din afara 
hotarelor României, 2) Aţi dizolvat în aceeaşi perioadă de timp Eparhia Ortodoxă 
Română din Europa occidentală al cărei conducător suprem erati, cerând unor consilieri 
ai Eparhiei din Paris să comunice Legatiei reperistest această dizolvare, care la rândul ei 
să o transmită la București, Ministerului cultelor și Sf. Sinod; 3) În toamna anului 1955 
ati adresat o scrisoare lui Sadoveanu, vicepreşedinte al Prezidiului din Repere şi, drept 
urmare a acestei corespondențe, ati fost invitat în tara, semnând chiar şi o cerere de a vi 
se acorda de către Legația reperistă din Paris un paşaport, 4) Pe episcopul Teofil, care 
caută o legătură sinodală în lumea liberă, l-ați sfătuit să aştepte sprijinul Sinodului de la 
Bucuresti, care «nu va mai întârzia mult»; 5) Într-o scrisoare trimisă, la 1 decembrie 
1957, Consiliului Bisericesc din Paris, ati arătat că «această Biserică aparține de drept 
Patriarhiei Ortodoxe Române de la Bucureşti»; 6) Aţi fi declarat că nu puteţi lucra «cu 
preoți fugari din tara» şi credincioşii din Paris dacă doresc preot «să se adreseze legatiei 
reperiste, care va cere forurilor competente din tara să trimită un preot”. Fata de aceste 
„Zvonutri”, autorul articolului îi cerea mitropolitului lămuriri „publice şi precise pentru a 
linişti spiritele dreptcredinciosilor ortodocşi din Paris”. În cazul rămânerii fără nici unui 
răspuns, autorul scrisorii era de părere că înaltul prelat recunoaşte „colaborarea şi 
admite regimul criminal din România”65. 

Mitropolitul nu a dorit să polemizeze, în schimb răspunzând prin pastorala care 
i-a fost publicată în aceeași revistă, în nr. 261, din 16 februarie 1958. Totodată, probabil 
aceste „atacuri” din presă l-au determinat pe mitropolit să adopte o atitudine mai 
rezervată în relaţiile cu reprezentanţii legatiei române, care s-a simţit încă de la începutul 
anului 1958, mai ales că la 14 ianuarie, primise o fituica cu amenințări la adresa sa: „Prea 
Sfintite, Cu inima tremurândă vă scriu în grabă despre ceea ce vă amenință. Aseară s-a 
ţinut o şedinţă secretă în Toronto al cărei rezultat a fost: Să moară ca Iorga Mitropolitul 


62 Thidem, ff. 224-225. 

63 Ibidem, f£. 260; D. Stavarache, Mitropolitul Visarion Puiu. Documente din pribegie, doc. 121, pp. 282- 
283. 

64 Aşa este in text. 

65 ACNSAS, fond SIE, dosar nr. 142, ff. 252-253. 

care ne-a încurcat si bisericeste şi politiceste. Jurăm!... Jurăm!... Aseară a plecat într- 
acolo unul de care ne este frică la toți, şi cu alții din Franţa, să pună planul în aplicare. 
Vă rog luaţi măsuri. Moraru are în tipărire o broșură scrisă de arhimandritul Popescu, 
Boldeanu şi Graţian, să vă dea de gol în fata lumii. Umila mea părere este să vă dati la o 
parte din toate, ca bătrân şi să-i lăsaţi pe toți in plata Domnului. Veţi merge în tara mort 
sau viu, că aveţi ruble si paşaport pe care vi-l vor băga pe gat înainte de a vă ucide. Imi 
fac datoria să vă scriu eu un tânăr moldovean, care nu vreau să mor cu conştiinţa 
neîmpăcată. E adevărat că lucraţi cu comuniştii? Vă rog, să mă iertati, dar si eu vă 
condamn. Să mai știți că banii lui Trifa sunt în joc. Poate Dumnezeu v-ar scăpa dacă 
stati liniștit fără nici un amestec. Mă rog lui Dumnezeu să vă lumineze, dar să vă 
pregătiți. Un binevoitor pentru care să vă rugați. Mi-am făcut datoria. Așa să-mi ajute 
Dumnezeu. Amin, amin!...”. Pe acest document, mitropolitul făcuse însemnarea: 
„Textul amenințării redactat în Toronto, dar trimis din Canada, de la Windsor, la 14 
ianuarie şi primit în Franţa la 17 ianuarie 1958, a fost fotocopiat şi prezentat autorităţii 
franceze în drept, care a dispus îndată cercetare in Canada si luarea măsurilor în Franța, 
locul adevăratei ei obârşii”?66. 

Nu ştim care este/sunt autorul/autorii acestui text găsit în arhiva personală a 
mitropolitului Visarion Puiu de la Freiburg. Totuşi, în contextul încercărilor românilor 
emigranți de a-l opri pe mitropolit în Franţa, un astfel de text, de o cruzime înfiorătoare, 
era un mijloc nemaiintalnit. In acelaşi timp, nu poate fi exclus ca reprezentanţi ai 
serviciilor secrete româneşti care activau în Franţa să fi alcătuit acest text, tocmai pentru 
a-l îndepărta pe mitropolit tot mai mult de emigrație si a-l determina să se repatrieze. 

Probabil din cauza acestor amenințări mitropolitul s-a închistat tot mai mult în 
relațiile cu emigranții, a devenit mai reținut în relația cu oficialii legatiei de la Paris şi nu 
a dorit să polemizeze cu cei de la revista BIRE. Mai mult, chiar după întâlnirea cu 
oficialul român, la 7 februarie 1958, mitropolitul restituia consulatului cei 50.000 de 
franci primiți ca sprijin financiar”, 

Însă, campania pornită împotriva mitropolitului a continuat cu una de 
calomniere şi presiuni la adresa sa mai ales în presa românească de la Paris, prin ziarul 
„La Nation roumaine”, condus de Romulus Boilă, care era apropiat de conducerea 
CNR, grupul Cretzianu-Vişoianu. Amploarea campaniei de denigrare promovată de 
ziarul lui Boilă, prin etichetări de genul „fascist”, colaborator la guvernului legionar 
simist de la Viena şi al guvernatorului Transnistriei, G. Alexianu sau „criminal de 
război”, demonstrează faptul că cei din conducerea CNR-ului erau hotărâți să-l excluda 
pe mitropolit din cercul liderilor exilului românesc. Astfel, mitropolitul a fost 
dezaprobat de exil, chiar preotul Graţian, singurul preot canonic de la Paris, 
considerându-l „trădător” 68. Totodată, la 15 februarie, pe usa bisericii româneşti de la 
Paris era prezentat un comunicat, prin care se anunţa ridicarea caterisirii preotului 


6 D. Stavarache, Mitropolitul! Visarion Puiu. Documente din pribegie, doc. 120, pp. 281-282. 
67 ACNSAS, fond SIE, dosar nr. 142, ff. 227, 259. 
68 Aurel Sergiu Marinescu, op. cit., pp. 206-209. 

Vasile Boldeanu „semnat” de mitropolitul Visarion Puiu”. Ulterior, comunicatul a fost 
publicat în periodicul ,,Orientari pentru legionari”, din RFG”. 

Însă, ridicarea caterisirii nu fusese dată de mitropolitul Visarion care până la 
sfârşitul vieţii nu l-a iertat pe preotul Boldeanu. Gestul preotului rebel l-a determinat pe 
mitropolit ca, în data de 20 martie 1958, să desființeze Eparhia românilor din 
străinătate, care mai funcționa doar la nivelul bisericii româneşti de la Paris. Reacţia lui 
Boldeanu a venit la 23 iunie 1958, când a convocat Adunarea parohială a bisericii de la 
Paris care a decis „reabilitarea” sa canonică, menţinerea lui la oficiul parohial şi 
excluderea definitivă a mitropolitului din activitatea acestei comunități”! 

În această situaţie, la 17 februarie 1958, ofițeri din Biroul operativ 113 din 
centrala DIE de la Bucureşti ajungeau la concluzia că atitudinea mitropolitului Visarion 
Puiu este „oscilantă” şi „nu prezintă importanță”, propunându-se încetarea legăturii. 
Abia la 25 iunie 1959, dosarul întocmit pe numele mitropolitului Visarion Puiu era 
închis, pe motiv că acesta refuzase să se repattieze. De cazul mitropolitului urma să se 
ocupe Ministerul Afacerilor Externe, care se pare că, pentru început, şi-a luat sarcina în 
serios??. 

Problema repatrierii mitropolitului constituia o preocupare pentru MAE la 28 
mai 1958, atunci când Demostene Botez fusese vizitat de Leon Negruzzi, fostul 
preşedinte al Adunării eparhiale a Episcopiei românilor din străinătate. Prin Negruzzi, 
mitropolitul îi transmitea lui Botez ca să-l viziteze la Viels Maisons, aşa cum îi 
promisese ministrul Bălănescu'5. Însă, în stadiul actual al cercetărilor nu stim dacă acest 
luctu s-a întâmplat. 


Ultima tentativă de repatriere şi decesul mitropolitului 

În cursul anului 1961, mitropolitul încerca să creeze un canal de dialog cu 
autorităţile române, fie laice, fie bisericești, în speranţa repatrierii. Într-o scrisoare către 
teologul Petre Vintilescu, din martie 1961, mitropolitul întreba asupra componenţei 
Sinodului BOR şi „dacă el a fost sau nu caterisit aşa cum auzise”. Numai că Petre 
Vintilescu a predat scrisoarea la Departamentul Cultelor, care, la rândul său, a sesizat 
Securitatea. 

Ulterior, la 25 iulie 1961, mitropolitul i-a comunicat printr-o scrisoare lui 
Gheorghiu-Dej de faptul că trimisese nişte scrisori ministrului Afacerilor Externe de la 
Moscova şi preşedintelui Prezidiului ucrainean, pe care le anexa, şi în care condamna 
ocupaţia nedreaptă asupra teritoriilor româneşti Basarabia şi Bucovina de nord şi 
campania de persecutare a Bisericii crestine”™. 


69 „Le Courrier roumaine”, nr. 287, 16 martie 1965, p. 10. 

70 „Otientări pentru legionari”, februarie 1958, nr. 5, Erding/ Bavaria, p. 6. 

71 Ovidiu Bozgan, Biserica ..., p. 50; 

www.ortodoxia.de/html/body_arhiepiscopul roman_teofil ion.html, văzut la 10 februarie 
2010. 

72 ACNSAS, fond SIE, dosar nr. 142, ff. 243, 261. 

75 Ovidiu Bozgan, Biserica ..., nota 15, p. 55. 

74 D. Stavarache, Mitropolitul Visarion Puiu. Documente din pribegie, doc. 149, p. 328. Scrisorile către 
liderii sovietici a se vedea la Ibidem, doc. 143a-143b, pp. 314-322. 

În acest context, în august 1961, fratele mitropolitului, Constantin Puiu, îl vizita 
pe preotul profesor Cicerone lordăchescu, un fost colaborator al prelatului, pentru o 
intervenţie la mitropolitul Moldovei, Iustin Moisescu. Profesorul Iordăchescu a promis 
sprijinul necesar la mitropolitul Moldovei, dar cu condiţia ca Visarion Puiu să depună o 
cerere de repatriere. 

Nu în ultimul rând, Securitatea interceptase o scrisoare a ieromonahului Casian 
Bradu, slujitor în Franţa, din partea mitropolitului, către conducerea mănăstirii Neamt, 
prin care solicita informaţii cu privire la locuinţa de la Vovidenia, situaţia unor călugări 
bătrâni si cine este la staretia vechiului aşezământ nemtean”. 

In aceasta situatie, Directia de Informatii Externe a trecut la un plan de 
contactare legendată a mitropolitului pentru a-l determina să se repatrieze. În primul 
rând, printr-o combinaţie informativă, Securitatea a determinat ca starețul mănăstirii 
Neamt, arhimandritul Dionisie Velea, să răspundă la cererile mitropolitului, scriindu-i la 
25 martie 1962 (scrisoarea fiind interceptată de Securitate la 28 martie, apoi trimisă mai 
departe). În această scrisoare stareţul nemtean îi spunea mitropolitului că atunci când 
era întâistătătorul Bisericii bucovinene, el studia 'Teologia la Cernăuţi; apoi, că locuinţa 
de la Vovidenia fusese folosită de prietenul său, scriitorul Mihai Sadoveanu (decedat la 
19 octombrie 1961), iar „acum, uneori, serveşte pentru primirea inaltilor oaspeţi ai 
manastiri’’’°. 

Despre această scrisoare, mitropolitul îi relata lui Victorin Ursache (fostul 
superior al aşezământului românesc de la Ierusalim şi profesor la Seminarul teologic 
South Canaan, din Pennsylvania, SUA), că, în aprilie 1962, „izbutise” să corespondeze 
cu starețul mănăstirii Neamţ. Însă, tot mitropolitul isi exprima îngrijorarea fata de cele 
aflate, tardiv, din presa exilului despre aplicarea decretului 410 privitor la monahi: 
„Valuri de monahi şi de călugărițe au fost scoşi din mănăstiri si puşi la lucrări forțate 
prin tara şi se poate ca între dânşii să fie dus însuşi starețul Neamţului”. 

Pasul al doilea urmat în planurile DIE a constat în contactarea mitropolitului la 
locuinţa sa din Viels Maisons. La 20 septembrie 1962, un ofiţer DIE, aflat sub acoperire 
diplomatică, a luat legătura cu nepoata mitropolitului, conform raportului: „Am întâlnit 
pe stradă pe nepoata lui Visarion şi am intrat în discuţii cu ea. Din discuţii, a rezultat că 
au fost vizitaţi de profesorul Ghitescu, în luna august, că Visarion Puiu a îmbătrânit, că 
o duc greu din punct de vedere material etc. Cunoscând că Maria este aceea care are 
influenţă asupra lui Visarion şi profitând de această ocazie, pentru a exercita o oarecare 
influență de apropiere, i-am dat Mariei 100 NF. I-a luat cu foarte mare precauţie, 
spunând că le-am mai ușurat viata şi rugându-mă să nu mai spun la nimeni că l-am 
ajutat. Le este teamă de fugari. A promis că va încerca să-l determine pe Visarion să se 
repatrieze”?8, 

Prudenta mitropolitului în problema repatrierii se poate constata şi într-o 
scrisoare din 26 septembrie 1962 către Victorin Ursache, în care arăta „că cei de la 


75 ACNSAS, fond SIE, dosar nr. 142, ff. 269-271. 

76 Ibidem, ff. 273-275. 

77 D. Stavarache, Mitropolitul Visarion Puiu. Documente din pribegie, doc. 152, p. 330. 
78 ACNSAS, fond SIE, dosar nr. 142, f. 276. 


249 


Adrian Nicolae Petcu 


Bucuresti caută prin legația romana din Paris si prin comuniştii din acest sat să ma poate 
duce în tara, deci să-mi pună în pericol viata’’”. 

Totuşi, şase luni mai târziu, se pare că mitropolitul isi schimbase poziția. La 24 
martie 1963, mitropolitul îi scria aceluiaşi Victorin Ursache: „Zorii apropiatei primăveri, 
situația mea bisericeşte nelămurită de aici şi îndeosebi vârsta înaintată (am intrat în al 
85-lea an de viata), îmi îndreaptă gândul spre o apropiată întoarcere acasă. Daca 
condiţiile din ţară îmi vor fi mai bune ca până acum, te voi înştiința de data plecării 
mele; şi reflectează dacă asemenea pas nu l-ai face si [tu] însuţi. [...] In tara aş pleca eu 
întâi şi de acolo ti-as scrie lămuririle de trebuinta pornirii dumitale, dacă te vei hotărî la 
fel. Sau, am porni din Paris împreună, întâi spre Bucuresti, de acolo, eu spre Iaşi”%. 
Aşadar, principala problemă a mitropolitului era reprezentată de actul de caterisire, în 
privința condamnării penale considerând, probabil, că fusese amnistiat. 

Aşa se face că, la 30 martie 1963, mitropolitul Visarion Puiu trimitea o cerere 
olografă către Legația română din Paris în privința repatrierii. În cerere, mitropolitul 
arăta că, după publicarea apelului de repatriere din 1955, „am fost întâiul printre cei din 
Franţa, care au arătat legatiei române din Paris că doresc a împlini acel îndemn, iar 
Legația a răspuns binevoitor făcându-mi şi pasaportul trebuitor plecării mele. Dar eu nu 
am putut pleca. [...] Fiind înaintat în viata şi dorind a-mi avea sfârşitul vieții in tara mea, 
România, apoi aici trăind în condiții materiale strâmtorate, iar după spusa legatiei, 
condițiile din ţară schimbându-se pentru mine, vin a repeta dvs. acea dorinţă, să 
mijlociti forurilor în drept din Bucureşti să-mi se înlesnească nu numai călătoria, ci si 
următoarele trebuinte: 

a) Deoarece nu-s fugar, ci pornit din tara oficial cu delegaţie şi vize legale in 
regulă, spre a merge în 16 august 1944 la Zagreb, în Croaţia, la întoarcere rămânând în 
Viena, deoarece cu intrarea armatelor ruse în tara la 23 august nu am avut nici tren, nici 
avion, am rămas în tari străine fără voie și uitat; apoi, deoarece nu am făcut nici pe cand 
eram în tara politica vreunui partid, nici acum în pribegie atitudini ostile regimului actual 
din Bucuresti, ci, din contra, ca singur ierarh canonic, am avut prilej să arăt de aici 
câteva măsuri îndreptătoare stării noastre bisericeşti de acasă direct dlui. Gh. 
Gheorghiu-Dej*'; acum nu cer milă, ci să mi se recunoască anii serviţi aici în prelungire 
şi a acorda dreptul meu de pensie întrerupt (pentru 60 ani de servire neamului meu prin 
Biserică); spre a-mi putea acoperi datoriile băneşti făcute în aceşti ani, între 1944-1963, 
prin patru ţări străine: Austria, Italia, Helvetia si Franţa, să-mi procur lucruri şi să-mi 
îngrijesc sănătatea înainte de plecare; iar ajungând în tara, să mi se acorde o pensie 
lunară pentru timpul ce mai am de trăit. 

b) Legația română din Paris rog să-mi înlesnească trimiterea la Bucureşti bagajul 
cu lucruri personale, cu un portret al meu făcut în ulei de un pictor loren (Raoul 
Mettling, directorul Muzeului oraşului Soissons), ca o nobilă dăruire făcută mie de 
episcopul catolic Pierre Douillard în a cărui eparhie am locuit, spre a fi pus spre păstrare 
în salonul stăreției mănăstirii Sf. Gheorghe din Suceava sau la mănăstirea Putna, din 
fosta mea eparhie a Bucovinei. 


79 D. Stavarache, Mitropolitul Visarion Puiu. Documente din pribegie, doc. 153, p. 331. 
50 Thidem, doc. 154, pp. 331-332. 
81 A se vedea la Ibidem, doc. 149, p. 328. 

c) Să mi se înlesnească drumul spre ţară, cu tren sau avion, de la Paris- 
Bucureşti-M-rea Cernica, unde am lăsat la plecarea din tara un bagaj si de acolo la Iasi, 
unde se află locuința mea viitoare arătată de Mitropolia din acel oraş, spre retragerea 
mea. 

De cumva mi se poate împlini cele mai sus arătate, rog, Domnule ministru, să 
mi se răspundă, spre a începe formele trebuitoare întoarcerii şi adăpostirii mele libere în 
ară”. 

Totuşi, scrisoarea nu a ajuns la legația română, potrivit unui raport din 
noiembrie 1963, ofițerii DIE fiind de părere că, de fapt, nu fusese trimisă de nepoata 
mitropolitului. În cele din urmă, o copie a cererii mitropolitului a fost trimisă la legația 
de la Paris. Interesant este faptul că, tot pentru aplicarea planului de repatriere, în acelaşi 
raport, se aminteşte de vizita mitropolitului lustin şi a episcopului Teoctist Arăpaşu la 
Visarion Puiu, însă fără a se oferi detalii. Era, evident, un alt mijloc în aplicarea planului 
de repatriere a bătrânului mitropolit. 

În consecinţă, rezidența DIE din Franţa propunea aducerea mitropolitului în 
ţară si ca simplu „turist, pentru a-şi aranja drepturile sale în BOR”, gest care „ar 
constitui o lovitură serioasă dată fugarilor si bune posibilități pe linia «D» de exploatare 
a datelor precizate de el”. Însă, plata datoriilor, care se pare că se ridicau la 10-12.000 de 
dolari, nu era acceptată de Securitate: „Noi nu suntem de acord cu satisfacerea acestor 
pretenții ale lui Visarion Puiu. Îi putem asigura doar transportul de la Paris la Bucureşti 
şi sprijin în tara unde doreşte el’. 

În decembrie 1963, rezidența DIE de la Paris comunica centralei de la 
Bucureşti că Visarion Puiu dorea să vorbească cu un reprezentant al Ambasadei 
române. La 27 decembrie, doi ofiţeri, sub acoperire diplomatică, s-au prezentat la 
locuința mitropolitului, unde au stat de vorbă cu el şi cu medicul curant, potrivit notei- 
raport: „Din discuţie a rezultat că la 17 decembrie, Visarion Puiu, a paralizat din cauza 
vârstei [...]. În prezent, situația sa medicală s-a ameliorat oarecum. 

A apreciat atenția Ambasadei şi a spus că nu este duşman al țării. A intenționat 
să se tepatrieze, dar i-a fost teamă deoarece i s-a promis de către Sinod că îi va ridica 
caterisirea şi nu 1 s-a ridicat, iar condamnarea judecătorească nu i-a fost amnistiată. 

Daca îşi va reface sănătatea, vrea să vină în tara şi nu a mai pus problema să-i 
dăm bani pentru a-şi plăti datoriile. 

Doreşte să-şi revadă fratele (medic-pensionar în Galaţi), cerându-ne sprijin în 
acest sens. A precizat să nu avem teamă că fratele lui ar rămâne în Franţa, întrucât in 
tara are pensie, în timp ce acolo nu ar avea din ce trăi. Dacă totuşi nu avem încredere, 
cere ca fratele lui să fie însoţit în Franţa de un reprezentant al nostru. Nu i s-a promis 
nimic”®4, 

Astfel a intrat în studiul Securității posibilitatea trimiterii fratelui mitropolitului 
în Franța. În mai puțin de o lună, adică în februarie 1964, medicul Constantin Puiu avea 
toate formalitatile îndeplinite, asteptand în schimb viza din partea ambasadei Franței de 
la Bucuresti. Nu stim dacă acesta a fost motivul real al amânării plecării, cert este faptul 


82 ACNSAS, fond SIE, dosar nr. 142, ff. 280-281. 

84 Ibidem, ff. 308-309. 

că în tot acest timp el a fost urmărit îndeaproape, iar dacă, initial, fiica lui urma să-l 
însoțească în Franţa, aceasta, totuși, a rămas în tara drept „gaj”. 

În Franţa, mitropolitul solicita din nou sprijin din partea Ambasadei române. 
La 11 februarie, maiorul Mihai Caraman s-a întâlnit cu mitropolitul, acesta din urmă 
spunând că şi-a mai ameliorat sănătatea și speră ca în primăvară să se întoarcă în tara, 
după cum nepoata sa insista foarte mult. De asemenea, a precizat că „fugari, pe care a 
evitat să-i numească, fac presiuni asupra lui spre a-l determina să nu se repatrieze. Faţă 
de acestea a luat măsura să nu-i mai primească în casă”. Pentru acestea, mitropolitul 
solicita o locuință de tranzit, până la plecarea din Franţa, mai ales că avea neplaceri cu 
proprietarul pentru neplata chiriei. 

Între 31 martie-14 aprilie 1964, Constantin Puiu s-a deplasat în Franţa, potrivit 
documentelor DIE, cu „sarcina de a-l determina pe fratele său să se repatrieze”. La 
venirea în tara, potrivit asigurărilor date de Dumitru Dogaru, secretarul general al 
Departamentului Cultelor, mitropolitul trebuia să fie „cazat” la mănăstirea Neamţ sau la 
Iaşi, acordându-i-se o pensie din fondul Patriarhiei Române, în cuantum de 1500-2000 
lei86, 

În călătoria din Franţa, Constantin Puiu a fost însoțit permanent de un ofițer 
DIE (sub acoperire de oficial al MAE), care l-a condus la fratele său, l-a ajutat material 
şi financiar. Constantin Puiu a solicitat ca, din partea ambasadei, la fratele său să fie 
trimis un medic care să-l consulte. Într-o notă trimisă de la Paris către centrala din 
Bucuresti, în data de 10 aprilie 1964, se spunea că, în urma consultatiei medicale, starea 
de sănătate a mitropolitului „îi permite să fie transportat în țară” şi „că menţinerea stării 
fizice proaste se datorează serioaselor lipsuri materiale şi, în special, alimentației 
insuficiente şi cazarii necorespunzătoare”. 

Starea de sănătate a mitropolitului se datora mai ales presiunilor la care era 
supus permanent de către „legionari” şi alți emigranţi, pentru a-l determina să nu se 
repatrieze. De asemenea, Vasile Boldeanu, încerca să-l convingă să rămână în Franţa, 
prin trimiterea medicului Cornel Metianu. Apoi, „concomitent, preotul comunei [Viels 
Maisons, n.n.] şi episcopul catolic al regiunii, au încercat să-l determine să treacă la 
catolicism. Întrucât Visarion Puiu a refuzat, aceștia i-au suspendat subventia bănească 
ce i-o acordase|ră]”. 

Aceste neajunsuri i-au creat grave probleme de sănătate, însă nu l-au înduplecat 
pe mitropolit să renunţe la gândul repatrierii. Totuşi, la întoarcerea in tara, Constantin 
Puiu, afirma că, în urma consultației medicale solicitate de el, „Visarion Puiu avea 
temperatura 38,09 grade C, picioarele umflate si expectora sânge datorită unei congestii 
pulmonare contractată în condiţiile de cruntă mizerie materială în care trăieşte. 

Visarion Puiu trăieşte într-o casă cu ciment pe jos, neîncălzită, amenințat 
permanent să fie dat afară de proprietar, care pretinde o chirie exorbitanta®’. 

Din punct de vedere fizic, Visarion Puiu se prezintă foarte prost, ceea ce-l face 
incapabil, pentru moment, să susțină o călătorie, el neputându-se mişca decât cu 
bastonul şi foarte anevoios prin casă”88, 


85 Ibidem, f. 296. 

In aceasta situaţie, potrivit unui raport al DIE, medicul Puiu a încercat chiar să- 
si influențeze fratele să nu se deplaseze din Franţa, deoarece „nu este transportabil”, 
totodată spunându-i că „este forțat de noi [Securitatea, n.n.] să-l determine pentru a se 
repatria”. Medicul Puiu a fost iritat mai ales de insistența celor de la Ambasada din Paris 
de a se întoarce în tara „neapărat” cu mitropolitul, fără a tine cont de sănătatea acestuia, 
spunându-i-se că, „dacă ei dau dispoziţie, îl poate aduce pe Visarion pe targă sau chiar 
mort in tara, dar aceasta nu ar mai fi o notă bună nici pentru ei şi nici chiar pentru 
regim”. Ca atare, atitudinea lui Constantin Puiu era considerată ca „necorespunzătoare” 
de către organele de Securitate, urmând ca la întoarcerea în tara „să i se atragă atenţia”. 

In ceea ce priveşte pe mitropolit, ofițerii DIE propuneau ca lunar, din partea 
ambasadei, să-i fie trimiși o sumă de 300 franci, pentru întreţinere, urmând ca în vară să 
fie repatriat. 

La 5 mai 1964, într-o scrisoare către ambasadorul român de la Paris, 
mitropolitul a mulțumit pentru interesul manifestat de oficialii români fata de el, 
facilitarea deplasării fratelui său şi sprijinul acordat până acum, mai ales că aceste 
împliniri vin „din ţara mea de acasă”, după cum se exprima”. Însă, nu spunea nimic de 
repatriere. 

În acest context, mitropolitul trimitea o scrisoare fratelui său, in care arăta că, 
„fiind grav bolnav, nu crede că se va mai putea repatria și, în consecință, să nu mai 
întreprindă nici o măsură în acest sens’”!. 

În schimb, la 30 iunie 1964, rezidența DIE de la Paris comunica centralei de la 
Bucuresti că „Visarion Puiu merge spre însănătoşire, starea sănătăţii lui imbunatatindu- 
se”. Contactat de o sursă a rezidentei, „Visarion Puiu şi-a manifestat dorința de a nu se 
repatria şi a manifestat o atitudine pozitivă fata de patrie. Totodată, a formulat unele 
critici la adresa emigrației şi a legionarilor”. Pe această notă, la 2 iulie 1964, generalul 
Nicolae Doicaru, adjunctul directorului DIE, punea următoarea rezoluţie: „Nici acum 
nu vreţi să încetați de a ne mai ocupa de acest porc bătrân care ne-a pricinuit atâta 
bătaie de cap>”%. 

La puţin timp, mitropolitul Visarion Puiu a trecut la cele veşnice. Despre 
împrejurările în care acesta a murit şi a fost înmormântat avem informaţii din raportul 
maiorului Caraman: „Mitropolitul Visarion Puiu a decedat la Viels Maisons în seara de 
luni, 10 august 1964. 

Boldeanu Vasile a avut prima comunicare în acest sens [la biserică, n.n.], marti, 
11 august, din partea preotului unit [George] Cosma”, ce nu a vrut să-i spună de unde o 
ştie însuși. 


88 Ibidem, ff. 303-304; Constantin N. Tomescu, Prietenul meu Visarion Puiu, ediţie si note de 
Dumitru Valenciuc si Dragos-Radu Mihai, Suceava, 2005, p. 63. 

89 ACNSAS, fond SIE, dosar nr. 142, ff. 297-298, 305. 

% Ibidem, f. 316. 

91 Ibidem, £. 314. 

%2 Ibidem, f£. 317. Nicolae Doicaru a mai făcut o astfel de afirmaţie, în august 1976, după moartea 
preotului catolic Vasile Zapartan într-un suspect accident rutier: „Să fie «sănătos». Să-i urmeze și 
alţii [un] astfel de exemplu”. 

9% Acesta era rectorul Bisericii unite româneşti din Franța. 

Miercuri, 12 august, Boldeanu Vasile, insotit din partea Consiliului [parohial, 
n.n.] de Guguianu Nicolae, a fost la Viels Maisons, unde zisa nepoată, Mărioara, a 
refuzat să-l primească, conform dorinţei lui Visarion Puiu, care declarase de mai multe 
ori că la înmormântarea sa nu au ce căuta Boldeanu, [loan] Miloae si Teofil [Ionescu]. 

Boldeanu s-a retras, mai ales că problema asistenţei religioase a lui Visarion 
Puiu era organizată, preotul [Dumitru, n.n.] Mitică Popa era, dar nu a vrut să apară si să 
ia contact cu Boldeanu. 

Ducându-se imediat la preotul catolic din Viels Maisons, acesta i-a spus că, 
aflând de moarte, s-a dus şi el imediat să facă o primă rugăciune, dar Mărioara 
închizându-i si lui uşa în nas, s-a retras. 

Numitul preot catolic a lămurit însă pe Boldeanu si Guguianu asupra 
conditiunilor decesului. 

În după amiaza de luni, 10 august, Visarion Puiu a avut o uşoară criză cu 
repercusiuni cardiace, mâncase cam multi struguri. A fost chemată o doctorita ce nu a 
văzut nimic grav sau alarmant, [care] i-a făcut o primă injecție şi a anunțat că revine 
după o oră, timp ca injectia să-şi facă efectul şi să poată hotărî tratamentul de urmat. 

Revenind exact după o oră, Visarion era mort, dar doctorita a remarcat pe masă 
o a doua fiolă, de asemenea, goală. Interesându-se, Mărioara i-a spus că între timp 
chemase si un alt doctor, care si el i-a făcut o altă injecție în urma căreia Visarion Puiu a 
decedat. 

Doctorita a întrebat-o pe Mărioara dacă i-a spus doctorului că i se mai făcuse o 
injecție, la care Mărioara a răspuns că nu a spus nimic doctorului”. 

Doctorita a povestit preotului catolic toate acestea şi totul s-a terminat aici, fara 
interes din partea nimănui să se ceară autopsie, anchetă etc. 

S-a hotărât ca o delegație a asociaţiei culturale a bisericii ortodoxe române 
creştine din Paris să asiste la înmormântare. Delegaţia a fost desemnată în persoana 
colonelului [Ion] Tomoroveanu, Guguianu Nicolae, ing. [Iancu] Perifan. 

În ziua de 14 august 1964 înmormântarea a decurs în liniște. A fost un sobor de 
cinci preoți, între care doi români (Emilian Vasiloschi şi Mitică Popa), doi reprezentanți 
ai mitropolitului George Tarasoff si ultimul preot din partea ortodocșilor francezi. 

A mai asistat un sobor de preoţi, fără să oficieze slujbă, format din patru preoți 
catolici, doi români (Cosma si [Vasile] Zapartan) şi doi francezi din partea episcopiei de 
Soissons și parohul local din Viels Maisons. La serviciul religios oficiat de Vasiloschi, în 
patru limbi (română, rusă, franceză şi greacă), au fost două coturi mici (unul românesc 
condus de [Nicolae] Moşoiu şi unul grec). S-au ţinut cinci discursuri, de către 
Vasiloschi, Cosma, profesor [Virgil] Mihăilescu, [Constantin] Arsene şi Demostene 
Nacu. Discursurile lui Arsene și Vasiloschi a făcut aluzii la adresa lui Boldeanu, fără 
pronunțarea numelui acestuia. 


%1 Profesorul Constantin N. Tomescu scrie în memoriile sale că mitropolitul „a răcit şi a dat într- 
o complicatie, ca la cei bătrâni, şi insuficiența cardiacă a pus punct vieții sale” (Constantin N. 
Tomescu, Prietenul..., p. 63). 

9% Acesta era Exarhul de la Paris al Patriarhiei Ecumenice si confesor al mitropolitului Visarion 
Puiu, cf. „Curierul românesc”, an XIII, nr. 284, 31 ianuarie 1965, p. 1. 

Problema repatrierii mitropolitului Visarion Puiu în documentele Securităţii 


Cu privire la testament, deschis imediat după deces, este precisă o singură frază 
cu privire la serviciul înmormântării, anume la preotul Boldeanu: să nu asiste în nici un 
caz. 

Afară de micile bunuri personale, de ordin gospodăresc, succesiunea revine 
Bibliotecii din Freiburg, în special icoane, cărți, o ladă cu documente. Ca urmare, drept 
executor testamentar este desemnat în testament, profesorul Mihăilescu”%. 

La 13 august 1964, printr-o notă a rezidenței DIE de la Paris se preciza: 
„Organele noastre, nu intervin cu nimic, privind înmormântarea lui Visarion Puiu, 
aceasta căzând în competența Ambasadei din Paris. Se face cunoscut că organele 
noastre au semnalat cazul la MAE şi Departamentul Cultelor”. 

Tot pentru înmormântare, rezidența de la Paris propunea centralei: „a) Să se 
trimită prin Huc Teodor, lucrător al MAE cu protocolul, o coroană de flori din partea 
Ambasadei şi una din partea patriarhiei, scontand prin acest gest să se lase impresia că 
Visarion Puiu a fost ataşat de patriarhia noastră; b) să se răspundă Mariei printr-o 
scrisoare de condoleanţe, în numele Ambasadei; c) să determinăm pe fratele lui Visarion 
Puiu, recte dr. Constantin Puiu, din Galaţi, să trimită cel mai târziu pe la 13 curent o 
scrisoare din care să rezulte că dorinţa lui Visarion Puiu a fost de a se întoarce acasă 
pentru a contribui cu ultimele puteri la construirea vieţii noi din patrie şi că numai 
datorită bolii, nu şi-a putut realiza dorința. Dr. Constantin Puiu va trebui să-şi exprime 
regretul că boala şi apoi moartea l-a împiedicat pe fratele său să-şi realizeze cea mai 
fierbinte dorință a sa’. 


Concluzii 

La prima vedere se pare că mitropolitul şi-a dorit să se repatrieze, însă numai în 
anumite condiții, pe care acesta le formula de fiecare dată când se întâlnea cu 
reprezentanţii legatiei române de la Paris. În acelaşi timp, mitropolitul nu se putea 
acomoda cu situația politică din tara, cu un regim pe care îl contestase de când exista in 
Rusia. Mitropolitul era entuziasmat la gândul repatrierii, pe care nu de puţine ori şi-l 
manifesta, față de care lucrătorii DIE încercau, prin diferite metode, să reuşească acest 
plan, atât pentru succesul personal, cât şi pentru acţiunile statului român împotriva 
propagandei anticomuniste desfăşurate de liderii exilului. Pe de altă parte, cei din exil nu 
vedeau cu ochi buni o eventuală repatriere a mitropolitului, tot asa cum statul francez 
încerca să-şi păstreze prestigiul de tara în care se acceptă azilul politic pentru orice 
aspirant. Fiecare parte din acest tablou încerca să-și păstreze prestigiul acumulat. 
Mitropolitul, care încă din perioada interbelică luptase pentru organizarea bisericească a 
românilor din afara graniţelor, încerca să-şi pună în aplicare proiectul inițiat în 1945. 
Liderii exilului de la Paris, după limpezirea problemei legate de activitatea lui Nicolae 
Rădescu ca principal concurent al Comitetului Naţional Român, nu doreau să-l susțină 
pe mitropolitul care nu accepta să trateze politic cu ei. De fapt, exilați, susținuți 


% ACNSAS, fond SIE, dosar nr. 142, ff. 319-322. O descriere asemănătoare a funeraliilor a se 
vedea în „Le Courrier roumaine”, an XII, nr. 274, 31 august 1964, făcută de Constantin Arsene, 
directorul acestui periodic. 

97 ACNSAS, fond SIE, dosar nr. 142, f. 323. 

98 Thidem, f£. 324. 

neoficial de guvernul american încercau să afişeze ca lider spiritual pe Valerian Trifa, 
episcopul din America, care nu era recunoscut de lumea ortodoxă. În schimb, statul 
francez avea tot interesul să-l păstreze pe mitropolit în regim de azilant politic, iar atunci 
când acesta crea probleme, făcea tot posibilul pentru a-l izola de cercul exilatilor de la 
Paris. În acest joc, încerca să-şi facă loc DIE, care dorea cu orice pret să-l repatrieze pe 
mitropolit. Dar prelatul încerca să-şi negocieze poziția cât mai bine, punând condiții 
pentru reabilitarea sa juridică şi canonică, garanții pentru aceasta, reparație morală 
pentru scoaterea abuzivă, din 1940, din scaunul mitropolitan al Bucovinei şi asigurarea 
unei locuinţe si unei pensii viagere calculată din 1944. Atunci când garanţiile nu îi erau 
prezentate, inclusiv de un Sadoveanu care se exprima evaziv în această privinţă, 
mitropolitul încerca să câştige timp, în speranţa că liderii exilului îl vor recunoaşte ca 
lider spiritual. 

Putem spune că în primele două tentative mitropolitul nu a dorit efectiv o 
repatriere, ci mai degrabă o clarificare a situației sale în raport cu autoritățile statului 
român şi cele bisericeşti, într-un context politic care părea să se destindă tot mai mult 
atât în plan intern, cât şi extern. Cel mai probabil că abia în a treia tentativă, atunci când 
isi simțea sfârşitul pământesc, ar fi dorit să se întoarcă in tara, dar numai după ce se 
consulta cu fratele său, de la care să primească ştiri din tara. Cu toate acestea, 
mitropolitul nu a mai reuşit să se întoarcă, murind în mizerie, marginalizat şi uitat de 
românii din exil. 

DESCOMPUNERE SI REABILITARE 
ELEMENTE CADRU PRIVIND ACTIVITATEA 
GRUPULUI OPERATIV AIUD 


DECOMPOSITION AND REHABILITATION 
FRAMEWORK OF THE ACTIVITY OF AIUD OPERATIONAL GROUPS 


This paper displays an analysis of the Reeducation experiment carried out in Aiud Penitentiary 
between 1959 and 1964. It is based mostly on documents belonging to the Counter-Information Service of 
the penitentiary (the Operative Group) led by Colonel Gheorghe Crăciun. It is the first analysis of this 
type, using mostly unpublished documents. 

The text offers details on the foundation of the Operational Group, its targets, its conspirative 
features, the officers involved. It also depicts the way in which some strategies were used and the effects 
produced during the five-year activity of the Group. 

The analysis also displays important normative features, trying to define the political 
significance of Reeducation and to avoid the confusion between those events and the contemporary 
penitentiary practice. 


Etichete: reeducare, reeducare prin autoanaliză, activitate educativă, 
Penitenciarul Aiud, colonel Gheorghe Crăciun, Grupul Operativ, metode 
represive, disciplină politică, Mişcarea Legionară. 

Keywords: Reeducation, Reeducation through autoanalysis, educational 
activity, Aiud Penitentiary, Colonel Gheorghe Crăciun, Operative Group, 
repressive methods, political discipline, Legionary Movement. 


„Pe mine mă interesa un lucru si asta era inovaţia”!. 


„Am crezut multi dintre noi că ne găsim într-o 
temniţă de executarea pedepsei, însă cred că ne-am 
înşelat, căci socot că am fost într-un «laborator de 
psihotehnie». Am fost întorși pe toate părțile si 
cunoscuţi pe toate fețele înainte de a începe 
activitatea de reeducare (...)?. 


Istoricul şi activitatea Grupului Operativ 


Fenomenul celei de-a doua reeducări, derulate începând cu anul 1958, nu a 
făcut încă obiectul unor analize detaliate, din motive care tin în primul rând de accesul 


1 Afirmația îi aparține lui Gheorghe Crăciun (vezi Cristina Anisescu, Compulsie la repetiție. Colonelul 
de securitate Gheorghe Crăciun, în Consiliul National pentru Studierea Arhivelor Securității, Arhivele 
Securităţii, vol. II, Bucureşti, Editura Nemira, 2006, p. 424). 

? Fragmentul provine dintr-o declaraţie a detinutului Radu Tase, dată la finele anului 1962. Radu 
Tase a fost implicat activ în reeducare, ocupând funcţia de lector la unul din cluburile mici ale 
penitenciarului Aiud (A.C.N.S.A.S., fond Informativ, dosar nr. 233821, vol. 6, ff. 36 v., 71). 

3 O trecere în revistă critică a acestora poate fi consultata în studiul lui Florian Banu, Reeducarea de 
la Aind — contribuții documentare, în Consiliul National pentru Studierea Arhivelor Securităţii, 

la arhivele fostelor unităţi de contrainformaţii din penitenciare. Acesta, în ciuda unui 
consistent efort al Serviciului Roman de Informaţii, rămâne în continuare sincopatt. 
Într-un atare context, multă vreme principala sursă privind cele petrecute la Aiud, 
Gherla sau Botoşani a constituit-o literatura memorialistică, care a acoperit, de-o 
manieră destul de inegală şi în condiţii de editare de multe ori extrem de nefericite, 
acest fenomene. 


Arhivele Securității 4, volum coordonat de Silviu B. Moldovan, Bucureşti, Editura Enciclopedică, 
2008, pp. 541-549. 

4 O parte din dosarele conţinând arhiva Grupei Operative nu au fost predate de S.R.I. către 
C.N.S.A.S. Nu e lipsit de semnificaţie faptul ca predarile pe acest fond s-au produs abia în 2008, 
dosarele fiind considerate, chiar și la 18 ani de la revoluţie, ca făcând obiectul siguranței 
naţionale. 

5 Dam un singur exemplu: Petre Pandrea, Reeducarea de la Aiud, ediţie îngrijită de Nadia Marcu 
Pandrea, Bucureşti, Editura Vremea, 2000. Volumul, fiind publicat în absenţa unor minime 
contextualizări, oferă o imagine trunchiată, la limită falsificată despre ce s-a întâmplat cu adevărat 
în penitenciarul Aiud. Textele puse în circulație au fost scrise de Petre Pandrea im procesul 
reeducării, Bind un efect direct al acesteia. Ceea ce pare o suită de fragmente cu caracter 
autobiografic sau memorialistic este, de fapt, o autodemascare, cerută lui Pandrea si obținută de 
ofiţerii Grupei Operative, fiind parte în „prelucrarea sa individuală”. Nu se poate proba în nici 
un mod dacă autorul și-ar fi evaluat în termeni similari cumplita experienţă traversată, în ipoteza 
în care aceste memorii ar fi fost scrise în circumstanțe normale, fireşti. Publicarea textelor în atari 
condiții, fără nici o notă explicativă care să prevină cititorul privind originea lor, considerăm, 
aduce imense deservicii atât autorului cat și procesului înțelegerii istorice a ceea ce s-a petrecut in 
penitenciarul Aiud. 

6 Ion Cârja, Întoarcerea din infern: amintirile unui deținut din închisorile României bolsevizate. Cruzimi, 
masacre şi bestialități necunoscute, vol. I, Madrid, Editura Dacia, 1969 si Crima împotriva demnității 
omului, vol. II, New York, Editura „Acţiunea Românească”, 1972; Nistor Chioreanu, Morminte vit, 
Iaşi, Editura Institutului European pentru Cooperare Culturală si Ştiinţifică, 1992; Aurel State, 
Drumul crucii, Bucureşti, Editura Litera, 1993, vol. I-II; Richard Wurmbrand, Cu Dumnezeu în 
subterană, Bucureşti, Editura Casa Şcoalelor, 1993; Viorel Gheorghiţă, Eż ego. Râmnicu Sarat-Pitesti- 
Gherla-Aiud. Scurtă istorie a devenirii mele, Limişoara, Editura Marineasa, 1994; Tiberiu Hentea, De 
la cotul Donului la Aiud, Timişoara, Editura Gordian, 1996; Octavian Voinea, Masacrarea studentimii 
române în închisorile de la Pitesti, Gherla si Aiud, Bucureşti, Editura Majadahonda, 1996; Ion 
Muntean, La pas, prin reeducările de la Pitesti, Gherla si Aind, Bucureşti, Editura Majadahonda, 1997; 
Mihai Rădulescu, Ragul aprins. De la mânăstirea Antim la Aiud, Bucuresti, Editura Ramida, 1998; 
Ioan Bardaş, Calvarul Aiudului. Din suferințele unui preot ortodox, Bucuresti, Editura Anastasia, 1999; 
A.F.D.P.R., Calvarul Aiudului. Detinutii politici morți în penitenciarele comuniste (liste incomplete), Sibiu, 
1999; Petre Pandrea, Reeducarea de la Aiud, ediţie îngrijită de Nadia Marcu Pandrea, București, 
Editura Vremea, 2000; Grigore Caraza, Aiud insdngerat, Bucureşti, Editura Vremea, 2004, lucrare 
disponibilă şi în format electronic la adresa www.scribd.com/doc/32558/Grigore-Caraza-A iud- 
insangerat, site consultat la 17 martie 2010; Gheorghe Andreica, Pentru o lingură de arpacas. 
Meschinăriile lui Petre Pandrea de la închisoarea Aiud, 1959-1964, Constanta, Editura Metafora, 2005; 
Demostene Andronescu, Reeducarea de la Aiud. Peisaj lăuntric. Memorii si versuri din închisoare, 
Bucureşti, Editura Christiana, 2009, lucrarea fiind disponibilă, într-o formă diferită fata de textul 
tipărit, si în versiune electronică la http://www.scribd.com/doc/43997/Demostene- 
Andronescu-Reeducarea-de-la-Aiud, site consultat la 3 mai 2010. În acest studiu am folosit 
versiunea publicată de Editura Christiana. 

Descompunere si reabilitare. Elemente cadru privind activitatea Grupului Operativ Aiud 


Studiul de fata se bazează, in cea mai mare măsură, pe documentele Grupei 
Operative, organul de contrainformaţii al Securităţii din penitenciarul Aiud, şi încearcă 
să cartografieze cu prioritate dimensiunea informativ-operativa a activităţii de reeducare 
condusă de colonelul Gheorghe Crăciun, din noiembrie 1958 până în august 1964, când 
G.O. isi încetează oficial activitatea. Au fost folosite, totodată, si o serie de materiale 
provenind din dosarele personale ale deținuților încarcerați în intervalul amintit, 
conţinând documente ale acestui organism informativ-operativ. 

Suntem, în al doilea rând, datori cu câteva precizări privind metoda adoptată în 
rândurile de fata. Dincolo de abundența pozitivistă a unor date sau detalii, care au 
singurul rol de a întări principiul justificării documentare pentru fiecare palier al analizei, 
perspectiva adoptată este una normativă. Descrierea amănunțită, considerăm, era 
necesară, nu atât pentru caracterul de noutate al practicilor penitenciare aparținând 
fostelor unităţi de contrainformaţii, cât contracarării unor regretabile confuzii legate de 
o formă de legitimare prin relativizare a reeducării ,pedagogice”’. Am preferat să 
precizăm cum considerăm că ar trebui înțeleasă reeducarea de la Aiud pentru intervalul 
ce face obiectul studiului, care sunt argumentele pentru o atare perspectivă, a fost 
propus un model explicativ, încercând descompunerea practicilor Securităţii, plecând de 
la ipoteza că specificul politic şi cultural al deţinuţilor legionari a contribuit decisiv la 
arhitectura represiunii. 

Prin urmare, desi prezentate pe larg în studiul de fata, metodele uzitate la Aiud 
nu trebuie înţelese ad /itteram, nu conţinutul lor este important. Miza centrală a Grupei 
Operative a fost exterminarea ideologică si politică a detinutilor legionari, prin alte mijloace de 
presiune şi coercitie decat cele direct violente. Deşi formularea poate părea prea 
categorică sau radicală, măsurile luate de Grupul Operativ împotriva celor care nu 
aderau la programul reeducativ au putut duce (în suficient de multe cazuri) si la moartea 
fizică a „subiecţilor”. Intentiile din spatele mijloacelor operative sunt cele care constituie 
marca de identitate a experimentului coordonat de Gh. Crăciun. Rafinarea violenţei, de 
fapt extinderea plajelor ei de aplicare, a controlului si manipulării au conturat noile 
strategii ale Securităţii: represiunea tacită, exercitată prin intermediul controlului 
informativ, a manipulărilor, destructurarea constiintelor şi şantajul. In fapt, renunțarea 
la mijloacele dure de represiune se făcuse dupa neplăcuta experiență a Pitestiului, fără 
însă ca mizele structurale ale reeducării să fie fundamental revizuite. 

În ceea ce priveşte pretinsa corespondenţă cu practicile moderne de reeducare:, 
identificam ‘rei argumente cheie împotriva unei atari întreprinderi: componenta ideologică 


7 O interpretare in acest sens găsim în lucrarea lui Florian Banu, op. cit, pp. 541-549. Autorul nu 
dezvoltă un argument riguros în acest sens, preferând o alăturare retorică a unor aprecieri despre 
legitimitatea reeducării, raportând-o la anumite prevederi ale Codului Penal în vigoare, cu 
prezentarea unui document-sinteză din 1964 redactat de colonelul Gheorghe Crăciun, referitor la 
experimentul de la Aiud. Presupozitia analizei lui F. Banu rezidă într-un transfer de legitimitate. 
Ea ar putea fi rezumata astfel: cum scopurile reeducarilor practicate în penitenciarele moderne 
sunt legitime şi cum se poate admite o similaritate formală între acestea si cele asumate de 
Grupul Operativ condus de colonelul Crăciun în perioada 1959-1964, rezultă că si acestea din 
urmă sunt legitime. Pentru clarificări, a se vedea, mai Jos, notele 8 şi 12. 

8 O asemenea punere în legătură (vezi, mai sus, nota 7) asumă supoziţia conform căreia 
legitimitatea reeducărilor provenind din sistemele penale ale regimurilor democratice revine, prin 

marcantă a reeducării derulate la Aiud, inexistența libertății agentulu» (de a se opune, critica, 
evalua materialele şi tematica uzitată) şi, nu în ultimul rând, componenta punitivă explicită a 
acestui fenomen”. Într-un al doilea plan, încercăm să nu confundăm mijloacele (munca, 
exercițiile de disciplină, cluburile de lectură, vizionările de filme, activităţile artistice etc.) 
cu scopurile. Mijloacele par similare si pot conduce spre iluzia unui argument de genul 
„mijloace legitime conduc la scopuri legitime”, ceea ce este o gafă logică şi o iluzie etică. 
Mijloacele sunt ghidate si conotate etic totdeauna de scopuri, cele care asigură 
impunitatea sau ticăloşia primelor. 

Să le luăm pe rând. Optica pedagogiei penitenciare moderne asumă criteriul 
controlului public privind metodele de tratament, alături de principiul inviolabilitatit 
spațiului intim!!. Schimbarea comportamentului, educarea în spiritul asumării 
principiului legalităţii etc. nu merg până la ambiția rapsformârii politice a constiintelor. 
Reeducarea de la Aiud dorea producerea de „adepți? convinşi ai noii ordini, ca o formă 
secularizată a unei initieri bazate pe forță!?. Aerul ritualizat, practicile demonstrative, 
expiatiile publice (autocaracterizarile, autoanalizele, autobiografiile etc.) fac parte 
dintr-un scenariu mai curând religios, decât pur pedagogic. Într-adevăr, o formă laică, 
brutală şi secularizată a termenului, oglindind cu sens inversat sistemul de solidaritati si 


similitudine, si celei puse în scenă la Aiud. Judecata este abuzivă, confundand regimurile politice 
distincte în care cele două forme de reeducare funcționează. Dirijismul şi ideologia unică a 
regimului comunist excludea sau reconfectiona libertatea agentului, până la a-i „defini? o 
libertate stranie, aceea de a asuma ideologia partidului comunist, singura confirmată de istorie ca 
„obiectivă”. Disciplinarea, la Aiud, s-a dorit una eminamente po/fiză. Schimbarea politică a 
constiintelor încetează să mai fie legitimă în momentul în care acordul cu privire la identitatea 
acestei „politici” este unul partizan, aparținând unui grup restrâns, impus prin mijloace 
nelegitime. 

? Aici termenul este folosit in sens etic, ca agent rational, subiect al deliberarilor si instanță unde se 
ia o anumită decizie cu valoare morală. 

10 Refuzul reeducării era pedepsit. Gradele acestuia mergeau de la supunerea la demascări 
publice, izolare la Zarcă, până la refuzul acordării hranei sau medicaţiei. 

11 Facem cuvenita precizare că asertiunile trebuie asumate în sens normativ, nu descriptiv. Ca 
atare, eventuala obiectie conform căreia, în anumite situaţii, amintitele principii nu se regăsesc 
aplicate, nu-şi găseşte aici obiectul. 

12 Florian Banu, în introducerea la editarea raportului lui Gheorghe Crăciun din 1964, citează din 
Codul Penal actual al României, Art. 52, punctul 2, titlul „Pedeapsa şi scopul ei”. Aici legiuitorul, 
asumând legitimitatea reeducării ca o formă de penalitate având ca scop reintegrarea socială, nu 
uită să facă o esenţială precizare: „Executarea pedepsei nu trebuie să cauzeze suferinte fizice si nici să 
înjosească persoana condamnatulu’’? {subl.n.]. Cele două menţiuni constituie condiţia necesară a 
acceptării reeducării. În absenţa lor, „pedeapsa” nu se poate concretiza și într-un „mijloc de 
reeducare”, nu doar de constrângere brutală. Ca să reluăm o asertiune a autorului, într-adevăr, 
conceptul de reeducare nu este unul specific comunist si „nici măcar compromis”, afirmaţie care 
nu are însă nici o legătură cu acea reeducare pusă în practică la Aiud, tocmai pentru că „o tratare 
adecvată a reeducarilor impune (...) o plasare în contextul social-politic al epocii [subl.n.] si al 
experienței acumulate în materie de regim penitenciar” (Florian Banu, op. cit, p. 547). 
Presupozitia asumată de autor este următoarea: la fiecare epocă, propria-i reeducare. Epoca 
defineşte si cautioneaza tot ce se petrece în numele ei. Consecința imediată este o relativitate fără 
rest a valorilor. Urmând logica supozitiei, /074/ devine legitim. 

credințe al Mişcării Legionare, principalul „beneficiar” al reeducării. Strategiile au fost 
configurate pe măsura şi în conformitate cu specificul deţinuţilor. O spune colonelul 
Crăciun în chip direct, atunci când vorbeşte de dezideratul legionar al unei „lumi noi” 
sau „om nou” (pe care aceştia esuasera să le realizeze, fiind în schimb edificate în noul 
regim), de „cultul şefilor” şi regimul de solidaritati specific legionar, de „cultul 
căpitanului” sau de structura religios-militară a organizației, toate preluate şi 
răstălmăcite. Regimul reeducării a copiat á rebours toate ingredientele adversarului, 
propunându-şi o formă de demistificare puternic ritualizată, la rându-i. 

Asumarea vinovatiei, „ispăşirea” ei prin „demascare” şi „autoanaliză”, 
consumau momentul unei forme â rebours de salvatio. Ridiculizarea practicilor religioase, 
într-un penitenciar în care marea majoritate a deținuților erau legionari, puternic angajați 
religios, era nu doar un banal artificiu coregrafic, ci parte integrantă din proiectul 
restructurării. Schimbarea constiintelor urma, în parametri caricaturali și blasfemiatori, 
ritualul religios. De la versiunea parodică a spovedaniei, reintitulată „autoanaliză”, 
susținută în fata reprezentantului autorității punitive, în prezența martorilor „orientaţi”, 
pregătiți să depună imediat mărturie împotriva ta, până la realizarea unor ,,evanghelii”, 
cu ferecătură din aluminiu, pe care era inscripționat „Crimă, jaf, trădare, spionaj. Despre 
organizația legionară”!5, unde erau trecute in revistă etapele reeducării, „crimele” şi 
abuzurile ideologiei legionare, procesul viza — ca miză centrală — distrugerea fidelitatilor, 
a acelora intime legate de memorie, valori asumate, credințe, până la cele umane directe, 
privind amicitii, legături bazate pe tradiții comune, afinități intelectuale etc. 

În cadrul analizei regimurilor totalitare, ca societăți închise, nu se poate admite 
judecarea enclavizată, insulară a unui anumit sector, să spunem a practicilor punitive 
penitenciare. Acestea nu se „dezic” a priori de teroarea politică exercitată de partidul 
unic şi nici nu pot fi separate de politicile de control şi execuţie a pedepselor 
administrate de stat. Nu doar că nu se constituie ca un sector auxiliar sau neimportant al 
structurii sistemului politic, ci aparține insesi logicii puterii represive, constituind un 
instrument al aplicării acesteia. 

Reeducarea a purtat la Aiud numele de „restructurare”!+ sau de „descompunere 
a legionarilor”!5, constituindu-se într-o veritabilă ortopedie a constiintelor, având ca 
scop principal transformarea din interior a deţinuţilor, fiind strâns dependentă de 
dimensiunea punitiva. Crăciun folosea în acest sens expresia „zdruncinarea 


15 Lucrarea, realizată cu concursul a 135 de deţinuţi („colectivul cluburilor cultural-educative”), 
în două volume, conţine 21 de capitole si un total de 826 de pagini. Coperta i-a aparținut lui 
Radu Mironovici, „responsabilul artistic” a fost Nicolae P. Ruja, iar coordonator, Stere Mihalexe 
(A.C.N.S.A..S., fond Documentar, dosar nr. 13341, vol. 2, f. 57). 

14 În alt loc găsim formularea „procesul de restructurare moral-politică” (idem, dosar nr. 13146, 
f. 1). Termenul a fost, de fapt, pe deplin adjudecat de Gheorghe Crăciun, el având însă o istorie 
ceva mai veche. În 1949 în penitenciarul Suceava, Alexandru Bogdanovici, unul din cei mai 
importanţi actori ai reeducării din amintitul penitenciar, dar şi de la Pitesti, într-o carte poștală 
trimisă familiei, nota: „Astăzi sunt descătuşat definitiv şi complet din negura unui trecut 
nenorocit. Muncesc pentru restructurarea mea deplină” [subl.n.] (Mircea Stănescu, Reeducarea in 
România comunistă (1945-1952): Aiud, Suceava, Pitesti, cuvânt înainte de Constantin Ticu 
Dumitrescu, Iasi, Editura Polirom, 2010, vol. I, p. 79). 

15 A.C.N.S.A.S., fond Documentar, dosar nr. 13485, vol. 15, f. 47. 

moralului”!6, referindu-se la diferitele acțiuni de descurajare a deţinuţilor. Erau urmărite 
edificarea interioară, consolidarea constiintelor in jurul noilor idealuri politice şi 
câştigarea unui nou statut uman. Dezideratul nu consta doar în modificarea educației 
sau a comportamentului, ci în inducerea unei metamorfoze, apariția unui 0777 nou, născut 
pentru o nouă ideologie, adaptat noilor realități, transformat din interior. 

Ceea ce numim reeducare pedagogica!’, ca practică punitivă, experimentată 
începând cu 1959 în penitenciarele României (cu precădere Aiud, dar şi Gherla, Jilava, 
Văcăreşti şi Botoşani, în forme mai „slabe” însă) nu poate fi asimilată practicilor 
similare executate în închisorile funcționând în interiorul unor regimuri democratice. 
Diferenţa specifică, cum s-a afirmat, este constituită de scopul pe care pedagogii 
comunişti şi-l propuneau, şi anume schimbarea conștiinței politice a deţinuţilor. 

Un raport-sinteză privind activitatea Grupului Operativ, aparținând colonelului 
Crăciun!8, redactat pro domo sua în a doua jumătate a anului 1964, la care se va face 
trimitere constant în această analiză, definea „noua concepţie despre rolul detenţiei” ca 
una cate asuma necesitatea ca deţinuţii „să-şi schimbe atitudinea fata de muncă, să 
capete deprinderea şi pregătirea necesară pentru a munci în colectiv, să se deprindă cu 
ordinea si disciplina, să-şi însuşească anumite cunoştinţe elementare, politico-culturale, 
care pregătesc condiţiile pentru formarea unei constinte noi |subl.n.]”19. Instrumentele 
folosite pentru punerea în practică a acestui deziderat pot părea legitime: munca, 
ordinea, disciplina, cunoașterea etc. În fapt, obiectivul principal al reeducării l-a 
constituit neutralizarea oricăror opţiuni politice care ar putea intra în contradicție cu 
cele ale Partidului Comunist. Sentimentul „de a fi la volanul istoriei”2 era nu doar 
irezistibil, ci şi exclusivist. Orice altă cale era o amenințare organică adresată certitudini. 
Faţă de ea nu se putea articula decât un răspuns violent, consecință a „necesității 
istorice”. 

Scopul reeducării, conform unui raport al Grupei Operative din septembrie 
1962, era să-i scoată pe deţinuţi din „starea de înapoiere în care se găsesc, pentru a 
putea înțelege ce se petrece în jurul lor şi a putea să-şi dea seama de uriaşele realizări din 
patria noastră”2!. Recuperarea pentru noua societate comunistă nu se putea face de la 
sine. Intervenţia pedagogică, datorită dificultății unor asemenea sarcini, putea apela şi la 
o metodică ceva mai accidentată. În fapt, abuzul de limbaj represiv dă măsura exactă a 
metodelor şi telurilor acestui proces. Rapoartele folosesc termeni ca: „destrămarea 
unității legionare”, „dărâmarea idolilor legionari”, „derută si demoralizare”, demascare, 


6 Idem, dosar nr. 12613, f. 69. 

7 Ea a mai fost numită reeducarea prin autoanaliză sau prin autocritica (Constantin Aioanei, 
Cristian Troncota, Modelul! reeducării prin autoanaliza. Aiud si Gherla: 1960-1964, în „Arhivele 
Totalitarismului”, Anul II, Nr. 1-2, 1994, pp. 60-73). 

8 A.C.N.S.A.S., fond Documentar, dosar nr. 3463, ff. 1-42. Raportul a fost publicat de Florian 
Banu, op. cit., pp. 541-585. 

” Florian Banu, op. cit., p. 550. 

% Expresia îi aparţine lui Milan Kundera şi provine din celebrul eseu al acestuia Un Occident 
kidnappé ou la tragedie de Europe centrale, publicat prima oară în „Le Debat”, nr. 27, noiembrie 
983. 

21 A.C.N.S.A.S., fond Documentar, dosar nr. 12613, f. 174. 

zdruncinarea încrederii, zdrobirea rezistenţei, desolidarizare sau izolare?. Idealul 
regulativ al „omului nou” era unul puternic profilat ideologic: „Omul nou de astăzi este 
plămădit în spiritul umanist al socialismului izvorât din iubirea de om, pentru care i se 
îndrumează toată generozitatea şi dăruirea. El este omul colectivitatii. Este tolerant si 
lipsit de prejudecăţi. El merge şi la sacrificiu însă pentru scopuri violente umaniste [subl.n.]: 
s-a orientat în acțiunea temerară de cucerire a cosmosului, pentru a cărei descifrare au 
mers cot la cot tânărul şi tânăra animați de acelaşi sentiment frumos al realizării fericirii 
omului, în slujba vieţii si nu a morţii. Insă, pentru formarea omului nou s-au creat mai 
întâi bazele materiale pe infrastructura cărora se structurează personalitatea sa’. 

Aportul fundamental al Grupei Operative conduse de colonelul Gheorghe 
Crăciun a constat nu în aplicarea sau rafinarea metodelor unei așa-zise pedagogiji a 
reeducării, al cărei material a fost doar pretextul cel mai comod, cadrul stilistic, recuzita 
ideologică necesare raportărilor făcute partidului, ci în „gdruncinarea [subl.n.] concepţiilor 
vechi si întărirea convingerii in trăinicia regimului nostru democrat-popular”?*. Rolul 
G.O. consta în primul rând în demascarea „activităţii criminale” a legionarilor şi în 
reconvertirea lor la noua ideologie comunistă. Munca de „culturalizare” seconda 
controlul constiintelor, fiind doar un mediu de aplicare. Asaltul ideologic, pus în 
practică printr-un minuţios mecanism informativ-operativ, menit „zdrobirii” oricărei 
rezistenţe, a constituit esența activității G.O. Cum plastic expune colonelul Crăciun, 
deținuții nu fuseseră încarcerați pentru culpa de a nu-l fi lecturat pe Sadoveanu sau 
pentru că nu i-ar fi jucat pe Moliére ori Caragiale. „Izolarea lor de societate s-a facut 
pentru activitatea criminală |subl.n.] dusă împotriva puterii populare”, iar dacă „se vede 
clar”, subliniază şeful Grupului Operativ, este evident „unde [subl.n.] trebuie pus 
accentul in munca cultural-educativă”'25. Accesul la presă si bibliotecă nu este ceea ce 
poate părea. El nu s-a constituit într-un „progres” în lungul parcurs istoric al represiunii 
penitenciare din România comunistă. Modificările stilistice, dimpotrivă, au mascat o 
rafinare sinistra a aceloraşi idealuri transformatoare puse în operă la Pitesti sau Gherla. 
În interviurile acordate după 1990, fostul şef al penitenciarului şi-a metamorfozat 
declarațiile, accentuând pe amănuntul „pedagogic” de care, în 1964, se ferea ca de o 
nefericită confuzie. Reeducarea de la Aiud nu a fost o specie a mult invocatului 
„umanism socialist”, ci un exercițiu punitiv extrem de cinic şi pervers. Veritabila rațiune 
de a fi a acesteia a fost convertirea ideologică a deținuților în interiorul unei pedepse si ca o 
punere în opetă a acesteia. 

Cât priveşte al doilea argument, privind libertatea celui care accepta reeducarea, 
aceasta era ca şi inexistentă. Odată implicat, detinutul intra într-un mecanism strict al 
obligaţiilor, menit să reconfirme angajamentul ferm şi onest pe calea lepădării de 
legionarism: „Pe linie cultural-educativă promit să particip intens la crearea unei opinii 
de masă pentru respectarea regulamentelor și a dispoziţiilor ce le primim din partea 


22 Ibidem, f. 176. 

23 Idem, dosar nr. 13341, vol. 2, ff. 238-239. Fragmentul îi aparţine doctorului Alexandru N. 
Popovici şi este dintr-o prelegere a acestuia din ianuarie 1964, susținută la clubul penitenciarului 
Aiud. 

2 Idem, dosar nr. 13485, vol. 15, f. 114. 

25 Florian Banu, op. cit., p. 572. 

conducerii; să scriu lunar articol pentru gazeta de perete; să colaborez ori să întocmesc 
o conferința tehnică; să-mi conturez o calificare cat mai înaltă prin studierea 
materialelor existente la bibliotecă despre aschierea metalelor; să combat cu vehementa 
pe cei care eventual nu se încadrează în procesul cultural-educativ”2%6, În același timp, nu 
exista nici o posibilitate, cât de mică, privind intervenţia, opţiunea alternativă, alegerea 
unor mijloace diferite în reeducare, deținuții nefiind niciodată consultaţi în legătură cu 
materialele expuse. 

Al treilea argument este cel legat de înțelegerea structurală a reeducării drept o 
formă de pedeapsă. Componenta represivd a acestei pedagogii nu poate fi ignorată. În 
raportul colonelului Crăciun din 1964 înțelegerea reeducării ca practică punitivd este 
neechivocă. Crăciun tine să precizeze că „reeducarea deţinuţilor din penitenciare si 
colonii de muncă se integrează în rândul măsurilor revoluționare ale P.M.R. și guvernul 
R.P.R. şi priveste domeniul dreptului penal |subl.n.]. Conţinutul acestuia constă in realizarea 
măsurilor de pedepsire |subl.n.] împotriva elementelor descompuse şi dușmănoase, legat de 
realizarea unei influențe educative asupra lor, prin muncă productivă si mijloace 
culturale”27. 

În aceeași logică, trebuie amintit că pedeapsa la Zarcă% era înscrisă în chiar 
logica fenomenului reeducării”, pentru deţinuţii refractari oricărei implicări, care 


26 A.C.N.S.A.S., fond Documentar, dosar nr. 13482, vol. 2, f. 7. 

2! Florian Banu, op. cit., p. 550. 

2% Zarca era de fapt o clădire cu parter şi etaj situată în incinta penitenciarului, asigurând condiții 
de izolare deplină, având 70 de celule. Condiţiile de detenție erau cele mai grele din tot 
penitenciarul: „În izolarea special amenajată pentru cei pedepsiţi din Zarcă, timp de 17 ore din 
cele 24 nu aveam voie să ne atingem de pereţi, să ne rezemăm de ușorul uşii, să stăm pe 
marginea tinetei - care nu avea capac şi care scotea un miros îngrozitor nemaifiind spălată - și 
nici să stăm, eventual, lungiti pe ciment. Masa o primeam o dată la trei zile si consta din 250 
grame de pâine și o zeamă calduta, câteodată rece, fiind greu de precizat din ce era făcută. (...) 
In celula de izolare, începând de la ora 22.00 şi până la 5.00 ni se lăsa din perete un pat din plăci 
aglomerate, ni se arunca o pătură care nu era întreagă, în afară de faptul că era ruptă şi cu găuri, 
care trebuia să ne fie si saltea si velință” (Grigore Caraza, Aiud însângerar, Bucureşti, Editura 
Apologeticum, 2005, pp. 64-65, ediție electronică, disponibilă la adresa 
http:/ /www.procescomunismului.com, consultat la 5 mai 2010). 

29 Într-un raport din 24 iulie 1962 către Drăghici, colonelul Gh. Crăciun scria: „Tot după această 
dată vom trece la izolarea în Zarcă a elementelor fanatice şi care se dovedesc refractare în 
procesul muncii cultural-educative. Vom raporta nominal pe cei propusi pentru izolare înainte 
de a trece practic la măsuri. După toate datele pe care le avem, considerăm că numărul celor care 
vor rezista va fi între 200-300 legionari” (A.C.N.S.A.S., fond Documentar, dosar nr. 12613, f. 
164). Zarca era folosită totodată şi pentru unele combinaţii operative, cei izolaţi acolo fiind parte, 
spre exemplu, din planurile de dezbinare dintre simisti şi antisimisti, gândite de ofițerii Grupului 
Operativ (Ibidem, f. 335). În decembrie 1961 la Zarcă erau închiși 150 deținuți, în septembrie 
1962 erau 97, iar trei luni mai târziu 120 (Idem, dosar nr. 13483, vol. 1, f. 258, Idem, dosar nr. 
12613, ff. 166, 215). Despre tratamentul aplicat celor încarceraţi în acest loc redăm un fragment 
provenind dintr-o notă informativă din 31 mai 1964 a agentului „Mărgărit Ion”, care relatează o 
discuţie cu un fost deţinut de la Aiud, Costineanu, fost frizer al infirmeriei penitenciarului. 
Întrebat „Ce este aceea Zarea?” acesta răspunde: „Zarca este o parte a închisorii, unde sunt 
deținuții cei mai «grei». Îi tine într-o liniște de mormânt 6-7 luni de zile, până ajung numai piele și 

refuzaseră scrierea ,,autoanalizei”, participarea la şedinţele de autodemascare sau la 
munca „cultural-educativă” de la cluburile penitenciarului: „Elementele legionare care 
se menţin încă pe poziţie fanatică şi se dovedesc refractare în problema muncii cultural- 
educative, vor fi izolate la Zarcă”%. Închiderea la Zarcă nu era considerată o pedeapsă 
administrativă, pentru abateri înregistrate fata de disciplina sau regulile penitenciarului, 
aşa cum prevedea regulamentul acestuia, ci o măsură punitivă în practica reeducării. 
„Cei cu comportare rea şi care merită să stea izolati”>', cei considerați „fanatici”, cei 
care refuzau participarea la reeducare erau izolați aici. O rezoluţie a lui Crăciun pe o 
notă informativă a agentului „Varodi Lamberto” din 6 aprilie 1962 despre Virgil 
Mateias, acolo unde era relatată o importantă distincție a acestuia între vinovăția penală, 
politică şi morală, precizând că el nu şi-o poate asuma decât pe ultima, afirma: „Este 
bun prieten cu Sima şi Petraşcu. Ei au făcut crime cu care el a fost solidar tot timpul si 
continuă să fie. În continuare el încearcă să influenţeze şi pe alții. Va trebui demascat 
fără crutare şi apoi izolat la Zarca’>?. 

Incă de la începutul perioadei activității Grupului Operativ, în planul redactat 
împreună cu şeful Direcţiei a III-a în 1960, se prevedea explicit: „Cei care se dovedesc 
că cu toate încercările făcute de a-i reabilita, rămân şi pe mai departe pe o poziție 
dușmănoasă, fanatică, din cadrul altor locuri de detenție să fie reincarcerati in 
Penitenciarul Aiud, unde să li se aplice regim sever de izolare [subl.n.]'”35. În afară de Zarcă, 
izolarea era asigurată şi de câteva celule“ cu o funcţie similară, împreună cu secția’ 
numită „Izolator”. 

Zarca a constituit un element cheie în procesul de ortopedie a constiintelor, 
beneficiind de un club cu strategii specifice. La Zarcă izolarea era strictă, supravegherea 
si controlul operativ de asemenea. Regimul de hrană era drastic diminuat, fiind aplicată 
înfometarea controlată, iar asistența medicală era inexistentă. După un „stagiu” aici, 
Crăciun trimitea un agent cate să sondeze starea de spirit a celor închiși, cărora li se 
transmitea pe această cale că o atitudine flexibilă, obedientă şi plină de cainta i-ar putea 


os si după aceia pe targa se aduceau la spital, unde li se dădea să mănânce absolut tot ce vroiau. 
După ce se ingrasau, iar îi bagau la Zarcă. La Zarcă numai eu aveam acces. Nici caraliii nu 
aveau” (Idem, dosar nr. 13482, vol. 1, ff. 219-220). Aici deţinuţii stăteau complet izolați, cu 
lanţuri la mâini si la picioare, „trăind senzaţia morţii în orice clipă” (Idem, dosar nr. 13484, vol. 
3., ff. 97, 105). 

30 Mentiunea provine dintr-un referat al colonelului Gheorghe Crăciun înaintat lui Alexandru 
Drăghici personal la 1 noiembrie 1962, conţinând „rezultatele obţinute ca urmare a aplicării 
măsurilor informative şi cultural-educative asupra deţinuţilor legionari din penitenciarul Aiud” 
(Idem, dosar nr. 13237, f. 116). 

31 Idem, dosar nr. 13483, vol. 1, f. 219. 

32 Idem, dosar nr. 13485, vol. 13, f. 318. 

33 Idem, dosar nr. 13483, vol. 1, f. 18. Pentru o analiză im extenso a documentului vezi, mai jos, 
capitolul „Planul de perspectivă”. 

34 „Unele camere din Secţia I”, cum găsim într-un raport al Grupei Operative din 14 septembrie 
1962 către M.A.I., Cabinet V, fuseseră amenajate în acest sens (Idem, dosar nr. 12613, f. 166). 

35 Secţiile erau sectoare ale penitenciarului, cuprinzând mai multe celule, de diferite mărimi. Au 
existat 13 asemenea secții, cuprinzând Celularul, Fabrica, Izolatorul, Zarca, Spitalul T.B.C., 
Cluburile etc. 

scoate de acolo**. Odată executat stagiul la Zarcă, erai obligat să nu divulgi nimic din 
cele trăite la izolare. Cooperantii urcau la secțiile V şi VI, aici având acces la conferințe, 
cărți, jocuri de şah, plimbare mai multă şi — pe măsura îmbunătățirii obedientei si 
docilitatii — la diferite munci. Doar cei care munceau aveau acces la scrisori, pachete si 
vorbitor trimestrial, mesajul difuzat printre deținuți fiind că doar de la munci te poți 
elibera. 

Rezultatele unui atare regim dur nu se vor lăsa așteptate, deținuții închişi aici 
raportând „că nu vor să moară la Zarcă””. În cazul legionarilor  „fanatici”, 
„transformarea lor este mai grea şi mai îndelungată”'3%, însă soluţia încarcerării in acest 
loc dădea rezultate foarte bune. Cu toate acestea, procesul era dificil şi greoi: „presiunea 
[pe] care o exercităm asupra lor este mult mai mare ca în trecut şi desprinderea lor încă 
nu oferă garanţia că vor fi cinstiți”%. Era amintit totuşi şi cazul acelor legionari care 
„preferă să moară”, decât să participe la activitate cultural-educativă”, care refuzau 
libertatea, preferând să-și facă detentia până la capăt. 


Primele elemente privind al doilea val al reeducărilor, după experienţele din 
penitenciarele Aiud (1946-1948), Suceava (1948-1949) şi Piteşti (1949-1951), datează de 
la finele anului 1957 — începutul lui 1958, atunci când conducerea Direcţiei a H-a“ 
coordona activitatea unui asa-numit Serviciu Independent, responsabil cu munca 
informativă în rândul deţinuţilor contrarevolutionari din penitenciare. Serviciul 
documenta suplimentar cazurile unor deţinuţi, prin obținerea informaţiilor care nu 
fuseseră declarate de aceştia în anchete, cu scopul de-a extinde arestările în mediile pe 
care le frecventaseră. Înainte de numirea lui Gheorghe Crăciun la conducerea 
penitenciarului Aiud, pe lângă reprezentanţii Direcţiei a III-a, funcționau Grupa „D” 
(responsabilă cu munca de contrainformaţii)? si ofițerii politici aparţinând Serviciului 


36 Nistor Chioreanu se afla, spre exemplu, in Zarcă în aprilie 1962. Ofiţerul responsabil cu paza 
si supravegherea în Zarcă era Nicolae Rădulescu. El era pus să încerce diferite modalități de 
apropiere de Chioreanu, pentru a-l „atrage la colaborare” (Ibidem, £. 74). 

37 Tdem, dosar nr. 13341, vol. 2, f. 14. 

38 Ibidem, f. 15. 

39 Thidem. 

40 Thidem. 

4 Direcţia a II-a a fost de la înființarea Securităţii puternic implicată în controlul informativ al 
spaţiului penitenciar. Denumirea acesteia in 1948 era Contrainformatii penitenciare, fiind 
condusă de maiorul Coman Stoilescu (Florian Banu, Sp introductiv la Florica Dobre 
(coordonator), Florian Banu, Theodor Bărbulescu, Camelia Ivan Duică, Liviu Taranu, Securitatea: 
structuri-cadre, obiective şi metode, Bucuresti, Editura Enciclopedică, 2006, p. X). În intervalul 1945- 
1948 reeducarea în penitenciare cădea în sarcina Direcţiei Generale a Penitenciarelor, care 
trimitea „instrucțiuni şi circulări” acelor locuri de detenție unde era organizată reeducarea 
deţinuţilor (Mircea Stănescu, op. cit, p. 35). Din martie 1949 reeducarea a căzut în sarcina nou 
înființatului Serviciu Operativ din cadrul Direcţiei a III-a, gândit — la inițiativa lui Gheorghe 
Pintilie — ca „organ informativ în cadrul penitenciarelor” (Ibidem, pp. 98, 100). 

42 Printre ofițerii care lucrau operativ în penitenciar, unii aparțineau Direcției a III-a, alții 
Serviciului „D”. Maiorul Popa Constantin, de pildă, era în 1958 reprezentantul Direcţiei a III-a, 
ocupând funcţia de locţiitor al şefului Serviciului Independent, iar căpitanul Liber Iulian, 

Politic şi Cultural-Educativ din cadrul D.G.P.C.M., responsabili cu reeducarea. În 
formele ei premergătoare anului 1958, reeducarea se mărginea la audierea unor 
conferinţe, lectura ziarelor oficiale, participarea la muncile din penitenciar etc.%, munca 
de contrainformaţii nefiind cuplată cu cea „cultural-educativă”. Nu exista încă o conexiune 
directa între strategiile informativ-operative ale celor donă structuri ale Securității din penitenciar si 
programele Serviciului Politic. Lucrurile se vor modifica radical odată cu 1 noiembrie 1958, 
dată la care directoratul penitenciarului Aiud a fost preluat de colonelul Gheorghe 
Crăciun“, Împletirea muncii informative cu reeducarea a fost principala inovație a lui 
Crăciun. 

În două locuri4S Crăciun rememorează chemarea sa la M.A.I. în toamna anului 
1958, de fata fiind ministrul Alexandru Drăghici, loctiitorul său, gl.-lt. Gheorghe 
Pintilie, si secretarul ministerului, gl.-lt. Vasile Negrea, în vederea numirii în funcția de 
coordonator al unei munci „speciale? de „neutralizare politică” a deținuților legionari 
încarcerați la Aiud. În discuția care a avut loc, Drăghici a invocat existența în acel 
penitenciar a unui asa-numit „comandament legionar”, fata de care trebuiau luate 
măsuri dure. Crăciun nu fusese ales întâmplător să se ocupe de vârfurile legionare: 
„Bine, dar eu cunosteam pe primii legionari, pe Corneliu [Zelea Codreanu], din văzute, 
din 1927. Şi trăind în Cluj, în mediul studențesc, am cunoscut grade, chestii, organizare 
si pentru mine era clar! Că dacă-l am pe N[icolae] Petrașcu“ închis si dacă-l am pe 


căpitanul Comanita Th., căpitanul Becheru Gheorghe si lt. major Maxman S. țineau de Serviciul 
„D” (A.C.N.S.A.S., fond Documentar, dosar nr. 13485, vol. 13, f. 227). 

4% Despre reeducarea premergătoare misiunii lui Gheorghe Crăciun a scris Mircea Stănescu, op. 
cit. pp. 35-38. 

44 Despre biografia lui Gheorghe Crăciun pot fi găsite detalii la: Andrei Muraru, Profilul 
reeducatorului. Biografia lui Gheorghe Crăciun, în Institutul de Investigare a Crimelor Comunismului 
in România, Memorialul rezistenței anticomuniste din Tara Făgăraşului, Forme de represiune in 
regimurile comuniste, volum coordonat de Cosmin Budeancă, Florentin Olteanu, Iasi, Editura 
Polirom, 2008, pp. 109-117, Cristina Anisescu, op. cit., pp. 386-429, Viorel Cacoveanu, Satanizarea 
României, Craiova, Editura Obiectiv, 2007. Ultimul volum reprezintă, după declarațiile autorului, 
prelucrarea a 2000 de pagini de memorii ale colonelului Gheorghe Crăciun, însoțite de fragmente 
de interviu, constituindu-se, de fapt, într-o încercare cinică de deculpabilizare si răstălmăcire a 
trecutului, prin masive omisiuni si recuperarea in grilă naționalistă a unor gesturi ale fostului 
director al penitenciarului Aiud. 

45 Cristina Anisescu, op. cit., p. 414 si Viorel Cacoveanu, op. cit., pp. 24-25. 

46 Nicolae Petrașcu (1907-1968) a avut funcția de locțiitor al comandantului Legiunii şi ulterior 
secretar al Mişcării Legionare, fiind încarcerat la Aiud din 1958 până în 1964. A fost găsit la 28 
octombrie 1968 spânzurat cu un cablu electric în locuința sa din Sibiu, bănuindu-se că ar fi fost 
vorba de sinucidere. Intr-un volum bazat pe memoriile colonelului Crăciun si pe câteva interviuri 
cu acesta, fostul director de la Aiud pretindea că ar fi intervenit pentru angajarea lui Petrascu, dar 
cei din M.A.I. care aprobau propunerile de grațiere si reîncadrare i-ar fi replicat: „Cum, pe 
banditul ăla vrei să-l pui într-un birou, într-o bibliotecă?” Prin urmare, se ia decizia ca „banditul 
să se califice vatman de tramvai”, pentru că „acolo e locul lui”. Sinuciderea, în varianta lui 
Crăciun, ar fi fost motivată de găsirea in casa unui unchi de-al său a unor pistoale si cartușe 
(Viorel Cacoveanu, op.cit, p. 73). Nu avem date prin care să putem confirma implicarea lui 
Crăciun în menajarea, după apariția decretelor de grațiere, a foştilor deținuți, toate datele 
existente concurând, dimpotrivă, în a-i infirma versiunile. Anumiți memorialisti acreditează ideea 

Borşa“! închis, păi ăştia sunt cei doi secretari, al lui Sima şi al lui Corneliu. $i dacă am 
şefii tineretului, pe [Gheorghe] Brahonschi si pe [Aurel] Calin si pe nu ştiu mai care, am 
un comandament |subl.n.}....”4°. 

Noua funcție propusă lui Crăciun era asimilată cu cea de şef de Regională de 
Securitate, subordonarea făcându-se strict către Drăghici”. Pe linie operativă, foarte 
puţini știau ce anume avea să se petreacă la Aiud. Din documente reiese că, în afară de 
conducerea ministerului, fusese consultată doar cea a Direcţiei a III-a, corespondenţa 
operativă făcându-se în cea mai mare măsură cu aceasta. Rolul ei a fost unul major, mai 
cu seamă pe linie informativ-operativa, „sprijinind si controlând” activitatea Grupei 
Operative, întrucât „Direcţia a I-a se ocupă in Minister cu legionarii”5%. La întâlnirea 
amintită, prima intervenție i-a aparţinut lui Pintilie, care-l sfătuieşte să aplice la Aiud un 
tratament dur: „Te duci acolo si baţi la ei la c.... Dur! Şi cu ei, si cu cadrele noastre. 
Acolo dezmăț5!. 

ŞI în raportul-sinteză din 1964, din care am mal citat, începutul reeducării este 
plasat în anul 1959. Memorialistica reține primăvara lui 1962 ca moment al debutului 
efectiv al acțiunii de reeducare de la Aiud®?, datarea nefiind însă exactă, referindu-se mai 
degrabă la generalizarea măsurilor „cultural-educative” în penitenciar. 

La venirea lui Crăciun, penitenciarul era subordonat Regionalei de Securitate 
Cluj, munca de contrainformaţii fiind coordonată de Serviciul „D” de la nivelul 
acesteia. Odată numit la conducerea penitenciarului, Crăciun a fost vizibil deranjat de 


asasinării de către Securitate a lui Petraşcu (Gheorghe Brahonschi, Sinucis sau asasinat?, lucrare 
disponibilă la adresa web http: / /miscarea.net/rezistenta-brasov6.htm, consultată la 5 mai 2010). 
+! Toan-Borsa Dumitrescu (n. 1899 în comuna Corbi, Argeş); preot; in 1932 a intrat în Mişcarea 
Legionara; participant la războiul civil din Spania (1936); a deţinut funcția de secretar general al 
Mişcării Legionare pe Bucuresti până in 1940; dupa 1938, odată cu instaurarea dictaturii lui Carol 
al II-lea, pleacă în Polonia, apoi la Berlin, unde participă la un plan de reorganizare a Mişcării 
Legionare, alături de Constantin Papanace, Victor Vojen si alții; in 1940 se întoarce in tara; 
inspector general la Oficiul Central de Romanizare din cadrul Ministerului Muncii (1941-1944); 
voluntar pe frontul antisovietic, ca preot (1942-1943); a fost arestat la 15 mai 1948 si condamnat 
de Tribunalul Militar Teritorial Bucuresti prin Sentinta nr. 561 din 17 mai 1955 la 20 de ani 
temniţă grea şi confiscarea averii, pentru „activitate intensă contra clasei muncitoare”; a fost 
încarcerat la Aiud din 1959, fiind transferat de la penitenciarul Galati (A.C.N.S.A.S., fond 
Documentar, dosar nr. 13484, vol. 5, ff. 12-12v, 18 ). 

48 Cristina Anisescu, op. cit., p. 423. 

% „Mă, tu te duci acolo tot ca director regional si nu vei fi supus decât ministerului”, i-ar fi spus 
Alexandru Drăghici în 1958 (Ibidem, p. 415). 

50 A.C.N.S.A.S., fond Documentar, dosar nr. 13483, vol. 1, f. 220. 

5! Cristina Anisescu, op. cit, p. 415. Desi a declarat că Gheorghe Pintilie l-a instruit doar în 
legătură cu ce urma să se organizeze în penitenciar, fiind ulterior trecut la „munca de spate”, 
multe din rapoartele Grupei Operative îi erau trimise adjunctului ministrului Afacerilor Interne 
(A.C.N.S.A.S., fond Documentar, dosar nr. 12613, f. 19). 

52 „Reeducarea de la Aiud a început în primăvara anului 1962” (Demostene Andronescu, op.cit., 
p. 26). În alt loc fiind prezentă o contextualizare mai strictă: „prin decembrie 1961 sau ianuarie 
1962, s-a răspândit deodată vestea că a început reeducarea” (Ibidem, p. 56). 

53 Între 1957-1959, şeful Grupei „D” din cadrul Regionalei de Securitate Cluj, care răspundea 
direct de penitenciarul Aiud, era It.maj. Bădilă Viorel (A.C.N.S.A.S., fond Documentar, dosar nr. 

supravegherea la care era supus de colegii de la Contrainformatii sau cei de la ,,Paza si 
Regim”, prin loctiitorul politic al directorului penitenciarului, un anume căpitan Băncilă 
(subordonat şefului Serviciului „D” de la nivelul Regionalei) si de ,,loctiitorul cu 
pregătirea de luptă”, It. Nagy Zoltan”. Vexat, Crăciun rememoreaza: „Eu, colonelul, 
eram urmărit, filat de un căpitan şi de un locotenent din subordine! Nu-mi venea să 
cred în ce junglă nimetisem...”55. 

Nemulțumit de imposibilitatea de a funcționa la nivelul aşteptărilor „înaltelor 
indicaţii” trasate la Bucureşti, aflându-se în conflict cu ofițerii Grupei „D” din 
penitenciar”, datorită sistemului de subordonări fata de Regionala de Securitate Cluj, în 
primele luni ale lui 1959 Crăciun redactează un raport către conducerea ministerului în 
care solicită înființarea Grupului Operativ, cu reguli de conspirativitate scricta>’, cu un 
efectiv înnoit de ofițeri, cu posibilitatea de-a controla numirile şi schimbările din funcții 
în cadrul penitenciarului. Ideea centrală era obţinerea unui control total asupra 
deţinuţilor şi strategiilor de contact cu aceştia, fără nici o altă interferență”. Ulterior a 
solicitat o audienţă la Alexandru Drăghici, pentru clarificarea situației sale problematice 
de la Aiud. La Bucureşti, are loc o discuţie în cerc foarte restrâns, doar cu Gheorghe 
Gheorghiu-Dej şi Alexandru Drăghici. Se ia decizia schimbării întregii garnituri 
operative de la Aiud, prin încadrarea unor noi ofițeri de securitate, care vor constitui 
Gmpul Operativ, autorizat să preia în întregime atribuțiile informativ-operative ale fostei 
Grupe „D”, „un lucru extraordinar pentru mine”, cum rememora fostul director al 
penitenciarului. Ofițerii Grupei „D” au fost mutaţi în alte locuri de detenţie. Activitatea 


13341, vol. 1, ff. 29, 66), iar şeful Serviciului „D” de la nivelul Regionalei de Securitate Cluj era 
locotenent-major Serban Constantin (Idem, dosar nr. 12608, f. 331). Din structura serviciului 
mai făceau parte la acea dată: lucrător operativ Herczeg [Herteg] Zoltan, lt. Costea Victor, It.- 
maj. Chirilă Scarlat („Cel mai puternic om, în ceea ce priveşte pedepsele”, „care simţea o acută 
plăcere de a pedepsi”, aşa îl descria Crăciun, amintindu-și de perioada directoratului de la Aiud 
(Viorel Cacoveanu, op. cit., pp. 30, 40) şi lt. maj. Ghetu I. Petre (A.C.N.S.A.S., fond Documentar, 
dosar nr. 12608, ff. 199, 204, 228). 

54 Viorel Cacoveanu, op. cit., p. 27. 

55 Ibidem. 

55 Ofiterii grupei „D” erau, îşi amintea Crăciun, „copii tineri, mai slab pregătiți şi uneori cu 
anumite defecte şi necazuri”, aplicând de multe ori bătaia, lipsindu-le controlul real al deținuților 
(Cristina Anisescu, op. cit., p. 413). 

57 Imediat după reorganizarea noii unități de contrainformaţii din penitenciar, la prima vizită a 
şefului Serviciului „D” la Aiud, la întrebarea privind obiectivele trasate de conducerea 
ministerului, Crăciun îi răspundea că nu poate comunica cele discutate la Bucureşti cu Dej și 
Drăghici, fiind strict confidentiale. Raportul de subordonare dintre Grupul Operativ si regională, 
de fapt, dispăruse. Interesant este că, la mai bine de 30 de ani de la evenimente, un reprezentant 
al S.R.I., într-o convorbire pe care a purtat-o cu fostul director al penitenciarului Aiud, i-a 
sugerat acestuia să nu divulge nici un amănunt despre Grupul Operativ, considerându-se încă „o 
chestiune internă” (Ibidem, p. 397). 

58 Între 1959-1960 anumite ,interferente” au existat, fiind vorba despre controlul administrativ al 
Direcţiei Generale a Penitenciarelor şi Coloniilor de Muncă şi de cel contrainformativ, 
aparţinând Serviciului „D” de la nivelul Regionalei de Securitate Cluj. 

59 Cristina Anisescu, op. cit., p. 413. 

nou infiintatului organism era in directa supraveghere a lui Drăghici“. Toate rapoartele 
de activitate, planurile de măsuri ş.a.m.d. se trimiteau conducerii M.A.I. şi şefului 
Direcţiei a III-a, niciodată Regionalei Cluj. 

Dorind să-şi adjudece şi să controleze integral munca „cultural-educativă”, 
Crăciun a propus conducerii ministerului eliminarea oricărei interferenţe operative pe 
linia reeducării cu Serviciul Cultural-Educativ din cadrul D.G.P.C.M., parghiile 
acestuia trebuind să fie controlate în exclusivitate de Grupul Operativ, motivând că 
„sprijinul primit din partea Serviciului (...) este insuficient şi lipsit de conţinut”?, 
Solicitarea controlului total pune în evidență veritabilele mize ale reeducării, care erau 
cele strict represive. Conspirarea şi protejarea ofiţerilor de securitate erau considerate, 
din această perspectivă, obiective majore. Crăciun primeşte în septembrie 1961 
aprobarea lui Drăghici pentru înlocuirea lucrătorului cultural-educativ şi a locțiitorului 
politic cu ofițeri de securitate aparţinând G.O.%. În funcţia de educator cultural a fost 
numit locotenentul Nicolae Rădulescu, lucrător operativ prim“. Cum postul de 
educator cultural figura în schema penitenciarului ca angajat civil, s-a luat decizia ca It. 
Rădulescu să fie trecut în rezervă de către D.G.P.C.M., păstrându-şi conspirat gradul de 
locotenent. Funcţia de locţiitor politic era ocupată de căpitanul Gavrilă Hoza, şeful 
Grupei Operative propunând chemarea acestuia la Secţia cadre „pentru a fi instruit 
asupra sarcinilor ce le are în problema reeducării deținuților, aratandu-i-se că la 
Penitenciarul Aiud se desfăşoară muncă informativ-operativa şi de reeducare a 
deținuților”e6, 

Sarcina principală trasată de conducerea M.A.I. a fost lichidarea definitivă a 
rezistenţei legionare şi neutralizarea potențialului politic al membrilor Mişcării, 
punându-i-se în vedere lui Crăciun evitarea complicatiilor apărute în prima jumătate a 
anilor '50 la Piteşti si Gherla”. In termenii specifici, cele două obiective majore au fost 
„destrămarea organizației legionare” şi „compromiterea cadrelor de conducere’’® ale 
Mişcării. 


60 Viorel Cacoveanu, op. cit., p. 48. 

6! „Lucrătorii care vin în control, nu aprofundează munca lor, le este suficient dacă văd 
fotomontaje şi statistici, rămân impresionați de numărul şedinţelor, conferinţelor si cărților citite, 
dar nu urmăresc rezultatele, nu dau îndrumări concrete, în general nu se simte sprijinul lor” 
(A.C.N.S.A..S., fond Documentar, dosar nr. 13483, vol. 1, f. 217). 

62 Ibidem, f. 240. 

63 Ibidem, f. 220. 

64 Acesta il înlocuise pe activistul cultural Ioan Arcus, angajat al D.G.P.C.M. (Idem, dosar nr. 
12608, f. 576). 

65 Ibidem. 

66 Ibidem, f£. 577. 

67 „Având si exemplele negative de la Pitesti si din alte penitenciare, din timpul cand răspundeau 
Pintilie şi Nicolschi, ştiam bine că activitatea din trecut s-a soldat cu trimiterea in fata justiției, 
alături de legionari criminali si a unor cadre de securitate si penitenciare, care au participat la 
activitatea zisă educativă din acel timp. Deşi nu pe deplin, totuşi rezerva noastră, mai degrabă 
timiditatea de la început, era determinată si de evenimentele petrecute in penitenciare, precum si 
de poziţia celor doi şefi amintiți mai sus” (Florian Banu, op. cit, p. 553). 

68 A.C.N.S.A.S., fond Documentar, dosar nr. 13483, vol. 1, f. 17. Planul de măsuri in care apar 
aceste sintagme datează din iunie 1959. 

În schema de organizare a nou înființatului organism fuseseră prevăzute 20 de 
posturi, până in 1963 funcţionând însă cu un număr de doar 16 ofițeri, iar după aceea cu 
13, fapt care ar fi determinat depunerea unor „eforturi mărite pentru îndeplinirea 
sarcinilor”6, Aceştia lucrau conspirat, sub acoperirea gradului de plutonier”, deşi rolul 
si funcțiile lor erau cu totul altele, fiind conspirati inclusiv fata de personalul militar sau 
administrativ propriu al penitenciarului”!. Membrii Grupului Operativ fuseseră selectați 
dintre cei mai buni elevi ai Şcolii de ofițeri de securitate de la Băneasa. 

Componenţa Grupului la 5 august 1964, aşa cum o găsim într-o adresă 
redactată cu „ocazia încheierii misiunii încredințate”, destinată şefului Direcţiei Cadre 
din M.A.I., „personal tov. colonel Pateşan loan”72, era următoarea: col. Iacob Martin”, 
lt.col. Ivan Ioan”, It.maj. Radulescu Nicolae’, cpt. Deac Alexandru, cpt. Chirilă Scarlat, 
It.maj. Lungu Aurel”, It.maj. Suărăşan Alexandru, mr. Nodit Ioan, lt.maj. Sturza Iosif, 
It.maj. Lazăr Gheorghe, It.maj. Ciumacenco Ioan, It.maj. Blajut Mihai, activist cultural 
Radulescu Virginica”. 


6 Idem, dosar nr. 13341, vol. 2, f. 46. 

70 Crăciun rememorează dificultăţile conspirativitatii pentru tinerii ofițeri aduși la Aiud: ,,(...) să 
vină ofiţerul cu Securitatea si să nu-şi pună galonul Steaua și să-l bagi acolo, în putoarea 
celularului şi să răspundă la ordinele celorlalți mai mari, plutonieri-majori, că eu i-am încadrat 
plutonieri la început. Şi să răspundă la ordinele ofițerilor, du-te, adă-mi apă, adă-mi nu ştiu ce” 
(Cristina Anisescu, op. cit., p. 418). 

TA.C.N.S.A.S., fond Documentar, dosar nr. 13341, vol. 2, f. 46. Despre dimensiunea conspirata 
a activităţii Grupului Operativ, colonelul Crăciun a vorbit in 1995 (Cristina Anisescu, op. cit, p. 
413). Intr-o adresă din 1964 către Direcţia Cadre din M.A.I. el spunea: „Raportez că desi unii din 
ei, lucrători tineri, selecționați dintre elevii cei mai buni ai Şcolii de ofițeri de securitate, au purtat 
cu demnitate timp de peste cinci ani de zile gradele de plutonier si nu au deconspirat acoperirea 
sub care au fost introdusi în muncă (...)” (A.C.N.S.A.S., fond Documentar, dosar nr. 13341, vol. 
2, f. 46). 

72 Ibidem. 

73 Colonelul Iacob Martin a deţinut funcţia de locțiitor al lui Crăciun pe linia Pază si Regim. 

74 Căpitanul Ivan loan fusese în 1956 şeful Biroului „K” în cadrul Direcţiei Regionale Stalin 
(Idem, dosar nr. 8859, vol. 48, f. 149); devenit maior în 1959, a ocupat funcţia de locţiitor politic 
al lui Gh. Crăciun. 

75 Despre amintita dimensiune conspirata a membrilor Grupului Operativ găsim un amănunt 
confirmator într-un plan de măsuri din 16 ianuarie 1962 al Direcţiei a III-a, cu care Grupul era 
într-o strânsă colaborare: „plutonierul Rădulescu Nicolae, care este locot[enent] de securitate si 
lucrează în penitenciarul Aiud, sub acoperirea de sef de secție” [subl.n.] (dem, dosar nr. 12613, f. 
237). Era considerat de Crăciun „cel mai bun ofițer din cadrul Grupului, a lucrat majoritatea 
vârfurilor legionare, cunoaşte bine problema şi este legat de muncă”. Strungar de meserie, 
membru de partid și în biroul organizației de bază, era in 1964 student la Drept în anul II; după 
încheierea misiunii G.O., Crăciun l-a propus spre încadrare în Direcţia I Idem, dosar nr. 12608, 
f. 590). 

76 Punctiona acoperit în calitate de şef de secție (Idem, dosar nr. 12613, f. 239). 

7 Idem, dosar nr. 13341, vol. 2, f. 47. Iată cum reţine un memorialist această schimbare: „Pe 
culoarele închisorii au apărut figuri noi de gardieni sau caralii cum le spuneam noi, care nu i-au 
înlocuit, ci numai i-au dublat pe cei vechi. "Toţi aceștia erau tineri, erau stilati si, mai ales, nu erau 
abrutizati ca ceilalți. În relaţiile cu noi, deţinuţii, erau foarte politicoşi, ni se adresau, spre uluirea 
noastră, cu domnule si cu dumneavoastră şi manifestau o oarecare stângăcie caracteristică 

Crăciun a avut, in cea mai mate parte, mână liberă in organizarea activității 
grupului, reuşind să folosească retorica şi recuzita pedagogiei makaroviene într-un 
experiment informativ-operativ similar Piteştiului, în parametri însă mult mai puţini 
duri. Esecul experienţelor violente ale trecutului'8 rafinaseră strategiile de reeducare, 
acreditand din ce in ce mai intens ideea conform căreia mult mai importantă decât 
aplicarea sistematică a bătăilor, inducerea violenței reciproce ori paralizia produsă de 
frica continuă era controlul deplin al conştiintelor. Mutatia reflectă o schimbare în stilistica 
legitimării regimului: se produsese trecerea de la perioada revoluționară, caracterizată 
printr-o implicită și legitimă violenţă, la una în care regimul înlocuia constrângerea prin 
forță cu cea ideologică. Imperativele păreau, în noile condiții politice, mai apropiate de 
instrumentarea unui control informativ asupra celor încarcerați”? şi prin intermediul lui asupra 
legăturilor acestora cu exteriorul. Pe de altă parte, cetățenii noii Republici Populare 
trebuiau să fie convertiți la noul mers al istoriei, convinşi de succesul comunismului si 
de realitatea noilor realizări ale acestuia. Veritabila miză a reeducării era una de tip 
confesional, urmărindu-se convertirea ideologică a acelora considerați adversarii prin excelență 
ai regimului, membrii Mişcării Legionare%. In ciuda însă a înlocuirii unor sintagme 
(folosirea expresiei „muncă cultural-educativă”, ce desemna, eufemizat, reeducarea), 
vechile instincte nu se pierduseră. Violenţa fizică va fi treptat înlocuită cu una 
psihologică, asociată unui spectru de presiuni la fel de rafinat şi cu consecinţe la fel de 
dure (refuzul alimentației sau controlul înfometării, suprimarea asistenței medicalet!, 


începutului de carieră. Nu se amestecau în treburile celorlalți gardieni, ci se multumeau să ne 
supravegheze şi să încerce să ne cunoască. Aveau voie să deschidă celulele si să discute cu noi 
anumite lucruri. Uneori chiar scurte interogatorii. După felul cum acționau era limpede că 
misiunea lor era aceea de a ajuta pe ofiţerii politici în munca lor de documentare” (Demostene 
Andronescu, Reeducarea de la Aiud, p. 50). 

75 Reeducarea din penitenciarul Suceava (1948-1949) fusese un semi-esec, numărul celor care 
acceptaseră programul fiind de câteva zeci de persoane. Proaspat infiintata Organizaţie a 
Detinutilor cu Convingeri Comuniste (O.D.C.C.) fusese dizolvată în iunie 1949 la ordinul 
Securităţii, asocierea cu ideologia comunistă necadrând „cu poziția de deţinut”, iar structura 
acesteia fiind întocmită „după formele organizatorice ale partidului”, ceea ce fusese considerat 
drept o ofensă (Mircea Stănescu, op. cit, p. 81). Experimentul Pitesti (1949-1951) derapase 
sumbru într-o explozie de violenţă, care nu putuse genera cu adevărat nişte adepţi convinși, 
realmente convertiți la ideologia comunistă. Organizarea procesului lotului Ţurcanu (1952-1954) 
si legendarea întregii implicări a Securității în penitenciarul Pitesti prin invocarea unei pretinse 
influențe externe, stau mărturie pentru eşecul primelor metode de convertire. 

79 Regulile muncii informative erau prevăzute în anumite „lecții de specialitate” distribuite de 
Direcţia Cadre, Serviciul Învăţământ, Grupului Operativ de la Aiud: „Organizarea muncii 
informativ-operative în penitenciare si colonii de muncă”, „Recrutarea agenturii”, „Conducerea 
si educarea agenturii”, „Combinaţiile şi legendele informative” ș.a.m.d. (A.C.N.S.A.S., fond 
Documentar, dosar nr. 12608, f. 500). 

80 Colonelul Crăciun numea Garda de Fier „cea mai criminală organizaţie creată de burghezie în 
tara noastră” (Florian Banu, op. cit, p. 584). 

81 Unul din cele mai cunoscute cazuri a fost cel al profesorului George Manu, mort in 1961, 
după ce, izolat la Zarcă si bolnav, fusese supus unui regim de înfometare, refuzându-i-se 
totodată orice asistență medicală. Data exactă a decesului pare a fi fost, conform certificatului de 
deces, 2 aprilie 1961 (Silviu B. Moldovan, Románia si începutul Războiului Rece. Studiul unui caz: 

izolarea totală pe termen îndelungat, încarcerarea în condiţii de frig cumplit şi cu o 
îmbrăcăminte sumară s.a.m.d.). În acest sens trebuie afirmat răspicat: deşi 
instrumentarul se modificase, renuntandu-se la bătaie, de pildă, există o certă 
continuitate între „experimentele” din penitenciarele Suceava, Pitesti si Gherla și 
„teeducarea prin autoanaliza’®? sau reeducarea pedagogică pusă în practică mai târziu 
la Aiud, Gherla sau Botoşani. Între cele două etape nu există decât o diferență de grad, 
nicidecum de gen. Fenomenele sunt similare, scopurile sunt aceleasi**, metodele — la limita 
— se întâlnesc, diferă ponderea mijloacelor sălbatice şi prezența în anii ’60 a unei 
anumite temeri referitoare la brutalizarea deținuților». 

Asaltul asupra constiintelor, intenţia deturnării ideologice a acestora, folosirea 
presiunilor, demascărilor, izolării, a santajului sau controlul spaimei depun mărturie în 
acest sens. Rafinarea manipulării, operațiunea de inginerie a sufletelor, inducerea 
informaţiilor false nu pot camufla veritabilele intenţii, care — e drept — contin o violență 
ceva mai drapată, nu mai putin eficientă însă. In acest sens durata reeducării de la Aiud 
a putut „ajuta” la succesul operaţiunii. 

Intenţia neutralizării așa-numitului „comandament legionar” şi a anihilării 
potenţialului politic al deţinuţilor prin intermediul unui nou experiment informativ- 


George Manu si Miscarea Naţională de Rezistență, în pregătire pentru tipar). Conform unor 
cercetători, numărul deceselor înregistrate în perioada directoratului lui Crăciun s-a ridicat la 138, 
comparativ cu un număr de „doar” 78 de decese înregistrate într-un interval de opt ani de zile 
(1950-1958) (Andrei Muraru, op. cit, pp. 114-115). 

82 Descriptia încearcă o delimitare de „reeducarea prin tortură”, o formă a reeducării derulată in 
intervalul 1948-1952 la Suceava, Piteşti si ulterior la Gherla. 

83 Preferăm termenul de reeducare pedagogică celui de „reeducare prin autoanaliză”, datorită 
riscului potenţial ca expresia centrală a acestui proces să cadă exclusiv în sarcina deținuților 
supuși reeducării. Acţiunea de reeducare a fost însă mult mai complexă, cuprinzând un întreg 
arsenal punitiv, unde autoanaliza era însoțită de o serie de alte practici de care se va vorbi în 
rândurile următoare. 

84 Câteva exemple: renunțarea prin forță la vechile credințe, numită în jargonul colonelului 
Crăciun „destrămarea concepţiilor reacționare” (A.C.N.S.A.S., fond Documentar, dosar nr. 
12613, f. 106), transformarea deţinuţilor, batjocorirea şi ridiculizarea credințelor acestora 
(„demascarea caracterului criminal al organizaţiei legionare”), (Ibidem), folosirea forței în cazul 
neparticipării la reeducare, izolarea la Zarcă pentru deținuții calificați drept „fanatici”, refuzul 
asistenței medicale, procedura ,,demascarii”, prin care tortura morală era transferată în sarcina 
colegilor de suferință etc. 

85 După experiența reeducărilor din penitenciarele Suceava, Piteşti, Gherla, Ocnele Mari și 
Peninsula, la 6 februarie 1953 ministrul Afacerilor Interne, general-maior Pavel Ştefan, a semnat 
un ordin „referitor la înlăturarea abuzurilor din penitenciare, lagăre şi colonii de muncă”. 
Ordinul interzicea folosirea bataii în chip explicit ca mijloc de reeducare, încurajând însă întărirea 
disciplinei şi sugerând că „locurile de detenţie sunt centre de reeducare prin muncă a acelora care 
au încălcat legile R.P.R., au manifestat acte dusmdanoase contra regimului, cântând să lovească în cuceririle 
poporului muncitor şi să-l împiedice în munca pașnică de construire a socialismului |subl.n.]””. Altfel spus, 
eliminarea bătăii nu trebuia înlocuită cu slăbirea vigilentei revoluționare (,,Partiturile Securității ”. 
Directive, ordine, instructiuni (1947-1987), documente editate de Cristina Anisescu, Silviu B. 
Moldovan, Mirela Matiu, studii şi note de Cristina Anisescu și Silviu B. Moldovan, București, 
Editura Nemira, 2007, p. 326). 

operativ a precedat numirea lui Crăciun la Aiud, planurile conturandu-se la finele lui 
1957 — începutul lui 1958, când s-a luat decizia comasării deținuților legionari din alte 
penitenciare la Aiud. Astfel, dacă la 18 februarie 1958 la penitenciarul Aiud existau 
doar 800 de deţinuţi legionaris”, la 15 octombrie 1959 numărul acestora se dublează 
ajungând la 1.9558, în martie 1960 erau 3.089 deţinuţi din care 2.786 legionari%, iar in 
noiembrie 1961 erau încarcerați aici 3.632 de deținuți legionari”. Cifra crescuse, aşadar, 
de mai bine de patru ori. O bună parte din deţinuţii transferați proveneau de la 
penitenciarul Gherla, fiind victimele experienţelor brutale de la Piteşti. 

Propunerea concentrării deținuților legionari la Aiud a aparţinut Direcţiei a I- 
a, prin intermediul Serviciului Independent”!. Raportul respectiv prevedea, în afara 
transferului celorlalte categorii de deţinuţi închişi la Aiud către alte locuri de detenţie, si 
„izolarea în secția «Zarca»” a legionarilor care detinusera funcţii importante în cadrul 
Mişcării, „la pază urmând a fi puşi oameni verificați, pentru a nu mai da posibilitatea să 
se menţină legătura cu secția celulară”%?. Transferurile ridicau riscul introducerii in 
penitenciar a unor informaţii proaspete despre celelalte locuri de detenție, despre 
evoluţia situației politice interne sau internationale, informaţii care puteau „contribui la 
ridicarea moralului legionarilor încarcerați”%. Din iunie 1959 orice transfer a fost 
interzis dacă nu avea aprobarea expresă a Direcţiei a III-a. Odată aduşi în penitenciar, 
deţinuţii erau repartizaţi în celule după reguli stricte, în funcție de combinaţiile operative 
si strategiile de anchetă preconizate”. Ancheta penală avea prelungirile ei în detenție, 
urmărind aflarea informatilor nedivulgate în prima parte a arestării. 


86 Trebuie făcută precizarea că penitenciarul Aiud, începând cu 1945, prin Decizia nr. 57836 din 
4 decembrie a D.G.P. a fost evidenţiat ca „închisoare pentru legionari (primul cartier) şi pentru 
cei care aveau pedepse de muncă silnică pe viata” (Comisia Prezidențială pentru Analiza 
Dictaturii Comuniste din România, editori Vladimir Tismăneanu, Dorin Dobrincu, Cristian 
Vasile, Raportul Final, Bucureşti, Editura Humanitas, 2007, p. 577, nota 48). 

87 Alături de aceştia erau încarceraţi la acea dată 420 foști M.A.I-işti (,,intrebuintati pentru munca 
în fabrică”), 420 deţinuţi contrarevolutionari (provenind din aşa numitele „organizații 
subversive”, fie condamnaţi pentru treceri frauduloase de frontieră ori apartenenţa la cultul 
iehovist ş.a.m.d.) şi 180 de deţinuţi de drept comun. Treptat, cea mai mare parte din deţinuţii 
contrarevolutionari nelegionari au fost mutaţi în alte locuri de detenție (A.C.N.S.A.S., fond 
Documentar, dosar nr. 13485, vol. 13, f. 155). 

88 Tdem, dosar nr. 13341, vol. 1, f. 80. 

59 Tdem, dosar nr. 13483, vol. 1, f. 8. 

90 Tdem, dosar nr. 12609, vol. 3, f. 287. 

°1 „Să fie concentrați in penitenciarul Aiud toți deţinuţii legionari. Ceilalți deţinuţi existenţi in 
Aiud să fie transferați la alte penitenciare”, afirma raportul Direcţiei a III-a din 18 februarie 
1958. Şeful Serviciului Independent era, în februarie 1958, lt.col. Emanoil Rusu (Idem, dosar nr. 
13485, vol. 13, f. 158). 

92 Secţia celulară era o clădire în formă de T, având patru nivele, pe fiecare existând 78 de celule 
şi două saloane mari, unde, din 1959, au fost organizate „cluburile” destinate „muncii cultural- 
educative”. În această parte a închisorii au fost încarcerați numai legionari. 

9% A.C.N.S.A.S., fond Documentar, dosar nr. 13483, vol. 1, f. 17. 

94 Ibidem, f£. 18. 

% Încă din martie 1957, şeful Grupei „D” din Regiunea Cluj responsabilă de Aiud, It.maj. Bădilă 
Viorel, transmitea subordonatilor din penitenciar că în conformitate cu aprobările date de 

Măsurile privind controlul circulației informațiilor în penitenciar, izolarea 
comandanților legionari şi stabilirea unei componente fixe a celulelor”, „pentru a nu da 
posibilitatea legăturii” între deținuți, au fost considerate, aşadar, prioritare. Controlul 
informaţiilor a fost materializat mai târziu prin instalarea tehnicii operative pe secția 
celular şi Zarcă, unităţile de înregistrare fiind plasate în chiar biroul lui Crăciun. 

Trebuie amintit faptul că imediat după rebeliunea legionară din 21-22 ianuarie 
1941, în penitenciarul Aiud fuseseră încarcerați câteva sute de legionari. Multe din 
materialele informative din această perioadă au fost folosite de ofițerii Grupei 
Operative, mai exact documente ale deținuților, diferite publicaţii legionare, însemnări, 
sistemul de organizare din celule, ordinele date ş.a.m.d.% Elementele organizatorice, 
simbolice şi religioase folosite în detenţie de legionari au fost preluate de strategiile 
Grupului Operativ. Simbolistica politică, sistemul de aderente, ierarhia, cultul 
Conducătorului, jurământul de credință şi fidelitate au fost împrumutate, răstălmăcite, 
întoarse pe dos. Imediat după sosirea sa la Aiud, Crăciun a ordonat verificarea tuturor 
documentelor păstrate în penitenciar din perioada primei detentii legionare, luând astfel 
naştere primele strategii de  „destructurare”, „demascare” ori „zdruncinare a 
conştiințelor””. Ele au constituit lexicul cu care s-a articulat strategia dizolvării 
credințelor, aderentelor şi fidelitatilor membrilor Mişcării Legionare. 

Una din ipotezele acestui studiu este aceea conform căreia proiectul reeducării 
de la Aiud a fost gândit structural pentru specificul celor încarceraţi, adică pentru 
legionari. Studiul atent al doctrinei „organizaţiei legionare”, stabilirea precisă a 
ierarhiilor, a diferenţelor ideologice, a grupurilor, studiul inițierii şi acceptării în 


locţiitorul Ministrului Afacerilor Interne, gl.-mr. Evghenie Tanase, în cazul transferului a 40 de 
deținuți de la penitenciarul Jilava la Aiud, plasările în celule trebuiau să fie strict monitorizate: 
„Deţinutul Vasiliu Constantin să fie încarcerat în celulă cu detinutul Costea Iosif, născut la 
16.07.1904 condamnat la 25 ani, încarcerat în celula 306. Detinutul Bărbulescu Nicoale sa fie 
încarcerat într-o celulă îndepărtată de celula in care va fi încarcerat detinutul Vasiliu Constantin, 
pentru a nu putea să ia legătura cu el” (Idem, dosar nr. 13341, vol. 1, f. 16). 

% Izolarea a fost, initial, mediul propice asaltului asupra constiintelor. Ea a fost numită de foştii 
pensionari ai închisorii „perioada marii încremeniri”, pentru că „timp de aproape doi ani si 
jumătate, oamenii au fost nevoiţi să trăiască în aceeași formaţie şi acest lucru a avut urmări 
nefaste asupra stării lor de spirit, ştiut fiind că menţinerea, timp îndelungat, între patru pereţi, a 
doi sau mai multi oameni, face convietuirea de-a dreptul imposibilă” (Demostene Andronescu, 
op. cit., p. 44). 

97 A.C.N.S.A.S., fond Documentar, dosar nr. 13485, vol. 13, f. 158. 

% Existenţa lor s-a datorat regimului semideschis de detenţie, posibilităţii de a transmite și primi 
informaţii (în) din exterior, de a ţine legătura între celule, de a se întâlni în interiorul 
penitenciarului etc. 

9 În 1960 exista deja o lucrare realizată de M.A.I., intitulată „Principalele forme si metode ale 
activităţii contrarevolutionare dusă de legionari în ultimii ani. Aspecte din munca informativ- 
operativă a organelor securităţii statului împotriva legionarilor” (Idem, dosar nr. 12608, f. 523). 
Trebuie amintit că unele materiale de „propagandă legionară” au fost complet falsificate de către 
Direcţia a III-a, cum a fost cazul Cazetului de circulàri, un prezumat document conţinând ordinele 
date legionarilor de Ilie Nicolescu în perioada de început a anilor '40. Documentul a fost folosit 
ulterior în câteva şedinţe de demascare, prilejuite de prezentarea „autoanalizei” lui Nicolescu la 
club. Vezi, mai jos, nota 331. 

interiorul Mişcării Legionare, analiza sistemului de fidelitati (așa-numitul „ajutor 
legionar”, aplicarea codului creştin, de reciprocă toleranţă şi ajutor, folosirea de către 
deţinuţii legionari a tacticilor nonviolente cu cei care aleseseră să colaboreze cu ofițerii 
Grupului Operativ etc.) au putut să construiască, cu sens inversat, blasfemiator și 
„destructurant”, strategia reeducării. Cu alte cuvinte, cele două perspective, într-un mod 
paradoxal şi crud, sunt intim legate. Crăciun mărturisea despre aceasta, mimând cinic 
surprinderea in fata succesului propriei întreprinderi: „Domnule, ori am fost eu prea 
grozav, ori legionarii prea slabi. Ori ne-am potrivit, nu ştiu cum!’!, Aşa cum a fost 
gândită, reeducarea de la Aiud nu s-ar fi putut aplica altor grupuri concentrationare!!. 
Ca şi la Piteşti, a fost vizată dizolvarea celor mai intime credințe şi convingeri, a acelora 
care definesc structura identității unei persoane, instrumentarul presiunilor 
constituindu-se plecând de la specificul victimelor. Excesele, fanatismul şi viziunea 
sectară a unor deţinuţi legionari a contribuit, paradoxal, la violenţa simbolică a unor 
strategii ale G.O. Astfel, sentimentului de apartenență la un grup al cărui lant era 
devotamentul religios pentru „cauza națională” i s-a răspuns prin „socializarea la club”, 
unde solidaritatile au fost inversate, parcursului inițiatic al unui tânăr în ierarhia Mişcării 
Legionare i s-a răspuns cu procesul „trezirii din bezna legionară”, a descoperirii 
adevărurilor României comuniste. Idealul „omului nou” sau al „noii Românii” fuseseră 
— simetric — recuperate, spovedania — înţeleasă drept cel mai intim şi personal act al 
unui creștin — a fost reprodusă grotesc în spectacolul „autoanalizelor”, iar ispășirea şi 
recunoaşterea păcatelor şi-au găsit un corespondent în demascare şi compromitere. 

În organizarea muncii la Aiud, ofițerii de securitate au plecat de la premisa că 
deținuții legionari sunt organizați, duc o „activitate contrarevolutionara intensa”!?, 
„colportează ştiri si zvonuri cu caracter politic intern si extern” (de pildă, „zvonuri 
calomnioase cu privire la situaţia «grea» politică şi economică din tara, preconizand 
prăbuşirea regimului si a întregului lagăr socialist în frunte cu U.R.S.S., în urma 
presiunilor făcute de puterile occidentale şi în special de S.U.A. şi a elementelor 
contrarevolutionare din ţară”, precum si ideea conform căreia, după acest eveniment, 


100 Declaraţia a fost făcută în 1995 cu ocazia unei discuţii avute cu un reprezentant al S.R.I. 
[Constantin Aioanei] (Cristina Anisescu, op. cit., p. 400). 

101 Ce s-a pus în scenă, începând cu a doua jumătate a anului 1962, la penitenciarele Gherla, 
Văcăreşti, Periprava, Jilava sau Botoşani a constituit o formă mult atenuată, aproape formală a 
întreprinderii Grupului Operativ de la Aiud. În al doilea rând eficiența, cuantificabilă la limita in 
memoria victimelor, tămâne una periferică pentru cazurile amintite. Cauzele tin de identitatea 
specifica a deţinuţilor. Una e să-ţi abjuri originea burghezo-mosiereasca si alta e să renunti la 
propria credinţă religioasă sau la aderenţa de tip identitar la Mișcarea Legionară. 

102 Este simptomatic faptul că influența Mişcării Legionare şi în libertate fusese receptată ca 
extrem de importantă. La o şedinţă de analiză din cadrul ministerului din luna iunie 1959 rolul 
„Organizaţiei legionare” era perceput ca unul major: „elementele legionare se reorganizează și 
desfășoară o intensă activitate dușmănoasă, stabilesc şi menţin legături cu legionarii fugiţi în 
străinătate şi serviciile de spionaj capitaliste”, iar cei care fuseseră eliberaţi din detenţie „s-au 
dovedit a fi elemente fanatice active şi criminale” (A.C.N.S.A.S., fond Documentar, dosar nr. 
13483, vol. 1, f. 6). 

„conducerea statului va fi preluată de legionari”"1%), organizează aşa-numitele „ajutoare 
legionare” pentru cei din Zarcă sau pentru cei aflați în situații foarte grele ş.a.m.d. 

Prin urmare, scopul rezistenței nu putea fi decât „pregătirea membrilor de rând 
pentru activitate legionară, după eliberarea din detenţie”, operaţiune care se realiza prin 
difuzarea unor „manuscrise cu «crezuri» şi «porunci» legionare, poezii si alte scrieri care 
îndeamnă la activitate, la răzbunare, la crimă”!0+, „acțiunea intensă de indoctrinare si 
instruire în vederea trecerii la activitate contrarevolutionara imediat după eliberare”!. 

Argumentul fundamental care lega toate aceste manifestări si legitima orice 
acțiune îndreptată împotriva deţinuţilor era existența unui aşa-numit „comandament 
legionar”. A fost principala obsesie a ofițerilor de la Aiud si a fost considerat atât de 
important încât paternitatea cercetării lui fusese adjudecată de însuși şeful Grupului 
Operativ, fiind pus ca marcă pentru întreg experimentul derulat între zidurile 
închisorii!0. Trebuie spus însă că încercări de descoperire a „comandamentului 
legionar” au existat şi înainte de noiembrie 1958, nefiind însă însoţite de o strategie 
consolidată de neutralizare. Astfel, agentului „Ungureanu Nicolae” i se solicita la finele 
lui 1957 o clarificare a ierarhiei si compoziției la vârf a conducătorilor legionari din 
penitenciar. Agentul recunoaște „că unul din principalele puncte ale ideologiei lui 
Codreanu este «Unitatea» si «Disciplina»”!0, raporturile asumate fiind unele de 
supunere necondiționată. Realitatea din penitenciar nu se potrivea însă pe de-a-ntregul 
cu prezumțiile ofițerilor de securitate, „unitatea” fiind în fapt — datorită disensiunilor 
din interiorul Mişcării Legionare — o ficțiune. Din nota informativă a agentului reținem 
existența a două tabere importante, simiștii!0 şi antisimiștii, ponderea principală 


103 Tdem, dosar nr. 13484, vol. 2, f. 3. 

104 Informaţia este adevărată, în detenţie circulând o serie întreagă de cântece și poezii cu 
conținut legionar: „Marșul frățiorilor”, „Marșul bihorenilor”, „Marșul Turdenilor” sau poeziile 
lui Radu Demetrescu Gyr, Constantin Străchinaru ori Hulubei Dragodan (Idem, dosar nr. 
13485, vol. 13, f. 234). 

105 Thidem, £. 184. 

1% Organizarea arhivei Grupei Operative oferă o imagine a strategiei amintite. Era urmărită 
cartografierea strictă a fiecărui deţinut, căruia i se făcea o „fişă personală model «C»” ce conţinea 
în afara datelor de identificare, pozitia, functia sau gradul pe care le avusese în Mişcarea Legionara si 
faptele pentru care fusese condamnat. Din centralizarea acestora se făceau tabele cuprinzând 
întreaga ierarhie legionară la nivel de penitenciar. De aici se putea articula ,,categorisirea legionarilor”, 
respectiv „documentarea în vederea deschiderii de acţiuni şi recrutări de agenţi” (Idem, dosar nr. 
13481, f. 80). „Fişele model 2” erau fişele operative, cuprinzând poziția detinutului în Mişcarea 
Legionară, comportarea din detenţie, notele informative individuale, notele de căutare la 
cartotecă, rapoartele de investigaţie, procesele-verbale de interogatoriu, declaraţiile altor deţinuţi 
cu privire la acesta, declaraţiile personale, respectiv fotografule artefactelor produse în detenție 
(carpe conţinând diferite texte, hârtii scrise, bucăți de săpun cu înscrisuri etc.). Toate fişele 
însoţite de documentele menţionate se ţineau în bibliorafturi speciale. In conformitate cu ordinul 
lui Drăghici, evidenţele deţinuţilor contrarevolutionari se ţineau separat de cele ale deţinuţilor de 
drept comun (Idem, dosar nr. 12608, f. 449). 

107 Idem, dosar nr. 13485, vol. 13, f. 245. 

108 Şeful acestui grup era considerat de agent Nicolae Petraşcu, iar șefii grupărilor dizidente 
antisimiste erau Radu Mironovici, Dumitru Groza, Radu Budişteanu, Alexandru Constant si 
preotul Ioan-Borsa Dumitrescu (Ibidem). 

detinand-o adepţii lui Horia Sima. Aiudul era considerat „o citadelă simista”!?, 
legionarii simiști fiind consideraţi „cei mai fanatici, cei mai violenți”, cu „influenţă în 
masa deținuților din penitenciar”!!0, Diferenţele de atitudine în detenţie dintre tabere 
erau suficient de importante. Astfel, dacă antisimistii preferau să-şi camufleze revolta, să 
evite conflictele pe fata cu administraţia penitenciarului, mizând pe faptul că ,,vartejul 
apei te va scoate, în cele din urmă, la suprafață”, adepţii lui Sima erau partizanii unei 
lupte active!!! Capitolul ,,dizidente antisimiste” nu ascundea doar pe codreniști, ci si 
mici grupuri fidele câte unui comandant legionar (mironovisti, cei din jurul lui Dumitru 
Groza etc.), ideea „comandamentului uni? neputându-se susține. Cât priveşte miza 
politică a destructurarii „comandamentului”, ea era dată de spaimele Securităţii legate de 
o viitoare angajare a „şefilor legionari” în conducerea statului!12. 

Noţiunea de „comandament” acoperea sensul imediat al ierarhiei legionare, 
fiind însă investit cu prerogative şi posibilități mult peste limitele impuse de situația de 
detenţie!!?. Printre cele mai importante figuri, menţionate ca aparținând acestuia, 
amintim pe: Nicolae Petrascu, Victor Biriş, Radu Mironovici!!+, Radu Budisteanu, 
Nistor Chioreanu, Dumitru Uta, Ile Niculescu, preotul loan-Borşa Dumitrescu, 
Dumitru Groza, Victor loan Vojen!15, Tocu Petre, Gheorghe Brahonschi, Aurel Călin, 
Bulhac Andronic, Luca Damaschin ş.a.m.d. 

Că ierarhia legionară a făcut posibile diferite forme de solidaritate şi unitate în 
detenţie este dincolo de orice dubiu. Un bun exemplu este dat de protestele din lunile 
noiembrie-decembrie 1956 si februarie 1957, atunci când dinspre zăbrelele celulelor 
s-au auzit, la unison, cântece legionare, urmate de bătăi puternice în uşile celulelor si 
strigăte de protest, un semn destinat populației Aiudului, pentru a da de ştire despre 
condiţiile de exterminare din penitenciar şi despre identitatea legionară a deţinuţilor de 
aici!16, Câteva luni mai târziu a fost organizată o importantă grevă a foamei, între 17 


109 Thidem, £. 244. 

110 Idem, dosar nr. 13484, vol. 5, f. 87. Într-o declaraţie dată de Nichifor Crainic la 23 iunie 1960, 
în cadrul „prelucrării sale individuale”, îi considera „simiști” pe: Nicolae Petrașcu, Nistor 
Chioreanu, Vica Negulescu, Victor Biris, Ilie Nicolescu, Constantin Gane, Nicolae Orbulescu, 
Luca Damaschin, Luca Dumitrescu, Radu Gyr, şi „bătrâni sau antisimisti” pe: Radu Mironovici, 
Radu Budişteanu, Dumitru Groza, Ioan-Borsa Dumitrescu, Alexandru Constant, Gheorghe 
Ciorogaru, Victor loan Vojen ş.a.m.d. (Idem, vol. 9, ff. 6-10). 

11 Idem, dosar nr. 13485, vol. 13, f. 246. 

12 „Preocuparea şefilor legionari din penitenciarul Aiud [este, n.n.] de a se păstra şi pregăti 
pentru posturile ce urmează să le ocupe în stat, după războiul pe care ei îl văd pe cale de a fi 
declanșat si câştigat de americani” (Idem, dosar nr. 13484, vol. 5, f. 88). 

15 Pentru a combate bunul renume al şefilor legionari încarceraţi, dar si funcția lor de 
reprezentare pentru ,,fidelii” din diaspora, Securitatea ia decizia să-şi extindă ofensiva împotriva 
egionarilor şi dincolo de zidurile penitenciarului, publicând în „Glasul Patriei”, începând din 
962, peste 40 de articole „demascatoare”, semnate de nume de frunte ale Mișcării Legionare. 

14 Radu Mironovici (n. 30 august 1899), a fost comandant al „Bunei Vestiri”. 

15 Victor loan Vojen, cunoscut lider legionar, fondator al revistei „Axa” împreună cu Mihail 
Polihroniade. 

16 Se pare că evenimentul declanșator a fost impuscarea la 10 iulie 1957, în curtea 
penitenciarului, a detinutului Popa T. loan, care — conform mărturiei Biroului „D” — „în timp ce 
se înapoia spre camera de la plimbare, a fugit spre gardul de sârmă pe care l-a sărit, si ajuns în 

martie şi 4 aprilie 1957, fiind implicați aproximativ 600 de deţinuţi, pusă de ofiţeri pe 
seama afirmării unei aşa-zise „unități legionare”, ea putând fi citită mai degrabă ca o 
formă colectivă, asumat organizată, de protest fata de intenţia exterminatorie a 
administraţiei penitenciarului!!7. Evenimentele de la Aiud dăduseră de gândit conducerii 
M.A.I., care a ordonat unui asa-numit „grup special” compus din anchetatori si lucrători 
operativi ai Serviciului „D”, o anchetă minuțioasă pentru descoperirea activității 
legionarilor încarceraţi la Aiud!!8, Ancheta scosese la iveală faptul că „legionarii cu 
funcţii de conducere în organizația clandestină, exercită o puternică influență asupra 
elementelor care nu au funcții de conducere”!!?. „E comandamentul legionar acolo, ne 
fac ăia greutăţi”!2, isi amintea Crăciun că-i spusese Drăghici, un an mai târziu la 
minister, când îl chemase pentru numire. 

Într-un raport extrem de amănunţit din 15 octombrie 1959 al Grupului 
Operativ, destinat Direcţiei a III-a, investigând existența „comandamentului legionar”, 
era identificat un așa-numit „grup de acțiune”, subordonat unui „grup de conducere”, 
care i-ar fi dirijat activitatea. Grupul de conducere era format din: Nicolae Petrașcu, 
Nistor Chioreanu, Radu Mironovici, George Manu şi Horia Cosmovici, iar „grupul de 
acțiune” era format din: Ilie Stângă, Aurel Călin, Eugen Dragomir, Stefan Vlădoianu, 
Horia Gherman, Constantin Sărăcuţu, Aurel Pastramagiu, Nicolae Cojocaru, Gabriel 
Bălănescu, Sebastian Mocanu si Ernest Bernea!?!. Considerându-se „elita luptătoare”, 
aceştia ar fi avut ca principal scop „procurarea de informaţii politice şi legionare”, 
răspândirea lor, „pentru a menţine moralul si unitatea legionară în jurul lui Horia 
Sima”12. Fictiunea „unității” legionare, a duşmanului organizat care luptă împotriva 
Partidului Comunist, era alimentată de notele informative ale unor deţinuţi, cărora le era 
cerută căutarea unor realități” menite să confirme ipotezele ofițerilor si să demaste 
„activitatea subversivă” dusă în detenţie. Este greu de creditat scenariul Securităţii, în 
condiţiile deplinei izolări (cazul secției Zarcă, unde fuseseră închise vârfurile legionare) 
sau a supravegherii deținuților din penitenciar, Aiudul fiind considerat unul din cele mai 
sigure locuri de detenţie din tara. A existat, fără îndoială, o bază de adevăr a acestor 
acuzaţii, dar a cărei dimensiune, pondere şi potential subversiv au fost mult 
supraevaluate!33. 


zona interzisă la un metru de zidul exterior al penitenciarului a fost împușcat mortal de către 
sentinela din paza exterioară”. Văzând cele întâmplate, deţinuţii au declanșat un violent protest 
colectiv (Idem, dosar nr. 13485, vol. 13, f. 251). 

17 În urma revoltei, au fost selectați 130 deținuți, „mai activi în acțiunea de instigare”, şi 
transferați la penitenciarul Gherla (Ibidem, ff. 251-252). 

18 Ancheta s-a derulat în intervalul 16 iulie-28 septembrie 1957 (Ibidem, f. 252). 

19 Ibidem, f. 255. 

2 Cristina Anisescu, op. cit., p. 415. 

21 A.C.N.S.A.S., fond Documentar, dosar nr. 13484, vol. 2, f. 42. 

22 Thidem. 

3 Detinutii făceau rugăciuni colective, organizasera un sistem de întrajutorare cu mâncare, 
medicamente sau diferite obiecte de îmbrăcăminte, căutau să identifice informatorii strecurati în 
celule (Ibidem, f. 5), susțineau cursuri de limbi străine, de drept, fizică nucleară, matematici sau 
istorie. George Manu, de pildă, este amintit în legătură cu un curs de limbă engleză si de istorie a 

Referindu-se la perioada de început a activității Grupului Operativ, o sinteză 
din 8 martie 1961 dă imaginea exactă a primelor încercări de coordonare a „muncii 
cultural-educative”, aceasta marginindu-se — pentru 1959 — „la prelucrarea îndatoririlor 
condamnaților la locul de detenţie, prelucrarea publică a cazurilor de indisciplină”, 
aplicarea anumitor „măsuri de sancționare”, organizarea unor „ședințe cu caracter 
tehnic, şedinţe in care se discută necesitatea îndeplinirii normelor, a ridicării calității 
produselor, a lichidării rebuturilor, a întreţinerii utilajelor etc”!*4. Cu o gramatică 
aproximativă, şeful G.O. subliniază greutăţile debutului în munca de reeducare: „Înainte 
de începerea muncii cultural-educative, una din lipsurile esenţiale [sic!] pe care le-au avut 
lucrătorii noştri, a fost aceea, că la numărul de mai multe mii de legionari, foloseau un 
număr de 30 agenţi, cadre și deţinuţi d[rept] clomun], printre care şi 4 agenţi, zisi pentru 
legionari, care de fapt nu erau legionari. Neavând o agentură corespunzătoare cantitativ 
şi calitativ, situaţia în general era cunoscută in mod fals”13%. Într-adevăr, tinerii ofiţeri ai 
G.O. nu cunoșteau foarte bine problema legionară, „pătrunderea informativă” în 
rândurile deţinuţilor fiind destul de precară, iar activitatea de contrainformaţii destul de 
slabă!26, Situaţia a fost sintetizată de Crăciun sub sintagma cinică de „timiditate a 
începutului”!2, marcând scrupulele legate de forțarea anumitor măsuri care ar fi amintit 
de Piteşti. Alte dificultăți se născuseră din „necunoaşterea situaţiei si nepriceperii” unor 
„lucrători din penitenciar si din Biroul «K», care „colaborau cu deținuții” şi „aplicau 
sancțiuni severe celor care doreau să se apropie de organele noastre” 128, 

Ulterior, după selecția si încadrarea noilor ofițeri ai G.O., „munca cultural- 
educativă” a fost prioritar organizată pe două principale direcţii: izolarea vârfurilor 
legionare („anihilarea influențelor pe care o au căpeteniile fanatice asupra deţinuţilor”) si 
obţinerea unui control deplin asupra masei legionarilor. 


Planul de perspectivă 


Unul din cele mai importante documente cadru privind organizarea muncii 
operative în penitenciar, care a trasat direcţiile majore ale activității G.O., este un aşa- 
numit „Plan de perspectivă”!%, semnat la 1 martie 1960130, Inca de la sfârșitul anului 


S.U.A., comunicandu-le si altor celule „prin carpe scrise si firograme” (un fir de ata pe care, 
printr-un sistem de noduri, se transmitea un mesaj). 

124 Idem, dosar nr. 13483, vol. 1, f. 90. 

125 Florian Banu, op.cit, p. 559. 

126 Crăciun invocă la un moment dat relaţiile care se creasera între deţinuţi și unii gardieni, care 
permiteau transmiterea unor informaţii din şi în penitenciar: „Din rândul cadrelor au câștigat 
[detinutii, n.n.] pe: plt. Filimon Teodor, pe tehniciana farmacista Fodor Maria, pe serg.maj. Olaru 
Remus, pe serg.maj. Alexe Emanoil si pe plt. Hoca Iosif. (...) Ei [detinutti, n.n.] au avut legături 
cu alte penitenciare din tara, realizate prin transferări şi prin elemente de legătură din rândul 
funcţionarilor” (Ibidem, p. 560). 

127 Ibidem, p. 553. 

128 Thidem, p. 559. 

129 A.C.N.S.A.S., fond Documentar, dosar nr. 13483, vol. 1, ff. 28-43. 

130 Documentul poartă semnătura col. Gheorghe Crăciun, a col. Nicolae Budisteanu, şeful 
Direcţiei a III-a, şi a lt.col. Dumitru Borsan, şeful Serviciului 1 din aceeaşi Directie. 

1959 colonelul Crăciun deplangea nerealizarea unei asemenea strategii, menită sa 
conducă la „lovituri hotărâtoare date organizației legionare, atât în penitenciar cât și în 
exterior” Hi, 

Redactarea i-a aparținut Grupei Operative, sprijinită de Direcţiei a I-a si de 
consilierul sovietic din penitenciar!%?, fiind aprobat de conducerea M.A.I. La Aiud a 
funcționat permanent un consilier sovietic, care a participat la supervizarea muncii 
operative, pentru prima perioadă fiind vorba despre Zosin Vasilievici Nicolaev, urmat 
ulterior de un anume Ghidrov. Ultimul a plecat de la Aiud odată cu directorul 
penitenciarului, la finele lui 1964133, 

Intenţia generală a documentului era „destrămarea organizației legionare din 
Penitenciarul Aiud”, prin intermediul unor măsuri informativ-operative. Destrămarea” 
trebuia „transmisă în mod organizat”, de la cei încarceraţi către exteriorul 
penitenciarului, fenomenul trebuind să depășească zidurile închisorii. 

Măsurile operative au fost împărţite de autorii „Planului” în trei mari categorii: 
Măsuri pe linia actiunii de destrămare, Masuri pe linia interceptării canalelor de legătură dintre 
legionarii încarcerați şi cei de afară si crearea unora fictive şi Măsuri pe linia reeducării unor categorii 
de detinuti. 

Fiecare din acestea au fost concretizate prin intermediul unor acțiuni precise. 
Prima categorie a presupus, ca o primă măsură „compromiterea unor vârfuri legionare 
prin crearea aparentei că ar colabora cu organele administraţiei: întrucât din materialele 
informative existente rezultă că majoritatea conducătorilor legionari sunt obsedati de o 
urmărire insistentă din partea organelor noastre şi orice scoatere la anchetă creează 
suspiciuni, indiferent de persoană, vom exploata această stare în direcția compromiterii 
unora dintre fruntași prin măsuri corespunzătoare. Astfel, pe comandantul legionar 
Chioreanu Nistor îl vom scoate mai des la camerele de anchetă, unde printr-un complex 
de măsuri vom mări gradul de suspiciune a acelor din celulă în sensul că va fi bănuit că 
colaborează cu organele noastre”134, 

Un alt vârf legionar, Victor Biriş, care criticase în rândurile deținuților pozițiile 
lui Chioreanu fata de administraţia penitenciarului, este preluat şi el în acest scenariu: 
„se vor lua măsuri ca suspiciunile de mai sus legate de persoana lui Chioreanu Nistor, să 
ajungă şi la Biris Victor. Se scontează că Biriş Victor va reacționa printr-o acțiune de 


31 Ibidem, £. 17. 

32 „De abia în prezent, după analizarea situaţiei informative din penitenciar, împreună cu tov. 
col. Budisteanu Nicolae, şeful Dir. III-a si a tov. consilier, am început să pregătim cu sprijinul 
Dir. II-a un plan în care să prevăd o serie de măsuri menite să ducă la destrămarea organizaţiei 
egionare, la compromiterea cadrelor de conducere, care va fi supus aprobări conducerii 
Ministerului” (Ibidem). 

33 Cristina Anisescu, op. cit., p. 424. 

34 A.C.N.S.AS., fond Documentar, dosar nr. 13483, vol. 1, f. 32. Într-un raport de la sfârşitul 
unii aprilie 1962, Crăciun comunica lui Drăghici strategiile („combinaţii informative”) de 
compromitere a lui Bulhac Andronic, Aurel Călin, Nistor Chioreanu, Dumitru Uta, Alexandru 
Ghica si Radu Mironovici (Idem, dosar nr. 13485, vol. 15, ff. 135-139). Acestea se realizau prin 
chemări repetate la „anchetă”, oferirea unor beneficii (ţigări, mâncare, scrisori de la familie, 
trecerea la munci mai uşoare) sau — în cazul lui Nistor Chioreanu — privilegiul de a i se comunica 
vestea morții mamei sale... (Ibidem, f. 137). 

defaimare a lui Chioreanu Nistor. Chioreanu Nistor va fi atatat la randul lui impotriva 
lui Biris Victor. Paralel cu aceasta va fi scos si Biris Victor la anchetă pentru ca şi asupra 
acestuia să se producă suspiciuni de colaborare cu noi”!%5. Rezultatele operațiunilor erau 
verificate prin agenți strecurati special în celulele celor doi. Compromiterea 
„tezistenţilor” şi complicizarea multiplă au fost, într-adevăr, extrem de eficiente. Figuri 
notabile din rândul legionarilor au fost treptat îndepărtate de ,,masa” aderenților, 
ierarhia si legitimarea internă fiind, astfel, distruse. 

Un alt exemplu de manipulare folosit este cel cu Ernest Bernea si Aurel Călin, 
unul catalogat drept „codrenist”, celălalt „simist”. Cei doi urmau să fie plasați în aceeaşi 
celulă, însoţiţi de un agent al Grupei Operative, cu misiunea „adâncirii disensiunilor 
dintre ei’”!3°, După o „scurtă perioadă de timp” cei doi erau scoşi individual la anchetă, 
folosindu-se declaraţiile unuia împotriva celuilalt, „creindu-le impresia că unul l-a 
divulgat pe celălale"!5%. Pentru ca procesul de compromitere să funcționeze, era 
prevăzută ulterior plasarea celor doi „în celule separate, cu alte elemente”, suspiciunile 
conform cărora cei doi ar fi agenți putându-se, așadar, răspândi. 

Deținuți „capabili să facă orice pentru un mic favor sau supliment de mâncare” 
erau, prin confirmarea acestor zvonuri, compromisi. Nimic din imaginea despre celălalt 
din detenţie nu pare să fi scăpat filtrului hermeneutic al Grupului Operativ. „Linguşirea 
pe lângă organele noastre în scopul uşurării detenţiei” era un alt mijloc de control al 
onorabilitatii şi „imaginii”. Astfel, unui alt comandant legionar, Ilie Nicolescu, i se 
făceau mici favoruri alimentare, „în timp ce împreună cu el există în celulă unii legionari 
obsedati de foame, (...) si alții care văzând această situație vor reacționa în direcția 
defăimării lui”1%. În mod evident, comentariile preconizate urmau să fie negative, chiar 
violente ori direct conflictuale. Ştirea se răspândea ulterior în penitenciar, cel în cauză 
fiind mutat în altă celulă, unde un agent era pus să deschidă o discuţie referitoare la 
calitatea de „om al administrației” a lui Nicolescu. Compromiterea era, astfel, realizată. 

O a dona măsură aferentă acţiunilor de destrămare a constat în „folosirea 
antisimiştilor împotriva simiştilor”!%, aceştia din urmă fiind majoritari la Aiud. 
Cunoaşterea deţinuţilor asigura controlul conflictelor, al disensiunilor sau posibilitatea 
amplificării unor tensiuni, plecând de la diferende ideologice ori personale. Tactica s-ar 
putea rezuma astfel: era ales un comandant considerat „ponderat” din rândurile 
simiştilor si „încadrat” cu alte două „căpetenii legionare” de orientare codrenistă, „în 
vederea adâncirii disensiunilor dintre ei”, ceilalți colegi de celulă având rolul de-a prelua 
şi răspândi acest tip de conflict. „Toate aceste grupări trebuiau avute în vedere în munca 
noastră, tratate fiecare aparte şi-n bloc, dar la urmă gdrobite |subl.n.] in munca cultural- 
educativă”! mărturisea Crăciun. La sfârşitul lui 1961, cea mai mare grupare era aceea a 
simistilor, însumând „200 de elemente active’'*!, alături de ,,mironovisti”, cu 18 


35 Tdem, dosar nr. 13483, vol. 1, f. 33. 

36 Thidem. 

37 Thidem. 

38 Ibidem, f. 34. 

3 Ibidem. A fost folosit nu doar conflictul simisti versus antisimisti, ci şi antagonizarea diferitelor 
grupuri de fidelitate: grupul din jurul lui Radu Mironovici, Dumitru Costea, Groza ş.a.m.d. 

40 Florian Banu, op. cit., p. 557. 

+! Este vorba despre cei consideraţi „nerecuperabili”, care refuzaseră net reeducarea. 

deținuți, ,,codrenisti” cu 8 persoane, adepţii lui Dumitru Groza cu 5 reprezentanti!4?. 
Cunoaşterea, amplificarea si exploatarea disensiunilor dintre deținuți erau menite 
„măririi suspiciunii reciproce, a stării de nesiguranţă şi a neîncrederii”. In final, toate 
conduceau spre scopul vizat: amplificarea fenomenului de desolidarizare, numit si 
„acţiunea de destrămare şi descompunere a rămășițelor organizaţiei legionare”!%, 

Operaţiunea consta concret în „încadrarea” în celule a unui deţinut legionar 
simist cu doi antisimisti, un agent si doi „legionari oscilanți”!%. Scopul era acela de-a 
determina apariția unor discuţii în contradictoriu între ei, în care agentul să intervină 
pentru adâncirea conflictului, iar cei doi „oscilanți” să fie folosiți pentru difuzarea în 
celulă a concluziilor discuţiei. Pentru a fi asigurată duritatea discuţiilor din celule erau 
aleşi deţinuţi care se păstraseră ferm pe poziţii legionare, fie simiste, fie antisimiste. 
„Stimularea discuţiilor” era considerată eficientă acolo unde se produceau certuri 
dramatice: „Voi sunteți plini de sânge până în coate. Datorită vouă suntem în 
închisoare. Horia Sima este un aventurier care a nenorocit întreg tineretul nostru”, 
afirma un deţinut antisimist din celula 245, în aprilie 1962. Atmosfera era „foarte 
încordată, fiecare ferindu-se unul de altul să vorbească”1%. Efectele erau devastatoare: 
conflictele în spaţii controlate deveneau de multe ori extrem de dure, deţinuţii 
„otrăvindu-se” şi „terorizându-se”1% unii pe alții. 

„Adâncirea disensiunilor” între şefi trebuia urmată de „difuzarea acestor 
disensiuni în mijlocul legionarilor de rând”. 

În alte situaţii, în celule era introdus un vârf legionar „cu ascendent asupra 
membrilor de rând” si care manifesta o poziţie antisimistă. Astfel, simistii din celule 
erau treptat determinaţi „să se rupă de poziția simistă”14%8, Nichifor Crainic si Petre 
Pandrea au fost folosiţi într-un atare scenariu. Informațiile privind disensiunile dintre 
vârfurile legionare erau perfect controlate. Ele ajungeau la „legionarii fără grade sau 
funcţii, pe alocuri deformate în interesul nostru, pentru a mări deruta şi neîncrederea în 


142 A.C.N.S.A.S., fond Documentar, dosar nr. 13483, vol. 1, f. 262. 

18 Ibidem, f£. 265. Documentele vorbesc, în cvasi-majoritatea lor, de „organizaţia legionară” si nu 
de Mişcarea Legionară. Termenul nu fusese ales întâmplător, fiind unul fundamental subversiv 
(partizanatele de orice tip fiind suspecte) şi, în al doilea rând, singura miscare recunoscută, care 
avea privilegiul unic al anvergurii de masă, era cea comunistă. 

14 Tdem, dosar nr. 12613, f. 235. 

145 Idem, dosar nr. 13485, vol. 15, f. 140. 

146 Tdem, dosar nr. 13484, vol. 3, f. 138. 

14 Tdem, dosar nr. 12613, f. 235. Un exemplu in acest sens găsim într-un raport din 22 mai 1962: 
„Agentura semnalează că în camera 245, unde se găsesc simistii Popescu Ion zis Jean si Andreica 
Vasile și antisimistii Camarut Vasile si Popescu Gheorghe, au avut loc discuţii contradictorii cu 
privire la organizația legionară. Popescu Ion şi Andreica Vasile elogiind activitatea organizaţiei 
legionare, au fost intrerupti de Popescu Gheorghe, care i-a acuzat că sunt plini de sânge până la 
coate şi că datorită lor şi lui Horia Sima, care este un aventurier, legionarii se găsesc în 
închisoare. În urma acestei intervenţii, atmosfera din cameră se dezvoltă în sensul celor 
prevăzute de noi, adâncindu-se astfel disensiunile în rândul elementelor fanatice” (Ibidem, ff. 125- 
126). 

148 Tdem, dosar nr. 13483, vol. 1, f. 35. 

organizaţia legionară”!%. Unul din rolurile cele mai importante ale agenturii, dincolo de 
descoperirea unor informații, era acela de-a „produce confuzie si discordie”1%, 

În acest sens, a 7reia măsură prin care s-au concretizat acţiunile de destrămare a 
fost „recrutarea de noi agenți cu influență”, respectiv „recrutările pentru 
dezinformare”15!. 

Agenţii de influență erau selectaţi dintre legionarii cu notorietate, care avuseseră 
funcţii de conducere în Mişcarea Legionară sau reprezentau voci marcante ale acesteia. 
Totodată, „pentru mărirea derutei din rândul legionarilor, vom practica si sistemul 
recrutării unor elemente fanatice care stim că vor trăda faptul că colaborează cu noi si 
din această poziție ne vom angrena într-un joc operativ de dezinformare, urmărind să 
abatem atenţia legionarilor în direcţia intereselor noastre operative”!52?, Una din figurile 
folosite de la mijlocul lui 1960 a fost Nichifor Crainic, așa cum rezultă dintr-o adresă a 
Grupului Operativ către Direcţia a II-a: „ne-am orientat asupra detinutului Ion 
Nichifor Crainic, care este dispus să scrie o lucrare cu conţinut antilegionar!5, prin care 
să demaste pe conducătorii legionari ca exponent ai crimei, trădării, imoralitatii etc. "154, 
Un caz similar l-a constituit Radu Demetrescu Gyrl5. De altminteri, aducerea la 


149 Thidem, f. 36. 

150 Thidem, f. 35. Conspitarea agenţilor Grupei Operative se făcea si prin inducerea ideii că alti 
deținuți legionari sunt, de fapt, adevărații agenți. În celulele cu legionari „activi” (informatorii 
reali) erau introdusi „legionari mai activi”, lăsându-se impresia că aceştia din urmă lucrează de 
fapt cu ofițerii Grupului Operativ. 

151 Ibidem, f. 36. 

152 Thidem. 

153 Planul acestei lucrări era următorul (în descrierea lui Nichifor Crainic): „Capitolul I: Corneliu 
Codreanu aşa cum l-am cunoscut; Cap. II: Corneliu Codreanu, cum se descrie singur; Cap. III: 
Alte victime: I.G. Duca si M. Stelescu; Cap. IV: Horia Sima; Cap. V: Teroarea; Cap. VI: 
Hiperbolismul legionar; Cap. VII: Cântecul morţii; Cap. VIII: Onoarea legionară (în lucru); Cap. 
TX: Arhanghelismul demonic (ar putea fi ultimul capitol); De scris mai departe: Miturile pentru 
susținerea moralului; Ororile săvârșite în închisori (acţiunea "Ţurcanu etc.); Aceste două articole 
nescrise încă, le fac dacă sunteți de acord si dacă pentru ultimul voi avea ceva material. Ele 
amândouă privesc psihologia legionară în închisoare, ceea ce nu este atins în capitolele deja 
scrise” (Ibidem, f. 55). 

154 Thidem, f. 53. 

155 Radu Demetrescu Gyr (n. 2 martie 1905, Câmpulung Muscel, Argeş, d. 29 aprilie 1975, 
Bucuresti); absolvent al Liceului „Carol I’ din Craiova (iunie 1924); colaborator al ziarului teatral 
şi cultural „Rampa” (1921), unde a semnat cu pseudonimul Radu Gruy, pe care-l va înlocui dupa 
un an cu Radu Gyr; a mai colaborat la revista „Ramuri”, „Adevărul literar si artistic”, „Cele trei 
Crişuri”, „Gândul nostru” sau „Năzuinţa”; publică primul volum de versuri în 1924, ,,Linisti de 
schituri”; continuă studiile la Bucuresti în cadrul Facultăţii de Litere și Filozofie, dar și Facultatea 
de Drept, la care renunţă însă după un an; își ia licenţa în Litere şi Filosofie în iunie 1928; 
colaborează la „Universul Literar”, „Universul copiilor”, ,,Miorita”, „Ritmul vremii”, „Falanga”, 
revistele „Gândirea” şi „Flamura”; în 1927 îi apare volumul de versuri „Plânge Strâmbă-Lemne”; 
membru al „Societăţii Scriitorilor Români” (1928); laureat al Academiei Romane pentru volumul 
de versuri „Cerbul de lumină” (1929); urmează studii de literatură la Sorbona (1929-1931), în 
vederea pregătirii tezei de doctorat, pe care și-o susţine la începutul lui 1932, cu titlul „Politica lui 
Aristotel si Ars poetica lui Horaţiu în Evul Mediu şi în Renaştere”; conferenţiar la catedra de 
Estetică literară din cadrul Facultăţii de Litere din București (1935); animat de sentimente 

penitenciarul Aiud a acestuia s-a făcut ţinându-se cont de faptul că cei doi se cunoşteau 
din perioada când Crainic era director al revistei ,,Gandirea”, legătură folosită de ofițerii 
G.O. Celor doi li s-au dat diferite materiale informative, au fost izolați o perioadă sub 
diferite pretexte, pentru a le conspira adevărata activitate!5, pentru a-și pregăti lucrările, 


anticarliste si „revoltat de corupția politico-burgheză din tara”, in 1933 devine interesat de 
„Garda de Fier”; candidează pe lista grupării lui Corneliu Z. Codreanu la Muscel în iarna lui 
1933 (gruparea a fost însă dizolvată la 10 decembrie 1933, înainte de alegeri); devine membru cu 
drepturi depline al Mişcării Legionare in 1935, odată cu înființarea partidului „Totul pentru 
Tara”; editează o serie întreagă de broşuri și susține mai multe conferințe în tara cu conţinut 
legionar; la 1 ianuarie 1937 a fost numit de generalul Cantacuzino-Graniceru, şeful partidului 
„Totul pentru Tara”, funcţie pe care a deținut-o până în februarie 1938; este autorul textelor 
imnurilor legionare: „Sfântă tinereţe”, „Imnul legionarilor olteni”, „Imnul Moţa-Marin”, a 
candidat pe listele partidului „Totul pentru Tara” în judeţele Vâlcea si Dolj; in septembrie 1938 a 
fost numit director general al teatrelor, operelor şi spectacolelor; este arestat pe 27 ian. 1941 şi 
condamnat la 12 ani închisoare corecțională pentru participare la rebeliunea legionară și 
defăimarea conducătorului statului; eliberat la 7 august, în baza Decretului nr. 652/1941, este 
rearestat la 26 dec. 1942 si internat în lagărul de la Tg. Jiu, ca efect al fugii lui Hora Sima din tara, 
de unde a fost eliberat în martie 1943; a fost din nou arestat la 4 iunie 1945, fiind acuzat de crime 
privind dezastrul țării, conform hotărârii nr. 2 din 4 iunie 1945 a Tribunalului Poporului, a fost 
condamnat la 12 ani detenţie riguroasă şi confiscarea averii; încarcerat la Aiud din iulie 1947, a 
fost eliberat la 6 iulie 1956, din ordinul lui Alexandru Drăghici; bolnav, încă de la mijlocul 
deceniului patru, a stat de mai multe ori internat în spitalul penitenciar de la Văcăreşti, inclusiv 
imediat înainte de eliberare, când este adus cu targa de la Jilava (mai 1956); se pensionează pe 
motive medicale (,,infirmitati cardiace şi oculare”), a fost rearestat la 18 iulie 1958 pentru 
activitate legionară; urmează o anchetă în condiţii cumplite în arestul M.A.I. de la Uranus, fiind 
interogat de maiorul Enoiu si căpitanul Blidaru (dem, dosar nr. 13484, vol. 3, f. 132); prin 
sentinţa nr. 62/1959 a T.M. al Regiunii a II-a Militară a fost condamnat la moarte; prin Decretul 
nr. 162/1960 al Marii Adunări Nationale i s-a comutat pedeapsa la muncă silnică pe viata şi 
confiscarea totală a averii, fiind adus din arestul de la Uranus la penitenciarul Aiud (4 noiembrie 
1960); „Era un bătrânel cocârjat, slab, care isi tara picioarele”, asa îl descria colonelul Crăciun, la 
prima întrevedere din penitenciar (Viorel Cacoveanu, op. cit, p. 52); ulterior, prin Decretul Lege 
nr. 5/1963 pedeapsa i-a fost comutată in 25 ani muncă silnică; la 28 februarie 1963 Direcţia a 
III-a semnează referatul cu propuneri privind gratierea totală de pedeapsă (A.C.N.S.A.S., fond 
Documentar, dosar nr. 13484, vol. 3, f. 6); a fost eliberat ca efect al Decretului de grațiere nr. 
236/1963 (Idem, dosar nr. 18, f. 58); fiind una din cele mai importante figuri ale Mişcării 
Legionare, „a fost determinat să demaste în scris organizaţia legionară, pe conducătorii ei”, fiind 
convins să facă şi „declaraţii de desolidarizare totală fata de această organizaţie” sau să semneze 
mai multe articole demascatoare (e.g. „Te acuz Horia Sima!”); „Am făcut aceste mărturisiri cu 
titlu de gratuitate, ca unul ce eram condamnat la moarte şi eram convins că voi fi executat. Grav 
bolnav cum sunt, îmi părea bine să pun capăt, prin moarte, acestei suferinti si să încetez astfel de 
a mai fi o povară pentru familia mea nenorocită de mine şi pentru cei din jurul meu” (Idem, dosar 
nr. 13484, vol. 3, f. 150); si în cazul lui, presiunile ori șantajul privind acordarea asistenţei 
medicale au funcționat, fiind bolnav de „angină pectorală, cu crize frecvente, manifestate prin 
accelerarea și întreruperea pulsului”, care, conform referatului Direcţiei a III-a, „vor continua și 
la un efort mai mate îi vor fi fatale” (Ibidem, ff. 7, 70). Despre precaritatea tratamentului medical 
în spitalul penitenciarului vezi şi Ibidem, f. 70. 

155 Erau internaţi în spitalul penitenciarului, unde erau supravegheați de un deţinut care fusese 
recrutat ca agent (Ibidem, f. 54). 

fiind ulterior puşi să conferentieze şi să provoace discuţii publice în jurul celor scrise. 
Pentru buna lor „folosire”, G.O. solicita deplasarea la Aiud a unui „lucrător calificat din 
cadrul Direcţiei a III-a, pentru a ne ajuta la întocmirea unui plan concret”157, 

Dezinformarea presupunea si „folosirea in orb a unor legionari”, care trebuiau 
„să trădeze legătura cu organele noastre”!58, Folosirea în orb prevedea controlul unui 
deţinut, pe anumite direcţii operative stabilite, fără ca acesta să-şi dea seama. Astfel, un 
deţinut era chemat la o aşa-zisă întâlnire cu ofițerii, prelucrat formal si trimis înapoi în 
celulă. Aici acesta îşi deconspira legătura cu ofiţerii Grupului Operativ, fără să realizeze 
că totul fusese de fapt o înscenare, menită compromiterii lui in fata colegilor de celulă. 

Rectutările în penitenciar se făceau numai în baza „unui studiu temeinic si 
multilateral”, cu obligația „candidatului” de-a furniza „material cu privire la activitatea 
clandestină din închisoare”!5, urmată de o verificare amănunţită prin intermediul altor 
surse. Dacă exista un potențial „operativ” al folosirii acestuia pe lângă diverse 
„Obiective” din detenție, „candidatul? era în cele din urmă acceptat. Verificarea 
prealabilă era considerată esenţială, fiind raportată o serie întreagă de recrutări 
catalogate drept „provocări”, prin care unii deţinuţi comunicau informaţii false ori 
trunchiate. Este foarte greu de apreciat gradul de implicare al agenţilor în procesul 
reeducării. Ce se poate afirma este că ,,informatiile” furnizate şi rolurile pe care au fost 
determinaţi să le adopte (indiferent de motivaţie) au fost intens folosite. Un loc aparte îl 
ocupă agenţii de influență, care nu doar acceptaseră proiectul reeducativ, ci se 
angajasera direct în siluirea constiintelor!. 

De recrutările din penitenciar au beneficiat Regionalele de Securitate sau 
Direcţia a II-a, pentru care eliberările anticipate constituiau o ocazie de a folosi 
deţinuţii recrutaţi în diferite sarcini. O rezoluţie pusă de la Cabinetul V din minister pe o 
listă cu propuneri de grațiere, afirma explicit: „Vedeţi care este situația gratierilor. 
Studiati propunerile făcute de col. Crăciun şi veniți cu propuneri cum să procedăm 
pentru recrutarea şi folosirea lor în munca informativă în domeniul publicisticei (în 
special pentru a scrie la «Glasul Patriei»)”!61, Folosirea agenţilor a urmat câteva direcții 
importante: „cunoaşterea activităţii legionare din ţară”, „folosirea unora dintre cei 
gratiati împotriva fugarilor trădători de patrie ce se găsesc în afara granițelor” si „crearea 
unor „canale de legătură”!% controlate, atât cu cei rămași încarcerați cât si cu cei fugiți 
în Occident. Recrutarea în penitenciar era considerată perioadă de proba si verificare!65. 


57 Tdem, dosar nr. 13483, vol. 1, f. 54. 

55 Idem, dosar nr. 12613, f. 236. 

5 Jdem, dosar nr. 13485, vol. 13, f. 257. 

60 Memoria foştilor „pensionari” ai Aiudului le-a păstrat intactă imaginea defavorabilă. A se 
vedea în acest sens: Gheorghe Andreica, Pentru o lingură de arpacas. Meschinăriile lui Petre Pandrea de 
la închisoarea Aiud, 1959-1964, Constanta, Editura Metafora, 2005. 

61 A.C.N.S.A.S., fond Documentar, dosar nr. 13485, vol. 15, f. 306. 

62 Thidem, f. 307. 

6 Direcţia Regională Hunedoara de pildă, în 29 mai 1961, solicita conducerii penitenciarului 
Aiud informaţii despre anumiţi deţinuţi, care urmau să fie eliberaţi „deoarece intenționăm să 
studiem problema eventualei recrutări a unora dintre ei, încă din penitenciar, ca apoi cu ocazia 
eliberării şi după eliberare să întreprindem prin ei anumite măsuri informativ-operative active. 
Socotim că ar fi utilă încadrarea lor informativă în detenţie, dacă există asemenea posibilităţi, 

Astfel, într-un alt bilanț din 26 decembrie 1962, ocazionat de eliberarea din 
penitenciar a unui număr de 510 deținuți, Crăciun făcea precizarea că 83 dintre aceştia 
„au colaborat cu organele noastre”, având dosare de agenți, iar 54, deşi nu aveau dosare 
de agenți, „prin activitatea desfăşurată în camere şi cluburi au dat rezultate bune, au 
scris material despre cei cu care au venit în contact şi se poate pune bază pe ei în 
activitatea de viitor, pot fi recrutaţi si folosiți in munca organelor noastre”!64, Ca atare, 
aproape 28% din totalul lotului eliberat era rezervat colaboratorilor Grupului Operativ. 

În ceea ce priveşte dinamica recrutărilor, aceasta a cunoscut un ritm accelerat. 
La înființarea Grupului Operativ Crăciun a găsit, recrutați de fosta Grupă „D” din 
penitenciar, un număr de numai 13 agenţi, dintre care doar trei erau deținuți 
contrarevolutionari!®, În numai câteva luni, la sfârşitul lui 1959, ofițerii subordonați lui 
Crăciun reuşiseră să recruteze 51 de agenti!®. Începută relativ timid, cu „51 de agenți, 
din care 38 C[ontra]R[evolutionari], 6 D|repr]Clomun] dirijati în problema 
C[ontra]R[evoluţionari] si 7 Dy[rept]C[omun], folosiți în problema deţinuţilor 
D[rept]C[omun]”!* în ianuarie 1960, cei mai multi găsindu-se in Fabrica penitenciarului 
(30), 10 pe celular, 6 la Zarcă si 5 pe secțiile V şi VI ale penitenciarului!®, cu doar 71 de 
agenţi în martie 1960!%, din care 49 erau deținuți contrarevolutionari, se ajunsese, e 
drept pentru tot intervalul 1959-1964, la aproximativ 500 de informatori!” 

Grupul Operativ avea posibilitatea, asemenea oricărei Direcţii Regionale de 
Securitate, să deschidă dosare de urmărire informativă, pentru acțiuni de grup sau 
individuale, statutul însuși al şefului acesteia fiind asimilat de conducerea M.A.I. unui 
comandant de Regională de Securitate. Aprobarea deschiderii unui asemenea dosar 
venea de la Alexandru Drăghici!!. De altfel, toate materialele de urmărire, combinațiile 
operative, mişcările deținuților, infiltrările agenţilor, acţiunile de compromitere ş.a.m.d. 
ajungeau la ministrul Afacerilor Interne!”. 

Toţi şefii legionari identificați aveau asemenea dosare, fiind considerați 
obiective prioritare. Un dosar de urmărire cuprindea istoricul persoanei vizate, legăturile 


pentru studierea comportării lor, în vederea stabilirii faptului dacă este utilă si oportună 
recrutarea lor în sensul preconizat de noi” (Idem, dosar nr. 13481, f. 97). 

164 Idem, dosar nr. 13485, vol. 15, f. 306. Un alt criteriu, în afara obţinerii colaborării, era 
acceptul reeducării. Astfel, din cei 510 deţinuţi, 270 dăduseră „rezultate bune în munca cultural- 
educativă”, iar 148 participaseră „numai la munca cultural-educativă”, ceea ce corespunde unui 
procent de aproape 82 % (Ibidem). 

65 Informaţia provine dintr-un raport al Grupului Operativ „privind situaţia agenturii si a 
acţiunilor informative începând de la data înființării grupului operativ și până în prezent”. 
Raportul nu este datat, dar, contextual, redactarea sa poate fi apreciată undeva la sfârşitul anului 
959 — începutul lui 1960 (Idem, dosar nr. 13483, vol. 1, f. 20). 

66 Ibidem, f. 24. 

ST Ibidem, f. 25. 

68 Thidem. 

© Ibidem, £. 7. 

7 Florian Banu, op.cit., p. 582. În alte locuri cifra înaintată este de 600 de agenţi. Vezi, mai Jos, 
nota 449. 

71 A.C.N.S.A.S., fond Documentar, dosar nr. 13341, vol. 1, f. 61. 

72 Ibidem, ff. 63-67. 

din penitenciar şi din tara, poziţiile luate in munca de reeducare, documentarea 
„activităţii dușmănoase” duse în penitenciar etc. Într-o sinteză a G.O. din septembrie 
1962 este citată o şedinţă de analiză ţinută cu un an înainte, dată la care în penitenciar 
erau înregistrate 133 acţiuni informative, din care 8 acţiuni erau de grup, cuprinzând 44 
de deținuți, 108 acțiuni individuale si 17 acțiuni de verificare. Pentru încadrarea 
informativă a acestora erau folosiți un număr de 290 agenti!’>. Pentru a putea realiza o 
diferenţă, la începutul lui 1960 erau înregistrate trei acţiuni informative de grup, 46 
acţiuni individuale şi patru acţiuni de verificare!74. În aproape doi ani de zile, acţiunile de 
grup se triplasera, iar cele individuale crescuseră cu mai bine de 150 %!7. 

Revenind la Planul de Perspectiva, a patra măsură prevăzută consta in 
„dezinformarea legionarilor fruntaşi din Penitenciarul Aiud, în ceea ce priveşte 
disensiunile dintre legionarii din străinătate”. Operația se realiza prin intermediul unei 
combinaţii informativ-operative: un legionar recrutat ca agent, având legături in 
străinătate, lansa zvonul, „când vom considera noi necesar”, că este în posesia unor 
informaţii strict confidentiale de la unii lideri ai Mişcării aflați în diaspora. Informatorul 
era instruit să transmită că legionarii fugiți în străinătate sunt împărțiți în diverse 
facţiuni, că există o serie întreagă de disensiuni, că Horia Sima „s-a compromis complet 
prin însușirea anumitor fonduri obținute de la diferiți contribuabili şi prin comiterea 
altor imoralitati ce au ajuns de notorietate publică, au ieşit la iveală o serie de fapte 
veroase din activitatea sa trecută şi în urma acestora multi legionari l-au părăsit”176. 
Divulgarea ,,confidentelor” trebuia făcută doar în prezența a „doi antisimisti activi, 
precum si fata de un fruntaș simist”, pentru a fi garantată preluarea conflictualistă a 
informației şi compromiterea adeptului lui Horia Sima. Scopul unei asemenea practici, 
coroborate cu celelalte, era „mărirea disensiunilor şi a derutei din rândul legionarilor”. 

Ştirile privind conflictele dintre fruntașii legionari, trădarea idealurilor etico- 
ascetice ale Mișcării etc. erau imediat difuzate şi în rândul deținuților distribuiți la munci, 
considerați o importantă masă de rezonanţă. Dintre ei, unii urmau să fie eliberaţi în 
1960-1961, putând astfel transmite în exterior dezinformările legate de continua 
destrămare a Mişcării Legionare. 

În ceea ce priveşte a doua categorie prevăzută de Plan, „măsurile pe linia 
interceptării canalelor de legătură dintre legionarii încarcerați şi cei de afară”, principala 
metodă de contracarare era realizarea unor căi de comunicare paralele, fictive, 
controlate de Securitate. Mecanismul era simplu: în celula unde erau închişi Victor Biriş 
si Nistor Chioreanu, de pildă, doi dintre cei mai importanţi lideri legionari de la Aiud, 
era plasat un agent. Acesta, „pentru a trezi interes în stabilirea unei legături cu 


173 Tdem, dosar nr. 12613, f. 183. 

174 Tdem, dosar nr. 13483, vol. 1, ff. 25-27. În alt loc găsim, pentru martie 1960, 51 de acțiuni 
informative si 10 acţiuni de verificare asupra „elementelor active” (Ibidem, f. 7). 

175 De exemplu: „M.A.I., U.M. 0622 Aiud, „Hotărârea de deschidere a dosarului de acţiune 
informativă individuală asupra detinutului legionar Radu Tase din Penitenciarul Aiud” 
(înregistrată la Grupa ,,C” la 02.07.1961, sub nr. 71, lucrător operativ Ciumacenco Ion), aprobată 
de şeful Unităţii, col. Crăciun Gheorghe” şi contrasemnată de lt.col. Iacob Martin si de lucratorul 
operativ Lungu Aurel (Idem, fond Informativ 233821, vol. 6, ff. 1, 4). 

176 Idem, fond Documentar, dosar nr. 13483, vol. 1, f. 37. 

177 Ibidem, £. 38. 

exteriorul, va arăta că are posibilităţi de a transmite din Bucuresti în străinătate tot felul 
de date privind organizaţia legionară, cale ce a fost realizată de el până la arestare”178, 
Cei doi, scontau ofițerii Grupului Operativ, ar urma să ia legătura cu aceste canale 
fictive, vorbind totodată şi despre cele controlate de ei. Devoalarea celor din urmă, 
alături de controlul unor informaţii care ar fi putut fi transmise pe căile „fictive”, 
constituiau cele două obiective ale strategiei!”. Încercările de a comunica între celule 
sau cu exteriorul se realizau, în măsura posibilităților, prin intermediul deţinuţilor de 
drept comun repartizaţi la muncile administrative, ce fuseseră recrutați ca agenți, 
funcționând într-o oarecare libertate în interiorul penitenciarului!8, 

Ultima categorie prevăzută în Planul de Perspectivă a fost cea privind „măsurile 
pe linia reeducării unor categorii de deţinuţi”. Reeducarea „în masă” trebuia începută cu 
cei vulnerabili, „legionarii șovăielnici”, cei „cu mai puțină activitate”, „legionarii cu 
condamnări mici” sau cei care pur şi simplu „se desolidarizează deschis”181, asupra 
cărora prima măsură luată a fost izolarea, un garant că slăbiciunile odată învinse nu vor 
mai putea fi influențate. După perioada de izolare, erau trimişi în Fabrică, alcătuind 
prima linie a reeducării. Măsura era însoțită de un tratament preferenţial, „mici favoruri, 
ca plimbări cu durata mai mare, asistență medicală mai atentă etc.” sau „hrană mai 
consistentă”18. Alături de gesturile de bunăvoință, era permisă vizionarea unor filme 
documentare „privind realizările din R.P.R. şi lagărul socialist” şi, „din când în când”, 
erau puşi „să ţină conferințe cu astfel de subiecte”18%. Totul sub stricta supraveghere a 
agenturii, al cărei scop era să transmită progresele obţinute şi să sanctioneze „elementele 
dușmănoase” care s-ar fi opus reeducării, acestea urmând să fie imediat „întoarse în 
celule” şi izolate complet pentru un timp indelungat!*, În schimb, fruntașilor în 
producţie le era promisă eliberarea şi nu trimiterea în locuri de muncă forțată, cum se 
practica îndeobște cu legionarii eliberati!®. 


178 Thidem. 

179 Dacă un deținut căuta să ia legătura cu anumite rude sau prieteni din afară, în acţiune era 
interpus un ofițer acoperit al Grupului Operativ, cum a fost cazul plutonierului Lungu Aurel, ce 
funcţiona acoperit ca şef de secţie. Nicolae Cojocaru, „element fanatic și cu multă autoritate in 
rândul legionarilor”, încarcerat la Aiud în aprilie 1962, îl roagă pe acesta să transmită anumite 
informaţii rudelor din libertate. Ofiţerul s-a deplasat la Bucuresti si Constanta, relatând că a fost 
bine primit, considerând că este necesar să continue legăturile (idem, dosar nr. 12613, ff. 78-79). 
Astfel, prin intermediul unei legături „fictive” au fost descoperite canale reale în exteriorul 
penitenciarului. Legăturile cu exteriorul erau realizate cu sprijinul Direcţiei a III-a, care comunica 
adresele și sprijinea logistic operaţiunile de contactare şi supraveghere. 

180 Legăturile cu exteriorul erau garantate de dreptul acestora la vorbitor, unde puteau lua contact 
cu familiile. 

181 Idem, dosar nr. 13483, vol. 1, f. 32. 

182 Tbidem, f. 42. 

183 Ibidem, f. 43. 

184 Thidem. 

185 Trimiterea in locuri de muncă, chiar după încetarea pedepsei cu închisoarea, fusese prevăzută 
în 1958 prin Hotărârea Consiliului de Miniştri nr. 282, privind „fixarea locului de muncă 
condamnaților contrarevolutionari care şi-au ispășit pedeapsa si a altor categorii de elemente 
dușmănoase regimului democrat-popular din R.P.R.”. H.C.M.-ul furniza normele de aplicare 
pentru Decretul nr. 89 din 17 februarie 1958, privind înființarea locurilor de muncă obligatorie 

Propunerile acestui plan au fost materializate pe parcursul anilor 1960 si 1961, 
considerați o perioadă de tatonare, cand au fost adunate toate informaţiile despre 
„organizarea” deţinuţilor, despre „conducători” si au fost puse bazele muncii „cultural- 
educative”. S-a putut astfel trasa, printre altele, o ,,distributie” a rezistenței fata de 
metodele Grupului Operativ. Tabloul, necesar pentru planificarea specifică a metodelor 
punitive, indica existența unor categorii de legionari „apropiați nouă, oscilanti si 
recalcitranţi”!8. In alt loc găsim: cei „avansați neşovăielnici”, cei „dispuşi să colaboreze 
cu regimul, fără însă a avea convingeri fundamentale de înțelegere şi cunoaştere”, 
respectiv cei aflați „pe poziţii net ostile”1%7, 

O explicitare mai extinsă găsim într-un plan de măsuri al Direcţiei a III-a din 16 
ianuarie 1962188, Astfel, din cei 3.164 de deținuți legionari din penitenciar în octombrie 
195918, o primă categorie — în număr de 250-300 de deținuți — era formată din 
elemente fanatice, „care nu-și încetează activitatea dușmănoasă nici în locul de 
detenție”1%, O a doua categorie, considerată cea mai numeroasă, „este formată din 
elemente legionare de rând, provenite din mediul muncitoresc, țărănesc sau intelectual, 
cu o activitate mai redusă atât înainte, cât şi după 23 august 1944. Multi din aceştia isi 
manifestă regretul de a fi desfăşurat activitate legionară, iar alții, deşi nu au astfel de 
manifestări, par totuşi dezorientati şi manifestă o atitudine șovăielnică”!9!. Ultima 
categorie era formată din legionari care fuseseră antrenați în producţie, însumând 
aproximativ 350 de persoane, un număr care a crescut constant. Pentru prima categorie 
măsurile operative constau în demascarea, compromiterea şi destrămarea concepțiilor 
acestora. Pentru cea de a doua categorie erau prevăzute şi măsuri de reeducare și 
introducerea muncii în Fabrică, iar pentru ultima categorie, alături de măsurile de 
reeducare, erau preconizate măsuri privind scoaterea acestora de sub influența ideilor 
legionare. 


(Idem, dosar nr. 55, vol. 51, ff. 62-79). Categoriile vizate erau: „foştii legionari care au avut 
funcții de la şef de garnizoană, inclusiv, in sus, foștii legionari care, la expirarea unei pedepse 
privative de libertate, prezentau încă pericol pentru securitatea statului, cei care, prin faptele sau 
manifestările lor, primejduiesc sau încearcă să primejduiască ordinea in stat, dacă acestea nu 
constituie infracțiuni şi alte elemente care, prin faptele sau manifestările lor, primejduiesc sau 
încearcă să primejduiască ordinea în stat, dacă acestea nu constituie infracțiuni” (Florian Banu, 
Lagărele de muncă fortata — cea mai arbitrară formă a represiunii comuniste, în Institutul de Investigare a 
Crimelor Comunismului în România, Memorialul Rezistenței Anticomuniste Tara Făgărașului, 
Forme de represiune în regimurile comuniste, coordonatori Cosmin Budeancă, Florentin Olteanu, Iasi, 
Editura Polirom, 2008, p. 68). 

86 Florian Banu, op.cit, p. 577. 

87 A.C.N.S.A.S., fond Documentar, dosar nr. 13237, f. 225. 

88 Tdem, dosar nr. 12613, ff. 240-241. 

8° Un alt raport, din 22 mai 1962, menţionează existenţa a 3.135 deţinuţi legionari, din care 
1.568 intelectuali, 827 muncitori, 740 ţărani. În ceea ce priveşte gradul de implicare în cadrul 
Mișcării Legionare, exista: „un comandant al «Bunei Vestiti», 24 comandanți, 32 comandanți 
ajutori, 15 instructori, 12 şefi ai «Corpului Muncitoresc Legionar», 8 şefi de regională, 11 şefi de 
judeţ, iar restul de 3.032 au deţinut funcţii de la şef de plasă în jos” (Ibidem, f. 106). 

90 Ibidem, f. 240. 

91 Ibidem. 

„În urma aprobării conducerii”, la 4 septembrie 1960 Crăciun organizase o 
încăpere în secția a V-a a Penitenciarului cu 170 de deținuți (prima formă a „Clubului 
tineretului”) si 11 celule aflate pe celular. „Cu aceştia facem munca cu cartea”!%, 
mărturisea Crăciun. Pe secţiile V şi VI erau 30 de celule care puteau cuprinde în jur de 
550 de deținuți: „Acestora să li se dea cărţi, să li se citească articole din ziar, să li se 
acorde timpul dublu de plimbare fata de cei care nu sunt admiși la reeducare, să se 
introducă sahuri în camere şi să aibă dreptul să discute despre cărțile citite, sa facă 
recenzii la orele fixate prin programul secției”19%5, 

Şase luni mai târziul”, colonelul Crăciun solicita extinderea activității de 
reeducare şi „în rândul unor deținuți legionari cu o cultură mai ridicată ce nu sunt 
încadraţi in munca productivă şi care sunt dispuşi să rupă cu activitatea criminala’’!>. 
Pentru a putea realiza acest lucru fuseseră organizate între două şi patru celule pe fiecare 
secție a penitenciarului, „unde să permitem cititul cărților şi să le prezentăm unele 
articole de presă ce vorbesc despre succesele oamenilor muncii din patria noastră. De 
asemenea, să le prezentăm unele fotomontaje legate de aceste realizări”"1%, In această 
operațiune au fost cuprinși în jur de 70 de deţinuţi, catalogati ca „nefiind fanatici”, ce 
fuseseră „încarcerați în camere separate pe fiecare secţie. (...) Cu aceşti deţinuţi, munca 
cultural-educativă a fost desfăşurată prin recenzii, conferinţe, citirea unor articole din 
ziar cu privire la ridicarea nivelului de trai şi punerea la dispoziţie a diferitelor cărți de 
literatură din biblioteca deţinuţilor. Raportăm că în aceste camere au fost plasați pe 
lângă deţinuţii cu care să se ducă muncă de educare si deținuți legionari luaţi în studiu 
pentru recrutare, precum si agenţi ai organelor noastre, care să ne informeze asupra 
stării de spirit din aceste camere şi ce influență au aceste măsuri în rândul celorlalți 
deținuţi”!”. La un an distanță, Crăciun raportase organizarea a două secţii (V si VD, 
selectarea deţinuţilor „pretabili reeducării”, pregătirea a „două grupuri în componența 
cărora intră şi comandanţi legionari”, stabilirea agenturii care urma să fie mutată în 
celulele vizate, dar şi montarea de tehnică operativă de ascultare în celulele unde erau 
încarcerați comandanţi legionari (patru celule din secţia a VI-a)!%. 

După doi ani de activitate, la un prim bilanț din 15 noiembrie 1961, 
comandantul penitenciarului declara ritos şefilor de la Bucureşti: „a crescut numărul 
celor care îndeplinesc şi depăşesc normele, a crescut numărul inovatorilor”, planul anual 


192 Idem, dosar nr. 13483, vol. 1, f. 216. 

193 Thidem, £. 219. 

194 La 8 martie 1961 (Ibidem, ff. 87-99). 

19% Comentariul lui Drăghici pe marginea documentului era: „f[oarte] bine”. 

196 Thidem, £. 99. 

197 Thidem, £. 198. 

19% Tdem, dosar nr. 12613, f. 14. Raportul este datat 14 februarie 1962, făcând referire la 
activitatea G.O. din anul precedent. Supravegherea prin intermediul tehnicilor de ascultare 
fusese introdusă de Crăciun încă din 1959 în secţiile Zarcă, Celular şi spitalul penitenciarului, 
instalaţiile ne mai funcționând însă decât parțial, drept pentru care Crăciun solicitase revizuirea 
lor integrală şi punerea în funcțiune (Ibidem, f. 53). Pentru a conspira procedura de instalare, 
conducerea penitenciarului inventa necesitatea văruirii celulelor, a dezinfectării ori a curateniel 
generale, ocazie cu care deţinuţii erau scoși din celule, ofițerii Serviciului „I” putând lucra 
nestingheriti (Idem, dosar nr. 13237, f. 143). 

a fost îndeplinit si chiar depăşit, nu mai există rebuturi în munca din Fabrica 
penitenciarului!” Erau trecute in revista, în acelaşi timp, excelentele rezultate din „masa 
deţinuţilor C.R.”: „sunt multi care critică curajos, scriu la gazeta de perete si iau 
atitudine fata de lipsuri, fata de cei leneși. În mare măsură s-a reușit izolarea celor care 
au rămas pe poziţie legionară, ei sunt obligați să muncească, fiind determinaţi de cei din 
jur, care îndeplinesc si depășesc normele”2%. Rapoartele triumfaliste trebuie înțelese însă 
ceva mai nuantat, existând suficiente date care să certifice faptul că reacţiile de 
rezistenţă ale deținuților erau, cel puţin pentru primul interval (1959-1961), extrem de 
puternice?", iar „rezultatele reeducării, foarte slabe”, explicându-se prin „lipsa de 
pregătire si de prestigiu a celor care conduc acțiunea de reeducare”22. La finalul lui 
1961 era raportată implicarea în reeducare a unui număr de 512 deținuți 
contrarevolutionari, folosiți la munci in Fabrică, si a 270 deţinuţi din celule?%5. Prin 
urmare, ponderea reeducatilor fata de masa deţinuţilor legionari aflaţi în penitenciar era 
de aproximativ 1 la 5204, 

Într-un raport din 15 aprilie 1962 înaintat lui Drăghici era menţionată 
„cuprinderea în reeducare” a unui număr de 980 de deținuți legionari, dintr-un total de 
3.259 existenți la acea dată în penitenciar. Ponderea pe categorii sociale a celor 
considerați implicaţi în reeducare era următoarea: 319 muncitori, 309 ţărani şi 252 
intelectuali şi funcționari. În Fabrică erau 481 legionari reeducati, iar în secțiile V-VI, 
499205, Cei din Fabrică „beneficiau” de prezența printre ei a 31 de informatori, iar cei 
care nu munceau erau supravegheați de 35 de agenți?%. Succesul reeducării în Fabrică 


199 Idem, dosar nr. 13483, vol. 1, f. 214. 

200 Thidem, £. 215. 

201 Cităm aici doar două exemple. Un document din februarie 1960 păstrează un text găsit pe 
secţia a IV-a celular, unde erau încarceraţi „legionarii intelectuali şi cei care au deţinut funcții de 
răspundere”, scris pe o bucată de săpun. Mesajul propunea o revoltă în masă a deţinuţilor. Cel 
cate adresa mesajul, codificat ,,13”, ruga pe un coleg de detenţie (,,Crane”’) „să nu se mai opună 
băieţilor”, care „sunt pe deplin justificati, actul pe care-l facem fiind unul de disperată legitimă 
apărare. Nu uita că majoritatea din noi suntem in stare de mizerie fiziologică, bolnavi, lipsiti de asistență 
medicală, cu o brand în jur de 1000 calorii, distribuită în bătaie de joc sin ignorarea celor mai elementare 
Principii de igienă” |subl.n.]. Revolta urma să debuteze prin strigarea unor slogane ca: ,,Murim de 
foame, n-avem asistență medicală, comunicaţi legaţiilor străine etc.” (Ibidem, f. 2). Al doilea se 
referă la stadiul reeducării la nivelul celui mai înaintat avanpost al acesteia de la Aiud, cel puţin 
pentru primul interval, Fabrica penitenciarului. Intr-o ,,situatie” prezentată Direcţiei a I-a la 22 
decembrie 1961, se afirma că „deţinuţii sunt mulțumiți că li se dă ocazia să citească, dar îi 
enervează recenziile care politizează”, reactionand critic vehement cand „prelucrarea” conţinea 
„atacuri la adresa creştinismului”, rezultatele reeducării fiind, aşadar, considerate „foarte slabe” 
(Idem, dosar nr. 13485, vol. 13, f. 308). 

202 Thidem. 

203 Tdem, dosar nr. 13483, vol. 1, f. 231. 

204 În noiembrie 1961 numărul deţinuţilor contrarevolutionari din penitenciar era de 3.632, iar 
cel al ,,reeducatilor” de 782 (Ibidem, ff. 231, 239). 

205 Tdem, dosar nr. 13485, vol. 15, f. 119. 

206 Thidem, ff. 119-120. 

era probat si prin creşterea producției realizate, planul fiind depăşit, conform 
declarațiilor lui Crăciun, pentru primul trimestru al anului 1962, cu 121,7%02. 

La o evaluare preliminară din 22 mai 1962208, dintr-un total de 3.135 deținuți 
legionari încarceraţi în penitenciar, 1.248 fuseseră „supuşi măsurilor de reeducare”, 
ceea ce ridica proporţia acestora aproape de 40% (1 la 2,5). Distribuţia era următoarea: 
688 dintre ei fuseseră distribuiţi la munca din Fabrică, iar 560 au fost grupați în 17 
celule?10 din secţiile V si VI ale penitenciarului, „special amenajate în acest scop”?!t, 
Selectionarea se făcuse după criterii ce ţineau de comportarea în detenţie, fiind preferați 
deţinuţii care acceptaseră o formă sau alta de „apropiere” sau fuseseră de acord cu 
diferite concesii ori li se construiseră diferite vulnerabilitati. Obiectivul principal însă, 
dincolo de ponderea din ce în ce mai mare a celor prinşi în reeducare, era obținerea 
unor „declaraţii demascatoare” din partea unor importanți comandanţi legionari: Radu 
Demetrescu Gyr, Aurel Ibrăileanu, Petre Tocu, Victor loan Vojen, Victor Biris, Nicolae 
Grigorescu, Constantin Savin, Viorel Boborodea?!?. 

La 22 aprilie 1962, îndrumările Ministerului pentru Crăciun erau fără echivoc: 
nu e suficient ca şefii legionari să se autodemaste, ei „trebuie să ia poziţie în fata altor 
legionari, unde să demaşte organizaţia legionară așa cum au făcut-o în scris”?13, Tau 
astfel naștere „autoanalizele” prezentate la Clubul mare, după o primă perioadă în care 
„munca individuală” şi „reeducarea prin muncă”, cu toate anexele lor ideologice, 
detinusera un rol preferential (1958-1962). 

1962 a constituit anul în care reeducarea a fost masiv extinsă la tot 
penitenciarul, fiind implicat cu precădere Celularul. Din luna iunie 1962, ca efect al unui 
control derulat la Aiud în perioada 28-31 mai 1962 de către colonelul Ion Dumitru?!* 
din partea ministerului, se ia decizia extinderii muncii de reeducare şi în afara Fabricii. 
Astfel, au fost prinse în amintitul proces şi „secția a XI-a” (Spitalul), „secţiile V-VI, cu 
cei care nu muncesc”, respectiv „secţia I şi a IV-a celular”, unde fuseseră cooptați 150 
de deținuți, preconizandu-se suplimentarea numărului de cărți ale autorilor români care 
să circule în penitenciar şi a peliculelor de film care urmau să fie difuzate?!>. Tot atunci 
se decide prelucrarea individuală a unor deţinuţi izolați la Zarcă: Constantin-Puiu 


207 Ibidem, £. 119. 

208 Este vorba despre un raport „cu privire la rezultatele obținute până în prezent de organele 
noastre în urma aplicării unor măsuri informative și cultural-educative asupra deținuților 
legionari din penitenciarul Aiud” (Idem, dosar nr. 12613, f. 106). 

209 Într-un alt bilanț provizoriu al Grupei Operative din 15 aprilie 1962 către Direcţia a III-a 
Crăciun raporta un număr de 980 de deţinuţi legionari preluaţi în munca de reeducare dintr-un 
total de 3259. Astfel, aproape o treime dintre cei închiși erau implicaţi în reeducare la începutul 
anului 1962 (Ibidem, f. 39). 

0 „Fiecare cameră a fost asigurată cu agentură”, se afirma în acelaşi raport (Ibidem, f. 108). 

1 Ibidem, f. 107. 

2 Ibidem, ff. 108-109. 

3 Idem, dosar nr. 13485, vol. 15, f. 135. 

4 Jon Dumitru avea funcția de prim-secretar al comitetului organizației de partid din cadrul 
Ministerului Afacerilor Interne, ocupându-se cu munca de pregătire politică a cadrelor. Din 1963 
a devenit secretar general al M.A.I. 

215 Ibidem, f. 201, Idem, dosar nr. 12613, f. 157. 

Anastasiu, Nicolae Groza, Ilie Nicolescu si Nicolae Petrașcu. Astfel, o evaluare din 
noiembrie 1962216, afirma că din 3.195 de legionari încarceraţi la Aiud, 2.046 erau 
„cuprinși în acțiunea cultural-educativă”, ceea ce corespunde unui procent de 64%. Din 
aceştia 988 erau folosiți în procesul de producţie. Pentru diferența de 1.058 (788 
considerați „sănătoşi” si 270 „bolnavi”), activitatea de reeducare se derula în celulele din 
Secţia V respectiv pe celular?!7. Din cei 1.149 deținuți necuprinsi în planurile de 
„testructurare”, 500 erau consideraţi de raport „bolnavi nerecuperabili”'218, 

În următorii trei ani, datorită amplificării uzurii fizice a deținuților şi rafinării 
strategiilor ofensive ale Grupei Operative, numărul celor rezistenți a scăzut dramatic. 
Cei care refuzau reeducarea erau tot mai puţini, ajungându-se ca, în 1964, să fie raportați 
doar 50 de recalcitranti, care se opuseseră ferm reeducării?!’, toţi fiind încarcerați la 
Zatca. 

Amintim aici o cinică observaţie a lui Crăciun, din decembrie 1961, când, 
referindu-se la cei 200 deţinuţi recalcitranti, îi considera ,,merecuperabil’’ asigurând 
ministerul că aceştia „se vor lichida pe cale biologică [subl.n.]'22. La graniţa recuperabilului 
stătea soluţia lichidării discrete. Nimic nu era considerat nerezolvabil la Aiud. Afirmația 
este de o extremă importanţă pentru gradul în care au fost exercitate presiunile în acest 
loc de detenţie. Cum violența explicită fusese interzisă, spectrul presiunilor se rafinase, 
de aşa manieră încât urmele să nu mai fie vizibile. Decesele erau înregistrate cu numele 
afecțiunilor de care sufereau deţinuţii, nimeni ne mai putând demonstra sau recupera 
documentar regimul concentrationar extrem de dur de la Aiud. 


Practica ,,discutiilor individuale” 


„Lucrarea individuală” a şefilor legionari a fost una dintre cele mai importante 
acțiuni ale Grupului Operativ de la Aiud. Aceasta s-a realizat prin diverse încercări de 
cointeresate („atragere de partea noastră”), concretizate prin acordarea unor „beneficii”, 
ca: facilitarea accesului la presa Partidului Comunist (singurul contact cu actualitatea din 
afara penitenciarului putea fi obținut prin lectura ziarelor, acesta fiind şi motivul pentru 
care practica a fost acceptată rapid), organizarea unor tururi prin tara (vizitandu-se 
diferite obiective industriale sau realizările edilitare ale clasei muncitoare), un regim 
penitenciar mai blând ori îmbunătățirea regimului alimentar, cu scopul, mai mult sau 
mai putin camuflat, al folosirii sau recrutării. Promisiunea eliberărilor anticipate a fost, 
de asemenea, folosită, ca pret pentru acceptarea implicării în reeducare. Operaţiunea a 
constat într-un asalt concertat asupra liderilor Mişcării Legionare, prin intermediul unui 


216 Raportul a fost înregistrat la „Cabinetul ministrului” cu mențiunea: „Acest material (exemplar 
unic) a fost făcut numai pentru tovarăşul Alexandru Drăghici, care l-a văzut si ni l-a restituit” 
(Idem, dosar nr. 13237, f. 87). 

217 Ibidem, ff. 87-88. 

218 Thidem, f. 88. 

219 Florian Banu, op. cit., p. 571. Fata de luna martie 1960, când Crăciun raport existența a 200 de 
„legionari fanatici”, numărul lor scăzuse de patru ori (A.C.N.S.A.S., fond Documentar, dosar nr. 
13483, vol. 1, f. 10). În alt loc găsim informaţia că în 1964 erau închişi la Zarcă un număr de 97 
deținuți Idem, dosar nr. 13341, vol. 2, f. 13). 

220 Tdem, dosar nr. 12609, vol. 3, f. 287. 

întreg arsenal de măsuri, cu scopul direct al schimbării „mentalităţii legionare”, a 
vindecării de „maladia cronică” a legionarismului. „Acordarea unei atentii mai mari” 
(„apropierea de noi”) trebuia să conducă la o „desprindere de lumea lor'221. Ideea lui 
Crăciun era destul de simplă: conducătorii legionari trebuie separați de masa aderentilor, 
cu ei urmând să se ducă, de-o manieră decisivă, muncă de reeducare?22. Izolarea trebuia 
urmată de convertire, care i-ar fi decredibilizat în ochii membrilor de rând, cu care se 
ducea — separat — muncă de convingere („antrenarea masei de legionari simpli, 
împotriva şefilor demagogi si criminali”'225). 

„Discuţiile individuale” se purtau doar cu figurile considerate cu influență în 
mediile legionare din detenţie. Miza era nu doar schimbarea convingerilor, cât 
garantarea faptului că aceştia îşi vor folosi autoritatea în celule, pentru a-i determina pe 
membrii legionari să-şi asume, la rându-le, „noile convingeri” rezultate în urma „muncii 
cultural-educative”. În afara strategiilor de cointeresare, bunele rezultate erau garantate 
şi prin diferite modalități de presiune: amenințarea cu izolarea, cu închiderea la Zarcă, 
cu reducerea dreptului la hrană sau la asistență medicală. După obţinerea implicării în 
reeducare, Crăciun a organizat câteva celule unde i-a plasat pe cei reeducati alături de 
„tezistenți”, cu scopul de a „zdruncina moralul unor conducători legionari care se 
menţin pe poziţii fanatice”224, Cei dirijati erau sub stricta supraveghere a ofiţerilor, care 
îi prelucrau periodic, dându-le diferite direcţii de acțiune, în funcție de modificările 
observate în comportamentul victimelor. Trebuiau să deschidă discuţii, să provoace, să 
oblige colegul de celulă să se justifice, să-şi „demaşte poziţia”. 

Dacă măsurile de presiune de acest tip eşuau, se folosea „compromiterea”, 
„crearea aparentei că ar colabora cu organele administratiei’”?*. Ofițerii Grupului 
Operativ, speculand sentimentul supravegherii totale pe care-l impartaseau deținuții??, îi 
scoteau succesiv din celule, încercând să inducă ideea că singurul motiv nu putea fi 
decât colaborarea. Au fost vizati prin această acţiune de compromitere, încă din prima 


221 Florian Banu, op. cit., p. 558. 

222 Demostene Andronescu a rememorat acest moment: „Așa, de pildă, la un moment dat s-a 
băgat de seamă că dintre noi încep să dispară personalitățile, adică acele persoane care, prin 
poziţia lor morală, politică sau culturală, aveau oarecare influență asupra celorlalți deținuți. La 
început s-a crezut că aceștia au fost izolaţi la Zarcă sau în alte secţii ale închisorii ori duși pe 
undeva la anchete. Până la urmă s-a vădit că ei fuseseră izolaţi pentru a fi prelucrati și convinși să 
accepte reeducatea si, acceptând-o, să-i determine si pe alții să o facă. Şi spre deziluzia noastră, a 
marii mase de deținuți, foarte multi dintre ei au sfârşit prin a fi convinşi (prin ce metode oate?), 
devenind astfel, în mâna colonelului Crăciun «marea armă secretă» cu care va reuşi să-l 
determine pe multi dintre noi să capituleze” (Demostene Andronescu, op.cit., p. 49). 

23 Florian Banu, op.cit, p. 557. 

224 A C.N.S.A.S,., fond Documentar, dosar nr. 12613, f. 229. 

225 Ibidem, f. 231. „Comptomiterea” se realiza, în principal, prin difuzarea şi întreținerea sugestiei 
că un deţinut ar colabora cu ofiţerii Securităţii, fără însă ca scenariile să se oprească aici. Despre 
Radu Mironovici, de pildă, se răspândise zvonul că „a fost plătit de către Centrala evreiască şi că 
a furat un lingou de platină”, dar si că soţia acestuia ar fi avut legături cu masoneria (Idem, dosar 
nr. 13485, vol. 15, f. 138). 

226 „(...) conducătorilor legionari sunt obsedati de o urmărire insistentă din partea organelor 
noastre şi orice scoatere la anchetă creează suspiciuni, indiferent de persoană”, găsim într-un 
Plan de măsuri din 16 ianuarie 1962 al Direcţiei a I-a Idem, dosar nr. 12613, f. 231). 

perioadă a activităţii G.O., Nistor Chioreanu??’, Dumitru Uţă?%, Bulhac Andronic?%, 
Radu Mironovici”? si Aurel Călin?5!. Imediat după scoaterea din celule, erau aduşi 
informatori care căutau să folosească contextul absenței acestora pentru a amplifica 
suspiciunile. Ca să nu fie bănuite intenţiile administraţiei, compromiterile erau realizate 
la un anumit interval de timp. 

Luăm în discuţie în cele ce urmează două din cele mai importante cazuri, Radu 
Demetrescu Gyr si Victor Biriş, pentru care veneau special în penitenciar ofiţeri ai 
Direcţiei a I-a sau de la minister, responsabili cu coordonarea strategică a „prelucrării? 
celor doi. 


227 Redăm în cele ce urmează o secvenţă a unei asemenea strategii de compromitere: „Se vor 
întreprinde acțiuni de compromitere si a comandantului legionar Chioreanu Nistor. Despre 
Chioreanu Nistor se cunoaşte de către legionarii din penitenciar că acesta în 1948 în anchetă a 
declarat repede activitatea sa si a altor legionari si ca urmare a atitudinii sale s-au făcut unele 
arestări. În afară de aceasta, organele noastre mai deţin unele date din care rezultă că printre 
legionarii din libertate se discută faptul că Chioreanu Nistor în perioada 1947-1948 «cocheta» cu 
securitatea. Prin măsurile ce le vom lua (alimentaţie mai bună, legături aparente cu administrația 
etc.) vom întări la legionarii din anturajul său convingerea că Chioreanu Nistor ar fi 
colaboratorul nostru” (Ibidem, f. 233). 

228 „Uţă Dumitru, şef de sector legionar, care face parte dintre legionarii fanatici, cu rol 
conducător, va fi compromis că ar fi agentul organelor de securitate, prin unele «atentii speciale» 
din partea administraţiei, astfel: va fi scos des la tratament medical, i se va permite să stea culcat 
în celulă în timpul zilei, va primi regim alimentar mai bun, va fi scos la «anchetă» mai des, fără a 
sta nimeni de vorbă cu el, la înapoierea în celulă neavând motiv cum să se interpreteze timpul 
consumat la «anchetă» decât în sensul că ar da informaţii organelor administrației” (Ibidem). 

22 „In baza celor prevăzute în planul de măsuri întocmit, s-au întreprins acţiuni de 
compromiterea comandantului legionar Bulhac Andronic că ar fi agentul organelor noastre. În 
acest scop a fost scos de mai multe ori la «anchetă», fiind ţinut mai mult timp, discutându-se cu 
el probleme legate de activitatea sa legionară. După aceea, a fost introdus în cameră cu 
comandantul ajutor Bălănescu Gabriel, despre care Bulhac Andronic a făcut unele afirmații 
jignitoare, cunoscute de acesta din urmă. Întâlnirea dintre Bulhac Andronic şi Bălănescu Gabriel 
a fost urmată de o discuţie violentă, in care ambii și-au adus injurii şi s-au acuzat reciproc de 
trădare. Aceste discuţii au fost posibile deoarece Bălănescu Gabriel a ajuns să-l suspecteze pe 
Bulhac Andronic de colaborare cu organele noastre. (...) Pentru a întări suspiciunile asupra lui 
Bulhac Andronic, acesta a fost scos pentru «tratament medical», permițându-le lui Bălănescu 
Gabriel şi Coniac Constantin să discute (...) Coniac Constantin a tras concluzia că Bulhac 
Andronic de aceea stă atât de mult la anchetă, deoarece dă informaţii despre ei şi în mod sigur 
este agent” (Ibidem, f. 124). 

230 „În scopul compromiterii comandantului legionar Mironovici Radu pe baza abuzurilor si 
escrocheriilor comise de el in timp ce era prefect al Poliției Capitalei, în discuţiile purtate cu 
acesta, organele noastre i-au spus că unii legionari cu care a colaborat îl acuză că a fost plătit de 
către Centrala evreiască, de faptul că a furat un lingou de platină de la un demnitar polonez şi că 
soţia lui avea legături cu masoneria, ascunzând in casa lui documente masonice. Pentru 
răspândirea zvonurilor cu privire la afacerile făcute de Mironovici Radu este folosită în 
continuare agentura, precum și unele elemente care se găsesc în dușmănie cu acesta, ca Fotu 
Atanasie şi Bej Teodor” (Ibidem, f. 125). 

231 Thidem, ff. 231-233. 

Radu Gyr, de pildă, la începutului lui 1961, este vizitat in penitenciar de „un 
domn civil de la M.A.I.”, „extrem de amabil si politicos” care-i dădea câteva sfaturi: să 
nu discute politică, să nu ţină cursuri universitare şi nici să-şi recite propriile poezii, iar 
pentru orice problemă să nu ezite să se adreseze colonelului Crăciun?%, intentionandu- 
se „întoarcerea” lui împotriva Mişcării Legionare şi obţinerea unei condamnări scrise, 
Gyr fiind considerat o voce extrem de respectată între legionari. În cele din urmă, 
„totala rupere de legionarism”2%% s-a produs în iunie 1962, Radu Gyr acceptând să dea o 
declarație publică de desolidarizare şi condamnare a Mişcării Legionare. 

Operaţiunea începuse cu izolarea sa la secţia spital a penitenciarului, urmată de 
„prelucrarea metodică”. Pe 4 iunie 1962 a fost adus în biroul lui Crăciun şi confruntat 
cu Nistor Chioreanu, Ilie Nicolescu, Radu Budisteanu, Victor loan Vojen, Dumitru 
Groza, Victor Biriş si Constantin Damian. Venit după o perioadă de slăbiciune si 
intensă presiune, Radu Gyr cedează: „A vorbit clar şi hotărât, afirmând în fata celor 
prezenţi că se desolidarizează de organizaţia legionară, îi îndeamnă şi pe ei să procedeze 
la fel, citindu-le cu această ocazie cererea lui către Comandantul Penitenciarului’’2*4. 
După acest episod, declarația de desolidarizare a fost citită pe Secţia a V-a a 
penitenciarului, in fata a 117 deţinuţi si ulterior în fata celor 700 deţinuţi „de la 
munci”?35, dar şi în fiecare celulă. 

Palinodia poetului conţinea, în termeni intransigenti şi violenti, o reevaluare a 
propriului trecut. Astfel, pe Horia Sima îl numeşte „cârtița galeriilor subterane 
imperialiste”, stăpânii legionarilor sunt „hapsâni și paraziți” etc., neomitand însă si 
partea melopeică a sublinierii „marilor realizări din România de azi în domeniul artei şi 
culturii, a ştiinţei şi tehnicii în industrie şi agricultură”2%,. Crăciun aprecia că o astfel de 
declarație a produs „lovituri zdrobitoare şefilor legionari şi multor legionari fanatici”2%, 
O mărturie a unui deținut căruia i se dăduse spre lectură declarația lui Gyr, păstrează 
intact sentimentul acestui veritabil şoc: „a fost un prim stilet in inima mea’, 

Impresia generată fusese prin urmare considerată „profundă”, unele vârfuri 
legionare apreciind că discursul lui Gyr a avut „un efect decisiv asupra legionarilor’”. 
Un alt deţinut rezuma efectul amintitelor expiatii: „Autori morali ai crimelor legionare 
şi-au recunoscut greşeala. Dacă aceşti colosi şi apologeti ai crimei au cedat, noi ce să mai 
zicem, trebuie să-i urmăm”2%, 

Un alt moment important a fost victoria obținută asupra lui Victor Biriş. Închis 
din 1941, a stat 22 de ani în temniță neîntrerupt, fiind eliberat în 1963. Absolvent al 
Facultăţii de Drept din Cluj, magistrat la Târnava Mare, prieten bun cu I. Gh. Maurer, 
care fusese la rându-i magistrat la Sighișoara, a intrat în Mişcarea Legionară în 1932, 
când l-a cunoscut pe Horia Sima la Caransebeş. A fost arestat si condamnat la 10 ani de 


232 Tdem, dosar nr. 13485, vol. 13, f. 390. 

233 Idem, dosar nr. 13484, vol. 3, f. 22. 

234 Idem, dosar nr. 13485, vol. 15, f. 202. 

235 Ibidem, f. 203. 

236 Florian Banu, op. cit., p. 565. 

237 A.C.N.S.A.S., fond Documentar, dosar nr. 3463, f. 19. 
238 Tdem, fond Informativ, dosar nr. 233821, vol. 6, f. 38. 
239 Idem, fond Documentar, dosar nr. 13485, vol. 13, f. 337. 
240 Thidem, vol. 15, f. 204. 


297 


Mihai Demetriade 


inchisoare in 1941, imediat dupa rebeliunea legionara. Timp de aproape trei ani (1959- 
1962), fostul secretar general al Ministerului de Interne, a refuzat net orice apropiere de 
activităţile de reeducare. O nota informativă a sursei „Vasile Dinescu” din 5 aprilie 
1961, reproducând o încercare de captatio benevolentiae derulată de preotul loan-Borşa 
Dumitrescu în celula de anchetă şi în prezenţa lui Crăciun, păstrează tensiunea acestei 
atitudini. Borșa încearcă să-l convingă „să facă unele concesii, dar numai atât, să nu-ţi 
pierzi demnitatea’’**!. Biriş refuză net orice „apropiere”: „Fiindcă în chestiuni de genul 
acesta nu trebuie să fii deştept, să fii cineva şi să ai cap. Ci trebuie să fii şi o expresie 
asupra unei colectivități. Adică ea trebuie să te accepte sub o formă oarecare, să aibă 
încredere in tine. Fiindcă, să ştii, oamenii aceştia care-i întindem și-i manevrăm ca pe 
nişte pachete, trebuie să vadă şi ceva în tine şi ei depind încă de noi. (...) După ce 
partea cea mai frumoasă a vieţii ţi-ai pus-o la dispoziție pentru o chestie adevărată sau 
neadevărată, bună sau rea, dar in orice caz frumoasă. Nu? Nu mai poţi acum, când 
ajungi la bătrâneţe să alergi după cai verzi pe pereţi. (...) M-am afirmat cu tărie şi voi 
rămâne cine am fost. Aceasta este una cu afirmarea credinței. Eu le-am spus că nu vom 
face niciodată un pact cu alt partid politic. În ceea ce priveşte munca silnică, la care 
suntem condamnați? O vom executa conform regulamentului. (...) Dragă părinte, 
lăsând la o parte orice modestie, apoi mie nu-mi e ruşine să mă uit in fata oricui. De ce? 
Fiindcă a te situa pe o linie şi a te menține pe ea 20 de ani, neajutat de nimeni, ci 
dimpotrivă, având toate greutăţile împotriva ta, nu este o glumă” 22. 

Dacă e să dăm crezare unor afirmaţii ale colonelului Crăciun, primul contact cu 
Biriş s-ar fi petrecut in 1947743, La vremea respectivă „noi nu făceam muncă 
informativă”, recunoştea directorul penitenciarului. În noiembrie 1958, când Crăciun 
s-a reîntors la Aiud, Biris era tot acolo, mai exact încarcerat la Zarcă. Într-o discuţie 
avută după această lungă absenţă, Crăciun îi mărturisea că „îi face plăcere să stea de 
vorbă cu el'2%5. Fiind una din cele mai importante figuri ale Mișcării Legionare din 
detenţie, Grupul Operativ a început o asiduă activitate de reeducare cu Biriş. I-a fost 
facilitat accesul la diferite cărți sau publicaţii, au existat multiple şedinţe de prelucrare 
etc. Administraţia a intenționat să-i îmbunătăţească regimul alimentar, Biriş însă a 
refuzat. „Nu era un gurmand, cu pretenţii, fiind un om disciplinat ca puşcăriaş — te 
impresiona’’*°, recunoștea Crăciun. 

Relaţiile vor deveni destul de strânse între cei doi. Şeful Grupei Operative isi 
amintea fidel despre „o anumită apropiere” inițială, continuată de o ,,obisnuinta cu 
mine”, până la „relații amicale”2%. Ca urmare, va solicita „la centru” aprobarea pentru o 
plimbare prin tara, pentru a-i fi prezentate transformările social-edilitare ale regimului 
comunist. Biriş a fost primul deţinut legionar scos în acest scop din penitenciarul Aiud: 
„L-am plimbat prin Bucureşti noaptea, l-am dat jos din mașină, având asigurate toate 


241 Tdem, dosar nr. 13484, vol. 5, f. 1. 

242 Ibidem, ff. 2-6. 

243 Conform propriilor mărturisiri, Crăciun ar fi funcţionat in penitenciarul Aiud între 1947 si 
1950, fără însă să fie clar ce funcţie ocupa atunci (Idem, dosar nr. 117, vol. 3, ff. 60-61). 

244 Ibidem, f. 61. 

245 Thidem, f. 62. 

246 Thidem, f. 63. 

247 Ibidem, ff. 63-64. 

măsurile de pază, fiind fără cătușe. Nu a tresărit în fata celor văzute. Tot în acea vreme, 
mutat din «Zarcă» la Bucureşti era şi Nichifor Crainic. Trebuia să fie eliberat, că stătea 
vai de capul lui, fiind păcat, pentru că ne dăduse nişte materiale grozave. În altă noapte 
l-am luat şi pe Nichifor Crainic la o plimbare noaptea. Crainic vibra în fata celor ce 
vedea. Nu erau multe de văzut — construcţii în jurul Palatului, construcții începute în 
Drumul Taberei. Nichifor Crainic vibra si tresărea spunând: «Uite bijuterii, nişte stele», 
referindu-se la blocuri. Comparativ cu Nichifor Crainic, Biris nu zicea nimic. Am crezut 
că am investit în el fără perspective — spunându-i acest lucru mai târziu”?48, Biris însă nu 
va dezamăgi, Crăciun solicitandu-i să-şi scrie impresiile produse de călătorie. Vor rezulta 
90 de pagini, care-l vor mulțumi pe deplin pe şeful Grupei Operative. În consecință, a 
fost plasat la unul din cluburile reeducării, cu aproape 100 de foşti şefi legionari”, Biris 
sugerându-i, pentru operativitate, şi cu cine e de dorit să fie încarcerat în celulă: „Mi-a 
propus să aduc şi tineri care sunt din C[ontrajl|informaţii], dar să fie rezistenți”250. 
Mărturisirea la club a avut „un efect catastrofal”, autorul fiind considerat „un prieten 
intim al lui Horia Sima”2%!. A fost una din cele mai lungi prezentări, fiind programată 
pentru patru zile, fiecare cu propriul capitol distinct. Ultimele două au vizat demascarea 
lui Corneliu Zelea Codreanu şi a lui Horia Sima, dar şi „îndemnul” adresat public „unor 
şefi ca Nicolae Petrascu şi alții, să fie sinceri şi să recunoască şi ei adevarul’’*>?. Biris 
afirmase că Horia Sima fusese, în fapt, un agent al Sigurantei, in excelente relații cu 
Moruzov, că tot Sima ar fi autorul masacrelor de la Jilava, prin ordinul direct dat etc. 
Trebuie spus că multe din „datele istorice” furnizate generos cu ocazia şedinţelor 
sinistre de la club erau produse în laboratoarele Direcţiei a II-a, cu scopul 
„destructurării” şi denigrarii figurilor cheie ale Mişcării. 

Demascările nu erau, aşadar, doar forme de penitenta individuale, confesiuni 
violente urmate de ispăşiri, ci strategii menite „destructurării”, disolutiei legăturilor sau 
formelor de solidaritate dintre deținuți. Efectele unor asemenea acte sunt surprinse cu o 
clinică exactitate de Crăciun: „Loviturile primite prin declaraţia lui Biriş Victor, au fost 
aşa de mari pentru unii şefi legionari, încât au urmat crize de inimă, de ficat, a produs o 
prăbuşire generală în rândul celor care vedeau în el «materia cenușie» şi «stâlpul de 
neclintity al Gărzii de Fier. Avea 22 ani de detenţie şi era cunoscut ca om de linie 
legionară”?55, „Declaraţia lui Biriş m-a zdrobit”'25, mărturisea un deţinut legionar 


248 Thidem. 

249 Ibidem, f. 64. 

250 Din discuţiile purtate in 1995, reiese informaţia potrivit căreia Crăciun ar fi încercat infiltrarea 
în rândurile deținuților legionari a unor cadre din Grupul Operativ (este cazul lui It.maj. Lazăr 
[Gheorghe], plasat acoperit noua luni la Zarcă), legendati ca legionari, pentru a supraveghea cât 
mai riguros derularea procesului reeducării. Confirmări documentare explicite privind pe 
„tinerii” de la contrainformaţii nu au fost însă descoperite în dosare (Cristina Anisescu, op. cit, 
pp. 418-419). 

251 Florian Banu, op.cit, p. 565. 

252 Thidem. 

253 Ibidem. 

254 A.C.N.S.A.S., fond Documentar, dosar nr. 13485, vol. 15, f. 19. „Căderea lui a zguduit, ca un 
seism de maximă magnitudine, constiintele celor ce l-au ascultat atunci” (Demostene 
Andronescu, op.cit., p. 91). 


299 


Mihai Demetriade 


imediat după audierea la club a „autoanalizei” acestuia. O altă mărturie reține că „sunt 
lucruri care dezarmeaza orice minte, oricât de fanatică ar fi ea pentru Legiune”255. 

„Biriş a fost un fel de om de legătură al meu cu lumea din pușcărie. După un 
timp, l-am băgat în clubul mare, unde se desfăşurau evenimentele deosebite şi unde erau 
şefii mari”25%6. La începutul reeducării, Nicolae Petrașcu, fost secretar general al Mişcării 
Legionare, fusese anchetat la Bucureşti de Alexandru Drăghici şi Gheorghe Pintilie25. 
Crăciun va solicita trimiterea lui la Aiud, ceea ce într-un final s-a si aprobat. „Când a 
venit Petrascu la Aiud, l-am pus de fata cu Biriş; asta a fost contrar instrucțiunilor lui 
Pintilie, care voia să facem muncă de reeducare, dar fără ştirea deținuților. Eu am facut 
după cum m-a tăiat pe mine capul''258. 

Întâlnirea dintre cei doi a dat rezultate neașteptate. Petrașcu s-a decis să rupă cu 
Mişcarea Legionara, scriind in acest sens o scrisoare publică de desolidarizare, pe care, 
triumfător, Crăciun o va trimite la Bucureşti. Gestul „convertirii” a fost perceput drept 
o mare victorie a şefului Grupei Operative in fata conducerii M.A.I. 

Cu ocazia eliberării, Biris a ţinut un discurs la club, adresându-se foştilor colegi 
de detenţie: „Eu plec de aici. Domnilor, eu iubesc această instituție, nu mă plâng de 
greutăţile avute si mă predau în mâinile d-lui col. Crăciun”2%. Imediat după eliberare, 
este dus de Crăciun la Direcţia de Informaţii Externe, pentru a-i fi folosite legăturile cu 
diaspora românească. Urmează un ultim experiment, un soi de confirmare finală a 
rezultatelor obținute cu fostul fruntaş legionar. „În timpul puscariei, cel putin 10-12 ani, 
V{ictor] Biris nu s-a întâlnit cu fratele său Toader (cizmar de meserie), deloc. L-am 
întrebat dacă vrea să-l vada? V [ictor] B[iris]: Este legionar si nu se glumeste cu el. Totuşi 
i l-am adus. S-au întâlnit fără nici o urmă de bucurie. Toader Biriş i-a reproșat lui 
V|ictor] Biris că ei, şefii, i-au vândut la comuniști. 

După ce Victor] Biriş a venit la Bucuresti, eu nu am mai avut nici o legătură cu 
el. Odată venind eu la Bucuresti, colonelul Bolintineanu de la Braşov, mi-a spus că Biris 
s-a aruncat înaintea trenului. La întoarcerea mea la Aiud, în gara Mediaş, m-a aşteptat 
şeful raionului pentru a-mi explica cum s-a întâmplat cu V|ictor] Biriş. Asta a fost cam 
prin 1964-1965260, 

Aşa cum sec reține şi Gheorghe Crăciun, imediat după eliberare, în 1964, în 
gara Mediaş, Victor Biris s-a sinucis aruncându-se în fata trenului. Nimic nu poate 
demonstra mai riguros esența operațiunii de schimbare abuzivă a constiintelor decât 
acest gest. 


255 A.C.N.S.A.S., fond Documentar, dosar nr. 13485, vol. 15, f. 19. 

25 Tdem, dosar nr. 117, vol. 3, f. 64. 

257 Ibidem. Singura referință temporară este cea privind întâlnirea şi discuţia dintre cei doi foşti 
fruntaşi legionari: „discuţia a avut loc dupa 1958” (Ibidem, f. 65). 

258 Thidem. 

259 Ibidem, f. 66. 

260 Thidem, ff. 65-66. 

Reeducarea prin munca?“ 


Într-o similară logică a izolării, controlului și manipulării constiintelor, „masa de 
legionari simpli”, „cu atitudine mai bună”? a fost izolată de conducătorii legionari, 
fiind prinsă în prima unitate de reeducare prin muncă de la Fabrica penitenciarului 
(Secţia a XII-a), numită initial Gospodăria Anexă. Activitatea aici a fost pusă în practică 
începând cu mijlocul lunii ianuarie 19607, în baza aprobării date de Alexandru 
Drăghici. După alte surse, primele activități de reeducare prin muncă debutasera însă cu 
3 luni înainte, pe 10 octombrie 1959, fiind angrenati initial un număr de 350 de 
deținuți26. 


261 Redăm mai jos declaraţia unui deţinut din 26 mai 1964, care încadrează suficient de bine rolul 
menit reeducării prin muncă: „Domnule Colonel, 

Când în instituția noastră, acum doi ani și ceva, a început munca cultural-educativă, 
după ce m-am convins că ceea ce se face este spre folosul nostru, al deţinuţilor, si după ce mi-am 
făcut «Autoexpunerea», precizandu-mi poziția, m-am avântat cu toată energia in această opera de 
reeducare, activând ca lector prin diferite cluburi. 

Aveam însă, D-le Colonel, un gol în sufletul meu si în același timp o dorință: simțeam 
necesitatea împletirii activităţii cultural-educative cu munca fizică. 

Am simţit o mare bucurie în ziua de 21 aprilie a.c., când D-l Colonel Comandant a 
aprobat să vin în colonia «Grădina». 

M-am avântat, D-le Colonel, in munca fizică aici şi am continuat-o şi pe cea cultural- 
educativă, pentru că sunt convins că numai prin muncă vom dovedi că hotărârea noastră de a ne 
încadra în societatea liberă şi a contribui la prosperitatea ei nu sunt numai vorbe goale, ci o 
realitate. 

Prin muncă vom ajunge să ne identificăm cu lumea liberă, căci statul nostru de 
democraţie populară, care construieşte socialismul, este un stat «al oamenilor muncii». 

Voi munci şi voi îndemna şi pe alții, căci socot că munca este o problemă de onoare. 

Si numai prin muncă ne vom ispăşi vina comisă contra Patriei şi Poporului. 

Mă voi strădui ca împreună cu cei noi veniți în colonie să facem fata situației muncii 
spre a dovedi că şi noi metităm încrederea Dv., ca si ceilalți deţinuţi, care au lucrat înaintea 
noastră în colonie. 

Ma voi încadra în disciplina cerută si mă voi strădui, pe linie cultural-educativa, 
aruncând din mine tot ce mai este balast si moştenire nefastă a lumii vechi in care ne-am 
dezvoltat, spre a ne apropia de felul de gândire şi simtire al lumii libere. 

Voi munci, D-le Colonel, căci sunt convins că numai prin acest drum, al muncii 
cinstite, o să obținem girul autorităților acestei «Instituții» de oameni reeducati, demni de a intra 
în societatea liberă. 

Pentru grădină propun să ni se construiască un sopron simplu, pentru vreme de ploaie, 
şi să ni se permită să beneficiem de soare, dezbrăcându-ne până la brâu. 

Să trăiţi, D-le Colonel 

Detinut Radu I. Tase, 17 mai 1964” (Idem, fond Informativ, dosar nr. 233821, vol. 6, 
ff. 17-17v). 

262 Florian Banu, op. cit., p. 557. 

263 Data exactă este 15 ianuarie 1960 (A.C.N.S.A.S., fond Documentar, dosar nr. 13483, vol. 1, f. 
146). 

264 Thidem, £. 231. 

Fabrica avusese la început un profil metalurgic, fiind din august 1961 
modificată pentru a se putea produce mobilă, la reamenajarea ei muncind în jur de 366 
deținuți”. Crăciun preconiza că odată cu extinderea producției vor putea lucra în jur de 
800 de deţinuţi?6, o estimare care a fost nu doar atinsă ci și depăşită, în a doua jumătate 
a anului 1962 aici muncind 1.200 de deţinuţi”. Cei închişi la Aiud au mai fost folosiți si 
la alte locuri de muncă: la Gospodăria Agricolă de Stat — Aiud, la grădina formaţiunii 
(Colonia „Grădina”, cu o suprafață de 36 ha) sau la diferite munci pentru Uzinele 
Sodice Ocna Mureş% ori în cadrul şantierelor ocazionale din zonă, pe măsura 
dezvoltării acestora2%. 

O nota raport din decembrie 1961 către adjunctul șefului Direcției 
Organizatorice a C.C. al P.M.R., Vasile Patilinet, argumenta intenția de-a folosi cât mai 
multi legionari la muncă. Munca atrăgea obligația „de-a îndeplini si depăşi normele, de-a 
participa la şedinţele de producție, la conferinţe, de-a scrie la gazeta de perete, de-a 
vorbi la şedinţe etc.”?”°, cu alte cuvinte era strâns dependentă de reeducare. 

Fabrica penitenciarului a constituit prima unitate de reeducare care a avut un 
club propriu. Sigur că munca aici s-a desfăşurat mult înainte de venirea lui Crăciun, însă 
folosirea secţiei în scopul izolării şi manipulării unor categorii de deţinuţi, înființarea 
unui club propriu şi transformarea locului în principalul bastion al reeducării, depăşeşte 
cu mult simpla intenţie a folosirii pedagogice a muncii în detenţie. La început, activitatea 
„educativă” de la Fabrică fusese „limitată la prezentarea diferitelor conferințe social- 
culturale şi tehnico-ştiințifice”271. În martie 1960 aici munceau 418 deținuți, din care 300 
„sunt considerați că muncesc cu insistență pentru îndeplinirea sarcinilor de plan în 
fabrică”, iar aproape 100 dintre aceştia participau concret la activitatea de la club”. 
Pentru a crea sentimentul unei competiţii pe frontul reeducării, a fost creat un 
„dormitor al fruntaşilor în producţie”, amenajat mai bine, cu paturi curate, mai puţini în 
dormitor, cei de aici beneficiind de anumite „măsuri de stimulare”??? ca: dreptul de a 
primi lunar câte un pachet de alimente?”, de a expedia scrisori?5, plimbări prelungite în 
curtea penitenciarului?'6, condiții mai bune de hrană si cazare etc. 


265 Propunerea ca deţinuţii contrarevolutionari să participe la construcția Fabricii fusese 
determinată de numărul insuficient al deţinuţilor de drept comun care puteau fi alocati, alături de 
cei 166 foști M.A.I.-isti condamnați (Ibidem, f. 151). 

266 Thidem. 

267 Tdem, dosar nr. 12613, f. 165. 

258 Ibidem. Şantierul se deschisese la 19 iulie 1962, la construcţia uzinelor fiind angrenati în jur de 
100 de deţinuţi. 

269 Munca în agricultură, cea de curăţenie, la bucătărie etc. era făcută exclusiv de deţinuţii de 
drept comun, în număr de 400 la finele anului 1961, deţinuţii contrarevolutionari neavând 
dreptul la munci în exterior (Idem, dosar nr. 13483, vol. 1, f. 215). Abia în 1964, cand docilitatea 
deținuților era garantată iar securitatea locurilor de muncă nu punea probleme, legionarii 
reeducati au fost folosiți și la muncile agricole. 

270 Idem, dosar nr. 12609, vol. 3, f. 280. 

271 Tdem, dosar nr. 13485, vol. 15, f. 105. 

272 Tdem, dosar nr. 13483, vol. 1, f. 213. 

273 Tdem, dosar nr. 12613, f. 121. 

274 Idem, dosar nr. 13483, vol. 1, f. 98. 

Eficacitatea reeducării prin muncă, cel puţin în prima ei fază, fusese considerată 
însă minimă, „întrucât nu era o muncă concretă de educaţie și nici suficient de 
convingătoare pentru a realiza o opinie cu care să se poată contracara activitatea ce o 
desfăşurau elementele fanatice din rândul deţinuţilor legionari”27. Starea deţinuţilor era 
considerată îngrijorătoare: „legionarii făceau rugăciuni în grupuri, cântau în surdină 
cântece legionare, se plasau unii pe alții în munci uşoare şi posturi cheie, nu salutau 
personalul Penitenciarului, răspundeau obraznic, refuzau să scrie la gazeta de perete, 
erau multe rebuturi, acte de indisciplină”2'8. Ca atare, „în mod progresiv, s-a trecut la 
organizarea unei activități mai intense, in special în urma înființării clubului (...), când in 
această activitate au fost antrenați deținuți contrarevolutionari cu autoritate, (...) ca: 
foşti profesori universitari, medici, ingineri etc.”?”. Treptat, recrutarea unor 
informatori, „cunoaşterea legionarilor fanatici care s-au strecurat în fabrică” şi aplicarea 
unor „pedepse regulamentare” a condus la eliminarea legionarilor „recalcitranți” sau a 
celor care „s-au erijat în şefi”, corpul reeducatilor fiind purificat, asanat ideologic. 
„Recalcitranții” sunt demascati la clubul din incinta Fabricii, în fata tuturor sau 
incondeiati prin articole satirizante la gazeta de perete. Un indicator al succesului noilor 
măsuri este dat de creşterea ponderii celor implicaţi în activitatea cultural-educativă. La 
sfârşitul lunii august 1961, din cei 362 deţinuţi care munceau în Fabrică, 280 participau 
la activitatea de la club, fata de un raport de doar 97 la 420, valabil în 1960280, 

Pentru a putea aprecia ponderea şi dinamica celor angrenati în acest tip de 
reeducare, menționăm faptul că în Fabrica penitenciarului fuseseră folosiţi, la finalul lui 
1961, 512 dintr-un total de 3.632 de deţținuți?!. La 22 mai 1962, figurau 688 de 
detinuti?®*, două luni mai târziu, numărul se mărise la 945753, pentru ca în septembrie 
acelaşi an, cifra să urce la 1.000 de deţinuţi folosiți la muncă? Din totalul de 3.208 
deţinuţi legionari existenţi în iulie 1962 în penitenciar, 2.263 nu erau folosiți la munci, 
din aceştia 1.293 fiind inapti. Cu alte cuvinte, aproape jumătate din legionarii încarcerați 


275 Afirmația trebuie luată însă cum grano salis. O rezoluţie a lui Drăghici din 16 septembrie 1961 
cu privire la propunerea lui Crăciun privind modalităţile de recompensare a „fruntaşilor” afirma: 
„de acord pentru cei care muncesc, dar....atentie” (Ibidem, f. 203). 

276 Ibidem, f. 213. 

277 Ibidem, £. 90. 

278 Ibidem, f. 213. 

279 Tdem, dosar nr. 13485, vol. 15, f. 105. 

280 Thidem, f. 107. 

281 Numărul (512) se referă la deţinuţii contrarevolutionari. Aprecierea lui Crăciun, la acel 
moment, era că „față de numărul mare al deţinuţilor C.R., sunt foarte puţini cuprinși în munca 
cultural-educativa și în procesul de producţie” (Idem, dosar nr. 13483, vol. 1, ff. 231, 240). 

282 Numărul îi asumă şi pe cei repartizați la celelalte munci din penitenciar, ponderea cea mai 
mare revenindu-i totuşi Fabricii (dem, dosar nr. 12613, f. 121). 

283 Ibidem, £. 157. 

284 Ibidem, f. 165. 

si considerati apti de munca erau folositi la muncile penitenciarului. Dupa cum s-a 
arătat, numărul lor a fost într-o continua creştere285, 

Pentru faptul că Fabrica fusese considerată avangarda reeducării, accesul fiind 
considerat un privilegiu, stau mărturie amintirile foştilor deținuți ai Aiudului. 
Demostene Andronescu a numit locul „groapa cu lei”, datorită ponderii masive a 
deţinuţilor reeducati, dar si a regimului dur al presiunilor provocate de aceştia fata de 
noii veniți. „Eram în permanentă alertă” recunoaşte memorialistul, prietenii sau 
cunoscutii insistând să accepti reeducarea; „la locul de muncă, colegii de echipă te 
«prelucrau»; seara, la ședințele de lucru ale cluburilor de reeducare, colegii de club te 
bombardau cu întrebări, una mai incomodă decât alta şi te somau să iei cuvântul pentru 
a-ți fixa poziția fata de regim şi fata de acțiunea de reeducare, iar în putinul timp liber pe 
care il aveai erai în permanență însoţit de cineva care-ţi tinea o prelegere pe aceeaşi 
temă”28, De la izolare, unde duşmanul era o figură a administraţiei penitenciarului, 
dificultatea aici era dată de faptul că „intermediarul” represiunii era ,,tovarasul tău de 
suferință”. Datorită programului, nu exista nici un moment de răgaz „pentru a te 
reculege şi a-ți reîmprospăta forțele”257. Efectele nu s-au lăsat aşteptate, multi dintre cei 
transferați „nu au putut rezista presiunilor psihice de aici şi au capitulat mai repede 
decât ar fi făcut-o în condiţiile regimului celular, oricât de sever ar fi fost acesta”'288, 

Miza participării la muncă era schimbarea opticii ideologice: crescuse numărul 
conferințelor susţinute şi al articolelor scrise la gazeta de perete?, conţinutul lor fusese 
considerat „mai strâns legat de activitatea zilnică a deținuților, unele din ele demascând 
în mod concret atitudinea unor legionari care încă mai încearcă să influențeze în mod 
negativ efectele muncii cultural-educative”20, crescuse numărul demascărilor si 
autoanalizelor ş.a.m.d. 

Rezultatele muncii erau însuşite în asa numitele „consfătuiri de producţie”, 
organizate lunar pe sectoare de muncă, ocazie cu care anumiţi deţinuţi erau aleşi să 
critice „pe cei leneși şi care dau dovadă de dezinteres în muncă” şi să facă propuneri 
pentru „remedierea lipsurilor în procesul de productie”??!, fiind evidentiati cei care 
depășiseră planul sau cei care produseseră anumite invenţii. Indeplinirea şi depăşirea 


255 Ibidem, f. 157. Din cei 1.000 raportați în septembrie 1962, considerând că 400 erau deţinuţi de 
drept comun folosiţi în agricultură si la muncile auxiliare (bucătărie, cizmărie, curăţenie etc.), 
rezultă ca ponderea celor implicaţi în muncă urcase la 60%. 

25 Demostene Andronescu, op. cit., p. 105. 

287 Ibidem, p. 49. 

288 Autorul se referă aici la o încercare din 1962 de a transfera un grup de deţinuţi in Fabrică, 
pentru a le accelera convertirea (Ibidem, p. 98). 

289 Un raport al Grupei Operative din 16 mai 1962 către Direcţia a I-a afirma: „În comparaţie 
cu aceeași perioadă a anului 1961, s-au scris mai mult cu 105 articole la gazeta de perete, 42 
recenzii şi s-au ţinut mai mult cu 4 conferințe tehnico-științifice” (A.C.N.S.A.S., fond 
Documentar, dosar nr. 12613, f. 99). 

290 Thidem. 

291 Thidem. 

planului erau considerate un „rezultat al muncii educative”2%2. Drăghici primea periodic 
statistici, cuprinzând indici anuali comparativi, care puneau în evidenţă rolul reeducării 
în creşterea substanţială a productivității muncii. Structura unor asemenea statistici, 
cuprinzând capitole precum: „îndeplinirea planului de producție”, „îndeplinirea 
normelor de lucru”, „ridicarea productivităţii muncii”, „procentul de produse rebutate” 
sau „propuneri de inovaţii şi rationalizari’”°> stă mărturie pentru folosirea muncii ca 
instrument în reeducare. 


Cluburile 


„Drama generaţiei noastre ne-o consumăm între 
noi, în sânul cluburilor, unde vrem bărbăteşte să ne 
mărturisim, să ne judecăm si să ne lamurim unii pe 
alţii. Dar totodată ni se pune la dispoziţie material 
documentar, graţie căruia, în paginile cărţii, ale 
ziarului, ale revistei, pe panouri şi pe peliculele 
filmului, te poți convinge că  «prefacerile 
spectaculare» din tara sunt realitate şi nu 
propagandă”24. 


Înfiinţarea cluburilor fusese prevăzută formal în Instrucţiunea nr. 106 a M.A.I. 
din 1956, cap. VII, art. 36: „În scopul unei cât mai bune desfăşurări a muncii cultural- 
educative, în rândul deţinuţilor, în fiecare penitenciar sau colonie de muncă, în care se 
duce muncă cultural-educativă, se constituie un grup cultural, alcătuit din 7-15 deținuți, 
în funcţie de efectivele de deținuți ale Formatiunii sau unităţii respective”2%. Grupul era 
condus de un „responsabil cultural-educativ”, cu obligații privind „mobilizarea 
deţinuţilor cu care se poate duce muncă cultural-educativă”. Conform Instrucțiunii, 
selecția membrilor grupului se făcea la nivelul penitenciarului, de către organele de pază 
si regim, de producţie şi de „alte organe interesate în desfăşurarea muncii cultural- 
educative”2%, După ce erau avizate numele deținuților selecționați, lista era aprobată de 
comandantul penitenciarului. Ceea ce justifica legalist colonelul Crăciun în 1964, făcând 
trimitere la o reglementare a ministerului, nu a fost, pe toată durata existenței G.O., 
niciodată pus în practică. Cadrul legal a fost deturnat în interiorul unui experiment 
informativ-operativ, devenind doar o simplă justificare pentru o practica represivă. În 
interpretarea lui Crăciun, cluburile trebuiau să găzduiască „autoanalizele” şi demascările. 
Aşa se face că prevederea privind selecţia celor care urmau să facă parte din cluburi nu 
era defel decisă de administraţia penitenciarului, ci strict de Grupul Operativ, rolul, 
Organizarea şi activitatea cluburilor de la Aiud fiind substantial regândite de Gh. 


22 Idem, dosar nr. 13483, vol. 1, f. 192. Datorită activităţilor de reeducare, Crăciun raporta 
pentru perioada 1 ianuarie —31 octombrie 1961 economii în valoare de 377.319 lei (Idem, dosar 
nt. 12609, vol. 3, f. 290). 

2% Idem, dosar nr. 13483, vol. 1, f. 192. Amănuntele provin dintr-o statistică trimisă lui Drăghici 
la 31 august 1961. 

24 Tdem, dosar nr. 13341, vol. 2, ff. 234-235. Fragmentul îi aparţine doctorului Alexandru N. 
Popovici. 

25 Florian Banu, op.cit, p. 551. 

296 Thidem. 

Crăciun. In raportul sinteză din 1964, după ce trece in revistă erorile produse în alte 
locuri de detenţie, la Gherla, Botosani sau în Deltă”, unde „deţinuţii cântau la 
instrumente muzicale, făcând cuplete în clubul cadrelor, [ţinând] lecţii de istorie despre 
luptele lui Mihai Viteazu” sau „despre cuptorul Siemens-Martin” ori la Botoşani, unde 
„ţărănişti, liberalii şi legionarii citeau pe Sadoveanu, Caragiale, făceau revista presei şi 
interpretau evenimentele politice după bunul lor plac”?%, Crăciun tinea să sublinieze ca 
la Aiud asemenea derapaje nu se produseseră. La Aiud, „la cluburile intelectualilor, şefii 
legionari au fost puşi să-şi infatiseze activitatea lor din trecut: demagogie, spionaj, jafuri, 
bătăi, crime etc.” şi la fel muncitorii, tineretul, preoţii, medicii, pictorii, puşi la rândul lor 
„Să picteze momente din activitatea criminală a legionarilor”2%. 

În penitenciar au fost organizate patru cluburi mari?%: în cadrul Fabricii (fiind 
primul organizat la Aiud, numit şi Secţia a XII-a), la colonie, la secția a V-a („Clubul 
tineretului”501) şi la secția T.B.C. a spitalului, numită şi Secţia a XI-a302, Pe lângă acestea, 
au funcționat şi o serie de cluburi mici, organizate la anumite locuri de muncă, la 
Zarcă%5, pe celular, existând şi un „club al intelectualilor”34 sau „al preoților”305 etc., 


27 Este vorba despre operaţiunile de reeducare de la colonia Peninsula, punctul la care prima 
etapă a procesului s-a încheiat. 

298 Ibidem, f. 27. 

299 Ibidem, f. 28. 

300 Cluburile erau în fapt nişte celule de dimensiuni mai mari, aflate pe fiecare etaj al 
penitenciarului, a căror destinaţie iniţială fusese schimbată, fiind amenajate drept camere de 
reeducare. Intr-un raport din septembrie 1962 al Grupei Operative către M.A.I. găsim decizia 
înființării unui asemenea club: „În scopul îmbunătăţirii muncii, considerăm că este necesar să 
transformăm în club camera 356 din Secţia V-a, unde încap peste 300 deţinuţi, cât şi a altor 
camere de pe aceiași secție, printre care si cele patru cu posibilități de control, unde sa 
desfăşurăm munca cultural-educativă cu grupuri de deținuți din celular, fără ca acestea să fie 
folosite ca dormitoare, asa cum sunt la această dată” (Idem, dosar nr. 12613, f. 175). Un alt 
exemplu este clubul aferent secției a XI-a a penitenciarului, spitalul T.B.C. Acesta a fost înființat 
în intervalul martie-mai 1962, prin evacuarea de aici a tuturor deținuților de drept comun şi 
trimiterea lor la o colonie nou înfiinţată, prin ordinul M.A.I. nr. 3888/01.03.1962 (Ibidem, f. 88). 
301 Idem, fond Reţea, dosar nr. 291961, ff. 179v, 180. 

302 În septembrie 1962 se raporta un număr de 300 de deţinuţi bolnavi de T.B.C., internaţi la 
secţia spital a penitenciarului. „Noi, la această secţie, am folosit metodele care au dat rezultate in 
celelalte sectoare: am lucrat cu unii individual, iar tuturora le-am prezentat articolele lui Nichifor 
Crainic, declaraţia lui Radu Demetrescu-Gyr, alte articole din presă, cărți și filme. Şefii legionari 
au reușit să intimideze o parte din deţinuţii care au început să-și manifeste dorința pentru 
activitate cultural-educativa, s-au grupat în jurul lui Rațiu Eugen, Victor Mihăilescu, Lae Lupu și 
alții. Aceștia, prevalându-se de prescriptiunile medicale, au invocat motivul că trebuie să se 
odihnească, să-şi refacă sănătatea, au tratat cu indiferență activitatea cultural-educativă, iar unii au 
refuzat în mod fatis să desfăşoare activitate pe linie de club”. Aici se raporta recrutarea unui 
număr de 15 agenţi (Idem, fond Documentar, dosar nr. 12613, ff. 170-171). 

303 Despre clubul existent la Zarcă deţinuţii nu aveau voie să vorbească, activitatea derulată aici 
fiind extrem de bine conspirată. 

304 Idem, fond Informativ, dosar nr. 233821, vol. 6, f. 89. 

305 Preoţii erau folosiți pentru a „combate de pe poziţii creştine” convingerile legionare. Întrucât 
„misticismul uneşte o însemnată parte din legionari”, prestaţia de desolidarizare a unor preoți ca: 

desființate în iunie 1963 şi reorganizate parţial în formula celor patru cluburi principale, 
unele continuând însă să funcționeze (cazul clubului de la Zarcă). Rațiunea de a exista a 
acestora a fost conducerea reeducării pe grupuri profesionale. Muncitorii şi țăranii aveau 
clubul lor, preoţii pe al lor, medicii sau pictorii pe al lor, fiecare operând cu strategii 
specifice306, 

Preoţii si medicii erau considerați „unii din cei mai sănătoşi la minte”, în alti 
termeni, capabili să primească beneficiile remodelării constiintelor si să şi ofere 
argumente, unele ştiinţifice, altele simbolice, aderentilor „fanatici”, cu intenția „de-a 
desființa zeii” sau ,,miturile” legionare. Preotilor li s-a cerut „să se arate goi — cum sunt 
ei — mincinosi si șalatan? "57. Ai putea crede, citind sintagma „801, că alegerea preoților s-a 
făcut prin apelul la o sinceritate totală, cand în fapt documentul circumstanţiază ulterior 
turnura dura: în fapt, similar Piteştiului, prelatii trebuiau să asume că erau niște ,,ticalosi 
şi şarlatani”, adoptând logica tortionarilor, confirmând-o. Nu era în joc un exercițiu de 
sinceritate, ci o intruziune brutală în conştiinţa celor implicați. Recunoaşterea a ceea ce 
nu sunt fusese şi practica uzitată la Pitesti, doar că acolo era însoțită de bătaie si tortura, 
ca „mediu” al convingerii. Datoria medicilor era „să le demonstreze [detinutilor, n.n.] că 
minţile legionare sunt aparte de minţile oamenilor normali, să le demonstreze ştiinţific 
nebunia lor”308, Nu e de mirare că la plasarea în celule s-a ţinut cont de prezenţa câte 
unui fost deţinut al penitenciarului Piteşti, acestora fiindu-le câştigată obedienta 
extremă”, 

Recunoaşterea crimelor, in termeni apocaliptici, era primul pas al initierii3!0, 
preoții fiind pusi să si le mărturisească fără economie de mijloace stilistice: „În discuţiile 
cu legionarii, vocabularul nostru a fost dur şi nu am îndulcit cuvintele. I-am învăţat pe 
preoți să vorbească la persoana întâia când spun despre crime și excrocherti’3!!. 
Mitologia comunistă cu referire la mişcarea legionară, asociată unor fragmente de 
adevăr istoric, era „confirmată” prin mărturisire de către deținuți. Totul are alura unui 
ritual tragic, in care victimele erau puse să-şi asume faptic si simbolic un panopticum al 
ororilor, într-o formă de expiatie publică, pentru unii înjositoare, pentru ceilalți 
confirmatoare. Amestecul fragmentelor de adevăr istoric explicit cu ,,perspectiva” 
comunistă a condus la un ,,mix” istoric încărcat de resentiment şi ură, justificare 
perfectă pentru punerea la zid şi umilirea deţinuţilor. În optica lui Crăciun, preoții 
trebuiau folosiți în demascarea aşa-zisei „poziţii creştine” asumată de Garda de Fier, 
urmând ca după acest pas, unii dintre ei „să progreseze treptat în direcția demascării 


Dumitru Stăniloaie, loan-Borşa Dumitrescu, Teodor Popescu, Alexandru Teodorescu (Sandu 
Tudor) era considerată foarte importantă (Idem, fond Documentar, dosar nr. 12613, f. 181). 

306 Florian Banu, op.cit, p. 563. 

307 Sublinierea aparţine documentului. 

308 Florian Banu, op.cit, p. 563. 

309 „Târziu s-a mai observat un amănunt şi anume că, în fiecare celulă fusese introdus, pe cât a 
fost posibil, şi câte un «pitestean» (deţinut care trecuse prin Pitesti), nu neapărat ca turnator ori 
colaborator” (Demostene Andronescu, op.cit., p. 43). 

310 În termeni teologici, recunoaşterea păcatelor este procesul fundamental al spovedaniei, 
echivalând cu o kenoză, fiind asumat ca o premisă a reînnoirii spirituale. 

311 Florian Banu, op.cit, p. 563. 

poziţiei înapoiate şi reacționare a bisericii"312 însăşi. „Vorbirea la persoana intai”>", 
amintită de Crăciun ca mijloc de „persuasiune”, când preoţii erau puşi să asume „crime 
si excrocherii”, plasa locutorul în fata ipostazei extreme, aceea de a-şi asuma i extenso 
culpe pe care — în optica ideologică — le săvârşise o categorie (legionarii) şi nicidecum un 
individ. Vinovăţiile invocate nu erau, decât în forma lor declarativă, acte individuale. 
Responsabilitatea indusă era, aşadar, zdrobitoare, fără replică pentru cel folosit. 

La club activitatea era coordonată de un „lector”, ales de ofițerii Grupei 
Operative, care conducea lucrările, dirija discuţiile ce se purtau in jurul autoanalizelor, 
provoca anumite dispute în urma unor prealabile prelucrări operative, în interesul 
reeducării, observa reacțiile deţinuţilor, pe care ulterior le comunica ofițerilor. Şefii de 
cluburi erau, de regulă, aleşi dintre acei deținuți reeducati, unii dintre ei foşti „piteşteni”, 
descrişi ca având o animalică frică de autoritate*!4, Sarcina lor consta în urmărirea 
prelegerilor, sancţionarea abaterilor sau a discuţiilor neconforme cu linia trasată, 
observarea atentă a acelora care se situează împotriva programului de reeducare şi 
încurajarea dezbaterilor care ar putea duce la demascarea ideologiei Mişcării Legionare 
sau a conducătorilor ei. Programul la club începea dimineaţa la ora 5,30-6, continuând 
până la ora mesei de seară. Primele lucrări prezentate erau autoanalizele, urmate de 
discuții şi comentarii sau intervenţii din public, eventual demascări si critici. În partea 
finală a şedinţelor se citeau articole din ziare sau reviste, se prezentau diferite recenzii 
ale unor articole lecturate, conferințe ori filme. 

Organizarea cluburilor a tinut exclusiv de strategiile operative. Crăciun realizase că, 
dincolo de „munca individuală” cu şefii legionari, era mult mai eficientă folosirea 
santajului, a compromiterii reciproce, a demascării, a denuntului, a „surpării încrederii”, 
a generalizarii sentimentului de vinovăţie sau remuşcare, lucru cu neputinţă de realizat 
în condiţii de strictă izolare. Celularul iti putea oferi privilegiul meditatiei, al rugăciunii. 
Multe minţi au putut supravieţui astfel, construindu-si un minimal sistem de apărare in 
fata violenţei colective. La club însă nu te mai puteai ascunde, supravegherea prin 
impunerea opiniilor favorabile reeducării punând-o în practică chiar colegii de suferință, 
exclusiv. 

Amintim aici organizarea, în lunile iunie şi iulie 1963, a clubului special la Zarcă, 
destinat restructurării conducătorilor legionari, acţiune considerată de ceilalți deținuți 
drept „o ultimă si cea mai grea lovitură adusă organizaţiei legionare’’3!5, După o lungă 
izolare individuală, „şefii legionari” erau strategic invitaţi să discute. Grupul era format 
din 33 deținuți, şeful clubului fiind numit Stere Mihalexe, fost avocat si prefect de 
orientare legionară, condamnat la 25 de ani muncă silnică, considerat „autoritar, energic 
şi apropiat nouă”'3!6, Strategia consta în provocarea anumitor discuţii în jurul marilor 
teme legionare, cu vârfurile selectate, urmărindu-se denigrarea acestora, „zdrobirea 
convingerilor”. Activităţile derulate aici nu erau fundamental diferite de cele organizate 
la alte cluburi, accentul căzând pe demascarea şi compromiterea liderilor, pe obţinerea 


312 A.C.N.S.A.S., fond Documentar, dosar nr. 12613, f. 220. 

313 Florian Banu, op.cit, p. 563. 

314 Demostene Andronescu, op. cit., p. 44. 

315 ALC.N.S.A.S., fond Documentar, dosar nr. 13485, v. 15, f. 241. 
316 Ibidem, f. 240. 

de la aceştia a „autoanalizelor” confirmate prin declaraţii finale de desolidarizare, ce 
urmau sa fie prezentate celorlalti detinuti la clubul mare. Dupa aproape o luna de 
funcționare, din cei 33 de deținuți participanţi, 22 purtaseră „discuţii pozitive, în sensul 
că au venit cu elemente noi în demascarea activităţii legionare și a şefilor ei criminali’”>"”, 
Munca la club fusese considerată „importantă si dureroasă”, ultimul adjectiv referindu- 
se la opoziţia dintre „concepţia despre lume legionară si cea socialistă”, deţinuţii 
recunoscând faptul că „în însăși construcția noastră |subl.n.] suntem un duşman al 
realizărilor socialiste”, fiind de aceea „greu reeducabili”318. Observatia este importantă, 
reflectând conştientizarea anvergurii proiectului reconstructiv de la Aiud, gradul de 
control al constiintelor, intențiile clare de transformare a omului, de remodelare a 
gândirii deținuților. 

Principala activitate la cluburi era prezentarea autoanalizelor şi controlul, în 
interesul reeducării, a discuţiilor de după. De regulă, după o asemenea prezentare urmau 
demascările sau „prezentarea in fata celorlalți deţinuţi, aşa cum sunt’>!?, care se făcea 
prin intervenţii tăioase, demolând fiecare argument al victimei. 

Demascarea poate fi considerată actul public al reeducării, prin care detinutul 
era forțat să-şi asume o responsabilitate extinsă. Ea era precedată de „înfruntare”, ca 
metodă de forță, prin care cei care fuseseră martorii direcți sau doar morali la cele 
descrise şi asumate în „autoanaliză” înțelegeau să lovească în vorbitor, combătându-i 
spusele, dovedind că acesta minte şi — ca atare — „se păstrează pe aceleaşi poziții 
dușmănoase”. Urma „izolarea” victimei, care era brusc părăsită de cei ce-i fuseseră 
apropiaţi. Singur fiind, cedarea venea ca o soluţie firească. Posesorul unei vinovăţii nu 
pe de-a-ntregul mărturisite, detinutul era nevoit să amplifice spectrul „păcatelor” şi al 
ororilor organizației din care făcea parte. Omiterea unui amănunt era penalizată drastic 
de cei pregătiți în prealabil, cu care conferentiarul credea că este în excelente relații. 
Rolul lor era să „demaște” omisiunile, minciunile, să le amplifice rolul, să extragă si să 
prezinte public adevărata motivaţie a acestora sau să producă acuze frontale. Multe din 
„Intervenţii” plecau de la un pretext real și continuau in pură ficțiune, asumând acuzații 
fanteziste320, 

Prezumtivele fapte „dezvăluite” în aceste contexte, de cele mai multe ori de o 
persoană apropiată conferentiarului, deveneau un instrument al terorii. Crăciun admite 
că s-ar fi practicat astfel de demascări încrucişate în cazul a câtorva „sute de 
legionari”321, Se aprecia că „folosirea acestei metode a rezolvat în munca cultural- 
educativă, partea informativă, de anchetă si de restructurare a legionarilor”%2. Termenul 


317 Ibidem, f. 245. 

318 Thidem, f. 246. 

319 Idem, dosar nr. 12613, f. 168. 

320 Cităm aici intervenţia lui Stefan Sotirescu după prezentarea autoanalizei lui Ilie Nicolescu: 
„Degeaba vrei să pari un om nevinovat, un sfânt, eşti un criminal! Nu-ţi fie rușine să declari 
toate mârşăviile pe care le-ai săvârşit, mai ales în perioada detenţiei, când erai şef la Aiud, ai bătut 
oameni, i-ai îndemnat să tina posturi, să facă rugăciuni, i-ai instigat pe unul împotriva altuia, le-ai 
schilodit sufletele. Pentru toate acestea, singurul cuvânt care ti se potriveşte este cel de criminal!” 
(Florian Banu, op. cit, p. 583). 

321 Florian Banu, op. cit., p. 569. 

322 Thidem. 

de ,,restructurare” este unul din sinonimele cinice ale reeducării, fiind vorba despre o 
mutație care era așteptată să se producă în mintea deţinuţilor, nu doar de recunoaştere a 
vinovatiilor, de autoumilire şi compromitere simbolică a trecutului, şi nici măcar de 
însuşirea noilor cadre pedagogice, cât mai cu seamă de înfrângere, de capitulare a 
constiintelor. Pedagogia, cum s-a subliniat deja, a fost în slujba exterminării. 

În afară de munca de regizare a demascărilor, de confruntare a deţinuţilor, 
cluburile gazduiau si expoziţii tematice permanente. Tablourile, machetele, 
fotomontajele**, diferitele obiecte create de deținuți erau expuse în spaţiile cele mai 
vizitate al penitenciarului”. Artefactele fie elogiau munca de formare umană din 
închisoare, fie puneau la zid „ororile” Mişcării Legionare, satirizând sau ridiculizându-i 
conducătorii, fie puneau în scenă, ditirambic, suita de elogii imagistice aduse „lumii 
noi”, făurite de clasa muncitoare. 


Strategia autoanalizelor (autodemascărilor), definite ca „procese de 
conştiinţă” 


„Reeducarea a venit ca o necesitate a conştiinţei, 
care se impunea purificată”325, 


„Dezbrăcându-mă de această haină a trecutului, 
recunoscându-mi greşeala şi vina pentru cate am 
fost pedepsit, desolidarizându-mă de tot ce a fost 
putred in tara românească si de ticăloşii care trăiesc 
sub oblăduirea altor ticăloși, mă simt renăscut”. 


Cel mai important moment în care transformarea constiintelor se găsea 
confirmată si care constituia punerea în scenă a totalei înfrângeri politice a deţinuţilor 
legionari, era „autoanaliza”. Construită asemenea unei confesiuni, în care exercițiul 
ispăşirii se derula în fata foștilor adepți ai Mișcării, pregătiți să intervină împotriva 
oricărei omisiuni sau accent insuficient de dur pus, autoanaliza confirma practic 
intenţiile destructurante ale Securităţii. Cel care finaliza procesul astfel, era deja angajat 


523 A.C.N.S.AS., fond Documentar, dosar nr. 12613, f. 12. Fotomontajele, reprezentând 
encomiastic realizările regimului sau ale „oamenilor muncii”, se organizau la secţiile V si VI, în 
Fabrica penitenciarului Aiud şi în celular (e.g. „fotomontajul cu rezultatele sportivilor romani la 
olimpiada de la Roma au întărit convingerea deținuților în realizările regimului nostru” (Idem, 
dosar nr. 13483, vol. 1, f. 95). Fotografiile erau procurate de Direcţia a I-a de la Agerpres si 
trimise Secţiei Politice din cadrul D.G.P.C.M. (Ibidem). Alte materiale documentare se trimiteau 
de la Casa de Cultură a M.A.I. Bucureşti: „Raportăm că se simte lipsa materialului de propaganda 
în activitatea ce o desfășurăm. Ar fi de mare folos să avem fotomontaje si cât mai multe filme 
românești, cu realizările poporului nostru, precum şi filme din țările democrat-populare şi mai 
ales filme sovietice. Rugăm să ni se trimită material pentru minimum o săptămână”, îi solicita in 
februarie 1962 Crăciun lui Drăghici (Idem, dosar nr. 13237, f. 143). 

324 A se vedea, mai jos, capitolul „Şedinţele de rămas bun ale deţinuţilor care se eliberau din 
penitenciar”. 

325 Idem, dosar nr. 13341, vol. 2, f. 34. Declaraţia, din aprilie 1964, aparţine unui deţinut legionar, 
fiind făcută cu ocazia unei ședințe prilejuite de eliberarea unui număr mai mare de deținuți. 

326 Fragment din mărturia lui Ştefan Minea, aflat în detenţie în penitenciarul Aiud în 1962 (Idem, 
dosar nr. 12613, f. 119). 

pe un drum nou, afirma noul parcurs, noua ideologie. Încărcată de ură, în primul rând 
fata de sine si, prin extensie, fata de cei „în slujba cărora” fuseseşi, mărturisirea era o 
generală declarație de înfrângere. Asumarea culpabilitatii era ingredientul principal, o 
vinovăţie proportionata agravant: oribilele crime legionare, abuzurile politice, cruzimea 
unor şefi ai Legiunii, misticismul înarmat al preotimii ş.a.m.d. Categoria avea câştig, de 
cauză în fata individului, una din perspectivele de succes ale noii justitii comuniste. 
Recunoscându-te vinovat pentru toate radicalismele Mişcării, implicat sau nu, martor 
sau nu (nu conta), erai plasat la punctul terminus al umilintei, de unde, lumina 
adevărului reeducării te putea îndruma. Obligatia îndreptării, din tot acest proces, 
reieşea cu o evidenţă obligatorie. 

Principalele linii pe care o „autoanaliză” reuşită trebuia să le urmeze erau 
următoarele: recunoaşterea participării personale la „crimele” Mişcării Legionare, 
asumarea barocă a cât mai multor culpe, indiferent de coerenţa faptică a datului istoric, 
insotind cu dezvăluiri dure privind calitatea umană execrabilă a conducătorilor legionari 
(C.Z. Codreanu si H. Sima). S-au scris sute de pagini la Aiud despre „fapte” din viata 
celor doi corifei legionari, multe fiind un exercițiu de amplificare imaginativă a unor 
date istorice. Totul se încheia cu o declaraţie de acceptare a singurului adevăr obiectiv, 
confirmat de istorie şi cu angajamentul „ferm” că linia acestuia nu va fi abandonată. 
Angajamentul apostolatului urma, apoi, inerent. 

„Munca de autoanalizare” era considerată o „favoare”, pe care „foarte puţini 
deținuți au inteles-o”, asa cum aflăm dintr-o ,,Declaratie” a lui Gheorghe Ioan 
Constantinescu din 28 noiembrie 1962. Favoarea consta în „adăparea de la izvorul 
nesecat al realizărilor socialiste, în domeniile literar, ştiinţific, cinematografic şi de a se 
căuta ca prin aceste mijloace — văzând şi cunoscând progresul şi bunăstarea oamenilor 
muncii din tara noastră — ca rezultat al industrializării țării şi socializării agriculturii, să 
vedem care este realitatea zilelor noastre, de care am fost rupti mai multă vreme, si să 
renuntam la ideile preconcepute, învechite şi dăunătoare de nuanţă fascistă şi să 
mergem pe drumul socialismului creator, pe care merg toți oamenii muncii de la oraşe şi 
sate, nu numai din tara noastră, ci si din țările lagărului socialist’’**’. Şedinţele de 
autodemascare erau programate strict, după o prealabilă pregătire a „conferențiarului”. 
Au fost vizati, in principal, conducătorii legionari sau „directorii de conştiinţă” ai 
Mișcării, figurile ei emblematice, ale căror „autoanalize” erau anunțate şi minuțios 
pregătite. Decizia programarilor se lua după prealabila consultare şi aprobare a 
conducerii Ministerului și a Direcţiei a I-a. 

La 10 aprilie 1964, de pildă, un raport al Grupului Operativ, conținând 
autoanalizele lui Nistor Chioreanu si Ilie Nicolescu, era adresat Direcţiei a III-a, 
„personal tov. general maior Tanase Evghenie”328, Autoanalizele fuseseră susținute de 
Nistor Chioreanu (la clubul secţiei a V-a) şi Ilie Nicolescu (în Fabrică) la începutul lui 
aprilie 1964 „în fata mai multor sute de deținuți reeducati, selecționați”. Discursurile au 


327 Tdem, fond Reţea, dosar nr. 259587, f. 35. 
328 Idem, fond Documentar, dosar nr. 13341, vol. 2, f. 5. 

fost ulterior programate în proximitatea eliberării unei parti importante a deţinuţilor 
conform Decretului 176/1964329. 

După lecturile celor doi, a lui Ilie Nicolescu ținându-se „în fata a circa 600 
deţinuţi din Fabrică şi din alte secții”5%, fusese prevăzut un program riguros. Momentul 
a fost considerat unul de maximă importanţă, ţinând cont de statutul protagonistilor, 
fiind raportat la centru ca o veritabilă victorie pe frontul reeducării. 

Imediat după ce Ilie Nicolescu şi-a încheiat mărturisirea, au fost citite 
fragmente dintr-un așa-numit „Caiet de circulări”%!, conţinând ordinele interne date de 
acesta in 1941. Este supus imediat „demascărilor”. Nichita Pavel, un muncitor 
condamnat în 1941 la 25 ani de închisoare, nu ezită să afirme: „Dl. Ilie Nicolescu face şi 
acum pe nevinovatul si afirmă cu cinism că nu are nici un amestec în repartizarea 
ajutorului legionar în perioada 1941-1942 la Aiud. A uitat că în acea vreme era şef al 
legionarilor din Aiud şi că în timp ce masa de deţinuţi crăpau de foame, el şi cu alți crai 
legionari trăiau boiereşte, că la masă nu le lipseau nici fructele. A uitat că în timp ce 
legionarii de rând erau îndemnați să ţină posturi si să facă rugăciuni pentru sfinții 
legionari, el si cu șleahta lui de tâlhari mâncau salam, brânzeturi, prăjituri, venite de la 


329 Este vorba despre decretul din 9 aprilie 1964 al Consiliului de Stat al R.P.R. privind gratierea 
a 2.920 deţinuţi, dintre care 2.474 erau contrarevolutionari (Idem, dosar nr. 10408, ff. 1-1662). 
Din penitenciarul Aiud au fost puşi în libertate, ca efect al acestui decret, 644 deţinuţi (587 
legionari și 57 din partea P.N.T şi P.N.L.) Dintre aceștia, 174 erau agenţi (Idem, dosar nr. 13341, 
vol. 2, f. 25). 

330 Thidem, f. 5. 

331 Ibidem, f. 6. Din informaţiile existente reiese că acest caiet fusese redactat de Direcţia a III-a si 
pus pe seama lui Ilie Nicolescu. Documentul păstra așa-zisele acţiuni ale fruntașilor legionari din 
prima parte a detenției lor în penitenciar (Ibidem, f. 29). Istoria „descoperirii” documentului este 
simplă: cu ocazia unei şedinţe la unul din cluburile penitenciarului, Ştefan Sotirescu, un deținut 
legionar, mărturiseşte că păstrase ascuns acest caiet: „Domnule Comandant, acum, în pragul 
eliberarii, imi permit sa lichidez ultima rămășiță a fostei mele activități legionare. Am păstrat 
până acum un caiet cuprinzând circularele date de Ilie Nicolescu, pe când era şeful deținuților 
din Aiud” (idem, dosar nr. 13485, vol. 15, f. 84). Operaţiunea este parte dintr-o mai extinsă 
activitate de studiere a materialelor legionare provenind din prima perioadă de detenţie a 
acestora de la Aiud (1941-1948). In urma rebeliunii legionare din 21-22 ianuarie 1941 au fost 
încarceraţi în penitenciarul Aiud câteva sute de membrii ai Mişcării, multi dintre aceștia 
continuându-și detentia si după 1948. Ei au fost considerați „nucleul dur” al legionarilor închiși 
aici. Bună parte din mijloacele folosite în reeducare se inspiraseră de aici, împrumutând — â 
rebours — simbolistica legionară. Raportul reţine că documentul fusese furnizat de Direcţia a III-a, 
ofiţerii G.O. legendând prezenţa acestuia la conferinţe prin ,,descoperirea” în efectele personale 
ale unui deţinut, „care, cu ocazia eliberării, a fost scos şi predat administraţiei” (Idem, dosar nr. 
13341, vol. 2, f. 32). După informaţiile Securităţii, în document erau menţionate diferitele acţiuni 
ale legionarilor din detenţie, sistemul de pedepse administrate celor care greseau etc. Intr-un 
raport înaintat către conducerea M.A.I. şi şefului Direcţiei a III-a se dădeau asemenea exemple: 
„lată o circulară, în care se ordona deţinuţilor cum trebuie să se comporte în noapte «învierii», 
aceștia [detinutii, n.n.], cu lumânări în mână, vor trebui să stea în picioare pe paturi, la ferestre, se 
va începe slujba religioasă, iar pentru auzul tuturor, la momentul potrivit, Ilie Nicolescu va striga 
de la fereastra camerei sale «Cristos a inviat!», şi ei vor răspunde, «adevărat a înviat». Deci, dupa 
câte vedeţi, nu preotul — aşa cum este uzanta bisericească — a pronunțat formula biblică, ci Ilie 
Nicolescu, aceasta pentru a-şi crea un cult al său mistico-legionar” (Ibidem, f. 22). 

familiile nenorocitilor care crăpau de foame. Acum face pe sfântul, pocăit şi nu vrea să- 
şi recunoască păcatele”332, 

„Circulările”, redactate de Direcţia a II-a şi trimise Grupei Operative, fuseseră 
puse în discuție ca o mare descoperire. Securitatea legendase găsirea lor „undeva in 
bagajul personal''3%%5 al lui Stefan Sotirescu, prilej perfect pentru a construi demascarea 
lui Nicolescu. Dincolo de detalierea diferitelor ritualuri legionare, documentul păstra 
amintirea unor practici dure ale membrilor Mişcării Legionare din prima parte a 
detenţiei lor la Aiud. Astfel, pentru „abateri de la disciplina legionară” a „celor care nu 
sunt capabili de autocontrol” se administrau pedepse corporale: „la prima abatere cu 25 
lovituri la spate, iar la a doua abatere, cu 50 lovituri la spate”334 ş.a.m.d. 

Discuţiile care au urmat celor două sustineri au criticat nivelul considerat prea 
putin virulent al autodemascarilor, conferentiarii „fiind întrebaţi si trasi la răspundere 
mai multe zile la rând”335, În final, pentru demascarea celor doi au fost aduşi la club acei 
legionari „folosiţi la munci productive, fiind şi cei mai dârji şi mai competenţi pentru a 
discuta cu Ilie Nicolescu si Nistor Chioreanu”3°, Aceştia i-au reproşat lui Nicolescu 
contrastul cu atitudinea din „Caietul de circulări”: „el, în acele timpuri, era crud si 
terorist, iar la această dată are înfățișare călugărească, blândă, de om nevinovat. Dar 
circularele date, care i-au fost citite în club, in fata a sute de legionari, fiind şi el prezent, 
îi arată adevărata fata. A fost demascat cum pedepsea legionarii cu izolare şi cu câte 25 
si 50 lovituri la spate, după bunul său plac”. Nicolescu fusese considerat — în perioada 
ce făcea obiectul relatărilor (1941) — „comandant” al legionarilor la Aiud. Prezentarea 
„practicilor” a fost urmată de demascări si indignate delimitări. Un deţinut, de pildă, il 
sfatuia să „renunţe la orgoliu, la mitul comandantului”, la „falsul lui creştinism”, 
invitându-l „să vină în mod cinstit in fata celor pe care i-a nenorocit”, să-şi recunoască 
vina, să-şi recunoască „toate porcăriile făcute în trecut și să-i ajuţi pe cei care te mai 
urmează, să scape de povara legionară’338, Un altul, adresandu-i-se lui Chioreanu, i-a 
amintit de „chinurile” la care-l supusese pe el si pe alții, de faptul că în urma bătăilor si 
torturilor administrate, multi au decedat: „Dumneavoastră, domnilor, trebuie să 
raspundeti pentru crimele comise”. Şi concluzionează: „Pe aceştia, noi i-am urmat ani 
de-a rândul, pe această bandă de criminali si asasini”339, 

„Autoanalizele” debutau cu o incisivă critică asumată a Mişcării Legionare, 
catalogată drept o „bandă de asasini”, a practicilor acesteia, ridiculizarea raporturilor 
ierarhice din interiorul organizației sau a ritualurilor religioase, continua prin afirmarea 
„dezlegării de toate jurămintele” făcute şi de „regretul” pentru toate „faptele criminale”. 
După derularea acestui interludiu, urma prezentarea în detaliu a autobiografiei, detinutul 
prezentându-se ca „un om descompus moraliceşte, ambițios, terorist”, „nedrept cu 
oamenii muncii”. Se inventau legături cu fostul S.S.I. ori cu diverse servicii de spionaj 


332 Florian Banu, op.cit, p. 567. 

333 A.C.N.S.A.S., fond Documentar, dosar nr. 13341, vol. 2, f. 23. 
334 Ibidem, f. 31. 

335 Ibidem, f. 22. 

336 Thidem. 

337 Ibidem. 

358 Ibidem, f. 32. 

339 Ibidem, f. 33. 

„imperialiste”, menite să agraveze vinovăţiile. Cel în cauză isi asuma apoi „jafurile si 
crimele legionare”, chiar dacă nu participase în nici un fel la vreunul din evenimentele 
invocate, ,,patronarea” sau „încurajarea” fiind suficiente. Aderenta la Mişcarea 
Legionară garanta asumarea tuturor responsabilitatilor decurgând din activitatea 
organizaţiei. Autodegradarea continua cu recunoașterea faptului că este un „legionar 
ambițios, individualist, patimas şi lipsit de scrupule”, că ,,indusese în eroare legionarii de 
bună credință, determinându-i să-l zeifice pe Codreanu şi să vadă în Horia Sima un 
conducător cu calități excepţionale” (am citat din autodemascarea lui Victor Biris, 
susținută în primele zile ale lunii iulie 1962340), Cazul lui Biriş fusese considerat unul 
dintre cele mai importante, dată fiind notorietatea sa în rândurile deținuților legionari. 
Ca atare, întâlnirea, analiza, discuţiile şi controlul întregii operaţiuni au fost atent 
organizate, dirijate şi raportate Direcţiei a II-a şi conducerii ministerului, personal lui 
Alexandru Drăghici. A fost aleasă celula nr. 32134, unde erau închiși 31 de legionari, 
considerați printre vârfurile Mişcării. Expozeul lui Biriş a fost programat să tina patru 
zile, cu un program strict: în prima zi a prezentat călătoria lui de la Aiud la Bucureşti, în 
cea de a doua zi şi-a prezentat autodemascarea, iar în ultimele două zile, demascarea lui 
C.Z. Codreanu si a lui Horia Sima. În raportul trimis lui Drăghici după eveniment, sunt 
atent monitorizate reacţiile generate. Detinutii apreciau că, în urma celor spuse, se 
„dăduse o lovitură de moarte tuturor legionarilor si simisti, şi antisimiști”, Biris 
„vorbind exceptional de bine, întrecând toate  aşteptările”5%2.  Demascarea 
conducătorilor legionari însă, produsese șocul scontat: ,,.Discutand cu Ilie Nicolescu, 
acesta a plâns timp îndelungat, mărturisind că el a asistat la sinuciderea politică a celui 
mai bun prieten — Victor Biriş — şi că acum când s-au prăbuşit stâlpii cei mai puternici ai 
legiunii, el nu mai poate să ducă pe umerii lui sarcinile [pe] care le-a dus până acum”. Ca 
atare, cere ofițerilor „hârtie pentru a-şi preciza poziţia, arătând în același timp că el 
recunoaşte realizările regimului, înțelege să renunțe la activitatea legionară, dar 
precizează că el este ancorat puternic in crestinism’’3, Un alt deținut, preotul Ion- 
Borsa Dumitrescu ,, a trecut prin transpiratii tot timpul cât Biris Victor a demascat 
activitatea lui Codreanu”, „Victor Vojen a fost foarte amarat si foarte abătut” iar 
„Mironovici s-a îmbolnăvit în acelaşi zi”. După încheierea demascării, „Ilie Nicolescu s- 
a apropiat de el cu lacrimi în ochi și l-a întrebat dacă nu cumva a fost drogat”344, 


340 Tdem, dosar nr. 13237, ff. 130-144. 

341 Celula 321 a fost beneficiara, în aprilie 1962, unei vizite a ministrului Afacerilor Interne 
(Idem, dosar nr. 12613, ff. 66-68). Drăghici le-a fost prezentat deţinuţilor fără a li se spune 
funcţia pe care o ocupă, între deţinuţi trimiterea făcându-se cu sintagma „domnul demnitar”. În 
celulă, la acea dată, erau concentrați 17 șefi legionari, unii „orientaţi” în reeducare, alții 
„oscilanţi”. Drăghici le-a ţinut un discurs despre Horia Sima, prezentandu-l ca fiind „un criminal, 
odios trădător de patrie, care este hrănit cu dolarii papei” (Idem, dosar nr. 13485, vol. 15, f. 144). 
Nu ezită, totodată, să-l pună la punct pe Sandu Mazilu, „ca un element negativist, care se 
menţine pe poziție dusmanoasa” (Idem, dosar nr. 12613, f. 68). Un deţinut isi amintea un sfat 
dat de ministru: „Dumneavoastră să căutaţi să vă lamuriti pe Dvs., de declarații formale nu mai 
avem nevoie!” (Idem, dosar nr. 13485, vol. 15, f. 152). 

342 Tdem, dosar nr. 13237, f. 133. 

343 Ibidem, f. 136. 

344 Ibidem, f. 123. 

Dificultatea unor asemenea mărturisiri era imensă. Într-o declarație luată de 
colonelul Crăciun lui Victor Biriş, la 4 iunie 1962, este povestită încercarea lui Radu 
Budişteanu de a-şi asuma si recunoaşte public „crimele legionare”, acesta recunoscând 
cât de greu îi este „să-şi deschidă sufletul” în fata coreligionarilor, fata de care avusese o 
cu totul altă poziţie înainte. „A vorbit câteva ore fără să reuşească să se desprindă de 
trecut” îi mărturisea Biriş şefului Grupei Operative. „Nu are suficientă forță morală să 
condamne trecutul şi să-i judece pe morţi”. Singurul lucru pe care reuşise să-l articuleze 
a fost doar o „critică aspră a preoţilor legionari care i-au zdruncinat credinţa”. Însă, 
după patru ore de mărturisiri care nu se ridicaseră nici pe departe la nivelul aşteptărilor, 
unul dintre deținuții din sală i-a reproşat dur ineficienta în munca de autodemascare. Nu 
se spusese „nimic esențial”. A urmat o ceartă generală, care a dus la suspendarea 
şedinţei. ,,Expozeul” s-a reluat însă, după ce Budisteanu şi-a reevaluat poziţia, 
autoanaliza având în cele din urmă un real succes. 

Observațiile lui Crăciun privind impactul celor rostite s-a păstrat: „frământarea 
lui Chioreanu şi Ilie Nicolescu a fost marcată în timpul şedințelor”5%, „Ilie Nicolescu, 
desi şi-a propus să fie calm, la sutele de întrebări care i-au fost puse, nu a putut să 
reziste şi a făcut afirmații, că toate se aruncă acum în capul lui, dar că va vorbi și el într- 
o zi, arătând vina adevaratilor legionari”. Acelaşi Crăciun viza „continuarea presiunii 
asupra lor, cu masa de legionari, cu elemente evoluate din apropierea lor şi noi direct. 
Vom căuta noi materiale, noi dovezi despre vinovăția lor. Vom folosi mijloace variate 
până la desfințarea lor totală |subl.n.] si a altora, ca şefi şi ca legionari”348, 

Cine isi imaginează că tribulatiile de la club se făceau fără costuri emoţionale se 
înşeală. O discuţie a detinutului Gabriel Bălănescu** purtată în celulă, imediat după 
susținerea autoanalizei, redă ceva din tensiunea imposibilă a acesteia: „Este ceva 
înspăimântător — auzi, trebuie să ne spunem noi că suntem cei mai odiosi asasini din 
lume, să ne spunem noi singuri criminali. Dureros este că trebuie să scrii acestea, altfel 
nu merge. De multe ori te invidiam pe tine*°, pentru că numai eu ştiu prin câte am 
trecut. (...) Am făcut eforturi disperate, pentru a da un anumit sens declarației făcute la 
club, adică să nu lovesc în căpitan si comandant, dar cu toate acestea, am fost pus in 
situaţia să-i acuz, să-i invinuiesc pentru o serie de fapte. Iti spun, dragă Mircea, că de 
multe ori doream să fiu alături de tine în Zarcă, să sufăr ce-ai suferit tu, decât să fac o 
astfel de declarație”*5!. 

Despre cât de dure erau unele autodemascări şi cât de intens a fost impactul 
„convertirii” asupra constiintelor stau mărturie şi încercările de sinucidere din 


345 Tdem, dosar nr. 13485, vol. 13, f. 237. 

346 Tdem, dosar nr. 13341, vol. 2, f. 23. 

347 Thidem. 

348 Ibidem. Fragmentele provin dintr-un raport al colonelului Crăciun din 28 aprilie 1964 către 
secretarul general al M.A.I., colonelul Dumitru Ion, şi şeful Direcţiei a III-a, gral. mr. Evghenie 
Tanase. 

349 Gabriel Bălănescu, ajutor comandant legionar. 

350 Discutia fusese purtată cu Mircea Nicolau, care fusese încarcerat in Zarcă (Ibidem, f. 21). 

351 Ibidem. 


315 


Mihai Demetriade 


penitenciar ale lui Nistor Chioreanu*? si Ilie Nicolescu*, sinuciderea in 1962 a 
tânărului student la regie Miron Chiraleu%‘, sinuciderea imediat după eliberare a lui 
Victor Biris sau sinuciderea in 1968 a lui Nicolae Petrascu*>. 

În situaţia în care ofițerii G.O. întâmpinau o anumită rezistență în producerea 
„autoanalizei”, fie se apela la „demascare”556, situaţie în care cel vizat „era combătut cu 
vehementa, în fata tuturor, ca element descompus si criminal’’35’, fie la scrierea unor 
articole infamante la gazeta de perete sau se recurgea la „munca de lămurire”, „de la om 
la om”. Se organizau celule unde erau mutați deținuți „convertiți”, care aveau trasate 
sarcini precise privind atragerea celorlalți spre reeducare. Recalcitrantii deveneau 
victimele predilecte, pentru ei aplicându-se un argument functional similar 
experimentului de la Piteşti: cineva cedează dacă un prieten sau cineva apropiat i-o cere 
în mod imperativ, prin propriul exemplu. Este şi cazul lui Mihail Sandu Lazarescu*®, 


352 Despre contextul încercării de suicid a lui Nistor Chioreanu, aflăm din Jurnalul penitenciar: 
Universitatea Aiud, scris de Petre Pandrea în procesul reeducării şi publicat postum sub titlul 
Reeducarea de la Aiud: „Când dr. Victor Biris a relatat, sever, ca fost şi actual procuror, cum a pus 
la cale, cu un an înainte, cu vechii săi amici Ghyka, Chioreanu si Dr. Ilie Niculescu crearea unui 
nou comandament pe tara cu sediul la Aiud, repartizând oameni la conducerea organizațiilor, 
comandantul legionar Nistor Chioreanu, parasutat de Sima cu ajutorul lui Nicolae Petrașcu, 
comandant legionar, a luat o foarfecă şi a făcut tentativă de sinucidere. L-au oprit colegii”. 
Explicaţia gestului transpare câteva rânduri mai încolo. Victor Biriş fusese pus de administrația 
penitenciarului să inventeze un așa-zis comandament legionar pe ţară, pe care să-l denunțe 
împreună cu prezumtivii lui organizatori. In fata unei asemenea dovezi de trădare, venite din 
partea unui prieten, Chioreanu a cedat (Petre Pandrea, op.cit., p. 263). 

353 Gestul este reţinut de un raport din 14 septembrie 1962 înaintat M.A.I. (A.C.N.S.A.S., fond 
Documentar, dosar nr. 12613, f. 176). 

354 Miron Chiraleu, arestat in vara lui 1956, a fost condamnat la cinci ani de detenţie, fiind 
încarcerat la penitenciarul Aiud. Mărturiile despre moartea sa provin de la colegii de detenţie 
Marcel Petrişor (La capăt de drum, laşi, Editura Institutul European, 1997) şi Zahu Pana (Noaptea 
de după gratii. In memoriam: Miron Chiraleu, publicat în revista „Otrigini”, vol. I, nr. 1-2, iulie-august 
1997, S.U.A. apud Matei Călinescu, Ion Vianu, Amintiri in dialog, Memorii, ediţia a III-a, Iasi, 
Editura Polirom, 2005, p. 131), conform cărora Miron Chiraleu a fost găsit spânzurat în atelierul 
de turnătorie al fabricii de la Aiud, la 12 ianuarie 1962. Pregătindu-i-se eliberarea, It. Ivan Ioan, i- 
a prezentat ca o condiție semnarea unui angajament de colaborare cu organele statului, 
amenintandu-l — în cazul unui refuz — cu o condamnare administrativă de 60 de luni, aplicabilă 
imediat după eliberare. Miron Chiraleu a ales, după cuvintele prietenului său bun, Ion Vianu, 
refuzul absolut (Matei Călinescu, Ion Vianu, op.cit., p. 596). 

355 Asupra contextului acesteia, a se vedea nota 44. 

356 În afara cluburilor, operațiunea se derula si în așa-numitele „camere de demascare” 
(A.C.N.S.A.S., fond Documentar, dosar nr. 12613, f. 116). 

357 Tdem, dosar nr. 13237, ff. 160-161. 

358 Există numeroase declaraţii ale deţinuţilor ce retin inițiala rezistență a lui Mihail-Sandu 
Lăzărescu in fata asalturilor ofițerilor G.O. Încercând să se delimiteze, neparticipând la 
reeducare, Lăzărescu motiva: „nu am căderea de a face educaţie altora”, „lipsa mea de aptitudine 
politica (...) mă împiedică să mă consider cea mai potrivită persoană de a da lecţii altora, eu pot 
răspunde de propria mea conștiință şi de propriile mele convingeri, dar nu mă consider îndatorat 
să caut a câștiga pentru aceste convingeri ale mele pe alti deţinuţi pe calea unui articol publicat la 

pus de Crăciun să-l convingă pe părintele Ioan de la Vladimiresti (Corneliu-Silviu 
Iovan): „m-am deplasat in Zarcă in ziua de 12 aprilie a.c. pentru a lua contact cu 
detinutul Iovan Corneliu-Silviu, cunoscut sub numele de părintele Ioan de la 
Vladimiresti. In confruntarea pe care am avut-o cu sus-numitul, i-am arătat că am venit 
la el pentru a cunoaște poziţia lui fata de activitatea de reeducare si pentru a-i aduce la 
cunoştinţă, la rândul meu, motivele pentru care eu personal am aderat la aceasta 
activitate şi a-l informa despre desfăşurarea ei în penitenciar. În cursul acestei 
convorbiri detinutul lovan m-a informat că în cursul lunii decembrie 1963 a ajuns la 
concluzia că datorează supunere si respect guvernului democrat-popular si a luat 
hotărârea ca pe viitor, în orice condiţii, în închisoare sau în libertate, să se abțină de la 
orice manifestare prin fapte sau vorbă împotriva regimului. Temeiul pe care isi 
fundamentează această hotărâre este credința că este vorba, ca în orice stăpânire, de 
voinţa lui dumnezeu. L-am întrebat mai întâi dacă se socoteşte suficient de ferm pe 
această hotărâre pentru a o împărtăşi şi altora, în mod public. După o oarecare ezitare, 
care m-a obligat să-i amintesc că de vreme ce actualul regim este voit de dumnezeu, 
aceasta înseamnă că are datoria să comunice această voință divină şi altora, detinutul 
Iovan a acceptat că are efectiv această datorie”359, 

Dincolo de argumentatia necesităţii divine a istoriei, agentul reeducării solicită 
motivații suplimentare pentru „demascare”, unele de ordin politic: „I-am arătat că 
poziţia lui este insuficientă, pentru că în vederea convingerii altora de seriozitatea acestei 
poziţii, nu este de ajuns să aprecieze regimul democrat-popular ca pe orice alt regim din 
istorie, ca pe regimul lui Carol al II-lea sau Antonescu, care, întrucât au avut ființă, au 
fost şi ele expresia voinței divine”5% Trebuia, cu alte cuvinte, sugerat argumentul 
„superiorității socialismului asupra altor regimuri precedente sau a celor ce uneltesc 
împotriva socialismului”. Munca de convingere continua pe multiple alte planuri, 
mizând pe anularea oricăror strategii de apărare şi vizând implicarea explicită în 
procesul demascării. Scrupulului invocat de Corneliu-Silviu Iovan, cum că acesta este 
călugărit şi nu i s-ar părea potrivită implicarea în politică, i se răspunde prin invocarea 
„necesităţii de a-şi cerceta cinstit convingerile interioare” pentru a-şi „răspunde sincer 
dacă nu cumva apărarea pe care şi-a construit-o nu ascunde în realitate o poziţie de 
neîncredere şi vrăjmăşie fata de regim”361, Dintr-o atare argumentare circulară nu se 
putea ieşi, erai, in mod necesar, prizonierul necesității autodemascării. 


gazeta de perete” (Idem, fond Reţea, dosar nr. 259587, f. 42). Se pare însă că, în cele din urmă, 
presiunile din penitenciar l-au determinat să se implice mai intens. 

359 Ibidem. Ortografia specifică aparţine autorului „Declaraţiei”, dată la 18 aprilie 1964. 

360 Thidem. 

361 Ibidem, f. 43. 

»Munca cu cartea”, practica recenziilor şi gazeta de perete 


„Lasă mormăiala «isichasmului» (rugăciunea inimii) 
si lumina taborică, părăseşte temporara vecinătate 
continuă a tinetei şi vino la lumină, să te 
documentezi”562, 


Într-o adresă a Grupei Operative către Alexandru Drăghici din 16 mai 1962, 
gazeta de perete era descrisă drept „un mijloc în munca cultural-educativă unde 
deţinuţii scriu articole referitoare la sectoarele de muncă, prin care sunt popularizate 
rezultatele bune şi combătute lipsurile”>°. În afara „criticilor în muncă” aici se publicau 
si „un număr de articole care demască unii deținuți care intretin atmosfera legionară si 
exercită influență asupra altora”5%, rolul principal fiind acela de instrument al 
demascării, făcând publice situaţiile de nesupunere, criticând „poziţiile echivoce” sau 
„atitudinile nesănătoase”, satirizând rezistențele65. Articolele care urmau să fie afişate la 
gazeta de perete se citeau înainte la club, în fata tuturor deţinuţilor, după care făceau 
obiectul unor dezbateri. 

Cum locul acesteia era la cluburile penitenciarului, multi dintre deținuții aflați 
pe celular (secţiile V şi VI) nu puteau „beneficia? de informaţiile publicate aici. Drept 
urmare, Crăciun a obţinut aprobarea lui Drăghici privind înființarea unui asa-numit 
„buletin intern”, menit să circule în rândul deţinuţilor, care cuprindea „articole 
referitoare la realizările regimului nostru”, dar şi „articole demascatoare la adresa «gărzii 
de fier» şi a unor legionari, ca cei care au ucis, cei care au furat prin spargere de la CFR, 
cei care au trădat patria etc’, 

Dăm în cele de mai jos câteva exemple de astfel de articole publicate la gazetă, 
în primele luni ale anului 1963. Mai întâi „Hronic de ianuarie”, unde fuseseră luate în 
discuţie evenimente derulate în prima lună a anului: eliberarea unui lot de deţinuţi, 
declarațiile unor foşti comandanți legionari şi rolul acestora în procesul reeducării etc.; 
„Un răspuns” — analiza şedinţei de producție din februarie, a greşelilor şi a posibilităților 
de îmbunătăţire a muncii cultural-educative; „A te culca pe o ureche” — publicată în 
martie, privind „delăsarea în muncă şi disciplină”; ”Medalion” — portretul unui deţinut 
refractar reeducării și „atitudinea ce trebuie luată față de asemenea elemente”; „30% 
rebut la turnătorie” — critica unor „deţinuţi ce nu-şi dau interes în muncă”; „Ce sunt?” — 
„analiza atitudinii unor deținuți care nu s-au încadrat in munca educativ-culturală”; 
„Etapă” — bilanţul activităţii deţinuţilor din „Clubul tineretului” după patru luni de 
reeducare; „Şarpele iese la drum” — atitudine fata de detinutul Călinescu N. sau 
„Stârvul” — având acelaşi subiect; „O colecţie de cretini şi ticăloşi” — critică fata de 
poziţia refractară reeducării a 18 deținuți” ş.a.m.d. 


362 Idem, fond Documentar, dosar nr. 13341, vol. 2, f. 235. Fragmentul îi aparţine doctorului 
Alexandru N. Popovici. 

363 Tdem, dosar nr. 12613, f. 81. 

364 Thidem. 

365 Idem, dosar nr. 13483, vol. 1, f. 237. 

366 Tdem, dosar nr. 12613, ff. 81-82. Aprobarea lui Draghici a fost data la 26 mai 1962. 

367 Idem, fond Reţea, dosar nr. 291961, ff. 178-178v. 

Alături de gazeta de perete a funcționat la Aiud şi o gazetă satirică%5 numită 
„Urzica”, unde erau ridiculizate comportamentele legionare, crezurile, idealurile unor 
vârfuri legionare, practicile catalogate drept „bigote” sau refuzul reeducării. Ea a fost 
dublată de „Brigada artistică de agitatie”>°, care era organizată asemenea unei trupe de 
teatru, piesele fiind scrise de deținuți. 

Cum s-a afirmat deja, activitatea de la cluburi presupunea şi prezentarea unor 
recenzii de carte“. Volumele propuse spre recenzare erau alese în funcție de o anumită 
temă sau prin raport cu profilul intelectual al recenzentului. Astfel, în februarie 1963, 
sub egida Lupta de secole între religie şi stiință sunt supuse spre dezbatere următoarele titluri: 
Cind şi de ce a apărut religia, de V. Oprescu, Adevărul despre năluciri, de I.M. Stefan, De ce 
doarme şi visează omul, Semnele cereşti, de I.M. Stefan, Despre reanimare, de S. Halevy, 
Povestirile şi adevărul asupra pământului (SRCC Cluj), Despre superstiții (SRCC Cluj), Unele 
fenomene ceresti neobisnuite (SRCC Cluj), Universul văzut de stiință si religie de I. Dima, 
„Antiromânismul moralei religioase, de K. Dănilă, Încă un aspect al religiei: Inchizitia, Morală şi 
religie, de Popescu Neveanu, Biblia hazlie, de I. Taxil şi Legendele evanghelice de Kriveliov>”. 

Erau vizati, cu precădere, autorii români, cum rezultă din indicațiile primite de 
la Alexandru Drăghici5?, fiind frecventati însă şi clasicii ruşi. La ordinul ministrului 
Afacerilor Interne se introduc pentru lectură seria Opere aparţinând lui Mihail 
Sadoveanu, Nicolae Filimon, Bolintineanu si Mihail Sebastian, Banigan de V. Em. 
Galan, Drum deschis de Şerban Nedelcu, Descu/t de Zaharia Stancu, Tablete de cronicar de 
Tudor Arghezi etc.33 Ponderea era reprezentată însă de literatura proletcultista sau de 
brosurile de propagandă, precum: Reportaj din secolul al XXI-lea, Te slăviz tară noud, Mitrea 
Cocor, Bătălie în mars de Galina Nicolaevna, Ami de şcoală de B. Nujici etc., care se citeau 
la club şi se „prelucrau” în celule. 

Nu trebuia uitat însă scopul unei recenzii. Detinutul Gheorghe loan 
Constantinescu, de pildă, în ,,Declaratia” sa, îşi exprima dezamăgirea că unii fac recenzii 
de carte uitând să arate „tocmai ce trebuie arătat.... scopul în care sa [sic!] scris această 
lucrare — schimbarea mentalități vechi si formarea omului nou, îndrumarea spre 
socializare şi mai ales indicarea rolului partidului în formarea şi îndrumarea scriitorilor 
noştri pe drumul realismului socialist”'574. 

Lecturile nu se limitau la beletristică si recenzii, fiind „prelucrate” articolele din 


xr? 


„presa noastră”, ca: ,,Fluctuatia de la bursa din New York, Grevele din Spania, 


368 Tdem, fond Documentar, dosar nr. 12613, f. 121. 

369 Idem, fond Reţea, dosar nr. 291961, f. 179v. 

379 Unele recenzii, conferințe sau articole de ziar erau transmise printr-un sistem de difuzoare, 
penitenciarul Aiud fiind dotat cu o instalaţie de 200 asemenea aparate: „Rugăm să ni se aprobe 
instalarea unor difuzoare în locurile de detenţie, întrucât in celular, unde avem până la această 
dată prinse în procesul muncii cultural-educative peste 100 camere mici şi urmează să cuprindem 
şi restul de aproximativ 300, activitatea se desfăşoară foarte greoi”. Fragmentul provine dintr-un 
raport înaintat de Grupul Operativ Aiud către M.A.I., Cabinet I, la 8 iulie 1962” (Idem, fond 
Documentar, dosar nr. 13237, f. 143). 

371 Tdem, fond Reţea, dosar nr. 291961, f. 178. 

372 Îndrumările fuseseră date în urma unei inspecții din 21 aprilie 1962. 

373 Idem, fond Documentar, dosar nr. 12613, f. 89. 

374 Tdem, fond Reţea, dosar nr. 259587, f. 35. Este vorba despre Sandu Mihail Lăzărescu. 

Cuvantarile tov. Hrusciov si a lui Modibo Keita cu ocazia vizitei acestuia in Uniunea 
Sovietică”575 sau „Dobrogea astăzi” ori „Aspecte din Maramureş”3%6. De pildă, un 
articol precum ,,Colectivizarea şi satul nou” de lonel Pop, publicat în cursul lunii aprilie 
1962 în ziarul „Contemporanul”, era menit convingerii țăranilor aflați în detenţie că 
regimul comunist era intens preocupat de soarta lor, punându-le la dispoziţie toate cele 
necesare desfăşurării muncii. Un impact similar era vizat pentru muncitorii aflați in 
detenție cu articolul „Galaţi şi Hunedoara”, publicat în aceeaşi perioadă de 
hebdomadarul amintit. 

Un efect deosebit l-a avut, aşa cum recunoștea colonelul Crăciun într-un raport 
înaintat lui Alexandru Drăghici, prelucrarea „Directivelor Congresului al III-lea al 
P.M.R. cu privire la planul de dezvoltare a economiei naţionale a R.P.R. pe perioada 
1960-1965”: „Acest important document a venit să spulbere zvonurile dușmănoase ce 
circulau printre deţinuţi cu privire la iminenta schimbare a formei de guvernământ din 
tara, netrăinicia regimului nostru etc., zvonuri care erau întreținute de către deţinuţii 
legionari sub influența cărora se găseau, producându-se o ruptură între deţinuţii 
oscilanti în concepţie şi deţinuţii fanatici legionari — aceştia din urmă fiind din ce in ce 
mai izolați si fără a mai avea greutatea specifică în orientarea generală a detinutilor’”>””. 

Un alt fragment de cultură penitenciară era reprezentat de produsele 
propagandistice expediate de Serviciul Cultural-educativ din cadrul D.G.P.C.M. în 
forma unor conferințe social-culturale şi tehnico-stiintifice. Cităm mai jos câteva 
exemple: „O istorică realizare a ştiinţei şi tehnicii sovietice. Lansarea primului om în 
cosmos”, „Legătura şi influența reciprocă dintre ştiinţele naturii si ştiinţele sociale”, 
„Omul transformator al naturii”, „O călătorie în viitorul patriei noastre”378 sau 
conferințele cu temă antireligioasă ţinute în primele luni ale lui 1962: „Adevărul despre 
credința în suflet și nemurire”, „Semnele cereşti şi tălmăcirea lor adevărată”, 
„Cunoştinţe despre Univers’””. 

Existau însă şi alte tipuri de prelegeri, ţinute de diverşi oficiali ai partidului, ale 
căror echipe de propagandă veneau în penitenciar pentru un ciclu de conferinţe. Spre 
exemplu, în ianuarie 1963, Regiunea de partid Cluj a organizat cu ajutorul secretarului 
responsabil cu propaganda Ioan Beu, o suită de întâlniri la cluburile penitenciarului. 
Altele erau susținute de profesori de la Universitatea „Babeş-Bolyai” din Cluj, de pildă 
profesorul Aurel Negricioiu, care a susținut conferința cu tema „Dezvoltarea economiei 
şi industrializării socialiste în tara noastră”5% sau Constantin Daicoviciu („Despre istoria 
si existența poporului român”), directorul Teatrului National din Cluj, Isac Dumitru 
(„Dezvoltarea artei si culturii în R.P.R.”) sau conferința susținută în fata a 1.700 de 
deținuți de un activist al Comitetului Regional P.M.R. Cluj, Ion Voicu, cu titlul 
„Democratismul socialist şi legalitatea populară”. Textul stârnise „un puternic interes”, 


375 Tdem, fond Documentar, dosar nr. 12613, f. 130. 

376 Idem, dosar nr. 13483, vol. 1, f. 94. 

377 Ibidem, f. 92. 

378 Ultima conferință era o prospectare futurologică: au fost „înfăţişate numărul fabricilor noi, a 
secţiilor, construcțiilor ce se vor face până în anul 1965”, fapt ce a generat un „entuziasm” 
general în rândurile deţinuţilor Idem, dosar nr. 13485, vol. 15, f. 122 bis). 

379 Tdem, dosar nr. 12613, ff. 99-100. 

380 Tdem, fond Retea, dosar nr. 259587, f. 62. 

fiind nominalizate noile „forme de participare a maselor populare la înfăptuirea 
justiției”. Sunt criticate „partidele de clasă”, reprezentând doar minoritățile economic 
privilegiate ale fostului regim şi elogiată justiția populară cu „comisiile ei de judecată 
tovărăşească”%8!., Singura democraţie autentică fusese introdusă de Partidul Comunist, 
garantul liberului acces la justiție. 

Nu in ultimul rand, trebuie amintite dizertatiile tinute de detinutii insisi, pe 
teme sugerate de administrație. Au ținut asemenea conferințe: Victor loan Vojen, Iosif 
Costea, pr. loan-Borşa Dumitrescu, Victor Biriş, Dumitru Stăniloaie sau Gheorghe 
Parpalac. De exemplu, în prezenţa lui Crăciun, la 13 iunie 1962, în celula 321, „unde 
sunt concentrați şefii legionari Nistor Chioreanu, Victor Biris, Victor loan Vojen, Radu 
Mironovici, Radu Budişteanu”, a fost citit articolul lui Nichifor Crainic, cu privire la 
Emil Cioran, publicat în „Glasul Patriei” cu aceeaşi ocazie fiind lecturata și „declarația 
de desprindere totală de mişcarea legionară” a lui Radu Gyr***. Produsele culturale ale 
cluburilor deveneau cărți. Un raport din 25 aprilie 1964 menționează, de exemplu, trei 
asemenea lucrări: Isprăvi de bandiți în odăjdii, Fiara cu cămaşă verde şi Tinicheana mortiP®>. 
Operele aparţineau deţinuţilor de la clubul secţiei a V-a a penitenciarului, cel mai mare 
de la Aiud, coordonat de ziaristul loan Valeriu Popa3, documentând „tabloul activității 
criminale a organizaţiei legionare”385, 

Multe materiale prezentate la club erau conştiincios reluate, seara, în 
dormitoarele comune. Momentul era denumit, poetic, „ora de lectură colectivă”. Înainte 
de culcare, deținuții aveau posibilitatea să afle, de pildă, despre faptele de arme ale unor 
activişti de partid, „care în timpul foametei din 1946 au împiedicat pe un negustor 
speculant si hraparet, care, în setea lui după avere, nu tinea seama de vieţile omeneşti, 
să-şi vândă într-un sat făina lui mucedă amestecată cu rumeguş, spunându-le oamenilor 
să aibă încredere în partid şi răbdare o zi, două, că trebuie să sosească grâul trimis de 
oamenii sovietici, ca o înțelegere frățească pentru noi”. Relevanta unei asemenea 
naratiuni hilare a fost subliniată de „hohotele de râs [care] au pornit din toate colțurile 
dormitorului"386, 

Un alt moment important era prezentarea unor filme documentare şi diafilme, 
prin intermediul „caravanei cinematografice”, încercând să fie manipulată imagistic 
realitatea de dincolo de ziduri. Erau vizionate jurnale de actualități (e.g. „1 mai 
1962387), scurt metraje ca: „Unirea face puterea” (referitor la contopirea a două 
gospodării colective din comuna Coşoveni, raionul Urziceni), „Cartierul Floreasca în 
1959” (prezentat în iunie 1962, despre noile prefaceri ale arhitecturii urbane din 
Bucuresti) etc., dar şi filme artistice, cu un pronunţat conținut propagandistic (e.g. 


381 Idem, fond Documentar, dosar nr. 13485, vol. 15, ff. 256-257. 

382 Tdem, dosar nr. 13237, f. 145. 

383 Idem, dosar nr. 13341, vol. 2, f. 39. Cităm aici câteva din titlurile articolelor ce compun 
lucrările citate: „Fascismul in odăjdii aurite”, „Pistoalele rânjeau de sub sutane”, „Arsenalul de la 
Rarău”, „Clericii teroriști ai lui Codreanu”, „În numele Domnului, foc!” „Pentru credinţă, 
taica...” (Ibidem, £. 41). 

384 Thidem, f. 39. 

385 Thidem, f. 41. 

386 Tdem, fond Reţea, dosar nr. 259587, f. 44. 

387 Tdem, fond Documentar, dosar nr. 13237, f. 131. 


321 


Mihai Demetriade 


„Rămâi cu noi”, film gruzin>**). Noile cuceriri edilitare erau prezentate in pelicule de 
genul „Pe drumurile României” sau „Bucureşti-Eforie-Bicaz”, difuzate in 1960. 
Imaginile produseseră „o puternică impresie asupra deţinuţilor din fabrică”%%, unul 
dintre ei spunând unei surse a G.O.: „Domnule, ceea ce văd acum mă face să-mi plec 
privirea în fata comuniştilor. Nu am putut dormi toată noaptea la gândul realizărilor de 
afară’, 

Peliculele cu „rezultatele obținute de colectivişti” erau considerate extrem de 
bine venite, considerându-se că „folosul adus de ele în desfăşurarea muncii culturale 
este mare”%!, Astfel, detinutul Nicolae Grigorescu mărturisea că filmul despre G.A.C. 
Tibucani, difuzat în penitenciar la 15 iulie 1962, „valorează mai mult decât o sută de 
Cărți "5%, 

La vizionarea materialelor erau aduşi cât mai mulți deţinuţi, uneori mai bine de 
jumătate din cei închişi la Aiud?’ pentru ca impactul să fie maxim, celor care refuzau 
participarea interzicandu-li-se să mai vada alte filme”. 


Călătoriile de documentare prin tara practicate cu „vârfurile” legionare 


„Impresiile mele din această călătorie încep odată cu 
ieşirea de pe poarta închisorii. Odată ieşiţi în şosea 
am fost întâmpinat de o iluminare atât de plăcută 
ochilor. Stâlpii de beton îmbrăcaţi în lumina 
neonului au luat locul stâlpilor incovoiati şi unşi cu 
păcură de odinioară, oamenii peste tot îmbrăcaţi 
bine, casele vechi mohorate au dispărut, au apărut 
case frumoase, cu un colorit viu, cu ghiveciuri [sic!] 
cu flori la ferestre. O curăţenie uimitoare peste tot. 
Tot ce se vede este frumos, de la haina unei femei, 
până la peisajul câmpiei, totul este înveselit. Din 
moment ce intri in contact cu exteriorul iti dai 
seama că intri într-o lume unde nu se petrece ceva 
întâmplător, ci se vede că este un spirit 
coordonator, spirit al cărui tel este clar, precis”5%5. 


Scopul călătoriilor „de documentare” era infirmarea versiunilor pesimiste 
despre viata din afara zidurilor, care circulau printre cei încarceraţi, dar si elogierea 
pasilor făcuți de democraţia populară pentru „creşterea nivelului de trai” al maselor3%, 


388 Thidem, £. 131. 

389 Idem, dosar nr. 13483, vol. 1, f. 92. 

390 Thidem, f. 92. 

391 Idem, dosar nr. 13237, f. 159. 

392 Idem, dosar nr. 12613, f. 158. 

5% La vizionarea peliculei gruzine „Rămâi cu noi” fuseseră aduși pentru vizionare 1.300 deţinuţi 
(Idem, dosar nr. 13237, f. 131). in alt loc gasim mentionata cifra de 2.000 detinuti adusi sa vada 
producţiile proiectate (Ibidem, f. 159). 

394 Idem, dosar nr. 13341, vol. 1, f. 8. 

39% Mărturia îi aparţine lui Victor Ioan Vojen și a fost data „în după masa zilei de 1 iunie 1962” in 
celula 321 a penitenciarului Aiud (Idem, dosar nr. 13237, f. 165). 

39% „Considerăm că cei propusi de a fi transportaţi in localităţile indicate, reîntorşi în penitenciar, 
prin discuţiile ce le vor purta cu ceilalți deținuți, vor arăta realizările obținute de regimul nostru, 

Victor Biris, Radu Budisteanu, Nichifor Crainic sau Victor Vojen au fost dusi, 
individual, cu mașina pe anumite trasee prestabilite, „prin locuri unde realizările 
poporului nostru sunt foarte mari’, arătându-li-se obiectivele industriale, construcțiile 
noi ori fata renăscută a agriculturii cooperativizate. Ele se realizau sub stricta 
supraveghere a unui colectiv de ofiţeri, condus de Crăciun3%. Unele deplasări se făceau 
conspirat, pentru a nu fi devoalate adevăratele intenţii ale ofițerilor, pretextul unei 
anchete sau confruntări fiind suficient. 

Traseele era planificate pentru fiecare caz în parte, în funcţie de locurile pe care 
detinutul le frecventase înainte de arestare sau de cele de care se simţea legat emotional: 
Victor Biris*°? şi Mircea Nicolau+% fuseseră duşi la Blaj, Medias şi Sighisoara, Dumitru 
Groza, Victor Vojen! şi loan-Borşa Dumitrescu la Cluj şi Hunedoara, Petre Tocu, 
Savin Constantin şi Iosif Costea la Bucureşti?. Unele călătorii erau programate de 1 
mai, pentru ca deţinuţii să vadă pregătirile ocazionate de Ziua Muncii. La finalul 
călătoriei le erau cerute impresiile în formă scrisă, pentru a fi lecturate la club. 

Confesiunea se transforma într-o geografie a redemptiei, unde fiecare loc vizitat 
se constituia într-un prilej pentru demascare şi autodemascare. Transformarea drumului 
în povestire si, mai cu seamă, într-una autoacuzatoare, constituia unica miză a 
„excursiei”. „Procesul de conştiinţă” era urmarea firească a unor astfel de experiențe”. 


zdruncinând astfel încrederea în versiunile calomnioase, care încă mai continuă să circule si să 
influențeze în mod negativ deținuții Idem, dosar nr. 13483, vol. 1, f. 243). 

397 Ibidem, £. 221. 

398 Idem, dosar nr. 12613, f. 120. 

39% Prima sa ieşire, conspitata sub pretextul unui supliment de anchetă desfăşurat la Bucuresti, a 
avut loc în intervalul 13-21 decembrie 1961. Biris era incarcerat din 1941, nefiind niciodată scos 
din penitenciar: „Deplasarea legionarului Biriş Victor la Bucuresti, considerăm că va avea o 
influență pozitivă asupra atitudinii şi concepţiilor lui despre regim, văzând marile realizări ce s-au 
înfăptuit pe traseul pe care va fi transportat, ca: Sibiu, Braşov, Ploieşti şi Bucureşti. Pe tot 
parcursul drumului Biriș a fost însoţit de colonelul Gheorghe Crăciun si de alti lucrători ai 
Grupului Operativ” (Idem, dosar nr. 13483, vol. 1, f. 246). Intr-un raport din 9 ianuarie 1962 
despre această vizită, Crăciun comunica conducerii M.A.I., Cabinet IH, cum „că cele văzute l-au 
impresionat in mod deosebit” (Idem, dosar nr. 13484, vol. 5, f. 87). 

400 „Acesta, deşi a văzut realizările regimului nostru, când i s-a cerut să-şi dea părerea despre 
acestea, a declarat că într-adevăr, am obținut ceva realizări, dar cand i s-a cerut să scrie despre 
cele văzute, două zile a conceput, apoi a scris, dar a precizat că s-a simţit obligat să înregistreze 
un fragment din înfăţişarea de azi a țării, însă isi permite să precizeze pentru ca administraţia să 
aibă o imagine exactă a modului său de a gândi, că în urma celor constatate nu a devenit un 
simpatizant al regimului. Am luat măsuri ca să fie izolat într-una din camerele de pe secția Zarcă” 
(Raport către Direcţia a I-a din 15 mai 1962, Idem, dosar nr. 12613, f. 87). 

401 Un raport către Direcţia a I-a din 15 mai 1962 reţine o declaraţie a lui Vojen: „Hunedoara — 
un adevărat oraş al socialismului!” (Ibidem, f. 85) 

402 Thidem, £. 182. 

403 Victor Biris, sintetizând impresiile călătoriei prin tara, afirma: „văzând realizările regimului 
nostru, făcându-şi un proces de conştiinţă, a ajuns la concluzia că mișcarea legionară a fost o 
bandă de asasini şi se consideră dezlegat de toate jurămintele, regretând toate faptele criminale 
pe care le-a făcut şi că urmează să-și facă autobiografia in fata celor din camera, demascandu-si 
întreaga sa activitate. A doua zi, luând cuvântul s-a prezentat ca un om descompus moraliceşte, 

Actiunea avea, astfel, un dublu rol: compromiterea detinutilor, prin implicita acceptare a 
acestui scenariu rizibil, si implicarea lor ca actori direcți în munca de reeducare. 
Deplasările nu se făceau decât pentru cei evidentiati in munca de reeducare, motivaţia 
subliniind „aportul deosebit si valoros adus [de aceştia, n.n.] în munca cultural- 
educativă”, fiind înţelese drept „recompensă” şi urmărind „întărirea convingerii 
deţinuţilor asupra regimului nostru'"404. 

Victor Biriş, spre exemplu şi-a descris călătoria „prin comparaţie cu ce-a văzut 
el pe drum si de ce evenimente si oameni și-a adus aminte din trecut. Astfel, în drumul 
de la Aiud la Alba Iulia, văzând câmpul frumos, oamenii voiosi, curati, bine îmbrăcați, 
spunea el că îşi aduce aminte de anul 1944 când, coloana de deținuți de la Aiud se 
refugia la Alba Iulia. Lângă el era Grigore Baciu, fost prefect legionar de Alba Iulia, care 
îi spunea că Horia Sima l-a trimis pe el în tara în 1943 cu ordin pentru Biris, ca să-l 
ucidă pe Antonescu, că în timp ce coloana mergea spre Alba Iulia si oamenii disperaţi 
fugeau de război, Horia Sima dădea la radio ordin legionarilor să lupte în tara lor în 
folosul Germaniei hitleriste. Ajungând la Sibiu, şi-a adus aminte de comandantul general 
Corneliu Georgescu, care a făcut acolo avocatură şi care, fugar fiind în Germania, 
organiza prizonierii români pentru a-i trimite să lupte împotriva armatei țării. Trecând 
prin Sâmbăta, lângă Făgăraş, şi-a amintit de Nicolae Petraşcu, care a pus organizația 
legionară în slujba spionajului american. La Brașov şi-a adus aminte de amanta 
legionarului Victor Enăchescu, pe care acesta a impuscat-o din gelozie, de amanta lui 
Horia Sima, legionara Patrichi, care în urma unui conflict sentimental cu Horia Sima s-a 
aruncat în prăpastie. La Sinaia şi-a amintit de Nicadori, care l-au ucis pe Duca. La 
Ploieşti şi-a adus aminte de echipa lui Nichi Dumitrescu, care din ordinul lui Horia Sima 
l-a ucis pe Călinescu si-apoi Carol a ucis 400 de legionari” 405, 

Impresiile de călătorie erau comunicate prin intermediul unei conferințe special 
organizată la clubul penitenciarului, în fata unui grup cât mai numeros de deținuți, care 
trebuiau să facă diferite comentarii. Impactul era urmărit precis, fiind atent urmăriți cei 
care continuau să se pozitioneze reactiv, contestatar ori „comentau duşmănos”. 

Efectele vizitelor, supradimensionate de condiţiile de izolare, înfometare si 
propagandă, au fost de multe ori devastatoare: „Budişteanu, reîntors din călătoria de 
documentare, ne-a arătat că este «copleşib» şi profund «zdruncinat» de impresiile 
produse asupra lui de realizările socialiste din satele și orașele pe care le-a vizitat. A 
insistat nu numai asupra construcțiilor, ci şi asupra noului tip de om întâlnit pe parcurs : 
bine hrănit, îmbrăcat, curat, sigur pe sine ca un om care trăieşte liber si sigur pe trăinicia 
noii oranduiri. O impresie deosebită l-a produs aspectul general estetic, care încântă 


ambițios, terorist, în calitate de magistrat nedrept cu oamenii muncii. A arătat ca a fost in 
legătură cu serviciul de spionaj japonez, în serviciul spionajului german şi în serviciul lui 
Moruzov, că în calitate de secretar general al M.A.I. a încurajat şi patronat jafurile şi crimele 
legionare, că are pe conștiință uciderea demnitarilor — la Jilava, că a fost supus orbeste lui Horia 
Sima, şi-a desfășurat în detenţie activitatea legionară până în 1961. S-a înfățișat ca un legionar 
ambițios, individualist, patimas si lipsit de scrupule, a arătat ca el a indus în eroare legionarii de 
bună credință, determinându-i să-l zeifice pe Codreanu si să vadă în Horia Sima un conducător 
cu calităţi excepționale” (Idem, dosar nr. 13237, ff. 119-120). 

404 Tdem, dosar nr. 12613, f. 182. 

405 Idem, dosar nr. 13237, f. 119. 

ochiul şi înalță sufletul. A făcut comparații cu centrele orăşeneşti din Apus+%, pe care le 
socotește învechite. Tragand concluzii de ordin politic, a arătat că nici un alt regim 
politic nu ar fi fost capabil de realizările marete ale socialismului. Şi-a mărturisit dorința 
de-a se încadra în noua ordine social-politică a țării. Efectul produs de expunere a fost 
general şi profund”. 

Imaginile citadine prezentate erau complet distorsionate, telescopate ideologic 
dintr-un trecut înapoiat si marcat de inechitati sociale şi economice într-un viitor 
luminos, al ,,constiintelor superioare”. Tara pe care o întâlneau era „cu totul schimbată 
la față”, oraşele erau „de nerecunoscut”, respirând prin toți porii „viața nouă care 
pulsează cu vigoare tinerească în noul popor care a rezultat din revoluția socialistă”. 
„Marea disciplină şi curățenie” domina peisajul. Copii, femeile şi bărbaţii întâlniți pe 
străzile noilor oraşe reflectau „o conştiinţă superioara’’4"8, 

O relatare însoțită de rezerve era aspru pedepsită. Astfel, Mircea Nicolau, după 
un asemenea parcurs, acceptă să descrie „realizările regimului nostru”, rezervandu-si 
însă dreptul de a spune că, în ciuda celor prezentate, nu a devenit un simpatizant al 
regimului. Reacţia lui Crăciun este imediată: „Mircea Nicolau să fie demascat in fata 
deţinuţilor care au făcut progrese în munca cultural-educativă, să citească personal 
declarația pe care a scris-o, în fata deţinuţilor care sunt la reeducare, apoi să fie din nou 
izolat în Zarcă şi urmărit informativ în continuare”. 

Regizarea contactului cu exteriorul este vizibilă şi în controlul corespondenţei. 
Scrisorile rudelor celor încarceraţi aveau „conţinutul verificat şi cenzurat de noi, pentru 
ca sub un conţinut ce ar părea favorabil scopului ce ne propunem să nu se strecoare 
ştiri ce-ar dăuna muncii de educare”*!0, Corespondenta urma să fie „redactată de familia 
detinutului respectiv sub îndrumarea si controlul organelor noastre regionale pentru a se obține 
rezultatele scontate de noi”*!! |subl.n.]. Rolul lor era să confirme munca de propagandă dusă 
în penitenciar („să aibă un conţinut favorabil muncii cultural-educative”) şi mai ales să 
risipească zvonurile privind represiunea Securităţii asupra rudelor celor închişi sau 
dificultățile şi sărăcia vieţii de zi cu zi din tara. Scrisorile deveneau instrumente ale 
reeducării: „aceste scrisori, pe lângă celelalte forme ale muncii educative cu deţinuţii, 
[trebuie, n.n.] să contribuie la schimbarea concepțiilor şi a atitudinii lor fata de 
societatea noastră socialista’’4!*, Citirea lor s-a constituit într-o practică de sine 
stătătoare. De pildă, un deţinut eliberat în ianuarie 1963 scria într-o misivă „prelucrată” 
ulterior în penitenciar, cum s-a prezentat la oficiul de plasare a forțelor de muncă, i s-a 
oferit un post comod în administraţie, pe care însă l-a refuzat, prioritară fiind pentru el 
practicarea meseriei deprinse in Fabrica penitenciarului, aceea de sudor. I s-a oferit 


406 Comparatiile de acest tip erau frecvente. Astfel, tactica prezentării în același program a două 
filme documentare, despre — de pildă — „splendorile din capitala noastră” şi „mizeria în care 
trăiesc muncitorii italieni” erau menite construirii unui contrast ideologic între ipocrizia 
capitalismului si sansa vieţii noi din comunism (Idem, dosar nr. 13485, vol. 13, f. 386). 

407 Thidem, ff. 384-385. 

408 Thidem, f. 385. 

409 Thidem, vol. 15, f. 168. 

410 Tdem, dosar nr. 13483, vol. 1, f. 149. 

411 Thidem, f. 201. 

+12 Thidem. 

imediat postul dorit, iar „la putin timp după încadrarea in muncă, am fost admis să 
urmez un curs de perfecționare pentru controlul cu ultrasunete”. Imediat i s-a rezolvat 
si problema locativa, repartizându-i-se „un apartament confortabil în fosta piață 
Chibrit”. În scrisoarea trimisă conducerii penitenciarului este strecurat şi un insert 
personal: „Sunt mulţumit şi fericit, mai ales că nu de mult timp m-am căsătorit”, 
perspectivă din care isi mărturiseşte părerea de rău fata de „foştii mei colegi de detenție, 
care se mai împotrivesc acțiunii de restructurare”, simțind nevoia să le adreseze un 
„călduros apel de a porni si ei pe noul drum”415. Scrisorile primite de la familie 
conţineau, la rându-le, la discreta sugestie a organelor, si sfaturi de genul: „caută să te 
reabilitezi prin muncă şi cinste in fata regimului”'+14, 


Şedinţele de rămas bun ale deţinuţilor care se eliberau din penitenciar 


„Aceste eliberari sunt rezultatul unui act de 
toleranță al regimului, ca dovadă că acesta nu 
intenţionează să se răzbune pe noi, ci din contra, 
2415 


vrea să ne recupereze 

Din perspectiva propagandistică a Securității, plecarea din penitenciar*!ó era 
Încununarea unei desăvârşiri umane, un moment confirmator, nu atât pentru 
transformarea „deținuților” în ,,cetateni”, cat pentru „grija partidului si a guvernului de 
a ne reda societății, innoiti în mentalitate pentru a fi utili alor nostri şi patriei’417, 
Eliberarea se producea ca răsplată pentru progresul interior ,,desavarsit” în detenție, 
privilegiul acestei renovatio trebuind să fie împărtăşit celorlalți. Şedinţele se realizau, in 
principal, din două motive: fie să risipească zvonurile legate de adevăratele intenții ale 
partidului, în penitenciar vehiculându-se mai degrabă ideea că eliberările sunt de fapt 
reinternări în colonii de muncă, comuniştii nedorind altceva — cum se exprimă un 
deținut — decât „nimicirea legionarilor si nu eliberarea lor'415, fie pentru marcarea 
clementei reale a partidului, care — după o autentică asumare a reeducării — redă noii 
societăți un om reînnoit. 

Şedinţele de rămas bun erau totodată un prilej demonstrativ foarte eficient, 
pentru prezentarea unui bilanț al infrangerilor şi pentru descurajarea oricărei rezistenţe. 
Eliberarea trebuia să fie percepută ca un premiu dat celor merituosi. Detinutii ce urmau 
să fie eliberaţi erau trimişi în anumite celule unde fie existau persoane cu care aceștia 
avuseseră anumite legături de prietenie etc., fie acolo unde erau închiși legionari care 
încă se opuneau „activităţilor cultural-educative”. Se produceau anumite explicaţii, se 
comunica ,,pretul” libertății şi extrema clementa a regimului. Modelul, din nou, reia 
cadrul creştin, conform căruia, în ciuda greșelii, statul e dispus să ierte si să absolve — 
sub preţul esenţial şi necesar al reînnoirii conştiinţei — tot trecutul. În acelaşi timp, cum 


+13 Idem, dosar nr. 13485, vol. 15, f. 230. 

414 Thidem, f. 234. 

+15 Idem, dosar nr. 13341, vol. 2, f. 43. 

416 Plecarile au fost organizate pe zile, in loturi de circa 100 de detinuti. 
417 Idem, dosar nr. 13482, vol. 5, f. 39. 

418 Idem, dosar nr. 13237, f. 28. 

„statul” este acela care-ţi redă libertatea, care te ajută „să reintri in societate”, detinutul 
proaspăt eliberat trebuia „să se simtă recunoscător”, căutând să „aibă asemenea 
comportare încât să merite libertatea care i se dă”+!9. Eliberarea era parte din ritualul 
reconstrucției constiintelor. 

Organizarea festivă se făcea la club, unde cei gratiati isi reafirmau poziţiile 
progresiste, multumind conducerii penitenciarului pentru şansa de a fi găsit „drumul 
spre lumină” si „adevărata libertate”. Evenimentul stătea sub o riguroasă regie: deținuții 
„vorbeau controlat”4%, erau sfatuiti să atingă probleme precum „activitatea dusmanoasa 
proprie înainte de arestare”*!, să vorbească despre „activitatea lor criminală” sau despre 
cea „legionară în general”, despre activitatea lor şi a altora din penitenciar, subliniind 
„influenţa realizărilor regimului nostru” asupra lor şi decisiva ,,renastere” suferită, căreia 
îi erau acum recunoscători. 

Detaliem in cele ce urmează şedinţa din 15 ianuarie 19634, ținută „începând 
cu orele 20 în clubul deţinuţilor din penitenciarul Aiud, fiind prilejuita de eliberarea a 
510 foști condamnaţi politici, legionari gratiati în baza decretului 5 din 3 ianuarie 1963 al 
Consiliului de Stat”4%3. 

Adunarea fusese ordonată de generalul Vasile Negrea, adjunctul ministrului 
Afacerilor Interne. Au fost strânși, în clubul mare de pe Secţia a V-a a penitenciarului, 
un număr de 500 deţinuţi, „din care 140 recalcitranti, care au refuzat participarea la 
munca cultural-educativa”. In primele bănci sunt plasați Nistor Chioreanu, Ilie 
Nicolescu, Mircea Nicolau, Eugen 'Teodorescu, iar undeva in fata sunt aşezaţi Petraşcu 
şi Mironovici. Cei care fuseseră eliberați stăteau la o masă situată central, „în aşa fel 
încât să fie văzuţi de toți cei din sală”. ,,Sefii” legionari erau împărțiți după poziția avută 
în reeducare, cei cu un comportament considerat bun (Victor Biriş, Victor loan Vojen, 
Iosif Costea, loan-Borşa Dumitrescu, Gheorghe Parpalac) si care figurau pe lista 
eliberatilor, respectiv conducătorii care-și păstraseră poziţiile „recalcitrante” (e.g. Radu 
Mironovici, Nicolae Petrașcu, Alexandru Ghica, Eugen Teodorescu ş.a.m.d.). 

Alături de deţinuţi fusese prezentă conducerea penitenciarului, ofițerii si 
subofițerii Grupului Operativ, un procuror al Securităţii şi două cadre aparținând 
Direcţiei a III-a (căpitanul Marinescu Ioan si căpitanul Bănuleasa Petre**4). Crăciun va 
face oficiile de moderator al şedinţei. 

Conferentiarii făcuseră în prealabil, în idiomul lui Crăciun, „un studiu de 
documentare în împrejurimile Aiudului”, vizitând G.A.C.-urile, G.A.S.-urile, diferite 
întreprinderi, găsind „de datoria lor să vină să arate părerile şi convingerile pe care le au 
fata de legionarii şi șefii care nu cunosc sau refuză să cunoască realitatea de afară”. 
Aerul proaspăt al construirii socialismului este pregătit să intre şi în interiorul detenţiei. 


419 Ibidem, f. 43. 

420 Afirmația provine dintr-un raport al lui Gh. Crăciun către M.A.I., Cabinet V si Dir. a M-a, 
din 26 decembrie 1962 (Idem, dosar nr. 12613, f. 224). 

421 Ibidem, f. 225. 

422 Textul şedinţei este păstrat într-o notă raport a Direcției a I-a din 18 ianuarie 1963 si 
înaintată către M.A.I., cabinetul ministrului, fiind semnată de unul din ofițerii acestei Direcţii, 
prezent atunci la Aiud, căpitanul Marinescu Ioan. 

423 Idem, dosar nr. 12609, vol. 2, f. 1. 

424 Thidem. 

Se impune certitudinea că poporul e „preocupat să zidească o lume nouă, că nimeni nu 
se mai ocupă de legionari, că aceştia aparțin de-acum literaturii”. Încadrarea legionarilor 
în „lumea şi ordinea nouă din R.P.R.” nu se poate realiza fără o anumită „lămutire în 
conştiinţă”, asimilabilă unei veritabile „eliberări de trecut”. Sunt atinse apoi subiectele 
predilecte din reeducare, denigrarea lui Zelea Codreanu ori Horia Sima. O altă voce 
invită recalcitrantii să-şi „îngroape în conştiinţă” organizația legionară, uitând definitiv 
de ea. 

Primul care ia cuvântul este Victor loan Vojen. Conferinţa este o retractare 
aproape completă: condamnă pe rând crezurile tinereții sale, de care se delimitează, 
realizează o diagnoză dura a Mişcării Legionare ş.a.m.d. Vorbind despre Codreanu face 
observația conform căreia acesta „era refractar culturii, cărții, el găsind soluții numai în 
intuiţia sa, fără a studia vreodată realitatea obiectivă şi legile sale lăuntrice. Această 
îngrădire a fiinţei sale lăuntrice s-a răsfrânt si în educaţia ce a initiat-o asupra adepților 
săi. Toți au fost preocupaţi de ei însăși [sic!], preocupaţi numai de a-şi exersa voinţa, fără 
legătură si în afară de lumea exterioară într-un fel excentric — care a dus la o diformare a 
personalităţii, la devieri si la maladii sufleteşti”4%5. Este subliniată apoi şi subordonarea 
transcendentului spațiului politic: „amestecul acestor planuri — imuabilul şi evolutivul — 
a creat cea mai tragică confuzie în mințile unui tineret neformat si fără discernământ 
(...)’46, Mişcarea legionară este văzută drept o „formaţiune exaltată, care pune accent 
pe cultivarea instinctelor”, funcționând pe anumite „trăiri romantice”, utilizând o 
„poetizare a trecutului, a formelor patriarhale de viata’’#?’. După un „lung proces mintal 
şi sufletesc” a înțeles că „în lumea de afară totul, absolut totul este schimbat: clădiri 
măreţe, oraşe noi cu blocuri scăldate în soare, cu sute si mii de apartamente pentru 
oamenii muncii, şantiere, uzine, combinate, producţie românească — tractoare, maşini — 
totul nou, totul măreț. Dar în afară de zidire şi unelte, alti oameni, alte suflete, altă viata, 
alt om! Om nou, omul socialist”%8. Vojen încheie prin a mulțumi colonelului Crăciun 
„pentru înțelegerea, pentru înaltul său spirit de umanitate”. Este urmat la cuvânt de 
loan-Borşa Dumitrescu şi de Gheorghe Parpalac. 

Un ultim gest solicitat eliberatilor era trimiterea pe viitor a unor misive foştilor 
colegi de detenţie, „din care să rezulte felul cum au fost primiţi în societate, despre 
realizările regimului din localitatea în care se stabilesc, despre munca pe care o 
prestează, precum si situaţia lor familiară, cum şi-au găsit copii etc.’’4”. 

Eliberările erau departe de a fi nişte gesturi de clementa. Astfel, înainte de a li se 
permite plecarea, unii deținuți fuseseră ,,predati” unui „delegat” din Direcţia I, pentru a 
fi eventual folosiţi, recrutarea ca informatori sau agenţi de influență constituind o 
motivaţie importantă a eliberării. Un plan riguros întocmit cu câteva săptămâni înainte 
prevedea preluarea imediată de către şefii de regiuni a unor deținuți, „pentru a fi dirijati 


425 Ibidem, f. 26. 

426 Thidem, £. 27. 

427 Ibidem. 

428 Ibidem, f. 31. 

429 Ibidem, f. 32. 

430 Tdem, dosar nr. 13485, vol. 15, f. 308, Idem, dosar nr. 12613, f. 226. 

spre elemente concrete dintre legionarii despre a căror activitate sunt semnalări prin 
agentura existentă”, fiind citat — de pildă — cazul lui loan Gavrilă Ogoranu”!. 

O altă şedinţă, din 17 şi 18 aprilie 1964, a fost ţinută la clubul Secţiei a V-a a 
penitenciarului, la care au participat peste 300 deţinuţi gratiati şi unii şefi legionari (Radu 
Mironovici, Nicolae Petraşcu, Ilie Nicolescu, Nistor Chioreanu*? etc.). Apreciată drept 
una din cele mai importante, a constituit prilejul unei puneti în scenă mai speciale. 

Materialul „cel mai expresiv rezultat” de pe urma reeducării fusese expus într-o 
camera, după o scenografie atent studiată: pe un perete de 80 m.p. au fost expuse 
tablouri infatisand „activitatea criminală din familia lui Corneliu Zelea Codreanu”, a lui 
Hora Sima înainte şi după 23 august 1944, dar şi activitatea „de trădare şi spionaj dusă 
de legionari, sub comandamentul lui Nicolae Petrașcu după 23 august 1944”. Între 
acestea erau plasate desene prezentând „asasinarea lui Duca, Stelescu, Iorga, a celor din 
pădurea Jilava si altele”. Pe alt perete au fost expuse tablouri „care înfăţişează 
preocupările și activitatea duşmănoasă dusă de legionari în detenţie, înainte de 
reeducare, ca: şedinţe de cuib, constituiri de comandamente, organizări de bătăi pentru 
cei care încercau să critice şefii sau organizația legionară, sabotarea producţiei, 
incendierea Fabricii etc."45. Imediat după fuseseră plasate progresele din munca de 
reeducare, pentru a fi garantat un bun contrast. În rest, „spaţiul expozițional” era 
împânzit de imagini prezentând „importantele realizări ale regimului democrat-popular 
din ţara noastră”, inclusiv aspecte din „munca de alfabetizare şi calificare a 
deținuților” 44, În mijlocul sălii fuseseră montate o serie de vitrine conținând 
„aproximativ 70 de volume, care cuprind declarații demascatoare la adresa organizației 
legionare, a șefilor ei, a preoților si teologilor legionari, a unor fapte criminale din 
activitatea deținuților de la Penitenciarul Aiud”. Volumele conțineau, după mărturisirea 
lui Crăciun, „cele mai bune articole din cele 11.000, câte au fost scrise de legionari în 
procesul muncii cultural-educative”4%%, inclusiv declarațiile unor fruntași legionari. 

Rolul nedisimulat al inițiativei era ca deținuții legionari „să vadă din ce lume au 
făcut ei parte, cât rău au adus patriei şi poporului si, de asemenea, să vadă ce realizări a 
obținut poporul muncitor în anii puterii populare”. Profitând de prezența in sală a lui 
Chioreanu şi Nicolescu, care isi tinusera cu câteva zile în urmă prelegerile, cei proaspăt 
eliberați făceau în propriile luări de poziţie referință la acestea. Atitudinea fata de cei doi 
era un soi de certificat de eliberare, garantând public „linia” corectă şi dovedind prin 
aceasta că foştii deținuți merită să intre in noua viata a României socialiste. Este 
reafirmat rolul clubului: „limpezirea minților” si perceperea vinovatiel pentru care 
„Justiţia i-a izolat de societate”47, Interpelările din auditoriu luau în fapt forma unor 
demascări, folosindu-se formule de adresare intimidante şi acuzatoare: „tâlhar ordinar!” 
sau „să vă fie ruşine, bandiți ordinari ce sunteți!”%5, afirma un deţinut care, în discursul 


431 Ibidem, f. 308 

432 Tdem, dosar nr. 13341, vol. 2, f. 27. 
433 Ibidem, f. 56. 

434 Ibidem, f. 57. 

435 Ibidem, ff. 56-57. 

436 Ibidem, f. 27. 

437 Ibidem. 

438 Ibidem, f. 33. 

final, reamintise „metodele sălbatice folosite in ancheta împotriva unor legionari de 
către Nistor Chioreanu, Călin Aurel şi de alții, pentru a motiva fuga lui Horia Sima din 
Germania, în Italia’’49. 

Un fost şef al Fratiilor de Cruce declara, cu ocazia aceleiaşi ședințe: „Faptul că 
în prezent trăiesc momentul fericit al eliberării nu este numai meritul meu, ci si al 
regimului, care m-a ajutat să ies din mocirla legionară. Multă vreme, datorită educației 
legionare, n-am văzut decât moartea, nu aveam încredere în viata, în viitor. Acum mi-e 
ruşine cand mă gândesc la trecut, la felul meu înapoiat de a gândi. Eu, în detenţie, si ca 
mine au fost multi, căutam să actionez împotriva regimului, prin diferite acte de 
nesupunere fata de organele administraţiei, aceasta tot ca urmare a educaţiei legionare, 
în spiritul crimei şi răzbunării. Dacă organele administrației n-ar fi intervenit la timp în 
aplanarea unor conflicte apărute între noi legionarii, acestea ar fi îmbrăcat forma 
violentă, care s-ar fi soldat chiar cu morți, deoarece din dorința de crimă, legionarii când nu pot 
actiona asupra adversarului, se omoară unul pe altul?, aceasta din setea de a săvârşi crime” 1. 

Încheiem cu o altă metodă de şantaj moral, practicată de Crăciun. Adresându-se 
celor strânşi la şedinţele de rămas bun, le spunea: „«Cu acest lot trebuia să se elibereze şi 
X (şi a numit numele unui reeducat), dar ne-am gândit că nu-l putem pune în libertate 
decât împreună cu bunul său prieten Y (şi a numit pe unul considerat recalcitrant). $i Y 
refuză să meargă acasă». Apoi, adresându-se direct lui X : «Popescule, încearcă să-ţi 
convingi prietenul să accepte condiţiile noastre şi vă promit la amândoi, în fata tuturor 
celor de aici, că cu primul lot vă veţi elibera împreună»”+2. Erau create, astfel, condițiile 
nu doar pentru invrajbirea deţinuţilor între ei sau pentru practica acuzelor reciproce, dar 
şi pentru apariția un şantaj moral, detinutul rezistent fiind tentat să cedeze dacă propria- 
i rezistență determina continuarea detenţiei colegului de suferință. Într-o măsură 
similară, cedarea era cautionata moral, fiindcă gestul s-ar fi făcut pentru eliberarea 
celuilalt. 


În loc de bilanț 


„Procesul restructurării elementelor legionare a durat aproape 6 ani de zile”, va 
mărturisi Crăciun, din 1958 până în 1964. Un proces considerat „indelungat, profund şi 
uneori dramatic”. Într-adevăr, folosirea deopotrivă a persuasiunii și violenței 
simbolice, a minciunii generalizate, coordonate informativ de ofițerii Grupei Operative 
(susținuți de pletora de informatori din celulele şi secțiile penitenciarului), fictionarea 
diferitelor contexte carcerale, dar nu numai, folosirea izolării, infometarii si privării de 
asistență medicală au făcut ca bilanţul reeducării de la Aiud să fie unul „dramatic”. Sunt 
mai multe explicaţii ce se pot da în legătură cu acest succes, de la specificul momentului 
istoric, sfârşitul anilor '50 marcând instaurarea duratei lungi a comunismului autohton 


439 Ibidem, f. 32. 

440 'Textul fusese subliniat de ofiţerii care au întocmit raportul, pasajul fiind considerat extrem de 
relevant. 

441 Ibidem, f. 36. 

+2 Demostene Andronescu, op. cit., p. 109. 

+5 Florian Banu, op.cit, p. 580. 

sau scăderea dramatică a rezistenţei fizice a deţinuţilor (datorată, in unele cazuri, celor 
mai bine de două decenii de detenţie continua), condițiile carcerale extrem de dure, 
până la rafinarea metodelor de persuadare, controlul deplin al realității ori folosirea 
tehnicilor multiple de compromitere. 

Dacă ne gândim numai la faptul că dintr-o medie de aproximativ 3.200 deţinuţi 
aflați în detenţie la Aiud fuseseră declarați la finalul experimentului doar 200 de 
„legionari refractari reeducării”*5, ceea ce corespunde unui procent de numai 6,25, 
putem avea imaginea unei generale înfrângeri+%, Deşi concluzia poate părea prea tare, 
ea se referă la efectele disciplinării, independent de strategia adoptată de deținuți. Aici 
sunt importante două nuanţe: indiferent de modalităţile personale ale fiecărui deţinut 
de-a accepta şi suporta disciplina proiectului reeducativ, aparențele supunerii s-au 
impus. Şi, în al doilea rand, în condiţiile penitenciarului Aiud și-a coregrafiei lui Crăciun, 
rezistența explicită avea un cost neexigibi]. Prin urmare, e imoral să pretinzi asta. Afirmația se 
referă la faptul că, în condiţii extraordinare ființa umană învaţă înfrângerea și acesta este 
comportamentul normal. Nu se poate obține acum o radiografie exactă a constiintelor, 
pentru a putea distinge între ce a fost adaptare, inducere a comportamentului sau 
disimulare. Între rapoartele entuziaste ale G.O. si încercările memoriei de a recupera 
selectiv anii detenţiei, într-o grilă construită pe o logică a compensării emoționale şi a 
propriei supravietuiri (de supravieţuire tine si păstrarea integrității sinelui), ceea ce este 
perfect legitim, se situează probabil o întreagă ierarhie a pozitionarilor. De la convingere 
sinceră, oportunism, obedienta şi frică, prin disimulare si inertial mimetism, până la 
rezistență, nebunie sau moarte. „Succesul” experimentului reeducativ trimite în primul 
rând la tehnologia pedagogiei politice, la amplitudinea ororii si nu la „demnitatea” celor 
încarceraţi. În condiţiile detenţiei, noţiunea de demnitate nu poate fi articulată decât în 
funcţie si ca o functie a constrângerilor impuse. Condiţia normală în închisoare este 
eşecul, cedarea, înfrângerea. 

Opinia noastră este aceea că, în condiţiile date, sub auspiciile potentialelor 
efecte generate de refuzul implicării în reeducare, cel puţin pentru acele figuri care 
contau în ierarhia legionară, rezultatul a fost unul tragic. Dacă judecata pleacă strict de la 
reacţiile deţinuţilor obţinute prin amestecul insidios si sadic de convingere, forță şi o 
lărgită gamă de metode ale santajului, experimentul colonelului Crăciun a reuşit. In 
condiţiile date, un alt rezultat ar fi fost cu totul improbabil. 

Raportul sinteză din 1964, dincolo de entuziasmul unui bilanț raportat şefilor 
de la Bucureşti, prezintă ponderea crescândă a „inovaţiilor” sau rationalizarilor din 


444 Multe vârfuri ale Mişcării Legionare se găseau incarcerate din prima parte a anilor "40. 

445 A.C.N.S.A.S., fond Documentar, dosar nr. 13341, vol. 2, f. 9. In alte locuri numărul lor fusese 
stabilit la 50 (vezi, mai sus, nota 219). Cifra este credibilă, date fiind două tabele redactate de 
Grupul Operativ în 1964, unul destinat regionalelor de securitate si conţinând „legionarii 
cunoscuţi ca elemente capabile de activitate contrarevoluționară”, care conţine 149 de nume, 
respectiv un tabel „cu deținuții legionari si national-taranisti, care au avut poziţie duşmănoasă sau 
de rezervă, până la punerea lor în libertate”, ce cuprinde un număr de 71 deţinuţi legionari si 9 
foşti membri P.N.T. (Ibidem, ff. 60-80). 

446 Informaţia provine dintr-un raport de la finalul lunii aprilie 1964, înaintat secretarului general 
al M.A.I., colonelul Ion Dumitru, si șefului Direcţiei a III-a, general-maior Evghenie Tanase 
(Ibidem, f. 9). 

producţie, dublarea veniturilor obținute din munca deținuților, numărul de articole 
scrise pentru gazeta de perete („peste 11.000”) sau al volumelor (70 de cărți), reușita 
celor „peste 40 articole demascatoare”"8 publicate în „Glasul Patriei”, cei 350 m.p. de 
tablouri, „care înfăţişează aspecte din activitatea criminală a organizaţiei legionare” 
ş.a.m.d. Rezultatele ascund intensitatea efortului depus de reeducatori şi gradul în care 
rezistentele au fost anulate. Analiza fusese nevoită să atingă şi insuccesele, „elementele” 
nerestructurate, fata de care însă se propunea, în „libertate”, derularea unei atente 
supravegheri. Gratierea nu garanta decât prelungirea mecanismelor penitenciare, într-un 
teritoriu carceral extins, unde zidurile deveniseră ubicue, necesitățile exerciţiului puterii 
punitive rămânând intacte. 

Un alt rezultat teribil: în cinci ani de funcționare, ofițerii G.O. recrutaseră peste 
600 de informatori“ din rândul legionarilor „cu posibilități şi cu influență în mediul 
legionar, descoperind activitatea legionarilor desfăşurată în decursul anilor în Aiud, alte 
penitenciare si afară’450, Putem contura o pondere aproximativă, de pildă, luând în 
calcul faptul că în aprilie 1964, din 644 deţinuţi eliberaţi conform Decretului 176/1964, 
174 erau agenţi, ceea ce ar corespunde unui procent de 27%%1, ambiția constând în 
folosirea unei bune părți dintre aceştia şi dincolo de zidurile Aiudului. 

Crăciun a reuşit, în cei şase ani în care a fost coordonatorul Grupului Operativ, 
să conceapă şi să pună în practică un exercițiu represiv alcătuit cu cinism, în care au fost 
bricolate măsuri generale de muncă reeducativă cu deţinuţii, strategii informativ- 
operative într-un mediu controlat, cu propriile lui inițiative. Aşa cum mărturisea, oficialii 
Ministerului decisesera să nu intervină direct, lăsându-i în general mână liberă. Cum am 
preferat să subliniem pe parcursul prezentului studiu, aparențele unei încadrări formale 
a reeducării, concepută unilateral ca modificare a atitudinilor, riscă să ignore miza 
urmărită de Gheorghe Crăciun si care-i fusese trasată neechivoc la numirea sa în 
funcție: neutralizarea politica a membrilor Mişcării Legionare. 


447 De la 10 milioane de lei în 1959 la 20 milioane lei în 1964 (Florian Banu, op.cit., p. 581). 

448 Ibidem, p. 582. 

+9 A CNS.A.S., fond Documentar, dosar nr. 13341, vol. 2, f. 47. În alt loc Crăciun vorbeşte de 
„500 de agenți, recrutaţi la Aiud şi folosiți de lucrătorii noștri cu rezultate bune”, pentru tot 
intervalul 1959-1964 (Florian Banu, op.cit., p. 582). 

450 A.C.N.S.A.S., fond Documentar, dosar nr. 13341, vol. 2, f. 47. 

451 Idem, dosar nr. 13485, vol. 15, f. 79. 

DOCUMENTE PRIVIND ATITUDINEA 
PATRIARHULUI JUSTINIAN 
FATA DE APLICAREA DECRETULUI 410/19591 


DOCUMENTS REGARDING PATRIARCH IUSTINIAN’S ATTITUDE TOWARDS THE 
ENFORCEMENT OF ORDER NO. 410/1959 


At the beginning of the 1950’s, the communist regime in Romania had not succeeded in 
diminishing the monastic phenomenon which had undergone an unparalleled development. After the 
historical events that occurred in Hungary in 1956, a new form of repression was set up, similar to the 
one experienced in the Soviet Union. Initially, the state authorities tried to impose a plan on the leaders of 
the Romanian Orthodox Church, by which the number of monasteries and monks was to be diminished. 
The plan was rejected by Patriarch Justinian himself. 

Consequently, in 1959, the state enforced Order No. 410, which stated that all the monks under 
55 years old, the nuns under 50, and also those without theological degrees were to be excommunicated. 
The main opponent was again Patriarch Iustinian, who gave new interpretations to that order and who 
tried to hold out against the measures taken by the authorities. 

The present paper underlines the attitude displayed by Patriarch Justinian towards the 
enforcement of that normative act which constituted an abuse against the organization and the 
functioning of the Romanian Orthodox Church. 


Etichete: Decretul 410, Biserica Ortodoxă, patriarhul Iustinian, mănăstiri, 
călugări 

Keywords: Order no. 410, Romanian Orthodox Church, Patriarch Justinian, 
monasteries, monks 


Izvoare 

În realizarea studiului de fata am folosit câteva documente provenite din arhiva 
fostei Securitati, aflate în custodia CNSAS, în diferite dosare documentare sau de 
urmărire informativă, cât şi altele publicate. Majoritatea sunt note informative întocmite 
de sursele Securităţii dirijate în jurul patriarhului Justinian, menite să urmărească şi să 
noteze atitudinea întâistătătorului Bisericii Ortodoxe Romane fata de adoptarea si 
aplicarea Decretului 410/1959 în eparhia Bucureştilor. De asemenea, un alt tip de 
documente sunt sintezele întocmite de ofițerii de securitate în baza notelor informative. 

Vom aborda subiectul propus pe patru subteme: 1. Premise ale adoptării 
Decretului 410; 2. Cum înţelegea Securitatea aplicarea decretului de către instituțiile 
statului; 3. Cum interpreta si încerca patriarhul Justinian să aplice acest act normativ și 
4. În final, vom prezenta un bilanț întocmit de Securitate la patru ani de la adoptarea 
acestui decret de către Marea Adunare Naţională. 


1 Comunicare susţinută la şedinţa solemnă a Permanentei Consiliului National Bisericesc, din 18 
noiembrie 2009, la Patriarhia Română, cu tema „Decretul 410/1959 privind reglementarea vieţii 
monahale. Context istoric și consecințe defavorabile Bisericii”. 

Premise ale adoptarii Decretului 410 

Contextul istoric in care a fost adoptat la 28 octombrie 1959 Decretul 410 de 
către Marea Adunare Naţională a RPR era extrem de nefavorabil Bisericii Ortodoxe 
Române. Începând cu anul 1958, autorităţile statului făceau presiuni tot mai mari la 
adresa conducerii bisericeşti pentru diminuarea drastică a numărului călugărilor si 
călugărițelor. Principalul factor responsabil de aceste presiuni era Securitatea, care 
urmărea problema monahală din România încă din 1948, când începuse să întocmească 
rapoarte, statistici, sinteze informative si tot ceea ce presupunea o urmărire informativă 
în cadrul fiecărui aşezământ monahal. Problema monahală s-a acutizat odată cu 
dezvoltarea fenomenului de la Vladimiresti, care nu mai putea fi controlat, mai ales 
informativ, motiv pentru care autorităţile au trecut la reprimarea acestuia. Însă, 
experienţa de la Vladimiresti a arătat atât organelor de securitate, cât si celor de partid că 
problema monahală în RPR este mult mai complexă. În această situaţie, însuşi ministrul 
Alexandru Drăghici s-a preocupat de această problemă, la 6 octombrie 1958, într-un 
amplu referat către conducerea de partid si de stat, arătând „activitatea 
contrarevolutionara desfăşurată în cadrul mănăstirilor” si propunând ca monahii 
cunoscuţi în evidenţele Securităţii ca „legionari” şi cei care deţinuseră funcțiuni in 
„aparatul burghezo-mosieresc” să fie scoşi din monahism; seminariile monahale să fie 
desființate, iar frecventarea institutelor teologice de către călugări/călugăriţe să fie 
interzisă; intrarea în monahism să se facă numai cu avizul imputernicitilor cultelor; 
desființarea mănăstirilor si schiturilor înființate după 23 august 1944 si interzicerea 
înființării altora; numărul de mănăstiri să fie redus cu 50%; inventarul funciar monahal 
şi imobil în general să fie preluat de unităţile agricole de stat și, nu în ultimul rând, 
interzicerea intrării tinerilor în mănăstiri, „fixându-se limita de vârstă de la 50 ani in 
sus”?. 

În mare parte aceste propuneri se regăseau și în nota din 28 august 1958 a 
secretarului general al Departamentului Cultelor, Dumitru Dogaru, pe care dorea să o 
înainteze conducerii bisericești”. Pentru a-l convinge pe patriarh, reprezentanții 
Departamentului Cultelor au înaintat proiectul către membrii Sinodului într-o formă 
putin evaziva, la ultimul punct fiind vizate „elementele contrarevoluționare şi cei 
cunoscuți cu manifestări duşmănoase la adresa regimului”. Evident că aici erau 
prevăzuţi cei cunoscuți în evidenţele Securităţii cu „antecedente politice si penale”, ceea 
ce constituiau motive pentru excluderea din monahism. Alături de această prevedere, în 
proiect se mai fixa numărul călugărilor care trebuiau să rămână în mănăstiri şi numai 
dacă condiţiile permiteau acest lucru. În viziunea statului aceste măsuri trebuiau aplicate 
retroactiv de către responsabilii din Biserică. 

Patriarhul Justinian a fost singurul ierarh din Sf. Sinod care în 1959 a refuzat 
categoric să accepte proiectul propus de reprezentantul Departamentului Cultelor. De 
altfel, el chiar a afirmat că „nu va recunoaşte decizia Sinodului în prezența altor 


2 Cristina Păiuşan, Radu Ciuceanu, Biserica Ortodoxă Română sub regimul comunist, vol. 1 (1945- 
1958), Bucureşti, INST, 2001, doc. 169, p. 331. 
3 Ibidem, doc. 167, pp. 317-319. 


334 


Documente privind atitudinea patriarhului Justinian fata de aplicarea Decretului 410/1959 


conducători bisericeşti, descriind-o ca pe o măsură guvernamentală si nu una 
bisericească”?. 

Chiar dacă Sinodul nu se exprimase în mod clar asupra proiectului, totuşi 
Departamentul cultelor a solicitat sprijinul organelor de Securitate pentru aplicarea 
acestuia de la o eparhie la alta. Totodată, pentru o aplicare mai eficientă a măsurilor 
vizate, s-a trecut la întocmirea şi centralizarea unor evidențe amănunțite cu toate 
mănăstirile si schiturile existente. La această acțiune au participat imputerniciti de la 
Departamentul cultelor, agenţi ai Securității şi ai Miliției, lucrându-se în echipe mixte şi 
în secret, pentru a preveni crearea „unei stări de agitație nefavorabilă în cadrul 
mănăstirilor si în afara lor”>. 

Odată făcută această centralizare a datelor, din martie 1959 Securitatea 
propunea aplicarea măsurilor prevăzute de către reprezentanții Departamentului 
Cultelor şi la care ierarhii, practic, erau simpli spectatori. Atunci când reprezentanții 
Departamentului întâmpinau opoziție din partea celor care trebuia să părăsească 
aşezămintele, trebuiau solicitate organele de securitate care acționau în numele Miliției. 

Conform datelor din documentele Securităţii, la 15 decembrie 1958 existau 224 
mănăstiri, cu 6214 călugări şi călugărițe. Se prevedea ca, prin aplicarea măsurilor 
propuse Sinodului Bisericii Ortodoxe Române, să fie excluși 1492 de călugări şi 
călugăriţe. Însă, până la 1 noiembrie 1959, fuseseră scoşi 1200 de călugări. Astfel, 
autoritățile nu reuşiseră să atingă obiectivul vizat, iat acest lucru se datora unor episcopi 
care încercaseră să blocheze procesul de scoatere din monahism inițiat de 
Departamentul Cultelor și urmărit îndeaproape de Securitate. lar ierarhul care se 
opusese cel mai mult aplicării acestor măsuri era patriarhul Justinian. Acestea au fost 
motivele pentru care regimul a trecut de la presiuni, la măsuri represive, prin adoptarea 
Decretului nr. 410 de către Prezidiul Marii Adunări Naţionale, care avea următorul 
conţinut: 

„Art. 1-Decretul nr. 177 din 4 august 1948 pentru regimul general al cultelor 
religioase se modifică după cum urmează: 

După art. 7 se introduce art. 7!, având următorul cuprins: 

«Art. 7!-Monahismul poate funcţiona numai în mănăstiri autorizate ale cultelor 
legal recunoscute. Autorizarea de funcționare a mănăstirilor se dă de către 
Departamentul cultelor. 

Absolvenţii şcolilor de pregătire ale clerului pot intra în monahism la orice 
vârstă dacă au satisfăcut serviciul militar. 

Alte persoane pot fi aduse în monahism numai dacă au împlinit vârsta de 55 de 
ani, bărbaţii, şi de 50 de ani, femeile, dacă renunţă la salariu sau la pensie de la stat, daca 
nu sunt căsătorite şi dacă nu au obligaţii deja stabilite pe baza Codului Familiei. 

In cazurile când exercitarea cultului o reclamă, Departamentul Cultelor va 
putea autoriza pe unii monahi să ocupe funcţii bisericești şi să primească salariul 
cuvenit. 

Dispoziţiile de mai sus se aplică şi mănăstirilor şi monahilor existenți. 


+ George Enache, Adrian Nicolae Petcu, Monabismul ortodox si puterea comunistă în România anilor 
‘50, Bucureşti, Editura Partener, 2009, p. 52. 
5 ACNSAS, fond Documentar, dosar nr. 71, f. 483. 

Bucuresti, 28 octombrie 1959 

Preşedintele Prezidiului Marii Adunări Nationale, lon Gheorghe Maurer 
Secretarul Prezidiului Marii Adunări Naţionale, Gheorghe Stoica 

Nr. 410%. 


Aplicarea decretului în viziunea Securităţii 

Este indiscutabil faptul că adoptarea Decretului 410/1959 a reprezentat pentru 
monahismul ortodox românesc un moment de cotitură extrem de nefavorabil in 
perpetuarea şi dezvoltarea spiritualităţii româneşti din sec. XX. Încă înainte de 
adoptarea acestui act normativ, autoritățile statului au cunoscut poziția patriarhului 
Justinian de neacceptare a acestui demers pornit împotriva monahismului, prin 
informările înaintate atât de Securitate, cât şi de Departamentul cultelor. 

De aceea, imediat după adoptarea decretului, organele de represiune şi-au dirijat 
sursele în jurul patriarhului Justinian pentru a cunoaşte în amănunt orice acțiune, orice 
atitudine, orice idee exprimată de întâistătătorul ortodox român. Documentele 
Securităţii la care am avut acces până în momentul de fata nu reflectă decât partial 
această acţiune a Securităţii, dar aduc în atenţie o serie de date extrem de interesante 
care ne pot ajuta să conturăm tabloul problemei asupra căreia ne-am oprit. 

Se pune evident întrebarea cum înțelegeau autorităţile statului să aplice acest 
decret? De acest lucru trebuia să se ocupe în mod special Securitatea, instituţia care 
trebuia să supravegheze aplicarea politicii de partid şi de stat. 

În acest sens, într-o circulară a Direcţiei I din Ministerul Afacerilor Interne, din 
ianuarie 1960, se spunea: „Conform acestui decret, vor fi scoşi din monahism toți 
călugării aparţinând tuturor cultelor, care nu au vârsta de 55 ani și călugărițele 50 ani, 
care primesc pensii sau salarii de stat şi care au obligaţii ce derivă din codul familiei. 

În momentul de faţă se pregătesc măsuri pentru ca în scurt timp să se treacă la 
aplicarea acestui decret. Instrucţiunile de aplicare a decretului vi le vom comunica la 
timpul potrivit. 

Până atunci însă este necesar ca în legătură cu aceasta dv. să luaţi următoarele 
măsuri: 

Cunoaşterea elementelor care conform decretului urmează a fi scoase din 
monahism, pentru a se putea sprijini cu competență aplicarea decretului. 

Întrucât de la aplicarea decretului nu se va face nici o excepţie, inclusiv relativ la 
agentura organelor noastre, este necesar să se folosească actuala stare de nesiguranță a 
călugărilor pentru crearea de agenţi corespunzători dintre elementele care nu vor fi 
scoase din monahism”. 

Din textul acestui document reiese faptul că Securitatea înțelegea ca aplicarea 
acestui act normativ să fie făcută cu foarte multă atenţie şi până în cele mai mici detalii. 
Iar de acest lucru era îndrituit să se ocupe Departamentul cultelor, interfaţa regimului în 
relațiile cu confesiunile recunoscute. Pentru această acţiune, în teritoriu, Departamentul 
trebuia ajutat de organele locale. Astfel, în teritoriu se prevedea constituirea câte unei 
comisii conduse de către un vicepreşedinte al Sfatului Popular Regional şi compusă din: 


6 „Buletinul Oficial al Marii Adunări Naţionale”, an VIII, nr. 28, 19 noiembrie 1959, p. 236. 
7 ACNSAS, fond Documentar, dosar nr. 71, f. 495. 

împuternicitul regional pe Culte, eparhiotul ortodox şi un delegat al Comitetului de stat 
pentru sistematizare si urbanistică. 

Comisia trebuia să aibă următoarele atributiuni: „În funcție de numărul 
călugărilor rămaşi din monahism după aplicarea decretului 410, să aprecieze mănăstirile 
în care aceștia vor fi concentrați, ținând seama de capacitatea de cazare a 
mănăstirilor alese, cât si de baza lor materială şi cele care prin desființare vor intra în 
patrimoniul statului. 

Să se aprecieze care din mănăstirile declarate monumente istorice şi de 
arhitectură urmează să fie administrate direct de către Comitetul de stat pentru 
urbanistică si sistematizare. La aceste mănăstiri să se excludă deservirea lor de către 
personal constituit din călugări, angajându-se elemente corespunzătoare din rândul 
laicilor. 

Să se aprecieze utilitatea şi modul cum vor fi folosite restul mănăstirilor ce vor 
fi eliberate prin scoaterea călugărilor, aceasta şi în funcție de starea clădirilor şi a 
intereselor locale. 

Comisiile vor definitiva situaţia pensionarilor şi a celor care s-au declarat 
bolnavi. 

Se vor îngriji de plasarea în câmpul muncii a călugărilor scoşi din mănăstiri şi 
care doresc acest lucru. Avem în vedere greutățile întâmpinate în acest sens cu ocazia 
scoaterii anterioare de călugări din mănăstiri, când organele locale nu s-au ocupat de 
această problemă. 

Comisiile regionale să fie subordonate direct Departamentului Cultelor. Ele nu 
vor lua nici o hotărâre fără aprobarea Departamentului Cultelor în ceea ce priveşte 
mănăstirile în care vor fi concentrați călugării rămaşi în monahism și destinația clădirilor 
şi bazei materiale a celorlalte mănăstiri”. 


Atitudinea patriarhului fata de aplicarea decretului 

Pentru cunoaşterea exactă a situației din teren, Departamentul Cultelor initiase 
un recensământ al vietuitorilor din aşezămintele monahale, prin întocmirea unor fişe 
personale şi statistici exacte. „Cu această ocazie, se spune într-o notă a Securităţii, o 
serie de elemente existente în mănăstiri sunt frământate şi manifestă neliniște cu privire 
la măsurile viitoare, ce decurg din aplicarea decretului. Mulţi dintre aceştia, au luat 
hotărârea să nu părăsească viata călugărească. 

Din materialele informative pe care le posedăm, reiese că aceste frământări si 
atitudini s-ar datora următoarelor cauze: 

a) Activitatea instigatoare a unor elemente dușmănoase; 

b) Influenţa negativă exercitată de călugării în vârstă asupra celor tineri pentru 
a-i determina să nu părăsească mănăstirea. În prezent călugării tineri prin munca lor 
intretin pe cei în vârstă. 

c) Atitudinea patriarhului care în mod direct sau indirect, le promite sprijin în 


x29, 


vederea ramanerii pe mai departe in viata călugărească 


8 Ibidem, ff. 438-444. 
9 Ibidem, f. 450. 

Era evident că patriarhul Justinian înțelegea să interpreteze altfel textul 
Decretului 410, pe care il considera „fără o baza legală canonică”. lar interpretarea dată 
de patriarh era considerată de Securitate, ca fiind „falsă”. De altfel, Securitatea aflase că 
patriarhul dăduse dispoziţii ca monahii care au absolvit fostele şcoli monahale, şcoli de 
cântăreți, seminarii monahale de gradul I (două clase), seminarii monahale complete şi 
Institutele teologice să fie considerați cu dreptul de a rămâne în monahism. Or, cei din 
Securitate susțineau că în „regulile bisericeşti se consideră şcoli de pregătire ale clerului 
numai seminariile şi institutele teologice”. 

Astfel, Securitatea era alarmată deoarece, prin interpretarea dată de patriarh 
textului de lege, „însemna rămânerea în mănăstiri a unui foarte mare număr de călugări 
şi îndeosebi călugăriţe, multi sub vârsta de 30 ani”. În același document se mai spunea 
că „în ultimii ani au funcționat şcoli monahale (de două clase) în majoritatea 
mănăstirilor şi au fost absolvite de cea mai mare parte a călugărilor. 

La contactul personal cu diverşi călugări, ca si prin intermediul unor ierarhi ai 
Bisericii, patriarhul a comunicat încă din noiembrie 1959 că decretul 410 nu obligă pe 
călugării scoşi din monahism să părăsească şi casele construite de călugării respectivi în 
incinta mănăstirilor. 

Aceasta este mult discutată în prezent în rândul călugărilor, care speră ca astfel 
să rămână în cadrul mănăstirilor, chiar si aceia care conform decretului trebuie să 
părăsească viata monahală. 

Pentru menţinerea tuturor mănăstirilor existente, patriarhul studiază în prezent 
posibilitatea ca odată cu aplicarea decretului 410 să contopească unele mănăstiri, 
concentrând în câteva un număr mai mare de călugări, iar celelalte să fie propuse a se 
aproba să rămână afiliate primelor”! 

Modul de interpretare a legii avea să fie exprimat de patriarh, la 26 februarie 
1960, într-o sinaxă a staretilor şi staretelor din Arhiepiscopia Bucureştilor: „Vă duceti la 
mănăstiri şi lamuriti personalul cu ceea ce am făcut noi aici. Nu trebuie să se agite o 
serie de oameni care ar trebui să părăsească mănăstirea, [adică, n.n.] cei care n-au vârsta 
şi n-au nici şcoli. Nu este încă ceva definitiv. Se poate întâmpla ca să plece şi dintre cei 
pe cate noi i-am trecut ca să rămână. Din partea noastră este liber fiecare să hotărască 
cum va crede de cuviință. Liber a venit la mănăstire, este liber să plece sau să rămână. 
Trebuie să ştiţi că nu este nimeni forțat să plece din mănăstire. Legea are un caracter 
uman si ea va fi adusă la îndeplinire cu omenie. Dacă vine cineva în mănăstire si 
forțează sau vă ameninţă, vă rog, să-mi aduceţi la cunoştinţă de îndată. Vor fi şi agenți 
provocatori care să vă tragă de limbă sau să vă spună alte lucruri. Trebuie să știți să-i 
descoperiți şi să-i dati pe mâna autorităţilor. Această cernere a monahismului nu trebuie 
s-o luați ca o prigoană contra Bisericii şi a mănăstirilor. Să nu credeți lucrul acesta. 
Măsurile ce s-au luat sunt de ordin social. Se crede că în monahism sunt ținuți oameni 
cu forța. 

Este un fel de robie a unor elemente tinere care sunt de folos societății. 
Lucrurile acestea au fost scrise chiar dintre unii foşti călugări, exarhi și arhimandriti, care 
au părăsit monahismul si au intrat in viata civilă. Noi nu oprim în mănăstiri pe nimeni 
cu forța. Este liber să plece fiecare unde vrea. Decretul se va aduce la îndeplinire în 


10 Thidem, ff. 450-453. 

timp, in mod paşnic si treptat. Acum este post si trebuie să stea fiecare liniştit unde se 
află. Va veni Paştele, iar după Paşti se va vedea ce va fi. Până atunci sfatuiti pe toți ca 
să-şi păzească rânduiala lor, în cumintenie si linişte”!!. 

Pe aceeași poziţie se situa patriarhul si in 26-27 aprilie 1960, cu ocazia unei alte 
sinaxe din Arhiepiscopia Bucureştilor, semn că presiunile regimului pentru diminuarea 
numărului vietuitorilor erau foarte mari. Potrivit informațiile strânse de Securitate, 
Justinian înmâna instrucțiuni staretilor şi staretelor mănăstirilor din cuprinsul 
Arhiepiscopiei Bucuresti, care prevedeau categoriile de monahi care trebuiau să rămână 
în monahism. 

El considera că monahii „care au la bază seminariile şi institutele teologice, să 
fie considerați cu şcoli de pregătire ale clerului, alături de absolvenţii seminariilor 
monahale de grad elementar, indiferent de vârstă”. 

De asemenea, trebuiau să rămână în mănăstiri călugărițele şi călugării tineri cu 
rude în cadrul acestora, bătrâni, cu infirmităţi grave sau inapti de muncă, pentru a-i 
îngriji. In al treilea rând, patriarhul considera că, desfiintandu-se unele mănăstiri care 
fuseseră vizitate de diferite persoane din străinătate, „s-ar crea in exterior o situație 
nefavorabilă regimului din tara noastră”, deşi în viziunea Securităţii se arăta că multe 
dintre acestea nu sunt monumente istorice sau de artă. Nu în ultimul rând, Justinian 
considera că acele vieţuitoare, „care urmează să părăsească mănăstirile şi sunt 
proprietare a unor case situate în incinta acestora, să rămână mai departe în locuinţele 
lor?12. 

Securitatea nu putea accepta astfel de motivații ale patriarhului, considerând că 
interpretările date textului de lege reprezintă „derogări” prin care se dă posibilitatea 
multor călugări şi călugărițe, mai ales elemente tinere, să rămână în mănăstiri. Iar în ceea 
ce priveşte îngrijirea vietuitorilor bătrâni, cei din Securitate erau de părere că aceasta se 
poate face în noile concentrări de mănăstiri prevăzute în planul de aplicare a 
decretului!3. 

Câteva luni mai târziu, patriarhul susținea că trebuie „să părăsească mănăstirile 
cei care au făcut cereri de plecare, au primit ajutoare, dar totuși sunt încă în mănăstiri. 
După aceasta trebuie să plece toți aceia care n-au vârsta legală şi n-au studii 
corespunzătoare”. De altfel, ori de câte ori avea ocazia să-şi încurajeze monahiile si 
monahii pentru rămânerea în mănăstire, patriarhul Justinian o făcea, aşa cum procedase 
fata de maica Heruvima Pica, de la mănăstirea Țigănești, absolventă a seminarului de la 
Hurezi: „Să stati liniștite acolo. Am eu grijă de voi. Chiar dacă vin unii şi încearcă să vă 
tulbure, nu le dati nici un fel de ascultare” 14, 

O nota din 19 august 1960 aducea informaţii noi legate de atitudinea 
patriarhului: „Din informaţiile pe care le detinem, reiese că patriarhul Justinian Marina, 
între 15 iulie şi 1 august 1960, aflându-se la cură în stațiunea balneo-climaterică 


11 Ibidem, ff. 445-446. 

12 Au fost situații in care maicile care se considerau proprietare ale acelor locuințelor, doar 
pentru faptul că le construise pe terenul mănăstirii in care vietuiau, la iesirea din monahism le-au 
demolat luând cu ele materialele de construcție (Ibidem, ff. 417-427). 

13 Ibidem, ff. 417-427. 

14 Idem, fond Informativ, dosar nr. 701, vol. 2, f. 132. 

Olăneşti, a luat legătura cu unii călugări din mănăstirea Cozia, cu călugărițe de la 
mănăstirea Sărăcineşti şi cu Nicoară Timoteia, stareta mănăstirii Hurezi, cărora le-a 
spus: «Calugaritele care au avut studii şi au plecat din mănăstiri, se vor reîntoarce cât de 
curând la locurile lor — în mănăstiri — deoarece se va reveni asupra decretului 
410/1959». 

Datorită acestei afirmaţii a patriarhului, o serie de elemente care trebuiau să 
părăsească viata călugărească, în conformitate cu prevederile decretului 410/1959, nu au 
mai plecat, motivând ca mai întâi să li se asigure serviciu şi locuinţă şi numai după aceea 
vor lua o hotărâre. 

De asemenea, călugărițele din mănăstirea Nămăeşti, la îndemnul patriarhului de 
a rămâne pe loc întrucât se va reveni asupra măsurilor de scoatere care s-au luat, refuză 
să părăsească mănăstirea. În baza celor afirmate de patriarh, multe călugăriţe au 
înştiințat pe cele plecate despre asigurările ce le-au fost date de către conducătorul 
Bisericii Ortodoxe din R.P.R. 

Faţă de această situație nou creată, ca urmare a asigurărilor date de patriarh, 
există pericolul de revenire în mănăstiri a elementelor fanatice care plecaseră şi 
îngreunează aplicarea pe viitor a prevederilor decretului 410/1959. 

O dovadă în plus a atitudinii de rezistență manifestată de patriarhul Justinian 
Marina în aplicarea decretului 410/1959 o constituie şi tergiversarea nejustificată a 
ducerii decretului la îndeplinire în mănăstirile din Arhiepiscopia Bucureştiului, de care 
răspunde direct şi unde numărul elementelor plecate din viata călugărească este mult 
prea mic fata de totalul călugărilor şi calugaritelor care nu îndeplinesc conditiunile. 

Interpretând în mod voit eronat paragraful din decret, referitor la studii, el 
continuă să mențină pe mai departe călugărițe și călugări numai cu seminarul 
monahal”!5, 

Pe aceeasi pozitie intransigenta fata de presiunile regimului se afla patriarhul 
Justinian in data de 14 octombrie 1960, de praznicul Cuvioasei Parascheva, la 
mănăstirea Ciorogârla, când spunea sursei Securităţii: „Când în ţară nu va mai rămâne 
nici o mănăstire, atunci voi desființa şi eu Ciorogârla si Ghighiu. Aceste două mănăstiri 
trebuie să rămână în ființă. Trebuie să avem şi aici câteva mănăstiri frumoase, bine 
Organizate, ca să am ce arăta si eu străinilor când ne vizitează tara. N-am ce arăta la 
Pasărea şi la Țigănești, care sunt ca nişte sate fără frumuseţe. Dacă Departamentul 
Cultelor nu este în stare să rezolve această problemă, mă voi duce la prim-ministru şi-l 
voi aduce aici. Să vadă si el ce am făcut noi si de ce cerem ca să fie mănăstire la 
Ciorogârla. Dacă mitropolia Moldovei are drept să-şi menţină 4 mănăstiri mari şi 
diferite schituri, eu am dreptul să am până la 10 mănăstiri. Eparhia mea este mai mare, 
eu am doi episcopi vicari si am şi un număr mai mare de credincioşi. Vom fixa numărul 
călugărițelor pentru mănăstirile ce voi cere să ne dea autorizație. La Pasărea si Țigănești 
vom fixa câte 120 de călugărițe. La Ciorogârla şi la Ghighiu vom fixa câte 60 de 
călugărițe, iar la Suzana 50 de călugărițe. De la Pasărea vom aduce la Ciorogârla, iar de 
la Țigănești şi Zamfira vom duce la Ghighiu. Voi obliga ca cei de la Cernica să lucreze 
cu atelajele lor pământul de la Pasărea, iar cei de la Căldărușani să lucreze cu maşinile 
lor pământul de la Țigănești si Ghighiu. Voi lua si eu nişte pământ de la Cernica, pentru 


15 Idem, fond Documentar, dosar nr. 66, ff. 429-430. 

că pământul şi gospodăria ce avem la Apărătorii Patriei, îl vom ceda. Am să-mi fac la 
Cernica o mică gospodărie şi voi separa si amenaja casa de la Cernica, unde este astăzi 
administrația mănăstirii. Vom face aici si alte reparaţii la chiliile din cetate, unde vom 
strânge toți călugării. Casele din afară, pe unele le vom dărâma, iar altele le vom ceda 
pentru Administrația Patriarhală şi casa de pensie, ca să le folosească drept case de 
odihnă pentru salariați””!6, 

Evident, patriarhul nu putea să ducă această luptă la nesfârşit cu un adversar 
hotărât să obțină ceea ce voia. Evenimentele legate de Decretul 410 au constituit o 
înfrângere grea pentru politica lui Justinian, care nu nu-şi va mai recupera niciodată 
influenţa de dinainte. El nu a fost înlocuit din funcţie deoarece scandalul stârnit ar fi 
fost imens, însă a fost încadrat informativ temeinic pentru ca să nu mai poată acționa 
aşa cum dorea. Cu toate acestea, Justinian va profita de fiecare ocazie ivită ca să aducă 
înapoi în mănăstiri cât mai mulți din monahii alungați. 


La câţiva ani de la adoptarea decretului 

La patru ani după adoptarea decretului, Direcţia Generală a Securităţii cerea 
unităţilor subordonate un bilanț în această problemă, după cum reiese din ordinul datat 
17 octombrie 1963: „Deţinem informații că în ultima perioadă de timp o serie de foşti 
călugări şi călugăriţe, excluşi din monahism ca urmare a aplicării prevederilor decretului 
410/1959, s-au reîntors la mănăstirile respective. 

Faţă de aceasta, rugăm să ni se comunice în termen de cinci zile de la primirea 
prezentei adrese, următoarele: 

a) Cum s-au aplicat în mănăstirile de pe raza regiunii dvs. prevederile sus amintitului 
decret şi dacă a mai rămas în viata călugărească elemente care nu îndeplinesc condițiile 
prevăzute de acestea. Pentru cazurile din a doua parte a întrebării să se indice şi pe ce 
bază s-a admis rămânerea lor pe mai departe. 

b) Dacă dintre cei îndepărtați au revenit în mănăstiri, unde anume şi în ce condițiuni. 

c) Dacă dintre cei excluși au fost angajaţi în diferite posturi administrative la 
mănăstiri, interesează în mod expres în ce condițiuni, adică trebuie verificat dacă 
continuă să poarte uniformă călugărească, dacă au fost îndepărtați şi apoi angajaţi, sau, 
ca un mijloc de contracarare a decretului 410/1959, i-au angajat în posturi de paznici, 
ghizi etc., numai să-i acopere, dar în fond ei rămânând pe mai departe în viata 
călugărească. 

d) Interesează de asemenea ce pensionari continuă să stea în mănăstire, fiind 
călugări, ori călugărițe, şi primesc pensie. 

e) În cazul când se cunosc comentarii cu privire la anumite derogări de la prevederile 
Decretului 410/1959, rugăm să fie inserate în raportul respectiv” 17. 

În baza rapoartelor primite din teritoriu, la 21 noiembrie 1963, Securitatea 
intocmea un raport-sinteză cu privire la aplicarea Decretului 410/1959. Despre 
Arhiepiscopia Bucureştilor se spunea: „Fără o justificare, Arhiepiscopia Bucureştilor] 
nu a exclus din viata călugărească cele 254 elemente din mănăstirile Pasărea, Țigănești, 
Ciorogârla şi Ghighiu, deşi nu îndeplinesc această condiție [de vârstă, prevăzută de 


16 Idem, fond Informativ, dosar nr. 701, vol. 1, ff. 130-131. 
17 Idem, fond Documentar, dosar nr. 66, f. 36. 

amintita lege, n.n.]. Cazuri similare sunt si in mănăstirile din cadrul mitropoliei Olteniei 
si episcopiei Râmnicului si Argeşului. [...] Derogările făcute în mod arbitrar de la 
prevederile Decretului 410, au permis rămânerea în viața călugărească a unui număr de 
aproximativ 700 persoane care nu îndeplinesc condiţiile impuse de acesta. Pe de altă 
parte, o serie dintre cei plecați, constatând că o serie de persoane care aveau o situație 
similară cu a lor nu au fost îndepărtați, s-au reîntors şi ei în mănăstiri. La această stare 
de lucruri a contribuit în primul rând faptul că patriarhul Justinian Marina a aplicat 
decretul în Arhiepiscopia Bucureşti[lor], aşa cum a crezut de cuviință şi în plus, verbal, a 
aprobat unora dintre cei excluşi să revină în mănăstiri. O atare atitudine, completată cu 
toleranța nejustificată a Departamentului Cultelor, a creat o bază de discuţii nefavorabilă 
la adresa ierarhilor care au aplicat în eparhiile lor prevederile decretului, fiind socotiți de 
cei excluşi ca «elemente ce intenționează să distrugă monahismul». 

Se mai constată faptul că nici până în prezent organele desemnate să preia 
localurile unor foste mănăstiri nu au făcut acest lucru, iar acolo unde totuşi s-a produs 
forma legală de primire, nu li s-a dat o întrebuințare, ceea ce ar putea crea într-un viitor 
apropiat, pericolul ruinarii lor, dacă nu se vor lua măsuri în consecință. 

Analizând stadiul aplicării prevederilor Decretului 410, s-au constatat aspectele 
relatate mai sus, care se datorează în primul rând lipsei de exigenta a organelor 
Departamentului Cultelor şi a atitudinii recalcitrante manifestate de patriarhul Justinian 
Marina, mitropolitul Firmilian Marin si într-o măsură de episcopul Iosif Gafton”. 

Faţă de această situaţie, Securitatea propunea un set de măsuri urgente: 

„a) Departamentul Cultelor să trateze cu organele desemnate preluarea imediată 
a localurilor fostelor mănăstiri, cărora să le dea intrebuintarea preconizată. 

b) În conformitate cu prevederile Decretului 410, să instiinteze sectoarele de 
Prevederi Sociale de pe lângă Sfaturile Populare Regionale, asupra călugărilor şi 
călugărițelor care primesc pensie, deşi sunt în mănăstiri, pentru a li se sista. Aceasta să 
se facă nominal. 

c) Documentarea de către organele noastre a situaţiei privind menţinerea 
tineretului în mănăstiri şi îndeosebi a încălcărilor flagrante comise in reprimirea 
persoanelor care au fost excluse. 

d) Cunoaşterea temeinică a intrebuintarii ce s-ar putea da unor mănăstiri dintre 
cele propuse inițial să fie desființate şi modalitatea rezolvării situației călugărilor 
existenți în ele. 

e) In acest sens, propunem a se aproba deplasarea a doi ofiţeri care sub 
acoperirea unor vizitatori să meargă in cele mai principale [sic!] mănăstiri din regiunea 
Bacău, Suceava, Arges si Ploieşti, pentru a stabili si obține informaţii, fotografii, ori alte 
documente pe baza cărora să facem apoi propuneri corespunzătoare. 

Apreciem că tergiversarea definitivării aplicării Decretului 410 privind partea 
retroactivă, poate duce în cele din urmă la compromiterea măsurii în sine, deoarece 
elementele excluse vor avea tot timpul tendința revenirii în mănăstiri, folosind în acest 
scop orice brese care se creează în desfăşurarea acestei acțiuni. Mai avem in vedere şi 
faptul că deja au trecut patru ani de la elaborarea lui şi încă nu este îndeplinit”!8. 


18 Ibidem, dosar nr. 71, ff. 38-42. 

Documentele consultate până în prezent nu reflectă tabloul complet al aplicării 
decretului 410/1959. Cert este faptul că încercările de revenire în monahism a celor 
excluşi atât înainte de 1959, cât si după, au fost permanent încurajate de patriarhul 
Justinian. Cei care nu au reuşit să revină în lumea rugatorilor, au rămas fideli principiilor 
monahale, chiar dacă au vietuit în lume. Pe multi dintre aceştia patriarhul Justinian i-a 
sprijinit, ca un ierarh care nu s-a dezis niciodată de la îndatoririle de slujitor al Bisericii 
lui Hristos. 

CAZUL „HERNU” ŞI „AFACEREA TANASE- 
HAIDUCU” - CONEXIUNI SURPRINZĂTOARE 


THE “HERNU” CASE AND THE “TANASE HAIDUCU AFFAIR” 
- UNEXPECTED CONNECTIONS 


These are two cases, apparently without connection, which took place 14 years one after the 
other. The first one, the “Tanase - Haiducu Affair” took place in 1982. It was commented upon in 
Romania, after 1990. 

The “Hernu” case, although more recent (1996) has been already forgotten. An article which 
appeared in the weekly newspaper “L’Express” caused a real national conflict in France by launching the 
assertion that Charles Hernu, ex minister of Ministry of National Defence between 1981 and 1985, would 
have been a KGB agent. 

The present paper displays the connections between the two „affairs”, relying on various 
documents of the Securitate archives. 


Etichete: Securitatea, spionaj, agenți, relații româno-franceze 
Keywords: Securitate, intelligence, spies, French-Romanian relations 


Două cazuri fără vreo legătură aparentă, petrecute la o distanţă în timp de 14 
ani. Primul caz, „Afacerea 'Tănase-Haiducu”, s-a produs in 1982 si a fost comentat, în 
România, abia după 1990; comentat putin si in dodii. Cazul „Hernu”, deşi mai recent 
(1996), este deja uitat. Să ni-l reamintim. 

Octombrie 1996. Un articol apărut în săptămânalul ,,L’Express”! declanşează 
în Franţa un veritabil scandal naţional prin afirmaţia că Charles Hernu, fost ministru al 
Apărării între 1981 şi 1985, ar fi fost agent KGB. O teribilă umilință pentru Franţa, 
dacă lucrurile ar fi stat, într-adevăr, asa. Şi o grea lovitură politică pentru partidul 
socialist francez, al cărui mare exponent, fostul președinte François Mitterrand, apărea 
vinovat de muşamalizarea unui caz de o gravitate maximă pentru Franţa (si nu numai 
pentru ea) din considerente politice meschine. Persoana lui Charles Hernu, un foarte 
apropiat prieten si colaborator al lui Mitterrand, nu mai juca nici un rol în acel moment, 
el fiind decedat încă de la începutul anului 1990. 

Noiembrie 1992. Directorul contra-spionajului francez (Direction de la 
Surveillance du Territoire — DST), Jacques Fournet, cere o întrevedere de urgență cu 
preşedintele Francois Mitterrand. Un dosar de 88 de pagini ajunge astfel pe biroul lui 
Mitterrand, care tine în mâini dovada că bunul său prieten Charles Hernu, numit de el 
ministru al Apărării, fusese agent, bine remunerat, al sovieticilor, cu numele de cod 
„André? — cu certitudine până în anul 1963, foarte probabil si după aceea; căci o 
asemenea „carieră”, odată începută, nu se încheie, de regulă, decât fie prin deces, fie 
prin (auto)deconspirare. Mai rar prin demisie sau înţelegerea părților. 

Mitterrand declară dosarul „Hernu” secret de stat (secret defense), crezându-l 
îngropat pentru eternitate, cum le stă bine marilor secrete. Aici ar trebui să precizăm că 


1 Express”, nr. 2365, 31.10.1996, anchetă de Jerome Dupuis si Jean-Marie Pontaut. 


345 


Liviu Tofan 


cele 88 de pagini pe care le frunzărise preşedintele Franţei nu erau decât traducerea in 
franceză a unui dosar în limba română, provenind din străfundurile arhivei Securității 
(dosarul nr. 20508). Cum a ajuns acest dosar la Paris, si de ce? 

Suntem la începutul aceluiași an 1992, într-o Românie care-şi zice acum 
democratică. Centrul de Informaţii Externe (CIE), serviciul de spionaj al Securității, isi 
schimbase numele în Serviciul de Informaţii Externe (SIE). Noul SIE are însă ca 
director un vechi cadru CIE, pe nume Mihai Caraman. Un nume care, mai ales pentru 
francezi, spune multe (însă nu este aici locul pentru a rememora, fie şi pe scurt, 
povestea faimoasei rețele Caraman din Franţa anilor *60). Directorul SIE așteaptă o 
importantă vizită de la Paris: doi distinși reprezentanți ai DST, contra-informatiile 
franceze. Nu 1-a invitat el, dar îi primeşte cu plăcere. Caraman si foştii săi adversari 
francezi au multe amintiri comune, plus că acum se discută ca între prieteni, n'est-ce 
pas? Da, se discută bine. Atât de bine, încât se hotărăşte continuarea dialogului ceva mai 
târziu, la Paris, unde Caraman promite că n-o să vină cu mâna goală. lar un domn, 
precum Caraman, se ţine de cuvânt, mai ales când e vorba de francezi. O mică 
problemă se iveşte, totuşi, pe parcurs. La presiunile NATO, preşedintele Iliescu se vede 
nevoit să primenească conducerea SIE, trimitandu-l pe Mihai Caraman la pensie. Aşa se 
face că, în octombrie 1992, pensionarul, de-acum, Caraman este cel care întoarce vizita 
celor de la DST, fiind totuşi primit cu toate onorurile. Căci, oricât ar fi fost el de 
pensionar, Caraman n-a venit — promisese doar — cu mâna goală. Avea cu el un dosar 
(cel puţin) despre care ştia că îi va interesa pe francezi mult, mult de tot: dosarul 
„Hernu”2. 

Mitterrand nu mai era nici preşedinte, nu mai era nici măcar in viata, cand 
izbucnește în Franţa „Scandalul Hernu” prin dezvăluirile din ,,L’Express”, in octombrie 
1996. Dar e in joc prestigiul Franţei, orişicât, motiv pentru care linia oficială a Parisului 
este de a contesta autenticitatea informaţiilor despre Hernu ca agent KGB. România 
tine isonul, susținând că dosarul este un fals. La Bucuresti însă nimeni nu stiuse, până la 
acea dată, că dosarul „Hernu” provenea din România prin bunăvoința pensionarului 
Caraman. Astăzi, cunoscând dosarul „Hernu”, putem lămuri, în sfârşit, câteva lucruri. 
De pildă, că Hernu nu a fost niciodată agent al Securităţii, cum s-a tot afirmat. Adevărul 
este că s-a încercat recrutarea lui, in 1962-1963, când i s-a dat şi numele de cod „Dinu”. 
Dar tentativa a fost abandonată la dispoziția KGB-ului, în aprilie 1963. Apoi, gestul lui 
Caraman de a preda francezilor acest dosar nu a fost o diversiune kaghebistă, cum s-a 
susținut la Bucureşti. Ideea diversiunii nu are nici o noimă. Cât priveşte autenticitatea 
materialului, menționăm următoarea afirmaţie a lui Jacques Fournet, şef al DST până în 
1993: „Nu există nici un dubiu privind autenticitatea materialului din dosarul 
romanesc”>. 

Cum se explică gestul lui Caraman? Ar fi util să ne amintim că, in 1992, nu mai 
exista în Europa nici un regim comunist si nici măcar Uniunea Sovietică nu mai exista. 
Pedigriul comunisto-kaghebist nu mai prezenta nici o perspectivă. Contactul cu DST-ul 
era, pentru cel despre care se spunea că ar fi colonel KGB, ultima şansă de a se reabilita, 
într-un fel sau altul. Spuneam că serviciul francez de contra-informatii trimisese la 


2 Jerome Dupuis si Jean-Marie Pontaut, Enquete sur l'agent Hernu, Ed. Fayard, Paris, 1997, p. 45. 
3 Intelligence” nr. 91, 11.01.1999. 

Bucureşti doi reprezentanți de marcă pentru întâlnirea cu Mihai Caraman. Cei doi nu 
veneau pentru vreun moft sau pentru a vedea cum se mai tine bătrânul spion la un sfert 
de veac de la aventurile sale pariziene. Raymond Nart, nimeni altul decât directorul 
adjunct al DST, o somitate a contra-spionajului francez, şi colonelul Philippe Rondot, 
expert în probleme arabe, aveau lucruri mai bune de făcut sau de lămurit. Întâmplător, 
Rondot era cel care se afla pe urmele teroristului Carlos Sacalul încă din anul 1976, şi 
chiar avea să-l captureze la doi ani după întâlnirea cu Caraman, în 1994, în Sudan. 
Având în vedere colaborarea dintre Securitate/CIE si teroristul Carlos din anii 1980-84, 
interesul lui Rondot pare destul de clar. În ceea ce-l priveste pe Raymond Nart, este 
posibil ca misiunea sa să fi constat în verificarea unei informații care provoca coşmaruri 
la Paris de vreo 10 ani, adică de la începutul anului 1982. O informaţie despre ministrul 
apărării (la acea vreme) Charles Hernu, numit şi ,,André”, numit şi „Dinu”... 

O scurtă paranteză. În primăvara anului 1982, drumurile lui Charles Hernu, 
ministru al Apărării de vreo zece luni, şi Philippe Rondot, ofițer DST, detaşat consilier 
la Ministerul Afacerilor Externe, se intersectează de o manieră bizară. Pe scurt, Hernu 
încearcă, brusc şi fără nici un motiv aparent, să distrugă cariera lui Rondot. Printr-o 
scrisoare confidențială, Hernu îl avertizează foarte serios pe colegul său, ministrul de 
Externe Claude Cheysson, că Rondot trebuie ţinut departe de orice informații mai 
speciale. Cu alte cuvinte, că nu ar fi o persoană de încredere, că ar fi poate chiar agentul 
unei puteri adverse. În scrisoarea către ministrul Cheysson, Hernu invocă, în sprijinul 
afirmației sale, o „sursă americană” de absolută încredere. O lucrătură perfectă din 
partea lui Hernu. Fără putin noroc, sau ajutor, Rondot ar fi fost un om terminat. El află 
însă de intriga lui Hernu si cere o anchetă la cel mai înalt nivel pentru a-şi apăra 
reputaţia. lar ancheta se încheie prin blamarea ministrului Apărării. Hernu este obligat 
să-şi ceară scuze în scris. Sursa americana de absolută încredere, invocată de el, se 
dovedeşte inexistentă. Rămâne întrebarea, de ce a încercat Hernu să-l anihileze pe 
Rondot. La prima vedere, cei doi nu aveau nimic de împărțit, nici măcar nu se 
cunoşteau personal. Dintr-un motiv sau altul însă, Hernu se temea de Rondot, si l-ar fi 
vrut înlăturat. Un motiv foarte puternic, evident. Oare stagiul efectuat de Rondot (ca 
ofiţer al serviciului de spionaj sub acoperire diplomatică) la ambasada Franţei de la 
Bucureşti, în 1966, stagiu care i-a permis eventual să se familiarizeze cu anumite 
„subiecte româneşti”, să fi jucat vreun rol? Nu ştim, iar Charles Hernu nu mai poate să 
ne-o confirme niciodatăt. 

Am închis paranteza. Vorbeam de coşmaruri. lată un exemplu de coşmar 
franțuzesc la începutul anului 1982: ministrul Apărării, adică deţinătorul celor mai 
sensibile secrete militare, basca cel care răspunde de serviciul de informaţii externe 
(DGSE), adică de spionajul francez, este — probabil — agent sovietic. Serviciul de 
contra-informatii francez deține această informatie, dar verificarea ei este extrem de 
dificilă, dacă nu chiar imposibilă. Deci, ministrul Apărării este bine mersi în funcție şi 
nu-l deranjează nimeni, pentru că nu există probe. Dacă informaţia este inexactă, totul e 
în regulă. Ce te faci însă dacă informaţia este corectă? Lasi un spion sovietic să-și vadă 
liniştit de treabă în funcția de ministru al Apărării? Asta e mai mult decât un coşmar, e o 
catastrofă naţională. Ce-i de făcut? 


+ Episod relatat în Jerome Dupuis si Jean-Marie Pontaut, op. cit., p. 230. 

Se concepe un scenariu, de pildă. Se lucrează mizanscena. Apoi, se distribuie 
rolurile. Actorii se vor interpreta pe ei înşişi. Şi iar avem de-a face cu români: Paul 
Goma, Virgil Tanase si Matei Pavel Haiducu. Doi scriitori si opozanți ai regimului 
Ceausescu, împreună cu un spion al Securitatii/CIE. Este vorba despre celebra „afacere 
Tănase-Haiducu”. 

Matei Pavel Haiducu este un ilegal” al CIE, aflat în Franţa din 1975. A cerut 
azil politic, apoi a obţinut cetăţenia franceză. S-a însurat cu o frantuzoaica, a făcut un 
copil. Lucrează la o firmă din domeniul tehnologiei, vinde instalații. Pe lângă asta, mai 
rezolvă una, alta, pentru Securitate. Până la începutul anului 1982, când, aflat la 
Bucureşti „cu afaceri”, primeşte, conform mărturiei sale, din partea generalul Nicolae 
Plesita, şeful CIE, o misiune specială — cu precizarea că „i-ar face aşa o plăcere 
tovarăşului Ceauşescu”: asasinarea lui Virgil Tanase şi a lui Paul Goma. 

Virgil Tanase tocmai publicase, in revista pariziană „Actuel”, un articol 
deosebit de acid despre regimul Ceausescu şi cultul personalităţii, intitulat Majestatea sa 
Ceausescu Întâiul, Rege Comunist. Pe „tovatăşu” si tovarisa”, textul pare să-i fi iritat peste 
măsură. Goma, la rândul său, era un caz încă „nerezolvat” după eşecul tentativei cu 
coletul capcană (3 februarie 1981), şi era oricum un vechi client al Securităţii şi al lui 
Plesita personal. Iar „plăcerea tovarăşului Ceauşescu” nu se discută, se execută. 

Cu inteligenta-1 proverbiala, Plesita l-a ales pentru această misiune pe Haiducu 
— ca om de maximă încredere. Nimic mai logic decât ca, odată revenit la Paris, Haiducu 
să ia contact (dacă nu-l avea deja de mai mult timp, ceea ce vom vedea imediat) cu 
serviciul francez de contrainformaţii DST şi să dezvăluie totul. DST-ul îi pune în temă 
pe Goma şi Tanase, şi obține sprijinul lor pentru a întinde Securității o capcană. Goma 
se lasă condus mai greu, dar afirmaţia francezilor că „este o chestiune de viata sau 
moarte” îl face să accepte totuși acest scenariu considerat de el foarte neinspirat. 
Haiducu este pus să-și joace rolul atribuit de Plesita. Actul I, 18 mai, Hotel Concorde 
Lafayette: pentru eventuali „observatori” ai Securităţii se alege o ocazie publică, o 
recepţie unde se înscenează otrăvirea lui Goma, „salvat” de neîndemânarea unui ziarist 
(de fapt un agent francez) care îi răstoarnă „din greşeală” paharul în care Haiducu 
tocmai pusese pilula de otravă. Actul II, 20 mai, strada pariziană: ziua în amiaza mare, 
Virgil Tanase este luat pe sus de două gorile şi varat cu forța într-o maşină care 
demareaza în trombă. Trecătorii nu ştiu dacă se filmează, sau este o operaţiune reală. 
Poliția franceză se alertează; dar Tănase dispăruse, şi rămâne bun dispărut. 

Mediile franceze tratează „afacerea Tanase”, cum au numit-o, insistent si în 
detaliu. Militanţii pentru drepturile omului dau imediat vina pe Ceausescu şi Securitate 
pentru răpirea lui Tănase. Pe 9 iunie, la o conferință de presă, preşedintele Franţei, 
François Mitterrand, tine să avertizeze asupra consecințelor privind relațiile dintre tara 
sa şi România în „ipoteza tragică” în care Virgil Tanase nu ar reapărea viu şi nevătămat. 
Implicarea ostentativă a preşedintelui Mitterrand în această afacere provoacă 
stupefactie, ţinând seama de conotațiile politice grave ale afirmației sale. Câteva 
săptămâni mai târziu, Mitterrand plusează: vizita pe care urma să o facă la Bucureşti în 
luna septembrie este amânată sine die. Pentru prima oară, Ceauşescu se vede sfidat într-o 
asemenea manieră. Prestigiul său „de export” primeşte o grea lovitură. 


5 Matei Pavel Haiducu, J ‘ai refuse de tuer, Ed. Plon, 1984, p. 8. 

Între timp, Haiducu se întoarce la Bucureşti pentru a raporta îndeplinirea 
misiunii în ceea ce-l priveşte pe Tănase. E destul de riscant, căci acum el lucrează pentru 
francezi, iar viata lui este efectiv in mare pericol. Plesita nu realizează însă jocul dublu al 
lui Haiducu. Mai mult, îl promovează la gradul de locotenent-colonel si îl informează 
că, prin decret prezidenţial, i se conferă „Steaua Republicii” pentru merite excepţionale. 
Haiducu mai obţine şi aprobarea ca fratele său Andrei să poată pleca în Franţa. 

9 august 1982. Haiducu părăseşte România cu destinaţia Paris, urmând să 
revină la Bucureşti o săptămână mai târziu. Dar acest lucru nu mai este posibil deoarece 
în presa franceză apar scurgeri de informaţii care i-ar pune viata în pericol. Scurgerile 
provin din rândurile autorităților franceze şi sunt rezultatul unor intrigi politice de 
culise. Diversiunea împotriva Securităţii era prevăzută să dureze până în luna 
decembrie, dar DST-ul se vede obligat să-şi modifice planurile în pripă. Generalului 
Plesita i se transmite oferta de a se refugia în Franţa pentru a scăpa de furia lui 
Ceauşescu la aflarea deznodământului diversiunii franceze. Persoana care se întâlneşte 
cu Plesita si îi predă plicul cu oferta respectivă este chiar mama lui Matei Haiducu. 
Acceptul lui Plesita vine prin telex pe 24 august. Se aşteaptă sosirea sa în Franţa cel 
târziu la 1 septembrie. Nu mai apucă să o facă pentru că, pe 31 august 1982, într-un 
articol semnat de Bernard Poulet, ziarul „Le Matin” dezvăluie totul despre Haiducu si 
capcana întinsă Securității. 

În aceeași zi, la sediul revistei ,,Actuel” are loc o conferință de presă. Sala este 
arhiplină, subiectul este de mare senzație: spionaj, contraspionaj, demascarea metodelor 
criminale ale unui regim comunist, cel al lui Ceauşescu. În premieră absolută, un spion 
— Matei Haiducu — se arată si se destăinuie presei. Alături de el, Virgil Tanase, reapărut 
că prin minune, şi Paul Goma. Securitatea este dată în vileag. Falsa răpire a lui Tănase, 
pus la adăpost de francezi, a fost doar o cursă întinsă lui Plesita pentru a-l blama. Goma 
şi Tănase scăpaseră cu viata. A doua zi, pe prima pagina a ziarului „Le Monde”, se 
putea citi titlul: Ceausescu demascat. 

Acestea sunt faptele cunoscute. Ele nu au fost considerate niciodata suficiente 
pentru a explica în întregime această poveste senzationala cu implicaţii politice ieşite din 
comun. S-a speculat enorm cu privire la implicarea publică, ostentativă, a preşedintelui 
Mitterrand în acest caz. Apoi, diversiunea pusă la cale de DST împotriva Securității a 
provocat multe semne de întrebare, mai ales că ea ar fi trebuit să aibă că deznodământ 
blamarea României printr-un comunicat oficial francez. Comunicatul, deja redactat, a 
fost retras in ultima clipă, iar motivul nu s-a aflat niciodată. De ce s-a lansat DST-ul 
într-o operaţiune atât de riscantă pentru politica — atât internă, cât şi externă — a 
Franţei? Doar ca să-i protejeze pe Goma şi Tanase? Cum de a avut DST-ul atâta 
încredere în Haiducu, încât să meargă pe mâna lui împotriva Securităţii? De ce a vrut 
contra-spionajul francez să-i construiască lui Haiducu un alibi atât de solid, încât acesta 
să se bucure în continuare de toată încrederea Securităţii şi să se poată întoarce la 
Bucuresti? Doar pentru ca acesta să obțină un paşaport pentru fratele său? Greu de 
crezut. 

Dar ce legătură are toată această poveste cu cosmarul provocat francezilor de 
informaţia despre Hernu spion sovietic? Legătura este Haiducu. El le-a dezvăluit 
francezilor nu doar misiunea de a-i ucide pe Goma şi Tănase. Haiducu se mai ocupa în 
Franţa de multe altele, între care și observarea emigrației româneşti de la Paris. Dar 

informaţia capitală pe care le-a dat-o francezilor tinea de siguranţa națională a Franţei la 
cel mai înalt nivel: informaţia despre Charles Hernu. Şi de ce au avut încredere francezii 
în Haiducu? Pentru că, potrivit unor informaţii foarte credibile, el era omul lor de mai 
mulți ani. „Întors” de francezi încă din 1976, Haiducu avea la DST numele de cod 
„Anatole” şi „„Anastasian”, cum a scris presa franceză citând surse din interiorul DST. 

La foarte scurt timp după numirea lui Hernu ca ministru al Apărării, în 
„Centrala” de la Bucureşti, U.M. 0199 — unitatea care se ocupa cu spionajul în Europa 
occidentală — redactează o sinteză (Strict Secret) pe baza materialului existent la 
Securitate: istoria lui Hernu de informator al KGB până în 1963 (cu numele de cod 
André’), plus tentativa românilor de a-l racola (cu numele de cod Dinu), stopată de 
sovietici în aprilie 1963. Deocamdată, nimic nou. Dar, câteva luni mai târziu, mai exact 
la 4 septembrie 1981, CIE devine ceva mai precis: Strict secret de importantă deosebită. 
Exemplar unic. Detinem date din care rezultă că Charles Hernu, actualul ministru al Apărării al 
Frantei, este în atentia serviciului de informatii sovietic... Raportim că au fost luate măsuri pentru a 
cunoaşte activităţile pe care Charles Hernu le exercită în functia pe care o detine, şi ce influentă are în 
Planul orientării politicii externe a Frantei, inclusiv în raport cu tara noastră, prin prisma legăturilor 
pe care le întreține cu serviciul de informaţii sovietic. Apoi, încă o notă: Detinem informații din care 
rezultă că Charles Hernu, actualul ministru al apărării al Frantei, este în relații cu serviciul de 
informații sovietic... Având in vedere trecutul politic al lui Charles Hernu, cercul său de prieteni, şi 
relațiile sale cu sovieticii, s-au hotărât măsuri operationale pentru adâncirea cunoștințelor noastre 
privind activitățile ministrului Apărării si influenta pe care o exercită privind orientarea politicii 
interne şi externe a guvernului francez. Raportăm că măsurile initiate vizează cu precădere eventualele 
implicatii ale acțiunilor de culise ale lui Charles Hernu privind relațiile bilaterale francezo-române, 
precum şi relațiile pe care le intretinem cu serviciul de informaţii sovietic. 

Hernu, omul Moscovei! Deci, un pericol pentru România / Ceauşescu. Să se fi 
rezumat oare poziția Securităţii fata de Hernu doar la această constatare? Nu, şi asta o 
ştim din două surse. Una dintre ele este CIE, care tocmai isi schimbase numele în SIE, 
la începutul anului 1990. Imediat după decesul lui Hernu (ianuarie 1990), un raport 
strict secret propune radierea lui Dinu şi clasarea in arhivă sub numărul 115. Nu înainte de a 
preciza însă, autocritic, că nu am putut crea condițiile pentru reluarea contactului şi personalizarea 
lui. Cu alte cuvinte, nu au putut, dar au vrut. Ba chiar au încercat. lar a doua sursă care 
ne confirmă asta este Haiducu însuşi. Într-o declarație făcută în 1996, în toiul 
scandalului Hernu, Haiducu afirmă că el a fost cel care a primit misiunea de a se apropia 
de Hernu şi de a-l reactiva — un fel de finalizare târzie a planului din 1963, cel stopat de 
sovietici. A încercat, dar s-a dovedit prea dificil, şi periculos, să-l abordeze tocmai pe 
ministrul Apărării. Haiducu adaugă: am informat DST-ul despre asta atunci când am trecut de 
Partea Frantei. Cu siguranţă a făcut-o, aceasta fiind principala lui moneda de schimb în 
raportul cu francezii, era informaţia majoră care avea să-i asigure aprecierea de care avea 
nevoie pentru a fi protejat şi răsplătit de francezi. 

Sigur că, în 1982, informaţia că ministrul Apărării ar putea fi agent sovietic, era 
o adevărată bombă cu fitilul sfârâind, trântită de Haiducu în braţele francezilor. În 
primul rând, asupra existenței informației trebuia păstrat un secret absolut. Apoi, se 
impunea verificarea ei imediată. DST-ul, serviciul de contrainformaţii, trebuia să se 
descurce singur. Neavând însă nici atribuţii în afara teritoriului Franţei, nici agenți 
specializați în spionaj, DST-ul nu putea să recurgă decât la... Haiducu. El cunoştea, 

oricum, informația, deci secretul era păstrat. Şi tot el ştia de unde se pot afla mai multe 
pe această temă: chiar de la el acasă, de la CIE. Acesta este motivul pentru care Haiducu 
trebuia să se întoarcă la Bucuresti, bucurându-se ca si până acum de încrederea 
Securității. El trebuia, deci, să poată afirma, de o manieră foarte credibilă, că a încercat 
(in cazul lui Goma) şi a reușit (în cazul lui Tănase) să-şi îndeplinească misiunea. In afara 
acestui scenariu, altă soluție, pur si simplu, nu exista. Cat despre încrederea DST-ului in 
Haiducu: Avem probe materiale ale veridicității afirmațiilor sale. Certitudinea noastră absolută se 
bazează pe fapte tinând de tehnica noastră, declara o sursă a DST-ului ziarului „Le Monde” 
în septembrie 1982. Probe materiale, certitudine absolută; se poate cere mai mult? 

Ne mai mira acum implicarea personală a preşedintelui Mitterrand? Nu, si ar fi 
cazul să înțelegem că el nu s-a răfuit cu Ceausescu din cauza lui Goma şi a lui Tanase, ci 
a lui Hernu. Pentru că Securitatea a avut cutezanta să plănuiască racolarea ministrului 
Apărării al Franţei. Pentru că românii îl bănuiau pe bunul său prieten Hernu că ar fi 
agent KGB. Şi pentru că regimul său de stânga, abia instalat la putere de un an, ar fi fost 
spulberat de un scandal politic declanşat de aceste masinatiuni. Mitterrand a facut un 
joc pe muchie de cuţit, contrabalansand temeritatea cu prudenta. Motiv pentru care, la 
un moment dat, atitudinea oficială chiar începe să se schimbe. 

La 30 august, Goma vede, la DST, comunicatul oficial promis. Era gata 
redactat, mai lipsea semnătura. Doar o zi mai târziu însă, în ajunul conferinței lor de 
presă, Paul Goma şi Virgil Tănase sunt informaţi cu regret că nu va mai exista nici un 
fel de comunicat oficial privind operațiunea DST-ului şi condamnarea metodelor 
Securității. În schimb, cei doi alături de Haiducu erau liberi să dezvăluie totul, fără ca 
DST-ul să-i dezmintă. Un fel de aprobare tacită. Mai mult nu se poate. Franța oficială se 
replia în urma protestelor României. 

Deznodământul parizian al „afacerii Tănase-Haiducu”, din 31 august 1982, a 
avut legătură, evident, cu Haiducu, Tanase şi Goma. Deznodământul bucureştean al 
acestei afaceri se producea o zi mai târziu, la 1 septembrie, şi avea de-a face cu... 
Hernu. Lui Ceauşescu i se prezenta o notă (nr. 00069427) scrisă de mână (gen scriere 
tehnică), cu litere mari: Strict secret de importantă deosebită. Exemplar unic... Din pozitia de 
ministru al Apărării si având în vedere şi legăturile sale cu Gaston Deferre — ministrul de Interne — ce 
are în subordine principalul organ de contraspionaj intern (D.S.T.), Charles Hernu manevrează 
activitatea serviciilor speciale franceze spre unele actiuni provocatoare la adresa Republicii Socialiste 
Romania... André mai lucrează cu organele K.G.B. 

Nici o vorbă despre Haiducu, Tănase, Goma si catastrofa mediatică — pentru 
regimul Ceauşescu — de la Paris. Pentru uriașa gafă comisă de el ca şef al CIE, Plesita 
găseşte o explicaţie aiuritoare: este o manevră anti-românească a agentului KGB Charles 
Hernu. La Ceauşescu, un asemenea argument tine întotdeauna. $i ce urmează? 

Urmează un final demn de Securitatea lui Ceausescu: santajul. La 6 septembrie 
1982, sub numarul 0069530, CIE redactează următorul script pentru „reluarea 
contactului cu André”. Textul vine ca din partea lui Gheorghe Ionescu, agentul care 
intentionase, în 1962, să-l recruteze pe Hernu pentru Securitate: 

Domnule ministru, sunt o veche cunostintă a dumneavoastră de acum 20 de ani, când eram 
dipomat la ambasada română de la Paris, iar dumneavoastră lucraţi la serviciul de presă al Centrului 
National de Comert Exterior al Ministerului Afacerilor Externe si erati presedintele Clubului 
Jacobinilor. Am deosebita plăcere de a vă saluta în calitatea dumneavoastră si mă bucur de 


351 


Liviu Tofan 


promovarea dumneavoastră, de altfel previzibila. Va felicit din inimă, desi regret că nu am 
posibilitatea de a va întâlni personal, în loc să vorbim la telefon. Dar noi, în România, avem un 
proverb: mai bine mai târziu, decât niciodată. 

Îmi amintesc cu plăcere de discuțiile interesante pe care obisnuiam să le purtam ia 
restaurantul Carlton, de previziunile dumneavoastră politice confirmate de evenimente ulterioare. De 
fapt, am avut numeroase ocazii de a discuta cu o cunoştinţă comună, colegul meu bulgar Vinogradov, 
despre dumneavoastră... la fel ca şi cu un alt coleg, de la ambasada Uniunii Sovietice... 

Domnule ministru, în virtutea relațiilor amicale pe care le-am avut în tinerete, cunoscând 
opiniile dumneavoastră politice si faptul că sunteți un adept al mentinerii relațiilor de prietenie cu 
România, imi permit să vă adresez rugămintea de a face tot ce vă stă în putere — ținând seama de 
pozitia pe care o detineti în prezent în politica şi în structurile statului — pentru a pune capăt acestei 
campanii de provocări privind „afacerea Virgil Tănase”. Sunt convins că aceasta ar fi soluția cea mai 
inteligentă la care veți putea recurge. Am garantat că, la rugamintea mea, veți înțelege necesitatea de a 
interveni în interesul relațiilor româno-franceze. Nu am fost de acord ca partea română să se folosească 
de unele elemente si să facă publice anumite aspecte, nu mi-ar plăcea asa ceva. Sunt sigur că intelegeti 
la ce mă refer... ”. 

Adică: domnu’ Hernu, sau ai matale grijă să nu se mai vorbească de afacerea 
Tanase, sau te denuntam. 

Dosarul Hernu nu ne spune dacă şantajul a fost realmente pus în practică. 
Dacă a fost, atunci Securitatea a comis încă o mare gafă politică în relația cu Franţa: 
Hernu nu ar fi avut, oricum, nici un fel de mijloace de a pune botnita presei, cum 
gândea Pleşiţă cu mintea lui de securist dâmboviţean care lua scriitorii la pumni. 
„Afacerea Tanase” a continuat să preocupe mediile franceze încă mult timp. Adevărata 
ei miză — dacă Charles Hernu a fost spion sovietic, da sau nu — a rămas însă în umbră. 
Probabil că Hernu l-a convins pe prietenul său Mitterrand că relația lui de tinereţe cu 
KGB-ul a fost doar un episod pasager, fără prea mare semnificație; şi, la urma urmei, de 
înţeles: vremuri grele, bani puţini, ale tinereţii valuri. 

Anexa: 


Strict secret de importanță deosebită 
Exemplar unic. 


Notă 


Detinem date din care rezultă că Charles Hernu, actualul ministrul al Apărării 
din Franța, fost funcționar superior în Ministerul Comerțului Exterior al Franței si 
preşedinte al „Clubului Iacobinilor”, a fost luat în legătură de către rezidența sovietică 
de la Paris, sub numele codificat „Andre”, la data de 20 iulie 1957, asa cum rezultă din 
xerocopia după originalul notei consilierilor sovietici, aflați la noi in tara în acea 
perioadă. 

- Potrivit materialelor pe care le detinem, Charles Hernu s-a aflat initial in 
legătura organelor de informații bulgare, din martie 1953 până în iunie 1957 care au 
mentinut-o cu ei prin diplomatul Vinogradov, ce se găsea la post, în Franța. 

- În perioada respectivă, Charles Hernu, pe lângă faptul că era funcționar 
superior în Ministerul Comerțului Exterior al Franței şi preşedinte al „Clubului 
Iacobinilor”, mai deținea si funcția de redactor şef al ziarului „Le Iacobin” şi membru al 
Ligii masonice. În această calitate întreținea legături apropiate cu personalități politice 
marcante ale vremii, între care foştii prim miniştri Edouard Daladier, Pierre Mendes 
France şi Guy Mollet, precum şi cu personalități în devenire ca François 
Mitterand, Gaston Deffere, actualul ministru de Interne, Claude Cheysson, 
actualul ministru al Relatiilor Externe [subl. în orig.], şi alte personalități mai putin 
marcante în prezent. 

- Ca urmare a întrevederii perspectivelor sale de ascensiune în viața politică 
franceză, Charles Hernu a fost preluat în 1957 de la bulgari de către Serviciul de 
informații sovietic (fostul NKVD), căruia i-a furnizat informaţii şi documente secrete 
scrise privind politica internă şi externă a Franței, diferite materiale elaborate în cadrul 
NATO, precum si date referitoare la potențialul militar francez si tehnica de luptă din 
dotarea armatei (îndeosebi probleme care vizau, în acea perioadă Algeria). 

- Din documentele pe care le posedăm rezultă că pentru informațiile transmise, 
sovieticii i-au acordat lunar sume ce variau între 1.000 si 1.500 franci, salariul său în acea 
perioadă fiind de 800 de franci. De asemenea, în luna noiembrie 1958, Serviciul de 
informații sovietic (KGB) i-a acordat lui Charles Hernu suma de 30.000 de franci, în 
scopul susținerii candidaturii în alegerile legislative din acel an pentru parlamentul 
francez. 

- Despre Charles Hernu mai detinem date din care rezultă următoarele: în anul 
1953, după contactul cu organele de informații bulgare — care la rândul lor, îl stimulau 
lunar cu sume între 400 — 1.500 franci — a fost luat în atenție si de către DST, lucru 
demonstrat de faptul că i-a fost spartă mașina în timp ce era la masă cu ofițerul bulgar 
Vinogradov, iar ulterior a fost acuzat de adversari politici de dreapta că este agent 
sovietic. 

- Datorită unor calități personale si abilități care îl caracterizează, în perioada 
războiului din Algeria, el a creat si condus „Organizaţia clandestină ostăşească” cu 

scopul de a contracara activitatea „Organizaţiei Armata Secretă”, declarându-se gata să 
meargă până la folosirea metodelor de exterminare a conducerii acesteia. Din această 
cauză, o perioadă, i s-a asigurat chiar protecţie de către poliția franceză. 

- Charles Hernu şi-a cultivat şi menţinut permanent relații cu Francois 
Mitterrand, cu fratele acestuia, respectiv generalul Jacques Mitterrand, preşedintele 
Societăţii Nationale a Industriei Aerospatiale, cu Gaston Deffere, ministrul de Interne, 
Claude Cheysson, actualul ministru de Externe, care are mare influență asupra acestuia, 
precum și cu alte personalități politice franceze, pe care le-a antrenat atât în organizarea 
unor manevre politice de culise, cât şi în constituirea actualei echipe guvernamentale 
franceze. (Informaţii obținute după alegerile din anul 1981). 

- Ca rezultat al manevrelor lui Hernu, Francois Miterrand a fost determinat să-l 
numească pe Gaston Deffere în funcția de ministru de Interne, iar în funcția de director 
general al Serviciului de spionaj (SDECE) a fost numit Pierre Marion, vechi prieten al 
lui Hernu. De menţionat că după numirea în această funcție Pierre Marion, cu acordul 
lui Hernu, a efectuat o serie de schimbări în statul major al SDECE. 

- Din poziţia de ministru al Apărării şi având în vedere şi legăturile sale cu 
Gaston Deffere — ministrul de Interne, ce are în subordine principalul organ de 
contraspionaj intern (DST), Charles Hernu manevrează activitatea serviciilor speciale 
franceze spre unele acțiuni provocatoare la adresa Republicii Socialiste România, atât în 
Franţa, cât şi prin activitatea unor diplomaţi francezi ai ambasadei de la București. 


Raportăm că organele Comitetului Securităţii Statului din Uniunea Sovietică, în 
luna aprilie 1963, după ce organele Securităţii Statului din tara noastră intraseră în 
posesia informațiilor de detaliu despre Hernu, au trimis o comunicare, mai mult pentru 
acoperire, că „Andre” a fost abandonat, motivând totodată că nu mai este cazul să le 
transmitem informaţii despre acesta. 

Această măsură a fost adoptată pentru ca serviciile de informații ale țărilor 
socialiste să nu aibă cunoştinţă că „Andre” mai lucrează cu organele KGB. 


Nr. 00069427 
din 01.09.1982. 


Document din dosarul nr. 20.508 predat de generalul Mihai Caraman autorităților 
franceze în 1992. 

SFÂRŞITUL COMUNISMULUI, REZULTAT AL 
RĂZBOIULUI PSIHOLOGIC? 


THE END OF COMMUNISM - THE RESULT OF A 
PSYCHOLOGICAL WAR 


The totalitarian nature of the conflicts of the 20th century and the extension of the concept of 
national defense, overpassed the traditional boundary between civil and military areas. 

Psychological war, which manifested either through a threat to use means of political, 
economical or military constraint, or through the effective use of these means, proved to be an important 
feature in the state-to-state relations. Psychological actions were in the core of the 20th century war. 
Various methods were used in order to ruin the moral cohesion of the enemy and to get support from the 
people. 

During the Cold War, the Soviet Union accused Western Europe of fighting a psychological 
war against “the Soviet Union and other socialist countries, against all the forces of the social progress”. 
In fact, the only success of the Soviet communist party was the transformation of a revolutionary doctrine 
into a bunch of simple words, into a sad political and social orthodoxy. 


Etichete: razboi psihologic, razboiul rece, dezinformare, partide comuniste, 
servicii secrete. 

Keywords: psychological war, Cold War, disinformation, communist party, 
secret services 


Razboiul psihologic: scurt istoric 

Războiul psihologic sau războiul nervilor reprezintă o formă a acţiunilor de 
luptă, întreprinsă în toate situațiile — de pace, de criză sau de război — cu scopul 
subminării moralului forțelor adverse şi constând în exercitarea continuă a unei 
propagande metodice, menite să influențeze atât forțele armate, cât şi populația civilă, în 
sensul atatarii nemulțumirilor lor sau al intimidarii şi demoralizării!. 

Urmare a caracterului său atotcuprinzător, războiul modern prezintă un grad 
mult mai mare de mobilizare a populaţiei unei tari decât în trecut. Vechea definiție a lui 
Clausewitz, conform căreia „războiul reprezintă continuarea politicii cu alte mijloace”, 
trebuie completată prin aceea că activitatea de influențare psihologică şi de propagandă 
constituie unul din cele favorabile şi mai eficace mijloace prin care se pot realiza 
integrarea şi mobilizarea maselor, fiind utilizată şi pentru influențarea atitudinilor si 


1 Stan Petrescu, Arta și puterea informatiilor, Editura Militară, Bucuresti, 2003, p. 247. 

convingerilor acestora, în scopul schimbării sistemului politic din tara respectivă cu unul 
care să corespundă intereselor agresorului?. 

Războiul psihologic sau, altfel spus, amenințarea unui stat de a folosi în mod 
deschis sau clandestin mijloacele politice, economice sau militare ca răspuns la acţiunile 
altui stat a fost un procedeu des întâlnit în cadrul relaţiilor internaționale. Utilizarea 
mijloacelor psihologice într-un război a constituit obiect de studiu în tratatele militare 
din cele mai vechi timpuri. În acest sens, Raymond Aron afirma că războiul psihologic 
este un termen nou pentru un lucru foarte vechii. Astfel, în lucrarea Arta războiului, 
generalul chinez Sun Tzu demonstra necesitatea înfrângerii inamicului fără luptă, prin 
influențarea moralului acestuia, folosind agenţii de influență capabili de a crea discordie 
între suveran şi miniştrii săi şi de a răspândi ştiri false. Un alt teoretician, Kautilya, 
prezenta diferite modalități de distrugere a moralului adversarului, în special prin 
propagarea ştirilor alarmiste si încurajarea intrigilor politice5. Norme asemănătoare 
privind lipsirea inamicului de dorința de a lupta se regăseau şi în gândirea militară 
persană din secolele III-VI d.Hr°. 

În secolul al XX-lea, diferite metode ale războiului politic, mai mult sau mai 
puţin sistematice, au fost folosite de numeroase state. Odată cu apariția războiului total, 
vechea artă militară, care se baza pe forța materială brută şi pe atributele ostăşeşti, a 
lăsat locul celei din domeniul intelectului. „Şi atunci, pe primul plan isi fac apariția 
forțele şi mijloacele derivate din cunoştinţele, frământările, preocupările si necesitățile 
omului”. Naţiunile devenind factorul principal al vieţii de stat, informaţiile cele mai 
apreciate au fost cele care „dezvăluie însuşi sufletul națiunii respective, deoarece 
cuprind date privitoare la ideile, dorințele, nazuintele şi speranţele poporului, înclinațiile, 
prejudecățile, lipsurile, morala şi conștiința lui de rasă, capacitatea și chiar modul de 
organizare a familiev'8. De asemenea, activitatea de influențare psihologică şi de 
propagandă reprezintă unul dintre cele mai favorabile şi eficace mijloace prin care se 
pot realiza integrarea şi mobilizarea maselor. Această modalitate de purtare a războiului, 
care pentru a influența politica se foloseşte de idei, se numește război psihologic sau 
„acţiune asupra moralului”?. 

Acţiunile războiului psihologic sunt dirijate contra psihicului uman şi, uneori, 
substituie acțiunea militară. Mijloacele întrebuințate în ducerea unui astfel de război 
sunt: viclenia, surpriza şi corolarul lor — panica sau teroarea, propaganda și 
subversiunea!0. 

Mijloacele prin care se realizează războiului psihologic poartă denumirea de 
acțiuni secrete. În accepțiunea comunităţii americane de informaţii, prin acţiuni secrete 


2 Colonel Roger Trinquier, La Guerre, Editions Albin Michel, Paris, 1980, p. 12. 

3 Apud Stan Petrescu, op. cit., p. 249. 

4 Sun Tzu, Arta războiului, Editura Antet Press XX, Bucuresti, 1993, p. 4. 

5 Ovidiu Trasnea, Filosofia politica. Momente şi semnificații, Editura Politică, Bucuresti, 1986, p. 73. 

é Apud Richard H. Shultz, Roy Godson, Dezinformatsia. Mesures actives de la stratégie soviétique, 
Editions Anthropos, Paris, 1985, p. 17. 

7 Ladislas Farago, Razboiul spiritelor. Analiza activității de informaţii şi a spionajului, f. e., 1958, p. 283. 
8 Ibidem, p. 25. 

° Ibidem, p. 13. 

10 Stan Petrescu, op. cit., p. 248. 

se înţelege încercarea unui stat de a-şi îndeplini obiectivele de politică externă prin 
desfășurarea unor activități mascate, menite să influențeze deciziile altui stat sau 
evenimentele si circumstanțele de ordin politic, militar ori social din altă ţară!!. John 
Bruce Lockart, fost reprezentant al Ministerului de Externe britanic cu o vastă 
experiență in domeniul serviciilor secrete, foloseşte denumirea de acţiune politică 
specială ca sinonim pentru acțiunile secrete. În orice caz, sintagma este folosită în 
engleza britanică, deoarece definiția vizează formele de influențare a politicii prin 
intermediul ideilor!2. 

Această nouă formă de purtare a războiului s-a datorat schimbărilor survenite 
în planul relațiilor internaționale. După anul 1945, odată cu apariția Războiului rece, s-a 
trecut la un tip de conflict interstatal ocult sau „prin procură”. Drept urmare, si 
comunicarea în mediul internaţional a avut de suferit, aceasta îmbrăcând forme diverse, 
precum: propaganda, manipularea, dezinformarea, inselarea etc. Nu este mai putin 
adevărat şi că interpretarea informaţiilor prin prisma intereselor pe care diferiți actori 
statali sau organizații internaționale le-au avut pe parcursul Războiului rece au 
determinat apariția distorsiunilor şi confuziilor în cadrul acestui tip de comunicare!?, 

Fiecare stat a înțeles necesitatea de a încerca să deducă intenţiile altor state, să 
afle care sunt sursele acestora si, prin corelaţie, si ale lui. Astfel a apărut războiul secret, 
care a căpătat o formă mult mai elaborată în momentul în care actorii statali au hotărât 
să nu se limiteze la ascunderea reciprocă a obiectivelor şi mijloacelor şi să livreze 
informaţii false despre ei, cu scopul de a încuraja pe celălalt să intre într-o capcană sau 
pentru a-l face să dea înapoi!t. Așadar, se poate vorbi de existența unui război 
psihologic, care poate fi definit drept o „acţiune ofensivă deliberată, exercitată prin 
mijloace politice, intelectuale și emoționale asupra conștiinței, a psihismului, a moralului 
şi a comportamentului populaţiei şi a forțelor armate adverse”15. O altă definiție este cea 
dată de G. Lasswell în lucrarea Encyclopédie des sciences sociales, apărută în anul 1934, 
potrivit căreia „războiul psihologic acționează în sensul unei distrugeri a legăturilor de 
ordin social traditional’!*, De asemenea, într-un dicționar militar american, apărut în 
anul 1948, definiția războiului psihologic cuprindea „măsuri de propagandă concertate, 
exercitând o influență asupra opiniilor, a emoțiilor, a poziţiilor şi a comportamentului 
grupurilor adverse, neutre sau prietene, în scopul de a sprijini politica națională”. 

Definiţii ale războiului psihologic se întâlnesc si în cadrul literaturii marxiste din 
statele comuniste. Astfel, războiul psihologic, numit şi război special, era definit ca 
„transpunerea în practică, în mod planificat şi coordonat, a măsurilor politice, 


1 Abram N. Shulsky, Gary J. Schmitt, Ragboiul tăcut. Introducere în universul informațiilor secrete, 
Editura Polirom, Iasi, 2008, p. 125. 

2 Ibidem, p. 307. 

3 Constantin Hlihor, Comunicarea în mediul international contemporan, in Paul Nistor (coord.), Relații 
internationale. Lumea de ieri, lumea de mâine, Editura PIM, Iasi, 2007, pp. 180-207. 

+ Dexinformarea — armă de război. Texte de bază prezentate de Vladimir Volkoff, Editura Incitatus, 
Bucuresti, f. a., p. 129. 

5 Vladimir Volkoff, Dezinformarea văzută din Est, Pro Editură si Tipografie, Bucuresti, 2007, p. 
24. 

6 Ibidem, p. 63. 

7 Ibidem, p. 25. 

economice, propagandistice, militare etc. împotriva unei tari, grup de tari si mișcări de 
eliberare națională, pentru destabilizarea lor sau pentru înlocuirea sistemului social 
existent, respectiv pentru aducerea lor în stare de dependenţă şi coordonare. Pentru a- 
si atinge scopurile, forțele care planifică si duc războiul special se folosesc de cele mai 
variate activități de influențare psihologică și de propagandă, de acţiuni de cercetare- 
informare, de presiuni politice, economice şi militare, inclusiv de acțiuni de diversiune, 
teroriste şi armate. Fie că este organizat independent, fie că intră în conceptul de 
agresiune armată, fiind astfel parte componentă a acesteia, războiul special se 
caracterizează prin acţiuni de influențare psihologică și de propagandă, care vizează 
influențarea oamenilor, a psihicului lor. Aceste măsuri şi acțiuni au ca scop final 
modificarea atitudinii oamenilor şi a comportamentului lor. De aceea, se poate spune că 
activitatea de propagandă acţionează asupra societăţii, influențând ideile, opiniile, 
atitudinea şi starea sufletească, determinând oamenii să accepte şi să acționeze în 
conformitate cu un anumit tel. Propaganda are propriul ei aspect politico-ideologic, 
juridic, economic, stiintifico-tehnic, cultural-artistic, sociologic si psihologic. Activitatea 
de influențare psihologică și de propagandă se desfăşoară prin diferite forme și mijloace, 
dar cele mai importante sunt: amplificarea zvonurilor, falsificarea documentelor, 
provocarea de disensiuni și conflicte între diferite grupări, şantaj şi substituire, tentative 
de compromitere a unor membri din guvern etc”18. 

În ultima vreme se întrebuințează o nouă formă de război psihologic, şi anume 
„războiul neocortical”, care utilizează un limbaj cu imagini și informații, menite a asalta 
mintea, a leza moralul si a schimba voința!?. 


Forme ale războiului psihologic 

Sovietizarea țărilor din Europa Centrală şi de Est a marcat, după cum se 
exprima Jean Cathala, nu numai o schimbare sau o pierdere a suveranităţii, ci şi o 
încorporare într-un alt univers, „într-o lume de instituții, de practici si de moduri de a 
gândi, care trebuie acceptate în bloc, fiindcă spiritualul şi lumescul, doctrina şi statul, 
regimul si metodele de guvernare, patria şi partidul aflat la putere se confundă în el’”°. 
Factorii de decizie americani au fost de la început convinşi că, atâta timp cât Uniunea 
Sovietică rămânea un stat mesianic, ideologia obliga la o expansiune crescândă a puterii 
comuniste?!. Chiar dacă, începând cu mijlocul anilor 760, în contextul războiului din 
Vietnam, scoala de istorici „revizionişti” a subliniat rolul Statelor Unite în declanşarea 
Războiului rece, dedus din fatalitatea expansionistă a unui capitalism al cărui aparat 
productiv ducea lipsă de debusee si din politica administraţiei Truman care, spre 
deosebire de cea a predecesorului său, era mai puţin înclinată spre compromis spre a 


18 Războiul special — unele elemente ale activităţii de influentare psihologică si de propagandă, in „Secutitatea”, 
nr. 3 (75)/1986, pp. 75-78. 

19 Stan Petrescu, op. cit., p. 248. 

2 Cit. in François Furet, Trecutul unei iluzii. Eseu despre ideea comunistă în secolul XX, Editura 
Humanitas, Bucuresti, 1996, p. 352. 

21 Allan M. Winkler, Trecutul apropiat. Eseuri si documente despre America de după cel de-al doilea război 
mondial, Editura Dacia, Cluj Napoca, 1996, p. 44. 

face să dureze alianța din timpul razboiului”, analiza pierde din vedere tocmai natura 
specifică a regimului sovietic şi caracterul unic al diplomaţiei acestui regim”. 

Desi, initial, preşedintele Truman s-a arătat reticent fata de propunerea lui 
William Donovan, fostul şef al OSS, de a ţine comunismul în şah prin subminarea 
Kremlinului™, iar la 15 septembrie 1947 nu a fost de acord să autorizeze nou înființata 
CIA să desfăşoare activități subversive, trei luni mai târziu a aprobat ca agenţia să 
inițieze „operaţiuni psihologice subversive şi de propagandă pentru contracararea 
activităților sovietice sau susținute de sovietici”?5, iar în anul 1948, prin Directiva nr. 
10/2, „Consiliul Securităţii Naţionale a abilitat CIA să iniţieze operaţii politice şi 
paramilitare secrete acolo unde ar fi afectată securitatea națională a S.U.A.”6, In acest 
scop a fost constituit Biroul de Coordonare Politică, condus de Frank Wisner, fost 
reprezentant al OSS în România. Wisner a văzut în existența Biroului o ocazie de a 
înarma forțele secrete, care puteau lupta cu sovieticii într-un viitor război. Nici una 
dintre aceste acţiuni nu a oferit informații despre natura amenințării sovietice. Asa cum 
se exprima unul din personajele romanului Strigoiul lui Harlot al scriitorului american 
Norman Mailer, în fond o istorie romantata a CIA, „ai fi zis că suntem în stare să 
implantăm agenţi în toate ţările de dincolo de Cortina de fier şi n-am putut să 
împrăştiem nici măcar seminţe pentru păsări. Ori de câte ori am construit o rețea, tot de 
atâtea ori am descoperit că ruşii erau pe urmele ei. Ursul rusesc isi poate transporta 
armata în orice punct de dincolo de Cortina de fier, iar noi nu avem un sistem de alarmă 
eficient”27. Documentele CIA declasificate în anul 2005 oferă un rezumat sec al 
evenimentelor: „Sovieticii i-au eliminat rapid pe agenți”%. Chiar dacă aceste misiuni 
paramilitare nu aduceau prea multe informaţii importante, ele aveau o valoare simbolică 
deosebită. După cum preciza unul din veteranii CIA, tipul acesta de misiuni „îi arătau 
lui Stalin că nu aveam de gând să stăm cu mâinile in sân. $i asta era important, pentru că 
până atunci nu avuseserăm nici o operațiune în această țară”. O altă interpretare a 
istoricilor perioadei Războiului rece a fost aceea că singurul obiectiv al operațiunilor 
paramilitare era doar provocarea, pentru ca sovieticii să reacționeze represiv si brutal în 
ţările satelit, fiind astfel obţinute victorii propagandistice pentru Occident“. 

Foarte curând a ieşit la iveală şi faptul că misiunile paramilitare care susțineau 
mișcările de rezistență nu îi puteau alunga pe sovietici din Europa de Est. Fie că a fost 
vorba de operaţiunile din Letonia, din octombrie 1945, când agenții care aveau ca 
misiune stabilirea de contacte cu mișcarea de rezistenţă au fost capturați de NKVD, de 
rămăşiţele armatei naţionale poloneze a generalului Bor-Komorovski, regrupate sub 


22 Edward Pessen, Losing our souls. The American experience in the Cold War, Ivan R. Dee, Chicago, 
1993, p. 221. 

% Francois Furet, op. cit., p. 420. 

24 Tim Weiner, CIA. O istorie secretă, Editura Litera International, Bucuresti, 2009, p. 16. 

25 Thidem, p. 30. 

% Jeffrey T. Richelson, Uz secol de spionaj. Serviciile de informații in secolul XX, Editura Humanitas, 
Bucureşti, 2000, p. 244. 

27 Norman Mailer, Strigoiul lui Harlot, vol. I, Editura Nemira, Bucuresti, 1994, p. 120. 

28 Tim Weiner, op. cit, p. 43. 

2 Thidem. 

30 John Ranelagh, Ascensiunea și declinul CIA, Editura All, Bucuresti, 1997, p. 274. 

denumirea de Wolnosc i Niepodeglosc (WIN — „Libertate şi Independenţă”) sau de 
Organizaţia Nationalistilor Ucrainieni (OUN), în întregul bloc sovietic, politiile secrete 
si forțele armate erau mult prea puternice pentru a putea fi atacate cu şanse de succes de 
către mişcările de rezistenţă, chiar si cu înzestrare tehnică si de specialitate>!. Acest fapt 
a ieşit cel mai bine în evidenţă în cursul revoluţiei maghiare de la Budapesta din anul 
1956, când Allen Dulles, directorul CIA, dăduse asigurări Casei Albe că avea să creeze 
un grup clandestin pentru războiul politic şi militar cu ajutorul bisericii romano-catolice, 
a colectivelor ţărăneşti, a agenților recrutaţi și a grupurilor de exilați. Acţiunea a eşuat 
însă complet. „Exilaţii pe care îi trimise să treacă granița dinspre Austria au fost arestaţi. 
Oamenii pe care încercase să-i recruteze s-au dovedit niște mincinosi şi nişte hoți. 
Eforturile lui de a crea o reţea clandestină de informaţii în interiorul Ungariei se 
năruiseră. Îngropase arme în întreaga Europa, dar când a venit criza, nu a mai reușit să 
le găsească”%?. Era astfel evident că singura politică pe termen lung era aceea a unor 
acţiuni clandestine, menite să încurajeze afirmarea în Europa de Est şi a altor personaje 
precum Tito, răspândind „erezia comunistă în țările satelit”, mai ales in condiţiile 
difuzării raportului secret al lui Hruşciov cu privire la crimele stalinismului. În aceste 
condiţii, se arăta într-un document, „Statele Unite doresc să încerce, prin alte metode 
decât cele ale războiului, să strice relațiile țărilor satelit cu sovieticii şi să contribuie la 
reducerea treptată, până la o eventuală eliminare, a preponderentei puterii lor în Europa 
de Est’’35. 

Angajate în războiul rece şi temându-se de continua răspândire a ideilor 
comuniste si de expansiunea Uniunii Sovietice, guvernele statelor occidentale s-au 
străduit să menţină canalele influenţei lor în Europa Răsăriteană. În anul 1950 a fost 
înființat postul de radio Europa Liberă care, prin atacurile dure împotriva URSS si a 
regimurilor totalitare din Europa de Est, s-a plasat înaintea postului de radio Vocea 
Americii in cea ce privea combativitatea anticomunistă, transformându-se într-un actor 
cheie al războiului psihologic. Această atitudine combativă se datora şi faptului că 


3! Cristopher Andrew, CLA și Casa Alba. Serviciul secret şi preşedinţia americană de la George Washington 
la George Bush , Editura All, Bucuresti, 1998, p. 165. 

52 Tim Weiner, op. cit, p. 104. Până la revoluţia maghiară, Statele Unite recunosteau, pe de-o 
parte, în mod oficial, că sateliții est-europeni nu se pot desprinde de pe orbita sovietică, iar pe de 
altă parte incurajau „spiritul de rezistență” în țările respective. Operațiunile secrete si sprijinul 
diplomatic aveau drept scop, conform Raportului Consiliului de Securitate Naţională nr. 174 din 
decembrie 1953, „crearea unor condiţii care vor permite, într-un moment favorabil din viitor, 
eliberarea statelor satelit”. Dar, aşa cum se arăta într-un alt document confidential de politică 
externă, elaborat în iulie 1956, „Statele Unite nu sunt pregătite să poarte un război pentru a 
elimina dominaţia sovietică asupra sateliților sai” (Tony Judt, Epoca postbelică. O istorie a Europei de 
după 1945, Editura Polirom, Iaşi, 2008, p. 295). 

33 Cristopher Andrew, op. cit., p. 157. 

34 Tatiana Pokivailova, Problema controlului asupra informatiilor în contextul politicii represive a Kremlinului 
si a partidelor comuniste din tările Europei de Est, 1949-1953 (Pe baza documentelor din arhivele ruse), in 
Romulus Rusan (ed.), Analele Sighet 7. Anii 1949-1953: Mecanismele Terorii, Fundaţia Academia 
Civică, Bucuresti, 1999, pp. 418-425. 

35 Bogdan Barbu, Vin americanii! Prezenta simbolică a Statelor Unite în România Războiului Rece, 1945- 
1971, Editura Humanitas, Bucureşti, 2006, p. 214. 

Europa era depozitara celor mai importante interese ale două sisteme politice, 
democraţia occidentală şi regimurile comuniste de tip sovietic*. 

Conform îndreptarului de politici din anul 1951, postul de radio Europa Libera 
urma să-și atingă obiectivele folosind patru mijloace principale: 

1. amintind ascultătorilor că sunt guvernati de o putere străină al cărei scop nu 
este să promoveze interesul național, ci să urmărească scopurile imperialiste ale 
conducătorilor Rusiei; 

2. prezentând goliciunea morală şi spirituală a comunismului ca ideologie şi 
incapacitatea comunismului ca sistem economic de a oferi un standard de viata 
acceptabil pentru clasa muncitoare; 

3. inducând speranţa eliberării în cele din urmă, prin prezentarea convingătoare 
a abilităţilor, resurselor şi forței militare a Vestului şi reiterând promisiunea că acesta 
intenționează să acționeze pentru ca ascultătorii să devină liberi; 

4. răspândind nemulțumirea fata de fiecare regim comunist, arătând 
incapacitatea oficialilor lor şi răspândind teama printre aceştia din urmă, prin 
denuntarea actelor confirmate de opresiune şi cruzime şi amenințând cu represalii”. 

Un exemplu în acest sens l-a constituit emisiunea din 4 septembrie 1953, în 
care un comentator, al cărui nume nu era divulgat, enumera motivele pentru care 
cetăţenii români erau în drept să impună guvernantilor lor o altă linie politică, 
economică şi socială, prin protest generalizat. În contextul politic de atunci, acţiunile pe 
care postul de radio le preconiza nu s-ar fi putut transpune în practică decât cu sacrificii 
imense si, cu certitudine, s-ar fi încheiat cu un eşec dureros. Indemnurile postului de 
radio la nesupunere fata de regimul comunist, oferind ca argument estimarea conform 
căreia în România existau peste o sută de mii de partizani înarmaţi, era o modalitate de a 
trata dorințele drept realitate, mai ales dacă ținem cont că una dintre cauzele importante 
pentru care comunismul a fost introdus relativ repede în Europa de Est a constat în 
scăderea tonusului vital al națiunilor din această parte de lume. Radio Europa Liberă nu 
era însă un post independent, ci a fost subordonat până în anul 1973 Direcției 
Organizatiilor Internationale din cadrul CIA, principalul neajuns al activităţii postului in 
anii '50 dovedindu-se a fi accentul excesiv pus pe tema eliberării Europei de Est de sub 
dominaţia comunistă. Desfăşurarea revoluţiei maghiare din anul 1956 a arătat că 
observația era întemeiată, postul de radio fiind deosebit de activ în susținerea 
revoluţionarilor pe calea undelor, multi dintre aceştia ieşind în stradă insufletiti de 
încurajările auzite la radio, fiind propagată ideea că revolta de la Budapesta se bucura de 
o puternică susţinere în Occident şi că se apropia ceasul eliberării. Finalul nefericit al 
revoluţiei, înfrântă prin intervenția Armatei Roşii, a declanşat un val de critici la adresa 
Europei Libere, acuzată că a răspândit speranța eliberării, fără a lua în calcul posibilitatea 
unui eşec şi consecințele acestuia”. Mai mult, în noiembrie 1956, guvernul vest-german 
a pornit o anchetă menită să elucideze cât de mare a fost implicarea Agenţiei Centrale 


36 Stan Petrescu, op. cit., p. 252. 

37 Bogdan Barbu, op. cit., pp. 214-215. 

38 Mihai Pelin, Operatiunile ,,Melita” şi ,,Eterul”. Istoria Europei Libere prin documentele de Securitate, 
Editura Albatros, Bucureşti, 1999, pp. 571-574. 

3 Bogdan Barbu, op. cit., p. 217. 

de Informaţii in ceea ce specialiştii războiului psihologic au numit încurajarea fara 
incitare a insurgenților maghiari din Budapesta de către postul de radio, 

Autorităţile comuniste au făcut tot ce le-a stat în putință pentru ca cetățenii 
români să nu afle de existența acestui post, folosind în acest scop mijloacele represive 
sau, în cazuri cu totul excepţionale, atacurile propagandistice din paginile ziarelor. 
Astfel, în RPR, „în scopul combaterii emisiunilor veninoase transmise de posturile de 
radio imperialiste”, prin HCM nr. 754/1952, Ministerul Poştelor şi Telecomunicatiilor 
„a înființat un serviciu de măsurători (bruiaj) cu sarcina de a combate aceste emisiuni pe 
toate lungimile de undă”+!. Cele mai importante staţii de bruiaj se aflau instalate in 
următoarele oraşe: Bucuresti, pentru bruierea „posturilor de radio imperialiste pe toate 
lungimile de undă română şi maghiară”; oraşul Stalin (Brașov), care combătea 
„programul posturilor imperialiste în limbile română, maghiară si germană”; Timisoara, 
care combătea „posturile imperialiste în limbile română, maghiară, germană şi sârbă” şi 
Bacău, unde se găsea „staţia de radio UD1/2, care emitea program român pentru 
străinătate şi retransmiterile sovietice pentru străinătate în limbile: franceză, germană, 
spaniolă, italiană, greacă si idiș, folosită si pentru combaterea posturilor de radio 
imperialiste ce emit program calomnios la adresa URSS, RP Chineză si Coreea, pe toate 
lungimile de undă”, stație care din punct de vedere tehnic era „una din cele mai 
puternice din Europa, cu o rază de acţiune de cca. 20.000 km’. 

Bruiajul a fost stopat în România în iunie 1963, iar Europa Liberă a început să 
fie perceput aproape ca un post de radio local, devenind o alternativă viabilă la oferta 
deloc generoasă a posturilor naționale”. 

Eşecul revoluției maghiare din anul 1956 a însemnat sfârşitul primei faze a 
războiului psihologic pe unde radio, care avea ca idee centrală pregătirea est-europenilor 
pentru eliberarea de sub regimurile comuniste. Strategia a fost schimbată datorită noului 
climat de ,,coexistenta pașnică”, concepţia Statelor Unite în lupta împotriva 
comunismului devenind una „evolutivă”, centrată pe o competiţie de lungă durată, al 
cărui scop final era dovedirea superiorității sistemului american asupra celui sovietic şi 
pe promovarea modelului de viață american şi a valorilor occidentale în Europa de 
Est. Din anii ’60, în condiţiile apariţiei destinderii în cadrul Războiului rece, utilizând 
acordurile culturale bilaterale, prin organizarea de schimburi de bursieri Fulbright, 
expoziţii de artă, spectacole de teatru, traduceri de cărți, editarea de publicații, schimburi 
de filme, programe de radio şi televiziune, a fost sporită prezenţa culturală a Statelor 
Unite în România. Se poate spune că, urmărind logica unei confruntări pe termen lung 
cu regimul comunist, programele americane au avut ca ţintă principală tinerii, „the 
decision-makers of tomorrow’, La acestea s-a mai adăugat şi implicarea CIA, între 
sarcinile de bază ale compartimentului operaţiunilor clandestine aflându-se selectionarea 


4 Thomas Parish, Enciclopedia războiului rece, Editura Univers Enciclopedic, Bucuresti, 2002, p. 
238. 

41 ACNSAS, fond Documentar, dosar nr. 87348, vol. 1, f. 103. 

42 Ibidem. 

liderilor rezistenţei anticomuniste. William Colby a relatat că s-a pus un mare accent pe 
constituirea organizațiilor subversive si pe asigurarea susținerii politice a acestora. 
Acoperirile sub care CIA a acționat în acest sens au fost, între altele: Corpu? Voluntarilor 
Păcii, Fundația burselor Fulbright sau Agentia pentru Dezvoltare Internațională? 

În privinţa obţinerii de informaţii credibile din blocul estic, confruntati cu 
eşecurile operațiunilor de parașutare desfășurate pe teritoriul statelor comuniste, 
occidentalii au imaginat un mijloc deosebit de ingenios. Asa cum remarca Ortega Y. 
Gasset, „funcţia de a comanda şi de a da ascultare este funcția decisivă în orice societate 
(...). Dacă omul ar fi o ființă solitară, care accidental ar intra în relații de convietuire cu 
celelalte, poate că ar rămâne neatins de asemenea repercusiuni ale puterii, ivite în 
deplasările si crizele de comandă. Însă cum omul este o ființă socială în textura sa 
fundamentală, el este zguduit în natura sa intimă de mutații care, la drept vorbind, 
afectează imediat numai colectivitatea. De aceea, dacă un individ este luat in parte si 
analizat, este suficient ca să aflăm, fără alte date, cum funcţionează în tara sa conștiința 
despre comandă şi supunere”. In acest sens, într-un „Raport privind procesul 
organizaţiilor informative paraşutate în RPR”, întocmit la 28 octombrie 1955 de către 
Bazil Raţiu, membru al Comitetului de Rezistență Română din Paris,% acesta propunea 
următorul plan pentru viitor: „Să se încerce scoaterea din România a elementelor 
preţioase (figuri importante) la diverse perioade, de două ori pe an (să spunem), care ne 
pot informa cu multă competență asupra realitatilor din ţară. Să nu exagerăm, dar 
instruirea unei echipe de 3 oameni, timp de 8-9 luni de zile (angajare de personal 
instructor, centre conspirative, personal recrutor şi de direcție, parasutaj, cursa 
avionului, asigurarea personalului ce face operația etc.) costă în medie 50.000 dolari. 
Scoaterea unui om din tara, care a trait în regimul comunist (într-un comandament sau 
minister ori întreprindere industrială etc.) costă între 1.500-2.000 dolari”%. Asemenea 
operaţiuni clandestine au continuat si în cursul anilor 760. După cum rezulta dintr-o 
notă a Securităţii din 3 septembrie 1969 „privind unele acţiuni de scoatere ilegală din 
tara a unor cetățeni români”, „începând din anul 1966, scoaterea ilicita a unor cetățeni 
români din tard a devenit o preocupare pentru unele elemente străine. Acestea, 
acționând individual sau organizate în bandă, isi desfăşoară activitatea în schimbul unor 
venituri in valută străină sau lei românești de la persoanele ce urmează a fi scoase din 
RS România sau de la rudele şi cunoştinţele acestora din străinătate, dispuse să plătească 
în locul celor în cauză. S-a stabilit că aceste sume variază între 4-5.000 de dolari pentru 
o persoană sau echivalentul in valuta altei tari. Până în prezent, cunoaștem că în RF 
Germania isi desfăşoară activitatea două grupări, denumite INFORM şi Ajutorul fugarilor, 
care se ocupă cu scoaterea ilegală de persoane din țările socialiste, inclusiv din RS 


46 Alexandru-Radu Timofte, Lungul drum al serviciilor secrete către democratie, Editura ANI, Bucureşti, 
2004, p. 110. 

+! Ortega Y. Gasset, Revolta maselor, Ediţia a I-a revăzută, Editura Humanitas, Bucuresti, 2002, 
pp. 184-185. 

48 Pentru detalii referitoare la Bazil Raţiu, a se vedea Mihai Pelin, Opisu! emigrației politice: destine in 
1222 de fise alcătuite pe baza dosarelor din arhivele Securității, Editura Compania, Bucuresti, 2002, p. 
275. 

49 ACNSAS, fond SIE, dosar nr. 7, vol. 25, f. 227. 

România”5. Pe lângă aceste grupări, mai acționau „și unele persoane din RSF 
Iugoslavia, Italia si Grecia”5!. In continuare, Securitatea infatisa şi scenariul prin care 
cetăţenii români erau scoşi peste graniță: „După stabilirea persoanei care urmează să fie 
scoasă din tara, a întocmirii «contractului» și încasării unui avans, membrii grupării trec 
la căutarea şi recrutarea unui cetățean străin, cu semnalmentele asemănătoare 
«clientului» din tara. Celui recrutat i se oferă o excursie gratuită în România și o sumă 
după reîntoarcerea sa din «misiune». În schimb, acesta este obligat ca, după intrarea în 
România, să predea pașaportul său șefului de echipă ce-l însoţeşte, iar după circa 2-3 zile 
să facă cunoscut autorităţilor româneşti despre pierderea sau furtul paşaportului, pentru 
a primi documente temporare în vederea plecării sale din tara. La rândul său, şeful de 
echipă predă paşaportul cetățeanului român care urmează a fi scos şi procedează la 
instruirea lui privind comportarea sa la trecerea frontierei. Dacă este cazul, cetățeanului 
român i se face un machiaj, fiind dotat si cu articole de îmbrăcăminte specifice țării 
menţionate pe paşaport”*2. Insotite si de acţiuni prin care se urmărea propagarea in 
mentalul colectiv a modului de viata occidental si a emigrării ca unică soluție pentru 
realizarea materială şi profesională a cetăţenilor, acestea au constituit un adevărat 
coşmar pentru regimul comunist, visul prosperității și libertăţii occidentale servind ca un 
puternic suport psihologic împotriva comunismului55. 

O altă formă a războiului psihologic a constituit-o duelul publicistic dintre 
serviciile secrete occidentale si cele comuniste. Un exemplu în acest sens îl oferă cazul 
lui Silviu Crăciunaş, un agent al Securităţii înfiltrat în exilul românesc. Astfel, acesta 
arăta că Occidentul folosea editarea unor lucrări anticomuniste pentru întreținerea unei 
psihoze duşmănoase si războinice împotriva țărilor de democraţie populară, cum era si 
cazul serviciului de informaţii britanic, care folosea editura Collins Press din Londra”. 
Craciunas mai afirma, fapt neprobat documentar până în prezent, că romanul Doctor 
Jivago al scriitorului rus Boris Pasternak, pentru care acesta a primit premiul Nobel 
pentru literatura, a fost elaborat în laboratoarele CIA.55. 


50 Ibidem, fond Documentar, dosar nr. 12395, vol. 3, f. 70. 

51 Ibidem, f. 74. 

52 Ibidem, £. 71. 

5 Florin Abraham, Rolul factorilor externi în schimbările din blocul comunist în anii ’80, în „Arhivele 
'Totalitarismului”, nr. 3-4/2004, pp. 98-109. 

54 Urme pierdute, urme regăsite. Cazul Silviu Craciunas, ediţie îngrijită de Dinu Zamfirescu, Dumitru 
Dobre si Iulia Moldovan, Editura Militară, Bucuresti, 2008, p. 42. 

55 La rândul său, Craciunas cerea sprijinul Securităţii, pentru ca apariţia cărții lui de memorii, The 
Lost Footsteps, să aibă efectul psihologic scontat în rândul emigrației, întrucât lucrarea era privită 
cu neîncredere de către serviciul de informaţii britanic. Într-un raport din anul 1961, Craciunas 
explica în ce consta această neîncredere: „Lipsa atacurilor din partea taberei comuniste în presa şi 
revistele din Anglia, Franţa, Uniunea Sovietică, China sau alte tari comuniste este interpretată de 
Intelligence Service ca un mister ce trebuie descifrat cu orice pret. Ei mi-au declarat pe fata că 
îmi acordă acum o enormă încredere, dar nu totală. Dar încrederea va deveni totală, mi-au spus 
ei, după ce vor descifra misterul de mai sus. În acest sens, cred că situaţia descrisă mai sus ar 
trebui analizată de conducerea Securităţii RPR şi de Partid pentru a se decide dacă nu ar fi totuşi 
util misiunii mele în Occident să fie lansate unele atacuri cel putin în presa din Anglia, Franţa si 
URSS împotriva cărții The Lost Footsteps’. Ulterior, Crăciunaș semnala într-un alt raport 

În replică, KGB-ul a apelat la unele edituri occidentale în scopul denigrării 
acţiunilor serviciilor secrete occidentale si a dizidentilor ruși. O mostră a constituit-o 
publicarea, în octombrie 1965, a memoriilor fostului agent britanic recrutat de sovietici, 
Gordon Lonsdale, de către editura engleză The Garden City Press Limited, sub titlul 
Twenty years of secret service cu „ştirea şi aprobarea autorităţilor sovietice”. Apariția cărții „a 
lezat autoritatea organelor contrainformative engleze si americane, deoarece, în fond, 
conţinutul ei elogia calitățile morale şi intelectuale ale agenţilor serviciului de informații 
ale Uniunii Sovietice, fidelitatea lor fata de ideologia imbratisata şi ridiculiza 
incapacitatea organelor contrainformative anglo- ameticane”5. Pentru a atenua efectele 
negative în rândul opiniei publice a cărții lui Lonsdale, „organele contrainformative 
engleze şi americane au hotărât de comun acord publicarea aşa-ziselor memorii ale lui 
Penkovski”5”. 

Duelul publicistic reprezenta numai un aspect al războiului psihologic în care 
au fost angrenati defectorii din cele două tabere. Americanii au fost primii care şi-au dat 
seama de utilitatea folosirii pe scară largă si în mod organizat a acestora şi au înființat 
rapid un program special — Defector Program — administrat de CIA prin Interagency 
Defector Committee (IDC), in scopul de a coordona găzduirea şi exploatarea 
informativă a transfugilor. Până în anul 1990 au fost avuti in vedere defectorii din 
Uniunea Sovietică, Cuba și alte tari ale Tratatului de la Varşovia58. 

O altă componentă extrem de importantă a războiului psihologic este 
dezinformarea. În timpul Războiului rece, în literatura politologică occidentală au apărut 
lucrări ce încercau să definească si să explice resorturile dezinformării, precum si 
mijloacele de contracarare a acesteia. Astfel, Vladimir Volkoff defineşte dezinformarea 
drept o manipulare a opiniei publice, în scopuri politice, folosind informaţii tratate cu 
mijloace deturnate. Henri-Pierre Cathala propune următoarea definiție: 
„Dezinformarea reprezintă ansamblul procedeelor dialectice puse în joc în mod 
intenționat, pentru a reuși manipularea perfidă a persoanelor, grupurilor sau a unei 
întregi societăţi, în scopul de a le devia conduitele politice, de a le domina gândirea sau 
chiar de a le subjuga. Presupune disimularea surselor şi scopurilor reale, precum și 
intenția de a face rău, printr-o prezentare deformată sau printr-o interpretare 
tendentioasa a realității. Este o formă de agresiune care caută să treacă neobservată. Se 
înscrie în rândul acţiunilor psihologice subversive”. 

In privința acţiunilor de dezinformare practicate de Occident împotriva 
regimurilor de tip sovietic, acestea au fost îngreunate de faptul că în statele totalitare 
absența comunicării libere şi, în general, îngrădirea circulației oamenilor şi ideilor, 
controlul polițienesc omniprezent, bazat pe ubicuitatea delatiunii, precum si existența 


multumirea serviciului britanic de informaţii fata de atacurile la adresa cărții sale din presa 
comunistă (Ibidem). 

56 ACNSAS, fond Documentar, dosar nr. 12395, vol. 2, f. 131. 

57 Thidem. 

55 Cristian Troncota, Duplicitari. O istorie a Serviciilor de Informatii si Securitate ale regimului comunist din 
Romania, Editura Elion, Bucuresti, 2003, p. 123. 

59 Vladimir Volkoff, Tratat de dezinformare. De la Calul Troian la Internet, Editura Antet, Bucuresti, f. 
a., p. 25. 

60 Henri-Pierre Cathala, Epoca dezinformarii, Editura Militară, Bucuresti, 1991, p. 24. 

unui „punct de vedere oficial” se opun pătrunderilor străine“!. Totuşi, în timpul 
Războiului rece, Occidentul a organizat o activitate de dezinformare în scopul apărării şi 
promovării intereselor proprii şi realizarea trinomului specific oricărui război secret: 
informaţii, acţiune, protectie®. Potrivit unui documentar realizat de către Securitate, în 
tari precum SUA, Marea Britanie, RFG şi Danemarca, unde se acorda o mare 
importanță principiul coordonării de către un centru unic a întregii activități de 
dezinformare, „au fost constituite organisme specializate, care inițiază si pun în aplicare 
asemenea actiuni’’, Astfel, în Statele Unite, Direcţia de dezinformare din cadrul CIA a 
fost chemată deseori pentru a contribui la formularea direcțiilor de perspectivă ale 
politicii externe si la pregătirea unor acțiuni de ordin strategice. Conform Securității, 
pentru realizarea acestor acțiuni, Direcţia dispunea de cadre si, în anumite situaţii, de 
birouri şi secţii de dezinformare, care funcționau acoperit în diferite departamente ale 
administraţiei de stat, în cadrul direcțiilor marilor ziare, a posturilor de radio şi 
televiziune, a unor edituri şi fundaţii, precum si în cadrul unor institute de cercetări, In 
perioada Războiului rece, în cadrul relaţiilor Statelor Unite cu regimurile comuniste, 
direcţiile speciale din cadrul CIA şi serviciile secrete militare americane au primit un 
important sprijin din partea administratiilor americane care s-au succedat la 
conducere®, 

În Marea Britanie, unde actiunile de dezinformare aveau o veche traditie, 
coordonarea aparținea (Comitetului Unificat de Informaţii (Joint Intelligence 
Committee), subordonat primului ministru. Din acest Comitet faceau parte ,,cadre cu 
experiență in domeniul muncii de informații şi contrainformaţii”, precum şi un 
subsecretar al Ministerului de Externe, prin intermediul căruia se puneau în aplicare 
sarcinile ce priveau Foreign Office-ul şi ambasadele britanice din străinătate. În 
realizarea acțiunilor de dezinformare, legate nemijlocit de activitatea politico- 
diplomatică, de propagandă, de difuzare a ştirilor şi cenzură, erau folosite principalele 
departamente ale Foreign Office-ului, precum şi Comitetul pentru informare, presă şi 
radio-televiziune, condus de un subsecretar de stat al Ministerului Apărării”. Printre 
mijloacele si procedeele de realizare a acţiunilor de dezinformare ale serviciului de 
informaţii britanic amintim: folosirea agenţilor dubli, „fie că este vorba de agenţi străini 
descoperiți si determinaţi să lucreze pentru englezi, fie agenţi ai lor, care au trădat si pe 
care îi alimentează cu informații false ori îi determină să continue «colaborarea» cu 
spionajul advers”, „pătrunderea în rețeaua serviciilor adverse de informaţii”, „lăsarea 
în libertate a agenţilor adversi descoperiţi, controlarea activităţii acestora si furnizarea de 
date false pe care ei le transmit cu conştiinciozitate si bună credință centralei lor’, 


61 Ibidem, p. 243. 

62 Vladimir Volkoff, Tratat de dezinformare. De la Calul Troian la Internet... p. 113. 

63 ACNSAS, fond Documentar, dosar nr. 88, vol. 4, f. 98. 

64 Ibidem, f. 99. 

6 Ibidem. 

66 Idem, dosar nr. 6559, f. 21. 

ST Ibidem. 

68 Lt.-maj. N. Calugarita, Serviciul de informatii britanic. Câteva caracteristici, mijloace şi procedee de actiune, 
în „Securitatea”, nr. 1 (21)/1973, pp. 49-55. 

69 Thidem, p. 51. 

„crearea de suspiciuni că ar colabora cu Serviciul de informaţii britanic asupra unor 
persoane care nu au nici o legătură cu acesta sau alimentarea unor astfel de suspiciuni 
asupra unor foști agenţi ai lor, deja descoperiţi şi abandonaţi, deschizând astfel o pista 
falsă pe care contraspionajul advers, dacă se angajează, isi risipeşte forțele şi nu ajunge la 
nimic”, „lansarea a două sau mai multe legende pentru acoperirea unor acțiuni, cadre 
sau sedii, greu ori imposibil de verificat, ori crearea unei atmosfere de «mister în jurul 
acestora, întreținută prin literatura, programe de televiziune etc”, înscenări, farse ori 
substituiri de persoane”. 

În alte ţări, precum Franţa sau Israel, activitatea de dezinformare era 
desfăşurată nemijlocit de serviciile de informaţii”!. Astfel, în Franţa, acțiunile de 
dezinformare de amploare care vizau politica externă se puneau în aplicare de către 
organele de informaţii numai după primirea avizului din partea primului ministru? 
Alături de Centrul operativ de dezinformare, specializat în derularea acestui gen de 
acțiuni, exista si un Institut special de studii în probleme de dezinformare, care avea 
drept obiectiv fundamental analiza informaţiilor pe plan mondial prin prisma apărării şi 
promovării intereselor naţionale ale Franţei în relațiile cu alte state. Acest Institut 
dispunea de reviste de specialitate cu circuit restrâns şi de cadre care activau sub diverse 
acoperiri în cadrul unor ministere și instituţii centrale, precum şi în organele de presă şi 
radio-televiziune?5. 

În Israel, activitatea de dezinformare era coordonată de un serviciu special de 
influenţă şi dezinformare, care folosea în mod intens organizațiile sioniste şi coloniile 
evreieşti răspândite în aproape toate țările globului, îndeosebi pentru atragerea simpatiei 
opiniei publice internationale de partea Israelului, în disputa cu țările arabe”. 

In accepțiunea sovieticilor, dezinformarea reprezenta o răspândire de ştiri false, 
în mod intenționat, în scopul de a induce în eroare. Deşi aceştia au afirmat 
întotdeauna că dezinformarea este străină de statul sovietic, fiind o caracteristică a lumii 
burgheze”, termenul şi-a început cariera în mediul comunist încă din anii '20. În 
practicarea dezinformării, sovieticii au găsit un îndrumar în afirmaţiile lui Lenin, care 
recomanda comuniștilor „să fie pregătiți să folosească la nevoie tot felul de şiretlicuri, 
planuri si stratageme ilegale, să nege si să ascundă adevărul. Politica comunistă vizează 
în mod concret învrăjbirea în rândurile inamicilor. Cuvintele mele erau alese in asa fel 
încât să provoace ura şi confuzia, nu pentru a convinge adversarul, ci pentru a-l disloca, 


70 Ibidem, p. 52. 

71 ACNSAS, fond Documentar, dosar nr. 88, vol. 4, f. 98. 

72 Ibidem, £. 99. 

Idem, dosar nr. 6559, f. 22. 

74 Ibidem. 

75 B. N. Ponomarev, Dictionar politic, Editura Politică, Bucuresti, 1959, p. 194. 

7 Spre exemplu, in Dictionarul politic, reeditat, în URSS, în anul 1978, există mențiunea că 
dezinformarea „este utilizată pe larg de presa burgheză, radio, televiziune si celelalte mass-media, 
fiind arma lor privilegiată pentru campaniile anticomuniste şi calomniile la adresa țărilor 
socialiste” (Deginformarea — armă de război... p 134). 

nu pentru a-i îndrepta greșelile, ci pentru a-l distruge, maturandu-i structurile de pe 
suprafaţa globului”. 

Dezinformarea a fost atât de apreciată de către sovietici, încât, în anul 1957, 
aceştia au creat un serviciu special în acest scop, Departamentul D, aparţinând Direcţiei 
I din cadrul KGB, condus de generalul Ivan Ivanovici Agaiant si care avea legătură 
directă cu Prezidiul Sovietului Suprem al Uniunii Sovietice'5. Potrivit unui raport 
întocmit de CIA, „acest organism de dezinformare urmăreşte neutralizarea serviciilor 
Departamentului de Stat, Departamentului Apărării şi a FBI”. Ca metode de lucru ale 
Departamentului D, raportul enumera: difuzarea ştirilor false prin presa comunistă şi 
procomunistă din toate ţările, precum şi răspândirea dezinformarilor prin documente 
contrafăcute”. Pe lângă îndeplinirea acestor sarcini, Departamentul D superviza 
operaţiunile de dezinformare desfăşurate de serviciile de securitate din celelalte tari ale 
lagărului comuniste. 

În anul 1968, Departamentul D din cadrul Direcţiei I din KGB a fost 
transformat în Departamentul A, nefiind vorba doar de o simplă schimbare de 
denumire, ci de atribuirea unor noi sarcini: „dezinformarea serviciilor de spionaj străine 
asupra unor probleme de ordin politic, economic, militar, tehnico-stiintific şi 
contrainformativ, în scopul apărării potenţialului țării; demascarea, compromiterea si 
anihilarea unor grupări reacționare ale emigrației din țările capitaliste; influențarea unor 
guverne, cercuri politice şi economice a unor personalități din Occident în sensul cerut 
de interesele sovietice respective”'8l. De asemenea, în anul 1970, generalului Agaiant, 
care decedase, i-a urmat la conducerea Departamentului adjunctul său, Serghei 
Alexandrovici Kondracev?. 

Ca mijloace și procedee de acţiune în realizarea acţiunilor de dezinformare 
sovieticii utilizau distribuirea de documente, scrisori, manuscrise, fotografii falsificate 
ori fabricate, propagarea zvonurilor răuvoitoare sau orientate si a informațiilor false de 
către agenți, inselarea străinilor care vizitau Uniunea Sovietică, precum şi acțiunile 
psihologice®’. Pe lângă termenul dezinformatsia, sovieticii au inclus în limbajul politic si pe 
cel de măsuri active (aktivnyye meropriatia), ce avea un sens mai larg decât cel al acțiunilor 
secrete, referindu-se atât la „tehnicile deschise, cât si la cele secrete, aplicate în vederea 
influentarii evenimentelor, strategiilor şi acțiunilor altor țări”. 

Principala motivaţie a folosirii celor două tehnici în acțiunea politică tinea, în 
primul rând, de raţiuni ideologice; conform sovieticilor, coexistenta pașnică nu anula 
continuarea confruntării internationale dintre forțele imperialiste si cele antiimperialiste, 


77 Apud Henri-Pierre Cathala, op. cit., p. 22. A se vedea, de asemenea, si Dezinformarea — armă de 
razboi..., pp. 140-141. 

75 Ibidem, p. 14. 

79 ACNSAS, fond Documentar, dosar nr. 12395, vol. 1, f. 134. 

80 Richard H. Shultz, Roy Godson, op. cit, p. 43. 

81 ACNSAS, fond Documentar, dosar nr. 88, vol. 4, f. 100. 

82 Dexinformarea — armă de raxboi..., p. 14. 

83 Thidem, p. 141. 

84 Richard H. Shultz, Roy Godson, op. cit., p. 19. 

scopul final pe termen lung fiind victoria acestora din urmă. În consecință, coexistenta 
pașnică putea oferi un mediu propice pentru consolidarea socialismului international®. 

În România comunistă, Serviciul D — „dezinformarea serviciilor de spionaj 
străine” a fost înființat în aprilie 1968. În afara „serviciilor de spionaj străine”, acțiunile 
de dezinformare erau organizate și împotriva „unor organisme politice, guvernamentale, 
militare, economice si culturale, care desfășoară o activitate ostilă statului român”, în 
scopul „apărării şi promovării intereselor Republicii Socialiste România în legătură cu 
acțiunile de ordin politic, militar, economic, tehnico-stiintific şi cultural ce urmează a fi 
întreprinse atât pe plan intern si extern”. Acţiunile de dezinformare erau coordonate de 
către Consiliul Securităţii Statului, care avea ca sarcină să colaboreze atât cu Serviciul D, 
cât şi cu „ministerele si celelalte organe centrale, care, potrivit competenţei lor si 
normelor legale, intretin contacte cu misiunile diplomatice acreditate in Republica 
Socialistă România, cu organisme politice, guvernamentale, economice, militare, 
culturale si turistice străine”. Primul şef al acestui serviciu a fost locotenent-colonelul 
Mihail Bozianu, de la 1 decembrie 1971 conducerea serviciului revenind generalului- 
maior Mihai Ilie. I-a urmat în funcţie, în aprilie 1977, generalul-maior Dumitru Borsan, 
care mai înainte îndeplinise funcția de șef al Direcţiei I Informaţii Interne din cadrul 
DSS, sfârşitul regimului comunist găsind la conducerea serviciului pe colonelul Dumitru 
Tatu, care avea în subordine 20 ofiţeri si 2 subofiteri®®. 

În ceea ce priveşte confruntarea ideologică dintre cele două regimuri politice, 
aceasta a continuat şi în timpul perioadei de „destindere”. În aprilie 1968, Comitetul 
Central al PCUS a adoptat o rezoluţie, în care se arăta că „stadiul actual al evoluţiei 
istorice este caracterizat printr-o agravare a luptei ideologice între capitalism si 
socialism”'87. Analiza pornea de la ideea că una din concluziile majore ale „teoriei 
convergentei” sau „destinderii” era, în opinia americană, faptul că țările socialiste vor 
deveni din ce in ce mai occidentale, pe măsură ce se intensifică contactele cu ele. După 
cum afirma Henry Kissinger, „înțelegerea aspectelor mult mai substanţiale, mai subtile 
si mai putin materiale ale culturii occidentale, adică respectul demnității umane şi 
exprimării individuale, va urma in mod firesc (în țările comuniste)’’**, fapt denunțat de 
comunitatea socialistă drept „un război psihologic dus împotriva URSS şi a celorlalte 
tari socialiste, împotriva tuturor forțelor progresului social”8. Invazia Cehoslovaciei in 
august 1968 de către armatele Tratatului de la Varşovia a făcut ca această teză să fie 
reluată în mai multe rânduri. Astfel, presa sovietică acuza Occidentul că doreşte 
transformarea regimului comunist de la Praga într-unul de sorginte social-democrata, 


85 Stefano Guzzini, Realism si relații internationale. Povestea fara sfârşit a unei morți anuntate: realismul în 
relațiile internationale şi în economia politică internațională, Institutul European, Iasi, 2000, p. 179. 

86 Pentru detalii, a se vedea Alina Ilinca, Liviu Marius Bejenaru, Ragboi psihologic Împotriva 
Occidentului. Actiunile de dezinformare ale Securității în timpul regimului comunist, în Ionuț Nistor, Paul 
Nistor (coord.), Relații internationale. Lumea diplomației, lumea conflictului, Editara PIM, Iasi, 2009, 
pp. 250-273. 

87 Zbigniew Brzezinski, La révolution technétromque, Calman-Lévy, Paris, 1971, p. 186. 

88 ACNSAS, fond Documentar, dosar nr. 12618, vol. 19, f. 143. 

89 V, Kassis, L. Kolossov, M. Mikhailov, B. Piliatskine, Pris en flagrant délit, Editions du Progres, 
Moscou, 1977, p. 6. 

denumind această strategie drept o ,,contrarevolutie desfăşurată în mod pașnic, cu 
scopul anihilării voinţei suverane a popoarelor revoluţionare”. 

Analiza relațiilor dintre Occident şi regimurile comuniste din perioada 
„destinderii” i-au făcut pe unii autori să afirme că războiul ideologic ce se derula 
urmărea cucerirea spiritelor, după unii, sau a sufletelor, după alții, centrul de luptă fiind 
situat la rândul său pe tărâm psihologic: doctrină si contradoctrină, propaganda şi 
contrapropagandă, în care adversarul şi acțiunea psihologică ocupau spaţiul de luptă. 
Doctrina comunistă a folosit această tactică în cadrul războaielor coloniale, unde 
motivațiile si solidaritatea culturală din tabăra opusă nu erau luate în seamă, deoarece nu 
populaţia, cu aspiraţiile ei, îl creează pe rebel, ci rebelul, prin persuasiune, perverteşte 
populaţia”!. Aceste principii au fost aplicate însă şi în cadrul operațiunilor secrete. După 
cum se consemna într-un document CIA din 25 martie 1969, Radio Europa Libera şi 
Radio Libertatea, în funcţionarea cărora, timp de douăzeci de ani, fuseseră investiţi mai 
bine de 400 milioane de dolari, intretineau flacăra speranţei în Europa de Est. 
Emisiunile celor două posturi de radio erau ascultate de treizeci de milioane de oameni, 
deşi Moscova cheltuise 150 de milioane de dolari pentru a le bruia frecvențele. În plus, 
de la sfârşitul anilor '50, organizaţiile Europa Liberă şi Libertatea distribuiseră două 
milioane şi jumătate de cărți şi jurnale în Uniunea Sovietică pentru promovarea libertății 
intelectuale si culturale”?. 

În acelaşi timp, conferind Uniunii Sovietice imaginea unui stat care se îndrepta 
spre un pluralism instituțional, diplomaţii și oamenii politici occidentali au recurs la o 
metodă tradițională, aceea de a încerca să-și exercite o influență asupra politicii URSS 
prin intermediul conducătorilor sovietici „bine intenţionaţi la adresa Occidentului” şi a 
ambasadorilor care „îi înțeleg pe aceştia”. La rândul lor, şi serviciile secrete au folosit 
această formă a operațiunilor speciale denumită „consiliere politică”, deoarece acestea 
au fost şi sunt întotdeauna interesate de oameni-cheie, care iau şi duc la îndeplinire 
deciziile politice, dar şi de multe alte persoane, mai puţin importante. Un exemplu în 
acest sens il constituie biografia lui Eduard Sevardnadze, CIA fiind interesată de toate 
datele şi elementele de cunoaștere de la prima tinereţe şi cariera politică din Georgia 
natală, la eclipsa şi redresarea sa politică de mai târziu, până când şi-a desfăşurat 
activitatea de ministru de externe a Uniunii Sovietice”. 

Semnarea, la 1 august 1975, a Actului Final al Conferinţei de la Helsinki de 
către reprezentanţii a 25 de state, printre care şi România, a reprezentat introducerea 
unui cal troian al Occidentului în lumea comunistă, deoarece se acorda statelor 
semnatare autoritatea de supraveghere a modului în care erau respectate drepturile 
omului, în special al dreptului la emigrare. Ca urmare a Reuniunii de la Belgrad, din 4 
octombrie 1977, dizidenta, definită ca o luptă pentru drepturile inalienabile ale 
persoanei umane, luptă dusă cu respectarea principiilor legalităţii, nonviolentei si 
transparenţei, a crescut în amploare, fapt ce a făcut ca serviciile de securitate din țările 
comuniste să o eticheteze ca fiind pusă „în slujba dușmanului capitalist”. Astfel, într-un 


% Vezi Zbigniew Brzezinski, op. cit, p. 186. 
9! Stan Petrescu, op. cit., p. 252. 

%2 Tim Weiner, op. cit., p. 224. 

% Stan Petrescu, op. cit., p. 271. 

raport al Securităţii din 14 octombrie 1981 „referitor la acţiuni ale Europei Libere si 
CIA privind stimularea activităţii de dizidenta în RS România”, se arăta că „CIA şi-a 
intensificat acţiunile de stimulare si sprijinire a elementelor dizidente din țările socialiste, 
ca urmare a orientărilor administrației Ronald Reagan, potrivit cărora, activitățile 
dizidente ajută politica specifică a SUA în raporturile sale cu URSS şi-i creează avantaje 
în dialogul care-l are cu fiecare tara socialistă in parte”. Făcând referire la apariţia, in 
anul 1980, a sindicatului polonez So/daritatea la şantierul naval din Gdansk, raportul 
menţiona că, „după aprecierile unor cercuri ostile din SUA, RF Germania si Franţa, 
«experiența poloneză» poate fi extinsă şi în alte tari socialiste, pentru a crea stări 
conflictuale si de nesupunere in interior (...). Această hotărâre, privind stimularea si 
sprijinirea acţiunilor de dizidenta în țările socialiste, a fost luată în cursul lunii iulie 1981, 
după ce preşedintele Ronald Reagan şi-a prezentat poziţia fata de această problemă”. 
În continuare, raportul enumera principalele versiuni prin care postul de radio Europa 
Liberă urmărea acreditarea următoarelor idei: 

„- Criza economică din România nu are şanse de a fi depăşită sau cel putin 
ameliorată în actualele tipare politice rigide, de tip stalinist. Se impune o cointeresare si 
liberalizare, urmând exemplul economic al RP Ungare. 

- Situația politică internă represivă încurajează emigrarea în masă a 
persoanelor. 

- Actualul cadru politic de tip stalinist frânează dezvoltarea unei democraţii 
reale, chiar socialiste, si va duce in mod inevitabil la o explozie socială. 

- Condiţiile de viata si muncă ale muncitorilor reclamă organizarea lor pe alte 
baze decât formele sindicale existente. In context se popularizează iniţiativele 
întreprinse pe linia creării Sindicatului Liber al Oamenilor Muncii din România şi alte 
forme. 

- Revoluţia agrară concepută de partid este sortită eşecului, întrucât este 
exclusă inițiativa particulară și cointeresarea materială. 

- Intelectualitatea este deprofesionalizată şi redusă la tăcere. Singura modalitate 
de a se realiza ar constitui-o emigrarea în Occident. 

- Tineretul, indiferent de proveniența socială, este lipsit de orice perspectivă de 
realizare. Încurajarea formelor occidentale de manifestare a tineretului si scoaterea sa de 
sub influența PCR. 

- Omul nou conceput de partid contravine tradiţiilor şi idealurilor româneşti. 

- Sunt încălcate in mod sistematic libertăţile religioase si de conştiinţă ale 
individului’”®>. 

Programele de trimitere de arme către rezistența antisovietică din Afganistan si 
războiul psihologic pentru susţinerea dizidentilor din Uniunea Sovietică, Polonia şi 
Cehoslovacia aveau să se dovedească printre cele mai importante operaţiuni ale CIA din 
timpul Războiului rece”. De asemenea, alegerea, în anul 1978, a primului papă de 
origine est-europeană i-a determinat pe liderii comuniști să tragă concluzia că Vaticanul 


% Florica Dobre (coord.), Elis Neagoe-Pleşa, Liviu Pleșa, Securitatea. Structuri/ Cadre, Obiective si 
Metode, vol. II (1967-1989), CNSAS, Editura Enciclopedică, Bucuresti, 2006, p. 545. 

95 Ibidem, p. 546. 

% Tim Weiner, op. cit., p. 280. 


371 


Alina Ilinca, Liviu Marius Bejenaru 


începuse „o luptă politico-ideologică împotriva țărilor socialiste”%. Acţiunile au 
culminat cu înființarea, în anul 1989, de către Departamentul de Stat al SUA, prin 
intermediul CIA, a unei structuri informative denumită Trust Organization, care avea 
sediul central în California si filiale in Austria si RFG. Această organizație, în rândul 
căreia se aflau foşti ofițeri de informații transfugi, proveniți din România, URSS, 
Polonia si Cehoslovacia — printre care se număra si fostul general-locotenent de 
Securitate Ion Mihai Pacepa — a primit ca misiuni de a începe şi sprijini mişcarea de 
dizidenta în țările socialiste, organizarea si dirijarea activităților informative în rândul 
emigrației originare din aceste țări, inițierea unor acţiuni îndreptate împotriva statelor 
socialiste prin intermediul elementelor ostile din rândul emigrației si a dizidentilor. 
Printre acţiunile reuşite ale lui Trust Organization a fost, potrivit Notei nr. 00444 din 14 
noiembrie 1989 a Centrului de Informaţii Externe, destabilizarea situației politice din 
Polonia, Ungaria şi RDG, urmând ca, din a doua jumătate a lunii noiembrie 1989, 
atenția urma să fie concentrată pe spaţiul României şi Cehoslovaciei, 

Intrarea Uniunii Sovietice, începând cu mijlocul anilor 70, într-o lungă 
perioadă de recesiune economică a determinat inițierea unei politici de reforme menite 
să încerce a salva sistemul comunist. Ideea de perestroika a prins contur în mediile 
academice protejate de KGB şi treptat a ajuns până în vârful puterii, la instanţele 
conducătoare ale PCUS, initial la un grup restrâns din interiorul Biroului Politic, care l- 
au sprijinit pe Gorbaciov. Extinderea la nivelul întregului imperiului a fost încredințată 
KGB, la fel ca şi măsurile profilactice, menite să împiedice ca procesul să depăşească 
limitele preconizate. De asemenea, KGB a urmărit susținerea politicii de putere 
concepută de Mihail Gorbaciov, care dorea o hegemonie soft asupra ţărilor din Europa 
Centrală şi de Est, prin acceptarea de către acestea a modelului perestroikai”’. Cedarile 
succesive în fata Occidentului s-au facut, după cum remarcă unii analişti, pentru a 
permite Rusiei — moștenitoarea defunctei URSS — să evite căderea la statutul de putere 
de rangul doi şi să se rămână în prim-planul politicii mondiale. 

Menţinerea comunismului de tip sovietic o perioadă atât de mare de timp, 
înglobând aici si ţările Europei de Est, s-a datorat, in principal, existenţei a două 
elemente: folosirea terorii ca mijloc de guvernare şi a războiului psihologic. În 
momentul în care Gorbaciov le-a înlocuit cu perestroika şi glasnosti, comunismul s-a 
destrămat. 


Concluzii 

Acţiunea psihologică depinde în bună măsură de caracterul doctrinei care a 
initiat-o. Acest concept promovat de Scoala Superioară de Război de la Paris şi-a 
demonstrat cu prisosinta valabilitatea în timpul Războiului Rece. Mijloacele prin care 


9 Vasili Mitrokhin, Cristopher Andrew, Arhiva Mitrokhin. KGB în Europa si in Vest, Editura 
Orizonturi, Editura Sirius, Bucureşti, 2003, p. 512. 

% Cristian Troncota, op. cit., pp. 124-125. 

% Dr. Constantin Buchet, Evenimentele internationale din perioada 1985-1989 reflectate in documentele 
Centrului de Informatii Externe (CLE), în Clio/1989, nr. 2(6)/2007, pp. 5-29. 

100 Mihail E. Ionescu, Sfarsitul comunismului de tip sovietic, în „Dosarele Istoriei”, nr. 12 (40)/1999, 
pp. 10-13. 

acțiunea psihologică se realizează sunt variate şi cuprind: viclenia de război, intoxicarea, 
propaganda albă, propaganda neagră, influența şi dezinformarea, pe care statele care o 
practică o încredințează serviciilor speciale. 

Făcând din influențarea factorilor de decizie din cadrul unui stat miza supremă 
a luptei, războiul psihologic reprezintă ceea ce în cadrul relațiilor internaționale se 
numeşte realizarea unei politici de prestigiu a unui stat. 

De-a lungul întregii perioade a Războiului Rece, prin formele specifice ale 
războiului secret, ai cărui actori sunt serviciile de informaţii, s-a grăbit sfârşitul regimului 
comunist!?!, Până în prezent, au fost propuse patru explicaţii pentru eşecul 
comunismului de tip sovietic: criza economică, pierderea legitimitatii politice, 
dezintegrarea produsă de nationalism şi pierderea încrederii elitelori*. Astfel, 
programele de manipulare perfecționate de către Occident au vizat nu numai o 
operaţiune de influență, cât mai ales formarea unui mod de gândire şi pregătirea 
destinatarului pentru receptarea comunicaţiilor manipulatoare și pregătirea opiniilor și a 
dorințelor pe care se poate pedala!%. Un exemplu în acest sens îl constituie cazul 
României comuniste, care a încercat să conserve avantajul independenţei parțiale în 
cadrul Tratatului de la Varşovia, gestionarea relațiilor cu Uniunea Sovietică fiind una din 
cele mai mari provocări cu care elita politică s-a confruntat. Probabil aceleaşi rațiuni au 
stat şi la baza calificării lui Ceauşescu de către revista britanică „The Economist” drept 
„un de Gaulle al Estului Europei”1%4. Pentru o bună perioadă de timp, această percepție 
a dominat strategia politică occidentală fata de regimul politic din România, deşi 
sovieticii, de exemplu, prin agentul de influență Charles Pathé în revista „Synthese”, 
finanțată de KGB, il caracteriza drept xenofob şi dominat de nepotism!, Alegerea lui 
Mihail Gorbaciov la Kremlin a pus capăt percepţiei Occidentului despre „devierea 
românească”, aceeași revista „The Economist” calificându-l, la 22 aprilie 1989, pe 
Nicolae Ceauşescu drept „un împărat diabolic”106. Acest fapt ne arată că, desi nu este 
indicat ca un stat să se mulțumească cu o reputaţie a puterii inferioară celei deținute în 
realitate, este, de asemenea, greşit să se iniţieze o politică de cacealma, asa cum a fost 
concepută de către regimul comunist din România când a trasat realizarea acțiunilor de 
dezinformare, propagandă şi contrapropagandă aparatului de Securitate. „O politică de 
cacealma poate reuşi uşor pe termen scurt, dar pe termen lung doar dacă este capabilă 
să amâne la nesfârşit testul performanței reale, iar acest lucru nici măcar cea mai bună 


101 Potrivit lui Victor Marcheti si John D. Martis, autorii lucrării The CLA and the Cult of Intelligence, 
războiul secret cuprinde următoarele forme: consilierea politică, finanțarea organizaţiilor politice 
si profesionale, operațiunile economice speciale, pregătirea personalului, operaţiunile politice sau 
paramilitare insurgente destinate loviturilor de stat si războiul informational (apud Alexandru- 
Radu Timofte, op. cit., p. 112). 

102 Florin Abraham, op.cit., p. 103. 

103 Vladimir Volkoff, Dezinformarea văzută din Est...., p. 66. 

104 Mioara Anton, Iesirea din cerc. Politica externa a regimului Gheorghiu-Dej, Academia Română, 
INST, București, 2007, pp. 203-204. 

105 Richard H. Shultz, Roy Godson, op. cit., p. 186. 

1% Joseph F. Harrington, Bruce J. Courtney, Relații româno-americane (1940-1990), Institutul 
European, Iasi, 2002, p. 544. 


373 


Alina Ilinca, Liviu Marius Bejenaru 


conducere nu-l poate garanta!”. În pofida eforturilor diplomatice depuse de sovietici în 
perioada destinderii, de a denunța propaganda occidentală ca fiind incompatibilă cu 
principiile proclamate la Helsinki!%, spargerea blocadei informaţionale, când a ieşit tot 
mai mult în evidență faptul că, deşi revoluționară în teorie, în realitate, ideologia 
comunistă era conservatoare şi animată de o tristă ortodoxie politică şi socială!%, a jucat 
un rol important în prăbuşirea acestor regimuri. 


107 Hans J. Morghentau, Politica între națiuni. Lupta pentru putere si lupta pentru pace, Polirom, Iasi, 
2007, p. 126. 

108 Jean Chiama, Jean Francois Soulet, Histoire de la dissidence. Oppositions et révoltes en URSS et dans 
les démocraties populaires de la mort de Staline à nos jours, Editions du Seuil, Paris, 1982, p. 46. 

109 Zbigniew Brzezinski, op. cit., p. 175. 

IV. RECENZII. NOTE DE LECTURA 


Mihai Burcea, Marius Stan, Mihail Bumbes, Dictionarul ofiterilor si angajatilor 
civili ai Direcţiei Generale a Penitenciarelor. Aparatul central (1948-1989), vol. I, 
Iasi, Editura Polirom, 2009, 524 p. 


Angrenat într-un amplu proces de analizare a aspectelor represive ale 
regimului comunist, Institutul de Investigare a Crimelor Comunismului în România 
îmbogățește istoriografia consacrată acestui regim, prin efortul a trei tineri cercetători, 
cu o lucrare amplă despre cadrele uneia dintre cele mai temute instituţii: Direcţia 
Generală a Penitenciarelor. 

Deşi memorialistica foştilor deţinuţi politici este foarte bogată şi abundă în 
descrierea personajelor care au făcut din închisorile si lagărele regimului comunist 
adevărate „cercuri ale infernului”, datele prezentate in acest gen de lucrări suferă, 
inevitabil, de lacune serioase, lipsind, din motive obiective, date esenţiale pentru o 
înțelegere adecvată a mecanismelor de funcționare a sistemului de detenție. Demersul 
cercetătorilor Mihai Burcea, Marius Stan şi Mihail Bumbeş reuşeşte să suplinească 
aceste minusuri ale memorialisticii prin apelul la documentele de arhivă create chiar de 
către Direcţia Generală a Penitenciarelor, precum şi de către alte instituţii ale regimului 
comunist (Consiliul de Stat, Ministerul Afacerilor Interne, Securitate etc.). 

Lucrarea a fost concepută ca un „instrument de lucru”, deopotrivă pentru 
cercetători (termen prin care autorii înţeleg „orice persoană care are interesul sau simpla 
curiozitate de a studia multiplele aspecte ale sistemului concentrationar românesc” — p. 
9), pentru foştii deținuți, dar si pentru elevii şi cadrele „care fac parte din actualul sistem 
de pregătire profesională al ANP” — p. 11. 

Putem considera că, prin modul în care a fost structurată şi prin vasta 
documentare care i-a stat la bază, lucrarea îşi îndeplineşte cu succes scopul pentru care a 
fost gândită de către autori. Cele 381 de persoane ale căror fişe au fost incluse în 
dicționar au îndeplinit, în diverse perioade din intervalul 1948-1989, funcţii în aparatul 
central profesional şi politic al Direcţiei Unitatilor de Muncă, Direcţiei Generale a 
Penitenciarelor, Serviciului Reeducări Minori sau în şcolile militare de ofițeri şi 
subofițeri ale M.A.I., deci au fost în „miezul” sistemului represiv, concepand sau doar 
aplicând diverse măsuri pentru „reeducarea” celor intrați în sistemul de detenţie al 
vremii. 

Informaţiile incluse în fişe variază în funcţie de parcimonia surselor, dat, în 
general, includ data şi locul naşterii si al decesului, originea şi apartenența socială, 
naționalitatea, profesia de bază, funcţiile deţinute în organizaţiile politice, de masă şi 
obşteşti, studiile civile, militare, politice, situația stagiului militar, activitatea profesională, 
gradele obţinute, decoraţii şi alte distincții obținute, pedepse suferite. Aşadar, o 
radiografie completă a laturii profesionale a celor care s-au aflat în slujba sistemului de 
detenţie. 

Cea mai mate parte a datelor sintetizate in fise provine din fondurile arhivei 
Administraţiei Nationale a Penitenciarelor'!, dar si din Arhivele Nationale Istorice 
Centrale, arhiva Secretariatului General al Guvernului si arhiva Consiliului National 
pentru Studierea Arhivelor Securităţii. Această categorie de informaţii a fost completată 
cu date extrase din actele legislative publicate în „Buletinul Oficial”, presă, literatura 
memorialistică şi lucrări de specialitate. 

Fişele propriu-zise sunt precedate de o succintă prezentare a autorilor 
dicționarului, o poză asupra ediţiei şi de un cuvânt înainte, care reuneşte atât o argumentare a 
proiectului de realizare a unui dicționar al personalului D.G.P., cât şi o prezentare a 
structurii volumului, pentru a se încheia cu multumirile aduse de autori tuturor celor 
care i-au sprijinit şi încurajat pe parcursul realizării lucrării. 

Urmează apoi o listă a abrevierilor utilizate în cadrul dicționarului si o 
consistentă introducere, de nu mai putin de 46 de pagini. Această introducere este 
binevenită, având în vedere că, în general, cititorul, chiar de formaţie istorică, nu deţine 
decât informaţii precare asupra terminologiei specifice sistemului de detenţie şi a 
mecanismelor care stăteau la baza funcționării acestuia. Constienti de această realitate, 
autorii şi-au propus şi au reuşit realizarea unei familiarizări a lectorului cu aceste 
probleme, înainte ca acesta să treacă la parcurgerea fiselor de cadre. Acest lucru a fost 
realizat prin prezentarea tipologiei dosarului profesional, prin enumerarea documentelor 
care sunt reunite în acest gen de dosare (fişa personală, jurământul militar, foaia de 
serviciu, caracterizarile, referatele de cadre, nota de relaţii, autobiografii etc.), urmate de 
detalierea modului de întocmire şi a semnificației acestor documente. 

Autorii au trecut în revistă parcursul profesional al ofiţerilor, de la gradul de 
sublocotenent până în vârful ierarhiei militare, precum şi decoraţiile şi medaliile cu care 
au fost răsplătiți angajaţii sistemului penitenciar. 

Un subcapitol distinct a fost consacrat organizării şi funcționării Direcţiei 
Generale a Penitenciarelor în anii '50- "60, detaliind organigramele instituţiei, apoi un alt 
subcapitol a fost rezervat prezentării sistemului şcolilor militare, văzute drept „pepiniera 
DGP”, prezentării şcolilor de partid prin care au trecut multi dintre angajaţii sistemului 
şi trecerii în revistă a condiţiilor în care se realiza căsătoria militarilor. Trebuie menţionat 
că dacă datele vizând organizarea DGP sunt circumscrise anilor '50- ’60, cele referitoare 
la sistemul de şcolarizare exced această perioadă, mergând până în anii '80. Aflăm astfel, 
de pildă, că în 1980, pentru cele 20 de locuri repartizate DGP în cadrul Şcolii de Ofiţeri 
a MI, fuseseră validate dosarele a 72 de candidaţi (66 de muncitori, patru elevi şi doi 
subofițer) — p. 47-48. In acelaşi timp, am remarcat că informaţiile referitoare la 


1 Constienti de dificultatea accesului în unele fonduri de arhivă, considerate încă sensibile de 
către factorii de decizie contemporani, am remarcat mândria cu care autorii relatează „spargerea” 
monopolului informational: „în august 2006, experți IICCR au pătruns în Baza de 
aprovizionare, gospodărire si reparaţii din cadrul penitenciarului de maximă siguranță de la Jilava, 
locul unde se află arhiva ANP” (p. 10). Verbul „au pătruns” aproape că reuşeşte să ne sugereze o 
acţiune de forță sau cel putin clandestină, asemenea unui comando care accede într-o fortăreață 
bine păzită pentru a obţine documente ultrasecrete (sugestie care, dată fiind secretomania 
multora dintre structurile ce gestionează arhivele regimului comunist, probabil că nici nu e prea 
departe de realitatel). 

căsătorirea militarilor se rezumă la intervalul 1949-1954, perioadă in care s-au aplicat 
prevederile Decretului nr. 60/1949. Dintre prevederile acestui decret, am reţinut faptul 
că, pe lângă certificatul de moralitate (cerut şi înainte de instaurarea regimului comunist) 
si devotament fata de Republica Populară Română a viitoarei soții, regimul solicita si un 
certificat „de devotament” al părinţilor acesteia — p. 49! 

In cadrul subcapitolelor 4 şi 5 au fost analizate organizarea aparatului central 
al DGP în anii 70 si ’80, precum si sistemul de pregătire a cadrelor în respectiva 
perioadă (aici fiind incluse şi date despre munca informativă în rândul deținuților, 
precum şi aspecte ţinând de disciplina militară — pedepse şi recompense). Nici în 
cuprinsul acestor subcapitole delimitarea cronologică nu este una strictă, regăsindu-se 
informaţii referitoare la stări de lucruri din perioada precedentă. De exemplu, este 
reprodus un pasaj foarte interesant din expunerea de motive la Hotărârea Consiliului de 
Miniştri nr. 432 din 13 aprilie 1960, în care generalul de armată Leontin Sălăjan 
menţiona că „un număr însemnat de ofițeri (aproximativ 50% din efectivul total)” nu 
absolviseră „învățământul mediu de cultură generală”. Cea mai mare parte din aceştia 
proveneau din „absolvenţii şcolilor militare în care până în 1954 se primeau elevi fără 
studii medii complete, iar ceilalți sunt ofițeri proveniți din câmpul muncii, care nu au 
avut posibilitatea completării studiilor” — p. 57. 

Fie şi numai această informaţie şi este suficient pentru a realiza gradul de 
pregătire şi competențele profesionale ale unei însemnate parti a corpului ofițeresc al 
vremii. În aceste condiţii putem interpreta adecvat și alte acţiuni din perioadă, precum 
cererea lui Gheorghiu-Dej, din 22 ianuarie 1959, către N.S. Hruşciov de a aproba 
trimiterea în România a cinci specialiști militari „pentru nevoile de pregătire şi 
perfecționare a Forţelor noastre Armate”?. Având în vedere că în dotarea armatei 
române fuseseră incluse avioane supersonice MIG si baterii de rachete antiaeriene, 
evident că discrepanta dintre nivelul tehnic al armamentului din dotare şi gradul de 
pregătire şcolară al ofițerilor trebuia cumva eliminată. 

Şi atunci când prezintă munca informativă în rândul deținuților, autorii 
realizează practic o secțiune pe verticală a eşantionului cronologic 1948-1989, plecând 
de la Serviciul Operativ — UM 0128 Bucuresti, de la începutul anilor "50, trecând prin 
celebrul Serviciu „K? — UM 0123/A şi ajungând la activitatea din anii '70 - ’80 a 
Direcţiei a IV-a Contrainformatii Militare. 

Pe lângă datele extrem de interesante din cadrul introducerii, parcurgerea 
fiselor de cadre prezintă pentru cititor un dublu avantaj: poate reconstitui profile umane 
dintre cele mai diverse şi înțelege modul în care un sistem opresiv influențează practic 
atât destinele oponenților, cât şi pe cele ale celor ce-l slujesc, dar, totodată, obţine o 
sumă de informații adiacente despre diverse aspecte ale funcționării regimului comunist, 
despre instituţii, practici, şi, mai presus de toate, despre incredibilele abuzuri care au fost 
tolerate de acest regim. 

Autorii pun la dispoziţia cititorului, prin generoase note de subsol sau chiar în 
textul fişei, date despre organizaţii precum Întreprinderea Economica de Stat „Munca 
Exterioară”, înființată în iulie 1949 pentru a executa lucrările din sectoarele M.A.I. de pe 
șantierul Canalului Dunăre-Marea Neagră (p. 69), despre Serviciul Muncii, înfiinţat în 


2 A.N.LC., fond C.C. al P.C.R.-Cancelarie, dosar nr. 81/1959, f. 7 

ianuarie 1950 (p. 92) sau informaţii interesante despre Comitetul Organizaţiei P.C.R. din 
Ministerul de Interne, aşa cum era el structurat în aprilie 1977 (p. 77). 

În ceea ce priveşte abuzurile săvârşite de Securitate, Miliție sau de către 
angajaţii sistemului de închisori şi lagăre, exemplele sunt mai mult decât abundente. Am 
reținut dintr-o declaraţie a col. Baciu Ioan, fost director general al DGP în perioada 
sept. 1949-oct. 1952 faptul că „în perioada '50 - *51 [existau] circa 7-8.000 deţinuţi la 
dispoziția Securităţii, iar vreo 3-4.000 la dispoziția Miliției. Aceştia nu erau cu forme 
legale. Unii deţinuţi au stat câte 3-4 ani necercetati” (p. 88). 

Poate printre cele mai revoltătoare abuzuri (deşi în acest domeniu e atât de 
greu să faci o ierarhizare) sunt cele surprinse într-un referat al Ministerului Justiţiei, 
înaintat în 1955 lui Gheorghiu-Dej, in care sunt relatate faptele lui Cormoş Florian, 
comandantul Coloniei de Muncă Cernavodă. Fără a mai menţiona aici ororile de care se 
făcea vinovat respectivul Cormoş, reținem doar că torturile aplicate de acesta si de 
prim-brigadierul Circu Nicolae au dus la „decedarea unui număr de 142 deținuți, dintre 
care pentru 26 deținuți există dovezi de asasinarea lor de către acuzaţii menționați”. 
Deşi completul de judecată aprecia că pedeapsa cuvenită era „pedeapsa cu moartea”, 
Cormoş, se pare că la indicatia lui Dej, a fost condamnat în 1955 la muncă silnică pe 
viata, iar la 22 august 1957 a fost amnistiat, reactivat ca ofițer şi, ulterior, înaintat in 
grad, fiind numit ca ofiţer de serviciu prim la Penitenciarul Cluj Tribunal (aug. 1957 — 
iul. 1967). Scos într-un târziu din sistemul penitenciar, lucrează ca şef de detaşament 
„peste 200 de paznici de obiective” şi din 1970 devine „şef de depozit şi de gestiune” la 
Industria Cărnii până în 1987, când este pensionat. Ne putem da lesne seama ce 
„marginalizat” a fost respectivul ca şef la Industria Cărnii, în condiţiile penuriei 
alimentare din România socialistă. În 2007 fostul tortionar avea o pensie de „aproape 
1.300 lei”, fiind totuşi nemulțumit că ,,subofiterii cu care am lucrat eu iau câte 1.700- 
1.800 de lei” (p. 155). 

Exemplele de acest fel sunt mult mai numeroase, dar lăsăm cititorului 
(ne)placerea de a le descoperi, felicitând autorii pentru modul în care au reuşit să 
surprindă perpetuarea unor nedreptati flagrante mult dincolo de prăbuşirea oficială a 
regimului comunist. 

Volumul se încheie printr-o serie de 27 de anexe ce contin documente si 
fotografii din dosarele profesionale de cadre. 

În încheiere, dorim să menționăm trei aspecte care ne-au suscitat unele 
nelămuriri. Astfel, deşi în cuprinsul dicționarului au reuşit o foarte bună completare a 
informaţiei de arhivă cu cea din lucrări memorialistice, autorii invocă în cadrul 
cuvântului înainte „imposibilitatea de a crea punți de legătură între informația 
memorialistică şi cea extrasă din documentele AANP” — p. 11. Ori, în opinia noastră (şi 
aşa cum au şi dovedit-o, în fapt, autorii dicționarului), o astfel de coroborare a 
informaţiei documentare cu relatările memorialistice este nu numai posibilă, ci chiar 
dezirabilă. 

O altă formulare ambiguă ne-a frapat în cadrul Cuvântului înainte: „în definitiv, 
putem compara lucrarea noastră cu un documentar în adevăratul sens al cuvântului — 
deoarece conţinutul are valoare de document și prezentăm fapte întru totul autentice (in 
versiunea oficială a autorităților comuniste)” (p. 9). Stiut fiind că „adevărul oficial nu e 
adevărul adevărat”, ne întrebăm dacă faptele prezentate în cadrul lucrării sunt autentice 

doar „în versiunea oficială” sau au fost trecute prin filtrul criticii izvoarelor istorice de 
către autori? Cu alte cuvinte, dacă sursele documentare provenind din arhivele 
instituţiilor represive au fost considerate de autori ca fiind credibile doar atunci când 
coincid cu o imagine preconcepută sau dacă a fost efectuată o validare a informaţiei pe 
criterii strict ştiinţifice. 

In final, menţionăm şi o mică eroare pe care am sesizat-o în nota de la pagina 
37, unde printre organele proprii ale M.A.I. menţionate în art. 5 al Decretului nr. 
102/16 martie 1949, figurează D.G.S.S., deşi în lista abrevierilor se precizează, corect, 
că D.G.S.S. a funcționat între 30 martie 1951 şi 20 septembrie 1952. Evident, autorii au 
avut în vedere includerea în art. 5 al respectivului decret a Direcţiei Generale a 
Securităţii Poporului (D.G.S.P.). 

În ansamblul său, lucrarea reprezintă o contribuţie valoroasă la istoriografia 
regimului comunist, fişele foştilor angajaţi ai sistemului de detenţie reuşind să ofere 
cititorului o imagine nefardată, un profil individualizat al celor care au reuşit să disipeze 
teroarea în rândurile foştilor deţinuţi. Informaţia inedită și tendința de exhaustivitate, 
precum şi modalitatea concisă de redare a fişelor se constituie în tot atâtea merite ale 
Dictionarului ofiterilor si angajatilor civili ai Direcției Generale a Penitenciarelor. 


Luminiţa Banu 


Raluca Grosescu, Raluca Ursachi, Justitia penală de tranziție. De la 
Niirnberg la postcomunismul românesc, Editura Polirom, Iasi, 2009, 282 p. 


Înființat la sfârşitul anului 2005, Institutul de Investigare a Crimelor 
Comunismului in România (I.L.C.C.R.) a reuşit să se impună foarte rapid în peisajul 
istoriografic românesc contemporan. Într-un timp scurt, grupul de tineri cercetători ai 
Institutului a reuşit să publice numeroase lucrări valoroase, care au atras atenția 
specialiştilor interesaţi de istoria regimului comunist din România. Ne referim aici atât la 
volumele de tip enciclopedic (cum ar fi Dictionarul penitenciarelor din România comunistă 
(1945-1967) — coordonat de Andrei Muraru — sau vol. I din Dicționarul ofiterilor si 
angajatilor civili ai Direcției Generale a Penitenciarelor —autori Mihai Burcea, Marius Stan şi 
Mihail Bumbeş, Polirom, 2009, alte două volume fiind sub tipar), cat si la cele de autor, 
printre care amintim Pies. Cronica unei sinucideri asistate (Polirom, 2007) — autor Alin 
Mureşan — sau prezenta lucrare. Nu putem omite nici editarea a numeroase interviuri 
orale inedite luate unor foşti deținuți politici, grație demersurilor demne de admirat ale 
lui Cosmin Budeancă, salvându-se astfel mărturii valoroase, interviuri grupate in seria 
Experiente carcerale în Romania comunistă, din care până în prezent au fost tipărite trei 
volume, alte trei fiind în curs de apariție. 

Nu în ultimul rând, LI.C.C.R. se remarcă şi prin alte activităţi ştiinţifice: 
editează un anuar propriu, ajuns la volumul IV, fiecare număr fiind axat pe o anumită 
tematică; este co-organizator al Simpozionului ştiinţific international de la Făgăraş si 
editor al comunicarilor prezentate; organizează Scoala de vara de la Râmnicu-Sărat; are 
ca proiecte înființarea unor muzee memoriale în fostele penitenciare Jilava și Râmnicu- 

Sarat etc. De asemenea, amintim si eforturile constante depuse pentru descoperirea 
locurilor şi circumstanțelor in care au fost asasinate şi îngropate de către Securitate o 
parte dintre persoanele care s-au opus regimului comunist. Până în prezent au fost 
deshumate 16 victime, iar pe baza cazurilor avute în vedere Institutul a vernisat cu 
succes o expoziţie cu titlul Namitor comun: Moartea, devenită itinerantă in tara si 
străinătate. In paralel, din dorința de a obţine condamnarea făptuitorilor acestor crime, 
ca şi a altor abuzuri, I.L.C.C.R. a înaintat organelor de procuratura numeroase 
documente ce probează actele represive comise de ofiţerii de Securitate. 

În strânsă legătură cu acest ultim aspect se situează si prezenta lucrare, ce are ca 
subiect tocmai acțiunile justiției din România si din străinătate pentru pedepsirea 
persoanelor vinovate de abuzuri grave înfăptuite în timpul regimurilor totalitare, fie ele 
de stânga sau de dreapta. Volumul a apărut cu sprijinul Fundaţiei Konrad Adenauer, o 
fundaţie care se implică activ de mulți ani în susținerea financiară şi logistică a 
proiectelor de cercetare privind istoria comunismului românesc. Este din nou meritul 
LLC.C.R. că a reuşit să capaciteze fundaţia amintită pentru editarea acestei lucrări, 
precum şi a altora, un foarte reuşit parteneriat stat-ONG, un exemplu demn de urmat si 
pentru alte instituţii similare din România. 

În ceea ce priveşte autoarele volumului, ambele sunt doctorande în științe 
politice la Paris si au publicat deja mai multe studii referitoare la justiția de tranziție 
post-comunistă din România. 'Toate acestea le permit să realizeze o bună abordare a 
subiectului, acesta fiind tratat din punct de vedere juridic, istoric $i politologic. 

Introducerea lucrării este foarte amplă si bine documentată, având rolul de a 
familiariza cititorul atât cu latura teoretică a subiectului, cât si cu metodologia la care s-a 
recurs pentru abordarea acestuia, fiind indicate totodată si sursele folosite. Astfel, sunt 
explicate pe larg conceptele internaţionale de aplicare a justiţiei pentru pedepsirea 
vinovaţilor din regimurile dictatoriale. Este relevată diversitatea opiniilor teoretice în 
ceea ce priveşte acest aspect, ele mergând de la abandonarea oricăror procese de acest 
tip (sub motiv că vinovatii sunt prea multi si că niciodată nu vor putea fi condamnați 
toţi, iar o selecție a acestora ar fi arbitrară), până la pedepsirea tuturor vinovaţilor, 
indiferent de gradul de culpabilitate al acestora. Ca o opinie personală, credem că 
ultimul punct de vedere este cel mai corect, dar considerăm că punerea lui în practică 
este aproape utopică. Din păcate, autoarele nu au făcut si o prezentare asemănătoare a 
dezbaterilor teoretice din România referitoare la acest subiect (fie ele ale juristilor, 
politologilor sau reprezentanților societăţii civile), care ar fi facilitat înțelegerea modului 
în care cazul românesc se încadrează în cel mondial. 

Încă din prima parte a introducerii, Raluca Grosescu şi Raluca Ursachi scot în 
evidenţă faptul că rolul acestor tipuri de procese post-totalitare nu se limitează doar la 
pedepsirea vinovaţilor, ele având funcții mult mai extinse. Printre acestea se află 
restaurarea demnității victimelor (cărora astfel li se recunoaşte public suferința), 
instaurarea ordinii legale şi a respectului pentru lege, dar si „construcția unei naratiuni 
asupra nedreptatii fostului regim”. 

De altfel, mare parte din construcţia lucrării se axează pe cercetarea modului în 
care justiția post-comunistă din România a reuşit să îndeplinească funcțiile proceselor 
enunțate anterior. De asemenea, cele două autoare au încercat să identifice factorii care 
au favorizat sau au blocat acţiunile justiţiei duse pentru îndeplinirea acestui rol. În 

opinia noastră, ambele ipoteze de cercetare s-au bucurat de o foarte bună analiză în 
cuprinsul volumului, subiectul fiind excelent tratat şi studiat din mai multe perspective. 
Remarcăm mai ales evidenţierea detaliată a tuturor factorilor care au încetinit sau chiar 
stopat cursul justiției din România în ceea ce priveşte pedepsirea celor vinovaţi de 
abuzuri în timpul regimului comunist: lipsa unei reale voințe politice, cadrul legislativ 
restrictiv, ineficienta societăţii civile etc. Toate aceste aspecte sunt tratate critic, ceea ce 
ridică foarte mult valoarea volumului. 

Bibliografia folosită este amplă şi foarte diversă, fiind bine utilizată. Se regăsesc 
foarte multe volume occidentale, în limbile engleză si franceză, din toate domeniile care 
au tangenţă cu subiectul (politologie, drept, istorie). De asemenea, pentru partea 
teoretică a lucrării, sunt citate numeroase studii şi articole din reviste juridice europene 
sau nord-americane, precum şi un număr ridicat de teze de doctorat susţinute la 
universitățile din Paris. Nu în ultimul rând, au fost utilizate informaţii din presa străină 
şi din foarte multe site-uri internet, extrem de utile în lipsa unor studii de specialitate în 
limbi de circulaţie referitoare la cazurile concrete prezentate. 

În ceea ce priveşte lucrările apărute în România, sunt folosite preponderent 
cele de factură istorică şi mai puţin juridică. Sursele juridice românești utilizate sunt 
rareori analizate critic, deși credem că ar fi fost util, întrucât unii dintre aceşti autori 
(precum Petrache Zidaru ş.a.) nu ezită în a prezenta acțiunile justiţiei în timpul 
regimului comunist ca fiind exemple de corectitudine si legalitate, deformări ce ar fi 
trebuit corectate. De asemenea, ar fi fost de dorit să fie citate mult mai multe reviste 
româneşti de natură juridică apărute după 1989. 

Au fost folosite şi numeroase documente inedite, provenite mai ales din 
arhivele Ministerului Justiţiei, fiind des utilizate actele proceselor post-decembriste: 
rechizitorii, sentințe etc. Totodată, sunt citate şi articole din presa românească care se 
referă la procesele intentate susținătorilor regimului comunist vinovaţi de abuzuri. 
Remarcăm şi faptul că autoarele nu au ezitat să apeleze şi la sursele istoriei orale, fiind 
intervievate 20 persoane, alegându-se reprezentanți din rândul tuturor categoriilor de 
persoane ce au legătură cu subiectul: victime ale represiunii regimului comunist, lideri 
politici şi factori de decizie din România post-comunistă, dar şi foşti membri ai 
structurilor de conducere ale P.C.R. (membri C.P.Ex. etc.). 

Volumul este bine structurat, în prima jumătate fiind prezentat cadrul general 
internațional în care s-au desfășurat procesele de condamnare a celor vinovați de 
abuzuri în timpul dictaturilor de stânga sau de dreapta din întreaga lume, pentru ca apoi 
să fie detaliat cazul românesc. Nu în ultimul rând, lucrarea este întregită de şase 
documente relevante (patru rechizitorii si două sentinţe), toate fiind inedite, referitoare 
la procesele Nicolae Ceauşescu, Alexandru Drăghici, Gheorghe Crăciun sau cel al 
ucigasilor lui Gheorghe Ursu. 

În prima parte a volumului, autoarele analizează punctual acțiunile justiției din 
toate regimurile post-totalitare de după 1945. Un spaţiu aparte este alocat procesului de 
la Niirnberg, considerat a fi „piatra de temelie a justiției penale de tranziție”, după care 
sunt detaliate situaţiile din statele care au cunoscut regimuri dictatoriale. Pentru o cât 
mai bună sinonimie cu cazul românesc, au fost avute în vedere doar acele cazuri în care 
vinovatii au fost judecaţi de organele judecătoreşti din tara respectivă, fiind exceptate 
situațiile în care procesele au fost desfăşurate sub egida tribunalelor penale 

internationale sau ale celor din alte state. Toate aceste cazuri au fost grupate pe criteriul 
temporal si geografie: Europa de Sud (Portugalia, Grecia, Spania), America de Sud 
(Argentina, Bolivia, Chile, Uruguay), Africa de Sud şi Europa Centrală si de Est 
(Germania, Polonia, Ungaria, Cehoslovacia, Bulgaria, Albania, Tarile Baltice si Rusia). 

La fiecare dintre cazurile mentionate sunt trase concluzii valoroase, aratandu-se 
atat avantajele, cat si deficientele cailor urmate de statele respective. Se remarca faptul 
că aproape peste tot, justiția a avut un curs sinuos, acțiunile sale desfășurându-se cu 
suisuri şi coborasuri, fenomen care se regăseşte pe deplin şi în România. 

Reţine atenţia cazul argentinian, care, cel putin din punct de vedere legislativ, 
poate fi considerat un succes. In anul 2003, în Codul Penal din Argentina a fost inclusă 
imprescriptibilitatea crimelor comise împotriva umanităţii, iar in 2006 un tribunal a 
declarat că violările drepturilor omului din timpul dictaturilor militare pot fi calificate 
drept „genocid organizat de stat”, fiind eliminate astfel toate piedicile care stăteau în 
calea condamnării celor vinovaţi. O precizare foarte necesară este că toate acestea au 
fost posibile numai în urma unor puternice presiuni ale societăţii civile şi ale asociaţiilor 
victimelor, cât şi grație unei voințe politice ferme, şi aceasta abia dupa mai bine de 20 de 
ani de la reinstaurarea democraţiei. 

Sunt oferite şi exemple de state în care justiția s-a dovedit ineficientă, îndeosebi 
din lipsa unui sprijin din partea factorului politic. În Uruguay nu a fost pronunțată nici o 
condamnare, deşi se estimează că unul din 500 de uruguayeni a fost torturat, iar unul 
din 50 încarcerat. Amintim totodată şi cazurile în care s-a încercat pacificarea socială, 
din dorința de a nu crea fracturi majore în rândul societăţii. Cele mai cunoscute exemple 
sunt Spania şi Africa de Sud, state care au cunoscut lungi perioade de dictatură şi care 
au încercat să găsească o soluţie pentru a evita să pună în pericol democraţia proaspăt 
instaurată. 

Si în ceea ce priveşte situaţia din Europa Centrală şi de Est pot fi observate 
diferente, uneori substanţiale, de la un stat la altul. In Cehia (1993) şi Albania (1995) 
crimele din timpul comunismului au fost declarate imprescriptibile, în timp ce în 
Germania şi Ungaria au fost condamnate doar o foarte mică parte din persoanele 
implicate în represiune şi numai în anumite cazuri concrete: crimele de la Zidul 
Berlinului, respectiv din timpul revoluţiei din 1956. 

Cea de-a doua parte a lucrării, cea mai consistentă, a fost rezervată prezentării 
detaliate a modului în care a acționat justiția din România pentru pedepsirea persoanelor 
vinovate de comiterea unor acte represive în timpul regimului comunist. În acest sens, 
foarte utilă se dovedeşte a fi expunerea cadrului legal în care s-au desfăşurat aceste 
procese, întrucât acesta, practic, a limitat foarte mult aria de aplicare a justiţiei. 

Autoarele scot în evidență faptul că principalul obstacol în calea condamnării 
crimelor comunismului l-a constituit Decretul nr. 11 emis de Nicolae Ceaușescu în 
ianuarie 1988, prin care au fost amnistiate toate infracțiunile care prevedeau o pedeapsă 
de până la 10 ani închisoare, categorie în care se încadrează majoritatea abuzurilor 
politice comise de regimul comunist: tortura, încarcerarea abuzivă, violarea 
corespondenţei si a domiciliului etc. Prin acest act, practic dictatura și-a acoperit juridic 
toate actele represive, chiar dacă, personal, nu susţinem ideea că decretul ar fi fost emis 
în mod expres în acest sens (foarte probabil, Nicolae Ceauşescu, care împlinea atunci 70 
de ani, s-a gândit mai mult la gratierea deținuților de drept comun). 

O altă barieră juridică insurmontabilă a fost si este reprezentată de expirarea 
termenelor de prescripţie, care sunt de maxim 15 ani pentru omor. Chiar dacă în 1993 
un tribunal a statuat că aceste termene încep la 22 decembrie 1989, în acest moment ele 
au expirat încă o dată. În anul 2008, I.I.C.C.R. a încercat să obţină o decizie prin care 
aceste termene să decurgă din momentul înființării institutului, decembrie 2005, 
instituția fiind singura cu atribuţii expres prevăzute pentru investigarea abuzurilor. 
LLC.C.R. aducea ca argument modelul polonez, unde cadrul legal a fost modificat în 
acest sens, dar propunerea a fost respinsă de către Procuratura. 

O atenţie specială este acordată conceptului de crimă imprescriptibilă din 
jurisprudența românească. Se semnalează faptul că, deşi România a semnat Convenţia 
O.N.U. asupra imprescriptibilității cimelor de război şi a crimelor împotriva umanității 
(1968), în legile naţionale nu au fost transpuse decât prevederile care au convenit 
regimului comunist. Astfel, în Codul Penal din 1969 au fost omise exact crimele 
împotriva umanităţii, întrucât în Convenţie erau menţionate și „persecuțiile pe motive 
politice”. De asemenea, a fost eliminată şi sintagma „indiferent de data la care au fost 
comise”. În aceste condiţii, în prezent în România este foarte greu de aplicat 
imprescriptibilitatea în privinţa crimelor comunismului în sensul prevăzut de amintita 
Convenţie. 

Un spaţiul larg este acordat procesului lui Nicolae şi Elena Ceauşescu, într-un 
capitol intitulat sugestiv „Procesul Ceaușescu — paravan al schimbării politice”. În 
opinia autoarelor, acest „«proces politic» prin excelență” a avut aproape exclusiv rolul 
de legitimare politică a noului regim instalat în decembrie 1989, alături de menirea de a 
ascunde continuitatea unor lideri şi instituţii cu regimul comunist. Pentru susținerea 
acestor asertiuni este citată şi o afirmaţie a lui Silviu Brucan, care recunoștea faptul că 
sentința se ştia dinaintea începerii procesului. 

De menţionat si concluzia celor două autoare referitoare la procesul soților 
Ceausescu: „Deşi acuzaţiile generale au fost lansate fără dovezi, iar termenul «genocid» a 
fost utilizat în mod abuziv, ele descriau totuşi realităţi ale regimului Ceauşescu. Folosite 
în cadrul unui proces care ar fi respectat legea, ele ar fi putut deschide dezbateri 
edificatoare asupra naturii politicilor de stat si ale efectelor lor pentru România. În 
acelaşi timp, o administrare corectă a probelor asupra evenimentelor din decembrie ar fi 
putut conduce la clarificarea responsabilitatilor diverșilor actori politici sau cadre 
militare în represiunea manifestantilor. Această şansă a fost ratată de procesul expeditiv 
de la Târgovişte” (p. 125). 

În continuarea lucrării sunt expuse apoi toate procesele intentate după 1989 
celor vinovaţi de represiune în timpul regimului comunist. Sunt examinate, din punct de 
vedere juridic, unele acuzaţii şi se conchide că ar fi fost mult mai utilă organizarea unor 
procese corecte în această privință. Spre exemplu, se afirmă că la toate procesele din 
1990-1991 (C.P.Ex. etc.) s-au dat „condamnări eronate pentru genocid sau complicitate 
la genocid”, chiar dacă procedurile şi încadrările juridice au fost mult mai bine 
respectate decât în cazul procesului soţilor Ceauşescu. Aceste analize atente ale 
temeiniciei condamnarilor si a corectitudinii încadrării lor juridice ridică valoarea 
volumului. 

Raluca Grosescu şi Raluca Ursachi accentuează asupra faptului că regimul 
Iliescu a dorit prea putin sau chiar deloc să treacă la pedepsirea vinovaţilor. Puținele 

procese desfăşurate au avut doar rolul de a aduce o legitimare politică noii puteri, 
marcandu-se distantarea de dictatura comunistă, fără a se urmări însă o condamnare 
reală şi generală a celor care au înfăptuit acte abuzive. De altfel, majoritatea celor 
inculpati în perioada 1990-1995 au fost judecați doar pentru rolul lor în represiunea din 
decembrie 1989 şi nu pentru acte comise în perioada comunistă. 

Argumentele aduse în sprijinul acestor asertiuni sunt aproape de necontestat, 
fiind elocvente. Spre exemplu, generalii de Securitate Iulian Vlad şi Andruta Ceausescu 
au fost condamnați doar pentru rolul lor represiv din timpul evenimentelor din 
decembrie 1989 şi nu pentru alte fapte anterioare. Apoi, chiar dacă în procesul lotului 
membrilor C.P.Ex. s-au pronunțat 24 de condamnări, în 1994 si 1996 Ion Iliescu i-a 
grațiat pe toți cei condamnați, aceasta după ce o parte dintre ei fuseseră eliberați 
anterior pe caz de boală. 

Credem însă că uneori se insistă mult prea mult pe ,,continuitatile politice” cu 
trecutul al regimului Iliescu (p. 128). Acestea trebuie explicate şi dovedite, nu doar 
afirmate, pentru că nu se poate nega caracterul democratic evident al regimului Iliescu 
(pluripartidism, alegeri libere, predare democratică a puterii etc.). În opinia noastră, ar fi 
fost necesare explicații mult mai detaliate si mai ales o nuantare a acestor tipuri de 
afirmaţii, pentru că altfel se poate crea impresia falsă că regimul Iliescu ar fi fost 
aproape identic cu cel al lui Nicolae Ceausescu, dar cu un alt lider, ceea ce este profund 
eronat. 

De altfel, nici regimul condus de Emil Constantinescu nu credem că a depus cu 
adevărat eforturi susținute pentru pedepsirea vinovaţilor de crimele comunismului. 
Chiar dacă numărul proceselor a fost mai mare şi chiar dacă au fost aduşi în instanță şi 
ofițeri de Securitate vinovaţi de abuzuri în perioada comunistă, nu se poate afirma că 
sub mandatul Convenţiei Democratice s-ar fi obţinut rezultate spectaculoase. Şi în acest 
caz credem că nu a existat o reală voință politică în acest sens, cu toate că partidele 
istorice veniseră la putere după o campanie electorală în care au clamat necesitatea 
deschiderii unui „proces al comunismului”. Acest deziderat nu avea să fie însă pus în 
practică, la fel cum a fost tergiversata o lungă perioadă si legea accesului la dosarele 
Securităţii, care a fost votată numai după ce a fost mutilată substantial fata de varianta 
sa inițială depusă de Constantin Ticu-Dumitrescu, preşedintele A.F.D.P.R. Nu trebuie 
uitat nici momentul penibil în care preşedintele Emil Constantinescu l-a decorat pe 
Vasile Ciolpan, fostul comandant al Penitenciarului de la Sighet, unde şi-a găsit sfârşitul 
o parte a elitei interbelice. $i acest caz nu este singular’. Ulterior a ieșit la iveală şi faptul 
că unii dintre liderii la vârf ai partidelor istorice colaborasera cu Securitatea si cu regimul 
comunist, nefiind aşadar interesaţi în deschiderea acestei „cutii a Pandorei”. 

În opinia celor două autoare, procesele intentate în România foştilor 
responsabili comuniști „au devenit instrumente de legitimare politică, pentru diversele 
partide care s-au succedat la putere după 1989”, consideraţie cu care suntem întru-totul 


3 Spre exemplu, în anul 2008 autorităţile locale din judeţul Alba l-au decorat pe George 
Homoştean, ministru de Interne în perioada 1978-1987, „uitând” faptul că la ordinul direct al 
acestuia au fost asasinate trei persoane în cadrul acţiunii „Autobuzul”. De altfel, pentru aceasta 
faptă George Homoştean a fost condamnat în 1997 la 18 ani închisoare, fiind eliberat însă în cel 
de-al doilea mandat al lui Ion Iliescu. 

de acord. Nu putem omite însă faptul că acest fenomen s-a manifestat si se manifestă in 
aproape toate regimurile post-totalitare de după 1945 (excepţiile fiind rare: Spania, 
Africa de Sud, Uruguay), el nefiind aşadar doar o caracteristică a cazului românesc. 

Autoarele evidențiază deseori faptul că ritmul lent şi obstacolele puse în calea 
justiției s-au datorat lipsei unui real sprijin politic. Chiar procurorul Dan Voinea, 
implicat direct în instrumentarea celor mai importante dosare, recunoştea faptul că lipsa 
de rezultate în această privință are drept cauză sprijinul slab primit din partea factorului 
politic. 

Dar, chiar dacă lipsa voinţei politice a fost determinantă în împiedicarea 
obţinerii unor rezultate satisfăcătoare în ceea ce priveşte condamnarea vinovaţilor, nu 
putem omite nici rolul altor factori. Ne referim îndeosebi la instituţiile juridice din 
România (mai ales la Procuratură), ai căror reprezentanți nu doar că nu au depus 
eforturi susţinute pentru pedepsirea crimelor comunismului, dar uneori chiar au 
acționat contrar. Cele două autoare nu insistă însă aproape deloc asupra acestui subiect, 
deşi credem că ar fi fost necesară o analiză a modului în care sistemul juridic actual a 
fost afectat de către regimul comunist. 

România a păstrat după 1989 un sistem juridic nereformat, alcătuit, cel putin la 
vârf, cu preponderență din persoane ce şi-au desfășurat activitatea în regimul comunist. 
Aşadar, o parte dintre aceste persoane nu aveau nici un motiv să treacă la condamnarea 
vinovaţilor de acte represive, mai ales că multe dintre aceste acte au fost apoi 
„legalizate” cu concursul organelor de justiție din acea perioadă. Amintim şi faptul că 
mulți dintre foștii ofițeri de Securitate aveau studii Juridice, iar o parte dintre ei, după 
trecerea în rezervă sau după 1989, şi-au continuat activitatea în justiţie. Apoi, nu putem 
omite nici colaborarea unora dintre reprezentanţii sistemului juridic cu Securitatea, 
principalul organ represiv al regimului comunist. Şi nu este vorba despre persoane fara 
importanță în justiția din prezent. Sunt binecunoscute cazurile Aspazia Cojocaru 
(numită judecător la Curtea Constituţională) şi Florica Bejinariu (aleasă preşedintele 
Consiliului Superior al Magistraturii), ambele semnând angajamente de informator. 

Deosebit de pertinente sunt analizele referitoare la unele dintre cauzele care au 
făcut ca rezultatele obţinute in privința condamnării vinovaţilor de crimele 
comunismului să nu fie cele aşteptate. Este evidenţiată în primul rând lipsa unui cadru 
juridic adecvat, mai exact neabrogarea Decretului de amnistie nr. 11/1988 şi menţinerea 
prescriptibilității faptelor. Insă cadrul juridic ar fi putut fi foarte uşor schimbat dacă ar fi 
existat dorința politică, dar aceasta a fost şi este puţin prezentă. După cum corect se 
observă, din nefericire nici condamnarea regimului comunist de către preşedintele 
Traian Băsescu nu a avut, până în prezent, consecinţe vizibile în plan juridic. 

De asemenea, se arată că nici chiar organizațiile victimelor, precum A.F.D.P.R. 
sau asociaţiile revoluţionarilor, nu s-au remarcat prin eforturi susținute pentru a obține 
condamnarea vinovaţilor. Aceste organisme au depus doar două plângeri penale 
colective la Procuratura, cele mai multe fiind individuale, din partea unor membri ai 
asociaţiilor, dar şi acestea fără a specifica în mod clar responsabilitatea vreunor 
reprezentanţi ai regimului comunist. 

Foarte bine este evidenţiat şi faptul că, deşi P.N.T.C.D. si P.N.L. au guvernat 
România în perioada 1997-2000, ele nu au făcut nimic pentru a accelera ritmul justiției: 
„Odată ajunse la putere, aceste partide şi-au pierdut interesul cu privire la «procesele 

comunismului». În continuare, statul nu s-a autosesizat asupra crimelor si abuzurilor 
politice comise de fostul regim, iar anchetele au continuat cu aceeaşi lentoare” (p. 198). 

De asemenea, este excelent reliefată și lipsa de substanţă a acţiunilor unor 
organizații ale societăţii civile, precum Grupul pentru Dialog Social sau Academia 
Civică, care nu au reuşit să depășească nivelul unei retorici anticomuniste virulente, dar 
lipsite de conţinut şi de urmări reale: „Argumentele invocate au avut un caracter 
globalizant, axat pe folosirea sintagmelor de tip «holocaustul roşu», «genocidul 
comunist», «crimele ciumei roşii», şi nu pe cazuri concrete (...) Aceste organisme nu s- 
au preocupat nici de modificarea Codului Penal după 1989, nici de abrogarea amnistiei 
din 1988, nici de depunerea de plângeri penale, revolta lor sistematică fata de eşecul 
«proceselor comunismului» rămânând la nivel discursiv” (p. 196). 

Aceste expuneri foarte lucide, analize fine şi, opinăm noi, curajoase, referitoare 
la unele dintre cauzele eșecului obținerii unor condamnări ridică mult valoarea lucrării, 
mai ales că pe alocuri ele sunt completate şi de alte concluzii foarte interesante şi 
incitante. 

În final, nu ne rămâne decât să ne exprimăm speranţa că volumul va contribui 
la înmulţirea eforturilor pentru crearea unui cadru legal necesar condamnării crimelor 
comunismului (abrogarea Decretului de amnistie din 1988, modificarea Codului Penal si 
mai ales declararea acestora ca fiind impresctriptibile). În opinia noastră, este nevoie de 
un ajutor mult mai mare, şi mai ales concret, venit cu precădere din partea organizațiilor 
civile, care să ducă la crearea unui curent de natură să impună și factorului politic luarea 
unor măsuri care să ducă la rezolvarea acestui deziderat. 


Liviu Pleşa 


Ion Constantin, Cazul Ryszard Kukliński. Un Pacepa al Poloniei ?, cuvânt înainte 
de Cristian Troncotă, Bucureşti, Institutul National pentru Studiul 
Totalitarismului, 2009, 254 p. 


Dacă numele lui lon Mihai Pacepa este notoriu în România nu doar în rândul 
istoricilor, ci și al unui important segment al cetăţenilor, cazul lui Ryszard Kuklifski este 
cvasi-necunoscut, chiar si pentru multi dintre cercetătorii istoriei contemporane. În ceea 
ce mă privește, aflasem, cu putin timp în urmă, despre „odiseea” lui Kuklinski grație 
unui articol, semnat tot de domnul Ion Constantin!. Dornic să aflu mai multe, am 
încercat să mai găsesc şi alte studii consacrate acestui caz, dar tentativa s-a soldat cu un 
semieşec?. Ținând seamă de aceste aspecte, cu atât mai meritoriu ne apare travaliul 
ştiinţific al domnului Ion Constantin, concretizat în volumul pe care intenționăm să-l 
prezentăm prin rândurile de fata. 


1 Dr. Ion Constantin, Ryszard Kukliński - un Pacepa al Poloniei?, in „Periscop”, anul II, numărul V, 
martie 2009, p. 42-58. 

> Am reuşit să identificăm doar articolul lui Adam Burakowski, Col Ryszard Kukliński - un Pacepa 
polonez?, în „Dosarele istoriei”, an XI, nr. 3 (115), 2006, p. 52-56. 

Autorul, beneficiind de atuurile unui fost diplomat (ataşat cultural la 
Ambasada României din Varşovia in perioada 1996-2000) si bun cunoscător al istoriei 
Poloniei, pune la dispoziţia publicului din România o extrem de interesantă sinteză 
asupra unui caz de „schimbare a taberei” care, în contextul anilor ’80, în plin Război 
Rece, a provocat ample comentarii. 

Folosind lucrări realizate in Polonia (volume de documente, memorii, studii si 
articole din diverse publicaţii), dar utilizând şi produsele istoriografiei româneşti şi 
anglo-americane, domnul Ion Constantin şi-a structurat volumul pe 11 capitole, 
precedate de o introducere și succedate de un număr de 37 de schiţe biografice ale unor 
personalităţi ale căror destine s-au încrucişat cu cel al lui Ryszard Kukliński sau au avut 
un parcurs oarecum similar cu al acestuia. Bibliografia selectivă din finalul volumului 
este urmată de un foarte util indice de nume şi un set de 20 de fotografii infatisandu-l 
pe Kukliński in diverse ipostaze si etape ale vieții (inclusiv o caricatură a acestuia 
apărută in revista... Playboy!). 

Scrise într-un stil captivant, alert, capitolele se succed într-o logică a expunerii 
în măsură să-l facă pe cititor să lase cu greu volumul din mână. Autorul a început, în 
mod firesc, prin prezentarea în capitolul I a etapelor carierei ofițerului polonez. Aflăm, 
astfel, că Ryszard Kuklinski s-a născut la 13 iunie 1930 la Varşovia, într-o familie cu 
profunde tradiţii catolice. Tatăl acestuia, maistru în industria metalurgică şi membru al 
Partidului Socialist Polonez, s-a implicat în timpul ocupației germane în activitățile 
organizaţiei „Sabie şi plug”, a fost arestat în 1943 de către Gestapo şi executat în lagărul 
de concentrare din Oranienburg — Sachsenhausen. 

Orfan, Ryszard Kuklinski s-a angajat de timpuriu (uzand de acte false care il 
prezentau ca fiind cu doi ani mai in vârstă, urmând în paralel liceul la seral. În 25 
septembrie 1947 s-a înrolat în armată şi a fost admis la Şcoala de ofițeri de infanterie nr. 
1 „Tadeusz Kosciusko”. Aici, se pare că tânărul Kuklinski, format într-un mediu catolic, 
a fost foarte impresionat de uniforma, ceremonialul militar, slujbele religioase şi formula 
jurământului militar care cuprindea încă expresia „Pentru Dumnezeu si Patrie”. Şcoala 
militară a fost absolvită în anul 1950, cu gradul de locotenent. 

Următorii zece ani, Ryszard Kukliński a activat ca ofiţer de infanterie, 
parcurgând treptele ierarhiei militare şi urmând diverse cursuri de perfecţionare. În 1952 
s-a căsătorit cu Joanna, având în anii următori (1953 si 1955) şi doi fii. În 1961 a fost 
admis la Academia Militară de Stat Major, iar la absolvirea acesteia (1963) a fost cooptat 
în Statul Major General al armatei poloneze, având gradul de maior. Aici a ocupat 
funcția de şef al Direcţiei I Planificare Strategică a Apărării, făcându-se apreciat de 
diversi generali, în rândul cărora și-a făcut şi numeroase relații personale. 

În 1967 Kukliński a fost trimis în Vietnam ca membru al Misiunii Poloneze 
de pe lângă Comisia Internaţională de Control şi Supraveghere, aici contactând oficial 
ofițeri cu grad înalt din armata americana. După intervenţia în Cehoslovacia a trupelor 
Tratatului de la Varşovia din vara anului 1968 şi, mai ales, după reprimarea revoltelor 


3 Personalitatile selectate sunt dintre cele mai diverse, dar având ca numitor comun o evoluţie de 
excepţie, putând fi menţionate aici numele lui Bolesław Bierut, Zbigniew Brzeziiki, Vladimir 
Bukovski, Wilhelm Franz Canaris, William J. Casey, Oleg Gordievski, Richard Sorge sau Lech 
Walesa. 

muncitoreşti de la Gdańsk, Gdynia si Szczecin, Kukliński începe să caute o ocazie 
pentru contactarea serviciilor americane de informaţii, întrucât considera că 
redobândirea independenţei Poloniei se poate obţine numai cu sprijinul S.U.A. Aceste 
căutări fac subiectul capitolului al II-lea, intitulat „Recrutarea de către C.LA.”. De 
menţionat că inițiativa a aparţinut, totuşi, colonelului Kukliński, care, ulterior, chiar 
afirma: „nu americanii m-au recrutat pe mine, eu i-am recrutat pe ei în interesul 
Poloniei” (p. 35). 

Primul gest concret in acest sens l-a facut in 2 august 1972, când, aflat în 
portul german Wilhelmshaven, trimite o scrisoare Ambasadei S.U.A. din Bonn. 
Contactul propriu-zis a avut loc la Haga, în 18 august 1972, când Kukliński a purtat 
primele discuţii cu col. Henry P. Morton si col. Walter Lang din C.LA. 

Activitatea de colaborare a colonelului polonez cu C.I.A. este detaliată de Ion 
Constantin pe parcursul capitolului al III-lea, unde se arată, printre altele, că volumul 
total al documentelor militare şi informaţiilor furnizate de Kuklinski (nume de cod Jack 
Strong) americanilor cu privire la activitatea si planurile U.R.S.S. şi ale țărilor membre ale 
Pactului de la Varşovia este evaluat între 35.000 şi 42.000 de pagini, cea mai mare parte 
fiind redactate în limba rusă. Cât despre importanţa acestor materiale, autorul subliniază 
că un memoriu de peste 400 de pagini, întocmit de Kuklinski în perioada 1975-1976, „a 
constituit principala cauză a schimbării doctrinei de apărare strategică a S.U.A. în 
Europa” (p. 48). 

Capitolul IV, intitulat ,,Evacuarea”, detaliază modul în care Kukliński, 
împreună cu întreaga sa familie, a părăsit Polonia. În ceea ce ne priveşte, planul de 
evacuare şi punerea sa în practică ni se pare a fi desprins din filmele de spionaj de mâna 
a doua. Pentru a ne explica, vom expune, pe scurt, derularea evenimentelor. Astfel, în 2 
noiembrie 1981, col. Kukliński a fost convocat la şeful Marelui Stat Major General, 
generalul Jerzy Skalsky. Acesta i-a comunicat lui Kuklinski faptul că „se află în cercul 
celor suspecți de furnizare de informaţii către C.I.A., cerându-i să se pună la dispoziția 
unei comisii de anchetă internă” (p. 60). Col. Kuklinski pleacă spre casa cu autoturismul 
de serviciu, urmărit de organele de filaj. Odată ajuns acasă, îi mărturiseşte soţiei marele 
său secret, colaborarea cu C.I.A., pe fundalul unei emisiuni radiofonice menită să 
anihileze eventualele mijloace T.O. din locuinţă. După explicaţiile de rigoare, soția îl 
contactează telefonic (!) pe fiul cel mic, cerându-i să vină de urgenţă acasă. Kuklinski 
personal pleacă cu autoturismul propriu (unde o fi rămas filajul?) la locuința fiului mai 
mare, unde depune eforturi pentru a-l convinge să părăsească tara împreună cu restul 
familiei. În noaptea de 2/3 noiembrie „Kukliński a distrus la locuinţa sa din Varşovia 
(...) toate documentele, notițele, ciornele si alte materiale secrete, care puteau fi 
compromițătoare în ceea ce priveşte colaborarea sa cu spionajul american” (p. 64). Nu 
ne putem reprima întrebarea cum de un agent versat, precum Kuklinski, tinea asa ceva 
la domiciliu, expunându-se unei banale perchezitii! 

O altă acțiune stranie, în opinia noastră, a constat în organizarea unei întâlniri 
cu o agenta C.I.A., aflată sub acoperire diplomatică la ambasada S.U.A., nicăieri 
altundeva decât... în fata Școlii de Ofiţeri de Pompieri din cartierul varşovian Zoliborz. 

Insăşi acțiunea de evacuare a familiei Kukliński pare a fi desprinsă dintr-un 
scenariu (prost!) de film: astfel, soţia si cei doi fii au părăsit Varşovia, în dimineaţa zilei 
de 7 noiembrie 1981, la bordul a două automobile ale ambasadei S.U.A., ajungând, 

nestingheriti de nimeni, pana in Berlinul Occidental. Aceasta in pofida faptului ca 
ofițerii de contraspionaj îl supravegheau pe Kukliński şi în ciuda faptului că Polonia se 
afla în pragul introducerii stării de război! Încă si mai stupefiant este modul cum însuși 
colonelul Kukliński a ieşit din Polonia. În seara zilei de 7 noiembrie acesta a participat la 
o recepție la ambasada U.R.S.S., unde gen. Szklarski i-ar fi spus, printre altele, că nu e 
momentul de glume, căci ,,contraspionajul se află pe urmele noastre”. Ceea ce nu l-a 
împiedicat pe colonelul defector să iasă din ambasadă la ora 20,15, să ia un taxi şi să se 
deplaseze, nestingherit de nimeni, la o adresă din cartierul Mokotov, foarte aproape de 
ambasada americana, unde era aşteptat de o echipă a C.I.A. care i-a schimbat înfățișarea, 
vopsindu-i părul şi sprâncenele, aranjandu-i manichiura (!) si dotându-l, parcă pentru a 
respecta genul de scenarii de film amintite, „cu o pereche de ochelari cu ramă groasă şi 
lentile mari, fumurii” şi cu pălărie (p. 67). După această deghizare, i s-a înmânat un 
paşaport britanic, cu ajutorul căruia s-a îmbarcat în dimineaţa zilei de 8 noiembrie la 
bordul unui avion al companiei British Airways. 

Cum se face că un colonel suspectat de trădare nu se afla sub supravegherea 
filajului? Cum se face că nici contraspionajul polonez, nici cel sovietic nu au socotit de 
cuviință să supravegheze domiciliul acestuia, astfel încât neîntoarcerea sa de la recepție 
să declanșeze alarma? Cum au părăsit teritoriul polonez automobilele cu membrii 
familiei si chiar Kukliński, servindu-se de ochelari fumurii, fără a atrage atenția, 
dimineaţa, în luna noiembrie, într-o tara cu clima Poloniei? Mister! Nici autorul nu oferă 
explicaţii, multumindu-se să consemneze că „bine pusă la punct, acțiunea de evacuare a 
sa şi a familiei, în zilele de 7-8 noiembrie 1981, a fost o reuşită deplină, totul 
petrecandu-se, practic, «sub nasu KGB-ului si SB-ului”” (p. 69). 

În acest context, merită amintit că, încă din luna octombrie 1981, „maşini cu 
agenţi ai S.B.-ului, sub acoperire, au început să se arate tot mai des lângă casa acestuia” 
(p. 59). Kukliński însuşi, „observând intensa supraveghere la care este supus din partea 
organelor de securitate”, spre sfârşitul lunii octombrie, a informat Washingtonul. 
Sfârşitul mesajului său merită reprodus, el putând fi rostit, la fel de bine, si într-o 
ceremonie de la Lublianka: „misiunea mea se apropie de final. Trăiască Polonia liberă! 
Trăiască Solidaritatea întregului popor oprimat, care luptă pentru libertate. Jack Strong” 
(p. 59). 

Aşadar, până la începutul lunii noiembrie, cartierul în care locuia colonelul 
gemea de maşini ale S.B.-ului, dar, brusc, după şedinţa din 2 noiembrie, când Kukliński 
este anunţat că va fi anchetat, filajul dispare, astfel că suspectul se poate deplasa liniștit 
la fiul său cel mare, soţia telefonează celuilalt fiu chemându-l de urgență acasă, chiar la 
domiciliu discuţiile se poartă pe fondul emisiunilor radiofonice ascultate cu 
potentiometrul la maxim, toate acestea fără a alerta pe cineva din serviciile de 
contraspionaj! Întâlnirea lui Kukliński cu agenta C.I.A., în fata unei școli militare (!) nu e 
monitorizată de nimeni, iar plecarea sa de la recepţia sovietică nu este nici ea supusă 
filajului! 

Ţinând cont fie şi numai de aceste lucruri, ținem să menționăm că împărtăşim 
opinia acelor lideri ai „Solidarităţii” care şi-au exprimat la vremea respectivă „bănuiala 
că acesta ar fi fost trimis cu sarcini informative în Statele Unite, de către securitatea 


+ SB — Służba Bezpieczeństwa, Serviciul de Securitate polonez. 

poloneză si KGB-ul sovietic, iar aşa-zisa «fugă» a sa in S.U.A. ar fi fost o diversiune 
pusă la cale de aceste instituţii” (p. 83). 

Pentru a ne explica poziţia, vom mai aminti aici câteva aspecte menționate de 
Ion Constantin în lucrarea sa. Astfel, în timpul cursurilor de la scoala de ofițeri, 
Kuklinski a fost declarat „duşman al poporului”, deoarece nu mentionase in 
autobiografie faptul că tatăl său făcuse parte din Armata Naţională şi din organizația 
„Sabie si plug”. Fostul său şef de grupă din acea perioadă isi amintea că dosarul lui 
Kukliński era „mai mare decât al oricăruia dintre ceilalți elevi”, dar că acesta a fost, în 
împrejurări neclare, distrus (p. 25. 

La fel cum Pacepa şi-a găsit un „patron” în persoana lui Nicolae Doicaru, care 
l-a protejat pe parcursul întregii cariere, Kuklinski a stabilit o relaţie specială în perioada 
şcolii de ofițeri cu Florian Siwicki, viitor şef de Stat Major General şi ministru al 
Apărării Naţionale, care pe atunci îi era instructor, şi care îl va sprijini constant pe 
parcursul carierei. 

În 1957, Serviciul de Contrainformatii Militare îl considera „nesigur din punct 
de vedere politic” (p. 26), dar Kukliński primeşte totuşi comanda unui batalion. Asa 
cum remarca Ion Constantin, „în pofida problemelor de dosar, în anul 1963, Kukliński 
a fost cooptat la Statul Major General al armatei, ţinându-se cont de «eficiența sa 
deosebită»” (p. 27). De când competența profesională prima in fata unui „trecut 
sănătos”? 

În perioada următoare Kukliâski a fost supus, fără îndoială, mai multor 
verificări, atât de către organele de contrainformaţii militare poloneze, cât si de cele 
sovietice, acestea din urmă fixandu-si atenția asupra lui Kuklinski mai ales din 
momentul în care ofițerul polonez devine ofițer de legătură între comandamentul 
Armatei Poloneze şi comandamentul Armatei Sovietice (p. 28). Trimiterea sa în 
Vietnam trebuie să fi fost şi ea precedată de verificări amănunțite. 

Interesant este şi modul în care Kukliński i-a contactat pe americani. Prezenţa 
sa la bordul iahtului „Legia”, în august 1972, în cadrul unei misiuni a spionajului militar 
polonez se datora... voluntariatului! Cu alte cuvinte, un ofițer superior de stat-major 
devenea spion voluntar! În plus, după escapada sa din portul german Wilhelmshaven, în 
cursul căreia a pus la poştă scrisoarea pentru ambasada S.U.A., singurul care, la 
întoarcerea la bordul navei, l-a întrebat unde a fost în timpul cât a lipsit a fost... fiul sau! 
Întâlnirea cu ofițerii C.I.A. de la Haga a avut loc între orele...21 si 24! Din nou, nimeni 
nu-l întreabă pe Kukliński unde s-a aflat in acest interval! 

În 1974 ambasadorul S.U.A. în Polonia, Richard Davies, a avertizat în scris 
Washingtonul asupra faptului că „R. Kukliński este urmărit de contraspionajul polonez 
şi sovietic, iar cazul său poate provoca o adevărată «catastrofă diplomatică»”. Nu se 
întâmplă însă nimic, nici la Varşovia, nici la Washington, Kukliński continuându-și 
nestingherit activitatea. Ba, mai mult, în 1974-1975 este trimis la un curs special pentru 


5 Pentru similitudine, vom aminti că tatăl lui Pacepa lucrase, în perioada interbelică, pentru 
serviciile cehoslovace de informaţii, iar Pacepa însuși fusese membru al Y.M.C.A., însă aceste 
„detalii” au dispărut din dosarul său de cadre, graţie, se pare, unei relaţii speciale a tatălui său 
(ajuns translator al mareşalului Rodion Malinovski) cu generalul Alexandru Demeter, şeful 
cadrelor în Securitate în anii '50 — cf. Ion Constantin, op. cit., p. 148-149. 

ofițerii de elită, organizat de Academia Forţelor Armate Sovietice „Kliment Vorosilov” 
de la Moscova. Aşa cum consemnează lon Constantin, „aici a fost verificat, desigur, de 
serviciile de informaţii sovietice, militar (GRU) şi civil (KGB), care nu au descoperit 
însă nimic deosebit în ceea ce priveşte contactele şi colaborarea ofițerului polonez cu 
C.LA.” (p. 45). În plus, există indicii că la Moscova, în paralel cu pregătirea la Academia 
„Voroşilov”, Kuklinski ar fi urmat şi un curs special al Direcţiei Principale de Spionaj 
(GRU), organizat de Marele Stat Major al Armatei Sovietice (p. 46). 

Reîntors la Varşovia, Kukliński este înaintat în 1976 la gradul de colonel si 
numit şef al Secţiei a I-a Planificare Strategică si de Apărare și locţiitor al şefului 
Direcţiei Operative din Statul Major General al armatei poloneze. Din această poziţie, 
colaborarea sa cu C.I.A. se intensifică. Însă, în mod inexplicabil, „contraspionajul militar 
polonez, ca si serviciile de specialitate sovietice nu au descoperit, (...) legătura sa 
sistematică, in anumite perioade, aproape zilnică — cu C.I.A.” (p. 52). 

Ce să mai spunem de faptul că în cei zece ani de colaborare (1972-1981) 
Kuklinski ar fi furnizat 42.000 file de documente secrete? Admitand că ar fi sustras 
zilnic documente, at reveni o medie de 11 file/zi (42.000 file/3.650 zile calendaristice), 
lucru imposibil de camuflat timp de un deceniul 

În acest context, merită amintite şi câteva mărturii ale unor ofiţeri polonezi. 
Astfel, generalul Kiszczak, fost şef al serviciului de informaţii al armatei, ulterior 
membru în Biroul Politic al C.C. al P.M.U.P. şi ministru al Afacerilor Interne, isi 
aminteşte că în timpul cursului de la Academia ,,Vorosilov” din 1974-1975, urmat in 
paralel cu Kuklinski, ar fi fost avertizat de sovietici că „în Statul Major General este un 
spion american”. Ca urmare, a întreprins nişte măsuri de verificare, dar pe Kuklinski l-a 
considerat „cel mai putin suspect” (p. 124). Potrivit contraamiralului Głowacki, „toţi se 
mirau, inclusiv lucrători din serviciile speciale, că nu era tratat la fel ca alti ofiţeri, între 
altele, sub aspectul măsurilor de contraspionaj” (p. 125). 

La şirul de evenimente inexplicabile (sau măcar ciudate!) se adaugă și faptul că 
în 1979, în timpul unei recepții desfăşurată la Moscova, generalul-colonel Viktor 
Nikolaevici Podgorny a rostit un toast în care a menţionat: „Noi ştim că tov. colonel 
Kukliński nu este cu noi. El este împotriva noastra!”, încheind totuşi: „În sănătatea 
dumitale, colonele Kukliński!” (p. 58). Pentru a încheia seria de „enigme”, vom sublinia 
faptul că nici în Polonia, nici în Uniunea Sovietică nimeni nu a fost sancționat pentru 
fuga” lui Kukliński. 

Următorul capitol al volumului, intitulat „Derută totală in contraspionajul 
polonez. Condamnarea la moarte”, detaliază măsurile luate după fuga colonelului, soarta 
acestuia pe pământ american, dar şi a proprietăţilor pe care colonelul le deţinea in 
Polonia. De remarcat faptul incredibil că serviciul de contraspionaj militar polonez a 
remarcat dispariţia lui Kukliński după... trei zile! 

Foarte interesante ni s-au părut a fi capitolele VI şi VII, intitulate „Drumul 
lung spre normalizarea raporturilor cu țara”, respectiv „Revenirea în tara după 17 ani. 
Erou sau trădător>”. Autorul a inventariat cu acribie diversele poziţii exprimate public 
de oameni de cultură, ziarişti, politicieni şi militari asupra actului săvârşit de colonelul 
Kuklinski, diversele intervenţii făcute după prăbuşirea regimului comunist pentru 
clarificarea statutului cetățeanului Kukliński în raport cu statul polonez. Au fost 
subliniate cu pregnanta controversele iscate in jurul definirii acțiunii lui Kukliński, 

aprecierile acoperind un esichier larg, de la banalul „trădător” până la emfaticul „primul 
ofiter polonez in NATO”. Dincolo de controverse, ramane faptul ca la 2 septembrie 
1997, Parchetul Militar a anulat acuzaţiile împotriva lui Kukliński si acesta şi-a 
redobândit gradul de colonel, iar în 23 septembrie Procuratura Militară Generală a dat 
un comunicat privind reabilitarea lui Kukliński (p. 92). Din capitolul VII, am reţinut 
faptul că, în ciuda reabilitării, la manifestările organizate cu prilejul vizitei lui R. 
Kukliński în Polonia nu a participat nici un reprezentant oficial al armatei. Înțelegerea 
acestei atitudini devine comprehensibilă dacă ținem seama de o declarație precum aceea 
a lui Jacek Merkel, secretar al Consiliului Securității Naționale, care sublinia că „orice 
ofițer ar putea să spună că, aşa cum colonelul Kukliński şi-a luat dreptul de a decide ce 
este loial şi ce nu este, la fel toți ceilalți ar putea să-și ia acest drept, iar armata ar înceta 
să mai existe” (p. 96). Am reţinut, de asemenea, aprecierile celebrului disident Adam 
Michnik, conform căruia Kukliński poate fi considerat „erou” de către C.I.A., dar nu de 
către polonezi, acesta considerând că „Polonia trebuie să fie pentru Statele Unite un 
aliat si un partener, dar să nu i se sugereze să devină în viitor un «Kukliński colectiv” 
(p. 104). 

Capitolele VIII şi IX sunt consacrate aprecierilor formulate de diverse 
personalități din spaţiul ex-sovietic, respectiv din S.U.A. asupra acţiunii colonelului 
Kukliński. Acestea merg de la minimalizarea impactului avut de scurgerea de informații 
asupra Pactului de la Varşovia până la supralicitarea importanţei acestora. Din ultima 
categorie, am selectat opinia hiperbolizanta a lui William Casey, fost director al C.LA. în 
timpul administrației Reagan: „nimeni în lume, în decursul ultimilor patruzeci de ani nu 
a prejudiciat mai mult sistemul comunist decât acest polonez” (p. 111). 

Capitolul X, „Polonezii despre Kukliński”, inventariază epitetele alăturate 
numelui Kukliński de către diverse personalități din spaţiul politic şi cultural polonez. 
Spectrul acestora este foarte larg, nelipsind nici formularea unor false dileme. 

Astfel, generalul Czesław Kiszczak, fost şef al serviciului de informații al 
armatei, declara, la începutul anilor '90 că „dacă se va lua decizia de reabilitare a lui 
Kuklinski, aceasta va fi un afront adus întregului corp al ofițerilor. Ar însemna că el a 
fost un erou, iar noi toţi trădători” (p. 123). Nu mai putin tranşant se dorea fi Radosław 
Sikorski, fost ministru al Apărării în guvernul condus de Jarosław Kaczyński, care a 
formulat expresia de acum celebră: „Spune-mi ce crezi despre Kukliński si iti spun cine 
eşti şi cât înţelegi tragismul istoriei țării noastre”. In opinia sa, Kukliński nu a fost decât 
„un patriot şi erou care a slujit bine Polonia” (p. 136). 

Pentru a finaliza succinta noastră trecere in revistă, vom spune că Ion 
Constantin încheie epopeea Kukliński arătând că acesta a murit în S.U.A., in 10 
februarie 2004, fiind incinerat şi urna cu cenușă transportată la Varşovia pentru a fi 
depozitată în cimitirul militar Powazki. De remarcat faptul că, în ciuda reabilitării, la 
solemnitate nu a participat nici un reprezentant al guvernului polonez (p. 141). 

Ultimul capitol al volumului a fost consacrat de autor unei analize 
comparative a cazurilor lon Mihai Pacepa şi Ryszard Kuklinski. Fără a rapi cititorului 
plăcerea de a parcurge singur aceste pagini, vom reda doar una dintre deosebirile 
esenţiale remarcate de domnul Ion Constantin între cele două cazuri, aceasta fiind însă 
suficientă, în opinia noastră, pentru a plasa pe coordonate diferite discursul despre cei 
doi ,,eroi”: „spre deosebire de Pacepa, colonelul Kukliński nu a fost implicat în acțiuni 

de politie politica” (p. 148). În opinia autorului, „analiza comparativă a celor două 
cazuri relevă deosebirea uriașă existentă între ele, iar aceasta în nici un caz nu este în 
favoarea lui Pacepa” (p. 168). 

Travaliul sistematic al autorului poate fi apreciat ca o reuşită, neavând de 
formulat decât o scurtă observaţie. Astfel, am sesizat preluarea unui scurt fragment 
dintr-un articol publicat de Adam Burakowski în 1996: 

„La 2 septembrie 1997, Parchetul Militar, cu acordul preşedintelui Aleksander 
Kwasniewski, a anulat acuzațiile formulate în anii regimului comunist împotriva lui 
Kuklinski şi i-a permis acestuia să revină in tara. Cu aceeași ocazie, Kuklinski a fost 
reabilitat din punct de vedere militar, primindu-si înapoi gradul de colonel. Decizia 
Parchetului explica următoarele: «Colonelul Ryszard Kukliński, când a decis să 
colaboreze cu S.U.A., a acţionat din extremă necesitate»” (Adam Burakowski, Co/ 
Ryszard Kukliński - un Pacepa polonez?, în „Dosarele istoriei”, an XI, nr. 3 (115), 2006, p. 
56). 

La domnul Ion Constantin, paragraful se regăseşte sub forma: 

„La 2 septembrie 1997, Parchetul Militar, cu acordul preşedintelui Aleksander 
Kwasniewski, a anulat acuzațiile formulate în anii regimului comunist împotriva lui 
Kuklinski şi i-a permis acestuia să revină în tara. Cu aceeaşi ocazie, Kuklinski a fost 
reabilitat din punct de vedere militar, primindu-si înapoi gradul de colonel. Decizia 
Parchetului explica următoarele: «Colonelul Ryszard Kukliński, când a decis să 
colaboreze cu S.U.A., a acţionat din extremă necesitate” (lon Constantin, op. cit., p. 91- 
92), 

Suntem tentaţi să atribuim această situație unei neatentii a autorului, având în 
vedere că articolul lui Burakowski este citat în pagina următoare (p. 93). Semnalăm, 
totuşi, faptul că aceeaşi scăpare se evidenţiază şi la p. 141, unde un alt paragraf este 
preluat aproape integral din sursa amintită (p. 56), fără ca acest lucru să fie indicat în 
aparatul critic’. Probabil că bogăția surselor de documentare a dus la aceste regretabile 
scăpări ce vor trebui eliminate într-o ediție viitoare. 

Aşadar, istoriografia română s-a îmbogăţit cu o lucrare foarte densă în 
informaţie, ce aduce în atenţie un subiect extrem de sensibil: unde se termină trădarea şi 
unde începe eroismul? Cine scrie istoria? Oare numai învingătorii sunt abilitati cu 
formularea calificativelor? 

Demersul domnului lon Constantin îl apreciem drept un succes, lucrarea 
domniei sale relevând certe calități de cercetător şi analist al unui fenomen complex. De 
asemenea, aprecierile formulate asupra cazului Ion Mihai Pacepa sunt destinate, in 
opinia noastră, să predispună la reflecţie până şi pe admiratorii neconditionati ai fostului 
general de securitate. 


Florian Banu 


6 „La ceremonia funebra, nu a participat nici un reprezentant al guvernului polonez de atunci, 
dar una dintre personalitățile publice care s-au făcut remarcate cu acest trist prilej a fost primarul 
general al Varşoviei din acea vreme, un cunoscut om politic de dreapta, Lech Kaczynski, cel 
cate, din toamna anului 2005, a devenit preşedinte al țării” - Adam Burakowski, op. cit., p. 56 

John Lewis Gaddis, The Landscape of History. How Historians map the Past, 
Oxford University Press, 2002, 271 p. 


În 2002, John Lewis Gaddis, cunoscut profesor de istorie la Universitatea Yale 
din New Haven, Conneticut, publica The Landscape of History. How Historians map the Past, 
o lucrare al cărei subiect nu părea să facă parte din sfera de interes a autorului, 
specializat în Istorie Militară şi Navală. 

După două lucrări vizând îndeosebi problematica Războiului Rece, precum The 

Long Peace: Inquieries into the History of the Cold War (1978) or We now Know: Rethinking Cold 
War History (1997), apare la un interval remarcabil, de cinci ani — The landscape of History. 
How Historians map the Past, ca un corolar al unei perioade de căutări, în care autorul s-a 
orientat spre o altă nişă, aceea a studiului ştiinţei istoriei. 
În acest sens, modelele sale, după cum singur afirmă, au fost Marc Bloch şi E.H. Carr, 
ale căror lucrări introductive despre metoda istorică, The Héstorian’s Craft şi What is 
History? l-au determinat să-şi pună întrebări despre munca istoricului în definirea 
adevărului istoric. 

Sâmburele acestei lucrări l-a constituit seria de prelegeri ţinute in fata 
studenților de la universităţile Ohio, Yale şi Oxford, pentru care elaborase, într-o primă 
etapă, câteva discursuri pe tema metodei istorice. The Landscape of History. How Historians 
map the Past s-a născut atât din dorinţa de a aduce un omagiu lui Bloch şi Carr şi de a-şi 
exprima punctul de vedere unui public tânăr şi bine definit — studenții săi — cât şi din 
intenția de a filtra vasta documentare privind această tematică, răspunzând nevoii de 
actualizare şi nuantare a teoriilor formulate în cărțile marilor săi predecesori, Bloch si 
Carr. Ceea ce a rezultat este un eseu extins, o meditație filosofică asupra naturii muncii 
istoricului, si, în mai mică măsură, un manual instructiv al metodei istorice. 

Mai mult decât atât, Gaddis isi propune să depăşească capcana discursului 
adresat unui singur segment de public şi să capteze atenţia mai multor categorii de 
cititori, fie chiar neavizati, în problematica lucrării sale. 

Cartea se înscrie pe linia unei istorii transculturale a istoriografiei care priveşte 
modalităţile specifice de a reflecta şi a scrie despre istorie (în diferite forme de cultură) şi 
relaţiile care se stabilesc între ele. Întrebarea dacă se poate vorbi despre o istoriografie şi 
chiar despre o istorie a istoriografiei, care să se bazeze pe concepte teoretice, 
metodologice şi terminologice, se adresează atât auditoriului profesorului Gaddis, cât şi 
cititorului acestei cărți. 

Nefiind o carte metodologică pentru istorici, ci o privire filosofică asupra 
muncii istoricului si a conceptului de istorie, în The Landscape of History. How Historians 
map the Past, autorul foloseşte termeni ştiinţifici, pe care îi explică însă, neasumandu-si 
riscul ca cititorul său să nu fie familiarizat cu acest jargon. 

Gaddis examinează natura istoriei si funcţia istoricilor printr-un lung şir de 
metafore. Încercând să răspundă la întrebarea — Ce e istoria?, multe din metaforele lui 
Gaddis stârnesc discuţii filosofice. Ele par să aibă o foarte mică interferenţă cu istoria, 
de exemplu geometria fractală, ştiinţele naturale şi există situaţii in care umorul lui 
Gaddis face ca discuţia filosofică despre istorie să nu alunece într-o zonă sofisticată, 

scopul implicit al autorului fiind acela de a se adresa şi non-istoricilor, în căutarea unei 
perspective asupra istoriei. Pe aceasta linie se înscriu frecventele asocieri 
interdisciplinare ale conceptului de istorie cu alte ştiinţe. Granițele interdisciplinarității 
pot influența diferența între adopție şi respingere a influențelor dinafară. Mai mult, 
anumite perspective asupra ştiinţelor, în general, nu sunt statice, ci subordonate 
schimbărilor în timp. 

Cartea e structurată de aşa manieră încât reprezentarea finală este aceea de cerc 
care se deschide şi se închide în același punct, cu aceeaşi imagine. O copie a tabloului în 
care personajul acestuia pare să materializeze percepția lui Gaddis asupra poziției şi 
rolului istoricului, deschide practic, încă de la primele file, The Landscape of History. How 
Historians map the Past. Tabloul reprezintă una din operele pictorului romantic german 
Caspar David Friedrich — The Wonderer above the Sea of Fog/ Călătorul de deasupra unei mări 
de ceață — reprezentând un călător cu capul descoperit, cu spatele către noi, tronand 
parcă deasupra unei mări de ceață, deasupra soarele strălucind. Dar, pentru a ajunge la 
altitudinea necesară vizualizării acestei mări de ceață, aşezată la picioarele tale ca o 
pătură răsturnată artistic peste peisaj, trebuie să te afli deasupra; să mergi şi să te catari 
suficient de sus. Silueta masculină, prin orientarea sa, pare să domine un peisaj alegoric 
care se întinde dincolo de ceaţă şi în care ruinele gotice se împletesc cu copaci golasi... 

Cartea, structurată in opt capitole, note si Index, se deschide, evident, cu o 
prefaţă care descifrează cititorului, în cele câteva pagini, traseul de-a lungul căruia s-a 
născut cartea. Predecesorii săi, Marc Bloch şi E. H. Cart, sunt invocati si din perspectiva 
faptului că John Lewis Gaddis revalorizează perspectiva acestor teoreticieni. Tot aici 
este punctat şi unul din scopurile cărții, acela de a încuraja istoricii în a-şi face metodele 
mai explicite. 

Primul capitol aduce în prim plan metafora tabloului care deschide şi închide 
cartea, guvernând de la un capăt la altul această încercare de teoretizare. Imaginea 
transmisă de acesta se află în legătură cu definirea conceptului de istorie şi istoric, 
implicit. Asemenea personajului pictorului german Caspar David Friedrich, aflat parcă 
la răscruce de timpuri, istoria este definită prin prisma interconexiunilor între axele 
temporale ale trecutului, prezentului şi viitorului. Gaddis este condus de convingerea că 
numai prin susținerea unei conștiințe istorice am putea sti spre ce dorim să ne 
îndreptăm. Putem cunoaşte viitorul doar prin prisma trecutului pe care îl proiectăm 
asupra lui, afirmă autorul. 

În următorul capitol, autorul uzează de o altă metaforă. Asemenea poziţiei 
istoricului fata în fata cu istoria, metafora avionului pare să surprindă destul de bine 
relația între cel care, de la înălțimea zborului, nu poate să nu observe cât de insignifiant 
este în raport cu peisajul din jur, cel de-al doilea termen al comparatiei. Statutul său este 
relativ incert. O nouă polaritate se naşte in jurul acestei metafore - „you dominate a 
landscape even as yowre diminished by it”/ „domini peisajul, pe măsură ce esti din ce 
în ce mai mic în raport cu el”. Cartea este, aşadar, o expunere exemplară privind metoda 
istoricului în a manipula timpul şi spațiul, acesta având avantajul de a vedea în același 
timp locuri îndepărtate, dar si dezavantajul de a avea descrieri fragmentare și 
conflictuale. 

O altă inițiativă de definire a conceptului de istorie se configurează în cel de-al 
treilea capitol. Experienţa trecutului face posibilă trăirea viitorului şi prezentului mai 

uşor, dar nu reprezintă unica condiție în anticiparea viitorului. Autorul isi propune chiar 
să găsească posibile definiții pentru trecut, prezent şi viitor. Din această perspectivă, 
viitorul este zona in care contingentul şi continuitatile coexistă independent una de 
cealaltă; trecutul este locul unde relația acestor două componente este inextricabil fixă; 
prezentul reprezintă locul care le reuneşte, în asa fel încât continuitatile intersectează 
contingentul. Acesta este procesul prin care se creează istoria. 

În acelaşi capitol, autorul ajunge la o disjunctie între rolul artistului si cel al 
istoricului. Reprezentările acestora iau ființă prin invocarea imaginilor a două tablouri 
aparţinând lui Jan van Eyck — The marriage of Giovanni Amolfini / Căsătoria lui Giovanni 
Amolfini, 1434, respectiv, Pablo Picasso, The Lovers / Indragostitii, 1904. Aflate la cinci 
secole distanță unul de celălalt, tablourile sunt ilustrative pentru a delimita graniţa între 
o reprezentare literală şi una abstractă a aceluiaşi subiect. În timp ce Picasso redă în 
câteva linii de cerneală imaginea unui cuplu îndrăgostit, The Marriage of Giovanni Arnolfini 
este reprezentarea unei perechi similare în detalii atât de precise încât pictorul face 
vizibilă fiecare cută a hainelor care îmbracă cele două personaje. Dihotomia care se 
insinuează odată cu cele două reprezentări artistice, polaritatea detaliu /abstracţiune este 
extrapolată asupra istoricului/artistului. Istoricii, precizează Gaddis, angajează 
abstractizările pentru a depăşi o anumită constrângere, dată de separarea în timp de 
subiecţii lor, în timp ce artiştii coexistă cu obiectele pe care le reprezintă, aceasta 
permițându-le schimbarea perspectivei din care este vizualizat obiectul, ajustarea luminii 
ori deplasarea modelului. Ca formă de reprezentare pe care majoritatea istoricilor o 
folosesc, funcţia principală a narațiunii se dovedeşte a fi, în viziunea autorului, aceea de 
simulare. Imaginile finale sunt rezultanta reconstructiilor asamblate în laboratorul virtual 
al minţii noastre, ale proceselor care au produs o anumită structură pe care intenționăm 
să o explicăm. 


Istoria ca hartă a trecutului / History like the map of the past 


Gaddis reinterpretează istoria drept o formă de configurare a trecutului, în care 
acesta poate fi reprezentat sub forma unui peisaj. Istoria este modalitatea în care ne 
reprezentăm acest trecut. 

Capitolul al IV-lea, intitulat Interdependenta variabilelor, a fost creat din nevoia de a 
distinge între variabilele independente şi cele dependente care concură la crearea 
universului, a istoriei implicit. Gaddis aduce în discuţie principiul reductionismului 
conform căruia tot ce există poate fi explicat drept interacțiune între un număr mic de 
lucruri simple care respectă legile fizicii. Motivul ar fi legat de credința că poţi înţelege 
cel mai bine realitatea divizând-o în parti componente. În termeni matematici, se caută 
componenta variabilă într-o ecuaţie, proces care determină valoarea celorlalte. Ori, în 
alti termeni, se identifică elementul a cărui sustragere dintr-un lant de cauzalitate ar 
putea afecta produsul finit. 

Pornind de la ideea că aceste componente variabile se intersectează cu cele 
invariabile (contingencies/continuities — contingenţă/continuitate) si că prezenţa 
anumitor invariabile din prezent va fi suficient de puternică încât să se extindă şi în 
viitor, Gaddis concluzionează că viitorul poate fi anticipat, într-o anumită măsură, 
având ca fundament aceste invariabile. 

Totuşi, întrebarea întemeiată a autorului este dacă reductionismul este unica 
metodă pe care o detinem pentru a explica trecutul şi a anticipa viitorul. Conform 
principiului reductionismului, întregul Univers poate fi explicat ştiinţific; nu există 
lucruri care prin natura lor să nu poată fi explicate. 

Tot în acest capitol se insinuează, în linia stilisticii lui Gaddis, o comparaţie între 
felul in care funcționează un istoric şi colegii săi, specialişti în ştiinţe sociale. Mai multe 
diferențieri între cele două categorii, punctate de John Gaddis în lucrarea sa, 
demonstrează aceste aspecte antinomice. lată cum le punctează autorul: 

- Istoricii lucrează cu generalizări limitate, nu şi universale; 

- Istoricii cred în contingent, nu într-o cauzalitate categorică, perspectiva lor este, 

cumva, în conexiune cu restul/cu celelalte lucruri. Istoricii resping doctrina 

cauzalitatii imaculate. Nimeni nu poate stabili, fără referire la ceea ce i-a precedat, 
un anumit lucru ca variabilă independentă; 

- Istoricii preferă simulările creării modelelor. Reconstrucţia trecutului implică, 

conform viziunii autorului, actul de simulare narativă a ceea ce s-a întâmplat şi nu 

necesită construirea unui model. Prin simulare, asa cum o percepe autorul lucrării, 
se intenționează ilustrarea şi nu replicarea unui set specific de evenimente trecute. 

Un model intenţionează să arate cum a funcționat un anumit sistem în trecut, dar şi 

cum va funcționa în viitor. A simula nu presupune şi a anticipa, în timp ce modelele 

au acest atribut, ele anticipă întotdeauna ceva; 

- Istoricii trasează procesele, cunoscând rezultatele. Nu acelaşi lucru se întâmplă cu 

specialiştii în ştiinţe sociale. 


Penultimul capitol are ca subiect principal haosul şi complexitatea — Chaos and 
complexity. 

Autorul susține ideea că metodele istoricilor sunt mai apropiate de cele ale anumitor 
ştiinţe naturale, decât de cele ale majorităţii ştiinţelor sociale. Descoperirea haosului de 
către Henry Brooks Adams poate constitui o posibilă explicație pentru îndoielile care îl 
marchează pe autor în ceea ce priveşte conexiunea între două axe temporale diferite — 
trecut şi viitor — pe linia anticipării viitorului prin prisma structurilor aparținând 
trecutului: „The only /arger synthesis that really worked, he came to believe, was one that 
didn’t work at all, in the sense of providing an explanation of the past that would allow 
anticipating what was to come”/ „Singura concluzie extinsă, crede el, este una care nu a 
functionat deloc in ceea ce priveste emiterea unei explicatii a trecutului care ar inlesni 
anticiparea viitorului”. 

La polul opus, Henri Poincaré are o altă părere: „Everything depended on 
everything else” / „Totul se află in interdependenta”. Gaddis dezvoltă principiul lui 
Poincaré, admițând că unele lucruri sunt previzibile, in timp ce altele nu. Variabilele 
coexistă cu invariabilele, structurile fixe cu lucrurile întâmplătoare, cu alte cuvinte, 
haosul coexistă cu componenta invariabilă a universului. Ca o rezultantă, simplitatea si 
complexitatea caracterizează lumea în care trăim. 

Într-un sistem complex (vezi titlul capitolului „Chaos and complexity”), nu poți 
defini niciodată variabilele critice în avans. Le poți doar defini în retrospectivă. 

Principiul conform căruia Gaddis este de părere că metodele istoricilor sunt 
mai apropiate de cele ale anumitor ştiinţe naturale, decât de cele ale ştiinţelor sociale, 
este susținut şi de un exemplu aparținând categoriei ştiinţelor naturale, mai exact 
seismologiei. Din observarea unei anumite ciclicitati a mișcărilor tectonice de înaltă 
intensitate pe scara Richter, comparativ cu cele de joasă intensitate, rezultă că prima 
categorie, cea a cutremurelor puternice este, din fericire, cea mai puţin frecventă. Ideea 
desprinsă din această observaţie este aceea că frecvența evenimentelor este invers 
proporțională cu intensitatea acestora. Totul rămâne însă o simplă supozitie asupra 
posibilității de a anticipa un eveniment de amploare. Acest fapt ar presupune anunțarea 
în avans a momentului în care o situație particulară este pe cale să atingă o condiţie de 
intensitate maximă — un război catastrofic, de exemplu — cu siguranță, acest lucru nu 
poate fi anticipat pe baza unei ciclicități. Concluzia autorului este că poziţia istoricului se 
află în conexiune cu ştiinţele naturale, fără însă a se îndepărta total de principiile 
ştiinţelor sociale. 

Urmând ideilor enunțate în capitolele anterioare, capitolul următor, intitulat 
„Causation, contingency and counterfactuals” dezvoltă ideea că istoricii, în transcrierea 
evenimentelor, se ghidează după principiul relevantei diminuate, cu alte cuvinte, cu cât 
timpul care separă o cauză de efectul ei este mai mare, cu atât mai puţin relevantă este 
acea cauză. 

Cauzele, afirmă Gaddis, au întotdeauna contexte care le-au generat, si, pentru a 
le identifica pe cele dintâi, trebuie să ne întoarcem la contextul creator. Se naşte astfel 
un lant cauzal. În identificarea cauzelor care pot conduce spre generalizări, a asa 
numitelor cauze rationale - „rational causes”- (pag. 93), Gaddis porneşte de la viziunea 
lui E. H. Carr, dar, în cele din urmă, sfârşeşte prin a fi mai aproape de punctul de 
vedere a lui Bloch privind cauzele care guvernează un anumit eveniment. Cauzele 
rationale, explică Carr, conduc spre generalizări si lecţii care pot fi deduse de aici — „lead 
to fruitful generalizations and lessons can be learned from them” / „conduc la 
generalizări fructuoase şi pot fi deduse lecţii din ele”. Pe de altă parte, cauzele 
accidentale nu ne predau nici o lecţie, nu ne conduc spre nici o concluzie. Istoricii, 
insistă el, trebuie să fie preocupaţi doar de categoria cauzelor raționale, cea de-a doua 
neavând nici o semnificație pentru trecut sau prezent. De partea cealaltă, Bloch sugera 
trei categorii de distincții care trebuie făcute în stabilirea conexiunilor între cauză şi 
efect: prima — între imediat, intermediar şi distant (ca moment al declanşării si 
desfăşurării evenimentelor fata de un reper dat, în principiu, momentul prezent); a doua 
— între exceptional şi general si, o a treia categorie — între factual şi contrafactual. 

Vorbind despre prima categorie, a distingerii între cele trei coordonate 
temporale — imediat/ intermediar/ îndepărtat, autorul se întoarce la disciplina istoriei şi 
modalităţile de redare a adevărului istoric. Mişcarea narațiunii istorice, afirmă Gaddis, 
este spre înainte, în timp ce naratorul se întoarce înapoi, pe linia evenimentelor 
transpuse în naraţiune. 

O altă interogatie - „Există faze de tranziție în istorie?” pare să preocupe 
interesul autorului fata de disciplina istoriei. Istoricul Robert Clayton, fără însă a utiliza 
aceeaşi terminologie, consideră că există. Acest fapt se explică prin evoluţie, care nu se 
opreşte într-un punct fix: lungi perioade de stabilitate sunt „punctate” de schimbări 
abrupte şi destabilizatoare, fiind identificate drept „the point at which these processes 

took a distinctive, or abnormal, or unforeseen course”/ „punctul în care aceste procese 
au luat un curs diferit, anormal şi de neprevăzut” (pag. 99). Fazele de tranziție sunt 
explicate prin prisma fenomenelor fizice, fiind acele momente în timp în care stabilul 
devine instabil, „Where water began to boil or freeze, for example, or sand piles begin 
to slide or fault lines begin to fracture” (pag. 98) / „acolo unde, de exemplu, apa începe 
să fiarbă sau să îngheţe, acolo unde turnurile de nisip încep să alunece sau limita 
demarcatoare fata de greşeală începe să se fractureze”. 

Istoricii folosesc tot timpul gândirea contrafactuală în stabilirea cauzei care a 
determinat un anumit eveniment, susține autorul, în aceeași măsură în care distinge între 
cauzele imediate, intermediare şi distante, aşa cum separă cauzele excepţionale de cele 
generale. Rămâne întrebarea, totuşi, cum pot istoricii să identifice cauzele oricărui 
eveniment trecut. 

Şirul comparatiilor continuă în aceeaşi manieră, Gaddis jongland cu asocieri din 
cele mai diverse domenii. Astfel, autorul lucrării compară funcţia istoricului cu cea a 
biografului, în sensul în care ambii trebuie să redea acțiunile anumitor personaje la un 
moment dat, dar şi resorturile care le-au determinat să facă acele lucruri. 

Mintea umană, concluzionează autorul, este cel putin la fel de inaccesibilă ca si 
peisajul trecutului, în sensul unui teritoriu ale cărui sinuozitati sunt supuse decriptării de 
către istoric. Chiar dacă acea persoană este în viata si, în sens fizic, pe deplin accesibilă, 
există porțiuni ale minţii care sunt şi rămân inaccesibile, asemenea anumitor părți 
constituente ale trecutului. Dacă un Sigmund Freud ar insista pe ideea că şi aceste 
teritorii ale minții umane, aparent inaccesibile, ar putea fi descifrate prin ,,excavari” 
psihanalitice, îndoielile scriitorului se referă la posibilitatea istoricului sau a biografului 
de a intercepta gândirea unei persoane aflată la o distanță foarte îndepărtată în timp. 
Cum ar putea ei (istorici, biografi) să „devină” Iulius Caesar, sau Ecaterina cea Mare, 
sau Vladimir Ilici Lenin», se întreabă autorul, presupunând că munca istoricului sau a 
biografului ar însemna, într-o anumită măsură, identificarea cu sistemul de gândire al 
înaintaşilor. Aici intervine, este de părere istoricul, funcția documentelor, a imaginilor şi 
amintirilor, fără de care nu ar fi posibilă reconstrucția mentală a ceea ce s-a întâmplat. 

În aceeaşi ordine de idei, biograful, asemeni istoricului, lucrează cu caractere 
umane. Gaddis denumeşte caracterul drept „un set de structuri din interiorul 
comportamentului individual care se extinde de-a lungul întregii sale vieți” (pag. 116 — 
traducere). Biografia, ca şi istoria, porneşte în căutarea structurilor, a acelor elemente de 
personalitate — în cazul biografilor — care rămân constante sau aproximativ aceleași de-a 
lungul unei vieți şi care compun un caracter. 

Factorul decisiv care determină prezența unui anumit personaj istoric în sfera 
de interes a istoricului este, desigur, reputația („reputation”) acestuia, adică acea 
structură care ne face să acordăm mai multă semnificație proceselor care au concurat la 
producerea sa. Stabilirea unei dinastii, descoperirea unui continent, fondarea unei noi 
religii sau cucerirea unei țări sunt tot atâtea procese care ne-au reţinut atenția pentru 
simplul fapt că rezultatele acestora supraviețuiesc, modelandu-ne conştiinţa. „History is 
full of people who seemed unimportant to their contemporaries but, through some 
process that produced a surviving structure, have become important to us”/ „Istoria 
este încărcată de oameni care păreau neimportanti contemporanilor lor, dar care prin 

anumite procese care au produs o structură salvatoare, au devenit importanți pentru 
noi”. 

Întorcându-se la comparatia între istoric şi specialistul în științe naturale, de 
care se simte mai apropiat ca structură decât de cel specializat în ştiinţe sociale, Gaddis 
simte nevoia de a disocia pe marginea unei funcţii care se regăseşte doar ca atribut al 
istoricului. Ca şi biografului, istoricului îi este permis să facă judecăți morale, o 
componentă care nu trebuie să caracterizeze specialistul în ştiinţe naturale. „you can’t 
escape thinking about history in moral terms” - „nu poţi scăpa tentaţiei de a gândi 
despre istorie în termeni de moralitate”. Dubitatia autorului nu este dacă ar trebui să fie 
permise aceste judecăţi moralizatoare, ci cum ar putea fi emise in mod responsabil, în 
aşa fel încât să-i poată convinge pe profesionişti, cât si pe non-profesionistii care vor citi 
acele pagini de istorie, că ele sunt şi pertinente. 

Întrebarea noastră, dincolo de cea a autorului acestei cărți, este, fireşte, dacă 
istoria poate fi transformată într-o instanţă de judecată. lar răspunsul, fără doar si poate, 
este negativ, funcția principală a istoricului fiind aceea de a explica, nicidecum de a 
emite sentinţe. Marc Bloch era convins de acest fapt atunci când susținea: „Are we so 
sure of ourselves and our age as to devide the company of our forefathers into the just 
and the damned?” /p. 126-trad./ „Putem fi atât de siguri de noi înşine şi de epoca 
noastră încât să impartim viata înaintaşilor nostri în just sau condamnabil?”. Ceea ce 
subliniază autorul aici este faptul că timpurile impun propria lor moralitate asupra vieții. 
Drept consecinţă, nu sunt de condamnat persoanele individuale pentru circumstanţele 
în care se află. 

Aşa cum precizam la începutul acestei note de lectură, ultimul capitol invocă, o 
dată în plus, imaginea tabloului pictorului romantic german Caspar David Friedrich — 
The Wonderer above the Sea of Fog / Călătorul de deasupra unei mari de ceată, fiind, totodată, 
metafora dominantă a acestui studiu. Dacă ne reprezentăm trecutul drept un peisaj, 
atunci conştiinţa istoricului care a creat această imagine este, fără îndoială, scindată într- 
o sumă de polaritati: stăpânind simultan ceea ce este semnificativ şi nesemnificativ, 
detaşare si angajament, siguranță şi umilință, aventură şi pericol. Acesta este portretul 
rezultat în urma numeroaselor incursiuni ale autorului în conștiința şi metoda de lucru a 
istoricului. 

Manipulând deopotrivă timpul şi spaţiul, dar şi scara evenimentelor, istoricul isi 
derivă procesele trecutului din structurile care au supravieţuit, făcând posibil ca 
imaginea trecutului să fie accesibilă prezentului, dar şi viitorului. El are obligația de a 
pătrunde în mintea altor persoane, altei vârste, dar şi de a descoperi drumul înapoi, fără 
de care nu ar fi viabil procesul de redare a fenomenului istoric. Efectul acestui proces 
este, aşa cum remarcă autorul, ambivalent: constrange, dar eliberează în acelaşi timp. Pe 
măsură ce comprimă la maxim imagini şi evenimente, istoricul le aruncă în libertate. Pe 
de altă parte, eliberator este şi sentimentul de deculpabilizare pe care îl încerci atunci 
când afli că, de fapt, nu esti singur, că alţii, de-a lungul timpului, au trăit experienţe 
similare. 

Ideea corespunzător căreia ne nastem la granița dintre opresiune si hbertate e 
poate cel mai concludent redată prin metafora nou-născutului pe care o invocă, la 
finalul lucrării, autorul. Nou-născutul isi începe viata la extreme. Total dependenți, 
constrânși de însuşi statutul de nou-născuți, avem însă libertatea de a fi separați de 

celelalte tipuri de constrângeri, de responsabilități, de preconceptii si inhibitii. Echilibrul 
dintre totala oprimare și totala eliberare construiește identitatea unei persoane. În cheia 
acestei metafore, care se referă la individualitatea umană ca la o sumă de constrângeri şi 
libertăţi, se înscrie şi ideea de cunoaştere a trecutului, care ne poate elibera prin 
cunoaşterea sa, în aceeaşi măsură in care ne şi constrange prin relativitatea /limitele 
adevărului pe care îl transmite. 

Întrebarea finală a lui Gaddis rămâne, fără doar si poate, retorică: „Așadar 
figurile mele simbolice privesc spre înapoi sau înainte? Ceea ce privesc ei este peisajul 
trecutului sau viitorului?” Se referea, desigur, la personajul picturii mai sus invocate, 
care pare să transceada cel putin două lumi deopotrivă, două axe temporale în acelaşi 
timp, fără să ştie căreia dintre ele îi aparţine cu adevărat şi care sunt interferentele reale 
ale acestora. Vorbim, așadar, de însuși statutul istoricului, a cărui vulnerabilitate este 
exprimată în aceste frecvente opoziții ale eului său. 


Cipriana Moisa 

V. CERCETAREA STIINTIFICA SI 
VALORIFICAREA FONDURILOR ARHIVISTICE 
ALE C.N.S.A.S. PRIN MANIFESTARI 
ŞTIINŢIFICE ŞI EXPOZIŢII 


Zilele „Miron Cristea”, ediţia a XII-a, Toplița, 18-20 iulie 2009 


În zilele de 18-20 iulie 2009, la Toplița s-a desfăşurat a XII-a ediție a sesiunii 
naţionale de comunicări științifice „Zilele Miron Cristea”. Deschiderea manifestărilor a 
debutat în sala de consiliu a Primăriei Toplita prin câteva expuneri ale Episcopului Ioan 
Selejan al Covasnei si Harghitei şi reprezentanților autorităților locale. 

Manifestările au continuat prin inaugurare noii locaţii a Bibhotecii municipale, 
ocazie în care au fost donate o serie de volume. De asemenea, organizatorii au lansat 
peste 20 de volume recent apărute, din diverse domenii: de la sociologie, la literatură, 
istorie si religie. Ne-au atras atenţia câteva volume, precum Constantin Cojocariu, Judetul 
Botosani, structuri administrati-teritoriale, Botoşani, 2008; Florin Bengean, Fi/anzropie si 
asistenta socială in activitatea BOR din Transilvania în perioada 1868-1918, Tg. Mureş, 2009 
sau Buletinul Ligii cultural-crestine „Andrei Şaguna” (2006-2008), Ed. Eurocarpatica, Sf. 
Gheorghe. 

Lucrările sesiunii ştiinţifice s-au desfăşurat pe trei secțiuni: Istorie, Cultura- 
civilizaţie si Credinţă străbună, în care s-au susţinut peste 40 de comunicări. In ceea ce 
ne priveşte, am susținut comunicarea cu titlul Episcopul! Teofil Herineanu în documentele 
Securităţii, personaj din istoria bisericească românească recentă, mai putin cunoscut si 
studiat. Prin cercetarea dosarului de Securitate aflat în arhiva CNSAS am putut scoate la 
lumină o serie de necunoscute în istoria recentă a Bisericii, privitoare la frământările din 
mediul religios din perioada 1948-1949, urmărirea de către Securitate a acestuia, faptele 
sale filantropice si de sprijin pentru preoții arestaţi şi familiile acestora, încercările 
Securităţii de a-l înlătura din scaun etc. Comunicările de la secțiunea la care am 
participat, Credinţă străbună, au fost extrem de interesante, atât prin documentația 
inedită folosită, cat mai ales prin considerațiile care au fost enunțate. Din comunicarile 
care ne-au atras atenția in mod special nominalizăm pe: Florin Bengean, Predica socială a 
Sfântului loan Gură de Aur, Stelian Gombos, Câfeva referinte despre Biserica Ortodoxă şi 
societatea românească contemporană, bine documentată si fixată pe realitățile 
postdecembriste, dar si cea părintelui loan Morar, Din tainele unor bătrâne manuscrise. 

Alte comunicări interesante atât prin temele propuse, cât şi prin documentaţia 
folosită au fost susţinute în partea a doua a secțiunii Istorie, unde lucrările au durat mai 
mult, datorită discuţiile care s-au purtat. Profesorul loan Lăcătușu, de la Arhivele 
Naţionale, jud. Covasna, a adus în discuţie inițiativele liderului țărănist Ghiţă Popp de a 
trimite câteva memorii către Gheorghiu Dej, apoi Nicolae Ceauşescu de redobândire a 
provinciilor Basarabia şi Bucovina de nord. Conferentiarul Gavriil Preda de la 
Universitatea Petrol-Gaze din Ploieşti a vorbit despre starea de spirit din jud. Prahova 
în anii premergători războiului de reîntregire a neamului, iar profesorul Vasile Stancu 

din Sf. Gheorghe a încercat să contureze tabloul relațiilor romano-maghiare în viziunea 
mitropolitului ardelean Vasile Mangra, un ierarh prea ușor blamat si putin înțeles. 

Lucrările sesiunii ştiinţifice s-au încheiat în ziua de sâmbătă 18 iulie. A doua zi, 
duminica, după slujba săvârşită la Mănăstirea Sf. Ilie din Topliţa, participanții au asistat 
la lansarea a unei a doua serii de cărți. Ulterior, a fost efectuată o excursie documentară 
la schitul Gura Izvorului-Călimani. 

Manifestările Zilele Miron Cristea s-au încheiat, ca în fiecare ediție, cu slujba Sf. 
Liturghii oficiată de episcopul loan al Covasnei şi Harghitei la mănăstirea ctitorită de 
primul patriarh al României. 

Cea mai mare parte a comunicărilor susținute în această ediţie a zilelor Miron 
Cristea au fost publicate în anuarul Sangidava, aflat la al treilea număr, cu un bogat 
conţinut ştiinţific. Dintre materialele care figurează precizăm: Liviu Taranu, Aspecte din 
relațiile economice ale României cu tari importante din CAER; Alin Spânu, Propaganda la 
începutul dictaturii regale. Studiu de caz: O scrisoare a lui Iuliu Maniu către Patriarhul Miron 
Cristea (16 februarie 1938), loan Tamas, Bolsevismul reflectat în gazeta „Unirea poporului”, 
supliment al ziarului „Unirea” din Blaj, Constantin Gombos, Raidurile aviației anglo-americane 
asupra judetului Timis-Torontal, din anii 1943-1944, Florin A. Tuscanu, Sfântul Ierarh 
Pahomie, episcop al Romanului (1707-1714). 

Adrian Nicolae Petcu 


Manifestări comemorative la 45 de ani 
de la trecerea în vesnicie a mitropolitului Visarion Puiu, 
Mănăstirea Neamt, 9-11 august 2009 


În perioada 9-10 august 2009, la inițiativa Asociaţiei „Visarion Puiu” şi cu 
sprijinul Mitropoliei Moldovei şi Bucovinei, Episcopiei Romanului şi Casei memoriale 
„Visarion Puiu” de la mănăstirea Neamt, a fost comemorat mitropolitul Visarion Puiu 
la 45 de ani de la trecerea în veșnicie. 

Manifestările comemorative s-au desfășurat la Schitul Vovidenia, mănăstirea 
Neamt, şi-au debutat cu Sfânta Liturghie si slujba Parastasului săvârşite de un sobor de 
preoți. 

Lucrările au continuat cu vizitarea casei memoriale „Visarion Puiu” şi cu o 
masă rotundă în care au fost evocate personalitatea şi opera mitropolitului Visarion 
Puiu, s-au ţinut comunicări si s-au întreținut discuţii asupra aparitiilor editoriale 
privitoare la marele ierarh român. Subsemnatul am prezentat comunicarea cu titlul 
Istoriografia în cazul mitropolitului Visarion Puiu. Între adevăr şi mistificare. 

O intervenţie interesantă a fost cea a preotului Gino Sachetti din Verona, care a 
prezentat relația dintre Mitropolitul Visarion Puiu cu abatele Don Giovanni Calabria, în 
vremea când ierarhul român s-a aflat la Maguzzano și ulterior, prin corespondenţă. 

În timpul discuţiilor, s-au adus o serie de propuneri privitoare la: tipărirea unui 
album biografic omagial Visarion Puiu, situația casei memoriale de la Vovidenia, 
noutatea amenajării muzeistice a fostei sale chilii de la Abația italiană Maguzzano, 

activitatea de viitor a Asociaţiei „Visarion Puiu”, inclusiv deschiderea unei pagini proprii 
de internet. 

Dintre participanții la manifestări menţionăm pe: superiorul Abației 
Maguzzano, părintele Gino Sachetti, însoţit de călugărul Giancarlo Conato, Pr. Arhim. 
Varlaam Merticaru, profesor la Facultatea de Teologie din Iasi, Pr. Florin Tuscanu, 
protoiereu de Roman, Pr. Pavel Postolachi, protoiereu de Paşcani, Pr. Dumitru Cristea, 
Pr. Arhim. Mihail Daniliuc, egumenul Schitului Vovidenia, Dna. Elena Istratescu, de la 
Arhivele Naţionale ale României, lerom. Cosma Giosanu, de la mănăstirea Sihăstria, 
Prof. Marioara Preutu, directorul Casei de cultură Paşcani, Nicolae Videnie, cercetător 
TRIR, Adrian Nicolae Petcu, consilier CNSAS. 

În finalul mesei rotunde, au fost lansate două volume de studii şi documente 
publicate de Adrian Nicolae Petcu si George Enache, consilieri la CNSAS: Monahismul 
ortodox si puterea comunistă în România anilor '50 şi Părintele Arsenie Boca în atenția poliției 
Politice din România, tipărite de Editura Partener, din Galati. 

A doua zi, 11 august, participanții au efectuat o excursie documentară la 
Cetatea Neamţului şi mănăstirile Secu şi Sihăstria, din împrejurimi. 


Adrian Nicolae Petcu 


Sesiunea Naţională de Comunicări Ştiinţifice 
Românii din sud-estul Transilvaniei. Istorie, cultură, civilizație. 
Ediţia a XV-a, Sfântu Gheorghe (2-3 octombrie 2009) 


Debutul lunii octombrie 2009 a fost dominat de lucrările unei sesiuni de tradiție 
în spectrul manifestărilor istoriografice nationale, Romdni din sud-estul Transilvaniei. Istorie, 
cultură, civilizație, desfăşurată la Sfântu Gheorghe. Sesiunea a fost organizată de Direcţia 
Judeţeană Covasna a Arhivelor Naţionale, Muzeul Naţional al Carpaţilor Răsăriteni, 
Centrul de Cultura Arcus şi Centrul Eclesiastic de Documentare „Mitropolit Nicolae 
Colan”. 

Deschiderea lucrărilor a coincis cu luările de cuvânt ale principalilor factori 
culturali, religioşi sau politici din judeţele Covasna si Ciuc, de sorginte românească. 
Cuvântarea Inalt Preasfintitului Arhiepiscop Ioan Selejan (Episcopia Covasnei şi 
Harghitei), precum şi discursurile susținute de drd. Codrin Munteanu (prefect, Instituţia 
Prefectului Judeţului Covasna), dr. Valeriu Cavruc (director, Muzeul Naţional al 
Carpaţilor Răsăriteni), dr. loan Lăcătușu (director, Direcţia Judeţeană Covasna a 
Arhivelor Nationale) au evidenţiat eforturile, bucuria, satisfacția si neimplinirile sau 
impedimentele întâmpinate în preocupările curente. 

Lucrările sesiunii au fost prezentate în cele patru secțiuni: Istoria bisericii, 
Istorie medievală si modernă, Istorie contemporană (două paneluri), Etnografie- 
Cultură, Arhivistică. 

Manifestarea științifică şi-a confirmat consistenţa valorică respectând 
următoarele criterii: analiză statistică, compoziție profesională şi ecouri în mass-media. 

Succesul manifestării a fost asigurat de prezentarea unui număr de 103 
comunicări şi 26 noi apariţii editoriale aduse la cunoştinţa opiniei publice prin 
intermediul presei locale românești (vezi „Grai românesc”), a postului de radio 
„România Actualităţi” şi a televiziunii „România de Maine” (TVRM). 

Numărul comunicantilor s-a cifrat la 108 din care 43 profesori universitari, 
patru conferentiari universitari, trei lectori universitari, doi membri corespondenți ai 
Academiei (unul al Academiei Române şi celălalt al Academiei Britanice), 43 doctori în 
ştiinţe socio-umane, 18 doctoranzi, profesori din învățământul preuniversitar, arhivisti. 

Comunicările prezentate în mod clasic ori cu ajutorul mijloacelor tehnice 
moderne au prilejuit auditorilor exerciții de memorie şi imaginaţie, transpunerea în 
diferite epoci istorice sau retrairea unor momente din existenţa lor (funcționarea 
principiului memoriei individuale sau colective) si clarificarea unor aspecte socio- 
politice, economice şi culturale. 

Dintre titlurile comunicările aduse în prim-plan, enumerăm: prof. univ. dr. 
Horia Colan, Precursori ai Marii Uniri, deschizători de drum peste Carpati prin învătământ si 
stiinte tehnice, drd. Marian Nencescu, Liga Antirevizionista Română. Sectia Ardeal. Lideri si 
initiative în 1938, dr. Alexandru Alin Spânu, Swferintele Bisericilor Nationale din Transilvania 
de Sud-Est în timpul ocupației horthyste (septembrie 1940-septembrie 1941), prof. univ. dr. Petre 
Turlea, Răspuns glorificării unui nationalist sovin Marton Aron, dr. Florian Banu, Câteva 
considerații privind reteaua informativă a Securității în sud-estul Transilvaniei in anii ’60, Adrian 
Nicolae Petcu, Re/afz/e bisericesti româno-ruse după al doilea război mondial, dr. Aurel 
Pentelescu, conf. univ. dr. Gavriil Preda, Episcopul Justinian Teculescu la Eparhia Cetatea 
Albé-Ismail. Documente inedite, drd. Costel Lazăr, Un memoriu al lui Onisifor Ghibu către 
Patriarhul Justinian, prof. Vasile Stancu, Autodizolvarea Frontului Plugarilor din fostul judet Trei 
Scaune (1953). 

O secţiune distinctă în cadrul manifestării a fost reprezentată de lansările de 
carte, o abundență de titluri completată de un conţinut ştiinţific riguros, un feed-back 
produs în condiţiile unor asperitati economice sau obstacole diverse. Din multitudinea 
de lucrări abordând diferite personalități şi evenimente istorice, retin atenţiei lectorilor 
câteva producții: 

Nicolae Edroiu, Alexandru Moraru, Dorel Man, Veronica Turcas, Alexandru 
Lapedatu (1876-1950) ctitor de instituții si cultural-bisericeşti, Editura Renaşterea, Cluj 
Napoca, 2009 

Cristina Tineghe editor, Degmembrarea Maramuresului istoric. Documente, Editura 
Centrul de Studii pentru Resurse româneşti, Bucureşti, 2009 

Constantin Stan, Patriarhul Miron Cristea — o viată, un destin, Editura Paideia, 
Bucureşti, 2009 

Elena Cobianu, Cultura si valorile morale în procesul de globalizare, Editura Grinta, 
Cluj Napoca, 2008 

George Enache, Adrian Petcu, Monabismul ortodox si puterea comunistă in anii '50, 
Editura Partener, Galaţi, 2009 

Zeno Millea, 7940-1944. Ispdsind vina de a fi rămas acasă..., Editura Cărţii de 
Ştiinţă, Cluj Napoca, 2009. 

Organizatorii diriguiti de prof. dr. loan Lăcătușu au indus participanţilor o stare 
benefică şi mobilizatoare, iar succesul reînnoit al manifestării este datorat în bună 

măsură acelor păstrători de tradiţie şi istorie românească dintr-un areal geografic supus 
unor presiuni politico-economice si sociale invariabile. În final, le urăm multe realizări 
culturale si împliniri profesionale celor angrenati în perpetuarea unor activităţi cultural- 
educative din zona Covasna-Ciuc. 


Valentin Vasile 


Simpozionul ştiinţific international 
„Partide politice şi minorități nationale din România în secolul XX” Sibiu, ediția a III-a 
12-14 noiembrie 2009 


Facultatea de Istorie şi Patrimoniu „Nicolae Lupu” din cadrul Universității 
„Lucian Blaga” din Sibiu, cu sprijinul Guvernului României prin intermediul 
Departamentului pentru Relaţii Interetnice, precum şi a Asociaţiei „Cercetarea Sibiană”, 
a Organizat cea de a treia ediţie a unei manifestări de înaltă ținută științifică care tinde, 
din fericire, a se permanentiza. 

Deschiderea lucrărilor simpozionului a coincis cu mesajul rectorului 
Universităţii „Lucian Blaga” din Sibiu, prof. univ. dr. Constantin Oprean, cuvânt din 
partea Departamentului pentru Relaţii Interetnice, prof. univ. dr. Zeno Karl Pinter, si 
mesajul inaugural rostit de conf. univ. dr. Sorin Radu, decanul Facultăţii de Istorie şi 
Patrimoniu. 

Festivitatea inaugurală a prilejuit lansarea volumului IV din Partide politice si 
minorități nationale din România în secolul XX, Sibiu, Editura Techno Media, 2009; 
pretiozitatea acestui demers este îndrituită mai ales prin faptul că, odată cu începerea 
lucrărilor, fiecare participant avea ocazia să consulte fiecare studiu im extenso in 
proaspătul tom cu paginile, încă, aburinde ale tuşului de la tipografie (de altfel o condiţie 
preliminară pentru fiecare comunicant de a expedia, în prealabil, studiul în formă finală 
şi pe suport electronic, fiind, totodată, consecința unei cereri înaintate de forul 
guvernamental, principalul finanţator al sesiunii). 

Prezentarea revistei „Studia Universitas Cibiniensis”. Series Historia, vol. V, 
2008, de catre conf. univ. dr. Vasile Ciobanu, a intregit expozeul informational de la 
debutul manifestării. 

Pe parcursul primei zile au fost susținute 27 de comunicări grupate în patru 
sesiuni şi ordonate cronologic (de la Constituţia din 1866 până la analiza unui serviciu 
informativ întocmită în timpul celui de al doilea război mondial). 

Temele abordate au privit actul educaţional în Transilvania din perspectivă 
etno-confesională, consideraţii referitoare la minoritarii evrei şi poziţia unor formațiuni 
politice vizavi de aceştia, politica statelor balcanice fata de minoritățile nationale — o lege 
a talionului, problema învățământului minorităţii maghiare în dezbaterile parlamentare 
interbelice, minoritari și majoritari în cadrul social-democratiei din Transilvania, dar si 
hutanii (hutulii) în analiza Serviciului de Informaţii din Inspectoratul General al 
Jandarmeriei (1943); de asemenea, consemnăm aportul consistent al istoricilor de la E- 
Prut în completarea frontului istoriografic contemporan cu studii privitoare la elitele 

politice din Moldova Sovietică, dar şi politica comunistă de deznaționalizare a 
Basarabiei: deportările staliniste. 

Alte două sesiuni s-au desfăşurat în dimineața zilei următoare (11 lucrări), 
aplicându-se aceeaşi manieră diacronică, concentrate, cu predilecție, pe fapte şi 
evenimente din timpul regimului socialist de esenţă totalitară. 

Dintre subiectele propuse, reținem: problema minorităţilor în strategia generală 
a PCR; sârbii din România şi clişeele staliniste de orientare politică; aspecte ale 
propagandei PMR prin intermediul literaturii maghiare în anii 760 ai secolului XX. 
Comunicările consilierilor CNSAS (Florian Banu, Denisa Bodeanu, Valentin Vasile) au 
contribuit la completarea tabloului informaţional ce vizează perioada comunistă, 
implicit evocarea unor acţiuni întreprinse de organele informative asupra unor 
naționalități conlocuitoare sau grupuri etnice în anii '70-80 (implicarea Securităţii in 
emigrarea minorității germane din România, politica Securității fata de preoții catolici 
maghiari între 1970-1989 şi materiale informative privind practicile tradiționale şi 
măsuri de integrare socio-economică a romilor). 

Cu toate acestea nu omitem câteva lucrări, excedând perioadei amintite, de 
certă valoare ştiinţifică: Conferința Naţională Săsească de la Sighisoara (5-6 noiembrie 
1919); percepţia românilor asupra participării etnicilor germani la viața politică 
interbelică; votantul anti-minoritar în România (1990-2008). 

Majoritatea comunicarilor au fost urmate de dezbateri polemice, pe probleme 
sensibile, în special cele referitoare la destinul unor minorităţi naționale. 

Dinamismul cercetătorilor s-a regăsit, inclusiv, în publicarea unui număr de 29 
studii din cele 38 audiate în timpul conferinței. Remiterea către referenti a volumului de 
studii, chiar de la începutul lucrărilor, încununează eforturile celor angrenati in aceasta 
acțiune cultural-stiintifica. 

La finele sesiunii emiterea unor serii de concluzii, atât din partea organizatorilor 
cât si a participanților, au întărit convictiunea unor ediţii viitoare; ne rămâne speranța 
unor colaborări ulterioare cu colectivul sibian, dominat de exactitatea orologiului din 
Turnul Sfatului, iremediabil „contaminat” de cercetarea istorică aprofundată. 


Valentin Vasile 


Acţiunea „1511”, Braşov, 15 noiembrie 1987. Cea mai importantă revoltă 
muncitorească împotriva regimului Ceauşescu din România anilor '80 (Az 1511-es 
bevetés, Brassó, 1987. november 15. A 80-as évek legnagyobb romániai, Ceauşescu 
rezsim ellenes munkaslazadasa ) , 17 noiembrie 2009 - 15 ianuarie 2010 


Expoziţia a fost vernisată la sediul Institutului Cultural Roman din Budapesta, 
la 17 noiembrie 2009 (curatori Oana Ionel si Mihai Demetriade). La vernisaj au luat 
cuvântul: Brânduşa Armanca (directorul I.C.R. Budapesta), Mihaela Pop (primul- 
colaborator al ambasadorului României în Ungaria), Silviu B. Moldovan (şeful 
Serviciului Cercetare-Editare al C.N.S.A.S.), deputatul Florin Postolachi (preşedintele 
Asociaţiei „15 Noiembrie 1987” Braşov), Oana Ionel şi Mihai Demetriade. Expoziţia a 

fost organizată in cadrul programului I.C.R. „Sens schimbat — anul 20”, dedicat 
împlinirii a 20 de ani de la căderea comunismului în Europa. 

Au fost prezentate o serie de documente si fotografii (multe inedite) studiate în 
Arhiva C.N.S.A.S., Open Society Archives Budapesta (în cadrul stagiului de cercetare 
realizat de Oana Ionel si Mihai Demetriade în luna iulie 2008, în cadrul parteneriatului 
dintre Institutul Cultural Român şi CNSAS), Arhiva Asociaţiei „15 Noiembrie 1987” 
Braşov, publicaţii ale vremii. De asemenea, expoziţia a beneficiat de un suport video, 
fiind prezentată o parte a unei emisiuni de știri a televiziunii maghiare din decembrie 
1987, care transmitea informații despre evenimentele de la Braşov. Exponatele au fost 
traduse integral în limba maghiară, iar mapa expoziţiei a fost realizată în limba engleză. 

Expoziţia a fost rodul colaborării dintre Consiliul Naţional pentru Studierea 
Arhivelor Securităţii, Asociaţia „15 Noiembrie 1987” Braşov şi Institutul Cultural 
Român din Budapesta. Ea a fost deschisă publicului până la 15 ianuarie 2010 si a fost 
intens mediatizată în presa maghiară. Cu putin timp înaintea vernisajului, Oana Ionel a 
acordat un interviu postului de televiziune Duna TV (care a filmat un reportaj în spaţiul 
expozițional, informaţii ample despre proiect fiind prezentate de d-na. Brandusa 
Armanca, directorul I.C.R. Budapesta), iar după vernisaj, Oana Ionel, Mihai Demetriade 
şi Silviu B. Moldovan au acordat interviuri unor posturi de radio din Ungaria, care 
transmit în limba română. 

După vernisajul expoziţiei a avut loc o masă rotundă, moderată de directorul 
LC.R. Budapesta, d-na. Brânduşa Armanca, la care trei participanţi la revolta din 1987 
(Marius Boeriu, Dănuţ Iacob şi Florin Postolachi) au răspuns întrebărilor jurnaliștilor şi 
ale invitaţilor. 


Oana lonel 
Mihai Demetriade 


„Decretul 410/1959 privind reglementarea vieții monahale. Context istoric şi 
consecințe defavorabile Bisericii”, şedinţă solemnă a Permanentei Consiliului National 
Bisericesc, Patriarhia Română, 18 noiembrie 2009 


Miercuri, 18 noiembrie 2009, la inițiativa PF Daniel, patriarhul Bisericii 
Ortodoxe Române, în Palatul Patriarhal din București, a avut loc şedinţa solemnă a 
Permanentei Consiliului Naţional Bisericesc cu tema „Decretul 410/1959 privind 
reglementarea vieții monahale. Context istoric şi consecințe defavorabile Bisericii”. In 
cadrul acestui moment au fost susținute trei comunicări ştiinţifice: Pr. Ionut 
Corduneanu, Decretul 410-0 perspectivă juridică, George Enache, Premisele adoptării Decretului 
410 si Adrian Nicolae Petcu, Documente privind atitudinea patriarhului Justinian fata de 
aplicarea Decretului 410. Comunicarile susţinute au fost primite cu interes din partea 
membrilor permanentei, care şi-au manifestat deschiderea pentru o discuţie mai largă 
asupra acestui subiect, mai ales că unii din aceştia au fost martorii evenimentelor care s- 
au succedat după adoptarea decretului comunist. Nu în ultimul rând, întâistătătorul 
Bisericii Ortodoxe Române a remarcat necesitatea cercetării arhivelor fostelor organe de 
represiune pentru aflarea trecutului bisericesc românesc, mai ales că multe fapte sunt 

confirmate de martorii evenimentelor care s-au consumat în perioada regimului 
comunist. În lumina acestor documente, patriarhul Daniel a afirmat: „Vedem cu foarte 
mare recunoştinţă cum un om înțelept [Justinian, n.n.], care a iubit Biserica, a încercat să 
găsească modalităţi de interpretare a Decretului 410 în favoarea Bisericii, în favoarea 
monahilor“. 

Momentul solemn s-a încheiat cu o rugăciune pentru toți monahii care, obligați 
de autoritățile statului să părăsească asezamintele monahale, au continuat să vietuiasca 
în lume potrivit principiile monahale. De asemenea, a doua zi, 19 noiembrie, în 
catedrala patriarhală din București s-a săvârşit un parastas pentru aceşti călugări loviți de 
deciziile impuse de autorităţile comuniste. 


Adrian Nicolae Petcu 


Sesiunea ştiinţifică dedicată Zilei Nationale a României, 
Alba lulia, 25-26 noiembrie 2009 


Anual, Muzeul National al Unirii din Alba Iulia — cu sprijinul Direcţiei Judeţene 
de Cultură Alba — organizează o sesiune ştiinţifică dedicată Zilei Nationale a României, 
ca parte a manifestărilor de aniversare a Marii Unirii din 1918. Tema acestei ediţii a 
sesiunii a fost Unitate, continuitate si independență în istoria poporului român. 91 de ani de la 
marea Unire (1918-2009). 

Participanţii au provenit in general de la diferite muzee judeţene din tara, cu 
precădere însă din zona Transilvaniei. Acestora li s-au adăugat mai multi cercetători si 
cadre didactice de la diferite institute şi facultăți de istorie sau alte instituţii de profil 
(Institutul „A.D. Xenopol” Iasi, Institutul de Arheologie şi Istoria Artei Cluj, Institutul 
„George Bariț” Cluj, Universitatea „1 Decembrie 1918” Alba Iulia, Universitatea 
„Lucian Blaga” Sibiu, Universitatea „Babeş-Bolyai” Cluj, Universitatea Bucureşti, 
Universitatea „Ovidius” Constanta, Arhivele Nationale etc.), precum si de la C.N.S.A.S. 

Lucrările de deschidere s-au desfăşurat în Sala Unirii, unde în urmă cu peste 80 
de ani a avut loc ceremonia de semnare a actului de reîntregire a țării. Sesiunea a debutat 
cu prezentarea cuvintelor de salut din partea reprezentanţilor Primăriei Alba Iulia, 
Consiliului Judeţean Alba și altor instituţii locale. A avut loc apoi lansarea mai multor 
lucrări: Ioachim Lazăr, Nicolae Ceriser, Hunedoara si Marea Unire, Catalogul Centrului 
National de Conservare şi Restaurare a Cărții Vechi, prezentat de autorul acestuia, Alexandru 
Ştirban; numărul 46 din anuarul muzeului, „Apulum”; volumul de documente 
Organizatia de rezistentă condusă de maiorul Nicolae Dabija (1948-1949), editat de Liviu Pleşa, 
Editura C.N.S.A.S., Bucureşti, 2009. S-a trecut apoi la vernisarea a două foarte 
interesante expoziţii: Arta osului din preistorie până în zorii evului mediu şi Alba Iulia si Marea 
Unire. 

Numărul foarte mare de comunicări (105) a impus desfăşurarea lucrărilor pe 
patru secțiuni: arheologie, istorie culturală, istorie politică şi socială, respectiv restaurare 
şi conservare. 

Întrucât marea majoritatea a participanţilor au provenit dintr-un mediu 
ştiinţific, calitatea expunerilor a fost una ridicată, suscitând diferite discuţii de substanță 

după prezentarea lor. Enumerăm câteva dintre expunerile care ne-au captat atenţia prin 
tematica abordată si prin tipul de discurs istoric adoptat: Paula Mazăre, Tehnica tesutului 
în preistorie. Interpretări functionale, Alexandru Istrate, Didactica trecutului. Istoria în programele 
scolare la începutul modernității, Octavian Marcu, Functia educativă a istoriei la Aaron Florian; 
Marius Rotar, Moarte si incinerare în România comunistă, Marius Cristea, Istoria orală — istorie 
și perspectivă, Tudor Roşu, Primul Război Mondial în filmul mut american, Aurelia Vasile, 
Istoricii şi filmul istoric românesc în perioada comunistă. 

Si problematica acţiunilor Securităţii din România s-a bucurat de interesul celor 
prezenţi, fiind remarcată mai ales comunicarea drd. Liviu Zgarciu (şef secție Muzeul 
National al Unirii Alba Iulia), Judetul Alba în preajma evenimentelor din decembrie 1989. Stari 
de spirit în rapoartele Securităţii, care a generat discuţii şi comentarii destul de aprinse 
printre participanți. Precizăm, în acest context, şi titlul comunicării noastre: Actiuni ale 
Securității împotriva grupurilor de rezistentă din Munţii Apuseni 

La final, nu putem să nu semnalăm buna organizare a sesiunii, grație atât 
eforturilor angajaților Muzeului National al Unirii, cât si ale domnului Matei 
Drâmbărean, directorul Direcţiei Judeţene de Cultură Alba. De asemenea, amintim si 
faptul că manifestarea a fost bine mediatizată în mass-media locală. 


Liviu Pleşa 


Simpozionul National dedicat împlinirii a 650 de ani „de când a început Tara Moldovei” 
şi 90 de ani de la campania militară pentru apărarea României Mari 
Suceava, 26-28 noiembrie 2009 


La finele lunii noiembrie 2009 am avut deosebita plăcere de a mă afla într-un 
peisaj autumnal deosebit si în locurile unde admiraţia si recunostinta fata de actele 
istorice au rămas intacte de veacuri întregi; ne referim la ţinutul Sucevei, unde mirosul 
codrilor Cosminului, personalitatea lui Ştefan cel Mare, tropăiturile bocancilor 
militarilor români din primul război mondial si manifestările de bucurie ale populației 
fata de actul „Marii Unirii” nu au dispărut din conştiinţa contemporanilor. 

Lucrările Simpoxionului National dedicat împlinirii a 650 de ani „de când a început Tara 
Moldovei” si 90 de ani de la campania militară pentru apărarea României Mari, organizată de 
Complexul Muzeal Bucovina, Facultatea de Istorie şi Geografie a Universităţii „Ștefan 
cel Mare” și Direcţia pentru Cultură, Culte şi Patrimoniu Cultural Naţional din Suceava 
(26-28 noiembrie 2009), a avut mai multe secțiuni: Arheologie, Arta si civilizație 
medievală (ediția a XVI-a), Bucovina - file de istorie (ediţia a XI-a). 

Preliminariile manifestării au fost asigurate de vernisajul expoziției dedicate 
intervenţiei armatei române în Ungaria (1919) si au fost continuate de alocutiunile 
oficialităților locale şi a organizatorilor. 

Vizitarea complexului muzeal şi demararea lucrărilor pe secțiuni au asigurat 
consecutia evenimentelor din prima zi a manifestării. Pe parcursul zilei secunde 
comunicarile şi intervențiile susținute în plen si pe secțiuni au reliefat specificitatile 
fiecărui domeniu de activitate abordat, emitandu-se, totodată, noi concluzii generale in 
urma noilor descoperiri şi interpretări istorice. 

Nu putem încheia fără a menţiona numele unuia dintre organizatori, dl. Dan 
Petrovici, un artizan al reuşitei manifestării şi veriga continuatoare a edițiilor viitoare. 


Vasile Valentin 


Simpozionul „Decretul 410/1959-moment de 
oprimare a monahismului românesc”, 
Mănăstirea Secu, 27-28 noiembrie 2009 


Tema adoptării Decretului 410/1959 de către autorităţile comuniste a fost 
abordată şi în cadrul Mitropoliei Moldovei şi Bucovinei, mai ales că această eparhie a 
fost afectată cel mai mult de aplicarea amintitului act normativ. La iniţiativa Mitropoliei 
Moldovei şi Bucovinei, în perioada 27-28 noiembrie 2009, la mănăstirea nemteana Secu, 
s-a desfăşurat un simpozion la care au participat IPS Teofan, mitropolitul Moldovei, 
IPS Pimen, arhiepiscopul Sucevei, PS Joachim Bacdoanul, episcop-vicar al 
Arhiepiscopiei Romanului, PS Emilian Lovişteanu, episcop-vicar al Arhiepiscopiei 
Râmnicului, profesori teologi, cercetători, staretii şi staretele principalelor mănăstiri din 
Moldova. 

După săvârşirea Sf. Liturghii în paraclisul mănăstirii Secu, în trapeza mare a 
aşezământului nemtean a început desfăşurarea lucrărilor simpozionului, care au fost 
deschise de prelatii ortodocşi. Au urmat susținerea primelor comunicări pe tema: 
efectelor aplicării decretului 410 în Arhiepiscopia Bucureştilor (arhim. Timotei Aioanei, 
Bucuresti); a organizării si funcționării mănăstirilor din Bucovina în timpul regimului 
comunist (arhim. Melchisedec Velnic, stareţul mănăstirii Putna) si o privire comparativă 
a decretului comunist cu măsurile antimonahale luate de domnitorul Alexandru Ioan 
Cuza (pr. prof. Ion Vicovan, Facultatea de Teologie Ortodoxă din Iasi). 

După această secțiune, lucrările s-au desfăşurat pe cinci grupuri de discuţii, din 
care făceau parte, alături de câte un ierarh, supraviețuitori ai perioadei comuniste care au 
suferit în urma aplicării decretului comunist. Discuţiile au fost utile, atât din perspectiva 
mărturiei orale, cât mai ales a coroborarilor care s-au facut prin prezentarea unor 
documente de arhivă pe această temă. 

Partea a doua a lucrărilor au continuat cu o altă serie a comunicarilor pe teme 
legate de monahism: aplicarea decretului 410 pe un studiu de caz-schitul Crasna din 
judeţul Prahova (lonut-Constantin Petcu, Facultatea de Teologie Ortodoxă din 
Bucuresti); viata şi faptele părintelui Cleopa Ilie de la mănăstirea Sihăstria din 
perspectiva documentelor întocmite de Securitate (Adrian Nicolae Petcu, CNSAS); 
problema monahală în România modernă, între indiferentismul liberal şi negarea 
comunistă (George Enache, Facultatea de Litere, Istorie şi Teologie, Galaţi); despre 
efectele aplicării decretului în cazul mănăstirilor Râşca şi Vorona (stavr. Teofana 
Scantei, stareța mănăstirii Vorona). 

Lucrările simpozionului de la mănăstirea Secu s-au încheiat cu o discuţie între 
participanți pe tema atitudinii regimului comunist fata de problema monahală si reacțiile 
reprezentanţilor Bisericii. Mitropolitul Moldovei a încheiat acest simpozion prin câteva 
reflecţii asupra a aceea ce a însemnat adoptarea şi aplicarea acestui act normativ de către 
regimul politic, cu urmări negative până în prezent. În final, organizatorii i-au asigurat 

pe participanţii la această manifestare ştiinţifică de publicarea comunicarilor susținute, a 
dezbaterilor, dar mai ales a unui pachet de mărturii de istorie orală relatate de monahii 
care au cunoscut efectele decretului şi care mai trăiesc în mănăstirile moldave. 


A doua zi, în mănăstirea Secu s-a săvârşit Sf. Liturghie şi un parastas pentru 
monahii adormiti. 


Adrian Nicolae Petcu 

ABREVIERI 


ACNSAS, Arhiva Consiliului National pentru Studierea Arhivelor Securității 
ACNJ, Arhiva Comandamentului National al Jandarmeriei 
AMI, Arhiva Ministerului de Interne 

AMR, Arhivele Militare Romane 

ANIC, Arhivele Nationale Istorice Centrale 

ASRI, Arhiva Serviciului Roman de Informaţii 

BO, Buletinul Oficial 

BOR, Biserica Ortodoxă Română 

CAER, Consiliul de Ajutor Economic Reciproc 

CC al PCR, Comitetul Central al Partidului Comunist Român 
CEPECA, Centrul de Perfecţionare a Cadrelor de Conducere 
CFP, Combinatul Fondului Plastic 

CI, contrainformaţii 

CIE, Centrul de Informaţii Externe 

CIS, Fondul pentru cheltuieli informative speciale 

CM, colonie de muncă 

CMOB, Comandamentul Miliției Orașului Bucuresti 

Col., colonel 

Com., comuna 

Coord., coordonator 

CPEx, Consiliul Politic Executiv 

Cpt., căpitan 

CSS, Consiliul Securității Statului 

CTOT, Comandamentul pentru Tehnica Operativă şi Transmisiuni 
CTS, Comandamentul Trupelor de Securitate 

DGIE, Direcţia Generală de Informaţii Externe 

DGP, Direcţia Generală a Poliţiei 

DIE, Departamentul de Informaţii Externe 

DMRU, Direcţia Management Resurse Umane 

DO, domiciliu obligatoriu 

DRO, Organizaţia Revoluționară a Dobrogei 

DRS, Direcţia Regională de Securitate 

DRSP, Direcţia Regională de Securitate a Poporului 
DRSS, Direcţia Regională a Securității Statului 

DSS, Departamentul Securităţii Statului 

DUI, Dosar de urmărire informativă 

DV, dosar de verificare 

GAS, Gospodărie Agricolă de Stat 

g-ral mr., general maior 

HCM, Hotărâre a Consiliului de Miniştri 

IJ, Inspectoratul Judetean 

IMB, Inspectoratul Municipiului Bucuresti 

ISJ, Inspectoratul de Securitate Judetean 

Jud., judetul 

Lt. col., locotenent colonel 

It. maj., locotenent major 

Lt., locotenent 

MADOSZ, Uniunea Oamenilor Muncii Maghiari din Romania (Romaniai Magyar 
Dolgozók Szövetsége), 

MAE, Ministerul Afacerilor Externe 

MAI, Ministerul Afacerilor Interne 

MAN, Marea Adunare Națională 

MCE, Ministerul Comerțului Exterior 

MFA, Ministerul Forțelor Armate 

MI, Ministerul de Interne 

MNR, Mişcarea Națională de Rezistență 

MO, Monitorul Oficial 

MONT, Mobilizarea şi organizarea națiunii si teritoriului 
Mr., maior 

MSS, Ministerul Securității Statului 

NKVD, Narodnii Komissariat Vnutrennih Del (Comisariatul Poporului pentru Afaceri 
Interne) 

PCM, Preşedinţia Consiliului de Miniștri 

PCR, Partidul Comunist Român 

PCUS, Partidul Comunist al Uniunii Sovietice 
PMR, Partidul Muncitoresc Român 

PNL, Partidul Naţional Liberal 

PNP, Partidul Naţional Popular 

PNT, Partidul National Ţărănesc 

PSD, Partidul Social Democrat 

RPR, Republica Populară Română 

RSR, Republica Populară Română 

S.D.D.O., Serviciul Dislocări şi Domicilii Obligatorii 
SIG, Supravegherea informativă generală 

Slt., sublocotenent 

SRI, Serviciul Român de Informaţii 

SSI, Serviciul Special de Informaţii 

TO, tehnică operativă 

Tov. tovarăș 

UAP, Uniunea Artiştilor Plastici 

UM, unitate militară 

USLA., Unitatea Specială de Luptă Antiteroristă 
UTC, Uniunea Tineretului Comunist 

